ཚོགས་ ཀྱི་ གཏམ། ༄༅༅། །རྒྱ་གར་ སྐད་ དུ། སཾ་?བྷཱ་?ར་+པ་ རི་ ཀ་ ཐཱ།? བོད་སྐད་ དུ། ཚོགས་ ཀྱི་ གཏམ། གསུང་གི་མངའ་བདག་ འཇམ་པའི་དབྱངས་ ལ་ ཕྱག་ འཚལ་ ལོ། །བདག་ གིས་ དེ་རིང་ བསོད་ནམས་ དང༌ ། །ཡེ་ཤེས་ ཚོགས་ ནི་ གང་ཞིག་ གམ། །གཞན་ ལ་ ཕན་པ་ གང་ བྱ་ ཞེས། །བྱང་ཆུབ་སེམས་དཔའ་ ཡང་ཡང་ བསམ། །བསོད་ནམས་ རང་བཞིན་ ཡེ་ཤེས་ ཆེ། །ཚོགས་ ནི་ གང་ གིས་ རྫོགས་ འགྱུར་ དང༌ ། །ཇི་ལྟར་ གཞན་ཕན་ བྱེད་ འགྱུར་+པ། །དེ་ ནི་ ལེགས་པར་བཤད་པ-ར་ བྱ། །གང་ གིས་ ལུས་ དང་ སྲོག་ དག་ ནི། །སེམས་ཅན་ ཀུན་ ལ་ གཏང་བ-ར་ བྱ། །ལུས་ཅན་ ཀུན་ ལ་ བྱམས་པ་ དང༌ ། །སྙིང་རྗེ་ ཉིད་ ཀྱིས་ ཁྱབ་པ-ར་ བྱ། །སྡིག་པ་ ཀུན་ གྱི་ རྣམ་སྨིན་ ནི། །རང་ གི་ རྒྱུད་ ལ་ མངོན་འདོད་ ཅིང༌ ། །བསོད་ནམས་ ཀུན་ ལ་ ཡི་ རང་ དང༌ ། །སངས་རྒྱས་ བདག་ཉིད་ཆེ་ ལ་ བསམ། །དེ་ལྟར་ཡང་ དང་ ཡང་ བྱ་བ། །འདི་ནི་ ཆོ་ག་ གཞན་ ཡིན་ ནོ། །བྱང་ཆུབ་ སེམས་ ནི་ སྔོན་འགྲོ་བ-ས། །རྩོམ་པ་ ཀུན་ ཀྱང་ བྱ་བ་ ཡིན། །དེ་ལྟ་བུ་ ཡི་ ཐབས་ དེ་ ཡིས། །རྩོམ་པ-འི་ ངལ་བ་ མེད་པ-ར་ ཡང༌ ། །བསོད་ནམས་ ཡེ་ཤེས་ ཚད་མེད་+པ། །ཡང་ དང་ ཡང་ དུ་ སོགས་པ-ར་ འགྱུར། །སེམས་ཅན་ རྣམས་ ཀྱི་ ལོངས་སྤྱོད་ དང༌ ། །ཡོངས་ སུ་ བསྐྱབ་པ-འི་ ཕྱིར་ དང་ ནི། །རང་ གི་ ལུས་ དང་ སྲོག་ ཉིད་ ནི། །ཡིད་ ཀྱི་ རྗེས་བཞིན་ གཏང་བ-ར་ བྱ། །བཀྲེས་སྐོམ་ ངལ་ དང་ ཚ་གྲང་ དང༌ ། །རླུང་ དང་ ཆ-ར་ གྱི་ གཉེན་པོ་ བཞིན། །མཆོག་ མཆོད་པ་ ལས་ བདག་ཉིད་ ནི། །འདི་ ན་ བདེ་ མྱོང་ གང་ཡིན་ དང༌ ། །ཉམས་ དགའ་ ཁང་?བཟངས་?གཞི-ར་ གནས་ དང༌ ། །གཙང་ ཞིང་ ཞི་བའི་གནས་ གཏོགས་ དང༌ ། །བདེ་བ་ ཐོབ་པ་ གང་ཡིན་ དང༌ ། །བསམ་གཏན་ བདེ་བ་ ཐོབ་པ་ ཡིས། །བདེ་བ-འི་ གནས་སྐབས་ ཐོབ་ གང་ དང༌ ། །སངས་རྒྱས་ བྱང་ཆུབ་སེམས་དཔའ་ དང༌ ། །དགྲ་ བཅོམ་ ཤིན་ཏུ་ སྦྱངས་ ཞི་ ཉིད། །དེ་ ནི་ སེམས་ཅན་ ཐམས་ཅད་ ལ། །བྱེ་བྲག་ མེད་པ-ར་ ཉེ་བ-ར་ བསྟབས། །ཕལ་ཆེར་ མཉམ་པར་མ་བཞག་ ཚེ། །དེ་ལྟར་ བྱམས་པ་ ཉེར་ བསྟེན་ ལ། །མཉམ་པར་གཞག་ ཚེ་ བདག་ གིས་ རྟོགས། །དགའ་ དང་ ཤིན་ཏུ་ སྦྱངས་པ་ ཉིད། །ཉི་ ལྟར་ ཉམས་སུ་མྱོང་བ་ དག །དེ་བཞིན་ གཞན་ ལ་ ལྷག་ མོས་ བྱས། །སྐྱེ་དགུ་ འདི་ནི་ སྡུག་བསྔལ་ གྱི། །ཆུ་བོ-ར་ ནུབ་ དང་ དེ་ རྒྱུ་ཅན། །དན་ འགྲོ་ དང་ ནི་ བདེ་འགྲོ་ དག །བརྩེ་ ལ་ འབད་པ-ས་ བརྟག་ པར་ བྱ། །དེ་ལས་ ཀྱང་ ནི་ དམྱལ་བ་ དག །སྡུག་བསྔལ་ མི་ བཟད་ མང་པོ་ དང༌ ། །དུས་ རིང་ རྒྱུན་ མི་འཆད་པ་ ཡི། །གཅད་ གཤེགས་ མེ་ ཡིས་ གདུངས་པ་ དང༌ ། །འཚེད་ ཅིང་ བཏགས་པ་ ལས་ བྱུང་བ-འི། །ཤིན་ཏུ་ ཉམ་ཐག་ རབ་ ཏུ་ འཕེལ། །ཐལ་ཆུ་ ལྟ་བུ-ར་ རབ་ འཚེད་པ-འི། །བསྲེག་ ཅིང་ ཚ་ རིམས་ འདྲ་ ཉམ་ཐག །དུད་འགྲོ་ ཕན་ཚུན་ སྡང་ དང་ སྲོག །རང་དབང་མེད་པ-ར་ གསད་ སོགས་ ཀྱིས། །རྟག་ ཏུ་ སྡུག་བསྔལ་ གྱིས་ གདུངས་པ-ས། །ཕལ་ཆེར་ དམྱལ་བ་ དག་ དང་ མཚུངས། །ཡི་ དགས་ མེ་ལྕེ-འི་ ཕྲེང་བ་ ཡིས། །བསྐོར་ ཞིང་ སྐད་གསང་ མཐོན་པོ-ར་ སྒྲོགས། །ལ་ལ་ ཁ་ ན་ མེ་ འབར་ གཞན། །མགྲིན་པ་ ཁབ་མིག་ ལྟོ་ རི་ ཙམ། །རྟག་ ཏུ་ བཀྲེས་སྐོམ་ ལ་སོགས་པ-ས། །བསྲེག་ ཅིང་ ལུས་ ནི་ སྐམས་+པ་ དང༌ ། །ཁ་ཅིག་ སྐྱུག་+བ་ ཟ་བ་ དང༌ ། །གཞན་དག་ དེ་ཡང་ རབ་ རྙེད་ དཀའ། །ངན་འགྲོའི་སྡུག་ བསྔལ་ མ་ལུས་པ། །མི་ རྣམས་ ལ་ ཡང་ ཡོད་པ-ར་ སྣང༌ ། །སྡུག་བསྔལ་ གཟིར་བ་ དམྱལ་བ་ མཚུངས། །དབུལ་བ-ས་ གཤིན་རྗེ-འི་ འཇིག་རྟེན་པ། །འདི་ ཡི་ དུད་འགྲོ-འི་ སྡུག་བསྔལ་ ཡང༌ ། །མཐུ་ལྡན་ སྟོབས་ ཀྱིས་ མཐུ་མེད་པ། །རྣམ་པར་གནོན་ ཅིང་ འཚེ་བ་ དག །ཆུ་བོ་ ལྟ་བུ་ ཉིད་ ཡིན་ ནོ། །ཁ་ཅིག་ དབུལ་བ་ ལས་ གྱུར་ དང༌ ། །གཞན་དག་ ཆོག་ མི་ ཤེས་ ལས་ བྱུང༌ ། །ཡོངས་ ཚོལ་ སྡུག་བསྔལ་ མི་ བཟད་ དང༌ ། །ཐམས་ཅད་ འཁུ་ ཞིང་ གསོད་པ་ ཡིན། །འདོད་ སྤྱོད་ ལྷ་ ནི་ གང་ཡིན་+པ། །དེ་ ལ-འང་ བདེ་བ-འི་ སེམས་ མེད་ དེ། །འདོད་པ-འི་ འདོད་ཆགས་ རིམས་ བཏབ་པ-འི། །ནང་ གི་ མེ་ཡིས་བསྲེགས་ འགྱུར་ ལས། །གང་ཞིག་ སེམས་ གཡེང་ གྱུར་པ་ དག །དེ་ ལ་ བདེ་བ་ ག་ལ་ ཡོད། །གཡེངས་ མེད་ སེམས་ ལ་ སྐད་ཅིག་ ཀྱང༌ ། །དབང་མེད་+པ་ ནི་ མ་ཡིན་པ-ས། །རྣམ་གཡེང་ དཀྲུགས་+བ-འི་ བདག་ཉིད་ ཅན། །ནམ་ཡང་ ཞི་བ-ར་ མི་ འགྱུར་ ཏེ། །རླུང་ བཅས་ འབར་བ-ས་ ཁྱབ་པ་ ཡིས། །མེ་ ནི་ ཤིང་ དང་ བཅས་ དང་ མཚུངས། །ཤིན་ཏུ་ ངོམས་ མེད་ ཐ་མ-ར་ ནི། །དབང་མེད་ ཤིན་ཏུ་ མྱ་ངན་ བྱེད། །ལྷ་ དང་ མི་ ནི་ ལྷ་ ལ་ དག །སྡུག་པ-འི་ ཆགས་པ་ དམ་ དུ་ ཞེན། །བསོད་ནམས་ སྔོན་བྱས་ དེ་དང་དེ-ས། །འདོད་པ་ རྨོངས་པ-ས་ གདུངས་པ-ར་ འགྱུར། །དེ་ཡང་ ཉོན་མོངས་ སྣ་ཚོགས་ དང༌ ། །སྡིག་པ-འི་ ལས་ ནི་ རྒྱུན་ མི་ འཆད། །རྣམ་པ-ར་ ལྟུང་བ-འི་ མཐ-ར་ གནས་པ-ས། །བག་མེད་ གྱུར་ ལ་ བརྩེ་ བྱ-འི་ རིགས། །ནད་ སོས་ ཡུན་ རིངས་ མ་ ལོན་པ-འི། །ནད་པ-ས་ མི་ འཕྲོད་ ཟོས་ དང་ མཚུངས། །གང་ཞིག་ གཟུགས་ཅན་ གཟུགས་ མེད་པ། །སྡུག་བསྔལ་ སྡུག་བསྔལ་ ལས་ འདས་ ཤིང༌ ། །ཏིང་འཛིན་ བདེ་+པ-འི་ བདག་ཉིད་ ཅན། །བསྐལ་པ-ར་ གཡོ་བ་ མེད་པ-ར་ གནས། །དེ་ཡང་ ཤིན་ཏུ་ ངེས་ གྲོལ་ མིན། །དེ་ཡང་ སླར་ཡང་ ལྟུང་བ-ར་ འགྱུར། །ངན་འགྲོའི་སྡུག་ བསྔལ་ རྦ་ཀློང་ ལས། །འདས་པ་ ལྟ་བུ-ར་ འབྱུང་འགྱུར་+བ། །འབད་ ཀྱང་ ཇི་ལྟར་ རིང་མོ་ གནས། །མཁའ་ ལ་ ལྡིང་བ་ བྱ་ དང་ མཚུངས། །བྱིས་པ-འི་ སྟོབས་ ཀྱིས་ མདའ་ འཕངས་ ལྟར། །དེ་ ནི་ ལྟུང་བ-འི་ མཐའ་ཅན་ ཡིན། །མར་མེ་ རིང་ དུ་ འབར་བ་ དག །སྐད་ཅིག་ རེ་རེ་ འཇིག་པ་ ལྟར། །འདུ་བྱེད་ ཡོངས་ འགྱུར་ ཞེས་ བྱ་ ཡི། །སྡུག་བསྔལ་ དག་ གིས་ ཉེ་བ-ར་ གཙེས། །རྒ་ཤི་ ན་བ-འི་ ཆོས་ཅན་ གྱིས། །ཉོན་མོངས་ ནད་ ན་ རྒྱུ་ སོགས་ ཀྱིས། །གང་ ཕྱིར་ ཐམས་ཅད་ གདུངས་པ-ས་ ན། །དེ་ཕྱིར་ ཤིན་ཏུ་ བརྩེ་ བྱ་ རིགས། །སྲོག་ཆགས་ ཀུན་ གྱི་ སྡིག་པ་ རྣམས། །ཐམས་ཅད་ བདག་ ལ་ སྨིན་པ-ར་ ནི། །དེ་ལྟར་ སྡིག་པ་ ལེན་ བྱེད་ ཅིང༌ ། །འགྲོ་བ-འི་ ཕོངས་པ-ས་ སྡུག་བསྔལ་ བྱས། །སངས་རྒྱས་ བྱང་ཆུབ་སེམས་དཔའ་ དང༌ ། །འཕགས་པ་ དག་ དང་ འགྲོ་བ་ ཡི། ། དུས་ ནི་ ཐམས་ཅད་ དག་ གི་ ཡང༌ ། །བསོད་ནམས་ ཀུན་ ལ་ ཡི་ རང་ བྱ། །ཚོགས་ ནི་ ཤིན་ཏུ་ བྱ་ དཀའ་ དང༌ ། །སངས་རྒྱས་ ཆོས་ ནི་ བླ་མེད་པ། །འགྲོ་བ-འི་ དོན་ གྱི་ བྱ་བ་ ཉིད། །སངས་རྒྱས་ རྣམས་ ཀྱིས་ རྗེས་ སུ་ བསམ། །མང་ དུ་ ཐོས་ ལ་ མངོན་ བརྩོན་ དང༌ ། །ཇི་བཞིན་ དོན་ ནི་ སེམས་པ་ དང༌ ། །འགྲོ་བ-འི་ ཤེས་པ་ ཉེ་ བསྡུས་པ-འང༌ ། །རྟེན་འབྲེལ་ ཡིད་ལ་བྱེད་པ་ ཡིས། །འདུ་བྱེད་ ཙམ་ ལ་ སྐད་ཅིག་མ། །བྱ་བ་ མེད་ ལ་ འཇུག་པ-ར་ བྱ། །ཐམས་ཅད་ རྟེན་འབྲེལ་ ལ་ བསམ་ ལ། །རྟག་ ཏུ་ བདག་མེད་ གོམས་པ་ ཡི། །ཐམས་ཅད་མཁྱེན་པ-འི་ ཡེ་ཤེས་ ཚོགས། །དོན་དམ་པ-ར་ ནི་ འཕེལ་བ-ར་ འགྱུར། །བྱང་ཆུབ་ སེམས་ ནི་ ཉེར་ འཕེལ་བ-ས། །ཚོགས་ ནི་ ཐམས་ཅད་ རྫོགས་པ-ར་ འགྱུར། །དེ་ལྟར་ བསོད་ནམས་ ཡེ་ཤེས་ ཀྱིས། །རང་བཞིན་ ཆུ་བོ-ས་ འགེངས་པ་ དག །འགྲོ་བ-འི་ ཐར་ ལ་ གཅིག་ ཏུ་ མཁས། །བྱང་ཆུབ་ ལག་པ-འི་ མཐིལ་ ན་ གནས། །སྦྱིན་ དང་ སྙན་པར་སྨྲ་བ་ དང༌ ། །དོན་ སྤྱོད་ དོན་ ནི་ མཐུན་པ་ ཉིད། །དེ་ལྟར་ བསྡུ་བ-འི་ དངོས་པོ་ རྣམས། །འགྲོ་ ལ་ ཕན་པ-ར་ བྱེད་པ་ ཉིད། །དེ་ ནི་ གང་ ལ་ སྦྱིན་པ་ བྱིན། །གང་ཞིག་ ལ་ ནི་ སྙན་ སྨྲ་བ-འམ། །དོན་སྤྱོད་པ་ ནི་ བྱས་ འགྱུར་བ། །གང་ ལ་དོན་ མཐུན་ བྱས་ འགྱུར་ ཞེས། །དེ་ལྟར་ རྟག་ ཏུ་ བརྩོན་པ་ ཡིས། །འགྲོ་བ-འི་ དོན་ ནི་ ཅི་ ནུས་ བྱ། །གཞན་ ཀུན་བདག་ གི-ར་ བྱ་བ་ དང༌ ། །རང་ ལ་ གནས་པ་ གཞན་ གྱི-ར་ བྱ། །ཚོགས་ ཀྱི་ གཏམ་ སློབ་དཔོན་ དབྱིག་གཉེན་ གྱིས་ མཛད་པ་ རྫོགས་ སོ། ། །།རྒྱ་གར་ གྱི་ མཁན་པོ་ གང་གཱ་ ཏ་ ར་ དང༌ ། ཞུ་ཆེན་ གྱི་ ལོ་ཙཱ་བ་ དགེ་སློང་ རིན་ཆེན་བཟང་པོ-ས་ བསྒྱུར་ ཅིང་ ཞུས་ ཏེ་ གཏན་ ལ་ ཕབ་པ-འོ། །