1. དཔལ་ཚོགས་ཀྱི་བདག་པོ་ཞི་བའི་སྒྲུབ་ཐབས།
2. ཚོགས་བདག་དཀར་པོའི་སྒྲུབ་ཐབས་མན་ངག་ཆ་ལག་དང་བཅས་པ་བཞུགས་སོ།།a།།རྒྱ་གར་སྐད་དུ།ཤྲི་ག་ན་པ་ཏི་ཤན་ཏ་ན་ས་དྷ་ན་མ།བོད་སྐད་དུ།དཔལ་ཚོགས་ཀྱི་བདག་པོ་ཞི་བའི་སྒྲུབ་ཐབས།འཇིག་རྟེན་དབང་ཕྱུག་སྤྱན་རས་གཟིགས་ལ་ཕྱག་འཚལ་ལོ།།དང་པོར་གནས་དབེེན་aཞིང་ཡིད་དུ་འོང་བར།མཎྜལ་གྲུ་བཞི་པ་བ་ཡི་རྣམ་ལྔས་བྱུག་གོ།།སྨན་དང་དྲི་ཞིམ་པོའི་ཆུས་ཆག་ཆག་གདབ།ཙནྡན་དཀར་པོའི་དྲིའི་ཐིག་ལེ་གཅིག་བྱ།མེ་ཏོག་དཀར་པོའི་ཚོམ་བུ་གཅིག་དགོད།aམར་མེ་དང་དྲི་དང་སྤོས་དང་ལྷ་བཤོས་དགྲམ།གཏོར་མ་ཆན་ནམ་བག་བྱེ་ལ་སྦྲུས་པའི་ཟན་དཀར་གསུམ་མངར་གསུམ།ལ་ཕུག་རེ་རེ།ལ་དུའི་རི་ལུ་རེ་རེ་གཞུག
3. །ལུགས་སྐུའམ་བྲིས་སྐུ་ཡོད་ན་aབཞུགས་སུ་གསོལ།དེ་ལྟར་བཤམ་དེ་ནས་དང་པོ་དཀོན་མཆོག་གསུམ་ལ་མཆོད་པ་ཕུལ་ལ།བདག་ཉིད་ཡི་དམ་ལྷར་བསྐྱེད།དེ་ནས་མདུན་དུ་ཨ་ལས་ཟླ་བའི་སྟེང་དུ་ཡི་གེ་ཧཱུཾ་aདཀར་པོ་གཅིག་བསམ།དེ་ལས་དཔལ་ཚོགས་ཀྱི་བདག་པོ་སྐུ་མདོག་དཀར་པོ་གླང་པོ་ཆེའི་མགོ་ཅན་ཕྱག་གཡས་གཉིས་ན།ལ་ཕུག་དང་དགྲ་སྟ་བསྣམས་པ།གཡོན་གཉིས་ན་ཐོད་པ་ནོར་བུས་aབཀང་བ་དང་།ཁ་ཏྲཾ་ཁ་སྣམས་པ།རིན་པོ་ཆེ་དང་ལྷའི་མེ་ཏོག་གིས་བརྒྱན་པ།བྱི་བ་སྔོན་པོའི་ཁྲི་ལ་བཞུགས་པ་གཅིག་གསལ་བར་སྒོམ།དེ་ནས་བདག་ཉིད་ཀྱི་ཐུགས་ཁ་ནས།འོད་ཟེར་འཕྲོས་aཔས།རང་བཞིན་གྱི་གནས་ནས་དཔལ་ཚོགས་བདག་སྤྱན་དྲངས་ལ་མདུན་གྱི་དེ་ལ་བསྟིམས་
4. ལ།དམ་ཚིག་གི་ཕྱག་རྒྱ་བསྟན།སྐུ་ཁྲུས་གསོལ།མཆོད་པ་སྔགས་ཀྱིས་དབུལ།དེ་ནས་ཟླས་པ་aབྱ་བ་ནི།ཨོཾ་བ་ར་ཏ་ཀ་སྭཱ་ཧཱ་ཞི་བ།ཨོཾ་བ་ག་བ་ཏེ་ཨེ་ཀ་དཾ་ཥྜ་བིན་དྷ་སིདྷི་ཧཱུཾ་རྒྱས་པ།ཨོཾ་བྲུཾ་ག་ན་པ་ཏི་ཡེ་སྭཱ་ཧཱ་དབང་།ཞི་བའི་ཡི་གེ་འབྲུ་བདུན་པ།འབུམ་ཕྲག་གཅིག་ཟླས་པ་བྱས་ན་ཇི་ལྟར་འདོད་པའི་དངོས་གྲུབ་aཀྱང་གཏེར།བསམས་པ་ཡང་འགྲུབ།ལོངས་སྤྱོད་ཆེ།ཡོ་བྱད་ཀྱང་འཕེལ་བར་འགྱུར་རོ།།ཁམས་གསུམ་གྱི་ནོར་ཐམས་ཅད་འོང་སྟེ་ཕྱུག་པོར་འགྱུར་རོ།།ཉེ་བའི་སྙིང་བྷ་ག་བ་ཏེ་པོ་aཟླ་བ་དྲུག་མཆོད་པ་དང་ཟླས་པ་བྱས་ན་མི་ཐ་མལ་པ་ཡང་སྟོང་འཁོར་ལོ་སྒྱུར་
5. བའི་རྒྱལ་པོ་དང་བསོད་ནམས་མཉམ་པར་འགྱུར་རོ།།མིང་གི་སྙིང་པོ་ག་ན་པ་ཏི་ཟླ་བ་དྲུག་ཏུ་ཟླས་པ་དང་མཆོད་པ་བྱས་ན།aརྒྱལ་པོ་དང་།བློན་པོ་དང་།སྐྱེས་པ་དང་།བུད་མེད་ལ་སོགས་པ་ཐམས་ཅད་བདག་གི་དབང་དུ་འགྱུར་རོ།།ཟླས་པ་ཐོན་ནས།དཀར་གཏོར་ལ་སྔགས་བཏབ་སྟེ་དབུལ་བར་བྱའོ།།aདམ་ཚིག་ནི་ཆོས་ལ་གནས་པར་བྱ་དགོས་སོ།།གཏོར་མ་ནི་ཁམས་
6. ལས་ཁ་ཟས་རོ་བརྒྱ་པ།ནམ་མཁའ་ཁེངས་པར་སྒོམ་མོ།།དེ་ལ་གསོལ་བར་བསམ་མོ།།ཕྱག་འཚལ་དཔལ་ལྡན་ཚོགས་བདག་aདགྱེས།།ཕྱག་འཚལ་དཔལ་ལྡན་ཞི་བ་ཆེ།།ཕྱག་འཚལ་དཔལ་ལྡན་ཁྲོ་བོ་ཆེ།།ཚེ་འདི་ཉིད་ལ་དངོས་གྲུབ་ནི།།ཅི་འདོད་པ་ནི་བསྩོལ་བར་མཛོད།།ལྷ་ཡི་རྒྱལ་པོའི་མངའ་ཐང་ནི།།བསྒྲུབ་པ་པོ་ལ་བསྩོལ་aབར་མཛོད།།ཤིན་ཏུ་ཐུགས་རྗེའི་བདག་ཉིད་ལས།།ཚོགས་བདག་ཆེན་པོ་ཐུགས་རྗེ་ཆེ།།ཐུགས་རྗེ་ཆེན་པོས་དབུལ་བ་བསྐྱོབ།།ནོར་ལྷ་ཆེན་པོ་ཁྱོད་ཉིད་ལ།།བདག་ཉིད་དང་བས་ཕྱག་འཚལ་བསྟོད།།aདཔལ་ལྡན་ཚོགས་བདག་ཆེན་པོ་ནི།།སྐུ་མདོག་དཀར་པོ་གླང་ཆེན་དབུ།།གཡས་ཀྱི་ཕྱག་ན་ལ་ཕུག་བསྣམས།།གཡོན་ན་ཡིད་བཞིན་ནོར་བུ་བསྣམས།།འོག་མ་དགྲ་སྟ་ཁ་ཏྲཾ་ཀ།གསུས་ཆེན་རྒྱན་aརྣམས་ཀུན་གྱི་
7. བརྒྱན།།ཟླ་བ་བྱི་བའི་ཁྲི་ལ་བཞུགས།།ཕྱག་འཚལ་དཔལ་ལྡན་ཚོགས་བདག་ལའོ།།ལ་ཕུག་གཏོར་མ་འདི་བཞེས་ལ།།ཚེ་དང་ལོངས་སྤྱོད་འཕེལ་བ་དང་།།ནད་དང་འབྱུང་པོ་ཞི་བར་མཛོད།།aམི་དང་ལྷ་ཀླུ་གནོད་སྦྱིན་རྣམས།།བདག་གི་བྲན་དུ་འགྱུར་བར་ཤོག།ལྷའི་ལོངས་སྤྱོད་མང་པོ་ལས།།འདོད་པའི་ཡོན་ཏན་འབྱུང་བར་ཤོག།དངོས་གྲུབ་སྒྲུབ་པའི་དབང་ཕྱུག་ཅན།།གདུལ་བྱའི་དབང་གི་སྐུ་aསྤྲུལ་པ།།ལྷ་ཆེན་ཚོགས་བདག་ཆེན་པོ་ཡིས།།འཇིག་རྟེན་འདིར་ཡང་བསྲུང་ཞིང་དངོས་གྲུབ་སྩོལ།།ཕྱི་མ་བྱང་ཆུབ་ཐོབ་པའི་གྲོགས་མཛོད་ཅིག།ཟླས་པ་ཐོན་ཁར་གཏོར་མ་སྔགས་ཀྱིས་བཏབ་ཏེ་དབུལ་aབར་བྱའོ།།དེ་ནས་ཡེ་ཤེས་སེམས་དཔའ་གཤེགས།དམ་ཚིག་པ་སྡུས་ལ་སྤྱོད་ལམ་བྱའོ།།བསྡུས་པ་ལ་དགའ་བའི་གང་ཟག་ལ་བསྟན་པའོ།།འདི་ཇོ་བོས་དངོས་གྲུབ་འབྱུང་བའི་རྒྱུད་ལ་རྟེན་
8. ནས་མཛད་པའོ།།དེས་འབྲོམ།aཔ་བྱས་ཏ།ཨོཾ་བ་ར་ཏ་ག་སྭཱཧཱ།ཞེས་པ་ཉེ་བའི་སྙིང་པོ།དེ་འབུམ་ཕྲག་གཅིག་བཟླས་ན།འཛམ་བུའི་གླིང་གི་ནོར་ཐམས་ཅད་འོངས་ཏེ་ཕྱུག་པོ་འགྱུར་རོ།།ཨོཾ་བྷ་ག་ཝ་ཏེ།ཨེ་ཀ་དཾཥྚ་བནྡྷི་ཧཱུཾ་ཕཊྲབྱས་པའི་ཐུགས་སཾ་སྙིང་གི་།aསྙིང་པོའོ།དེ་བཟླས་ནས་ཟླ་བ་དྲུག་མཆོག་པ་བྱས་ན།མིའི་མཐའ་ཡང་འཁོར་ལོས་བསྒྱུར་བའི་རྒྱལ་པོར་འགྱུར་རོ།།ཨོཾ་བྲུ་ག་ན་པ་ཏི་ཡེ་སྭཱཧཱ།ཞེས་པ་མིང་གི་སྙིང་པོའོ།དེ་ཟླ་བ་གཅིག་བཟླས་ན།aསྐྱེས་པ་དང་བུད་མེད་དང་རྒྱལ་པོ་དང་བཙུན་མོ་ལ་སོགས་པ་ཐམས་ཅད་བདག་གི་དབང་དུ་འགྱུར་རོ།།དམ་ཚིག་ཏུ་ཆོས་ལ་གནས་པར་བྱའོ།།འཕགས་པ་ཚོགས་ཀྱི་བདག་པོ་ཡིད་བཞིན་ནོར་བུ་བུའི་བསྒྲུབ་ཐབས།aརྣམ་འབྱོར་གྱི་དབང་ཕྱུག་བཏུལ་ཞུགས་སྤྱོད་པ་ནག་པོ་བས་མཛད་པ་རྫོགས་སོ།།
9. །།a