1. a༄༅།།ནོར་བདག་གཙོ་འཁོར་ལྔའི་བསྟོད་པ་དབྱིག་གི་ཆར་འབེབས་ཞེས་བྱ་བ།
2. རྗེ་བཙུན་ལྷ་ལྔའི་བསྟོད་པ་བཞུགས་སོ།།རྒྱ་གར་སྐད་དུ།བ་སུ་པ་ཏི་ཨུ་པ་དྷྱ་པཉྩ་སྟོཏྟྲ་བ་སུ་མེ་གྷ་ཨ་བེ་ཤ་ནཱ་མ།བོད་སྐད་དུ།ནོར་aབདག་གཙོ་འཁོར་ལྔའི་བསྟོད་པ་དབྱིག་གི་ཆར་འབེེབས་ཞེས་བྱ་བ།འཕགས་པ་འཇིག་རྟེན་དབང་ཕྱུག་ལ་ཕྱག་འཚལ་ལོ།།ཨེ་མ།འཇིག་རྟེན་དབང་ཕྱུག་ནོར་བདག་སྐུ་སྤྲུལ་འཕགས་པ་ནི།།aགཏི་མུག་རྣམ་དག་ཆོས་དབྱིངས་ཡེ་ཤེས་ངོ་བོ་ཉིད།།ཞལ་གཅིག་ཕྱག་གཉིས་དབུ་སྐྲ་གྱེན་རྫེས་ནོར་བུས་བརྒྱན།།ཤ་རྒྱས་བསུས་འཆང་སྣ་ཚོགས་དར་གྱི་ན་བཟའ་ཀླུབས།།ཕྱག་གཡས་བེེ་ཅོན་aའཛིན་པས་འཇིག་རྟེན་དབང་དུ་སྡུད།།གཡོན་པ་ནེེའུ་ལེ་འཛིན་པས་ལོངས་སྤྱོད་ཆར་བཞིན་འབེེབས།།སྐུ་མདོག་དཀར་ལ་དམར་བའི་མདངས་ཆགས་འབྲུག་ལ་ཆིབས།།སྣ་ཚོགས་རིན་ཆེན་aརྒྱན་གྱིས་མཛེས་ལ་ཕྱག་འཚལ་བསྟོད།།གཡོན་གྱི་གྲུ་མོར་རྡོ་རྗེ་ཁ་ཊྭཱཾ་བསྣམས་པ་ནི།།ཉིད་ཀྱི་སྐུ་ལ་གཉིས་མེད་འཁྲིལ་བའི་ཡུམ་མཆོག་མཚོན།།སྤྱན་གསུམ་ཁྲོ་གཉེར་ཅུང་ཟད་བསྡུས་པ་ཞི་aཁྲོའི་ཚུལ།།ཡིད་ལ་རེ་བའི་འབྲས་བུ་བྱིན་ལ་ཕྱག་འཚལ་བསྟོད།།ཤར་དུ་ཞེ་སྡང་རྣམ་དག་མེ་ལོང་ཡེ་ཤེས་སྐུ།།རྡོ་རྗེ་མཁའ་འགྲོ་མཐིང་ནག་ཞལ་གཅིག་ཕྱག་གཉིས་མ།།གཡས་པ་རྡོ་རྗེ་གཡོན་aཔ་རྟེན་འབྲེལ་རྫས་རྣམས་འཛིན།།བགེགས་རིགས་ཀུན་འཇོམས་རྡོ་རྗེ་མཁའ་འགྲོ་ཕྱག་འཚལ་བསྟོད།།ལྷོ་རུ་སེར་སྣ་རྣམ་དག་མཉམ་ཉིད་ཡེ་ཤེས་སྐུ།།རིན་ཆེན་མཁའ་འགྲོ་སེར་མོ་ཞལ་གཅིག་aཕྱག་གཉིས་མ།།གཡས་པ་ནོར་བུ་གཡོན་པ་རིན་ཆེན་བུམ་པ་བསྣམས།།དབྱིག་གི་ཆར་འབེབས་རིན་ཆེན་མཁའ་འགྲོ་ཕྱག་འཚལ་བསྟོད།།ནུབ་ཏུ་འདོད་ཆགས་རྣམ་དག་ཀུན་རྟོག་ཡེ་ཤེས་སྐུ།།aཔདྨ་མཁའ་འགྲོ་དམར་མོ་ཞལ་གཅིག་ཕྱག་གཉིས་མ།།གཡས་པ་པདྨ་གཡོན་པ་འགུགས་བྱེད་ལྕགས་ཀྱུ་བསྣམས།།འགྲོ་རྣམས་དབང་བསྡུད་པདྨ་མཁའ་འགྲོ་ཕྱག་འཚལ་བསྟོད།།བྱང་དུ་ཕྲག་aདོག་རྣམ་དག་བྱ་སྒྲུབ་ཡེ་ཤེས་སྐུ།།ལས་ཀྱི་མཁའ་འགྲོ་ལྗང་གུ་ཞལ་གཅིག་ཕྱག་གཉིས་མ།།གཡས་པ་རྒྱ་གྲམ་གཡོན་པ་ནེའུ་ལེའི་རྐྱལ་པ་བསྣམས།།ལས་ཀུན་འགྲུབ་བྱེད་སྣ་ཚོགས་མཁའ་aའགྲོ་ཕྱག་འཚལ་བསྟོད།།ཅེས་མར་མེ་མཛད་ཡེ་ཤེས་ཀྱིས་ནོར་བདག་གཙོ་འཁོར་ལྔ་ཞལ་གཟིགས་པའི་དུས་སུ་བསྟོད་པ།རྒྱ་གར་གྱི་པཎྜི་ཏ་ཆེན་པོ་དང་ལོ་ཙ་བ་ཆེན་པོ་བརྩོན་འགྲུས་སེང་གེས་བསྒྱུར་བའོ།།
3. །།མངྒ་ལཾ།།a