1. ༄༅།དབང་གི་ཆོ་ག་ཨ་རྱ་ངྷེ་བས་མཛད་པ་བཞུགས་སོ།།སྐལ་འཇོག་དབང་གི་ཆོ་ག
2. ༄༅།།རྒྱ་གར་སྐད་དུ།ཨ་ཝི་ཤིན་ཙ་ཏུ་མ་
3. བྷི་ཏི།བོད་སྐད་དུ།སྐལ་འཇོག་སྐུ་གསུམ་གྱི་འབྲས་བུ་དབང་གི་ཆོ་ག།དཔལ་གྱི་མཆོག་དབང་གི་བདེ་མཆོག་ལ་ཕྱག་འཚལ་aལོ།།བདེ་ཆེན་ཆོས་སྐུ་ཟག་མེད་བདེ་མཆོག་དཔལ་ལ་ཕྱག་འཚལ་ལོ།།སྐལ་ངན་སྐལ་འཇོག་དབང་གི་ཆོ་ག་འདི་བརྩམ་བྱ།།དབང་ཐོབ་བླ་མ་ལ་བཞི་རྫོགས་སུ་ལྟུང་རྩ་ལྟུང་བཞི་པ་སྤངས་བསྙེན་དབང་བསྙེན་སུམ་འབུམ་རྫོགས་པའི།།དང་པོར་ས་བརྟག་འཇིག་རྟེན་པ་ལ་གཏོར་མ་གཏང་ས་aབསླང་དང།ས་སྦྱངས་ས་བསྲུང་སྔོན་འཇུག་བྱ།།དཀྱིལ་འཁོར་མཚོན་
4. སྣ་ལྔ་ཡིས་བྲི།།རྩིབས་བརྒྱད་ནག་པོ་གྲུ་ཆད་དམར།།aནང་ན་ཕར་ནག་པོ་དཀར་སེར་དམར་ལྗང་རྩིགས།།འདོད་ཡོན་དམར་ཕ་ཁུ་སེར་དྲ་བ་ཁྲོ་བོ་དང།།དྲ་ཕྱེད་བ་གམ་དྷ་ཡབ་དཀར་ཀ་སེར་།།རྟ་བབས་ལ་གར་མཛེས་སུ་སོགས་སྤྱི་དང་བསྟུན།།རྡོ་རྗེ་ར་བའི་དོད་དུ་འཁོར་ལོ་དམར་པོ་འདི་ཕྱིར་དུར་ཁྲོད་བརྒྱད་པོ་བྲི།།དཀྱིལ་དུ་ཧཱུཾ་ངམ་ཡང་ན་རྡོ་རྗེ་aསྔོན་ཡང་ན་པོ་དགོད།།བསྙེན་པའི་དབང་བསྒྲུབ་བྱས་པའི་བུམ་པ་དགོད་བྱ་སྟེ།།མཐའ་རུ་གཏོར་མ་མཆོད་པ་རྒྱན་སོགས་དགོད།།aདཀྱིལ་འཁོར་རང་གི་ལྷར་ལྷ་རྣམས་རྫོགས་བསྒོམས་ལ།།རང་བཞིན་འོག་མིན་གྱི་ཁྲོ་བོ་ཆེན་པོའི་ལྷ་ཐམས་ཅད་ཚོགས།།དམ་སྔོན་གྱི་ཚིག་ཆེན་པོས་འདིར་རང་གི་གནས་གཤེགས་ལ།།གཉིས་སུ་མེད་པར་བསམས་པ་དང་བཞུགས་གསོལ་aཏེ།།དབང་བསྐུར་
5. རྫོགས་པར་དབང་བདག་འཇུག་དུ་ལྷ་ལ་ཞུས་པའོ།རྩལ་གྱུར་ཅིག།ཛ་ཧཱུཾ་བཾ་ཧོ།དེ་ནས་འབྱུང་པོར་དབང་ལ་བར་དུ་གཅོད་པ་རྣམས་ལ་གཏོར་མ་སྦྱིན།།སློབ་ཕྱིའི་མ་ནང་བཞུག་ཕྱི་aརོལ་ཏུ།།མཎྚལ་སློབ་མས་ཕུལ་ལ་བླ་མས་དམ་ལ་བཞག།ཁྲོ་བོའི་རྒྱལ་པོ་བླ་མས་སློབ་མའི་སྤྱི་བོར་བཞག་ལ་རེག་ཚིག་གི།།བྱིན་བརླབས་ཚུལ་འཛིན་བདག་ཡིན་གྱིས།།aཁྱོད་ཀྱིས་བརྙས་པར་མ་བྱེད་ཅིག།བརྙས་ན་བརྙས་མཁན་དེ་མནར་མེད་དག་ཏུ་ལྟུང།།འཐུང་བདུད་རྩི་བྱིན་ལ་ཅིག་རྡོ་རྗེའི་དམ་ཚིག་ཆུ།།བསྲུང་ན་རེག་ཚིག་དངོས་གྲུབ་སྟེར།།འདས་ན་སྙིང་འབྱིན་སྲོག་གཅོད་འགྱུར།།བཛྲ་ས་མ་aཡ་ཧཱུཾ།དཀྱིལ་འཁོར་འཇིགས་ཆེན་རབ་སྙིང་ཁར་རྡོ་རྗེ་བཞག་ལ་འབར་བ།།དམ་ཚིག་མེད་ལ་མི་བསྟན་ཏེ།།དེ་བཞིན་སྨྲ་བར་མི་བྱའོ།།དེ་ནས་དཀྱིལ་འཁོར་ཡོལ་བའི་ནང་བཅུག་ལ།།ཡོན་ཕུལ་གསོལ་aབ་གདབ་པར་བྱ།།རྗེས་བརྗོད་བྱ་མ་ལུས་ཕྱོགས་བཅུ་ན་བཞུགས་པའི།།སངས་རྒྱས་བྱང་ཆུབ་སེམས་དཔའ་དང།།སློབ་དཔོན་བདག་ལ་དགོངས་སུ་གསོལ།།བདག་ནི་བཅོམ་aལྡན་རེག་ཚིག་གི།།དམ་ཚིག་དངོས་གྲུབ་འཚལ་བ་སྟེ།།སྔགས་དང་ཕྱག་རྒྱ་བསྟན་པ་དང།།དཀྱིལ་འཁོར་ལ་སོགས་བྱ་བ་དང།།བསྒྲུབ་པའི་ཐབས་རྣམས་ཇི་ལྟ་བར།།བདག་ལ་དེ་བཞིན་aབསྟན་དུ་གསོལ།།དེ་ནས་སློབ་མ་ཁོ་རང་གི་ལྷ་རུ་བསམ།།སྙིང་ཁར་བླ་མས་དེའི་སེམས་ལ་ལྷ་རྣམས་འཕྲོ་མི་རུང་ལྷ་བསྟིམས་སྔགས་ཀྱིས་སྩལ།།ལྷ་ལ་མེ་ཏོག་ཕུལ་ཏེ་དམ་ཚིག་གི་རྟགས་སུ་མགོ་ལ་བཅིང།གདོང་གཡོགས་བཀྲོལ་ཏེ་རྡོ་རྗེ་སེམས་དཔའ་མིག་ཕྱེ་བས་དལ་ཐམས་ཅད་མཐོང་ངོ་དཀྱིལ་འཁོར་བསྟན།།བཀྲ་ཤིས་བུམ་པ་བུམ་ལྷ་རྣམས་སྤྱི་ཐོག་ཏུ་བསམ་དུ་གཞུག་གོ་ཡེ་ཤེས་aམཆོག།སྐལ་འཇོག་ཁྱོད་ཀྱི་མགོ་ལ་བཞག།དངོས་གྲུབ་དམ་པ་aསྤྱི་བོས་ལོང་།།དེ་ནས་ལྷ་རྣམས་ཐིམ་པར་སེམ་དུ་གཞུག་གོ།།བལྟམ་པའི་དུས་བཞིན་ཡེ་ཤེས་ཆུས།།སྐལ་རྩོལ་དག་བྱེད་ཁྲུས་གསོལ་ཞིང།།ཞེ་སྡང་དྲི་མ་ལེགས་སྦྱངས་ཏེ།།ལྷ་དང་མི་ཕྱེད་སྤྲོ་བར་བྱ།།ཨོཾ་བྷ་ཡ་ཛྙ་ན་ཨ་ཝི་ན་ཀ་མཾ།སློབ་མ་ལྷ་aརུ་ཡང་དག་བླ་མས་དེ་ལྟ་བུ་གསལ་བར་བསྐྱེད།།ཡབ་ཡུམ་མཁའ་གསང་ལས་བྱུང་བ།།ཡེ་ཤེས་བྱང་ཆུབ་སེམས་ཆེན་པོ།།བདེ་ཆེན་བདུད་རྩི་ཡང་དག་སྦྱིན།།རྡོ་རྗེ་ལྕེ་aཡིས་བླངས་པར་གྱིས།།ཨ་ཧོ་མ་ཧ་སུ་ཀ་ཧོ།།སྐྲག་དང་གཟི་མདངས་ལྡན་པར་བསམ།།དེ་ནས་བླ་མས་སློབ་མ་ལ།།བྱིན་བརླབས་ལྷ་མོ་ཡང་དག་སྦྱིན།།མཁའ་གསང་བྱིན་བརླབས་སྦྱོར་aབར་བྱ།།བདེ་ཆེན་མཁས་སྤྱོད་རྣལ་འབྱོར་མའི།།དབྱིངས་ཀྱི་པདྨར་ཡང་དག་སྦྱོར།།ལྷན་སྐྱེས་བདེ་བ་རྡོ་རྗེར་འགྱུར།།ཁྱོད་ཀྱིས་ཚུལ་མཆོག་འདི་སྤྱོད་ཅིག།ཨ་ནུ་ར་ག་བཛྲ་སྟོམ།།བདེ་སྟོང་མི་རྟོག་ནམ་མཁའི་aབཞིན།།ལྷན་སྐྱེས་ཡེ་ཤེས་རྡོ་རྗེ་བསྒོམ།།དེ་ནས་ལྷ་རྣམས་བདེ་བར་སྦྱང་།།ནམ་མཁར་སྤྲིན་བཞིན་སྟོང་པར་བསྡུ།།དེ་ལ་གང་དང་མི་གནས་ཏེ།།ཡོད་མེད་ཀུན་སྤངས་བསྒོམ་པར་བྱ།།དབང་བཞི་རྫོགས་aཔར་སྦྱིན་ནོ།།ཨོཾ་སྭ་བྷ་བ་ཤུད་དྷོ་སརྦ་དྷརྨ་སྭ་བྷ་བ་ཤུད་དྷོ་ཧཾ
6. །འདི་ཡིས་བྱིན་བརླབས་དངོས་བྲལ་བྱ།།ཡར་ངོའི་ཚེས་བཟླས་ལུང་གི་བརྒྱད་ཉི་མ་ལ།།ཡོན་དང་མཆོད་པ་ལེགས་ཕུལ་ཏེ།།གོང་བཞིན་དབང་ཆོག་ནས་གསོལ་བ་ལན་aགསུམ་གདབ།།བླ་མས་སྔགས་ཀྱི་ཕྲེང་བ་རྣམས།།སློབ་མའི་ཁ་རུ་བསྟིམ་པར་བྱ།།སྔགས་ཀྱི་སྒྲ་ནི་རྗེས་བཟླས་སོ།།བཅོམ་ལྡན་ཁྲོ་རྒྱལ་རེག་ཚིག་དང་།།བླ་མ་བདག་ལ་དགོངས་aསུ་གསོལ།།བཅོམ་ལྡན་རེག་ཚིག་རྒྱལ་པོ་ལ།།བདག་མིང་འདི་ཞེས་བགྱི་བ་ནི།།དུས་འདི་ཉིད་ནས་བཟུང་ནས་སུ།།བྱང་ཆུབ་སྙིང་པོ་ཐོབ་ཀྱི་བར།།ཡིད་དམ་བགྱིད་པར་དམ་འཆའོ།།བཅོམ་ལྡན་དེ་བཞིན་aགཤེགས་པ་རྣམས།ཐུགས་རྗེའི་བདག་ཉིད་ཅན་རྣམས་ཀྱིས།།བདག་ལ་བྱིན་གྱིས་བརླབ་ཏུ་གསོལ།།བཅོམ་ལྡན་དེ་བཞིན་གཤེགས་པ་རྣམས།།བཅོམ་ལྡན་འདི་ལ་རྩལ་ལགས་ཀྱིས།།བཅོམ་ལྡན་འདི་ལ་aབྱིན་གྱིས་རློབས།།དེ་ཡི་སྤྱི་བོར་མེ་ཏོག་བཞག།ཁྲོ་བོ་རྣམས་ནི་དེ་ལ་བཞུག།ཁྲོ་བོ་རྐྱང་པའི་རིགས་སྩལ་ལོ།།བྱིན་བརླབ་སྔོན་འགྲོ་གོང་བཞིན་བྱ།།སྔགས་ཀྱི་བཟླས་པ་རང་གཟུངས་བརྗོད།།དམ་བཅའ་aབ་ལ་ཁྲོ་མོ་གཟུགས།།བྱིན་བརླབས་པ་ཡང་ཁྲོ་མོས་བྱ།ཡུམ་རྐྱང་དག་གི་བྱིན་བརླབས་སོ།།གཞན་ཕན་གཞུང་ཉུང་འདི་སྦྱར་བས།།སངས་རྒྱས་བསྟན་པ་རིང་གནས་ཤོག།དབང་གི་ཆོ་ག་ཨརྱ་དྷེ་བས་aམཛད་པ་རྫོགས་སོ།།།།a