1. ༄༅། །ལྷ་ཆེན་པོ་གསུམ་གྱི་བསྒྲུབ་ཐབས།
2. ༄༅༅། །རྒྱ་གར་སྐད་དུ། མ་ཧཱ་དྷེ་བ་ཏྲ་ས་ན་aཙ་ན། བོད་སྐད་དུ། ལྷ་ཆེན་པོ་གསུམ་གྱི་བསྒྲུབ་ཐབས། དེའི་སྡེ་དཔོན་རེག་ཚིག་ལ་ཕྱག་འཚལ་ལོ། །རེག་ཚིག་ཚོགས་ལ་ཕྱག་འཚལ་ཏེ། །དེ་ཡི་ལས་བྱེད་བསྒྲུབ་ཐབས་བྲི། །རྟེན་ལ་བསྙེན་ཏེ་གཟུགས་aལ་བསྒྲུབ། །གཟུགས་གཉིས་དག་གིས་ལས་སྦྱར་སྦད། །ལྷ་ཆེན་དམིགས་པ་འབྲིང་ཀླུ་མགོ་མངམ་ཟའི་སྙིང། །རྟེན་བྱས་འདི་རྣམས་བརྗོད་པར་བྱ། །ལོ་ཀི་ཤ་རི་དྷ་བ་བྷྲ་མ་བྷད་ཏྲ་བྷད་ཏྲུ་ཧྲི་ཏཾ་ཛ། ཞག་བཅུ་བསྙེན་པ་འདི་བྱའོ། །aདེ་ནས་ལྷ་ཆེན་གསུམ་གྱི་གཟུངས་བྱས་ལ། །སྙིང་ཁར་འཁོར་ལོ་དགོད་པར་བྱ། །བཀུག་བྱས་བཀུག་ལ་སྔགས་བརྗོད་ཏེ། །བཅུ་རུ་བསྒྲུབ་པ་འདི་བྱའོ། །ལས་མཁན་པང་པར་ལིང་ཁ་གཏང། །aརལ་ནག་སྐུད་པར་ལེགས་དཀྲིས་
3. ལ། །དེ་ལ་སྒྲོལ་བའི་ལས་བཅོལ་ཏེ། །སྔགས་བདག་དྲག་པོ་སྡེ་གསུམ་པོ། །གཞན་འཕྲུལ་དབང་བྱེད་ལྷའི་རྗེ། །ལྷ་བདུད་གཙོ་བོ་མི་བཟད་པ། །དམར་aསེར་འོད་ཟེར་ཉི་སྟོང་ཆས། །འདོད་ཁམས་ཀུན་འཁོར་འཁོར་ལོ་ཞོན། །འདོད་ཡོན་དྲུག་གི་འཁོ་ལོ་དང། །ཉོན་མོངས་ལྔ་ཡི་མདའ་འགྱེངས་བྱེད། །ཁྱོད་ཀྱིས་བཅོལ་བའི་ཕྲིན་ལས་མཛོད། །ཚངས་པ་སྐྱེ་aདགུ་ཀུན་གྱི་རྗེ། །དཀར་སེར་ཟླ་བ་སྟོང་འོད་འགྱེད། །ཕ་རོལ་ཕྱིན་དང་མཆོག་ཕྲེང་ཅན། །ཁྱོད་ཀྱིས་བཅོལ་བའི་ཕྲིན་ལས་མཛོད། །ལྷ་ཆེན་ཁྱབ་འཇུག་རྒྱལ་ཆེན་གཙོ། །ནག་སེར་ཆར་སྤྲིན་ནག་པོའིམདོག །aགཟའ་སྦྲུལ་ནག་པོ་ཆིབས་སུ་ཞོན། །ལག་ན་རྡོ་རྗེ་ཐོ་ཆེན་ཐོགས། །ཁྱོད་ཀྱིས་བཅོལ་བའི་ཕྲིན་ལས་མཛོད། །འཁྲོས་ཏེ་གསུམ་ཀ་སྲིན་པོའི་གཟུགས། །སྤྲུལ་ཏེ་གསུམ་ཀ་མོན་པའི་གཟུགས། །གཟུགས་ནི་aམི་སྡུག་ལྷོ་ཡི་མོན། །མདོག་ནི་མི་མཛེས་ཐལ་ནག་མདོག །སྐད་ནི་མི་གོ་ལྡབ་མ་ལྡིབ། དམོད་པ་འདོར་བ་ཤིབ་སེ་ཤིབས། །དྲག་སྔགས་ཟློས་པ་ཤ་ར་ར། །མོན་པ་མང་པོ་བུན་བུན་བུན། །མོན་པ་རྐང་སྔོན་aཤད་དེ་ཤད། །མོན་ཕྲུག་མང་པོ་ཉི་ལི་ལི། །ཁྱོད་ཀྱིས་བཅོལ་བའི་ཕྲིན་ལས་མཛོད། །འདི་ཡིས་སྔགས་འདི་མཆོག་འགྱུར་ཏེ། །སྔགས་བདག་དྲག་ཤུལ་སྟོབས་ལྡན་ཤོག །ལས་བྱེད་ཀྱི་བསྒྲུབ་ཐབས་ཨརྱ་དྷེ་བས་aམཛད་པ།། ཨེཀཔྲྀཙྪ
   1. །།མངྒལཾ།།
4. a