༄༅། །བསམ་ གྱིས་ མི་ ཁྱབ་པ-ར་ བསྟོད་པ། ༄༅༅། །རྒྱ་གར་ སྐད་ དུ། ཨ་ ཙིནྟ་?སྟ་?བཾ། བོད་སྐད་ དུ། བསམ་ གྱིས་ མི་ ཁྱབ་པ-ར་ བསྟོད་པ། འཇམ་དཔལ་ གཞོན་ནུ-ར་ གྱུར་པ་ ལ་ ཕྱག་ འཚལ་ ལོ། །གང་ཞིག་ དངོས་པོ་ རྟེན་འབྱུང་ རྣམས། །ངོ་བོ་ མེད་པ་ ཉིད་ དུ་ གསུངས། །ཡེ་ཤེས་ མཉམ་མེད་ བསམ་ མི་ ཁྱབ། །དཔེ་མེད་ དེ་ ལ་ ཕྱག་ འཚལ་ ལོ། །ཇི་ལྟར་ ཁྱོད་ ཀྱིས་ ཐེག་ཆེན་ ལ། །ཉིད་ ཀྱིས་ ཆོས་ ལ་ བདག་མེད་ རྟོགས། །དེ་བཞིན་ བློ་ དང་ ལྡན་ རྣམས་ ལ། །ཐུགས་རྗེ-འི་ དབང་ གིས་ བསྟན་པ་ མཛད། །རྐྱེན་ རྣམས་ ལས་ ནི་ འབྲེལ་ འབྱུང་བ། །མ་ སྐྱེས་ ལགས་ པར་ ཁྱོད་ ཀྱིས་ གསུངས། །ང་+བོ་ ཉིད་ ཀྱིས་ དེ་ མ་ སྐྱེས། །དེ་ཕྱིར་ སྟོང་པ-ར་ རབ་ ཏུ་ བསྟན། །ཇི་ལྟར་ འདི་ ན་ སྒྲ་ བརྟེན་ ནས། །བྲག་ཅ་ ཀུན་ དུ་ འབྱུང་བ་ ལྟར། །སྒྱུ་མ་ སྨིག་ རྒྱུ་ བཞིན་ དུ་ ཡང་ ། །དེ་བཞིན་ སྲིད་པ་ ཀུན་ དུ་ འབྱུང་ ། །སྒྱུ་མ་ དང་ ནི་ སྨིག་ རྒྱུ་ དང་ ། །དྲི་ཟའི་གྲོང་ཁྱེར་ གཟུགས་བརྙན་ དང་ ། །རྨི་ལམ་ གལ་ཏེ་ མ་ སྐྱེས་ ན། །མཐོང་བ་ ལ་ སོགས་ དཔེ་མེད་ འགྱུར། །ཇི་ལྟར་ རྒྱུ་རྐྱེན་ ལས་ བྱུང་བ། །དེ་དག་ བྱས་པ་ཅན་ དུ་ བཞེད། །དེ་བཞིན་ རྐྱེན་ ལས་ བྱུང་བ་ ཀུན། །མགོན་པོ་ ཁྱོད་ ཀྱིས་ དེ་ལྟར་ གསུངས། །བྱིས་པ་ གང་དག་ ཅི་ བརྗོད་པ། །བགྱིས་པ་ ཞེས་ བགྱིད་ དེ་ མཆིས་ ཏེ། །ཆད་པ་ སྟོང་པ་ འདྲ་བ་ ལགས། །དོན་ བཞིན་ མ་ ལགས་ རབ་ ཏུ་ བསྟན། །གང་ ཚེ་ བྱས་པ-འི་ དངོས་ མ་ སྐྱེས། །དེ་ ཚེ་ ད་ལྟར་ བྱུང་བ་ ཡི། གང་ཞིག་+པ-ས་ ན་ འདས་པ-ར་ འགྱུར། །མ་འོངས་པ་ ཡང་ ཇི་ལྟར་ ལྟོས། །རང་ ལས་ དངོས་+པ་ སྐྱེ་བ་ མེད། །གཞན་ དང་ གཉིས་ཀ་ ལས་མ་ ཡིན། །ཡོད་ ཡིན་ མེད་ མིན་ ཡོད་མེད་ མིན། །དེ་ ཚེ་གང་ ལས་ གཞན་ ཞིག་ འབྱུང་ ། །མ་ སྐྱེས་པ་ ལ་ རང་བཞིན་ མེད། །དེ་ཕྱིར་ གང་ ལས་ ཀུན་ དུ་ འབྱུང་ ། །རང་བཞིན་ དངོས་པོ་ མེད་ གྲུབ་པ-ས། །གཞན་ ལས་ ཀྱང་ ནི་ འབྱུང་བ་ མེད། །རང་ཉིད་ ཡོད་ ན་ གཞན་ ཡོད་ འགྱུར། །གཞན་ ཉིད་ ཡོད་ ན་ རང་ཉིད་ ཡོད། །དེ་དག་ ལྟོས་པ་ ཅན་ དུ་ གྲུབ། །ཕ་རོལ་ཚུ་རོལ་ བཞིན་ དུ་ གསུངས། །གང་ ཚེ་ ཅི་ ལ-འང་ མི་ ལྟོས་པ། །དེ་ ཚེ་གང་ ལ་ གང་ཞིག་ འབྱུང་ ། །གང་ ཚེ་རིང་ ལ་ མི་ ལྟོས་པ། །དེ་ ཚེ་ ཐུང་ སོགས་ ག་ལ་ མཆིས། །ཇི་ལྟར་ གཅིག་ སོགས་ མ་མཆིས་པ། །འདས་ དང་ མ་འོངས་ ལ་སོགས་པ། །ཉོན་མོངས་ རྣམས་ ཀྱང་ དེ་བཞིན་ ཏེ། །ཡང་དག་ ལོག་པ-འང་ རང་ ལས་ ཅི། །དངོས་ གང་ རང་ ལས་མ་ མཆིས་ ན། །དེ་ ཚེ་ ཐམས་ཅད་ ཅི་ཞིག་ མཆིས། །གཞན་ ཞེས་ བརྗོད་པ་ གང་ ལགས་ ཏེ། །རང་ གི་ རང་བཞིན་ མེད་ ན་ མིན། །གང་ ཚེ་ གཞན་ གྱི་ དངོས་མེད་+པ། །དེ་ ཚེ་ དངོས་ རྣམས་ རང་བཞིན་ མེད། །དེ་ ཚེ་ གཞན་ དངོས་ དངོས་འཛིན་+པ། །དོན་ གྱི་ ཐེག་པ་ ཅི་ཞིག་ མཆིས། །གདོད་མ་ ཉིད་ ནས་ མཉམ་ གྱུར་པ། །རང་བཞིན་ གྱིས་ ཀྱང་ མྱ་ངན་ འདས། །ཡང་དག་པ-ར་ ནི་ མ་ སྐྱེས་ ལགས། །དེ་ སླད་ ཆོས་ རྣམས་ ཁྱོད་ ཀྱིས་ གསུངས། །བློ་ལྡན་ ཁྱོད་ ཀྱིས་ གཟུགས་ ལ་ སོགས། །ངོ་བོ་ཉིད་ མེད་པ-ར་ བསྟན་པ། །དབུ་བ་ ཆུ་བུར་ སྒྱུ་ ལ་ སོགས། །སྨིག་ རྒྱུ་ ཆུ་ཤིང་ འདྲ་བ་ ལགས། །དབང་པོ་ རྣམས་ ཀྱིས་ གང་ དམིགས་ དེ། །གལ་ཏེ་ ཡང་དག་ མཆིས་ གྱུར་ ན། །བྱིས་པ-ས་ ཡང་དག་རིག་ པར་ འགྱུར། །གང་ ཚེ་ ཡང་དག་ ཤེས་པ-ས་ ཅི། །དབང་པོ་ རྣམས་ ནི་ བེམས་?+པོ་ དང་ ། །ཚད་མ་ ཉིད་ ཀྱང་ མ་ ཡིན་ དང་ ། །ལུང་མ་བསྟན་+པ་ ཉིད་ དང་ ནི། །ལོག་པ-ར་ ཡོངས་ཤེས་ ཁྱོད་ ཀྱིས་ གསུངས། །གང་ གིས་ ཅི་ཞིག་ མ་ རྟོགས་པ། །ཡང་དག་ ཇི་བཞིན་ ཐུགས་ཆུད་ ནས། །དེས་ན་ འཇིག་རྟེན་ མི་ ཤེས་པ-ས། །བསྒྲིབས་པ་ ཞེས་ ཀྱང་ ཁྱོད་ ཀྱིས་ གསུངས། །ཡོད་ ཅེས་པ་ ནི་ རྟག་པ-ར་ ལྟ། །མེད་ ཅེས་པ་ ནི་ ཆད་པ-ར་ ལྟ། །དེས་ན་ མཐའ་གཉིས་བྲལ་བ་ ཡི། །ཆོས་ དེ་ ཁྱོད་ ཀྱིས་ བསྟན་པ་ མཛད། །དེས་ན་ ཆོས་ རྣམས་ མུ་བཞི་ དང་ ། །བྲལ་བ-ར་ ཁྱོད་ ཀྱིས་ བཀའ་ སྩལ་ ལགས། །རྣམ་ཤེས་ བྱ་བ-འང་ མ་ ལགས་ ལ། །རྨི་ལམ་ མིག་འཕྲུལ་ ལས་ བྱུང་ དང་ ། །ཟླ་ གཉིས་ ལ་ སོགས་ མཐོང་བ་ བཞིན། །འགྲོ་བ་ འབྱུང་བ་ དེ་ དངོས་ སུ། །མ་ བྱུང་ དེ་བཞིན་ ཁྱོད་ ཀྱིས་ གཟིགས། །ཇི་ལྟར་ རྒྱུ་ལ-ས་ རྨི་ལམ་ ན། །འབྱུང་བ་ མཐོང་བ་ དེ་བཞིན་ དུ། །དངོས་པོ་ ཐམས་ཅད་ འབྱུང་བ་ བཞིན། །འཇིག་པ-འང་ དེ་བཞིན་ བཞེད་པ་ ལགས། །དེ་བཞིན་ ཆགས་ སོགས་ སྡུག་བསྔལ་ དང་ ། །འཁོར་བ་ སྡུག་བསྔལ་ ཀུན་ ཉོན་མོངས། །ཚོགས་ རྫོགས་པ་ དང་ ཐར་པ་ ཡང་ ། །རྨི་ལམ་ འདྲ་བ-ར་ ཁྱོད་ ཀྱིས་ གསུངས། །དེ་བཞིན་ སྐྱེས་ དང་ མ་ སྐྱེས་ དང་ ། །འོངས་པ་ དང་ ནི་ སོང་བ་ ཡང་ ། །དེ་བཞིན་ བཅིངས་ གྲོལ་ ཡེ་ཤེས་ ལ། །གཉིས་ འདོད་ ཡང་དག་རིག་ མ་ ལགས། །གང་ ལས་ སྐྱེས་པ་ ཡོད་ མ་ ལགས། །དེ་ ལ་ མྱ་ངན་ འདས་ གང་ཡོད། །སྒྱུ་མ-འི་ གླང་པོ་ འདྲ་བ-ས་ ན། །དོན་ དུ་ གཟོད་?ནས་ ཞི་བ་ ཉིད། །སྐྱེས་པ་ ཉིད་ ན-འང་ མ་ སྐྱེས་པ། །སྒྱུ་མ-འི་ གླང་པོ་ ཇི་བཞིན་ བཞེད། །དེ་བཞིན་ ཐམས་ཅད་ སྐྱེས་པ-འམ། །ཡང་དག་པ-ར་ ནི་ མ་ སྐྱེས་ ལགས། །འཇིག་རྟེན་མགོན་+པོ་ དཔག་མེད་ ཀྱིས། །སེམས་ཅན་ དཔག་ ཏུ་ མ་མཆིས་པ། །སོ་སོ-ར་ མྱ་ངན་ འདས་ མཛད་ ཀྱང་ ། །དེ་དག་ གིས་ ཀྱང་ གང་ མ་ བཀྲོལ། །ཐུབ་ཆེན་ གང་ ཕྱིར་ སེམས་ཅན་ རྣམས། །རང་ ལས་མ་ སྐྱེས་ དེ་ ཡི་ ཕྱིར། །གང་ཡང་ གང་ གིས་ མ་ བཀྲོལ་ ཞེས། །དེ་སྐད་ ཁྱོད་ ཀྱིས་ གསལ་བ-ར་ གསུངས། །ཇི་ལྟར་ སྒྱུ་མ་མཁན་ གྱིས་ བྱས། །དངོས་པོ་ སྟོང་པ་ དེ་བཞིན་ དུ། །བྱས་པ་ ཐམས་ཅད་ དངོས་ སྟོང་ གཞན། །ཁྱོད་ གསུང་ དེ་བཞིན་ བྱེད་པ་པོ། །བྱེད་པ་པོ་ ཡང་ གཞན་ གྱིས་ བགྱིས། །བྱས་པ་ཅན་ དུ་ འགྱུར་བ་ ལགས། །ཡང་ ན་ དེ་ ཡི་ བྱ་བ་ བྱེད། །བྱེད་པ་པོ-ར་ ནི་ ཐལ་བ-ར་ འགྱུར། །འདི་དག་ ཐམས་ཅད་ མིང་ཙམ་ ཞེས། །ཁྱོད་ ཀྱིས་ གསང་ ནི་ བསྟོད་ དེ་ གསུངས། །བརྗོད་པ་ ལས་ ནི་ གཞན་ གྱུར་པ། །བརྗོད་པ-ར་ བགྱི་+བ་ ཡོད་ མ་ མཆིས། །དེ་ཕྱིར་ ཆོས་ རྣམས་ ཐམས་ཅད་ ནི། །རྟོག་པ་ ཙམ་ ཞེས་ ཁྱོད་ ཀྱིས་ གསུངས། །གང་ གིས་ སྟོང་པ-ར་ རྣམ་རྟོག་+པ-འི། །རྟོག་པ་ ཡང་ ནི་ མེད་ ཅེས་ གསུངས། །དངོས་ དང་ དངོས་མེད་ གཉིས་ འདས་པ། །ལ་ལ-ར་ མ་ འདས་པ་ ཡང་ ལགས། །ཤེས་པ་ མེད་ ཅིང་ ཤེས་བྱ-འང་ མེད། །མེད་ མིན་ ཡོད་ མིན་ གང་ ལགས་ དང་ ། །གང་ཡང་ གཅིག་ མིན་ དུ་མ-འང་ མིན། །གཉིས་ཀ་ མ་ ཡིན་ ཅི་ཡང་ མེད། །གཞི་མེད་+པ་ དང་ མི་ གསལ་ དང་ ། །བསམ་ མི་ ཁྱབ་ དང་ དཔེ་མེད་ དང་ ། །གང་ཡང་ མི་ སྐྱེ་ མི་ འགག་ དང་ ། །ཆད་པ་ མེད་ ཅིང་ རྟག་ མེད་པ། །དེ་ ནི་ ནམ་མཁའ་ འདྲ་བ་ ལགས། །ཡི་གེ་ ཡེ་ཤེས་ སྤྱོད་ཡུལ་ མིན། །དེ་ ནི་ རྟེན་ ཅིང་ འབྲེལ་ པར་ འབྱུང་ ། །དེ་ ནི་ སྟོང་པ-ར་ ཁྱོད་ བཞེད་ ལགས། །དམ་པའི་ཆོས་ ཀྱང་ དེ་ལྟ་བུ། །དེ་བཞིན་གཤེགས་པ-འང་ དེ་ དང་ མཚུངས། །དེ་ ནི་ དེ་ཉིད་ དོན་ དང་ ནི། །དེ་བཞིན་ཉིད་ དང་ རྫས་ སུ་ བཞེད། །དེ་ ནི་ ཡང་དག་ མི་ སླུ་བ། །དེ་ རྫོགས་པ-ས་ ན་ སངས་རྒྱས་ བརྗོད། །སངས་རྒྱས་ རྣམས་ དང་ ཆོས་དབྱིངས་ དང་ ། །དེས་ན་ དོན་ དུ་ ཐ་ མི་ དད། །བདག་ཉིད་ དང་ ནི་ གཞན་ རྣམས་ དང་ ། །དེས་ན་ མཉམ་པ-ར་ ཁྱོད་ བཞེད་ ལགས། །དངོས་པོ་ རྣམས་ ལས་ སྟོང་ གཞན་ མིན། །དེ་ མེད་པ-ར་ ཡང་ དངོས་པོ་ མེད། །དེ་ཕྱིར་ རྟེན་ ཅིང་ འབྱུང་བ-འི་ དངོས། །སྟོང་པ་ ལགས་ པར་ ཁྱོད་ ཀྱིས་ བསྟན། །རྒྱུ་ དང་ རྐྱེན་ ལས་ བྱུང་བ-འང་ ལགས། །གཞན་ གྱི་ དབང་ ལས་ ཀུན་རྫོབ་ སྟེ། །གཞན་ གྱི་ དབང་ ཞེས་ རབ་ ཏུ་ གསུངས། །དམ་པ-འི་ དོན་ ནི་ བཅོས་མ་ ཡིན། །ངོ་བོ་ཉིད་ དང་ རང་བཞིན་ དང་ ། །ཡང་དག་ རྫས་ དངོས་ཡོད་+པ-འང་ ལགས། །བརྟགས་པ-འི་ དངོས་པོ་མེད་པ་ ཉིད། །གཞན་ གྱི་ དབང་ ནི་ ཡོད་ མ་ ལགས། །བརྟགས་པ-འི་ དངོས་པོ་ ཡོད་ ཅེས་པ། །སྒྲོ་འདོགས་ ལགས་ པར་ ཁྱོད་ ཀྱིས་ གསུངས། །བྱས་པ་ ཆད་ ནས་ མེད་ ཅེས་པ། །ཆད་པ་ ལགས་ པར་ ཁྱོད་ ཀྱིས་ གསུངས། །ཡང་དག་ ཤེས་པ-ས་ ཆད་པ་ མེད། །རྟག་པ་ཉིད་ ཀྱང་ མེད་པ-ར་ བཤད། །འགྲོ་བ་ དངོས་པོ-ས་ སྟོང་པ་ ལགས། །དེ་ སླད་ སྨིག་ རྒྱུ་ འདྲ་བ-ར་ བཞེད། །ཇི་ལྟར་ རི་ དགས་ སྐོམ་ ཆུ་ ནི། །ཆད་ མེད་ རྟག་པ་ ཡོད་ མ་ ཡིན། །དེ་བཞིན་ འགྲོ་བ་ ཐམས་ཅད་ ཀྱང་ ། །ཆད་ མེད་ རྟག་པ་ མེད་པ-ར་ གསུངས། །གང་ ལ་རྫས་ ཤིག་ སྐྱེ་ འགྱུར་བ། །དེ་ ལ་ ཆད་ སོགས་ འཇིག་པ་ འབྱུང་ ། །དེ་ ལ་ འཇིག་རྟེན་ མཐའ་ ཡོད་ དང་ ། །མཐའ་མེད་ པར་ ཡང་ འགྱུར་བ་ ལགས། །ཤེས་པ་ ཡོད་པ-ས་ ཤེས་བྱ་ བཞིན། །ཤེས་བྱ་ ཡོད་པ-ས་ དེ་ ཤེས་བཞིན། །གང་ ཚེ་ གཉིས་ཀ་ མ་ སྐྱེས་པ-ར། །རྟོགས་པ་ དེ་ ཚེ་ ཅི་ཞིག་ ཡོད། །དེ་ལྟར་ སྒྱུ་མ་ ལ་ སོགས་ དཔེ། །སྨན་པ-འི་ མཆོག་ གིས་ གསལ་ བསྟན་ ནས། །ལྟ་བ་ ཐམས་ཅད་ འགོག་ བྱེད་པ-འི། །དམ་པའི་ཆོས་ ནི་ བསྟན་པ་ ལགས། །ངོ་བོ་ མེད་པ་ ཉིད་ བསྟན་པ། །དེ་ ནི་ ཡང་དག་ དམ་པ་ ལགས། །དངོས་པོ-འི་ གདོན་ གྱིས་ ཟིན་ རྣམས་ ཀྱིས། །གསོ་བ་ དེ་ ནི་ བླ་ ན་ མེད། །དེས་ན་ ཆོས་ ཀྱི་ མཆོད་སྦྱིན་+པ། །མཆོད་སྦྱིན་ རིམ་པ-ས་ རྟག་ རྒྱུན་ དུ། །འཇིག་རྟེན་གསུམ་+པོ་ སྦྱིན་སྲེག་ མཛད། །དངོས་འཛིན་ འཇིགས་པ་ གཅོད་ བགྱིད་ ཅིང་ ། །མུ་སྟེགས་ རི་ དགས་ འཇིགས་ བགྱིད་པ། །བདག་མེད་ སེང་གེའི་ང་རོ-འི་ སྒྲ། །རྨད་བྱུང་ དེ་ ནི་ ཁྱོད་ ཀྱིས་ གསུངས། །སྟོང་པ་ཉིད་ དང་ ཆེས་ ཟབ་པ-འི། །ཆོས་ ཀྱི་ རྔ་ཆེན་ བརྡུངས་པ་ ལགས། །ངོ་བོ་ཉིད་ མེད་ སྒྲ་བོ་ཆེ-འི། །ཆོས་ ཀྱི་ དུང་ ནི་ བུས་པ་ ལགས། །སངས་རྒྱས་བསྟན་པ་ བདུད་རྩི་ ཡི། །ཆོས་ ཀྱི་ རྫས་ ནི་ གསུངས་པ་ ལགས། །ཆོས་ རྣམས་ ཀུན་ གྱི་ ངོ་བོ་ཉིད། །ངེས་པའི་དོན་ ཏོ་ ཞེས་ ཀྱང་ བསྟན། །གང་ཡང་ སྐྱེ་ དང་ འགག་ ལ་ སོགས། །སེམས་ཅན་ སྲོག་ ལ་ སོགས་ བསྟན་པ། །དེ་ ནི་ བཀྲི་དོན་ ཀུན་རྫོབ་ ཏུ། །མགོན་པོ་ ཁྱོད་ ཀྱིས་ བསྟན་པ་ ལགས། །ཤེས་རབ་ ཕ་རོལ་ ཕྱིན་ མཚོ་ ཡི། །ཕ་རོལ་ གང་ གིས་ རང་ ཕྱིན་ ཏེ། །བསོད་ནམས་ ཡོན་ཏན་ རིན་ཆེན་ ཕྱུག། །མགོན་ ཁྱོད་ ཡོན་ཏན་ ཕ་རོལ་ ཕྱིན། །དེ་ལྟར་ དཔེ་མེད་ བསམ་ མི་ ཁྱབ། །འགྲོ་བའི་མགོན་པོ་ བསྟོད་པ་ ཡིས། །བདག་ གིས་ བསོད་ནམས་ གང་ ཐོབ་ དེ-ས། །འགྲོ་བ་ ཁྱོད་ དང་ མཚུངས་པ-ར་ ཤོག །བསམ་ གྱིས་ མི་ ཁྱབ་པ-ར་ བསྟོད་པ་ སློབ་དཔོན་ ཆེན་པོ་ ཀླུ་སྒྲུབ་ ཀྱི་ ཞལ་སྔ་ ནས་ མཛད་པ་ རྫོགས་ སོ། ། །།