༄༅། །དཔེ་མེད་ པར་ བསྟོད་པ། ༄༅༅། །རྒྱ་གར་ སྐད་ དུ། ནི་ རུ་པ་ མ་ སྟ་? བཾ། བོད་སྐད་ དུ། དཔེ་མེད་ པར་ བསྟོད་པ། འཇམ་དཔལ་ གཞོན་ནུ-ར་ གྱུར་པ་ ལ་ ཕྱག་ འཚལ་ ལོ། །གང་ཞིག་ ལྟ་བ-ས་ ཕོངས་པ་ ཡི། །འཇིག་རྟེན་ འདི་ ལ་ ཕན་ བརྩོན་ ཁྱོད། །དངོས་པོ་མེད་པ-འི་ དོན་ རིག་པ-ས། །དཔེ་མེད་ ཁྱོད་ ལ་ ཕྱག་འཚལ་ བསྟོད། །གང་ཞིག་ ཁྱོད་ ཀྱིས་ ཅུང་ཞིག་ ཀྱང༌ ། །སངས་རྒྱས་ སྤྱན་ གྱིས་ མ་ གཟིགས་པ། །ཁྱོད་ ཀྱིས་ གཟིགས་པ་ བླ་མེད་ དེ། །དེ་ཉིད་ དོན་ ནི་ རིག་པ་ ལགས། །དོན་དམ་པ་ ཡི་ ཡོད་པ་ ཉིད། །རྟོགས་ དང་ རྟོགས་ བྱ་ མི་ མངའ་ ཞིང༌ ། །ཨེ་མ-འོ་ མཆོག་ ཏུ་ རྟོགས་དཀའ་བ-འི། །ཆོས་ཉིད་ སངས་རྒྱས་ རྣམས་ ཀྱིས་ རྟོགས། །ཁྱོད་ ཀྱིས་ ཅུང་ཞིག་ མ་ བསྐྱེད་ ཅིང༌ ། །ཆོས་ རྣམས་ བཀག་པ-འང་ མ་ ལགས་ ལ། །མཉམ་པ་ ཉིད་ ཀྱི་ ལྟ་བ་ ཡིས། །བླ་ན་ མེད་པ-འི་ གོ་འཕང་ བརྙེས། །འཁོར་བ་ སྤངས་པ-ར་ གྱུར་པ་ ཡིས། །མྱ་ངན་ འདས་ ཁྱོད་ མི་ བཞེད་ ཀྱི། །འཁོར་བ་ མ་ དམིགས་པ་ ཉིད་ ཀྱི། །ཞི་ དེ་ མགོན་པོ་ ཁྱོད་ ཀྱིས་ རྟོགས། །ཁྱོད་ ཀྱིས་ ཀུན་ ནས་ ཉོན་མོངས་ དང༌ ། །རྣམ་བྱང་ རོ་གཅིག་ གྱུར་ རིག་པ-ས། །ཆོས་དབྱིངས་ མངོན་པ-ར་ དབྱེར་མེད་པ། །ཀུན་ དུ་ རྣམ་པར་ དག་ པར་ གྱུར། །གཙོ་བོ་ ཁྱོད་ ཀྱིས་ འགའ་ཞིག་ ཏུ། །ཡི་གེ་ གཅིག་ ཀྱང་ མ་ གསུངས་ ལ། །གདུལ་བྱ-འི་ འགྲོ་བ་ མ་ལུས་པ། །ཆོས་ ཀྱི་ ཆ-ར་ གྱིས་ ཚིམ་པ-ར་ མཛད། །མཁའ་ དང་ མཉམ་པ-འི་ ཐུགས་ མངའ་ ཁྱོད། །ཕུང་པོ་ ཁམས་ དང་ སྐྱེ་མཆེད་ ལ། །ཆགས་པ-ར་ གྱུར་པ་ མི་ མངའ་བ-ས། །ཆོས་ རྣམས་ ཀུན་ ལ་ བརྟེན་ མ་ ལགས། །མགོན་ཁྱོད་ སེམས་ཅན་ འདུ་ཤེས་ ཀྱིས། །འཇུག་པ་ ཀུན་ དུ་ མི་ མངའ་ ཡང༌ ། །སྡུག་བསྔལ་ གྱུར་པ-འི་ སེམས་ཅན་ ལ། །སྙིང་རྗེ-འི་ བདག་ཉིད་ གྱུར་པ-འང་ ཁྱོད། །བདེ་ དང་ སྡུག་བསྔལ་ དེ་བཞིན་ དུ། །རྟག་ མི་རྟག་ སོགས་ ལ་ གཙོ་ ཁྱོད། །དེ་ལྟ-འི་ རྣམ་རྟོག་ སྣ་ཚོགས་ ཀྱིས། །ཐུགས་ ནི་ ཆགས་པ-ར་ གྱུར་ མ་ ལགས། །ཆོས་ རྣམས་ གང་ དུ-འང་ འགྲོ་འོང་ མེད། །དེ་བཞིན་ ཁྱོད་ ཀྱིས་ གཤེགས་པ-འང་ ལགས། །འགའ་ རུ་ སྤུངས་པ་ མ་མཆིས་པ། །དེ་ཕྱིར་ དོན་དམ་ རིག་པ-འང་ ལགས། །ཀུན་ གྱི་ རྗེས་ སུ་ ཞུགས་ གྱུར་ ཀྱང༌ ། །འགའ་ རུ་ འབྱུང་བ-འང་ མ་ ལགས་ ལ། །སྐྱེ་ དང་ ཆོས་ དང་ སྐུ་ རྣམས་ ཀྱང༌ ། །ཐུབ་ཆེན་ ཁྱོད་ ཀྱི་ བསམ་ མི་ ཁྱབ། །གཅིག་ དང་ གཞན་པ་ རྣམས་ སྤངས་པ། །བྲག་ཅ་ ལྟ་བུ-འི་ འགྲོ་བ་ རྣམས། །འཕོ་ དང་ འཇིག་པ་ རྣམ་ སྤངས་པ། །སྨད་པ་ མེད་པ་ ཁྱོད་ ཀྱིས་ རྟོགས། །རྟག་ དང་ ཆད་པ་ དང་ བྲལ་ ཞིང༌ ། །མཚན་ཉིད་ མཚོན་བྱ་ རྣམ་ སྤངས་པ-ར། །གཙོ་བོ-ས་ རྨི་ལམ་ སྒྱུ་ ཚོགས་ བཞིན། །འཁོར་བ་ ངེས་པ-ར་ རྟོགས་པ་ ལགས། །བག་ཆགས་ གཞི-ར་ གྱུར་ མཐར་ཐུག་པ-འི། །ཁྱོད་ ཀྱིས་ ཉོན་མོངས་ སྡིག་པ་ སྤངས། །ཉོན་མོངས་ ཉིད་ ཀྱི་ རང་བཞིན་ ཡང༌ ། །ཁྱོད་ ཀྱིས་ བདུད་རྩི་ ཉིད་ དུ་ བསྒྲུབས། །དཔའ་བོ་ ཁྱོད་ ཀྱིས་ གཟུགས་ རྣམས་ ཀྱི། །མཚན་མ་ མེད་ མཐོང་ གཟུགས་མེད་ བཞིན། །མཚན་ གྱིས་ འབར་བ-འི་ སྐུ་ ཉིད་ ཀྱང༌། །གཟུགས་ སུ་ སྤྱོད་ཡུལ་ ཉིད་ དུ་ མཐོང༌ ། །གཟུགས་ སུ་ མཐོང་བ-ས་ མཐོང་ མིན་ ཡང༌ ། །མཐོང་ ངོ་ ཞེས་ ནི་ རྗོད་པ-ར་ བྱེད། །ཆོས་ མཐོང་བ-ས་ ནི་ ཤིན་? དུ་ (ཏུ་ )མཐོང༌ ། །ཆོས་ཉིད་ མཐོང་བ་ མ་ ཡིན་ ནོ། །ཁོང་སྟོང་ ཁྱོད་ ཀྱི་ སྐུ་ ལ་ མེད། །ཤ་ དང་ རུས་པ་ ཁྲག་ མེད་ ཀྱང༌ ། །ནམ་མཁ-འི་ དབང་པོ-འི་ གཞུ་ བཞིན་ དུ། །ཁྱོད་ ཀྱི་ སྐུ་ ནི་ སྟོན་པ-ར་ མཛད། །སྐུ་ ལ་ བསྙུན་ མེད་ མི་ གཙང་ མེད། །བཀྲེས་ དང་ སྐོམ་པ་ འབྱུང་ མེད་ ཀྱང༌ ། །ཁྱོད་ ནི་ འཇིག་རྟེན་ རྗེས་འཇུག་ ཕྱིར། །འཇིག་རྟེན་ སྤྱོད་པ-འང་ སྟོན་པ-ར་ མཛད། །ལས་ ཀྱི་ སྒྲིབ་པ-འི་ སྐྱོན་ རྣམས་ ནི། །སྡིག་ མེད་ ཁྱོད་ ཀྱིས་ ཀུན་སྤངས་ ཀྱང༌ ། །ཁྱོད་ ཀྱིས་ སེམས་ཅན་ རྗེས་ གཟུང་ ཕྱིར། །ལས་ སྤངས་པ-ར་ ཡང་ རབ་ ཏུ་ བསྟན། །ཆོས་ ཀྱི་ དབྱིངས་ ལ་ དབྱེ-ར་ མེད་ ཕྱིར། །གཙོ་བོ་ ཐེག་ དབྱེ-ར་ མ་ མཆིས་ ཀྱང༌ ། །ཁྱོད་ ཀྱི་ ཐེག་པ་ གསུམ་ བསྟན་པ། །སེམས་ཅན་ གཞུག་པ-འི་ ཆེད་ དུ་ ལགས། །རྟག་ ཅིང་ བརྟན་ ལ་ ཞི་བ་ ཡི། །ཆོས་ ཀྱི་ རང་བཞིན་ ཁྱོད་ ཀྱི་ སྐུ། །རྒྱལ་བ-ས་ གདུལ་བྱ་ འགྲོ་བ-འི་ ཕྱིར། །ཁྱོད་ ཉིད་ མྱ་ངན་ འདས་པ-ར་ བསྟན། །གྲངས་ མེད་ འཇིག་རྟེན་ ཁམས་ རྣམས་ སུ། །འདས་ དང་ བལྟམས་ དང་ མངོན་བྱང་ ཆུབ། །འཁོར་བ-འང་ ཐར་པ-ར་ མོས་ རྣམས་ ཀྱི། །ཁྱོད་ ལ་ གུས་ རྣམས་ ཀྱིས་ ཡང་ མཐོང༌ ། །མགོན་པོ་ སེམས་པ་ མི་ མངའ་ ཞིང༌ ། །རྣམ་རྟོག་ གཡོ་བ་ མི་ མངའ་ ཡང༌ ། །ཁྱོད་ཉིད་ ངང་ གིས་ འཇིག་རྟེན་ ལ། །སངས་རྒྱས་ མཛད་པ-འང་ འཇུག་པ-ར་ འགྱུར། །དེ་ལྟར་ བདེ་གཤེགས་ ཡོན་ཏན་ ཚད་མེད་ བསམ་ མི་ ཁྱབ། །མེ་ཏོག་ གིས་ བརྒྱན་པ་ ལས་ བསོད་ནམས་ གང་ ཐོབ་པ-ར། །གྱུར་པ་ འདི་ ནི་ སེམས་ཅན་ མ་ལུས་པ་ འདི་དག །མཆོག་ ཏུ་ རྟོགས་དཀའ་ ཐུབ་པ-འི་ ཆོས་ ཀྱི་ སྣོད་གྱུར་ཅིག །དཔེ་མེད་ པར་ བསྟོད་པ་ སློབ་དཔོན་ འཕགས་པ་ ཀླུ་སྒྲུབ་ ཀྱིས་ མཛད་པ་ རྫོགས་ སོ། ། །།རྒྱ་གར་ གྱི་ མཁན་པོ་ ཀྲྀཥྞ་? པཎྜི་ཏ་ དང༌ ། ལོ་ཙཱ་བ་ དགེ་སློང་ ཚུལ་ཁྲིམས་ རྒྱལ་བ-ས་ བསྒྱུར་བ-འོ། །