༄༅། །སེམས་ ཀྱི་ རྡོ་རྗེ-འི་ བསྟོད་པ། ༄༅༅། །རྒྱ་གར་ སྐད་ དུ། ཙིཏྟ་? བཛྲ་ སྟ་? བཾ། བོད་སྐད་ དུ། སེམས་ ཀྱི་ རྡོ་རྗེ-འི་ བསྟོད་པ། འཇམ་དཔལ་ གཞོན་ནུ-ར་ གྱུར་པ་ ལ་ ཕྱག་ འཚལ་ ལོ། །གང་ གིས་ སེམས་བྱུང་ དྲ་བ་ ནི། །སེམས་ཉིད་ ཀྱིས་ ནི་ བསལ་ མཛད་ དེ། །སེམས་ ཀྱི་ རྨོངས་པ་ སེལ་བ་ ཡི། །རང་སེམས་ དེ་ ལ་ ཕྱག་འཚལ་ ལོ། །སེམས་ཅན་ མོས་པ་ སྣ་ཚོགས་ རྣམས། །ཐ་ དད་ ལྷ་ ཡི་ དམིགས་པ་ ལ། །རིན་ཆེན་ སེམས་ ནི་ རྣམ་གྲོལ་ ལས། །ལྷ་ གཞན་ བསྒྲུབ་ ཏུ་ ཡོད་ མ་ ཡིན། །སེམས་ ཐོབ་པ་ ནི་ བྱང་ཆུབ་ སྟེ། །སེམས་ ནི་ འགྲོ་བ་ལྔ་+པོ་ ཡིན། །བདེ་ དང་ སྡུག་བསྔལ་ མཚན་ཉིད་ དག །སེམས་ལས་ མ་གཏོགས་ ཅུང་ཟད་ མེད། །འགྲོ་བ་ ཀུན་ གྱི་ མཐོང་བ་ རྣམས། །ཅུང་ཟད་ བསྒོམ་པ-འི་ རྣམ་པ་ ཡང༌ ། །དེ་ ཀུན་ སེམས་ ཀྱི་ དྲ་བ་ རུ། །དེ་ཉིད་ གསུང་བ-ས་ བསྟན་པ་ ཡིན། །རྣམ་པ ར་ རྟོག་པ་ སྤངས་པ-འི་ སེམས། །རྣམ་པ ར་ རྟོག་པ-ས་ བསྡོས་ བྱས་པ-འི། །འཁོར་བ་ རྣམ་རྟོག་ ཙམ་ ཉིད་ དེ། །རྣམ་རྟོག་ མེད་པ་ ཐར་པ་ ཡིན། །དེ་བ-ས་ ཀུན་ གྱིས་ འབད་པ་ ཡིས། །བྱང་ཆུབ་ སེམས་ ལ་ ཕྱག་ བྱ-འོ། །སེམས་ ཀྱི་ རྡོ་རྗེ་ བསྒོམ་པ-འི་ ཕྱིར། །དེ་ ནི་ བྱང་ཆུབ་མཆོག་ ཅེས་ བྱ། །ཁམས་ བསྐྱེད་ སེམས་ ནི་ ལུས་ ཀྱིས་ བཅིངས། །སེམས་ མེད་ ཁམས་ ནི་ བདེ་བ-ར་ འཇུག །དེ་ ཕྱིར་ སེམས་ ནི་ ཀུན་ དུ་ བསྲུང༌ ། །བདེ་ལེགས་ སེམས་ལས་ སངས་རྒྱས་ འབྱུང༌ ། །སེམས་ ཀྱི་ རྡོ་རྗེ-འི་ བསྟོད་པ་ སློབ་དཔོན་ ཀླུ་སྒྲུབ་ ཀྱིས་ མཛད་པ་ རྫོགས་ སོ། །