༄༅། །དོན་དམ་པ-ར་ བསྟོད་པ། ༄༅༅། །རྒྱ་གར་ སྐད་ དུ། +པ་ ར་མ་ ཨརྠ་?སྟ་?བཾ། བོད་སྐད་ དུ། དོན་དམ་པ-ར་ བསྟོད་པ། འཇམ་དཔལ་ གཞོན་ནུ-ར་ གྱུར་པ་ ལ་ ཕྱག་ འཚལ་ ལོ། །སྐྱེ་བ་ མེད་ ཅིང་ གནས་ མེད་ ལ། །འཇིག་རྟེན་ དཔེ་ ལས་ ཤིན་ཏུ་ འདས། །ངག་ གིས་ བརྗོད་པའི་སྤྱོད་ཡུལ་ མིན། །མགོན་ ཁྱོད་ ཇི་ལྟར་ བསྟོད་པ-ར་ བགྱི། །དེ་ལྟ་ན་ ཡང་ གང་འདྲ་ བས། །དེ་བཞིན་ཉིད་ དོན་ སྤྱོད་ཡུལ་ གྱི། །འཇིག་རྟེན་ བཏགས་པ་ ལ་ གནས་ ནས། །གུས་པ་ ཆེན་པོ-ས་ བདག་ གིས་ བསྟོད། །སྐྱེ་བ་ མེད་པ-འི་ ངོ་བོ་ ཡིས། །ཁྱོད་ ལ་ སྐྱེ་བ་ ཡོང་ མི་ མངའ། །མགོན་ ཁྱོད་ གཤེགས་ དང་ བྱོན་ མི་ མངའ། །དངོས་ མི་ མངའ་ ལ་ ཕྱག་ འཚལ་ འདུད། །དངོས་མེད་ མ་ ལགས་ དངོས་ མ་ ལགས། །ཆད་པ་ མ་ ལགས་ རྟག་ མ་ ལགས། །མི་རྟག་ མ་ ལགས་ རྟག་ མ་ ལགས། །གཉིས་ མི་ མངའ་ ལ་ ཕྱག་ འཚལ་ འདུད། །དམ-ར་ དང་ ལྗང་ དང་ བཙོད་མདོག་ མིན། །སེ-ར་ དང་ གནག་ དང་ དཀ-ར་ མ་ ལགས། །ཁྱོད་ ལ་ཁ་ དོག་ ཡོང་ མི་ དམིགས། །མདོག་ མི་ མངའ་ ལ་ ཕྱག་ འཚལ་ འདུད། །ཆེན་པོ་ མ་ ལགས་ ཆུང་མ་ ལགས། །རིང་ དང་ ཟླུམ་པ་ མ་ ལགས་ ལ། །ཚད་མེད་+པ་ ཡི་ དངོས་ བརྙེས་པ། །ཚད་ མི་ མངའ་ ལ་ ཕྱག་ འཚལ་ འདུད། །རིང་མིན་ ཉ་བ་ མ་ ལགས་ ཤིང༌ ། །ནམ་མཁའ་ མ་ ལགས་ ས་ མ་ ལགས། །འཁོར་ མིན་ མྱ་ངན་ འདས་ མ་ ལགས། །གནས་ མི་ མངའ་ ལ་ ཕྱག་ འཚལ་ འདུད། །ཆོས་ རྣམས་ ཀུན་ ལ་ མི་ གནས་པ-ས། །ཆོས་ ཀྱི་ དབྱིངས་ ཀྱི་ དངོས་ གྱུར་ ཅིང༌ ། །མཆོག་ ཏུ་ ཟབ་པ་ གཉིས་ བརྙེས་པ། །ཟབ་མོ་ ཁྱོད་ ལ་ ཕྱག་ འཚལ་ བསྟོད། །དེ་ལྟ-འི་ བསྟོད་པ-ས་ བསྟོད་ བགྱི-འམ། །ཡང་ ན་ འདི-ར་ ནི་ ཅི་ཞིག་ བསྟོད། །ཆོས་ རྣམས་ ཐམས་ཅད་སྟོང་པ་ ལ། །གང་ ལ་ བསྟོད་ ཅིང་ གང་ གིས་ བསྟོད། །སྐྱེ་ དང་ འཇིག་པ་ རྣམ་ སྤངས་ ཤིང༌ ། །གང་ ལ་ མཐའ་ དང་ དབུས་ མེད་པ། །གཟུང་ དང་ འཛིན་པ་ མི་ མངའ་བ། །འདི-ར་ ནི་ ཁྱོད་ བསྟོད་ ནུས་པ་ གང༌ ། །གཤེགས་ དང་ བྱོན་པ་ མི་ མངའ་ ཞིང༌ ། །འགྲོ་ སྤངས་ བདེ་བ-ར་ གཤེགས་ བསྟོད་པ-འི། །བསོད་ནམས་ དེ-ས་ ནི་ འཇིག་རྟེན་ རྣམས། །བདེ་གཤེགས་ གནས་ སུ་ འགྲོ་བ-ར་ ཤོག །དོན་དམ་པ-ར་ བསྟོད་པ། སློབ་དཔོན་ འཕགས་པ་ ཀླུ་སྒྲུབ་ ཀྱིས་ མཛད་པ་ རྫོགས་ སོ། ། །།རྒྱ་གར་ གྱི་ མཁན་པོ་ ཀྲྀཥྞ་?པཎྜི་ཏ་ དང༌ ། ལོ་ཙཱ་བ་ དགེ་སློང་ ཚུལ་ཁྲིམས་ རྒྱལ་བ-ས་ བསྒྱུར་ ཅིང་ ཞུས་ ཏེ་ གཏན་ ལ་ ཕབ་པ-འོ། ། །།