༄༅། །རྨི་ལམ་ ཡིད་བཞིན་ནོར་བུ-འི་ གཏམ། ༄༅༅། །རྒྱ་གར་ སྐད་ དུ། སྭཔྣ་?ཙིནྟ་?མ་ཎི་+པ་ རི་ ཀ་ ཐཱ།? བོད་སྐད་ དུ། རྨི་ལམ་ ཡིད་བཞིན་ནོར་བུ-འི་ གཏམ། དཀོན་མཆོག་གསུམ་ ལ་ ཕྱག་ འཚལ་ ལོ། །གང་ཞིག་ རྟོགས་པ-འི་ ཕྱིར་ ན་ རྨི་ལམ་ མཐ-ར། །བྱང་ཆུབ་སེམས་དཔའ་ རྣམས་ ལས་རིགས་ རྙེད་ དེ། །ཕན་ ཕྱིར་ སེམས་ཅན་ དགའ་བ་ འགའ་ཞིག་ ནི། །སྐྱེ་དགུ་ རྣམས་ ལ་ འདོམས་པ-ར་ བྱེད་པ་ ཡིན། །བདག་ དང་སེམས་ ཅན་ ཐམས་ཅད་ བདེ་སྡུག་ མཚུངས། །བདེ་སྡུག་ མཚུངས་པ་ ཅན་ ནི་ གཉེན་ ཡིན་ ན། །བདག་ གིས་ དེ་དག་ རབ་ ཏུ་ སྤངས་ ནས་ ཀྱང༌ ། །མྱ་ངན་ འདས་པ-ར་ འཇུག་པ་ མི་རིགས་ སོ། །སྐྱེ་བོ་ འདི་དག་ དང་ ནི་ ལྷན་ཅིག་ ཏུ། །ངན་སོང་ དག་ ཏུ་ སྡུག་བསྔལ་ དྲག་པོ་ དང༌ ། །བདེ་འགྲོ་ དག་ ཏུ་ འང་?བདེ་བ་ མང་པོ་ མྱོང་ ། །གཅིག་ ཏུ་ གནས་པ-ས་ བདག་ ལ་ འདི་དག་ དགའ། །གང་ གི་ མངལ་ དུ་ ལན་ཅིག་ མིན་པ-ར་ བདག །མ་གནས་+པ-འམ་ བདག་ ལ་ གང་ མ་གནས། །སེམས་ཅན་ དེ་ ན་ འདི་ནི་ གང་ཡང་ མེད། །དེ-འི་ ཕྱིར་ ཐམས་ཅད་ གཉེན་ དུ་གྱུར་པ་ ཡིན། །གཞན་ཡང་ བཅོམ་ལྡན་འདས་ ལ་ བདག་ དགའ་ སྟེ། །གང་ ཕྱིར་ འདི་དག་ ཆེད་ དུ་ བཅོམ་ལྡན་འདས། །ཤིན་ཏུ་ ཡུན་རིང་ བར་ ནི་ སྐྱོ་ གྱུར་ ན། །དེ-ས་ ཀྱང་ བདག་ ནི་ སེམས་ཅན་ རྣམས་ ལ་ དགའ། །འདི་ལྟར་ ཕན་ དང་ གནོད་པ་ བྱས་པ་ ལས། །བདེ་བ་ དང་ ནི་ སྡུག་བསྔལ་ ཚད་མེད་+པ། །གཉིས་ཀ-འི་ རྒྱུ་ རུ་ འགྱུར་བ་ དེ་ཕྱིར་ ཡད།? །སེམས་ཅན་ རྣམས་ ནི་ བདག་ གི་ བླ་མ་ ཡིན། །འདི་ཉིད་ ལ་ ནི་ གསོད་ དང་ འཆིང་བ་ དང༌ ། །རྡེག་ དང་ སྡིག་ སོགས་ སྡུག་བསྔལ་ མྱོང་བ་ གང༌ ། །དེ་ ནི་ སེམས་ཅན་ འཚེ་བ-འི་ འབྲས་བུ་ ཞེས། །བདེ་བར་གཤེགས་པ་ རྣམས་ ཀྱིས་ བཀའ་ སྩལ་ ཏོ། །གཟུགས་ དང་ ནད་མེད་ དག་ གིས་ གནོད་པ་ དང༌ ། ། ཕོངས་ དང་ རིགས་ངན་ ཚེ་ ནི་ ཐུང་བ་ དང༌ ། །ཆུང་མ་ ཤི་ དང་ ལོང་བ-ར་ གྱུར་པ་ ཉིད། །སེམས་ཅན་ གནོད་པ་ བྱས་པ-འི་ འབྲས་བུ་ ཡིན། །མནར་མེད་+པ་ ཡི་ བར་ གྱི་ ངན་སོང་ གི །གནས་ སུ་ སྡུག་བསྔལ་ སྣ་ཚོགས་ མྱོང་བ་ གང༌ ། །དེ་དག་ ཐམས་ཅད་ རང་ཉིད་ ཉེས་པ་ ཡིས། །སེམས་ཅན་ རྣམས་ ལ་ གནོད་པ་ བྱས་པ-ས་ ཡིན། །གང་ཞིག་ འདི་ཉིད་ ལ་ ནི་ མཆོད་ བྱས་ མཆོད། །གྲགས་ དང་ ཡིད་འོང་ ནོར་ རྣམས་ ཐོབ་པ་ དག །ཡིད་འོང་ ཡིད་ དུ་ མི་ འོང་ སེམས་ཅན་ ལ། །མངོན་པ-ར་ ཕན་ དང་ འཚེ་བ-འི་ སྒོ་ ནས་ སོ། །ནད་མེད་+པ་ དང་ རིགས་ ནི་ ཕུན་ སུམ་ ཚོགས། །གཟུགས་མཛེས་+པ་ དང་ ཚེ་རིང་ དབང་ཕྱུག་ དང༌ ། །ནོར་ ལ་ སོགས་ དང་ ཆུང་མ་ སྦས་པ་ ནི། །སེམས་ཅན་ ཕན་པ་ བྱེད་པ-འི་ འབྲས་བུ་ ཡིན། །སེམས་ཅན་ རྣམས་ ལ་ དགའ་བ-ར་ བྱེད་པ་ ཡིས། །རྒྱལ་སྲིད་ རྒྱལ་སྲིད་ ཆེ་ དང་ ཡང་དག་ གི །རྒྱལ་སྲིད་ འཁོར་ལོ-ས་ སྒྱུར་བ་ མཆོག་ཉིད་ དང༌ ། །དབང་པོ-འི་ གནས་ ནི་ འཐོབ་པ-ར་ འགྱུར་བ་ ཡིན། །སྐྱེས་བུ་ སེམས་ཅན་ ཕན་པ-ར་ བྱེད་པ་ ཡིས། །སངས་རྒྱས་ གོ་འཕང་ ཡང་ ནི་ ཐོབ་ འགྱུར་ ན། །གང་ཞིག་ སྙིང་པོ་མེད་པ་ དམན་པ-འི་ ལྷ། །ཐོབ་པ་ འདི་ ལ་ ངོ་མཚར་ ཅི་ཞིག་ ཡོད། །གལ་ཏེ་ སེམས་ཅན་ དེ་དག་ མེད་ གྱུར་ ན། །འདི་ནི་ གང་ གི་ ཆེད་ དུ་ སྦྱིན་པ་ གཏོང༌ ། །གལ་ཏེ་ ལུས་ཅན་ རྣམས་ ནི་ མེད་ གྱུར་ ན། །གང་ ལས་ འདུལ་བ-འི་ ཚུལ་ཁྲིམས་ ཐོབ་པ-ར་ འགྱུར། །ཉེས་པ་ བྱེད་པ་ ཡང་ ནི་ གང་ཞིག་ ཡིན། །གང་ གི་ ཆེད་ དུ་ དཔའ་བོ་ བཟོད་པ་ སྒོམ། །གང་ཞིག་ མངོན་པ-ར་ འདོད་པ་ ཐོབ་ བྱ-འི་ ཕྱིར། །སུ་ ཡི་ ཆེད་ དུ་ བརྩོན་འགྲུས་ དེ་དེ་ བྱེད། །གལ་ཏེ་ ལུས་ཅན་ རྣམས་ ནི་ མེད་ གྱུར་ ན། །ཇི་ལྟར་ བྱམས་ དང་ སྙིང་རྗེ་ དགའ་བ་ དང༌ ། །བཏང་སྙོམས་ དག་ ལ་ ཡང་དག་ བརྟེན་ ནས་ ནི། །བསམ་གཏན་ སྙོམས་འཇུག་ བདེ་བ་ ཐོབ་པ-ར་ འགྱུར། །ཐར་པ-འི་ བདེ་བ་ དངོས་ དང་ དངོས་མེད་ ཤེས། །ཁམས་ དང་ བསམ་པ་ བག་ལ་ཉལ་ དུ་ བརྗོད། །ཀུན་ ནས་ ཉོན་མོངས་ རྣམ་པར་བྱང་བ་ དག །གལ་ཏེ་ དེ་དག་ མེད་ ན་ ཇི་ལྟར་ ཤེས། །བྱང་ཆུབ་ ཕྱོགས་ དང་ མཐུན་པའི་ཆོས་ རྣམས་ ཀྱི། །རྒྱུ་ ནི་ ཇི་ལྟར་ སེམས་ཅན་ རྣམས་ ཡིན་ ལ། །དེ་ཕྱིར་ རྫོགས་པའི་བྱང་ཆུབ་ འདོད་པ་ ཡིས། །སེམས་ཅན་ རྣམས་ ནི་ བླ་མ་ བཞིན་ དུ་ ལྟ། །དེ་ལྟར་ འབྱུང་པོ་ རྣམས་ ནི་ བདེ་ཆེན་ གྱི། །སྒོ་རུ་ སེམས་ བཞིན་ པར་ ནི་ བྱེད་པ་ ལ། །འགྲོ་བ་ ན་ ནི་ དཀའ་བ-འི་ རྣམ་པ་ ནི། །མི་ བཟོད་ གང་ཡིན་ དེ་ ལ་ ཅུང་ཟད་ མེད། །གང་ གི་ སེམས་ ལ་ སེམས་ཅན་ རྣམས། །བདག་ཉིད་ ཡིན་པ་ དེ་ལྟར་ གནས། །དེ་ ལ་ ཕྱི་རོལ་ དངོས་ ཚོགས་ དང༌ ། །ཆུང་མ་ དག་ ཀྱང་ མངོན་ཞེན་ མེད། །བདག་ཉིད་ དང་ ནི་ ཕ་མ་ དང༌ ། །བུ་ དང་ ཆུང་མ་ དག་ ལ་ ཡང༌ ། །གནོད་པ་ དེ་ འདྲ་ ཁ-ས་ བླང་ གི །སེམས་ཅན་ རྣམས་ ལ་ གནོད་ མི་ བྱ། །ཉེས་པ་ དྲག་པོ་ བྱེད་པ་ ཡི། །སེམས་ཅན་ ལ་ བཟོད་ ཕན་སེམས་ ལྡན། །སེམས་ཅན་ རྣམས་ ལ་ གུས་ བརྟན་པ། །ཉེས་པ་ ཆུང་ དུ་ འང་?མི་ བྱེད་ དོ། །འདི་དག་ ཉིད་ ལ་ ཕན་ འདོད་པ-འི། །བརྩོན་འགྲུས་ གོ་ཆ་ གྱོན་པ་ ནི། །འབྲས་བུ་ ཆེ་ ལ་ བསྐལ་ སྟོང་ དུ། །དམྱལ་བ-འི་ མེར་ ཡང་ གནས་པ-ར་ སྤྲོ། །བདག་ གི་ སྐྱེ་ དང་ འཇིག་ དང་ རྟོགས་པ་ ལ། །ཇི་ལྟ་བ་ དང་ ཇི་སྙེད་ གནོད་པ་ ཡི། །སེམས་ཅན་ དེ་དག་ བསམ་གཏན་ དབང་ གིས་ ནི། །བླ་མ་ དང་ ནི་ བླ་མ-ར་ རབ་ ཏུ་ སྒོམ། །དེ་ལྟར་ ཆོས་ལྔ་+པོ་ དག་ ཡོད་ ན་ ནི། །ལེགས་སྐྱེས་ རྩ་ ཅན་ བྱང་ཆུབ་སེམས་དཔའ་ ནི། །འཕགས་པ་ ཤེས་རབ་ ཕ་རོལ་ ཕྱིན་པ་ ཡིས། །ངེས་པ-ར་ གང་+པ་ ཡིན་པ-ར་ བརྗོད་པ-ར་ བྱ། །གང་ཞིག་ བརྟེན་པ-ས་ ཆེན་པོ་ ཉིད་ ཐོབ་ ཅིང༌ ། །གནོད་པ-ས་ དཀའ་བ-འི་ ལོག་པར་ལྟུང་བ་ ཐོབ། །སྲོག་ ཀྱང་ ཡོངས་ སུ་ བཏང་བ-ར་ བྱས་ ནས་ ཀྱང༌ ། །དེ་དག་ དགའ་བ-ར་ བྱས་པ་ ཉིད་ དུ་ རིགས། །མང་པོ་ གང་དག་ བརྟེན་པ-ས་ གྲུབ་པ་ ནི། །ཐོབ་པ་ དེ་ལྟར་ སེམས་ཅན་ དེ་དག་ ཡིན། །སེམས་ཅན་ དེ་དག་ ལས་ ནི་ ཞིང་ གཞན་པ-འི། །གྲུབ་པ-འི་ ཞིང་ ནི་ འགྲོ་བ་ ན་ ཡོད་ མིན། །འདི་དག་ ཡིད་བཞིན་ནོར་བུ་ སྟེ། །བུམ་པ་ བཟང་ ཡིན་ འདོད་འཇོའི་བ། །དེ-འི་ ཕྱིར་ ལྷ་ དང་ བླ་མ་ བཞིན། །དེ་དག་ སྟེན་པ-ར་ བྱེད་པ་ ཡིན། །ལུང་ དང་ རིགས་པ-ས་ ཡོངས་ སུ་ བལྟས་ ནས་ ནི། །སེམས་ཅན་ ཀུན་ གྱི་ བདག་ གི་ སྙམ་ རློམ་པ-འི། །དམ་པ-འི་ ལག་ ཏུ་ དགེ་ལེགས་ ཐམས་ཅད་ ནི། །ཡུན་ མི་ རིང་བ-ར་ འབྱུང་བ-ར་ འགྱུར་བ་ ཡིན། །འདི་ནི་ ཐུབ་པ་ཆེན་པོ-འི་ སྤྱོད་པ་ སྟེ། །དཔང་ བཅས་ འདི་ ལ་ དཔྱད་པ་ མི་ བྱ-འོ། །ཇི་སྲིད་ འདི་ནི་ མངོན་ དུ་མ་ བྱས་པ། །དེ་སྲིད་ གྲུབ་པ་ སྲིད་པ་མ་ ཡིན་ ནོ། །རེ་ཞིག་ བརྟག་ པར་ བྱ་ ཕྱིར་ ཇི་སྐད་ དུ། །བཤད་པ་ འདི་ ལ་ འབད་པ་ གྱིས་ ཤིག་ དང༌ ། །ཆེན་པོ་ ཉིད་ ནི་ རྒྱུ་མཚན་ དུ་གྱུར་པ། །ཡོན་ཏན་ རང་ཉིད་ ཀྱིས་ ནི་ ཐོབ་པ-ར་ འགྱུར། །འདི་ནི་ ཆེན་པོ་ ཉིད་ ཀྱི་ ལམ། །རིགས་ ནི་ སེམས་ཅན་ ཆེན་པོ-ས་ བསྟེན། །སེམས་ཅན་ ཀུན་ ལ་ བདེ་ སྟེར་བ-འི། །འཕགས་ འདི་ ཡིད་བཞིན་ནོར་བུ་ ཡིན། །རྨི་ལམ་ ཡིད་བཞིན་ནོར་བུ-འི་ གཏམ་ སློབ་དཔོན་ འཕགས་པ་ ཀླུ་སྒྲུབ་ ཀྱིས་ མཛད་པ་ རྫོགས་ སོ། ། །། ཁ་ཆེ-འི་ པཎྜི་ཏ་ ཤྲཱི་ ར་ ཐ་ དང༌ ། ལོ་ཙཱ་བ་ དགེ་སློང་ གྲགས་ འབྱོར་ ཤེས་རབ་ ཀྱིས་ བསྒྱུར། །