སྲིད་པ་ ལས་ འདས་པ-འི་ གཏམ། ༄༅༅། །རྒྱ་གར་ སྐད་ དུ། བྷཱ་?+བ་ སཾ་? ཀྲཱན་? ཏ་+པ་ རི་ ཀ་ ཐཱ།? བོད་སྐད་དུ། སྲིད་པ་ ལས་ འདས་པ-འི་ གཏམ། འཇམ་དཔལ་ གཞོན་ནུ-ར་ གྱུར་པ་ ལ་ ཕྱག་འཚལ་ ལོ། །དངོས་མེད་ དངོས་ ལས་ མི་སྐྱེ་ སྟེ། །དངོས་མེད་ ལས་ ཀྱང་ སྐྱེ་ མ་ཡིན། །དངོས་པོ་ རྟག་ཏུ་ སྐྱེ་བ་ སྟེ། །དངོས་ འཁྲུལ་ ནམ་མཁའི་ མེ་ཏོག་ བཞིན། །མཁའ་ དང་ འདྲ་བ-འི་ ཆོས་ ཡོད་ ན། །གཞན་ ནི་ མཁའ་ དང་ འདྲ་བ་ སྐྱེ། །བརྟེན་ ནས་ ཐམས་ཅད་ མཁའ་ དང་ འདྲ། །དེ་ན ས་ སྲིད་པ་ མེད་པ་ ཅན། །ངོ་བོ་ ཉིད་ ཀྱིས་ ལས་ མེད་ ཅིང༌ ། །རྒྱུ་ མེད་ འབྲས་བུ་ ཡོད་ མ་ཡིན། །འདི་དག་ ཐམས་ཅད་ མེད་པ་ སྟེ། །འཇིག་རྟེན་ པ་ མེད་ འཇིག་པ་ མེད། །མ་ སྐྱེས་པ་ ཡི་ དངོས་པོ་ གང༌ ། །ཇི་ལྟར་ གཞན་ ཞིག་ སྐྱེད་པ-ར་ འགྱུར། །འཇིག་རྟེན་ དང་པོ-ར་ མ་བྱུང་ སྟེ། །འགའ་ཞིག་ གིས་ ཀྱང་ སྤྲུལ་པ་ མིན། །ཟླ་བ་ སེང་གེ-འི་ གྲོང་ཁྱེར་ བཞིན། །འཇིག་རྟེན་ དོན་མེད་ གྱི་ ན་ འཁྱམས། །འཇིག་རྟེན་ རྣམ་པ ར་ རྟོག་ ལས་ འབྱུང༌ ། །རྣམ་རྟོག་ སེམས་ལས་ ཡང་དག་ འབྱུང་ ། །སེམས་ ནི་ ལུས་ ལ་ བརྟེན་པ་ སྟེ། །དེ་ཕྱིར་ ལུས་ ནི་ རྣམ་ དཔྱད་ དོ། །གཟུགས་ ནི་ སྟོང་པ་ ཚོར་བ་ རང་བཞིན་ མེད། །འདུ་ཤེས་ མེད་ དེ་ འདུ་བྱེད་ ཡོད་ མ་ཡིན། །འབྱུང་བ་ སྤངས་ ནས་ སེམས་ དང་ སེམས་ བྱུང་ མེད། །དེ་ཕྱིར་ ལུས་ ནི་ རྟོག་བྲལ་ ངོ་བོ་ ཡིན། །སེམས་ མེད་ ཆོས་ རྣམས་ དེ་དག་ མེད། །ལུས་མེད་ ཁམས་ རྣམས་ ཡོད་ མ་ཡིན། །གཉིས་ སུ་ མེད་པ-འི་ ལས་ འདི་ནི། །དེ་ཉིད་ རིག་པ་ རྣམས་ ཀྱིས་ བསྟན། །འདི་དག་ ཐམས་ཅད་ དམིགས་ མེད་པར། །གཉིས་ སུ་ མེད་པ-ར་ བསྟན་པ་ ཡིན། །བློ་ ནི་ དམིགས་པ་ མེད་ བྱས་ ནས། །དམིགས་པ་ མེད་པ-ར་ འབྱུང་བ-ར་ འགྱུར། །སྦྱིན་ དང་ ཚུལ་ཁྲིམས་ བཟོད་ བརྩོན་འགྲུས། །བསམ་གཏན་ ལ་སོགས་ བརྟེན་ བྱས་ ནས། །ཡུན་ མི་ རིང་བ-འི་ དུས་ ཀྱིས་ ནི། །བྱང་ཆུབ་ དམ་པ་ ཐོབ་པ-ར་ འགྱུར། །ཐབས་ དང་ ཤེས་རབ་ ལ་ གནས་ ཏེ། །སེམས་ཅན་ རྣམས་ ལ་ བརྩེ་བ-ར་ བྱ། །མྱུར་བ་ ཁོ་ན-ར་ ཐམས་ཅད་ མཁྱེན། །ཐོབ་པ-ར་ འགྱུར་བ-ར་ ཐེ་ཚོམ་ མེད། །འདི་དག་ ཐམས་ཅད་ མིང་ཙམ་ སྟེ། །འདུ་ཤེས་ ཙམ་ ལ་ རབ་ཏུ་ གནས། །རྗོད་པ-ར་ བྱེད་ལས་ ཐ་ དད་པ-འི། །བརྗོད་པ-ར་ བྱ་བ་ ཡོད་ མ་ ཡིན། །ཆོས་ རྣམས་ ཐམས་ཅད་ མིང་ མེད་ དེ། །བདག་ མེད་པ-ར་ ཡང་ ཡོངས་ སུ་ གསལ། །ཡང་དག་ མིན་པ-འི་ ཆོས་ འདི་དག །རྣམ་པ ར་ རྟོག་པ-ས་ ཀུན་ ནས་ བསླང༌ ། །གང་ གིས་ སྟོང་པ་ ཞེས་ བརྟགས་པ-འི། །རྟོག་པ་ དེ་ཡང་ འདི-ས་ སྟོང་ ངོ༌ ། །མིག་ གིས་ གཟུགས་ རྣམས་ མཐོང་བ-ར་ ནི། །དེ་ཉིད་ གསུངས་པ-ས་ གང་ བཤད་པ། །ལོག་པ-ར་ ཞེན་པ-འི་ འཇིག་རྟེན་ ལ། །ཀུན་རྫོབ་ བདེན་པ-ར་ བརྗོད་པ་ ཡིན། །གང་ དུ་ ཚོགས་པ-ར་ མཐོང་བ་ ནི། །འདྲེན་པ-ས་ སྟོན་པ-ར་ བྱེད་པ་ ཡིན། །བློ་ དང་ ལྡན་པ-ས་ དོན་དམ་ གྱི། །ཉེ་བ-ར་ བརྟགས་པ-འི་ ས་ དེ་ གསུངས། །མིག་ གིས་ གཟུགས་ ནི་ མི་མཐོང་ སྟེ། །ཡིད་ ཀྱིས་ ཆོས་ རྣམས་ མི་རིག་ གོ། །འཇིག་རྟེན་ པ་ ཡི་ ཡུལ་ མིན་ གང༌ ། །འདི་ནི་ མཆོག་ ཏུ་ བདེན་པ-འོ། །མིག་ མེད་ གཟུགས་ ཀྱང་ ཡོད་ མིན་ ཞིང༌ ། །སྣང་བ་ ཡིད་ལ་ བྱེད་པ་ མེད། །སེམས་ ནི་ རྨི་ལམ་ བཞིན་ དུ་ འཁྲུལ། །ཐམས་ཅད་ ཡོད་ མིན་ མེད་པ-འང་ མིན། །སྲིད་པ་ ལས་ འདས་པ-འི་ གཏམ་ སློབ་དཔོན་ འཕགས་པ་ ཀླུ་སྒྲུབ་ ཀྱིས་ མཛད་པ་ རྫོགས་ སོ། ། །།ཁ་ཆེ-འི་ པཎྜི་ཏ་ ཤྲཱི་ ར་ ཐ་ དང༌ ། ལོ་ཙཱ་ བ་ དགེ་སློང་ གྲགས་ འབྱོར་ ཤེས་རབ་ ཀྱིས་ བསྒྱུར་བ-འོ།