༄༅། །དམྱལ་བ་ ནས་ འདོན་པ་ ཞེས་བྱ་བ། ༄༅༅། །རྒྱ་གར་ སྐད་ དུ། ན་ རག་ ཨུདྡྷ་? རི་ ནཱ་མ། བོད་སྐད་ དུ། དམྱལ་བ་ ནས་ འདོན་པ་ ཞེས་བྱ་བ། འཇིག་རྟེན་ མགོན་པོ་ ལ་ ཕྱག་འཚལ་ ལོ། །འཁོར་བ འི་ རྒྱ་མཚོ་ ཆེན་པོ-ར་ ནི། །དབུལ་བ-འི་ འདམ་ དུ་ བྱིང་བ་ ལ། །ཡོངས་ སུ་ མཁྱེན་པ་ བསྐྱེད་ ནས་ ནི། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །བདག་ ནི་ རབ་རིབ་ ཁང་པ-ར་ ཞུགས། །མགོན་མེད་ སྡུག་བསྔལ་ ཉམས་ སུ་ མྱོང༌ ། །བདག་ ནི་ གཉེན་ གྱི་ ཚོགས་ ཀྱིས་ སྤངས། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །ཕ་ དང་ མ་ དང་ སྲིང་མོ་ དང༌ ། །བུ་ དང་ ཆུང་མ་ མཛའ་བཤེས་ མོ། །མིག་འཕྲུལ་ ལྟ་བུ-ར་ བདག་ གིས་ འཁུམས། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །བདག་ འདི-ར་ འཁོར་འདབ་ རྣམས་ ཀྱི་ ཕྱིར། །ལས་ གང་ ལེགས་ དང་ ཉེས་ བྱས་པ། །དེ་ ཡིས་ བདག་ ནི་ གཅིག་པུ-ར་ གྱུར། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །ཁྲོན་? རྙིང་ མི་ བཟད་ ཆེན་པོ་ དང༌ ། །གཏིང་མེད་ རྒྱ་མཚོ་ དག་ རྣམས་ སུ། །མགོན་པོ་ བདག་ ཅག་ ལོང་ གྱུར་ ན། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །རྒྱ་མཚོ་ ཆེན་པོ་ རྒལ་བ་ ཡི། །གྲུ་ ནི་ གོག་པོ-ར་ ཞུགས་པ་ ལྟར། །བདག་ གིས་ ཀྱང་ ནི་ རྒལ་ དཀ-ར་ འཁུམས། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །ཆོས་ དང་ ཆོས་ མིན་ མ་འཚལ་ ཞིང༌ ། །བགྲོད་ དཀའ་ བགྲོད་ མིན་ མི་ རིག་པ-ས། །འདི་ནི་ སེམས་ མེད་ ཤིང་ དང་ འདྲ། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །ཕ་བསད་པ་ དང་ མ་བསད་པ། །ཁོ་བོ-ས་ མཚམས་ མེད་ལྔ་ བགྱིས་པ། །མི་ བཟད་ རབ་རིབ་ མུན་པ-ར་ འཁུམས། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །བདག་ གིས་ མཆོད་རྟེན་ འཇིག་པ-ར་ བགྱིས། །དགེ་འདུན་ དཀོར་? ནི་ རྣམ་པ-ར་ འཇོམས། །བདག་ གིས་ སེམས་ཅན་ འཚེ་བ-ར་ བགྱིས། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །འཇིག་རྟེན་ འདི་ ན་ བདེ་ མ་ མཆིས། །འཇིག་རྟེན་ཕ་རོལ་ འཚལ་མ་ གྱུར། །ལས་ ཀྱི་ སྲད་བུ-ས་ དཀྲིས་པ-ས་ ན། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །དེ་ ཡི་ གསོན་པ་ འདི་འདྲ་བ། །མཁའ་ ལ་ ཀ་ ཤི-འི་ མེ་ཏོག་ ནི། །རླུང་ གིས་ བཏབ་ ནས་ འཕྱན་པ་ བཞིན། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །འབྲོག་ དགོན་དང་ ནི་ ཚེར་མ་ ཡི། །ལྗོན་ཤིང་ མང་པོ་ རྟེན་ མེད་པ། །དེ་ ན་ བདག་ གིས་ ལམ་ མ་ མཐོང༌ ། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །ཉེས་པ་ མེད་པ-ར་ ཕྱུགས་ རྣམས་ དང༌ ། །རི་ དགས་ མང་པོ་ མད-ས་ བསད་པ-ས། །དེ་ ཚེ་ བདག་ ནི་ རྒྱལ་པོ-ར་ རློམ། །དེ་བཞིན་ གཤེགས་ ཀྱེ་ བདག་ ལ་ སྐྱོབས། །སེམས་ཅན་ དམྱལ་བ-ར་ འཚེད་པ་ ན། །སྐྱོབ་པ་ འགའ་ཡང་ ཡོད་ མ་ མཆིས། །གང་ ལ་ སྐྱབས་སུ་ མཆི་བ-ར་ བགྱི། །བདག་ ལ་ སྐྱོབ་པ-ར་ སུ་ཞིག་ འགྱུར། །སྨན་པ་ རྣམས་ ཀྱི་ སྨན་པ-འི་ རྒྱལ། །ནད་ རྣམས་ ཐམས་ཅད་ གསོ་ མཛད་པ། །ཁམས་གསུམ་ རྒྱུ་ དང་ མི་ རྒྱུ་བ། །སྐྱོབ་ བྱེད་ འཇིག་རྟེན་ མགོན་པོ་ ལགས། །དམྱལ་བ་ ནས་ འདོན་པ་ ཞེས་བྱ་བ་ སློབ་དཔོན་ ཆེན་པོ་ ཀླུ་སྒྲུབ་ ཀྱིས་ མཛད་པ་ རྫོགས་ སོ། །