༄༅། །ཆོས་ ཀྱི་ སྐུ་ ལ་ གནས་པ-འི་ ཡོན་ཏན་ ཐུན་མོང་ མ་ཡིན་པ་ ལ་ བསྟོད་པ།

༄༅༅། །ཆོས་ ཀྱི་ སྐུ་ ལ་ གནས་པ-འི་ ཡོན་ཏན་ ཐུན་མོང་ མ་ཡིན་པ་ ལ་ བསྟོད་པ། དེ་བཞིན་གཤེགས་པ་ ཐམས་ཅད་ ལ་ ཕྱག་འཚལ་ ལོ། །སེམས་ཅན་ རྣམས་ ལ་ ཐུགས་བརྩེ་བ། །ཕྲད་ དང་ བྲལ་བ-ར་ དགོངས་པ་ ཅན། །མི་ འབྲལ་ དགོངས་ ཤིང་ བདེ་བ་ཅན། །དགོངས་པ་ ཁྱོད་ ལ་ ཕྱག་འཚལ་ ལོ། །སྒྲིབ་པ་ ཀུན་ ལས་ ངེས་པ-ར་ གྲོལ། །ཐུབ་པ-ས་ འཇིག་རྟེན་ ཀུན་ ཟིལ་ མནན། །ཁྱོད་ ཀྱི་ མཁྱེན་པ-ས་ ཤེས་བྱ་ ཁྱབ། །སེམས་ གྲོལ་ ཁྱོད་ ལ་ ཕྱག་འཚལ་ ལོ། །སེམས་ཅན་ ཀུན་ གྱི་ ཉོན་མོངས་ ཀུན། །མ་ལུས་པ་ དག་ འདུལ་ མཛད་པ། །ཉོན་མོངས་ སེལ་བ་ ཉོན་མོངས་པ། །བརྩེ-ར་ བཅས་ ཁྱོད་ ལ་ ཕྱག་འཚལ་ ལོ། །ལྷུན་ གྱིས་ གྲུབ་ ཅིང་ ཆགས་ མི་ མངའ། །ཐོགས་པ་ མི་ མངའ་ རྟག་ ཏུ་ ཡང། །མཉམ་པ ར་ གཞག་ ཅིང་ འདྲི་ ཀུན་ གྱི། །ལན་ལྡོན་ ཁྱོད་ ལ་ ཕྱག་འཚལ་ ལོ། །གནས་ དང་ གནས་པ་ བཤད་ བྱ་ དང། །ཚིག་ དང་ ཤེས་པ་ སྟོན་པ་ ལ། །རྟག་ ཏུ་ བློ་གྲོས་ མི་ ཐོགས་པ། །སྟོན་ མཆོག་ ཁྱོད་ ལ་ ཕྱག་འཚལ་ ལོ། །ཆེད་ དུ་ ཞུ་ དང་ དེ་དག་ གི། །ཚིག་ དང་ སྤྱོད་ མཁྱེན་ འོངས་པ་ དང། །འགྲོ་ དང་ ངེས་འབྱུང་ སེམས་ཅན་ ལ། །ལེགས་ འདོམས་ ཁྱོད་ ལ་ ཕྱག་འཚལ་ ལོ། །ལུས་ཅན་ ཀུན་ གྱིས་ ཁྱོད་ མཐོང་ ན། །སྐྱེས་བུ་མཆོག་ ཏུ་ རྟོགས་པ-ར་ འགྱུར། །མཐོང་བ་ ཙམ་ གྱིས་ དད་ འགྱུར་བ-ར། །མཛད་པ་ ཁྱོད་ ལ་ ཕྱག་འཚལ་ ལོ། །ལེན་ དང་ གནས་ དང་ གཏོང་བ་ དང། །སྤྲུལ་པ་ དང་ ནི་ བསྒྱུར་བ་ དང། །ཏིང་ངེ་འཛིན་ དང་ ཡེ་ཤེས་ ལ། །མངའ་བརྙེས་ ཁྱོད་ ལ་ ཕྱག་འཚལ་ ལོ། །ཐབས་ དང་ སྐྱབས་ དང་ དག་པ་ དང། །ངེས་འབྱུང་ ཐེག་པ་ ཆེན་ པོ་ ལ། །སེམས་ཅན་ རྣམས་ ལ་ སླུ་བ་ ཡི། །བདུད་འཇོམས་ ཁྱོད་ ལ་ ཕྱག་འཚལ་ ལོ། །ཡེ་ཤེས་ དང་ ནི་ སྤངས་པ་ དང། །ངེས་འབྱུང་ བགེགས་ བྱེད་ སྟོན་ མཛད་པ། །བདག་གཞན་ དོན་ ལ་ མུ་སྟེགས་ གཞན། །མི་ ཚུགས་ ཁྱོད་ ལ་ ཕྱག་ འཚལ་ ལོ། །འཁོར་ དུ་ ཚར་ བཅད་ གསུང་ མཛད་པ། །ཀུན་ ནས་ ཉོན་མོངས་ གཏན་ སྤངས་ ལ། །བསྲུང་བ་ མི་ མངའ་ བསྙེལ་ མི་ མངའ། །ཚོགས་ སྡུད་ ཁྱོད་ ལ་ ཕྱག་འཚལ་ ལོ། །གཤེགས་ བཞུགས་ ཀུན་ དུ་ རྟག་པ-ར་ ཡང། །ཀུན་མཁྱེན་ མ་ ལགས་ སྤྱོད་ མི་ མངའ། །ཁྱོད་ ནི་ ཡང་དག་ དོན་ དུ་ ན། །ཀུན་མཁྱེན་ ཁྱོད་ ལ་ ཕྱག་འཚལ་ ལོ། །སེམས་ཅན་ ཀུན་ གྱི་ དོན་ མཛད་པ། །ཁྱོན་ ནི་ དུས་ ལས་ ཡོང་ མི་འདའ། །རྟག་ ཏུ་ འབྲས་བུ་ ཡོད་ མཛད་པ། །མི་ བསྙེལ་ ཁྱོད་ ལ་ ཕྱག་འཚལ་ ལོ། །འཇིག་རྟེན་ ཀུན་ ལ་ གདུགས་ ཞག་ གཅིག །ལན་ དྲུག་ ཏུ་ ནི་ གཟིགས་ མཛད་པ། །ཐུགས་རྗེ་ཆེ་ དང་ ལྡན་པ་+པོ། །ཕན་ དགོངས་ ཁྱོད་ ལ་ ཕྱག་འཚལ་ ལོ། །གཤེགས་ དང་ ཐུགས་ སུ་ ཆུད་པ་ དང། །མཁྱེན་པ་ དང་ ནི་ ཕྲིན་ལས་ ཀྱིས། །ཉན་ཐོས་ དང་ ནི་ རང་སངས་རྒྱས། །ཀུན་མཆོག་ ཁྱོད་ ལ་ ཕྱག་འཚལ་ ལོ། །བྱང་ཆུབ་ཆེན་པོ-འི་ རྣམ་པ་ཀུན། །སྐུ་གསུམ་ དག་ གིས་ བརྙེས་ གྱུར་པ། །ཀུན་ དུ་ སེམས་ཅན་ ཐམས་ཅད་ ཀྱི། །དོགས་གཅོད་ ཁྱོད་ ལ་ ཕྱག་ འཚལ་ ལོ། །སྲི་བ་ མི་ མངའ་ སྐྱོན་ མི་ མངའ། །རྙོག་པ་ མི་ མངའ་ བཞུགས་ མི་ མངའ། །གཡོ་བ་ མི་ མངའ་ ཆོས་ ཀུན་ ལ། །མ་ སྤྲོས་ ཁྱོད་ ལ་ ཕྱག་འཚལ་ ལོ། །ཆོས་སྐུ་ ལ་ གནས་ ཡོན་ཏན་ འདི་ ལ་ བདག་ གིས་ རབ་ བསྟོད་པ-ས། །ཡོན་ཏན་ དྲུག་ལྡན་ སྐུ་གསུམ་+པོ་ ནི་ ཡོངས་ སུ་ རྫོགས་པ-ར་ ནི། །བདག་ སོགས་ འགྲོ་བ་ རྣམས་ ཀྱིས་ མྱུར་ དུ་ རྟོགས་པ-ར་ ཤོག །ཆོས་ ཀྱི་ སྐུ་ ལ་ གནས་པ-འི་ ཡོན་ཏན་ ཐུན་མོང་ མ་ཡིན་པ་ ལ་ བསྟོད་པ། སློབ་དཔོན་ ཐོགས་མེད་ ཀྱིས་ མཛད་པ་ རྫོགས་ སོ། ། །། རྒྱ་གར་ གྱི་ མཁན་པོ་ ཛི་ན་ མི་ཏྲ་ དང། ཤཱི་? ལེཎྡྲ་? +བོ་ དྷི་? དང། ཞུ་ཆེན་ གྱི་ ལོ་ཙཱ་བ་ བནྡེ་ ཡེ་ཤེས་ སྡེ-ས་ བསྒྱུར་ ཅིང་ ཞུས་ ཏེ་ གཏན་ ལ་ ཕབ་པ། ། །།