༄༅། །སྨན་དཔྱད་ཟླ་བའི་རྒྱལ་པོ་ཞེས་བྱ་བ་བཞུགས། །

1. རྒྱ་གར་སྐད་དུ། སོ་མ་རཱ་ཛ་བྷཻ་ཥ་ཛྱ་སཱ་དྷ་ནཱ་མ། བོད་སྐད་དུ། སྨན་དཔྱད་ཟླ་བའི་རྒྱལ་པོ་ཞེས་བྱ་བ། འཕགས་པ་འཇམ་དཔལ་ལ་ཕྱག་འཚལ་ལོ། །སློབ་དཔོན་ཀླུ་སྒྲུབ་ལ་ཕྱག་འཚལ་ལོ། །དྲི་དང་ཁ་དོག་རོ་མཆོག་ལྡན། །གཏེར་དང་ནགས་ཚལ་རྣམ་ལྔའི་རི། །ས་དང་མེ་དང་ཆུ་དང་རླུང་། །ནམ་མཁའ་འབྱུང་བ་ལྔ་ཡི་རི། །རླུང་དང་བད་ཀན་མཁྲིས་པ་དང་། །ལྡན་པ་འདུས་པ་སེལ་བའི་རི། །བེ་ཡི་(དབུས་དང་རྣམ་ཤེས་གཟུགས་)རི་ལ་ཨ་ཀྵོ་ཏ། །གུ་ཎ་(ལྷོར་ཚོར་བ)ས་དང་ཨ་(ནུབ་འདུ་ཤེས)བ་རི། །སི་ཏ་(བྱང་འདུ་བྱེད)ཨ་ཀྵོ་ཏ་(གནས)ལའོ། ལྷོ་(སྡུད་པ་པོ)ཕྱོགས་ཡུལ་དུ་སྐུ་བལྟམས་པའི། །ཀླུ་སྒྲུབ་ཞེས་ནི་གྲགས་པ་ཡིས། །བེ་ཏ་རི་ཡི་རྩེ་ལ་(དབུས་ཀྱི)ནི། །(སྟོན་པ)འཕགས་པ་འཇམ་དཔལ་གཞོན་ནུ་(མཚན་ལོ་ཙཱ་བ་ལྟ་བུ)ནི། །གཞོན་ནུ་ཨུཏྤལ་པོ་ཏི་འཛིན། །ཚངས་པ་(བརྒྱད་ཁྲི་དཔལ་ཚངས་པ)བརྒྱ་བྱིན་ལ་(སྣ་ཚོགས་ལྷ་ཆེན་ཀླུ་དགའ་བོ)སོགས་པས། །འཁོར་རྣམས་ཀྱིས་ནི་བསྐོར་བ་ལ། །ཀེང་རུས་དག་གི་ལྡང་ཚད་བསྟན། །(མགོ་དང་ཡན་ལག་བྱང་ཁོག་བསྟན)ཨ་ཀྵོ་ཏ་ཡི་རི་རྩེ་ལ། །སྔོ་དང་ཙ་ར་ཀ་དང་ནི། །འདོད་པ་སྐྱེས་དང་གཞོན་ནུ་ལ། །ནད་གཞི་ཅི་ལྟར་གནས་པ་(སྙིང་རླུང་གི)བསྟན། །གུ་(ལྷོ)ཎ་ས་ཡི་རྩེ་མོ་ལ། །ལྷ་ཡི་བུ་དང་རྒྱུན་ཤེས་དང་། །ལྷ་ཡི་ཡོན་ཏན་ཐང་གནས་ལ། །གནས་པའི་(གནས་དང་ཡུལ་དང་དྲི་བ་དང)ངོས་དག་གཟུང་བ་བསྟན། ཨ་བ་(ནུབ)རི་ཡི་རྩེ་མོ་(པར་པ་ཐང་གནས)ལ། །མེ་ཡི་(འཁོར)བདག་དང་ནག་པ་དང་། །འདྲོབ་སྐྱོང་བ་དང་ཀ་ཡ་ལ། །སྨན་དང་དཔྱད་ཀྱི་(ཤིང་དང་རྡོ)རྫུ་འཕྲུལ་(གཏར་སྲེག)བསྟན། །སི་ཏ་(བྱང)ཨ་ཀྵོ་ཏ་ཡི་རྩེ་མོ་ལ། །ཤིང་གི་ལྷ་དང་ལྗང་སྔོན་དང་། །ཟླ་བ་དང་ནི་ཉི་མ་ལ། །ས་དང་ཆུ་(བདུན་པ་སྨན་གྱི་སྦྱོར་བ་བསྟན)དང་ཤིང་དང་སྔོ། །བསྐ་དང་
2. ལན་ཚྭས་(ནད་ཀྱི་གཉེན་པོ)རླུང་ནད་སེལ། ཁ་དང་མངར་བས་མཁྲིས་པ་འཇོམས། །སྐྱུར་དང་ཚ་བས་བད་ཀན་ནོ། །རླུང་དང་མཁྲིས་པ་བད་ཀན་དང་། །ལྡན་དང་འདུས་པ་སྦྱར་བས་ནད། །སེལ་ཐབས་འཁོར་ལ་བཀའ་སྩལ་ཏོ། །བེ་ཏ་ལ་ཡི་རྩེ་(གནས)མོ་ལ། །འཕགས་པ་འཇམ་དཔལ་གཞོན་ནུ་ནི། །གསེར་མདོག་ལྟ་བུ་སྐུར་སྣང་བས། །ཤེས་རབ་སྙིང་རྗེས་སེམས་ཅན་ལ། །ཕན་ཕྱིར་དྲང་སྲོང་བཞིས་བསྐོར་ནས། །ཞུས་ཏེ་(དྲ་བ་དང་ཚད)ཀེང་རུས་རྣམ་པ་(གནས་ལུགས་དང་རྒྱུ་རྐྱེན)བསྟན། །དང་པོ་ས་ནི་ཐོབ་པ་ཡི། །ཀླུ་སྒྲུབ་དེ་ཡི་བསྟོད་པ་ནི། །མི་འཇིགས་སེང་གེའི་ཁྲི་ལ་བཞུགས། །ཉི་མའི་སྐུ་ལྟར་གཟི་བརྗིད་ཟུག་རྔུ་(ནད་ཀྱི)སེལ། །ཟླ་བ་(བསིལ་བས་ཚད་ནད)ལྟ་བུར་འོད་གསལ་ནད་རྣམས་སེལ། །སྨྲ་བའི་སྐྱེས་མཆོག་སྐུ་ལ་ཕྱག་འཚལ་བསྟོད། །དེ་ནས་འཕགས་པ་འཇམ་དཔལ་ལ། །འཕགས་པ་ཀླུ་སྒྲུབ་ཀྱིས་ཞུས་པ། །འཇམ་དཔལ་བཅུད་ཀྱི་སེམས་ཅན་(ཁྱད་པར་ཅན)རྣམས། །ལས་དང་རྒྱུ་ནི་ཅི་ལས་གྲུབ། །ནད་དང་(རྒྱུ་རྐྱེན་ཤེས)སྡུག་བསྔལ་ཅི་ལྟར་(བཤད་ཀྱིས་ཉོན)ཤེས། །ཟུག་རྔུ་དག་ནི་ཅི་ལྟར་བསལ། །དེ་ནས་འཕགས་པ་འཇམ་དཔལ་གྱིས། །འཛུམ་པ་ལན་གསུམ་དུ་མཛད་ནས། །གཟུངས་པ་སྟོན་པས་ལུང་བསྟན་པ། །ཁྱེད་ནི་ཐུགས་རྗེ་ལྡན་པའི་སྐུ། །ཤེས་རབ་ཟབ་མོའི་སྟོབས་ལྡན་པའི། །ཀླུ་སྒྲུབ་ཁྱོད་ལ་བཤད་པར་བྱའོ། །དེ་ལ་བཅུད་ཀྱི་སེམས་ཅན་ནི། ལས་(དུག་གསུམ་ལས་བྱུང་བའོ)རྒྱུ་སྣ་ཚོགས་ལས་གྲུབ་པའོ། །འགྲོ་བ་དྲུག་ནི་ཐམས་ཅད་ལ། །ལས་དང་ཉོན་མོངས་དག་དང་ནི། །ཀུན་གཞི་རྣམ་ཤེས་བག་ཆགས་ལས། །གྲུབ་སྟེ་མི་ནི་ཁྱད་པར་འཕགས། །གྲུབ་པའི་ལུས་(བཟང་ངན)ནི་ལས་ཀྱིས་དབང་། །ཕ་མ་གཉིས་(འདོད་ཆགས་ཞེས་སྡང་ལས)ཀྱི་རྐྱེན་བྱས་ནས། །ཞེ་སྡང་(ནུས་པ)ལས་གྲུབ་ས་བོན་དང་། །འདོད་ཆགས་ལས་གྲུབ་མ་ཡི་ཁྲག །གཏི་མུག་ལས་གྲུབ་ལས་ཀྱི་རླུང་། །དབང་སྟེ་(ཞག་བདུན་རྐྱང་
3. བར་མངལ་དུ)ཟླ་བ་བཅུ་ནའོ། །ཕ་རྒན་(དུས་སང་ཆུ་ཤ་ཁྲག་རྒྱས)མ་ནི་གཞོན་པ་དང་། །མ་རྒན་(ཤ་ཆུང་)ཕ་ནི་གཞོན་པ་དང་། །(ཕ་མ)གཉིས་ཀ་གཞོན་དང་རྒྱས་པ་ལས། །ཆུ་བ་རྒྱས་དང་རྩ་རྒྱས་(ཕ་གཞོན། ས་གཞི)དང་། །མཉམ་(ཕ་མ་གཉིས་ཀ་གཞོན་པ་ལ)པས་ལུས་དག་མཛེས་པའོ། །རླུང་དང་མཁྲིས་པ་བད་ཀན་དང་། །ཤ་སྐམ་པ་དང་ཤ་རྒྱས་དང་། །སྟོད་ཆེ་(ཕ་མའི་ལུས་དབྱིབས)སྨད་ཆེ་པོ་རྫིངས་དང་། །ཕ་མ་དག་ལས་ཤེས་པར་བྱ། །ཕལ་(ཡང་ཡང་འདུ་སྟེ)ནི་མི་འདྲ་བ་ཡང་འོང་། །བདུན་ཕྲག་སུམ་ཅུ་དགུ་(ཞག་ཉིས་བརྒྱ་བདུན་ཅུ་དོན་གསུམ་ན)ནས་ནི། །ཟླ་བ་དགུ་ནས་བུ་མོར་སྐྱེའོ། །བདུན་ཕྲག་བཞི་བཅུ་གསུམ་པ་ནས་(ལས་ཀྱི་དབང་གིས)། །ཟླ་བ་བཅུ་ནས་ཁྱེའུར་སྐྱེའོ། །ལྡང་བ་དག་(ཚད་གཞལ)ནི་རྫོགས་ནའོ། མ་ཡི་མངལ་དུ་གནས་པ་ནི། །དང་པོ་ཞག་བདུན་ལས་ཀྱི་རླུང་། །རྒྱུ་སྟེ་མེར་མེར་པོ་དེ་ནི། །དེས་ནི་ཀུན་གཞི་འཛིན་པའི་རླུང་(བར་དུ་ཁྲག་དང་ཆུ་སེར་ལུས་པ)། །དང་པོའི་ཞག་ནི་གཅིག་ན་འོ། །ཞག་གཉིས་མངལ་ནི་འཇུག་པའི་རླུང་། །འབྱུང་བས་མེར་མེར་པོར་གྱུར་ཏོ། །ཞག་གསུམ་མངལ་ནི་འཁྲུགས་པའི་རླུང་། །མཁྲང་འགྱུར་ཞེས་པར་གྱུར་པ་འོ། །ཞག་བཞི་ཀུན་ནས་སྡུད་པའི་རླུང་། །འབྱུང་བས་གོར་གོར་པོར་གྱུར་ཏོ། །ཞག་ནི་ལྔ་ལ་ཐལ་བྱེད་ཅེས། །རླང་(དམ་ཆུ་ཤ་ཆས་སུ་ཆགས)འབྱུང་ལྟར་ལྟར་པོར་གྱུར་ཏོ། །ཞག་དྲུག་པ་ན་སྡུད་བྱེད་ཅེས། །(དབང་པོ་དང་ཡན་ལག་རྟེན་ཆགས་པ)རླུང་འབྱུང་ནར་ནར་པོར་གྱུར་ཏོ། །ཞག་བདུན་པ་ན་ཐོགས་མེད་ཅེས། །རླུང་འབྱུང་བུ་ག་ཅན་དུ་གྱུར། །བདུན་ཕྲག་གཉིས་ན་འཁོར་བ་ཞེས། །རླུང་འབྱུང་ལྟེ་བར་གནས་པ་འོ། །རླུང་བསྟེན་པ་ཡི་རྩ་གནས་ཏེ། །ཉི་མའི་འཁོར་ལོ་ཞེས་པ་ཆགས། །བདུན་ཕྲག་གསུམ་ན་འཕོ་བ་ཞེས། །རླུང་འབྱུང་མཁྲིས་པ་ཤ་བརྟས་སོ། །བདུན་ཕྲག་བཞི་ན་སྲ་བྱེད་ཅེས། །རླུང་འབྱུང་(རྟེན་སྲག་ཆགས)བད་ཀན་རུས་པ་ཆགས། །བདུན་ཕྲག་ལྔ་ན་ཁ་འབུད་ཅེས། །རླུང་འབྱུང་རྩ་དང་ཆུ་བ་གྱེས། །བདུན་ཕྲག་དྲུག་ན་འཕོ་བ་ཞེས། །རླུང་འབྱུང་མགོ་
4. དང་རྐང་གཉིས་སོ། །བདུན་ཕྲག་བདུན་ན་རབ་ཏུ་འཕོ། །(ལུས་ཀྱི་རྟེན་ཀླད་པ་སྙིམ་གང་ཆགས། རྩ་མིག་ལིང་ལྟར་ལྔ་བཅུ་རྩ་དྲུག་ན། རྩ་ཆེན་མདའ་ཡང་ཆུའི་ལྟར་གྱེས། རུས་པའི་གུར་ཕུབ་ཀླད་པ་ས་ལྟར་ཆགས། ཚིགས་པའི་རུས་པ་འཕང་ལོ་ལྟར་ཆགས)རླུང་འབྱུང་བྱང་ཁོག་ཡན་ལག་ཚང་། །བདུན་ཕྲག་བརྒྱད་ན་སྦུ་གུ་དོད། །རླུང་འབྱུང་མིག་གཉིས་རྣ་བ་གཉིས། །སྣ་གཉིས་ཁ་དང་བདུན་དོད་དོ། །རྟགས་ནི་ཁ་སྨྲ་འདོད་ཆགས་ཆེ། ཁ་མིག་འཛུམས་དང་གློ་སྙིང་འཕྱོ། ཁ་ཟས་ཤ་དང་ཁུ་བས་ཕན། །བདུན་ཕྲག་དགུ་ན་ཕྱོགས་སུ་འཕོ། །རླུང་བྱུང་རྐང་ལག་སོར་མོ་ཆགས་(རྒྱུས་པ་ཐགས་ལྟར་ཆགས)། །བདུན་ཕྲག་བཅུ་ན་ཕྱིར་འཕོ་བ། །རླུང་བྱུང་དོན་གྲུབ་རང་ཆགས་སོ། །བདུན་ཕྲག་བཅུ་གཅིག་རང་འཕོ་བ། །རླུང་འབྱུང་སྣོད་རྣམས་རྒྱས་པ་འོ། །དོན་རྣམས་གློ་དང་སྙིང་ནི་ཆགས། །སྣོད་ནི་ལོང་དང་རྒྱུ་མ་འོ། །བདུན་ཕྲག་བཅུ་གཉིས་འགྱུར་བ་ཡི། །རླུང་རྒྱུ་རྩ་རྣམས་འབྱུང་བ་འོ། །སྲོག་པ་རྩ་གཉིས་སྙིང་རྩ་བརྒྱད། །གློ་རྩ་བརྒྱད་དང་འཕར་རྩ་བྱུང་། །བདུན་ཕྲག་བཅུ་གསུམ་གཉེ་མ་ཞེས། །མཆིན་པ་དང་ནི་ཕོ་བ་སོགས། །དོན་(དོན་ལྔ་དང་སྣོད་ལུས་ཀྱི་ཟུངས་སུ་ཆགས)རྣམས་རྒྱས་ཤིང་སྣོད་ཀྱང་རྒྱས། །ཉིས་སྟོང་ལྔ་བརྒྱས་ལུས་ཁྱབ་པའོ། །བདུན་ཕྲག་བཅུ་བཞི་ཀུན་ཏུ་འབར། །རླུང་འབྱུང་མཆིན་གནས་བྱུང་བ་ཡི། །ཤ་ཐག་བཞི་བྱུང་མཆིན་དྲི་དང་། །པགས་པ་དག་ཀྱང་འབྱུང་བ་འོ། །བདུན་ཕྲག་བཅོ་ལྔས་རབ་ཏུ་རྟས། །རླུང་འབྱུང་བརླ་ཤ་ཉྭ་ཤ་དང་། །རྟ་ཤ་ཤ་རུ་མོན་རུ་དང་། །ཡན་ལག་(རྒྱུས་པ་ལུས་ཀྱི་གཟུགས་སུ་ཡན་ལག་གི་སྒྲོག་རུས་ཆེན་པོ་དྲུག་གིས་འབྲེལ)ལྔ་ཡི་ཤ་རྒྱས་སོ། །བདུན་ཕྲག་བཅུ་དྲུག་འདྲེན་པ་ཞེས། །རླུང་འབྱུང་མཆིན་(ལུས་དང་སྦྲུལ་འཁྲིས་པ་ལྟར་ཆགས)དྲི་ཆུ་བ་ནི། །བཞི་དང་སྣོད་ཐག་སྟེང་ཕྱོགས་སུ། །རྒྱས་པས་རུས་པ་དྲོད་སྐྱེད་དོ། །བདུན་ཕྲག་བཅུ་བདུན་རབ་ཏུ་འདྲེན། །རླུང་འབྱུང་མགོ་བོའི་ཆུ་བ་དང་། །རྒྱུས་པས་མགོ་བོ་རྒྱས་པ་འོ། །བདུན་ཕྲག་བཅོ་བརྒྱད་འདྲེན་པ་ཞེས། །རླུང་འབྱུང་རུས་པ་རྒྱས་པ་འོ། །བདུན་ཕྲག་བཅུ་དགུ་རབ་
5. གསལ་བྱེད། །རླུང་འབྱུང་མགོ་བོའི་རུས་པ་དང་། །སྦུབས་དང་ཡན་ལག་རུས་པ་དང་། །རུས་པ་རྣམས་ནི་རྒྱས་པར་བྱེད། །བདུན་ཕྲག་ཉི་ཤུ་སྨིན་པ་ཞེས། །རླུང་འབྱུང་སོར་མོ་རྣམས་དང་ནི་(རྩ་དང་ཆུ་རྒྱུས་ཀྱི་རུས་འགོ་བརྒྱ་དྲུག་ཅུར་འབྲེལ)། །མིག་དང་རྣ་བ་སྣ་དང་ནི། །མཆུ་ཡིས་ལུས་པོ་མཛེས་པར་བྱེད། །བདུན་ཕྲག་ཉི་ཤུ་རྩ་གཅིག་ལ། །རབ་ཏུ་སྨིན་པའི་རླུང་འབྱུང་སྟེ། །པགས་པ་(ན་སོ་ཚད་རྒྱས་ལུས་ལ་ཁྱབ་པ)དག་ཀྱང་རྒྱས་པ་སྟེ། །དྲི་མནམ་ནང་དང་ཕྱིར་འདྲེན་ནོ། །བདུན་ཕྲག་ཉི་ཤུ་གཉིས་པ་ལ། །རླངས་པ་ཞེས་པའི་རླུང་འབྱུང་སྟེ། །རླུང་མཁྲིས་བད་ཀན་གསུམ་འབྱུང་སྟེ། །བད་ཀན་(སྙིགས་མ་མ་ཞུ་བ་ལས)མདངས་ནི་དཀར་བ་དང་། །མཁྲིས་པ་(དྭངས་མ་ཞུ་བ་ལས)དྲོད་འབེབས་བརྟས་པ་དང་། །རླུང་(མ་ཞུ་བ་ཆེན་པོ་ལས་རླུང)གིས་བཅུད་འདྲེན་འཕེལ་བའོ། །བདུན་ཕྲག་ཉི་ཤུ་གསུམ་པ་ན། །ཕྲ་རྒྱས་ཞེས་བྱའི་རླུང་འབྱུང་སྟེ། །རྫི་མ་སྐྲ་དང་བ་སྤུ་རྣམས། །རྒྱས་པར་བྱེད་པའི་རླུང་ཡིན་ནོ། །བདུན་ཕྲག་ཉི་ཤུ་བཞི་པ་ལ། །ནུས་པ་འཕེལ་བའི་རླུང་འབྱུང་སྟེ། །ཆེར་ནི་ལུས་རྣམས་འཕེལ་བ་དང་། །དྲན་པ་ཅུང་ཙམ་ང་རྒྱལ་རྙེད། །བདུན་ཕྲག་ཉི་ཤུ་ལྔ་པ་ན། །རྣམ་འབྱེད་རླུང་འབྱུང་བདེ་བ་འོ། །བདུན་ཕྲག་ཉི་ཤུ་དྲུག་པ་ན། །རླུང་འབྱུང་བཀྲེས་སྐོམ་འཐིབས་པ་འོ། །བདུན་ཕྲག་ཉི་ཤུ་བདུན་པ་ན། །མཁྲིས་པའི་རླུང་འབྱུང་ཚ་བ་འོ། །བདུན་ཕྲག་ཉི་ཤུ་བརྒྱད་པ་ན། །མ་ཡི་ལུས་འཇིག་བད་ཀན་རླུང་། །བདུན་ཕྲག་ཉི་ཤུ་དགུ་པ་ན། །རླུང་གི་རླུང་འབྱུང་བདེ་སྡུག་ཚོར། །བདུན་ཕྲག་སུམ་ཅུ་ཐམ་པ་ན། །ཤ་མའི་ལྟོ་འབྱུང་ཟས་ཀྱི་རླུང་། །བདུན་ཕྲག་སུམ་ཅུ་གཅིག་པ་ན། ཁ་འབུད་ཞེས་པའི་རླུང་འབྱུང་སྟེ། །དྲན་པ་ཙམ་གྱིས་ཆུ་འབྱུང་སྟེ། །འཛག་པས་ཁ་ལ་རེག་པར་འགྱུར། །བདུན་ཕྲག་སུམ་ཅུ་གཉིས་པ་ན། །དབང་པོ་གསལ་བའི་རླུང་འབྱུང་སྟེ། ཁ་ནི་ཅུང་ཟད་བྱེ་བ་དང་། ཁ་ལས་རླངས་པ་ཅུང་ཟད་འབྱུང་། །བདུན་ཕྲག་སུམ་ཅུ་གསུམ་པ་ལ། །ལུས་བསྐྱོད་པ་ཡི་རླུང་འབྱུང་སྟེ། །ལུས་པོ་འགྱུར་བར་བྱེད་པ་དང་། །ཟ་པའི་
6. བསམ་པ་བསྐྱེད་པ་འོ། །བདུན་ཕྲག་སུམ་ཅུ་བཞི་པ་ལ། །ཀུན་ནས་དྲན་པའི་རླུང་འབྱུང་སྟེ། །མ་ཡང་ལུས་བདེ་ལྷ་དང་འདྲ། །དུས་གསུམ་དྲན་ཞིང་མཐོང་བ་དང་། །ཤ་དང་ཆུ་ཡང་འཇིགས་པར་བྱེད། །བདུན་ཕྲག་སུམ་ཅུ་ལྔ་པ་ན། །རླུང་འབྱུང་ལྷ་འདྲ་མར་དྲི་མེད། །བདུན་ཕྲག་སུམ་ཅུ་དྲུག་པ་ན། །དབང་པོ་སྒོ་འབྱེད་རླུང་འབྱུང་སྟེ། །ཕོ་ཡི་སྐད་དང་མོ་སྐད་ཉན། །ཤེས་པས་སྒྲ་དག་ཐོས་པའོ། །བདུན་ཕྲག་སུམ་ཅུ་བདུན་པ་ན། །ཉོན་མོངས་ལྡང་བའི་རླུང་འབྱུང་སྟེ། །ཕོ་ཡིན་ཕ་ལ་ཞེ་སྡང་ཞིང་། །མ་ལ་འདོད་ཆགས་སྐྱེ་བར་བྱེད། །མོ་ཡིན་ན་ནི་ལྡོག་པ་འབྱུང་། །བདུན་ཕྲག་སུམ་ཅུ་བརྒྱད་པ་ལ། །ཨ་བ་དྷཱུ་ཏཱིའི་རླུང་འབྱུང་སྟེ། །སྲོག་རྩ་དག་ཏུ་ཞུགས་ནས་ནི། །སྣ་སྒོ་གཉིས་སུ་རླུང་གིས་ཕྱིན། །བདུན་ཕྲག་སུམ་ཅུ་རྩ་དགུ་ན། །ཕྱིར་རྒྱུའི་རླུང་འབྱུང་ཕྲ་མོ་ཕྱིར། །བདུན་ཕྲག་བཞི་བཅུ་དག་ན་ནི། །སྦྲུམ་མ་དྲོ་ཞེས་བྱ་བའི་རླུང་། །འབྱུང་བས་མ་ཡི་སྦུབས་ལ་སྲིན། །གལ་པ་གཡའ་བ་ཞེས་བྱ་བ། །རེག་པས་མ་ཡི་ལུས་ཀྱི་སྲིན། །སྦྲུམ་མ་ཐམས་ཅད་སྦྲུམ་པའོ། །བདུན་ཕྲག་བཞི་བཅུ་རྩ་གཅིག་ན། །མངལ་འཇིག་རླུང་འབྱུང་གོ་ལྡོག་གོ །བདུན་ཕྲག་བཞི་བཅུ་རྩ་གཉིས་ན། །འཕོ་འཇུག་རླུང་འབྱུང་ནུ་ཞོ་འཛག།།བདུན་ཕྲག་བཞི་བཅུ་རྩ་གསུམ་ན། །ལས་ཀྱི་དབང་གིས་སྐྱེ་བར་བྱེད་(ཉིས་བརྒྱ་གོ་ལྔ་ན་ཕོ་མོ་གང་ཡིན་སྐྱེ་བ་སྟེ)། །མཁྲིས་པ་ཤས་ཆེ་མྱུར་དུ་སྐྱེ་(མདོག་འགྱུར་དང་ཚ་བ་དང་རྨ་བུར་འགྱུར་བྱེད་དང་རིགས་བཞི་ལ)། །རླུང་ཡང་མྱུར་དུ་སྐྱེ་བ་སྟེ་(ལྡོག་པའི་རླུང་དང་ཁྱབ་པའི་རླུང་བསྐྱོད་པ་དང་ཡང་འཕོ་བ་དང་)། །བད་ཀན་ཤ་རྒྱས་བུལ་བ་འོ(སྨུག་པོ་དང་ནི་སེར་པོ་དང་། སྐྱ་བོ་དང་ནི་ནག་པོ་བཞི)། །ཕ་ཡི་ས་ཕོན་ཤས་(རྒས)ཆུང་ཤ་རྒྱས་ཏེ། །མ་བཅུད་(ལུས་ལ་གནས་པའི་དུས་སུ་ཟས)ཆུང་བས་རུས་པ་རྒྱས། །མ་ནི་མཁྲིས་པ་ཆེ་བ་ནི། །མྱུར་དུ་སྐྱེ་སྟེ་མ་གཞོན་ཡང་། །བད་ཀན་ཆུང་བ་ཅུང་ཟད་བུལ། །རླུང་ཆེ་བ་ཡང་མྱུང་བ་སྟེ། །རླུང་མཁྲིས་བད་ཀན་སྙོམས་པ་ནི། །ངོ་བཅུ་དག་དང་དགུ་ན་ནི། །ཟླ་བ་རྫོགས་པས་སྐྱེ་བ་སྟེ། །བཅུ་གཅིག་བཅུ་
7. གཉིས་ལྷག་པ་ཡོད། །ཟླ་བ་དྲུག་ལོན་ཕོ་མོར་ཤེས། །ཕོ་ཡང་མོ་ནི་ལུས་ལྕི་སྟེ། །ཕོ་གློ་གཡས་ལ་མོ་གློ་གཡོན། །ལྕི་བ་དག་ཏུ་ཤེས་པར་བྱ། །སྨན་དཔྱད་ཟླ་བའི་རྒྱལ་པོ་ཞེས་བྱ་བ་ལས། ལུས་བསྐྱེད་པའི་རྒྱུ་ནུས་པ་རྫོགས་པ་ཞེས་བྱའི་ལེའུ་སྟེ་དང་པོའོ།། །།ལུས་ཀྱི་ཀེང་རུས་ཀྱི་རྣམ་པར་གཞག་པ་ནི། ཡང་སློབ་དཔོན་(ཀླུ་སྒྲུབ་ཀྱིས)གྱིས་བསྟོད་པ་ནི། སྐུ་དང་གསུང་(ངེས་ཚིག)དང་ཐུགས་འཇམ་པའི། །པདྨ་(འདམ་གྱིས་མ་གོས་པ)གེ་སར་ལྟ་བུའི་ཞལ། །ཉི་མ་(རྒྱས་པ་གཟི་མདངས་དང་ལྡན་པ)འཆར་ཀ་ལྟ་བུའི་འོད། །གཞོན་ནུའི་(ལོ་བཅུ་དྲུག་ལྟ་བུ)སྐུ་ལ་ཕྱག་འཚལ་ལོ། །དེ་ནས་(ནཱ་ག་རྫུ་ནས)ལུས་ཀྱི་ཀེང་རུས་ཡང་དག་ཞུས། །རྒྱུ་རྐྱེན་(ཀུན་གཞི་དགེ་མི་དགེ)དག་གིས་བསྐྱེད་པ་ཡི། །ཀེང་རུས་རྣམ་གཞག་ཅི་ལྟ་བུ། །འཕགས་པས་(འཇམ་དཔལ)བདག་(ཀླ་སྒྲུབ)ལ་གསལ་བར་མཛོད། །ཕ་(རུས་པ་ཆུ་བ)ཡིས་བསྐྱེད་པ་(སྣོད་དྲུག)རྣམས་གང་ཡིན། །མ་ཡིས་བསྐྱེད་པ་(ཤ་རྩ་དོན་ལྔ)གང་རྣམས་ལགས། །འཕགས་པ་དག་གིས་བཀའ་བསྩལ་པ། །ཤ་དང་རྩ་(རྩའི་རྒྱལ་པོ་སྲོག་རྩ་ལས་ཐམས་ཅད་གྱེས)དང་སྣོད་རྣམས་ནི། །མ་ཡི་རྒྱུ་(ཁྲག་ལས)ལས་བྱུང་བ་འོ། །རུས་པ་ཆུ་བ་སྣོད་རྣམས་ནི། །ཕ་ཡི་ས་བོན་(བྱང་སེམས)དག་ལས་ཏེ། །འོན་ཀྱང་འདུས་ཏེ་(འབྲེལ་ནས་རུས་པ་དང་ཤ)སོ་སོར་རོ། །ཕག་ཚུན་འདྲེས་པ་(གཟུགས་སུ་གྲུབ་པས)རྟེན་འབྲེལ་མཐུས། །དེ་ལས་བྱང་ཁོག་སྟོད་སྨད་དེ། །ཡན་ལག་(མགོ་ལ་སོགས་པ་དང་)དག་ནི་རྣམ་ལྔ་འོ། །བྱང་ཁོག་སྟོད་ལ་ཤ་(ཤའི་གནས་ལུགས)དག་ནི། །བཤུལ་ཤ་(གཉིས)དང་ནི་རྟ་ཤ་(གཉིས)འོ། །གཉིས་གཉིས་བཞི་ནི་རྒྱབ་ཤ་སྟེ། །ནུ་མའི་འཐེན་ཤ་(གཡས་གཡོན)གཉིས་དང་ནི། །བཞག་ཤ་གཉིས(ལག་པ་རྐང་པ)ནི་རྒྱབ་ཏུ་སྟེ། །ལར་ན་མདུན་གྱི་ཤ་དྲུག་གོ །(སྲོག་རྩ་ལས་བཞི་གྱེས་སྤྱི་པོའི་རྩ་དང་རྩ་ཕྲན་འབངས་བརྒྱད་དང་བཅས)རྩ་ནི་འཕར་དང་དེ་ཡི་གྲོགས། །འཕར་བ་རྩ་ཡི་སྡོང་པོ་ནི། །དང་པོ་ཚིཊ་པ་(རྩ་ལག)བཅུ་གསུམ་པ། །ལྟེ་བ་དག་ནས་ཆགས་པ་སྟེ། །སྒལ་པའི་(མཁར་རེ་ལ
8. ཚིགས་པ་གཉིས་གཉིས་སོ)ཚིགས་དང་འགྲོགས་ནས་གྱེས། །བདུན་པ་དྲུག་པ་(ཚིགས)ནས་གྱེས་པའི། །གློ་དང་སྙིང་དུ་འབྲེལ་བ་འོ། །བཞི་དང་ལྔ་(ཚིགས་པའི་དོན་དང་)ནས་གྱེན་ལ་རྒྱུག །ལག་པ(བླ་རྩ་སྙིང་རྩ)རྩེའུ་ཆུང་ཀེང་རུས་(གཉིད་ལོག)གྱེས། །རུས་ཏེ་མཁར་ཐོག་གཅིག་ཏུ་འོ། །བཅུ་པ་དག་ནས་(ཚིགས་པ་དག་ནས)གྱེས་པ་ནི། །ལྟེ་བའི་ཟུར(གཡས་གཡོན)དང་བརླ་ཡི་ནང་(རྩ་བོ་ཆེ)། །དྲ་མིག་(མཇུག་ཏུ་འོག་སྒོ)གཞང་ཁ་འཁོར་བ་ཡི། །འཕར་རྩའི་(རྐང་པའི)ལོང་(བུའི)འོག་རྒྱུ་(ལྒང་པའི)མ་འོ། །ནང་འཁྲིས་གང་སྦྲ་དག་ནས་འགྲོ །གཞུགས་པ་མགོ་བོ་(ཀླད་སྙིང་ནས)དག་ལས་ཆགས། །(རྟགས་སུ་ལུས་ཀྱི་ཚོར་བ་ཉམས) སྒལ་པའི་ནང་འཁྲིས་བཅུ་གསུམ་(ཚིགས་པ་དགུའི་སྐེད་པ)བར། །བརྩན་ནམ་སྣད་ནས་ས་བོན་(བྱ)འཆོར་(བྱང་སེམས)། །བེམ་པོ་འདྲ་སྟེ་འཆི་བར་འགྱུར(ལུས་ཀྱི་ཚོར་བ་ཉམས)། །སྙིང་རྩ་བརྒྱད(བཞི་ནི)པོ་ཁྲག་གིས་གང་། བཞི་ནི་(དཀར་སང་ང་བ་སྟོང་པར་གནས་པ)རླུང་གིས་གང་བ་འོ། །འཕར་རྩ་རླུང་(ཁྲག་དང་རླུང་ཤས་པ)གིས་གང་བ་སྟེ། །ཤེས་པ་དག་དང་གསུམ་འགྲོགས་ཏེ། །འཕར་བར་(གྲང་བ)བྱེད་ཅིང་དུས་ཚོད་(དུས་བཞི)དང་། །བརླ་རྩ་སྙིང་རྩ་(འོག་དང་སྟེང་དུ)ཞེས་བྱའོ། །གྲོགས་(དྲུག)ནི་དོན་དང་སྣོད་(དྲུག་གི)ཀྱི་རྩ། །སོ་སོར་(རྩིབ་གཉིས་དང་)སྒལ་མཁར་རེ་རེེ་ལའོ། །ཕྱིར་ནི་མཆན་(ལྷ་རྩ)འོག་ཐུར་རྒྱུག་དང་། །ཕོ་སྟེང་(ནད་གནས)ཕོ་རྩ་འགྲེང་བུ་དང་། །ཆུ་སོ་(ན་གནས)ཆུ་རྩ་རེང་བུ་དང་། །མཁལ་རྩ་ཁ་གཟར་(དཔྱིའི)རྩ་ན་རྒྱུ། །མཇུག་ཐུང་དག་ན་རྩ་གནས་སོ། །རྟ་ཤའི་གསེབ་ན་མཆིན་དྲིའི་རྩ། །རྩིབ་མའི་(མཆིན་རྩ)ནང་ན་རེ་རེ་སྟེ། །ནུ་མ་རྩ་(མཚན་མར་འབྲེལ)ཡི་སྡོང་པོ་སྟེ། །ཕོ་མཚན་(རྩ་འོག་ཚིགས་པ་བཅུ་གསུམ་པར)མོ་མཚན་སྟེང་དུའོ། །བསམ་སེའུ་(མིང་)ཞེས་བྱ་(ཁུ་ཆུ)འཛག་སྣོད་དེ། །ཆེ་ཆུང་(ས་བོན་གྱིས་གང་ན་ཆེ། སྟོང་ན་ཆུང་)བྱེད་པས་སྐྲངས་པ་འདྲ། །(རྩ)ལྟེ་བ་དག་ནས་གཡོན་དུ་འཁྱིལ། །མཁལ་མ་(བསམ་སེའུ་དང་འབྲེལ)གཡོན་པ་དག་དང་འབྲེལ། །རྩ་འོག་ཚིགས་པ་བཅུ་གསུམ་པར། །དེ་ནས་ཕོ་ཡི་མཚན་མར་ར། །གྲོགས་(སྐྱེས་པའི་ས་བོན་གནས་པའི་རྩ)
9. ནི་གློ་རྩ་ལོང་རྩ་མཁལ་རྩ་གསུམ། །བཅས་པས་ས་བོན་(ཁྲག་དང་ཁུ་ཆུ)འཛག་པ་འོ། །བུད་མེད་(མོ་མཚན་དང་འབྲེལ)ཚིགས་པ་བཅུ་གསུམ་པ། །ས་བོན་བཅུད་ཀྱི་རྩ་(སྟོང་)དག་དང་། །མཁལ(ཁྲག)རྩ་མཆིན་རྩ་ལོང་རྩ་དང་། །(གསུམ་པ)འདུས་པས་མོ་ཡི་མཆན་མར་འབྲེལ། །མངལ་སྣོད་(བུད་མེད་ཀྱི)དག་ནི་ཁུག་པ་འོ། །དེ་གཉིས་བདེ་བའི་(ཕོ་མོ་ཡི)གནས་ཡིན་ཏེ། །ཟག་པ་འཁོར་བའི་(མ་ལ་ནི)གནས་ཡིན་ནོ། །རྩ་(དེ་རྣམས)ཡི་སྡོང་པོ་དག་དང་ནི། །བརྒྱུངས་པ་(རྩའི)དག་དང་འབྲེལ་བའོ། །རྒྱུ་མ་སྙིང་(ཚིལ་གུ་ཟག)ནི་དཀར་ནག་སྟེ། །གློ་མཆིན་རྩ་(སྔར་ལྟ་བའི་ལམ་གཉིས་ལ)ཡིས་དཀར་ནག་གོ །གློ་(ཁ་མིག་སྣ་རྣམས་ལ)དང་ལོང་ནི་རླུང་གི་གནས། །གྱེན་དང་ཐུར་སེལ་དོན་སྣོད་དོ། །སྲོག་གནས་(ཤེས་པའི་རྟེན་བྱེད)འཛིན་བྱེད་ལྟེ་བ་ན། །(ཐམས་ཅད)འདྲེས་པར་བྱེད་པ་སྙིང་ག་ནའོ། །མཆིན་པ་(ཤིང་ཁམས)ཁྲག་སྟེ་མཁྲིས་པ་ནའོ། །མཁྲིས་པ་ཁྲག་སྟེ་མཆིན་པ་འོ། །མཆེར་པ་(ནད་ལྕི)ས་སྟེ་ཀུན་རྟེན་ཏེ། ཕོ་བ་ཀུན་གྱི་རྟེན་དང་སྣོད། །ས་(གཞི་ཆེ)དང་འདྲ་བས་ཀུན་གྱི་རྟེན། །ནད་གཞི་(གསོ་དཀའ)ལྕི་བས་ས་དང་འདྲ། །མཁལ་མ་(གཡས)ལྒང་ཕུགས་ཆུ་(ཆུ་ཁམས)འབབ་པས། །ཆུ་(དྲི་ཆུ)ཡི་སྣོད་དང་རྟེན་ཡིན་ནོ། །མཁལ་མ་ལུས་རྟེན་ཟུངས་(ས་བོན)འབབ་པས། །བསམ་སེའུ་(མཁལ་མ་གཡོན་པ་ནས)སྣོད་དུ་འབབ་པ་འོ། །སྒལ་རུས་(མཇུག་ཐུང་དང་ལྟག་རུས་མ་བགྲང་སྟེ)ཉི་ཤུ་རྩ་གསུམ་སྟེ། །ལྷག་པ་དག་ཀྱང་སྲིད་པ་འོ། །མཇུག་ཐུང་དྲ་མིག་བཅས་པ་དང་། བྲང་རུས་ཕར་དྲུག་ཚུར་དྲུག་(བཅུ་གཉིས)དང་། །སྒྲོག་རུས་(ཆ་གཉིས)འགར་བ་གཉིས་དང་ནི། །རྩིབ་མ་དྲུག་དྲུག་(ལག་འོག་བཅུ་གཉིས)ནམ་ཚོང་(རྩིབ་བུ་ཐུང་གཉིས)དང་། །ལག་འོག་དྲུག་དྲུག་བཅུ་གཉིས་དང་། །རྩིབ་ལྷག་དག་ཀྱང་སྲིད་པ་སྟེ། །གོང་ཁབ་དག་ཀྱང་དྲུག་ཏུའོ། །ཆུ་བ་(སྟོད་དུ)གཉིས་ཏེ་རྒྱུས་པ་(འོག་ཏུ)དང་། །ཆུ་བ་དག་ཀྱང་གཉིས་སུ་འོ། །རྒྱུས་པ་གཉིས་ཏེ་ནུ་ཐག་དང་། །རྟ་ཤ་བཤུལ་གྱི་རྒྱུས་པ་འོ། །ཆུ་སྟེ་བཤུལ་གྱི་ཆུ་ལེབ་དང་། །རྟ་ཤ་ཆུ་བ་དག་
10. དང་ནི། །ནུ་ཤའི་ཆུ་བ་ཁ་དབྲག་དང་། །གང་སྦྲེའི་ཐེན་བག་མཚན་མ་འོ། ཁྱད་པར་དོན་དང་སྣོད་དང་ནི། །མཆིན་དྲིའི་རྒྱབ་དང་ལྷེན་སྣའི་ཟུར། །མཆིན་དྲི་གྲུ་མོ་བསྐོར་བ་ཡང་། །བབས་པ་དེ་བས་ཅུང་རིང་བའོ། །མཆིན་དྲི་ཡོལ་བ་བྲེས་པ་འདྲ། །མཚོན་(རྟགས)གྱིས་བརྟོལ་ན་དྲི་མ་ལུག །ས་བོན་འཆོར་ཞིང་ཤེད་ཆུང་སྟེ། །(ཞག)ཉི་ཤུ་རྩ་གསུམ་རྩ་ལྔ་ན། །རྣམ་པར་ཤེས་པས་ལུས་པོར་རོ། །སྨན་དཔྱད་ཟླ་བའི་རྒྱལ་པོ་ལས། ལུས་ཀེང་རུས་ཀྱི་རྣམ་པར་གཞག་པའི་ལེའུ་སྟེ་གཉིས་པའོ། །དེ་ནས་རྒྱུ་རྐྱེན་རྣམ་གཞག་ལས། །རྒྱུ་དང་(ཀུན་གཞི་ས་བོན)རྐྱེན་གྱིས་བསྐྱེད་པ་ཡི། །ཡན་ལག་རྣམ་པ་ལྔ་དག་ལས། །(དང་པོར)མགོ་བོའི་ཀེང་རུས་སྟོན་པ་ནི། །ཤ་དང་རྩ་དང་རུས་པ་དང་། །ཆུ་བ་དག་དང་སོ་སོར་དབྱེ། །ཤ་ནི་རྣམ་པ་བཞི་ཡོད་དེ། །ཤ་རུ་ལས་བྱེད་གཉིས་དང་ནི། །མོན་རུ་གྱོང་ཤ་གཉིས་དང་ངོ་། །རྩ་ལ་གཉིས་ནི་འཕར་རྩ་དང་། །དེ་ཡི་གྲོགས་དང་བཅས་པ་འོ། །འཕར་རྩ་དག་ནི་བཞི་རུ་གནས། །ཕྱི་ཡི་བརླ་རྩ་སྙིང་རྩ་འོ། །བརླ་རྩ་རྒྱབ་སྟེ་སྙིང་རྩ་མདུན། །རྣ་བའི་ཕྱི་མཆན་ནང་མཆན་ནོ། །གྲོགས་ནི་ལྷ་རྩ་རྒྱ་རྩ་དང་། །རུས་རྩ་ཤ་རྩ་དག་ཡིན་ནོ། །ལྷ་རྩ་རེང་པོ་ཁྱི་ཉལ་ལོ། །འཕྲེད་ཉལ་འཁྱམ་པོ་དག་དང་ངོ་། །རེང་བུ་མིག་གི་རྩ་ཡིན་ཏེ། །མིག་ཟུར་ཐུར་གང་གཅལ་བ་ན། །ཁྱི་ཉལ་རྩ་དང་རྣ་བའི་བར། །འཕྲེད་ཉལ་དག་དང་སྣ་གོང་ན། །རྒྱབ་རྩ་བཞི་སྟེ་འཕར་བ་འོ། །རྣ་བའི་ཕྱི་ནང་སྲུབས་དང་འགྲོགས། །རུས་རྩ་ལྔ་སྟེ་རྒྱལ་དང་བློན། །རྒྱལ་པོ་སྤྱི་བོའི་གནམ་ཐེན་ཏེ། །གཙུག་དཀྱིལ་མཐེབ་ལོང་གང་ན་འོ། །བློན་པོ་ཕལ་ཆེར་རྒྱབ་ཏུ་གནས། །མདུན་ལོགས་སུ་ཡང་འོང་བ་ཡོད། །བེ་གསང་གཉིས་ནི་སྨིན་མ་ན། །དཀྱིལ་དུ་བུག་པ་ཀླད་པར་རོ། །ཤ་རྩ་ལྟག་ཆུའི་རྩ་ཆེན་ཏེ། །གློ་མཆིན་རླུང་རྩ་འདོམས་པ་འོ། །དེ་བས་ཀྱང་ནི་མང་ཡོད་
11. དེ། །ཉེན་བཅས་པར་ནི་བརྟག་པར་བྱ། །རུས་པའི་སྲུབས་དང་ལྷ་བ་དང་། །ཀླད་པའི་བྱེ་བྲག་དབྱེ་བ་འོ། །རུས་པ་ས་རུས་མདོག་ཁམ་མཐུག །ཆུ་རུས་མདོག་སྔོ་འཇམ་ལ་སྲབ། །མེ་རུས་མདོག་དམར་རྩུབ་པ་དང་། །རླུང་རུས་ནག་ལ་ཁམ་ཁོམ་ཆེ། །སྲུབས་ནི་མགོ་བོའི་རིགས་ཀྱིས་དབྱེ། །ཀུན་ནས་ཟླུམ་དང་གྲུ་བཞི་དང་། །རྣ་བ་ཞུམ་པས་འཇོང་བ་དང་། ཟ་འགྲམ་མཐོ་བས་གྲུ་གསུམ་དང་། །སྤྱི་ལེབ་རྣ་བ་ལྡིར་བ་དང་། །གླང་པོའི་རྒྱབ་ནི་འདྲ་བ་དང་། །ལྟག་འབུར་བྱེའུ་མགོ་འདྲ་བ་དང་། ར་མཐོ་མཚོགས་མ་དམའ་བ་འོ། །སྲུབས་ནི་དབྱེ་ན་འདི་ལྟ་སྟེ། །བཞི་དང་ལྔ་དང་དྲུག་དག་དང་། །བརྒྱད་དང་བཅུ་གཉིས་བཅུ་དག་དང་། །བཅུ་གཅིག་བཅུ་གསུམ་པ་དག་གོ །འཇོང་པ་སྲུབས་མ་བཅུ་གསུམ་པ། །ཡང་ན་ཉུང་སྟེ་གཉིས་པ་འོ། །གྲུ་བཞི་ལྔ་དང་ཡང་ན་མང་། །དགུ་དང་བཅུ་གསུམ་བཅུ་བདུན་ནོ། །དྲུག་དང་བརྒྱད་ནི་ལྟག་འབུར་རོ། །ར་མཐོ་མཚོགས་མ་དམའ་བ་བཞི། །སྤྱི་བོ་ལེབ་པ་དྲུག་པ་འོ། །ཟ་འགྲམ་མཐོ་བ་གྲུ་གསུམ་གཉིས། །ཀུན་ནས་ཟླུམ་པ་དམུ་ལུགས་སོ། །གླང་པོའི་རྒྱབ་ལ་བཞི་པ་འོ། །ལྷ་བ་ཕོ་དང་མོ་དག་གོ །ལྷ་མིག་ཆེ་བ་ཕོ་ཡིན་ཏེ། །ལྷ་མིག་ཆུང་བ་མོ་ཡིན་ནོ། །ས་དང་རླུང་ཡང་ཕོ་ཡིན་ཏེ། །མེ་དང་ཆུ་ཡང་མོ་ཡིན་ནོ། །ཀླད་པ་དབྱེ་ན་བརྒྱད་དག་སྟེ། །ཞོ་ཀླད་འོ་ཀླད་ཁྱི་ཀླད་དང་། །བུང་ཚངས་ཅན་དང་བྱེའུ་ཀླད་དང་། །རི་དྭགས་ཀླད་དང་རྫ་མ་གཅིག །འོ་ཀླད་ཞོ་ཀླད་འཇོང་བ་དང་། །གྲུ་བཞི་མིག་འབུར་ངན་པ་འོ། ཁྱི་ཀླད་རྫ་མ་གཅིག་པ་དང་། །ཟླུམ་དང་གྲུ་གསུམ་མིག་ཀོང་བའོ། །བུང་ཚངས་ཅན་དང་རི་དྭགས་ཀླད། །ལྟག་པ་འབུར་དང་ར་མཐོ་དང་། །བྱེའུ་ཀླད་དང་ནི་རིམ་པ་ཅན། །སྤྱི་ལེབ་གླང་པོའི་རྒྱབ་ལ་འོ། །ཆུ་བ་དབྱེ་ན་གཉིས་དག་ཀྱང་། །ཆུ་བ་དག་དང་རྒྱུས་པ་འོ། །ཆུ་བ་མོན་རུ་དག་དང་འབྲེལ། །རྒྱུས་པ་ཤ་རུ་དག་དང་ངོ་། །གློ་དང་མཆེར་བ་དག་གིས་ནི། །ཆུ་བ་དག་ནི་འབྲེལ་ཐག་སྟེ། །མཆིན་པ་ཡོལ་དང་
12. འབྲེལ་པ་འོ། །ཆུ་བ་དག་ནི་རྒྱ་སྲུབས་འགྲོ །ཀླད་པའི་རྒྱ་དང་འབྲེལ་བ་འོ། །སྙིང་དང་མཆིན་པ་མཁལ་མ་ཡི། །ཐག་པ་རྒྱུས་པ་ཡིན་པ་སྟེ། །མདུན་ནས་རྒྱ་སྲུབས་དག་ཏུ་འགྲོ །གློ་ཡི་ཡོལ་ནས་ཀླད་རྒྱར་འབྲེལ། །རྒྱུས་པ་སྙིང་རྩ་དག་དང་འགྲོགས། །ཆུ་བ་གློ་རྩ་དག་དང་འགྲོགས། །ཡན་ལག་བཞི་ལ་ཁྱབ་པར་ནི། །དབང་པོ་ལྔ་ཡི་ཁྱད་པར་རོ། །མིག་ནི་མཆིན་པ་དག་དང་འབྲེལ། །ཤ་མིན་ཚིལ་མིན་ཁྱད་པར་རོ། །ཆུ་བ་ཀླད་པ་དང་འབྲེལ་ལོ། །རྣ་བ་མཁལ་མའི་རྩ་དང་འབྲེལ། །ལྤགས་མིན་ཆུ་མིན་ཁྱད་པར་བྱས། །རྣ་ལྷན་རུས་པས་ཁྱད་བྱས་ཏེ། །ཆུ་བ་རུས་པ་ཀླད་རྒྱར་འབྲེལ། །སྣ་དང་གློ་ཡི་འཕར་རྩར་འབྲེལ། །ཆུ་མིན་རུས་མིན་ཁྱད་པར་བྱས། །ཆུ་བ་རུས་པ་དག་དང་ནི། །ཀླད་པའི་རྒྱ་དང་འབྲེལ་བ་འོ། ལྕེ་ནི་སྙིང་རྩ་དང་འབྲེལ་ཏེ། །རྩ་མིན་ཤ་མིན་ར་མ་ལུག །ཤ་རྣམས་དག་དང་འབྲེལ་པ་འོ། །ཀླད་པའི་རྒྱ་དང་འབྲེལ་པ་འོ། །མཆུ་ནི་མཆེར་རྩ་དག་དང་འབྲེལ། །ཤ་མིན་ལྤགས་མིན་ཁྱད་པར་ལས། །སོ་ནི་སྣོད་དང་ཕོ་བར་འབྲེལ། །ཨོལ་ཀོ་རུས་པ་ཀླད་པར་འགྲོ །ཀླད་པའི་དབང་པོ་དག་དང་འབྲེལ། །ལུས་ལ་དབང་བས་ལུས་དབང་ངོ་། །ཀླད་པ་དང་ནི་ཀླད་སྙིང་ངོ་། །ཀླད་སྙིང་རྟ་མིག་ཕྱེད་པོ་འདྲ། །མིག་དང་རྣ་བ་སྣ་དང་ལྕེ། །རྩ་རྒྱུས་ཆུ་བ་དེ་དང་འབྲེལ། །འཕར་རྩ་བཞི་དང་འགྲོགས་བཞིའི་རྩ། །རྒྱུས་པ་བཞི་དང་ཆུ་བ་བཞིས། །ཀླད་པའི་སྙིང་དང་འབྲེལ་བ་སྟེ། །ལ་ལ་ཀླད་པའི་རྒྱ་ཡང་ཟེར། །དབུས་ན་ས་བོན་བཅུད་ཀྱི་རྩ། །ལུས་ཀྱི་བདེ་བ་རྒྱས་པར་བྱེད། །སྙིང་ནས་ཀླད་པ་དག་དང་ནི། །སྲོག་འགྲོ་ལུས་ཀྱི་བདེ་བ་འཇིག །ཤིང་འབྲས་བདེ་བ་ཞིག་པས་འབྱུང་། །སྲོག་དང་སེམས་ནི་འདྲེས་པའོ། །སོ་མ་རཱ་ཛ་ལས་ཡན་ལག་གི་དང་པོ་མགོ་བོའི་ཀེང་རུས་ཀྱི་རྣམ་པར་གཞག་པ་སྟེ་ལེའུ་གསུམ་པའོ།། །།འཕགས་པ་འཇམ་དཔལ་གཞོན་ནུས་གསུངས། །རྒྱུ་དང་རྐྱེན་དག་ལས་
13. བསྐྱེད་པའི། །ཡན་ལག་བཞི་པོ་བསྟན་པ་ནི། །ཤ་རྩ་རུས་པ་ཆུ་བ་འོ། །ཤ་ལ་སྟོད་ན་སོག་པའི་ཤ།།དཔུང་པའི་ཤ་དང་ཉྭ་ཤའོ། །སྨད་ན་དཔྱི་ཤ་བརླ་ཤ་དང་། །བྱིན་པ་རྗེ་ངར་ཤ་དག་གོ །སྟོད་ཤ་སོག་བྱ་སྐོར་ཤ་དང་། །འབྲོས་ཤ་ནེ་གུལ་དང་སུལ་བདུན། །ལུག་གཞུག་ཕྱི་ཡི་གར་ཤ་དང་། །ཉྭ་ཟླུམ་སུལ་ཆེན་གཉིས་དང་བཅས། །གལ་ཤ་བཤུལ་ཤ་འབྲེལ་ཅིང་ཉྭ་ཟླམ་དང་། །སུལ་ཆེན་གཉིས་དང་བཅས་པ་དང་། །རྟ་ཤ་དག་དང་དཔུང་ཤར་འབྲེལ། །ལག་ངར་ཤ་དང་ཉྭ་གཙར་འདྲ། །ཉྭ་ཆེན་ཉྭ་ཆུང་ཕྱེ་ན་དགུ །སུལ་ཆེན་བཅུ་གཉིས་སྨྱུག་མ་སྦོམ་པོ་འདྲ། །ལག་པའི་མཐིལ་འགོ་བསྡུས་ནས་ཕྲ། །སྨད་ཤ་དཔྱི་ཡི་ཁ་གཟར་ཤ། །སྐོར་ཤ་ནག་པོ་ཆང་ཟུངས་ཀྱི། །གྲིམས་ཤ་འབྲོས་ཤ་སྣག་པོ་ཆེ། །གླན་ཤ་གཉེར་མ་རིང་པོ་དང་། །བརླ་ཡི་སྒང་ཤ་མཐེབ་སྙིང་གང་། །བརླ་ཤ་སུལ་མང་དར་བལྟབ་འདྲ། །བཅུ་གསུམ་སུལ་དང་བཅས་པ་འོ། །བྱིན་པའི་ཉྭ་སྨད་གསུམ་ལ་ནི། །དབུ་མ་བྱིན་སྙིང་ཉྭ་ཡི་དབྱིབས། །ལྕགས་ཐུར་དང་འདྲ་སྦོམ་ཕྲ་ནི། །ནས་ཙམ་རིང་ཐུང་སོར་བཞི་གྲིམས། །ཕྱི་ན་གཉན་པ་རྩེའུ་ཆུང་འདྲ། །མཐེབ་གང་རྒྱུས་པའི་སྙིང་ཐག་གོ །ནང་ན་ཉྭ་ལེབ་ཤ་རྐང་འབྲེལ། །གཉན་ཤ་ཐིལ་ཕྲོག་བྱིན་པའི་ཤ། །རྩ་ནི་འཕར་དང་དེ་ཡི་གྲོགས། །བརླ་རྩ་དང་ནི་སྙིང་རྩ་འོ། །དཔུང་པར་གཅིག་ཏུ་འདྲིས་ནས་ནི། །གྲུ་ཁུང་བྲལ་ནས་སོ་སོར་འགྲོ །རྐང་དང་ཤ་ཡི་བར་དག་ཏུ། །རྒྱུས་པ་དག་དང་འགྲོཊ་ནས་སོ། །བརླ་རྩ་མཁྲིག་མའི་འོག་དག་ནས། །འཁྲིས་ནས་རྩ་དེ་རྐྱང་པར་རོ། །སྙིང་རྩ་མཁྲིག་མའི་འོག་དག་ནས། །ཐེ་གུ་སྒྲིལ་མ་ལྟ་བུ་ནི། །མཐེབ་མོའི་ནང་དུ་རྒྱུ་བ་སྟེ། །མཐིལ་དུ་ཕྱིན་ནས་ཁུག་པར་རོ། །དཔུང་པར་དེ་ཉིད་སྒྲིལ་མར་རྒྱུ། །རུས་པ་དག་དང་འབྲེལ་པར་རོ། །དཔུང་སོག་འོག་ནས་རྒྱུ་བ་ནི། །འཕར་རྩ་ལག་པའི་རེང་བུ་གཉིས། །གཉིས་ཀ་སོག་པར་འབྲེལ་ནས་ནི། །བརླ་རྩ་དག་དང་སྙིང་རྩའོ། །ལག་ངར་དག་དང་འབྲེལ་པ་ཡི། །གྲུ་མོ་ཁུགས་ནས་
14. གསུམ་དུ་གྱེས། །རླུང་རྩ་གཉེར་མ་རིང་པོའི་སར། །རུས་པ་དང་འབྲེལ་རད་ན་འོ། །བརྒྱུངས་པ་ཀླད་པ་ལྟ་བུ་སྟེ། །རླུང་དང་ཤེས་པའི་རྩ་ལ་འོ། །དེ་བཞིན་མགོ་ལ་ཟངས་གཟེར་དང་། །ལྷ་བའི་རྩ་ནག་བྱ་རོག་སྡེར། །རུས་རྩ་ཐམས་ཅད་རླུང་དང་འགྲོགས། །སྐྲངས་ཤིང་རྐང་དང་ཤ་བམ་མ། །དེ་ཡི་གྲོགས་ནི་རླུང་རྩ་ནག །གསུམ་དུ་བྱུང་བའི་དབུས་མ་ནི། །རྩ་ནག་བདུད་ཀྱི་རྩ་ཕྲན་གཉིས། །མཆེར་རྩ་དང་ནི་མཁྲིས་རྩ་གཉིས། །རུས་རྩ་ནག་པོའི་སོག་པ་དང་། དཔུང་སོགས་འབྲེལ་བ་དག་ན་ཡོད། །དཔུང་པའི་རྡུམ་རྩ་གློ་རྩ་ཆེ། །འཕྲེད་ལ་འཁྱུད་པ་མཁྲིས་རྩ་འོ། །དཔུང་པ་སྙིང་གི་རྩ་དང་འགྲོགས། །དོན་སྣོད་སྒྲིལ་མ་དག་གི་རྩ། །མཁྲིག་མ་དག་ནས་སོ་སོར་གྱེས། །དེ་རྣམས་དག་ནི་རྩ་བྲན་ནོ། །རྡུམ་རྩ་ལས་གྱེས་ཨ་སོ་དང་། །རྡུམ་རྩ་དག་ཏུ་ཤེས་པར་བྱ། །དོན་སྣོད་སྒྲིལ་མ་ལས་གྱེས་པ། །ལག་ངར་ཕྱི་རུ་གྱེས་པ་ནི། །རུ་ཐུང་མཆིན་པའི་རྩ་དག་གོ །ནང་དུ་གསུམ་དུ་གྱེས་པ་ནི། །མཆིན་པའི་གཤའ་རིངས་མཁྲིས་རྩ་འོ། །སྣོད་བཞི་བསྡོངས་པའི་རྩ་བོ་ཆེ། །ལག་པ་བཞིན་དུ་རྐང་པར་ཡང་། །འཕར་རྩ་དང་ནི་དེ་ཡི་གྲོགས། །བརླ་རྩ་སྙིང་རྩ་འཕར་རྩ་འོ། །དཔྱི་མིག་ནས་བྱུང་བརླ་ནང་གཅིག །དགབ་ཁུང་དག་ནས་གྱེས་པ་ནི། །པུས་འགོ་རུས་རྩ་སྒྱེད་གསུམ་མོ། །དབུས་མ་རུས་རྩ་ནག་པོ་སྟེ། །གཡས་གཡོན་མཆེར་རྩ་མཁལ་རྩ་འོ། །བྱིན་པ་ནས་ནི་ཐུར་མའི་བར། །རྒྱུས་པ་དང་འགྲོགས་གཉིས་སུ་འོ། །སེ་བ་རུས་དང་ལོང་འཚམས་འགྲོ །རྐང་མཐིལ་དག་ཏུ་རྐྱང་པར་རོ། །དེ་ནི་བརླ་རྩ་དག་ཡིན་ཏེ། །སྙིང་རྩ་ཡོབ་ཆེན་གོང་དུ་འབྱུང་། །ཆུ་བ་ཁ་དབྲག་འོག་དག་ཏུ། །རྒྱུས་པ་དང་འགྲོགས་མཐེབ་གོང་དུ། །མཐིལ་དག་ཏུ་ནི་ཁུག་པར་རོ། །རྐྱང་པ་ཁུག་པར་སྣ་ཕྲད་དོ། །དེ་ནི་ཀུན་ཤེས་རྩ་ཡི་འཁོར། །རྒྱུ་མ་བཞིན་དུ་རྩ་གནས་སོ། །སྤྱི་བོ་དག་ཏུ་ཕྲད་པ་ནི། །ཚངས་པའི་དུང་གི་འཁོར་ལོ་འོ། །ལག་མཐིལ་དག་ཏུ་ཕྲད་པ་ནི། །ཚ་བ་མེ་ཡི་འཁོར་ལོ་འོ། །པུས་མོ་དག་ཏུ་
15. ཕྲད་པ་ནི། །རླན་པ་ཆུ་ཡི་འཁོར་ལོ་འོ། །གྲུ་མོ་དག་ཏུ་ཕྲད་པ་ནི། །རླུང་རྩ་གཡོ་བའི་འཁོར་ལོ་འོ། །སྙིང་ལ་ཐམས་ཅད་འདུས་པ་ནི། །ཀུན་གཞི་གནས་ཀྱི་འཁོར་ལོ་འོ། །ལྟེ་བར་ཐམས་ཅད་འདུས་པ་ནི། །སྲིད་པ་ཆགས་པའི་འཁོར་ལོ་འོ། །དེ་ལས་སྤྱི་བོར་ཕྲད་པ་ནི། །ལུས་ཀྱི་དབང་རྟེན་ཀླད་པ་ལ། །རྒྱ་ནི་དར་དཀར་དྲིལ་བ་འདྲ། །ཆུ་བ་རྒྱུས་པ་རྒྱ་སྲུབས་དང་། །འབྲེལ་ཏེ་ཕྱི་ཡི་རེ་ཐག་ནི། །ནང་གི་ལྗོན་ཤིང་རྩ་བཞི་དང་། །སྤྱི་བོ་དག་ཏུ་འདུས་པ་ནི། །རླུང་གིས་ལུས་ཀྱི་ས་བོན་བཟུང་། །ཚངས་པ་དུང་གི་འཁོར་ལོ་སྟེ། །ལུས་ཟུངས་ས་བོན་རྩ་ཡིན་ནོ། །ལུས་ཀྱི་ཚིགས་པ་བཅུ་གསུམ་ནས། །གྱེས་ཏེ་ནང་དུ་ཟུག་པ་ནི། །སྲོག་པ་རྩ་དང་འབྲེལ་ཏེ་གནས། །ཕྱི་ཡི་ཚིགས་མཚམས་འབྲེལ་མཚམས་སུ། །རུས་མིག་ཏུ་ནི་དོན་སྣོད་རྩ། །སོ་སོར་འབྲེལ་ཏེ་གནས་པ་འོ། །དམུ་ལུགས་དར་དཀར་དྲིལ་བ་འདྲ། །དེ་ལ་མི་མགོ་གཞན་རྣམས་ནི། །ཕལ་ཆེར་དུམ་བུ་བཞི་པར་འོང་། །ལུས་ཀྱི་དབང་པོ་རྟེན་ཡིན་ཏེ། །རྒྱུ་མཚན་དེ་དང་ལྡན་པ་ཡིས། །ཚངས་པ་དུང་གི་འཁོར་ལོ་འོ། །བུ་ག་དག་ནི་མིག་གཉིས་དང་། །རྣ་བ་གཉིས་དང་སྣ་གཉིས་དང་། །ཁ་ཡི་བུ་ག་དང་བདུན་ཏེ། །ཕན་ཚུན་རྒྱུ་བའི་རླུང་དག་དང་། །གྱེན་དུ་རྒྱུ་བའི་སྒོ་ཡིན་ཏེ། །དབང་པོ་གསལ་བྱེད་རླུང་རྒྱུ་འོ། །མིག་གཉིས་སུ་ནི་མཆིན་པའི་རྩ། །དེ་དང་བསྡོང་བའི་རླུང་རྒྱུ་འོ། །སྣ་བུག་གཉིས་སུ་གློ་བའི་རྩ། །དེ་དང་བསྡོངས་པས་གཡོན་དུ་རྒྱུ། །མཆེར་པའི་རྩ་ནི་ཕྱེད་མ་དང་། །རྣ་བ་གཉིས་སུ་མཁལ་མའི་རྩ། །དེ་དང་བསྡོང་བའི་རླུང་རྒྱུ་འོ། །སྙིང་རྩ་གཡོན་དུ་རྒྱུ་བ་སྟེ། །བུད་མེད་གོ་ལོག་རྒྱུ་བ་འོ། །ཉིན་མཚན་རྩ་ཁ་དྲུག་ཏུ་དབྱེ། །མི་མཐུན་ནད་ཀྱི་དྲི་དག་འཇུག ཁར་ནི་གློ་སྙིང་རྩ་དག་སྟེ། །རྒྱུ་བ་ཁ་ཡི་དབུངས་དག་གོ །དེ་ནི་གྱེན་རྩ་འདྲེན་བྱེད་རླུང་། །སྤྱི་གཙུག་ཚངས་པ་དུང་གི་སྒོར། །བདུད་རྩ་ནག་པོ་སྙིང་གི་རྩ། །འབྲེལ་ཏེ་རླུང་རྒྱུ་དེ་རྣམས་ལ། །གྱེན་དུ་རྒྱུ་བའི་རླུང་ཡིན་ཏེ། །ཤེས་པ་གསལ་བར་བྱེད་པ་འོ། །
16. སྙིང་ལ་ཐམས་ཅད་འདུས་པ་ནི། །ཀུན་གཞི་གནས་ཀྱི་འཁོར་ལོ་འོ། །སྙིང་ཤ་དཀར་དམར་ཡིན་པ་སྟེ། །རྩ་ཡི་བུ་ག་དགུ་དག་གོ །ཆུ་བ་གཅིག་སྟེ་རྒྱུས་པ་ནི། །སུམ་ཅུ་རྩ་བཞི་གྱེས་པ་འོ། །ཤ་ནི་དམར་པོ་རྒྱུས་པ་ནི། །དྲན་པ་དག་དང་འབྲེལ་པ་འོ། །དཀར་པོ་ཆུ་བ་དག་དང་འབྲེལ། །རྩ་ཡི་བུ་ག་བཞི་དག་ནི། །གང་བའི་རླུང་ནི་འབའ་ཞིག་རྒྱུ། །རྩ་བཞིར་གང་བའི་ཁྲག་རྒྱུ་སྟེ། །ཆུ་བ་གཅིག་པོ་སྙིང་གི་དཀྱིལ། །དྲང་པོ་གཅིག་གི་རྒྱུས་པས་ནི། །རྩ་རྣམས་ལ་ནི་བཞི་བཞི་འོ། །གཉིས་ནི་སྤྱི་བོའི་ཐག་པ་སྟེ། །དྲ་བ་ལྟར་བརྐྱངས་སུམ་ཅུ་བཞི། །དེ་ནི་ལྟེ་བ་ལ་བརྟེན་ནས། །འཁོར་བ་མྱ་ངན་འདས་པ་ཡི། །གཞི་སྟེ་རིག་པ་གནས་པ་ཡི། །འཁོར་བའི་གཞི་ནི་ཆགས་པ་དང་། །ཐོགས་པ་དང་བཅས་དགེ་མི་དགེ །མྱ་ངན་འདས་པ་ཆགས་ཐོགས་བྲལ། །དེ་ལ་རྟེན་དང་འབྲེལ་པས་སོ། །འཁོར་བའི་རྟེན་ནི་བུ་གའི་དབུས། །རླུང་དང་ཁྲག་གིས་མཚམས་འཛིན་ཏེ། །ཀུན་གཞི་རྣམ་ཤེས་ཆུ་དང་འོད། །རླུང་གིས་གཡོ་བ་དག་བྱེད་དོ། །དཔེར་ན་ཆུ་འོད་མཁའ་ལ་འཆར་བ་བཞིན། །རླུང་གིས་གཡོ་བ་དེ་བཞིན་དུ། །ཀུན་གཞི་ཆུ་དང་འདྲ་བ་སྟེ། །རྣམ་ཤེས་ནམ་མཁའི་གཟུགས་བརྙན་བཞིན། །གཡོ་བའི་རྣམ་རྟོག་རླུང་དང་འདྲ། ཁྲག་དང་རླུང་གིས་སོ་འཛིན་པའོ། །འཁོར་བ་ཉི་མ་དང་འདྲ་རིམ་གྱིས་འགཊ། །ནག་པོ་སྣང་བ་ཁྲག་གིས་རླུང་ཕུལ་པའོ། །རྩ་དཀར་ཁྲག་གིས་གང་བས་ནག་པོར་སྣང་། །རླུང་གནས་ཁྲག་གང་རི་བོས་ནོན་པ་འདྲ། ཁྲག་གིས་གང་བ་བཞི་པོ་ནི། །བླ་རྩའི་ཁྲག་རྒྱས་དམར་པོ་ནི། །གཉིས་སུ་མཆིན་པའི་ཁྲག་རྒྱུ་འོ། །དབུགས་ཀྱི་གོང་བཞི་གློ་རྩར་འབྲེལ། །ཉི་མ་ཟླ་ཞེས་འཕེལ་དང་འགྲིབ། །གཉིས་སུ་ཁྲག་ཞུགས་གྱུར་པས་ན། ཁྲག་རྩ་གཉིས་སུ་རླུང་འཇུག་སྟེ། །གཉིད་ལོག་པ་དང་བརྒྱལ་བ་དང་། །རླུང་གཞན་ཞུགས་ནས་འབོག་པ་སྟེ། །སྨྱོ་བ་ཁྲག་རྩ་ཉམས་པ་འོ། །རླུང་གཞན་དག་ནི་ནད་དུ་འགྱུར། །གཉིས་ནི་མཆིན་རྩ་དང་
17. འབྲེལ་ཏེ། །སྲོག་ཕྲོག་སྣང་བ་འཇོམས་པ་འོ། ཁྲག་དེ་རྒྱུས་ནས་འཆི་བར་བྱེད། །མིག་བཟློག་དབུགས་དར་འབྱུང་བ་སྟེ། །དེ་ལ་འདུས་པ་གསུམ་ཡིན་ཏེ། །སྲོག་པ་རྩ་ཡི་སྦུགས་སུ་གཅིག །གློ་ཡི་ཆུ་བ་འཕར་རྩ་ཡི། །མཆིན་པ་རྒྱུས་པའི་རྩ་དག་ནི། ཁྲག་གིས་གང་བའི་རྩ་དག་སྟེ། །མཁལ་མའི་ཐག་པ་རྒྱུས་པ་ཡིན། །རྩ་ནི་ཆུ་དང་ས་བོན་ནོ། །མཆེར་བའི་ཐག་པ་ཆུ་བ་སྟེ། །རྩ་ནི་ཁྲག་གིས་གང་བ་འོ། ས་བོན་བརྟེན་པ་མཁལ་གཡོན་དང་། །བསམ་སེལུ་དག་དང་འབྲེལ་པ་འོ། ཆུ་བ་རྒྱུས་པ་ཐག་པ་སྟེ། །རྩ་ནི་རླུང་ཁྲག་ས་བོན་རྒྱུ། །སྣོད་རྣམས་ཀྱང་ནི་དེ་བཞིན་ཏེ། །སྙིང་ལ་ཐམས་ཅད་འདུས་པ་འོ། །ལག་མཐིལ་ཕྲད་པ་རྩ་ཡི་གྲོགས། །སྣོད་བཞི་རྩ་དང་འབྲེལ་བ་སྟེ། །མེ་དང་འདྲ་བའི་རླུང་ཞེས་བྱ། །སྣོད་བཞི་ལ་གནས་དྲོད་བསྐྱེད་པའོ། །པུས་མོར་ཕྲད་པ་རྩ་ཡི་གྲོགས། །ལོང་དང་ལྒང་ཕུགས་དག་ཏུ་འབྲེལ། །ཐུར་དུ་སེལ་བའི་རླུང་དང་འབྲེལ། །འདོམ་འོག་གཞང་ཁ་དག་ན་གནས། །ལྟེ་བར་ཕྲད་པའི་རྩ་དག་ནི། །གྲོགས་ནི་བསམ་སེའུའི་རྩ་དག་སྟེ། །དབང་རྟེན་ངེས་བཟུང་མི་ནུས་ཏེ། །སྟོང་པ་གང་བ་ལྟ་བུ་སྟེ། །སྐྱེས་པའི་མངལ་ནི་སྟོང་པར་ཞར། །འདོད་པའི་ས་བོན་བྱུང་ན་གང་། །མོ་ལ་བུ་སྣོད་སྟོང་ན་ཆུང་། །བུ་ཆགས་གང་ནས་ཆེ་བར་འགྱུར། །ཐག་པ་ལྟེ་བ་དག་དང་འབྲེལ། །ལྟེ་བ་ནས་ཆགས་སྲོག་འཛིན་རླུང་། །ཡན་ལག་ལྔ་ལས་དང་པོར་མགོ །དབང་པོ་ལྔ་ལས་དང་པོར་མིག །ལུས་ཀྱི་དང་པོར་ལྟེ་བར་གནས། །ཆགས་པས་སྲོག་གི་འཁོར་ལོ་འོ། །རྐང་མཐིལ་ཕྲད་པ་རྩ་ཡི་གྲོགས། །རྒྱུ་མཆེར་རྩ་དང་འབྲེལ་བ་སྟེ། །མཆིན་རྩ་མེ་ཤི་རྡོ་བཞིན་གྲང་། །སྐྲ་དང་སྨིན་ཟེར་དྲོད་ཤོར་བའོ། །གྲུ་མོར་ཕྲད་པ་མཁྲིས་པའི་རྩ། །དྲོད་བྱས་ལྟག་རྩ་ནག་པོར་འབྲེལ། །གནད་རྩ་ཡིན་ཏེ་ལྟག་དགྱེ་དང་། །བཞད་འདྲར་ཕྲས་ཕྲས་བྱེད་པ་འོ། །རླུང་གི་དྲོད་ནི་ཉམས་བྱེད་པས། །རླུང་གིས་འཁོར་རོ་ཤུགས་ཅན་ནོ། །དེ་ལྟར་ཡིན་པ་དག་གིས་ནི། །བླ་རྩ་སྙིང་རྩ་སྤྱི་བོར་ཕྲད། །ཚངས་པ་དུང་གི་
18. འཁོར་ལོའོ། །རྐང་མཐིལ་དག་ཏུ་ཕྲད་པ་ནི། །ཀུན་གཞི་རྩ་ཡི་འཁོར་ལོའོ། །ལྟེ་བ་དག་ཏུ་འདུས་པ་ནི། །སྲིད་པ་ཆགས་པའི་འཁོར་ལོ་འོ། ཡན་ལག་ཕྲ་མོ་རེ་རེ་དག །ལག་མཐིལ་དག་ཏུ་ཕྲད་པ་ནི། །མེ་ཡི་འཁོར་ལོ་སྙིང་རྩར་འབྲེལ། །པུས་མོ་དག་ཏུ་ཕྲད་པ་ནི། །མཁལ་མ་དང་འབྲེལ་ཆུའི་འཁོར་ལོའོ། །གྲུ་མོ་དག་ཏུ་ཕྲད་པ་(ནང་ཟུར་དབུས་མའི་མཆིན་རྩ་གནད)ནི། །རླུང་རྩའི་འཁོར་ལོ་དག་ཡིན་ནོ། །སྙིང་ལ་ཐམས་ཅད་འདུས་པ་ནི། །ཀུན་གཞི་གནས་ཀྱི་འཁོར་ལོ་འོ། །ལྟེ་བ་དག་ཏུ་འདུས་པ་ནི། །སྲིད་པ་ཆགས་པའི་འཁོར་ལོ་འོ། །ཡན་ལག་ཕྲ་མོ་རེ་རེ་དག །བརླ་ཡི་ནང་ཟུར་དག་ཏུ་རྒྱུ། །སྒྱིད་ཁུང་(མཆིན་རྩ་སྨད་གསུམ)འཁྲིས་ཏེ་རྩ་ཆེན་འོག །ཡང་འགྲོ་ཆུ་བ་གཉིས་ཀྱི་བར། །སྦུབས་སུ་འགྲོ་བས་རྨེན་བུའི་ཐོག །ལོང་ནས་ཟུར་དུ་གྲུ་མོས་སླེབས། །རྨེན་བུའི་གནད་དེ་འདྲེད་པ་སྟེ། །དཀར་ནག་དག་གི་ས་ཡིན་ནོ། །ལག་པ་དག་ལ་དེ་བཞིན་ཏེ། །རྩ་གྲོགས་ཕལ་ཆེར་སྤྱི་གཙུག་ནས། །ཆེ་བ་རྩ་ཡི་ཆེ་དག་གོ །ཤ་རུས་བར་དག་མཆིན་རྩ་གནས། །དོན་སྣོད་སྒྲིལ་མའི་རྩ་རྒྱུ་འོ། །དཔྱི་ཡི་ཁ་གཟར་ཁ་ནས་ཕྱིར། །སོང་བས་མཁལ་མའི་རྩ་ནག་གོ །བརླ་ནས་ཕྱེད་བལྡེབས་གཅལ་བ་ནི། །དོན་སྣོད་དག་ལས་གྱེས་པའི་རྩ། །མཁལ་མཆེར་ཆུ་རྩ་དག་ཡིན་ནོ། །འོག་ན་རྩ་བོ་ཆེ་རྒྱུ་སྟེ། །པུས་མོའི་ལྡེབས་ནས་མར་རྒྱུག་གོ །པུས་མོའི་སོར་བཞི་གཅལ་བར་གྱེས། །སྟེང་དུ་འགྲོ་བ་མཆེར་རྩ་ཡིན། །སྒྲིལ་མའི་འོག་དག་དགབ་ཁུང་ནས། །གྱེས་པའི་མཆིན་པའི་རྩ་སྨད་གསུམ། །མཁལ་མ་དང་འབྲེལ་རྩ་དང་ནི། །དེ་ནས་(བྱིན་སྙིང་གཉིས་དང་འདྲ། བྱིན་སྙིང་སོར་བཞི)བྱིན་པའི་བྱིན་གཞུག་དང་། །གདོང་རྩ་ནག་པོ་མཁྲིས་པའི་རྩ། །པུས་འགོ་(ངར་གདོང་པུས་མོ་ནས་རྐང་མཐིལ་ཡན་བར་ན་ཡིག་འགོ་འདྲ་བ་བརྒྱད་ཡོད་དོ)སོར་བཞི་གཅལ་བ་ན། །མཆེར་རྩ་ཁྱུད་མོ་དག་གནས་སོ། །ལོང་རྩ་གཉིས་པོ་རྩ་གཞུང་གོ །དྲག་འཚམས་རྒྱུ་མ་ཆུ་རྩ་འོ། །ཡོབ་ཆེན་གོང་ན་རྐང་མཐེབ་རྩ། །བོལ་གོང་ཆུ་རྩ་ནག་པོ་འོ། །མས་བསྐྱེད་རྩ་དང་
19. ཤ་དག་སྟེ། །རྒྱས་པར་དབྱེ་ན་དཔག་ཏུ་མེད། །ཕས་བསྐྱེད་ཆུ་བ་རུས་པ་ནེ། །ལག་པ་དག་ལ་ལྷུ་དྲུག་སྟེ། །སོག་པ་གཉིས་ཏེ་སོག་བྱ་ནི། །རུས་མིན་ཤ་མིན་ཁྱད་པར་བྱས། །དཔུང་བའི་རུས་པ་གཉིས་ཡིན་ཏེ། །ལག་ངར་བཞི་སྟེ་ལར་བརྒྱད་དོ། །ཚིགས་ཕྲན་ཉི་ཤུ་རྐང་པ་ལའོ། །འགྲངས་སམ་ལྟོགས་དང་སྲེ་ལོང་བ། །གཉིས་གཉིས་བཞི་སྟེ་ཕྲན་ཚེགས་མང་། །དེ་བཞིན་བརྩིས་ཏེ་དཔྱི་རུས་གཉིས། །བརླ་རུས་གཉིས་ཏེ་རྗེ་ངར་བཞི། །པུས་མོ་རུས་མིན་རྒྱུས་པ་མིན། །ལག་མཐིལ་རྐང་མཐིལ་དག་གི་ཤ། །ཤ་མིན་ལྤགས་མིན་དག་དང་ངོ་། །ཕྲན་ཚེགས་རྐང་ལག་མཐུན་པ་ཡི། །ཆུ་བ་རྒྱུས་པ་རུས་པ་སྟེ། །རྒྱུས་པ་འགྲོ་འདུག་ཆུ་བ་ཐང་། །སྟེང་འོག་དག་ཏུ་རྒྱུ་བའོ། །སོ་མ་རཱ་ཛ་ལས་ཡན་ལག་བཞིའི་ཀེང་རུས་ཀྱི་རྣམ་པར་གཞག་པའི་ལེའུ་སྟེ་བཞི་པའོ།། །།དེ་ལྟར་ལྡང་བ་རྫོགས་པ་ནི། །ཟླ་བ་དགུ་འམ་བཅུ་ན་རྫོགས། །དེ་ལྟར་ལྡང་བ་དག་བསྟན་ནས། །འཕགས་པ་དག་ལ་(ཀླུ་སྒྲུབ་ཀྱིས)བསྟོད་པ་ནི། ཆོས་སྐུ་གཞོན་ནུའི་གཟུགས་ཀྱིས་བཞུགས། །སྒྲིབ་གཡོགས་དྲི་མ་དང་བྲལ་བའོ། །མཁྱེན་པའི་མངའ་བདག་ཐུགས་རྗེ་ཅན། །འཇམ་པའི་དབྱངས་ལ་ཕྱག་འཚལ་བསྟོད། །དེ་ནས་ཡང་དག་ཞུས་པ་ནི། །འདུས་བྱས་(རྒྱུ་རྐྱེན་གྱིས་བསྐྱེད་པའི)དག་གི་ལུས་འདི་ནི། །མཚོན་(གློའི)དང་ནད་ཀྱི་ཟུག་(དུག་ག)རྔུ་བསལ། །དེ་ཕྱིར་ཚད་ནི་ཇི་ཙམ་ལགས། །ནད་རྣམས་དག་ནི་ཇི་ལྟར་གནས། །གནད་དུ་ཡོད་ན་གང་(དབྱེ་ན་དཔག་ཏུ་མེད། བསྡུས་ན་བརྒྱད་དང་བདུན)ཞེས་ཞུས། །འཕགས་པ་དག་གིས་བཀའ་བསྩལ་པ། །གང་དག་ཚད་ནི་འདི་དག་(མི་འབྲིང་པོའི་ལུས་ལ)གི །མི་རྣམས་ལུས་ལ་ཁྲུ་ཚད་ནི། ཁྲུ་བཞི་པ་དང་ཕྱེད་དང་བཞི། །སོར་བརྒྱད་པ་དང་རྩ་བརྒྱད་དེ། །ཕུན་ནི་ལྔ་བཅུ་རྩ་གཉིས་སོ། །ཐུར་ནི་ཉི་ཤུ་རྩ་བདུན་ཏེ། །གདོང་པ་དག་ནི་དྲུག་དང་ནི། །སོར་བཞི་ལྷག་པའི་མཇིང་པའོ། །འདོམ་གང་ཡོད་པ་
20. ལུས་ཚད་དོ། །ལུས་ཕྱེ་བ་ལ་བྱང་ཁོག་གཉིས། །ལུས་ཚད་ཁྲུ་ནི་ཕྱེད་དང་དོ། །སྐེ་བ་ཡན་ཆད་ཡན་ལག་གོ །མགོ་ལ་ཁྲུ་ཕྱེད་བཞིན་དེ་བཞིན། དེ་ནི་མི་ཡི་རྣམ་གཞག་ཚད། །སྙིང་ལ་ཆང་པ་གཅིག་ཡོད་དེ། །གློ་ལ་མ་ངེས་སྙིང་ལ་གཉིས། །མཆིན་དྲི་པར་གང་མཆིན་པ་ནི། །སྙིམ་པ་དོ་དང་གསུམ་དག་གོ །ཕོ་བ་དེ་བཞིན་ལོང་དེ་བཞིན། །རྒྱུ་མ་འདོམ་དྲུག་དག་དང་ནི། ཁྲག་ནི་བྲེ་གསུམ་ཕྱེད་དང་དོ། །སྲིན་ནི་རླུང་སྲིན་ལྟམ་ཁྲེའུ། །རླུང་སྲིན་ལུས་ཟུངས་གཅིག་དང་ནི། །ཕྱིར་མི་འོང་སྟེ་ལོང་འདྲ་བ། །བྱུང་ན་འཆི་བའི་དུས་བྱེད་པའོ། །མཁྲིས་སྲིན་ཁབ་རྩེ་དང་འདྲ་ཕྲ། །བད་ཀན་སྲིན་ནི་དོག་བཅངས་འདྲ། །རླུང་གི་སྲིན་ནི་ལོང་གནས་བྱེད། །བད་སྲིན་ཕོ་བ་དག་ན་གནས། །ཟས་དཀྲུགས་འགྱིང་དང་ཚོས་པར་བྱེད། །མཁྲིས་སྲིན་རྒྱུ་མ་ལ་གནས་ཏེ། མཁྲིས་སྲིན་འཇུ་བྱེད་རྩ་ཀུན་འགྲོ །རླུང་(འཕེལ་འགྲིབ་ནང་དུ)གིས་ལུས་ཀུན་སྙོམས་པར་ཁྱབ། །གནས་(དེ་ཡིས་ཞིམ་པ་དང་གཟུང་བ་དང་སྐྱོར་འབུད་འགྲེམས་པ་ལྔ་ཡིན)ནི་ལྟེ་བ་དག་ན་གནས། །དེ་ཚད་མཐེབ་ལོང་གང་དག་གོ །བད་ཀན་ཕོ་བ་གང་དེ་ཁྱབ། །གནས་ནི་ལྷེན་སྣེའི་མཐེབ་ལོང་གང་། །ཚད་ནི་ཕོ་བ་གང་དག་སྟེ། །མཁྲས་པ་རླུང་གི་དྲུག་ཆ་གཅིག །རླུང་ནི་ལོང་ཀ་གང་དག་གོ །གནས་ནི་ལྟེ་བའི་འོག་ན་གནས། །མཐེབ་ལོང་གང་དེ་དེས་ཀྱང་ནི། །ལུས་ཀུན་ལ་ནི་ཁྱབ་པར་གནས། །རླུང་ལ་དབྱེ་ན་རྣམ་པ་གཉིས། ཕན་དང་གནོད་པ་དག་ཡིན་ནོ། །ཕན་པས་སྟོབས་བསྐྱེད་གནོད་པས་ཉམས། །དབང་པོ་དག་ལ་ལྔ་དག་ནི། །སྲོག་འཛིན་པ་༡དང་ཀུན་ལ་ཁྱབ་༢། །མེ་འདྲ་འཇུ་བྱེད་༣གྱེན་དུ་རྒྱུ་༤། །ཐུར་དུ་སེལ་༥དང་ལྔ་དག་གོ །སྲོག་འཛིན་པ་ནི་ལྟེ་བ་ན། །གནས་ཏེ་དབུགས་དག་ནང་དུ་འཛིན། །ཀུན་ལ་ཁྱབ་པས་ལུས་ཀུན་ལ། །འདེགས་འཇོག་དབང་པོ་ལྔ་གསལ་བྱེད། །མེ་དང་འདྲ་བས་ཟས་འཇུ་སྟེ། །དྭངས་མ་དག་དང་སྙིགས་མར་འབྱེད། །གྱེན་དུ་རྒྱུ་བས་འབྱུང་བ་ལྔ། །བསྡོངས་པས་སྣ་བུག་གཡས་གཡོན་དུ། །ཐུར་སེལ་བཤང་དང་གཅི་བའོ། །གནས་
21. ནི་གློ་དང་ལོང་དག་ལ། །གནས་པས་ལུས་དང་སྟོབས་བསྐྱེད་པའོ། །གནོད་པའི་རླུང་ནི་རྣམ་གསུམ་སྟེ། །རྐྱང་པ་དག་དང་ཚ་བ་དང་། །གྲང་བ་དག་དང་བསྡོངས་པ་འོ། །གནས་ནི་ལོང་གའི་ཐང་ལས་ལྷག །སྲོག་རྩར་འགྲོ་སྟེ་ཚ་གྲང་གཉིས། །གློ་ཡི་ཐང་ལས་ལྷག་པ་ནི། །སྙིང་ལ་འགྲོ་སྟེ་ཚ་དང་གྲང་། །འདུས་པས་གསུམ་དུ་འགྲོ་བ་སྟེ། །སྣོད་ནི་ལྒང་པ་དོན་གྱི་མཆེར། །ཚ་གྲང་འདྲེས་པས་གསུམ་དུ་འགྲོ །ལོང་གི་ལྷག་པ་སྲོག་རྩར་འགྲོ །དེ་ཡི་ལྷག་དག་མཁལ་མར་འགྲོ །སྣོད་ནི་ལྒང་ཕུགས་དག་ཏུ་འགྲོ །གྱེན་དུ་ལོང་དང་ཤ་འཐས་བར། །ཆུ་སེར་དེ་ལས་འབྱུང་བ་འོ། །ནད་ཀུན་རླུང་གིས་རྒྱས་པར་བྱེད། །བད་ཀན་དག་ལ་དབྱེ་ན་གཉིས། །ཕན་དང་གནོད་པ་དག་གཉིས་སོ། །སྟོབས་(ལུས་ཀྱི)བསྐྱེད་པ་དང་འཇིག་པའོ་(ལུས)། །དེ་ལས་སྟོབས་བསྐྱེད་པ་ནི་ལྔ་། །ལུས་ལ་མཉམ་དུ་གནས་པ་༡དང་། ཁ་ཟས་འཇིག་པར་༢བྱེད་པ་དང་། །བད་ཀན་རླན་འབེབས་༣བྱེད་པ་དང་། །ལུས་ཀྱི་མདངས་བསྐྱེད་༤བད་ཀན་དང་། །དབང་པོ་སྒོ་སེལ་༥བད་ཀན་ནོ། །མཉམ་གནས་ལུས་ཀུན་བསྐྱེད་པ་སྟེ། །མཉམ་གནས་ལུས་ལ་ཁྱབ་པ་ཡི། །ཟས་འཇིག་ཕོ་ལ་གནས་པ་སྟེ། །ཟས་ཀུན་རླན་གྱིས་འཇིག་པར་བྱེད། །རླན་འབེབས་ཡན་ལག་ཉིང་ལག་ནི། །རླན་པར་བྱེད་ཅིང་སྨིན་པར་བྱེད། །མདངས་བསྐྱེད་ལུས་ཀྱི་མདངས་འདྲེན་ཏེ། །དཀར་དང་འཇམ་དང་བཀྲག་གསལ་བྱེད། །སྒོ་ཀུན་སེལ་བའི་བད་ཀན་ནི། ཁ་སྣ་སྣ་མིག་ཆུ་རྣམས་སེལ། །དབང་པོ་རླན་འཁྲུ་གསང་བ་དང་། །གསལ་བ་དག་ཏུ་བྱེད་པ་འོ། །བད་ཀན་ལྷག་པ་ནད་ཡིན་ཏེ། །མཁལ་མར་བད་ཀན་ཞུགས་པ་ན། །གྲང་དང་མཁལ་ཚིལ་སྐྲན་དུ་འོ། །སྣོད་ནི་ལྒང་ཕུགས་ནད་དུ་འགྲོ །རྡེའུ་དག་དང་ཆུ་སྡོམས་པ་འོ། །དེ་ནས་ཡང་ལྷག་བསམ་སེའུ་དང་། །ལོང་དུ་སོང་བས་ལོང་སྐྲན་དང་། །མངལ་སྐྲན་དང་ནི་གྲང་རླུང་ངོ་། །སྲོག་རྩར་ཆུ་སེར་དཀར་པོར་འགྲོ །མཆིན་པར་སོང་ན་ཁྲག་འཁྲུགས་དང་། །གྲང་བར་སོང་ན་གྲང་སྐྲན་
22. དང་། །མཆིན་པར་ཆུ་ལུད་གྲང་བར་རོ། །བད་རླུང་འཁྲུགས་པས་སྙིང་ནད་དེ། །བད་ཀན་སྨུག་པོ་དག་ཡིན་ནོ། །རླུང་ཞི་བད་ཀན་ཁྲག་རོར་འགྲོ །རླུང་དང་བད་ཀན་མཁྲིས་པར་སོང་། །རིམ་སྟེ་རླུང་ཞི་བད་ཀན་སེལ། །བད་ཀན་ཞི་ནས་ཚད་རྙིང་དུའོ། །རླུང་དང་བད་ཀན་གློར་སོང་ན། །གློ་འཁྲུགས་བད་ཀན་ཞི་བ་འོ། ཚད་རྙིང་ཞི་བས་བད་ཀན་འཚངས། །མཆེར་པར་བད་ཀན་སོང་བ་ན། །ནག་པོ་རླུང་དང་བསྡོངས་པའོ། །མཁྲིས་པའི་གནས་(ཆ་ཤས་ཆེ་དང་དྲོད་དང་གཟི་མདངས་ཆ། དེ་ལ་མེ་དྲོད་ཆེ)སུ་མཁྲིས་པ་པའོ། །དབྱེ་ན་རྣམ་པ་གཉིས་(ཕན་གནོད)ཡིན་ཏེ། །སྟོབས་བསྐྱེད་པ་དང་ཉམས་པའོ། །དང་པོ་དག་ལ་ལྔ་ཡིན་ཏོ། །མཉམ་དུ་གནས་དང་འཇུ་བྱེད་དང་། །ལུས་བརྟས་སྟོབས་བསྐྱེད་དབང་པོ་གསལ། །མཉམ་གནས་ལྟེ་བའི་ལྟག་ན་གནས། །ལུས་ཀུན་ལ་ནི་ཁྱབ་པ་འོ། །དྲོད་བསྐྱེད་ཟས་དག་འཇུ་བ་འོ། །འཇུ་བྱེད་མཆིན་པ་ལ་གནས་ཏེ། །ཕོ་བ་གང་བའི་ཟས་འཇུ་འོ། །རྟས་བྱེས་ལུས་ཁྱབ་ལུས་རྟས་བྱེད། །ལུས་སྟོབས་ཤིན་ཏུ་ཆེ་བ་འོ། མདངས་བསྐྱེད་བཅུད་ཀྱང་ཁྱབ་པར་འདྲེན། །དམར་དང་སྨུག་དང་སེར་བར་བྱེད། །དབང་པོ་གསལ་བར་བྱེད་པ་ནི། །མིག་དང་རྣ་བ་ལ་སོགས་རྒྱས། ཤེས་རབ་གསལ་བར་བྱེད་པ་འོ། །གནོད་པར་མཆིན་པར་འགྲོ་བ་སྟེ། །ཕོ་བ་ལོང་དུ་མཁྲིས་པ་འགྲོ །བད་ཀན་སྣུམ་ལྕི་ས་དང་ཆུ། །མཁྲིས་པ་འཇམ་རྣོ་མེ་དང་རླུང་། །རླུང་ནི་རྩུབ་པའི་རླུང་ཡིན་ནོ། །ནུས་པ་འདྲེས་པས་འདྲེས་པ་འོ། །རྒྱུ་ཡི་རུས་པ་ཁྱོར་གང་སྟེ། །མིག་ནི་བརྒྱད་དུ་དེས་བསྟན་ནོ། །དེ་རྣམས་རྩ་ཆུ་ཀུན་རྒྱུ་འོ། །མཇུག་ཐུང་སྲོག་རྩ་ནག་པོ་འོ། །འཁོར་བ་ཡོད་དཀར་བྱེད་པ་འོ། །ལུས་ཀྱི་ལྡང་བ་རྫོགས་པའི་ཚད། །བསྟན་པས་གནད་གསང་ཤེས་པ་འོ། །ཚད་དག་མ་ནོར་གསང་ཤེས་པས། །གདོང་དང་ནུ་མ་མཉམ་པའི་ཚད། །མ་སྙོམས་ལྷག་ཆད་བརྟག་པར་བྱའོ། །གདོང་པ་ཁྲུ་ཕྱེད་ཚད་ཡིན་ཏེ། །དེ་བལྡབ་སྣ་ཡི་དཀྱིལ་དུ་འོང་། །ཨོག་མའི་དཀྱིལ་ན་འཛུམ་གྱི་གནད། །དཔྲལ་
23. བའི་དབྱིངས་སུ་སླེབ་པའི་གསུང་། །རུས་པའི་ཀ་བ་ཀླད་པའི་དབྱིངས། །ཕན་ཚུན་ཉྭ་ཤ་རྩ་དག་དང་། །མིག་ཟུར་འཐེན་པར་རེང་བུ་སྟེ། །ལྷ་བའི་རྩ་སྟེ་འཕར་རྩ་འོ། །ཨོག་མའི་ཟུར་ཐོག་སོ་རྩ་ནག །དེ་བལྡབ་ཟུར་ཐེན་བེ་གསང་དང་། །ཕན་ཚུན་ཐེན་པས་བྱ་རྗེས་སོ། །དེ་ཕྱེད་བལྡབས་ནས་ཐེན་པ་ནི། །ཀླད་པའི་ཐེན་ཐག་བུག་པ་འོ། །ཁྲུ་ཕྱེད་པ་རེ་སྤྱི་གཙུག་ནས། །དེ་ཐེན་པ་ནི་ཐོད་པ་འོ། །དེ་བལྡབས་པས་ནི་འདུས་སོ་གསུམ། །རྣ་བའི་ལྟག་ཏུ་སླེབ་པ་ནི། །ལྷ་རྩ་དག་ནི་ཁྱི་ཉལ་ལོ། །དེ་ལས་མན་ཐུར་གང་བསྐོར་བ། །མེ་ལོང་གང་དེ་མཐེབ་ཚོན་བསྐོར། །མཐེབ་གང་དག་ཏུ་ཤེས་པར་བྱ། །དེ་ནི་བདུད་སྒོ་བཞི་དག་སྟེ། །མིག་ལ་ཐུར་གང་མཐེབ་ལོང་གཅིག །རྣ་བ་མཐེབ་ལོང་གང་ཡིན་ཏེ། །མཐེབ་ཚོན་གང་ནི་ཟབས་སུ་འོ། །སྣ་ལ་མཐེབ་ལོང་གཅིག་ཡིན་ཏེ། །ཟབས་སུ་མེ་ཐུར་གང་ཡིན་ནོ། །མགོ་ཡི་ཐིག་སྐོར་དགུ་པ་སྟེ། །ཤ་གནད་རྩ་གནད་དེ་གཞལ་ཞེས། །དཔུང་པའི་རུས་འགོ་གཡས་གཡོན་དུ། ཁྲུ་གང་གཅལ་བ་དེ་ཐེན་ཏེ། །དེ་རྗེས་ཚིགས་པ་དང་པོ་འོ། །དེ་ནས་གཞུང་ཐེན་བཅུ་དྲུག་པ། །བལྡབས་པས་བརྒྱད་པ་དག་ཏུ་འོ། །དེ་ནས་ལྟེ་བར་སླེབ་པ་ནི། །བསྐོར་ཐིག་བྱང་ཁོག་སྟོད་སྨད་དོ། །རྒྱབ་གཞུང་བྲང་གཞུང་གཞུང་ཐིག་གོ །མཆན་ཟུར་དག་ཏུ་ཟུར་ཐིག་ནི། །བཞི་སྟེ་མཉམ་པར་གདབ་པ་འོ། །ཚིགས་པ་དང་པོ་ནས་བརྩམས་པའི། །རྩིབ་མ་བཞི་ཡི་བར་དུ་ནི། །ཐེན་ནས་ཐིག་གཉིས་གདབ་པར་བྱ། །ཚིགས་པ་དགུ་འམ་བཅུ་པ་ནས། །དཔུང་པའི་ཟུར་དུ་ཐིག་གཉིས་སོ། །དེ་ནས་དབུས་ཀྱི་བྱ་རོག་རྗེས། །མཆན་ཁུང་ཐེན་པ་དགུ་ཐིག་གོ །དེས་མཚོན་པ་ནི་མདུན་དུ་ཡང་། །དང་པོ་ནུ་མ་ཡན་ཅད་ཀྱི། །གླིང་གསུམ་པ་ནི་མཛོད་སྤུ་ཆུང་། །དེ་འོག་གླིང་གསུམ་སྙིང་གི་ཡུལ། །མཆན་ཁུང་འོག་གི་བྱ་རོག་རྗེས་(གཞུང་དྲང་པོ་ན་སྙིང་རྩ་ཕྲ་མོ་ཡོད)། །མཆན་གསང་སྦུ་གུ་སླེབ་འདྲེན་ནོ། །རྒྱབ་ནི་འཕྲུལ་གྱི་གཞི་གསང་ངོ་། །སྐོར་གསུམ་སྐེ་དང་ལྷེན་སྣ་ཡི། །ཁྱུད་སྐོར་
24. ཐིག་སྐོར་གསུམ་པ་འོ། །བར་གྱི་ཁྱུད་སྐོར་རྩེའུ་འི་སྟེང་། །འཕྲུལ་གསང་འོར་ཁུང་ཆེན་པོ་འོ། །བྱང་ཁོག་སྨད་ཀྱི་རྒྱབ་ཀྱི་ཐིག ཁྲུ་གང་སྐྱིལ་ཀྲུང་བཅས་པ་ཡི། །གཉེར་མ་འགྲེང་བས་གཉེར་མའི་འགོ །མདུན་དུ་བསུས་ཆུང་གཉེར་མ་ཡི། །ཐད་ཀར་སྨད་ཀྱི་སྐོར་ཐིག་གོ །ལྷེན་སྣ་དཔྱི་ཟུར་གཉིས་ཐེན་པ། །ཐིག་སྐོར་ཕོ་མཚན་ཐེན་པ་ཡི། །རྩིབ་ཐུང་གཉིས་ཐེན་རེ་རེ་སྟེ། །ལྟེ་ཟུར་བྱ་རོག་རྗེས་གཉིས་ཏེ། །ཕོ་ལོང་རིན་ཆེན་ལྟེ་གསང་ངོ་། །རྒྱབ་ཏུ་དཔྱི་ཡི་གསང་དག་སྟེ། །མདུན་རྒྱབ་དེ་བཞིན་ཤེས་པར་བྱའོ། །ལར་ན་སྟོད་གསུམ་གྲུ་མོས་བསྐོར། །མཆིན་པ་ཕོ་བའི་གནས་ཡིན་ཏེ། །ལྷེན་སྣ་ཚོན་གང་མཐེབ་ལོང་གང་། །ཕྱོགས་གསུམ་དུ་ནི་ཐུར་གསང་གསུམ། །གཞུང་གསང་ནས་བསྐོར་མེ་ལོང་གང་། །གཡས་གཡོན་གཉིས་གཉིས་དབུས་དང་ལྔ་། །དེ་ཕྱེད་ཐུར་གང་དག་ནས་ནི། །མེ་ལོང་གཅིག་དང་ཐུར་གང་ལ། །བདུན་དང་དགུ་དང་བཅུ་དག་གོ །དེ་ནས་ཐུར་གང་གསང་གསུམ་མོ། །ནས་འདྲ་ཕོ་བའི་ཐོག་གསང་ངོ་། །ལྟེ་བའི་ཁུང་ནས་མཐེབ་ཚོན་གཅིག །ཕུན་ཚུན་ཐད་ཀར་ལོང་གསང་གཉིས། །ཁུང་ནས་མཐེབ་སྐོར་ལྷེའུ་སྣར་སླེབ། །དབུས་ནས་གཡས་གཡོན་ཐད་ཀར་གསུམ། །ལོང་གི་ཐུར་གསང་ལྔ་དག་གོ །བྱང་ཁོག་སྟོད་ནས་གསང་དག་ནི། །ཐིག་ཆེན་རྩིབ་མར་ཐིག་རི་བརྒྱབ། །བྱ་རྗེས་དྲུག་ལ་གསུམ་དྲུག་གོ །ཐིག་ཆེན་ཕུན་གང་ནང་དུ་ནུར། །བྱ་རོག་རྗེས་དྲུག་གསང་དྲུག་གོ །ནུ་རྡོག་ནས་གཞལ་ཐད་ཀར་དྲུག །བྲང་ཁུག་ཁར་གྱི་ཐིག་སྐོར་ནས། །ཐུར་གང་གྱེན་དུ་གཅལ་བ་ན། །སྙིང་གསང་གཡས་གཡོན་བྱ་རོག་རྗེས། །ཕོ་ནི་གཡས་ནས་ལྡོག་པ་སྟེ། །རྒྱབ་གསང་གཞུང་ཐིག་ལ་བརྟེན་ནས། །ཚོན་གང་མ་རེག་ཐིག་གསུམ་གདབ། །ཚིགས་བ་ཁ་གསུམ་ཀུན་ལ་སྟེ། །མཁལ་མཁྲིས་བཅུ་ལྔ་བཅུ་པ་ཡང་། །མཆེར་གསང་ལྔ་སྟེ་ཕོ་གསང་བདུན། །བསམ་སེའུ་ལྔ་སྟེ་བཅོ་ལྔ་བདུན། །བཅོ་ལྔ་མེད་དེ་ཐུར་གསང་གང་། །ཡོད་དེ་དེ་རུ་རེ་རེ་འོ། །གཞན་རྣམས་ཁ་གསུམ་དག་ཏུ་སྟེ། །མཇུག་
25. ཐུང་ཆག་གང་གྱེན་ལ་གཅལ། །དེ་ཕྲེད་གཅལ་བ་དཔྱི་གསང་ངོ་། །རང་གསང་གསེར་གྱི་སྦུ་གུ་ལ། །ཐུར་གང་ཚོན་གང་དབུག་པར་བྱ། །དེ་ལས་རིང་ན་སྲོག་འཕྲོག་གོ །སྨད་ཀྱི་གླིང་གསུམ་ལོང་དང་དགུ །ཞིབ་ཚགས་འོག་ནས་ཡང་སྟོན་ཏེ། །ཐིག་ཆེན་འདི་རུ་བསྟན་པ་འོ། །ཡན་ལག་བཞི་པ་རྐང་པ་ལ། །པུས་མོ་དག་ལ་ཐུར་ལོང་གང་། དེ་ནས་ཡར་ཐེན་མཐེབ་ལོང་གང་། །བསྐོར་བའི་མཐེབ་ལོང་གཅིག་གི་གནད། །ཕྲེད་ལ་མཐེབ་ཚོན་གང་གི་གསང་། །པུས་མོའི་མཐེབ་ལོང་གང་དག་ནས། །ཐད་ཀར་ཚིགས་པའི་བར་དག་གོ །དེ་ནས་མེན་ཐུར་གང་བསྐོར་བས། རྐང་པ་བཅུ་ཁུག་རྩ་བོ་ཆེ། །སྟེང་དུ་རྐང་ཐག་ལྷུ་ཡི་ཁུགས། །གསང་ཆེན་གནད་ཀྱི་འབབ་གསང་ངོ་། །ལྷ་ངའི་དཀྱིལ་གྱི་མེན་ཐུར་སྐོར། །རྗེ་ངར་ངོས་ཀྱི་འབྲི་མིག་གཉིས། །མཛོ་སྣ་བཞི་དབུག་ཕྲ་ཚགས་གང་། །གསང་དེ་ཆུ་སེར་གསང་དག་གོ །ཚིགས་པའི་མེན་ཐུར་གང་དག་ནས། །རྗེ་ངར་ཕྱོགས་སུ་མེན་ཐུར་གང་། །གཅལ་བ་ཕྱི་ནང་གཉིས་ཀར་མཐུན། །བསྐོར་བས་རྐང་དང་ཤ་ཡི་འཚམས། །གསང་ཆེན་ཡང་ནུར་མཆེར་རྩ་ཡི། །ལོང་མོ་དག་ལ་མཐེབ་གང་སྟེ། །ལག་པའི་གྲུ་མོ་མེན་ཐུར་གང་། །ནང་གི་གཉེར་མ་ནས་ཐུར་གང་། །ཐུར་གང་དག་ལ་གནད་རྩིས་ཏེ། །ལར་ན་དགུ་ཐིག་དག་ཏུ་བྱའོ། །ཆག་ཏུ་མ་ཆུད་དཔྱད་ལ་བྱའོ། །གནད་ཀྱི་གསང་དེ་གནད་ཀྱིས་ཚོལ། སོ་མ་རཱ་ཛ་ལས་ལྡང་བ་དང་ལུས་ཀྱི་ཚད་བསྟན་པའི་ལེའུ་སྟེ་ལྔ་པའོ།། །།ཨ་ཀྵོ་ཏ་ཡི་རི་རྩེ་ལ། །དྲང་སྲོང་བཞི་(སྔོ་དང་ཀ་ར་ཙ་དང་འདོད་སྐྱེས་དང་གཞོན་ནུ)ཡིས་བསྐོར་ནས་ནི། །གུས་པའི་སྟོབས་ཀྱིས་ཡང་དག་བསྟོད། །དུས་གསུམ་སངས་རྒྱས་ཐམས་ཅད་ཀྱིས། །མདོར་ན་ཟབ་མོ་འདི་རྟོགས་པ། །ཤེས་རབ་ཆེན་པོ་ཟབ་མོའི་གཏེར། །ཐུགས་རྗེ་ཆེ་ལ་ཕྱག་འཚལ་བསྟོད། །དེ་ནས་ཚད་ནི་བསམ་མི་ཁྱབ། །དེ་ཡི་དགོས་པ་གང་དག་ཡིན། །འཕགས་པ་ན་གརྫུ་ནས་ཞུས། །ཚད་ཀྱི་ལྷག་ཆད་ཤེས་པ་འོ། །ཡང་ཞུས་པ་ལས། ལྷག་ཆད་ཉེས་པ་གང་དག་
26. ལགས། །ལྷག་པ་དང་ནི་ཆད་པས་ནི། །སྟོབས་ཉམས་ལུས་ནི་འཇིག་པ་འོ། །སྟོབས་རྣམས་ཉམས་ཤིང་འཇིག་པས་ན། །རྐྱེན་ནི་འདུ་བ་རྣམ་བཞི་སྟེ། །གདོན་དང་སྤྱོད་ལམ་མཚོན་དང་ནི། །རྟེན་འབྲེལ་ཉམས་པས་གློ་བུར་ནད། ཁ་ཟས་རྣམས་ཀྱིས་རྐྱེན་བྱས་པའོ། །འཆི་བའི་རྐྱེན་དང་ན་བ་ཡི། །རྐྱེན་ནི་འདི་ལྟར་བརྟག་པར་བྱའོ། ཁ་ཅིག་ན་དང་ཆུ་མིག་བསྲུབས། །ཤིང་དང་འདྲེ་རྐྱེན་ནད་དང་ནི། །ས་བོན་ལ་སོགས་ཉམས་པའོ། ཁ་ཅིག་ཁང་ཆེན་ལྷ་ཁང་གནས། །དབེན་གནས་མཆོན་རྟེན་རྙིང་ལ་སོགས། ཁ་ཅིག་འཐབ་དང་མཚོན་དང་ནི། །འགོ་བའི་ནད་བྱུང་དག་གིས་ཉམས། ཁ་ཅིག་གཅན་དང་ཆུ་དང་མེ། །ས་སོགས་ཡང་དག་ཉེས་པ་འོ། །ཟས་སྣུམ་མེད་དང་སྣུམ་ཆེན་ཟོས། །རྟག་ཏུ་ལྟོགས་དང་འགྲངས་པ་དང་། །སྐོམས་པས་སྐོམ་མང་འཐུངས་པ་དང་། །རྟག་ཏུ་སྐྱུར་པོ་ཟོས་དང་འཐུངས། །སྨྱུང་བར་འདུག་དང་འགྲངས་པ་དང་། །དྲོད་མེད་ཟས་ཟོས་རྟག་ཏུ་དྲོད་གཏོང་དང་། །ཚིལ་དང་ཆུ་སྦྱར་དཀར་དང་སྐྱུར་སྦྱར་ནད། །སྤྱོད་ལམ་ཉིན་མཚན་ལུད་སྟེང་ཉལ་བ་དང་། །གྲང་རྗེས་རླན་ལ་འདུག་པ་འོ། །དྲོད་རྗེས་གྲང་དང་ཕྱེད་མ་སྙོམས། །ལྟོགས་པར་རྒྱུག་དང་འགྲངས་པར་དལ་བ་དང་། །དེ་བཞིན་དལ་ནས་འགྲོས་དྲགས་དང་། །སྤྱོད་ལམ་དག་གིས་མ་སྙོམས་པའོ། །དེ་ལྟར་ཡིན་ཏེ་ཚེ་ཟད་ནད། །འཇུག་རྒྱུ་དབྱེ་བར་མི་ནུས་ཏེ། །འོན་ཀྱང་བཞི་བརྒྱ་རྩ་བཞི་ཡི། །བྱེ་བྲག་དག་ཏུ་བསྡུས་པ་འོ། །དེ་ཡང་བཞི་སྟེ་ཁ་ཅིག་གདོན། ཁ་ཅིག་ནད་གཞི་ཁ་ཅིག་མཚོན། ཁ་ཅིག་གློ་བུར་འགོ་བའི་ནད། །རྣམ་སྨིན་ཤིན་ཏུ་བཅོས་དཀའ་འོ། །དེ་ལྟར་བསྡུས་ཤིང་རྒྱས་པ་ལ། །བཞི་བརྒྱ་རྩ་བཞི་ཁྱད་པར་ནི། །ལུས་དང་སེམས་ཀྱི་ནད་ཡིན་ཏེ། ཁ་ཅིག་གདོན་བཅས་ཁ་ཅིས་ནི། །རང་བཞིན་དག་གིས་རུང་བ་དང་། ཁ་ཅིག་རྣམ་སྨིན་དག་གིས་འཆི། ཁ་ཅིག་སྨན་པས་བཅོས་པ་འོ། །ནད་ནི་ཟས་ཀྱིས་འཇུག་པ་དང་། །མི་འཇུ་བ་ཡི་ཟས་དང་སྨན། །བད་ཀན་ཟས་འཇུ་ཆུ་ཡིན་ཏེ། །མཁྲིས་པས་ཟས་
27. འཇུ་མེ་ཡིན་ཏེ། །རླུང་གིས་འབྱེད་དང་རླུང་ཡིན་ནོ། །གནས་ཀྱི་བྱེ་བྲག་སོ་སོར་གནས། །བད་ཀན་སྟོད་ན་གནས་པ་སྟེ། །མཁྲིས་པ་བར་ན་གནས་པ་འོ། །རླུང་ནི་སྨད་ན་གནས་པ་སྟེ། །དེ་ལ་དོན་སྣོད་སོ་སོར་གནས། །རླུང་ནི་ཀུན་གྱི་གཞི་ཡིན་ཏེ། །སྲོག་པ་རྩ་དང་གློ་དང་ནི། །སྙིང་དང་ལོང་ལ་གནས་པ་སྟེ། །མཆིན་པ་མཁྲིས་པ་དག་དང་ནི། །མཁལ་མ་མཆེར་པ་ལ་བསྟན་པ། །བད་ཀན་ཕོ་བ་མཆེར་པ་དང་། །ལྒང་པ་རྒྱུ་མ་མཁལ་མ་དང་། །རྒྱུ་མ་རླུང་དང་མཁྲིས་པའི་སྣོད། །སྙིང་ལ་ཁྲག་མེད་རླུང་རྩ་བཞི། ཁྲག་གིས་གང་བ་བཞི་སྟེ་བརྒྱད། །དེར་ནི་རྩ་གསུམ་དག་འདུས་སོ། །གློ་ཡི་རྩ་ནི་གཉིས་སུ་འདུས། །གློ་རྩའི་སྒོ་ནི་གྱེན་དུ་ཟུག །སྙིང་གི་ཁྲག་རྩ་གཉིས་དག་ནི། །མཁལ་མ་མཆིན་པ་མཆེར་པ་ཐུར། །རླུང་རྩ་གློ་དང་འབྲེལ་བ་སྟེ། །དོན་སྣོད་ཐ་དག་འབྲེལ་པ་འོ། །མཆིན་རྩ་ཁ་ནི་ཐུར་དུ་ལྟ། །བཅུད་དང་སྙིགས་མ་ཟས་ལས་བྱང་། །སྙོམས་དང་ལྕི་དང་ཡང་བ་དང་། །དྲོ་དང་བསིལ་བ་དག་ཏུ་འོ། །རྩ་བ་ཐམས་ཅད་ལྕི་བ་སྟེ། །སྡོང་པོ་དག་ཀྱང་དེ་བཞིན་ནོ། །ལོ་མ་ཐམས་ཅད་ཡང་བ་སྟེ། །མེ་ཏོག་དག་ཀྱང་དེ་བཞིན་ནོ། །ཕྱི་ཤ་ཐམས་ཅད་ཡང་བ་སྟེ། །ནང་ཁྲོལ་ཐམས་ཅད་ལྕི་བ་འོ། །སྟོད་ཤ་ཐམས་ཅད་ཡང་བ་སྟེ། །སྨད་ཤ་ཐམས་ཅད་ཤིན་ཏུ་ལྕི། །ཆུ་ཕྲན་ཐམས་ཅད་ལྕི་བ་སྟེ། །ཆུ་བོ་ཐམས་ཅད་ཡང་བའོ། །སྨན་དང་ཟས་ཀུན་རོས་འབྱེད་པའོ། །རོ་དྲུག་ཚ་དང་ལན་ཚྭ་དང་། ཁ་དང་སྐྱུར་དང་མངར་དང་སྐ། །ས་ཆུ་མེ་རླུང་ནམ་མཁའ་འོ། ཁ་དོག་ཁམ་དང་ལྕི་དང་སྲ། །དྲི་ཆེ་བ་ནི་ས་དག་གོ ཁ་དོག་སྔོ་དང་དཀར་བ་དང་། །སེར་དང་རྣོ་དང་འཇམ་པ་དང་། བསིམ་བ་དག་ནི་ཆུ་ཡིན་ནོ། ཁ་དོག་དམར་དང་སྨུག་པ་དང་། །སྐམ་དང་ཚ་བ་དག་དང་ནི། །རྩུབ་པ་དག་ནི་མེ་ཡིན་ནོ། ཁ་དོག་འཇམ་དང་རྩུབ་དང་རྣོ། །ཅུང་ཟད་གྲང་བ་རླུང་ཡིན་ནོ། ཁ་དོག་སྔོ་དང་གནག་པ་དང་། །སྦུ་གུ་ཅན་དང་ཁ་དང་སྐྱུར། །མངར་བག་ཅན་ནི་ནམ་མཁའ་འོ། །དེ་རྣམས་འཇུ་བ་སྐ་སླ་
28. འོ། །དང་པོ་ཟས་དང་སྨན་དག་ནི། །ཕོ་བ་དག་ནི་གནས་ཡིན་ཏེ། །བད་ཀན་དག་གིས་འཇིག་པར་བྱེད། །མཁྲིས་པས་ཟས་དག་འཇུ་བར་བྱེད། །རླུང་གིས་ཟས་དག་དྭངས་སྙིགས་འབྱེད། །ཆ་གཅིག་ཕོ་བར་ལུས་ནས་ནི། །དྭངས་མ་མཆིན་པ་དག་ཏུ་འགྲོ །དེར་ཡང་བད་ཀན་དག་གིས་འཇིག །མཁྲིས་པ་དག་གིས་འཇུ་བར་བྱེད། །རླུང་གིས་དྭངས་སྙིགས་འབྱེད་པར་བྱེད། །དྭངས་མ་མར་གྱི་ལྦུ་བ་བཞིན། ཁམ་བུ་འཕར་བྱེད་རླུང་དག་གིས། །གློ་སིང་རྦ་རླབས་རྩར་དྲངས་ནས། །གློ་བའི་ནང་འགྲོ་ཆ་ཅིག་རླུང་། །རྩ་བཞི་དག་ཏུ་འདྲེན་པར་བྱེད། །བད་ཀན་དག་གིས་འཇིག་པར་བྱེད། །མཁྲིས་པ་དག་གིས་འཇུ་བར་བྱེད། །རླུང་གིས་དྭངས་སྙིགས་འབྱེད་པ་སྟེ། །དྭངས་མས་རྩ་དང་དབང་པོ་རྒྱས། །དྭངས་མའི་དྭངས་མ་བཀྲག་ཏུ་སྟེ། །ལུས་ཀུན་རྒྱས་པས་བྱེད་པ་སྟེ། །རྩ་དང་བ་སྤུ་རྒྱས་པ་སྟེ། །སྙིགས་མ་ལུད་པ་མཆིལ་མ་འོ། །དེ་ནས་དྭངས་མ་ཀླད་པར་འགྲོ །སྙིགས་མ་སྣབས་དང་མིག་རྣག་དང་། །རྣ་སྤབས་དབང་པོའི་སྙིགས་མ་བྱུང་། །སྨིན་མ་ནུས་ན་པགས་པའི་ནད། །གློ་དང་སྙིང་དང་ནད་དག་ནི། །དབང་པོ་དག་གི་ནད་དུ་འགྱུར། །མཆིན་ནད་ཟས་ཏེ་ཉིན་ཕྱེད་ན། །མཁྲིས་པའི་དུས་སུ་བད་ཀན་དང་། །མཁྲིས་པ་རླུང་གིས་ཕྱེ་བ་ན། །མེ་ལྕེ་ཞེས་བྱའི་རླུང་གིས་དྲངས། །མཆེར་པ་རྩ་ཡི་སྦུབས་སུ་འགྲོ །བད་ཀན་མཁྲིས་པ་རླུང་གིས་ཕྱེ། །ལུས་ཀྱི་མདངས་དང་སྟོབས་དང་ནི། །ཤ་མཐངས་རྣམས་ནི་རྒྱས་པར་བྱེད། །སྙིགས་མ་ཕོ་བ་དག་ཏུ་འགྲོ །སོང་བས་ཕོ་བ་ལོང་དུ་འགྲོ །ལོང་ཀ་བད་ཀན་སྲིན་དག་གོ །དོག་པ་བཅངས་པ་ལྟ་བུ་འོ། །ལོང་དུ་རླུང་སྲིན་ཁྲེ་འུ་སྟེ། །རྒྱུ་མར་མཁྲིས་སྲིན་སྨུག་ཕྲ་མོ། །སྨིན་མ་ནུས་ན་བད་ཀན་ནད། །མཆེར་ནད་མ་ཞུ་ཕོ་སྲིན་དང་། །ཕོ་ནད་མ་ཞུ་བ་དང་སྐྲན། །མཆེར་པ་སྦོས་དང་སྐྱུགས་པ་འོ། །ཕོ་བ་ལ་ནི་མཁྲིས་རྩ་དང་། མཆེར་རྩ་མཁལ་རྩ་གསུམ་དུ་འོ། །མཆིན་པར་ཆ་གཅིག་ལུས་པ་ལ། །བད་ཀན་མཁྲིས་པ་རླུང་དག་གིས། །འབྱེད་དེ་མེ་ཡི་དུས་
29. སུ་ཕྱེ། །ཀུན་ཏུ་ཁྱབ་བྱེད་རླུང་གིས་དྲངས། །སྣོད་ནི་མཁྲིས་པའི་ནང་དུའོ། །བད་ཀན་མཁྲིས་པ་རླུང་གིས་ཕྱེ། །བཅུད་ཀྱི་རྩ་རྣམས་རྒྱས་པར་བྱེད། །ནང་གི་དོན་སྣོད་རྒྱས་པ་སྟེ། །སྙིགས་མ་ལོང་ལྷུང་རྒྱུ་མར་འགྲོ །བད་ཀན་མཁྲིས་པ་རླུང་དག་གིས། །སྨིན་མ་ནུས་པ་ལྷག་ཆད་ནད། །མཁྲིས་པའི་ནད་དུ་གྱུར་པ་འོ། །མཆེར་པའི་རྩ་ནི་ཤ་རྒྱས་བྱེད། །མཁྲིས་པས་རྩ་ནི་རྒྱས་པར་བྱེད། །མཁལ་མས་རུས་པ་རྒྱས་པར་སྟེ། །མཆེར་རྩ་ཤ་ལ་བལ་འདབ་ཙམ། །མཁྲིས་རྩས་སྣོད་དང་དོན་ལ་ཁྱབ། །མཁལ་རྩས་རུས་ལ་ཁྱབ་པའི་རྩ། །དབང་རྩ་རེ་རེ་དག་ལས་མེད། །མཁྲིས་རྩ་དུབ་འཁོར་མཁྲིག་མར་འགྱུར། །མཆེར་རྩ་ངར་གདོང་པུས་མོར་འཁྱུད། །མཁལ་རྩ་བོལ་གོང་ལོང་བུར་འཁྱུད། །གཅིག་རྩ་གཏར་ན་དེ་དག་གོ །མཆིན་པའི་སྙིགས་མ་མཁལ་མར་འགྲོ །བད་ཀན་མཁྲིས་པ་རླུང་གིས་ཕྱེ། །ལུས་ཟུངས་འཛིན་བྱེད་རླུང་གིས་དྲངས། །མཁལ་མའི་སྦུབས་སུ་འགྲོ་བ་སྟེ། །རླུང་མཁྲིས་བད་ཀན་གསུམ་གྱིས་བཞུ། །བཅུད་ཀྱིས་རྩ་སྦུབས་ཀུན་ཁྱབ་སྟེ། །བཅུད་ཀུན་རུས་མིག་འདྲེན་པར་བྱེད། །ལྷ་བ་རུས་པ་ཐམས་ཅད་རྒྱས། །བདེ་བ་རྒྱས་བྱེད་སྲོག་འཛིན་བྱེད། །སྙིགས་མ་ལྒང་ཕུགས་དག་ཏུ་ལྷུང་། །དེ་ལས་ལྷག་ཆད་ནད་དུ་འགྱུར། །མཆིན་ནད་ཚ་དང་གྲང་བ་དང་། །མཁལ་མས་ཚབས་དང་ཁྲག་ཏུ་འོང་། །དེ་ནས་ཟས་རྣམས་མཆིན་པ་དང་། །ཕོ་བ་དག་ཏུ་སོག་པ་འོ། །ནད་ཀུན་དེ་ལས་གསོག་པར་བྱེད། །ལྒང་ཕུགས་རྒྱུ་མར་རླུང་དང་ནི། །བད་མཁྲིས་དག་གིས་ཕྱེ་བས་ནི། །ཐུར་སེལ་རླུང་གིས་དེད་པ་འོ། །དེ་གཉིས་ཚ་གྲང་དག་གིས་ནད། །རྒྱུ་མར་ཚ་གྲང་འཁྲུགས་དག་གོ །ལྒང་པར་སྡོམས་དང་རྡེ་འུ་འོ། །དེ་ལྟར་ས་ཆུ་མེ་རླུང་གིས། །འབྱུང་བ་བཞི་དང་བད་མཁྲིས་རླུང་། །ནད་ཀུན་དེ་ལྟར་འདུས་བཞིར་གྱུར། །ལས་ནི་སོ་སོར་བྱེད་པ་སྟེ། །བད་ཀན་གྱིས་ནི་ཟས་འཇིག་སྟེ། །མ་ཞུ་དོན་སྣོད་ནད་དུ་འོ། །མཁྲིས་པས་འཇུ་བར་བྱེད་པ་སྟེ། །ལྷག་ཆད་
30. ནད་དུ་གྱུར་(འབྱུང་བ་)པའོ། །མཐའ་མར་རླུང་གིས་འབྱེད་པ་སྟེ། །ཆ་གསུམ་དག་(ལུས་རྒྱས་པར)ཏུ་འབྱེད་པ་འོ། །ཆ་གཅིག་བཅུད་འགྲོ་ཆ་གཅིག་སྲོག་ཆཊ(སྲིན་རྣམས)ཟ། །ཆ་གཅིག་དྲི་ཆེན་(སྙིགས)དྲི་ཆུ་སྟེ། །རླུང་གི་ལས་ཏེ་ལྷག་ཆད་ནང་དུ་འོ། །གནོད་པའི་ནད་ཀྱི་དབྱེ་བ་ནི། །བསྡུས་ན་རླུང་མཁྲིས་བད་ཀན་དང་། །ལྡན་པ་འདུས་པ་དག་ཏུ་འོ། །དུས་བཞི་དག་དང་སྦྱར་བ་ནི། །རླུང་ནི་དགུན་ཟླ་གསུམ་ལ་ལྡང་། །དབྱར་ཟླ་གསུམ་ལ་སོགས་པ་འོ། །བད་ཀན་དཔྱིད་ཟླ་གསུམ་ལ་ལྡང་། །སྟོན་ཟླ་གསུམ་ལ་རྒྱས་སོགས་པ་འོ། །མཁྲིས་པ་དབྱར་ཟླ་གསུམ་ལ་ལྡང་། །དགུན་ཟླ་གསུམ་ལ་རྒྱས་པ་འོ། །འདུས་པ་སྟོན་ཟླ་གསུམ་ལ་སྟེ། །ལྡང་བ་ཟླ་བ་གསུམ་དག་ལ། །ལྡན་དང་འདུས་པ་དག་དང་ནི། །བད་ཀན་གནས་སུ་མཁྲིས་པ་ཞུགས། །དེ་ནི་ལྡན་པ་དག་ཡིན་ནོ། །བད་མཁྲིས་གསུམ་ག་ཞུགས་པ་ནི། །ལར་ནི་ཚ་གྲང་རྒྱས་པར་འདུས། །བད་ཀན་གནས་སུ་མཁྲིས་ཞུགས་པ། །ཚ་བ་དག་ནི་རྒྱས་པ་ཡི། །རླུང་གི་བཏེག་པས་འཐོབ་པ་འོ། །བད་ཀན་མར་ལྷུན་གྲང་པ་འོ། །རླུང་གི་བཏེག་ན་གྲང་རླུང་འཐབ། །རྐྱེན་དག་གིས་ནི་དབྱེ་བ་ནི། །སྙིང་ལ་རླུང་(གདོན་དང་ནད)ཞུགས་སྨྱོ་བྱེད་དང་། །གློ་ལ་རླུང་ཞུགས་བརྗེད་བྱེད་དོ། །གློ་ཡི་རྐྱེན་ལས་འབའ་ཞིག་དང་། །མཆིན་པ་ཕོ་བར་རླུང་ཞུགས་དང་། །ཟ་བྱེད་དག་ཏུ་ཤེས་པར་བྱའོ། །ལོང་དུ་ཞུགས་པས་ལོང་རླུང་འཁྲོག །མཁལ་མར་རླུང་ཞུགས་ཆུ་སྡོམས་པ་འོ། །སྲོག་རྩར་རླུང་(བརྒྱལ་དང་)ཞུགས་འབོག་པར་བྱེད། །གྱེན་དུ་ལོག་དང་མགོན་རླུང་ངོ་། །མཁྲིས་པ་དབྱེ་ན་མང་ཡོད་དེ། །མཁྲིས་པ་མཆེར་ཞུགས་ཤ་ཡ་ནག །མཆིས་པར་ཞུགས་པ་ཤ་ཡ་ཡིན། །དཀར་པོ་དག་ཏུ་ཤེས་པར་བྱ། །མཁྲིས་པ་ཉིད་རྒྱས་ཤ་སེར་དང་། །མིག་སེར་ཁ་ལུད་རིམས་ནད་དང་། །མཁྲིས་པ་དུག་ཐབས་མཁྲིས་མཁར་དང་། །མཁྲིས་པ་ཆ་བ་རྒྱས་པ་འོ། །བད་ཀན་དབྱེ་ན་མང་པོ་ཡོད་དེ། །ཕོ་བ་གནས་དཀར་པོ་ཡིན། །མཆིན་པ་ལ་གནས་སྨུག་པོ་ཡིན། །སེར་པོ་མཁྲིས་པར་བསྡོངས་པ་འོ། །དམར་
31. པོ་(མཁལ་མ་ལ་གནས་པ་ཡིན་ཟེར)གློ་ལ་ནས་པ་ཡིན། །བད་ཀན་ནག་པོ་མཆེར་པར་ཏེ། །རླུང་དང་བསྡོངས་པས་ནག་པོ་འོ། །འདུས་པ་ཤ་རུས་འཇུ་བྱེད་དང་། །བད་ཀན་དག་གི་སྐྲན་དག་ནི། །སྐྲན་ལ་གྲང་སྐྲན་རྒྱས་པ་དང་། །བད་ཀན་མ་ཞུ་བ་ཡི་སྐྲན། །སྤུ་ཡི་འདྲིལ་སྐྲན་ཞམ་སྐྲན་དང་། །བད་ཀན་སྐྱ་བོ་རླུང་སྐྲན་དང་། །ལྡིང་སྐྲན་དག་ཏུ་ཤེས་པར་བྱ། །རླུང་མཁྲིས་བད་ཀན་ལྡན་འདུས་པའི། །དེ་རྣམས་དོན་སྣོད་སོ་སོ་ལ། །གནས་པར་ཡང་ནི་རབ་ཏུ་བརྟག །སྙིང་ལ་འདུས་པ་ཚ་གྲང་དང་། །ནད་ནི་དེགསུམ་སྙིང་ནད་དོ། །སྨྱོ་བྱེད་དང་ནི་བརྗེད་བྱེད་དང་། །ཁ་ལེ་(ནག་པོ)ཚ་གྲང་འདུས་པ་འོ། །སྨྱོ་བྱེད་ནད་ལས་གྱུར་པ་དང་། །གདོན་ལས་(བརླམས་པ)གྱུར་པའི་སྨྱེད་དོ། །བརྗེད་བྱེད་གློ་སྙིང་ཐུན་མོང་ནད། །རླུང་དང་མཁྲིས་པ་ལས་གྱུར་པའི། །བད་ཀན་ལས་གྱུར་ཆུ་སེར་དང་། །སྲིན་ལས་གྱུར་པའི་བརྗེད་བྱེད་དོ། །དེ་ལྟར་སྙིང་ནད་དྲུག་ཏུ་འོ། །སྣོད་ནི་རྒྱུ་མ་དཀར་ནག་དང་། །དྲོད་མེའི་སྒོ་ནས་དཀར་ནག་མཐུན། །འདི་ནི་ནད་ད་ལྕི་བས་ཏེ། །དེར་ནི་རླུང་གིས་འཁྲུ་དང་ནི། །མཁྲིས་པས་འཁྲུ་དང་བད་ཀན་འཁྲུ། །ཚ་བས་འཁྲུས་དང་གྲང་བས་འཁྲུ། །ཁ་དོག་སྣ་ཚོགས་འཁྲུ་བ་འོ། །སྲིན་གྱིས་དཀྲུས་ཤིང་འཁྲུ་བ་དང་། །རྒྱུ་གཟེར་འཁྲུ་དང་གཞང་འབྲུམ་འཁྲུ་བ་དང་། །ཚ་བ་རྙིང་པས་འཁྲུ་བ་འོ། །གློ་ཡི་ནད་ནི་ཚ་བ་དང་། །གྲང་བ་ལས་གྱུར་གློ་དན་དེ། །རླུང་ནི་འབའ་ཞིག་གློ་ཡི་ནད། །ཚ་བའི་ནད་ནི་རྒྱས་པ་སྟེ། །ཚ་བ་རྙིང་པ་དང་ནི་གཟེར། །གློ་ནད་འགག་པ་བུང་ཚངས་ཅན། །གློ་ནད་ཚ་བ་སྨུག་པོ་དང་། །དེ་ལས་ཁྲག་རྨུགས་རྣག་རྨུགས་སོ། །གློ་ནད་གྲང་བ་བསྟན་པ་ནི། །གློ་མིག་བད་ཀན་མགུལ་འགག་དང་། །གློ་ནད་ལྡུ་བ་ཟགས་བྱེད་དང་། །གློ་སྐྲན་ཆུ་སེར་གཉིས་འདུས་དང་། །གློ་ནད་སུ་རྱ་ལ་སོགས་པའི། །དེ་ཡི་སྣོད་ནི་ལོང་དང་མཐུན། །ལོང་གི་དབུས་ཀྱི་གནས་དང་ནི། །གློ་ལོང་གཉིས་ནི་ཁམས་ལྕགས་ཏེ། །དོན་སྣོད་དག་
32. ཀྱང་མཐུན་པའི་གནས། །ལོང་ནད་ཚ་བ་གྲང་བ་འོ། །ཁྱད་པར་ལོང་ནད་འཇུག་སྐེམས་དང་། །ལོང་ནད་ཆུ་སེར་རླན་ཅན་དང་། །ལོང་ནད་རྟག་ཏུ་སྐམ་གྱེན་ལོག་གོ། །རྟག་ཏུ་སྐམ་དག་ལ་དབྱེ་བ་ནི། །རླུང་གི་རྟག་སྐམ་མཁྲིས་པ་འོ། །བད་ཀན་རྟག་ཏུ་དག་ཡིན་ནོ ། །རླུང་ལོག་པ་ལ་དབྱེ་བ་ནི། །བད་ཀན་ལོག་དང་མཁྲིས་པས་ལོག །རླུང་རྐྱན་གྱེན་ལ་ལོག་པ་དང་། །མཆིན་པ་ཚ་བ་གྲང་བ་ཡི། །ཁྱད་པར་དག་ནི་དབྱེ་བ་ནི། །ཚ་བ་གྱེན་དུ་རྒྱས་པ་དང་། །གྲང་བ་གྱེན་དུ་རྒྱས་པ་དང་། །མཆིན་ནད་ཚ་བ་གླང་འགྱུར་དང་། །མཆིན་པ་དུག་ཐབས་དག་དང་ནི། །ཚ་བ་རྒྱུ་མའི་འཁྲུགས་པ་དང་ནི། །ཁྲག་ལས་གྱུར་པའི་སྐྲན་དུ་འོ། །ཚ་ནད་འོར་དུ་ལྷུང་བ་ནི། །ཚད་ནད་ཆུ་སེར་དག་དང་ནི། །མཆིན་པ་ཚ་བ་སྐྱུགས་པ་དང་། །མཆིན་ནད་ཚ་བ་རྒྱུན་ཀར་དང་། །ཚ་བ་ཁ་ལུད་དག་དང་ནི། །ཚ་བ་སྦྲུམ་ནད་སྐམ་པ་འོ། །གྲང་བ་གླང་ཐབས་དག་དང་ནི། །མ་ཞུ་བ་དང་གཞུང་རེངས་དང་། །མཆིན་ནད་གྲང་བ་མ་ཞུ་དང་། །མཆིན་ནད་གྲང་བ་ཧལ་སྐེམས་དང་། །མཆིན་ནད་ཚ་བ་རྒྱས་པ་ནི། །རྒྱབ་ས་པའི་ཚ་བ་སྟོངས་པ་ཡི། །གབ་པའི་ཚ་བ་ཁྲག་འཁྲུགས་སོ། །མཆིན་པ་དག་དང་མཁྲིས་པ་ནི། །མཁྲིས་(གྲང་མི་སྲིད)པའི་གནས་ཏེ་ཤིང་(སྟག་ཡོས)གི་ཁམས། །སྣོད་མཁྲིས་གྲང་བ་མི་སྲིད་དོ། །ཁྱད་པར་དག་གི་དབྱེ་བ་ནི། །མཁྲིས་པ་ཤ་ཡ་ནག་པོ་དང་། །མཁྲིས་པ་ཤ་ཡ་དཀར་པོ་དང་། །ཤ་སེར་དག་དང་མིག་སེར་དང་། །མཁྲིས་ཁ་ལུད་དག་དང་ནི། །མཁྲིས་པ་རྐུན་བུ་རིམས་ཐབས་དང་། །མཁྲིས་པ་དུག་ཐབས་མཁྲིས་པའི་སྐྲན། །མཁྲིས་པ་ཚ་བ་རྒྱས་པ་འོ། །དེ་ལ་དབྱེན་ན་རིམས་དག་སྟེ། །བད་ཀན་རིམས་དང་མཁྲིས་པ་དང་། །རླུང་རིམས་རིམས་ཀྱིས་མཇུགག་པ་འོ། །ལྡན་དང་འདུས་པ་འདར་བུ་དང་། །རྨོང་བུ་དག་ནི་དཀར་ནག་གོ །རྨོང་བུ་རླུང་དང་བད་ཀན་རིམས། །ལེ་རྒན་མཁྲིས་པར་རྩར་རྒྱུག་ནི། །རླུང་དང་མཁྲིས་པ་དག་གི་འོ། །མཆེར་པ་རླུང་མཁྲིས་བད་ཀན་ནོ། །ཁྱད་པར་དག་གི་དབྱེ་བ་ནི། །ཁྲག་
33. སྤོས་མཆེར་པ་ལུག་པ་དང་། །མཆེར་པར་རླུང་ཞུགས་བད་ཀན་ཞུགས། །མཆེར་པ་དང་ནི་ཕོ་བ་ནི། །ཐམས་ཅད་རྟེན་དུ་གྱུར་པས་ན། །ས་གཞི་(གླང་ལུག)དག་(ཕོ་བ་ལུས་ཀྱི་རྟེན་དེའི་ཕྱིར་ན་ས་གཞིག་དང་འདྲའོ)དང་འདྲ་བ་འོ། །དེ་ཕྱིར་ས་ཡི་ཁམས་སུ་མཐུན། །ཕོ་བ་དག་ལ་ཚ་གྲང་གི ཁྱད་པར་མཆིན་ཁྲག་ཕོ་བར་ལྷུང་། །མཁྲིས་པ་ཕོ་བར་ལྷུང་བས་ཚ། །གྲང་བ་རྒྱས་དང་དྭངས་མ་ཞུ། །སྐྲན་དང་གཞི་ཡ་བད་ཀན་ནོ། །མ་ཞུ་དྭངས་མ་སྙིགས་མ་འོ། །མཁལ་མ་དག་ལ་ཚ་མི་སྲིད། །མཁལ་མ་རྩ་འགྲམས་མཁལ་ཚིལ་གྲང་། །ས་བོན་མཁར་དང་ཟླ་མཚན་འཛག །མཁལ་མར་བད་ཀན་ཞུགས་པ་འོ ། །སྣོད་ནི་བསམ་སེའི་ལྒང་ཕུགས་ཏེ། །ཆུ་ཡི་དོན་དང་སྣོད་དག་ནི། །གྲང་བ་ཆུ་(ཕག་བྱི་བ)ཡི་ཁམས་སུ་གཅིག ཁྱད་པར་མཆིན་པ་དང་འབྲེལ་བ། །ཆུ་ཚུན་ཅན་དང་གྲང་བ་དང་། །མངལ་དུ་རླུང་ཞུགས་ཁ་འཁོར་དང་། །ཆུ་སེར་ཞུགས་དང་ཚ་ནད་དང་། །ཚབས་དང་དྲག་ནད་དགུ་ཏུ་སྟེ། །ས་བོན་མཁར་དང་ཁྲག་ལུག་པའོ། །ལྒང་ཕུགས་རྡེའུ་དང་ཆུ་སྲི་བའོ། །རྡེའུ་གདོན་དང་མི་གཙང་བའི། །ཁྲག་དང་ས་བོན་ལྒང་ཕུགས་ནད། །གསག་མ་སྤུ་དང་ཀུ་ཡ་མ། །མཁྲིས་པའི་རྡེའུ་དག་ཏུ་འོ། །བསྡོམས་པས་རླུང་དང་བད་མཁྲིས་དང་། །མཁྲིས་པ་ཁྲག་ནད་ཀྱིས་སྡོམ་པའོ། །ལྒང་ཕུགས་ཆུ་དང་ཁྲག་བབས་པས། །བསམ་སེའུ་ལྒང་ཕུགས་དྲིལ་མ་དང་། །ས་བོན་ལམ་སྣོད་དག་ཡིན་ནོ། །སོ་མ་རཱ་ཛ་ལས་ནད་གཞི་ཇི་ལྟར་གནས་པའི་ལེའུ་སྟེ་དྲུག་པའོ། ། ། །གུ་ཎ་ས་ཡི་རྩེ་མོ་ལ། །དྲང་སྲོང་བཞི་ཡིས་བསྐོར་ནས་ནི། །འཕགས་པ་འཇམ་དཔལ་གཞོན་ནུ་ལ། །བསྡོད་པ་དག་གིས་བསྟོད་ནས་ནི། །གུར་གུམ་ལྟ་བུའི་སྐུ་མངའ་བའི། །མ་ལུས་གསལ་མཛད་རལ་གྲི་འཛིན། །ཅུང་ཞིག་འགྱིང་བའི་སེམས་དཔའ་ནི། །འཇམ་དཔལ་སྨྲ་བའི་སེང་གེར་བསྟོད། །ཡང་ཞུགས་པ།
34. ནད་དང་མཚོན་ལ་སོགས་པ་ཡི། །གནད་རྣམས་ཅི་ལྟར་ཤེས་པར་བྱ། །ལུས་ལ་ཡང་དག་མཚོན་ལ་སོགས། །སྣད་པ་དག་ལ་གནད་དང་གསང་། །གནད་དང་གསང་རྣམས་གང་གིས་ཤེས། །ཐབས་རྣམས་གང་གིས་ཤེས་བྱ། །འཕགས་ཉིད་ཀྱིས་བཀའ་བསྩལ་པ། །གསང་དང་མཚོན་ལ་སོགས་པ་ཡི། །ཡན་ལག་ལྔ་དང་བྱ་ཁོག་གཉིས། །གོ་རིམས་གོང་དུ་བསྟན་པ་ལས། །བསྡུ་ན་སྤྱི་མཐོ་ཟླུམ་པ་དང་། །མཚོགས་མ་དམའ་དང་རྭ་མཐོ་དང་། །རྣ་བ་ཞུམ་དང་མཚོགས་མཐོ་འཇོང་། །གྲུ་བཞི་པ་དང་བཞི་དག་གོ །རྣམ་པ་ལྔ་དང་གཞི་དག་ནི། །གཉིས་པ་གཅིག་ཏུ་ཀུན་འདུས་པ་འོ། །བཞི་པ་དག་ཏུ་ཕལ་འདུས་ཤིང་། །ལྷ་བ་ཕོ་མོ་དག་ཏུ་འོ། །རྡོ་ཡི་ཕོག་ས་སྨད་དུ་བཟང་། །མདའ་ཡི་ཕོག་ས་སྟོད་དུ་བཟང་། །ཆུ་བ་རྒྱུས་པ་སྨད་ན་ཡོད། །མཚོན་གྱིས་སྨད་དུ་བཅད་མི་བྱ། །ཀླད་པ་གར་བ་བཅད་དགའ་སྟེ། །ལྷ་བ་བཅད་སླ་ཁ་འཛིན་འཆོར། །གར་བ་ཁ་འཛིན་མི་འཆོར་འཚོ། །ཤ་རྩ་རྒྱ་རྩ་འཕར་རྩ་དང་། །ལྷ་རྩ་རུས་རྩ་དག་ཏུ་འདུས། །རྒྱ་རྩ་ལྷ་རྩ་རུས་རྩ་དང་། །ལྷ་རྩ་རྦད་ཀྱིས་ཆོད་ན་འཆི། །ཤ་རྩ་བམས་ན་འཆི་བར་འགྱུར། །ཤ་རུ་མོན་རུ་ཤ་ཡི་ཡིན་ཏེ། །ཆད་ན་གློ་དང་མཆིན་པ་ལའོ། །རྨ་ཅན་རྨ་མེད་རུས་ཆག་དང་། །རུས་པ་མ་ཆག་རྩ་ཆད་དང་། །དེ་དག་དཔྱད་ཅིང་ཤེས་པར་བྱའོ། །ཡན་ལག་བཞིག་ལ་ཤ་དང་རྩ། །རུས་པ་དང་ནི་ཆུ་བ་འོ། །གྲི་དང་མདའ་དང་མདུང་ལ་སོགས། །ཤ་བཅད་རྩ་བཅད་ཆུ་བ་ཅད། །ཚིགས་བའི་བར་དང་རྐང་བཅག་པའོ། །རྐང་བཅག་པ་ནི་རྨ་ཆེན་དང་། །རྨ་མེད་དག་ཏུ་ཆག་པ་འོ། །བྱང་ཁོག་རྨ་ཅན་གནད་པ་དང་། །རྨ་མེད་དག་ཏུ་གནད་པ་འོ། །རྩིབ་མའི་རྩིབ་གས་རུས་ཆག་དང་། །གནད་པ་དག་ལ་སོགས་པ་འོ། །དེ་ལ་བཅོས་ཐབས་སྨན་དང་དཔྱད། །གསོན་གཤིན་ཤན་དག་དབྱེ་བའི་ཚེ། །རྩ་དང་ཆུ་དང་སྤྱོད་ལམ་གྱིས། །སོས་ཤི་བྱེ་བྲག་དབྱེ་བར་བྱའོ། །སོ་མ་རཱ་ཛ་ལས་གནད་ཀྱི་རྣམ་པར་གཞག་པ་བསྟན་པའི་ལེའུ་བདུན་པའོ།། །།
35. དེ་ནས་ལྟ་དང་དྲི་དང་རེག་པ་དང་། །ནད་རྣམས་སོ་སོར་ཤེར་པར་བྱ། །སོས་ཤི་བྱེ་བྲག་ཤེས་པ་ནི། །མཁས་(སྨན་པ་ཤེས་པ་མ་འཁྲུལ་བས)གསལ་བ་ཡིས་དཔྱད་པར་བྱ། །དེ་(ལུས་ལ)ལ་ལྟ་བ་དབྱིབས་དང་ལྕེ། །ཆུ་ལ་སོགས་པ་ལྟ་བ་འོ། །རླུང་མཁྲིས་བད་ཀན་དབྱིབས་སྒོ་(རྒན་གཞོན་བྱེ་བྲག་ཤེས་པར་བྱ)ནས། །མདོག་སྨུག་ཤ་ཆུང་ལུས་ཡང་བ། །གཉིད་ཆུང་ཞེ་སྡང་ཆེ་བ་ནི། །དྲན་པ་མི་གསལ་རླུང་གི་མི་(དྲོད་སྣུམ་གྱིས་བཅོས)། །ནག་སྨུག་བློ་རྣོ་ཆགས་པ་ཆེ། །(རྩུབ་དྲོ་མཁྲིས་པ)། །ཤ་ཆུང་བ་(ཁ་བ་དང་བསིལ་གྱིས་བཅོས)ནི་མཁྲིས་པའི་མི། །དཀར་ལ་འཇམ་(ལྕི་བ་དང་ཡང་བས་བད་ཀན་)ཞིང་ཤ་ཆེ་བ། །ལུས་ལྕི་གཉིད་ཆེ་བློ་རྟུལ་བ། །གཏི་མུག་བད་ཀན་(དྲོད་ཅན་བཅུད་ལེན་ཚ་སྐྱུར་རོ)མི་དག་གོ ཁུར་ཚོས་(དབྱིབས་བརྟགས་པས་ནད་ཤེས)སྨུག་ཅིང་ཤ་ཆུང་བ། །མིག་མདངས་དཀར་ལ་སྐད་ཕྲ་བ། །སྐད་གདངས་ཆག་ཞིང་མིག་མདངས་དཀར། །ཕོ་བ་དག་ལ་སྐྲན་ཡོད་པའོ། །སྐྲན་མེད་མིག་རྩ་རྒོད་ལ་ཁྲོ། །སྦྲ་འདོན་འགྲོ་འདུག་མང་བ་དང་། །རླུང་ཞུགས་པ་ན་སྦོས་པ་ན། །སོ་རྙིལ་སྙི་ཞིང་ཤ་ཆུང་ནག །སྐྱ་དང་གློ་ལུ་གློ་ནད་དོ། །ཤ་ཆུ་སྔོ་ལ་བ་སྤུ་གཟེངས། །རྐེད་པ་འཁྱོགས་པ་མཁལ་ནད་དོ། །སྣ་གོང་གཉེར་ཞིང་སྣ་གོང་སྐམ། །སུབས་ཤིང་སྣ་ནས་སྨྲ་བ་འདྲ། །གློ་དང་སྙིང་ལ་ནད་ཡོད་དེ། །མིག་རྩ་དམར་ལ་འཛུམ་ན་ཡང་། །མཆིན་པ་མིག་དཀར་རླུང་ཡིན་ཏེ། །ངོ་སྣུམ་མིག་སྤྲིན་དཀར་བ་དང་། །སྤྲིན་པ་ཅུང་ཞིག་ཆུང་ན་ཁྲག །མིག་སེར་ལྕེ་སེར་མཆིན་མཁྲིས་ལ། །མཆུ་འགས་མཆུ་ནད་ཅན་དང་ནི། །ངོ་ཤིག་ཡོད་པ་མཆེར་ནད་དོ། །ཉེ་གསལ་རིང་བ་མི་གསལ་དང་། །རིང་བ་གསལ་ཉེ་བ་མི་གསལ་དང་། །སྐྱ་འོད་(སྦྱོང་ལ་བྱ)ཉི་ནུབ་མི་མཐོང་དང་། །ཚག་(སྲོག་ཀྱང་འཕྲོག)དང་ཕྱི་ཡི་ལིང་ཏོག་དང་། །ལིང་ཏོག་མེད་པའི་(དྲུག་པོ་འགྲོ་ཟས་ལ་འགག)ནག་ལོང་དང་། །དེ་ནི་མཆིན་མཆེར་བད་རླུང་ངོ་། །ཏིང་ཏིང་སིང་སིང་འུར་འུར་དང་། །ཤྭ་ཤྭ་
36. མཁལ་ནད་རྣ་བ་ལ། །དེ་ནི་སྐྱེད་པའི་ནད་བཟུང་ངོ་། །སོ་ལ་སོ་ཁྲག་ཞུགས་པ་དང་། །མཆུ་ནད་ཡོད་པ་ཕོ་མཆེར་ནད། །སྐྱ་ལམ་བཀྲག་མེད་བ་སྤུ་ཉལ། །དེ་ནི་གྲང་བ་དག་ཡིན་ནོ། །གདོང་འཇིལ་དམར་སྨུག་སེར་བ་དང་། །བ་སྤུ་ཟེད་འཁྲུགས་ཚ་བའོ། །མཁུར་ཚོས་(འཆི་ལྟས་བརྟག་པ)བཀྲག་བྲོས་ཆད་པས་འཆི། །མཁུར་ཚོས་སྨད་དུ་རྡིབ་ན་འཆི། །རྣ་བ་དཀར་རམ་སྔོ་ནག་འཆི། །རྣ་བའི་མདངས་ཤོར་འཆི་བ་སྟེ། །སྣ་ཡོན་དབང་པོ་ཞོམ་ན་འཆི། །གཉིད་ལོག་མིག་འཛུམས་མིག་ལྡོག་འཆི། །ངོ་གདོང་ཐང་ཤ་ཆད་ནས་འཆི། །འབྲི་ཚུགས་ལྟ་ཞིང་ལྡོག་མི་ཤེས། །རླིག་པ་ཁོང་དུ་བྲོས་ན་འཆི། །ལྕེ་ནི་ཕུགས་འབྲོས་འཆི་བ་སྟེ། །རྨེ་ཅན་ལྕེ་དམར་ཐུང་ན་འཆི། །ལྕེ་རྩུབ་ཕུགས་ཏེ་བར་ནི་སྣུམ། །རྩེ་མོ་འཇམ་པ་བད་ཀན་ནོ། །དམར་ལ་རྩུབ་པ་ཁྲག་ཡིན་ཏེ། །ནག་ལ་རྩུབ་པ་རླུང་ཡིན་ནོ། །སྐྱ་སྣུམ་མཆིལ་མས་ལྕེ་གཡོགས་དང་། །ཁམ་ལ་སྐམ་པ་བད་ཀན་ནོ། །སེར་ཞིང་ར་མ་ལུག་དག་སེར། །སྐེམ་པ་དག་ནི་མཁྲིས་པ་འོ། །ཤིན་ཏུ་དཀར་བ་གློ་ནད་དེ། །ཟུར་དག་གནག་པ་མཆིན་ནད་དོ། །གཞུང་དག་སྐམ་པ་སྙིང་ནད་དོ། །དམར་ཞིང་ཐུང་ན་མཁལ་མའི་ནད། །ཐ་མ་ནག་པོས་འཁོར་བ་ན། །མཆེར་པ་དང་ནི་མཆིན་པའོ། །སེན་པོ་དམར་ལ་མདངས་ཆགས་ལེགས། །སེན་མོའི་མདངས་ཡལ་འཆི་བ་འོ། །སྐྱ་ཤར་དག་ནི་འབྱུང་བ་ནི། །མཐེ་བོང་གློ་དང་མཛུབ་མོར་མཆིན། །གུང་མོ་སྙིང་དང་སྲིན་ལག་མཆེར། །མཐེའུ་ཆུང་མཁལ་མར་ཤེས་པར་བྱ། །སྐྱ་ཤར་བད་ཀན་སོ་སོར་བརྟག །ཐམས་ཅད་སྐྱ་བོར་སོང་བ་རླུང་གི་རླུང་། །ཐབས་ཅད་སེར་པོ་མཁྲིས་པའི་མཁྲིས་པ་སྟེ། །དེ་ཉིད་ལྕི་བས་ཕལ་ཆེར་འཆི། །ལག་པ་སྐམས་པས་གྲང་བ་སྟེ། །ཚ་བས་སྐམ་ན་འཆི་བ་འོ། །ལག་མཐིལ་སྣུམ་པ་ཚད་པ་འོ། །གྲང་བ་སྣུམ་པ་ལྕི་བ་ཡིན། །སོ་མ་རཱ་ཛ་ལས་དབྱིབས་དང་ལྕེ་དང་སེན་མོའི་ནད་ངོས་བཟུང་སྟེ་ལེའུ་བརྒྱད་པའོ།། །།
37. དེ་ནས་ཡུལ་དང་ན་ཚོད་ནི། །ནགས་མཐུག་རླན་དང་ཆུ་ཆེ་བ། །ས་འབོལ་སློ་ཞིང་ཕྱུགས་མ་སྣུམ། །དེ་ནི་བད་ཀན་ཡུལ་ཡིན་ཏེ། །སྐྱེས་ནས་ཉི་ཤུ་མན་ཆད་དུ། །བད་ཀན་མི་དེ་དགུན་དང་དཔྱིད། །བད་ཀན་དགུན་སོགས་སྟོན་དཔྱིད་རྒྱས། །སྟོན་གྱི་བར་ནི་བད་ཀན་ནོ། །ནགས་དང་སྐམ་ས་ཕྱེད་དང་ནི། །མཁྲིས་པ་དག་གི་ཡུལ་ཡིན་ཏེ། །ཉི་ཤུ་ཡན་ཆད་བཞི་བཅུ་རུ། །དར་མ་མཁྲིས་པའི་ཁམས་ཡིན་ཏེ། །ནམ་སླ་དབྱར་དང་དཔྱིད་ཀྱི་དུས། །མཁྲིས་པ་སྟོན་སོགས་དཔྱིད་རྒྱས་ཏེ། །དབྱར་ནི་མཁྲིས་པ་ལྡང་བའི་དུས། །ཐང་ཆེ་རླན་ཆུང་སྐམ་ས་ཆེ། །སྐྱ་བོའི་ཡུལ་ནི་རླུང་ཡིན་ཏེ། །མི་ཡང་བཞི་བཅུ་ཡན་ཆད་དུ། །བརྒྱ་ཡི་བར་ནི་རླུང་གི་མི། །ནམ་སླ་དགུན་དང་སྟོན་གྱི་བར། །རླུང་ནི་དཔྱིད་སོགས་སྟོན་ན་རྒྱས། །རླང་གི་རང་བཞིན་དགུན་ཀ་ལྡང་། །ནགས་ཆེ་མྱ་ངམ་ཆེ་ཞིང་སྐྱ། །ཆུ་ཆུང་འདུས་པའི་ཡུལ་ཡིན་ཏེ། །ཁྱད་པར་དེ་དང་ལྡན་པར་རོ། །མི་ནི་རྒན་གཞིན་ཀུན་ལ་ནི། །འདུས་པ་འབྱུང་བ་ཡིན་པ་སྟེ། །དུས་ནི་ནམ་སླར་འདུས་པའོ། །ལྡན་འདུས་འབྱུང་བ་དུས་བཞིར་ཏེ། །དེ་ལྡན་དཔྱད་ལ་བཅོས་པར་བྱ། །སོ་མ་རཱ་ཛ་ལས་ཕྱི་ཡུལ་དང་དུས་དང་ན་ཚོད་ལྟ་ཞིང་བརྟག་པ་སྟེ་ལེའུ་དགུ་པའོ།། །།དེ་ནས་ལྟ་བ་ཆུ་ཡི་ངོས་གཟུང་བ། །དཔྱད་པ་དག་ཀྱང་བྱ་བར་གསུངས། །སྙིང་རྗེ་ཆེ་ལ་སྤྱོད་ལམ་དལ། །ལུས་ཟུངས་མ་ཉམས་དབང་པོ་གསལ། །ཆང་འཐུང་མ་ཡིན་གཉིད་ལོག་དང་། །ལེགས་པའི་སྤྱོད་ལམ་སྨན་པས་བརྟག །རི་ཡི་རྩེ་ལ་ཉི་ཤར་ཞིང་། །སྣང་བ་ཡོད་པའི་ཕྲུམ་མཐིལ་དུ། །ནད་ལ་སོགས་པ་སོ་སོར་བརྟག །སྣོད་ནི་དཀར་དང་དམར་བ་དང་། །ཤིན་ཏུ་ནག་(དེ་རྣམས་སྨན་པའི་ཉེས་པའི)དང་སེར་བ་སྤང་། །ནད་པས་(སོག་མ་ཆུ་གཏིང་དུ་བཅུག་པ་ལས་ཆུ་དེ་དཀར་ན་བད་ཀན །སེར་ན་མཁྲིས་པ། ནག་ལ་རླུང་འཁྲིགས །དམར་ན་ཁྲོག་གོ)སྐོམ་མང་མ་འཐུང་ཞིང་། །འཐུངས་ན་ཆུ་ཡང་དུས་མི་ལྡོག །བུད་མེད་ལྷན་ཅིག་ཉལ་བ་སྤང་། །དཀར་སེར་
38. དམར་བ་མ་འཐུང་སྟེ། །རོ་(རུལ་བ་ངན །ཚིག་པ་ངན)དང་ལྡན་པ་མ་ཟོས་པ། །དུས་སུ་བཏང་བའི་(དེ་ནས་རྣམས་ནད་བའི་སྤྱོད་ལམ)ཆུ་ལ་བརྟག །རླངས་པ་ཆེ་ཡུན་རིང་ན་ཚ། རླངས་པ་ཆུང་ཡུན་ཐུང་ན་གྲང་། །དེ་ལ་མདོག་རྣམས་བརྟག་པ་ནི། །དམར་དང་དམར་སེར་མདོག་དང་ནི། །དམར་ནག་འདྲེས་དང་སེར་བ་ནི། །ཁམ་སེར་དང་ནི་སྔོ་སེར་དང་། །སྨུག་དང་སྨུག་སྔོ་དག་དང་ནི། །སྨུག་དང་ཁམ་དང་སེར་བ་དང་། །མདོག་ནག(རུབ་ཡིན)ཆད་པ་དག་དང་ནི། །ཁམ་ནག་(སེར་པོ་བྲག་ཞུན)དང་ནི་སྔོ་ནག་དང་། །ལྗང་(སེའུ་རེའུ་འདྲ་བ་ངན)དང་དཀར་དང་སྣ་ཚོགས་འདྲེས། །མཆིན་པ་ཁྲག་རྒྱས་(ཁྲག་ཚོད་དག་ཏུ་ཞིག་ན་ཡང་ཞིག)ཤིན་ཏུ་དམར། །ཆུ་སེར་རྒྱས་པ་དམར་སེར་མདོག །ཁྲག་ཤས་ཆེ་བ་དག་ལས་ནི། །རིམས་ཀྱིས་བཏབ་པ་དམར་སྨུག་གོ །ཤིན་ཏུ་སེར་བ་མཁྲིས་པ་སྟེ། །ལོང་དུ་མཁྲིས་པ་ལྷུང་བ་འོ། །ཁམ་མམ་(ཀུ་ཡང་ནན)སྔོ་སེར་བད་ཀན་དང་། །མཁྲིས་པ་འཐབ་པ་བད་བཀན་སེར། །སྔོ་སྐྱ་ཅུང་ཞིག་སེར་བ་ནི། །མཁྲིས་པ་ཤིན་ཏུ་ཆེ་བ་ལ། །རླུང་ནད་གསར་དུ་ཞུགས་པ་འོ། །སྨུག་པོ་བད་ཀན་སྨུག་པོ་རྒྱས། །དམར་སྨུག་སླ་བ་རླུང་དང་གྲང་བ་འོ། །ཁམ་སྨུག་བད་ཀན་སྐྱ་བོ་རྒྱས། །དཀར་སྨུག་བད་ཀན་མ་ཞུ་རླུང་། །མདོག་ནག་ཆད་པ་བད་ཀན་ནག །ཆུ་སེར་ནག་དང་རླུང་བསྡོངས་པའོ། །ཁམ་ནག་ཆུ་སེར་ནག་པོ་འམ། །རིམས་ནི་རྨོང་བུ་ནག་པོའི་ཆུ། །སྔོ་སྐྱ་ཡང་བ་བད་ཀན་གྲང་རླུང་ངོ་། །ནག་པོ་དུག་ཡོད་པ་ཡི་ཆུ། །ལྗང་གུ་རླང་དང་གྲང་བ་འདྲེས། །ཤིན་ཏུ་དཀར་སྔོ་ཆུ་སེར་གྲང་བ་འདྲེས། །དཀར་སེར་དུག་ནད་གྲང་བ་བད་ཀན་ནོ། །སྣ་ཚོགས་འོད་ཡོད་ཁོང་ན་གྲང་དུག་ཡོད་པའོ། །དཀར་སྔོ་བད་ཀན་དག་ཡིན་ཏེ། །དམར་སེར་སྨུག་པོ་ཚད་པ་འོ། །ཁམ་ལ་ནག་པ་རླུང་དག་ཡིན། །བསྡུས་པས་དེ་ལྟར་ཤེས་པར་བའོ། །ཆ་མདོག་དབྱེ་ན་དཔག་ཏུ་མེད། །དེ་ལས་སུམ་ཅུ་རྩ་དྲུག་སྟེ། །དེ་ལས་བསྡུས་པ་བཅོ་བརྒྱད་དྲུག །ལར་ན་ཚ་གྲང་གཉིས་སུ་བརྟག །དཀར་བ་གྲང་བ་དམར་ཕྱོགས་ཚ། །མེ་ཏོག་དག་ལ་
39. བརྟག་པ་ནི། །ལྦུ་བ་ཆུང་ལ་སེར་བ་དང་། །ལྦུ་བ་ཆེ་ལ་སྔོ་ནག་དང་། །ལྦུ་བ་སྔོ་ལ་འདྲིལ་མང་ན། །ལྦུ་བ་ཆེ་ལ་དཀར་བ་དང་། །ལྦུ་བ་འཇའ་ཚོན་འདྲ་བ་ནང་། །ལྦུ་བ་(མཁྲིས་པ་)ཆུང་ལ་སེར་ཞིང་ཆུང་། །ལྦུ་བ་སེར་དང་དམར་བ་(ཁྲག་ཤས་ཆེ་བ)དང་། །སྨུག་པའི་ལྦུ་བ་དག་(མཁལ་ནད)ཡིན་ནོ། །ལྦུ་བ་ཆུང་ལ་ཅུང་སེར་བ། །སྟོད་ན་ཚད་པས་གཟེར་བ་འོ། །ལྦུ་བ་ཆེ་ལ་སྔོ་ནག་ནི། །ནད་པ་ཧམ་ཆུང་ནད་སྨིན་པའོ། །ལྦུ་བ་སྔོ་འདྲིལ་ཆུང་བ་ནི། །བད་ཀན་གློར་ཞུགས་གློ་ནད་རྒྱས། །ལྦུ་བ་ཆེ་འདྲིལ་དཀར་བ་ནི། །མཆེར་པར་རླུང་ཞུགས་སྦོས་འཁྲོག་འཁྲུ། །ལྦུ་བ་འཇའ་ཚོན་འདྲ་བ་ནི། །དུག་ནད་ལུས་ལ་ཡོད་པ་འོ། །ལྦུ་བ་ཆེ་ལ་སྐྲན་ནམ་ནི། །ཡང་ན་ལོང་རླུང་ཞུགས་པ་འོ། །ལྦུ་བ་སེར་ཞིང་ཆུང་བ་ནི། །མཁྲིས་པ་མཆིེན་པ་རྒྱས་པ་འོ། །ལྦུ་བུ་སེར་བ་མཁྲིས་པ་རྒྱས། །དམར་ན་ཁྲག་ནི་རྒྱས་པ་འོ། །སྨུག་པ་བད་ཀན་སྨུག་པོ་འོ། །ཡང་ན་སྐྲན་དག་ཡོད་པ་འོ། །ཡང་ན་ཚ་གྲང་གཉིས་སུ་སྟེ། །ལྦུ་བ་ཆུང་ལ་ཚོམ་བུར་ཆད། །ཞི་དཀའ་བ་ནི་ཚ་བ་འོ། །ལྦུ་བ་ཆེ་ལ་ཁེབས་པ་དང་། །ཞི་བར་སླ་བ་གྲང་བའོ། །ལྦུ་བ་མེད་ན་བརྟག་པར་བྱ། །ཚ་བ་ལྦུ་མེད་འཆི་བ་སྟེ། །གྲང་བ་ལ་མེད་འབྱམས་པའོ། །ཤིན་ཏུ་ཆུང་ན་ཁྲག་རོ་ཡོད། །ཟས་ཀྱི་དབྲེ་དང་ཟས་ཀྱི་རོ། །ཚ་བྲག་ཀུན་དང་ཀོ་རུལ་དང་། །ཁ་དང་སྐྱུར་དང་ཚ་བ་འོ། །དབྲེ་ནི་ནད་མེད་པ་ཡིན་ནོ། །ཟས་རོ་གང་བྲོ་མ་ཞུ་བ། །ཚ་བྲག་ཁུ་བ་ཕོ་མོ་ཕན་ཚུན་འཁྲུགས། །ཕན་ཚུན་མ་ཕྲད་མ་ནུས་པའོ། །ཀོ་རུལ་ནད་རྣམས་ཁོང་དུ་འཁྲུགས། །ཡང་ན་ཁོང་ན་དུག་ཡོད་པའོ། །ཁ་བ་དག་ནི་མཁྲིས་པ་སྟེ། །སྐྱུར་བ་དག་ནི་བད་ཀན་ནོ། །ཚ་བ་ཚད་པ་དག་ཏུ་འོ། །ད་ནི་ལྡོག་པ་སྟོན་པ་ནི། །དུས་སུ་ལྡོག་པ་ནད་མེད་དེ། །མི་ལྡོག་པ་ནི་དག་ཡོད་དམ། །ཡང་ན་ཉལ་པོ་དྲགས་པ་དང་། །ཆུ་སེར་ནག་པོ་མི་ལྡོག་གོ །ཁོང་ནས་ལྡོག་དང་བྱུང་ནས་ལྡོག །བྱུང་ཞིང་ལྡོག་དང་དྲོས་ནས་ལྡོག །ཕྱེད་རྙོག་རྙོགས་སུ་མ་བཏུབ་དང་། །དུས་སུ་ལྡོག་པ་དག་དང་ངོ་། །
40. ཁོང་ནས་འཁྲུས་པ་དྲགས་པ་སྟེ། །ཕལ་དུ་འཆི་(གལ་ཏེ་འཆི་ཁ་མྱུར་དུ)སྟེ་འཚོ་ཡང་སྲིད། །ངལ་དུབ་དྲགས་སམ་ཉལ་པོ་དྲགས། །བྱུང་ལྡོག་རིམས་རྨུགས་(རིམས་རྨོངས་དྲག་པོ་འཁྲུགས)དྲག་པོས་འཁྲུགས། །ཡང་ན་མྱུར་དུ་འཚོ་བ་འོ། །ཅུང་རྙིང་ནད་ནི་མྱུར་དུ་འབྱངས། །དྲོས(ཆུང་ན)རྙོག་ནད་ནི་མེད་པ་སྟེ། །ཕྱེད་རྙོག་ནད་ནི་ཡུན་རིང་བའོ། །རྙོག་ཏུ་མ་བཏུབ་འཆི་བ་འོ། །དུས་ནི་དགུན་ནི་ཅུང་(བདུན་ཅུ་གཉིས་པལ)ཙམ་ན། །དབྱར་ནི་ཉི་མ་རྩེ་དྲོས(བརྒྱད་དགུ་གཉིས་པ་ལ)ན། །དེ་ནི་ནད་མེད་ཆུ་ཡིན་ནོ། །སྙིགས་མའི་མདོག་ནི་སྐྱ་བ་གར། །ཆབ་དཀར་(འཆི་བ་དང་རླུང་འཐབ)འོ་མ་འདྲ་བ་དང་། །ཆབ་ནག་སྲ་ཁུ་(ཆུ་སེར་འཚོ)འདྲ་བ་དང་། །ཆ་དམར་(འཆི)བཙོད་ཁུ་འདྲ་བ་དང་། །དམར་སེར་འོད་དང་ཆས་པ་དང་། །མདོག་ནི་སྨུག་ནག་དག་དང་ནི། །རྟ་ཆད་པ་ཡི་ཆུ་བཞིན་དཀར། ཁ་དོག་མ་འགྱུར་ལྦུ་དཀར་དང་། །དེ་དག་མདོག་སྟེ་ཀྱུལ་ན་འོ། །སྐྱ་བོ་གོར་གོར་ཁོང་འཁྲུས་པ། །བད་ཀན་རྒྱས་འཁྲུགས་འཆི་བ་འོ། །ཆབ་དཀར་འོ་མའི་ཆུ་འདྲ་བ། །བད་རླུང་འཁྲིགས་ཏེ་འཆི་བ་ཡིན། །ཆབ་ནག་སྲན་ཁུ་འདྲ་བ་ནི། །ཆུ་སེར་ནག་པོ་འཁྲུགས་ཏེ་འཆི། །ཆབ་དམར་བཙོད་ཁུ་འདྲ་བ་ནི། །ཁོང་འཁྲུགས་ཁྲག་རྒྱས་འཆི་བ་འོ། །དམར་སེར་འོད་དང་ཆས་པ་ནི། །མཁྲིས་པ་འཁྲུགས་ཏེ་འཆི་བ་འོ། །སྨུག་ནག་མདོག་འདྲ་བྱུང་བ་ནི། །བད་ཀན་སྨུག་འཁྲུགས་འཆི་བའི་བརྟས། །རྟ་ཆད་ཆུ་བཞིན་སེར་འཁྲུགས་པ། །དུག་གི་འཁྲུག་པ་དག་ཡིན་ནོ། །ནད་འཁྲུགས་པ་ནི་མ་ནོར་བྱ། །དེ་དག་ཁོང་འཁྲུགས་དག་ཡིན་ནོ། །འཁྲུགས་འོད་དམར་བ་ཚད་པ་སྟེ། །འཁྲུགས་མདོག་དཀར་ན་ནད་མེད་དེ། །འཁྲུགས་མདོག་སྔོ་བ་གྲང་བ་འོ། །ཀུ་ཡ་འཁྲུགས་པའི་དྭངས་མ་སྟེ། །ཞབས་སུ་ལྗང་གུ་ཟྭ་ཕྱེ་འདྲ། །ཞབས་སུ་བྲ་བོ་རྦོ་ག་འདྲ། །ཀོ་བལ་ཆུས་བཏོག་ཆད་པ་འདྲ། །ཕྱེ་མ་དང་འདྲ་ཚེར་བ་དང་། །སྤུ་འདྲ་བ་ལ་རྒྱུས་ལྡད་འདྲ། །ན་བུན་དང་འདྲ་ནལ་ནལ་སྔོ། །སོལ་ཕྱེ་དང་འདྲ་ནག་པ་དང་། །སྦལ་
41. སྒང་འདྲ་བའི་དུམ་བུ་དང་། །རྒྱ་སྐྱེགས་དང་འདྲ་ཕྱེ་མ་འདྲ། །སྤྲིན་དཀར་དང་འདྲ་དཀར་བ་དང་། །ཁྲག་རླངས་ལྟ་བུ་འདྲ་བ་འོ། །དེ་རྣམས་ཚིག་མ་བརྟག་པ་འོ། །ལྗང་གུ་ཟྭ་འདྲ་མཆིན་དྲི་དང་། །བྱང་ཁོག་སྟོད་ན་ནད་ཡོད་དེ། །ཁ་ཟས་ཚིག་མ་གློ་རྩར་སོང་། །ནད་ཐེབས་ཡུན་རིང་ལོན་པ་དང་། །ཐོག་དང་འདྲ་བ་བྱུང་བ་ན། །པུས་མོ་ཡན་ལག་ཚིག་མ་བཞིན། །ཀོ་བལ་དང་འདྲ་བྱུང་བ་ན། །བད་མཁྲིས་རྒྱས་པས་འཆི་བ་འོ། །གསེར་མདོག་འདྲ་བ་བྱུང་བ་ན། །མཁལ་རྐེད་ཆུ་སོ་ན་བ་འོ། །བརྒྱུངས་པ་ཀླད་འདྲ་བྱུང་བ་ན། །གྲང་རླུང་དག་གིས་ཉམ་ཆུང་བའོ། །ན་བུན་དང་འདྲ་བྱུང་བ་ན། །བད་ཀན་དག་གིས་རྒྱས་པ་འོ། །སོལ་ཕྱེ་དང་འདྲ་བ་བྱུང་བ་ན། །ཆུ་སེར་ནག་པོ་རྒྱས་པ་འོ། །ཡང་ན་དུག་གིས་བཏབ་པ་འོ། །སྦལ་སྒོང་དང་འདྲ་དུམ་བུ་ནི། །ཕོ་བ་ལ་སོགས་སྐྲན་ཡོད་པའོ། །རྒྱ་སྐྱེཊ་དང་འདྲ་ཕྱེ་མ་ནི། །མཆེར་པ་མཁལ་མར་ནད་ཞུགས་པའོ། །སྤྲིན་དཀར་དང་འདྲ་ཀུ་ཡ་མ། །གློ་དང་སྙིང་ལ་བད་རླུང་ཞུགས །ཁྲག་རླངས་འདྲ་བ་མཆིན་པ་ལའོ། །ཀུ་ཡ་ཆུ་ཁར་སྤྲིན་འདྲ་བ། །གློ་དང་སྙིང་ལ་ནད་ཡོད་དེ། །བར་དུ་བྱུང་ན་རླངས་པ་འདྲ། །མཆིན་པ་དང་ནི་མཆིན་དྲི་དང་། །མཁྲིས་པ་ཕོ་བ་མཆེར་པ་དང་། །བར་གྱི་ནད་དེ་ཀུན་ཏུ་འོ། །ཞབས་སུ་བྱུང་བ་སྙིགས་མ་སྟེ། །མཁལ་མ་ཆུ་སོ་རྒྱུ་ལོང་དང་། །ལྒང་ཕུགས་དག་ལ་ནད་ཡོད་པའོ། །ཁ་ཞབས་ཀུན་ཏུ་ཁྱབ་པས་ན། །སྙོམས་པས་ནད་མེད་འདུས་པ་འོ། །བསྡུ་ན་རྣམ་པ་བཞི་རུ་འདུས། །དཀར་ན་རླུང་དང་བད་ཀན་ཆེ། །དམར་ན་ཁྲག་ཤས་ཆེས་བ་སྟེ། །དབུས་སེར་མཐའ་སྔོ་མཁྲིས་པ་སྟེ། །སྨུག་ན་མཁལ་ནད་ཡོད་པ་འོ། །འདྲེས་པའི་མཚན་ཉིད་བརྟག་པ་ནི། །ཆུ་མདོག་དཀར་ལ་ཀུ་ཡ་དམར། །སྟེང་བྱུང་གློ་དང་སྙིང་ལ་འོ། །བར་དུ་བྱུང་ན་མཆིན་ཁྲག་རྒྱས། །ཞབས་སུ་བྱུང་ན་མཁལ་མཆེར་ནད། །ཆུ་མདོག་དམར་སེར་ཀུ་ཡ་མཚུངས། །རིམས་ནི་མེ་བཞིན་ཚ་བ་སྟེ། །གློ་སྙིང་ཀླད་པ་ལྡང་དུབ་བྱེད་པ་འོ། །བར་དུ་བྱུང་ན་མཆིན་པ་སྟེ། །
42. ཞབས་སུ་བྱུང་ན་རིམས་རྨོང་བུ། །དོན་སྣོད་འཁྲིགས་པ་དག་ཡིན་ནོ། །ཆུ་མདོག་ཁམ་ནག་བྱུང་བ་ན། །ཀུ་ཡ་ཤ་ཁུའི་སྙིགས་མ་འདྲ། །ཤ་རུལ་འབུས་ཟོས་སྙིགས་འདྲ་ན། །མཆིན་འགྲམས་ནང་དུ་ཁྲག་ངན་ལྷུང་། །སྟོད་སྨད་དག་ཀྱང་གོང་བཞིན་ནོ། །ཆུ་མདོག་ཁམ་སེར་ཀུ་ཡ་མ། །ཁྲག་རླངས་འདྲ་བ་མཆིན་འགྲམས་ནད། །དེ་ཡང་སྟོད་སྨད་གང་དུ་འོ། །ཆུ་དང་ཀུ་གཉིས་དཀར་བ་ནི། །གྲང་བའི་ནད་དུ་ཤེས་པར་བྱ། །ཆུ་དཀར་ཀུ་ནི་གསེར་ཕྱེ་འདྲ། །ཡང་ན་ལྷང་ཚེར་དང་འདྲ་བྱུང་། །མཁལ་མའི་རྩ་སྦུགས་འགགས་པ་སྟེ། །ཉལ་པོ་མི་ནུས་མཁལ་མའི་ནད། །དཀར་དམར་ཆུ་དང་ཀུ་འདྲེས་ན། །ནད་ཀྱང་འདྲེས་མ་དག་ཏུ་འོ། །ཆུ་དཀར་གར་པོ་འགྱུར་མ་བཏུབ། །མ་ཞུ་བ་ཡི་ནད་དེས་འཆི། །ཆུ་མདོག་རྒྱ་སྐྱེགས་དང་འདྲ་བ། །ཀུ་ཡ་སྟེང་བྱུང་ཀླད་པ་ལྕི། །མགོ་འཁོར་གློ་སྙིང་མ་བདེ་རེངས། །བར་དུ་བྱུང་ན་མཁལ་མཆེར་རླུང་། །གཞུག་གི་ཞབས་སུ་བྱུང་བ་ནི། །རྒྱུ་ལོང་རླུང་ཞུགས་སྦོས་འཁྲོག་འཁྲུ། །ཆུ་སེར་ཀུ་ཡ་སྟེང་བྱུང་ན། །རླུང་རྩ་གློ་སྙིང་དག་ལ་ཡོད། །སྨྱོ་འབོག་བརྒྱལ་ནད་ཡོད་པར་འགྱུར། །རླུང་རྩ་ཤ་རུས་བར་ན་ཡོད། །འཐེང་གྲུམ་ཞ་སྐམ་དག་ཏུ་འགྱུར། །ཞབས་སུ་བྱུང་ན་རྒྱུ་ལོང་ཚ ། །རྒྱ་འཁྲོག་ཕྱི་ས་འགགས་པ་དང་། །ཆུ་སེར་ཀུ་སེར་སྟེང་བྱུང་ན། །མཁྲིས་པ་ཤ་ཡ་དག་ཡིན་ཏེ། །ཧ་ཅང་མི་ལྡོག་འཆི་བ་འོ། །ཆུ་དང་ཀུ་ནི་སེར་སྐྱ་ན། །ཤ་སེར་མིག་སེར་བཅོས་སུ་བཏུབ། །དམར་རྩུབ་འཆི་བ་དག་ཡིན་ཏེ། །ཆུ་སྐྱ་ཀུ་ཡ་ཐུམ་པ་ཟེ(ཕག) །སྤྲིན་འདྲ་ཐོར་བྱུང་སྟེང་ཡོད་ན། །བད་ཀན་སྐྱ་བོ་ཀླད་སྟེང་སོང་། །ཀླད་པ་དྲག་ཏུ་ན་བ་འོ། །གློ་སྙིང་མི་བདེ་འབྱུང་བ་སྟེ། །བར་དུ་བྱུང་ན་ཕ་མཆིན་ཏེ། །ཞབས་སུ་བྱུང་ན་རྒྱུ་ལོང་དང་། །ཆུ་སོ་ན་དང་སྦོ་འཁྲོག་དང་། །འཁྲུ་བ་བད་ཀན་སྐྱ་བོ་སྟེ། །ཆུ་ཡི་མདོག་དང་ཀུ་ཡ་ནག །དུག་དང་རིམས་ནད་རྨོང་བུ་སྟེ། །ནུས་པ་ལས་བྱུང་ནད་ཚིག་བཟང་། །ཆུ་ནི་ལྗང་ནག་ཀུ་ཡ་ལྗང་། །ཁོང་ན་དུག་ཡོད་ཉན་ཆེ་འོ། །ཆུ་
43. མདོག་སྔོ་ལ་ཀུ་ཡ་སྔོ། །བུད་མེད་སྦྲུམ་མ་དག་ཡིན་ནོ། །ཆུ་སེར་ཀུ་ནི་ནལ་ཐེན་འབྱུང་། །སྐྱེ་བར་བྱ་བའི་རྨ་ཡོད་ལ། །སེར་རམ་སྐྱ་བ་ལ་སོགས་ཏེ། །ཇེ་དམར་ཇེ་དམར་སོང་བ་ན། །དེ་ནི་ཆུ་སེར་རྒྱས་ཏེ་འཆི། །ཀུ་ཡ་མེད་དང་འདྲ་མ་ལྡོག་པ། །འཆི་ལྟས་དག་ནི་བསྟན་པར་བྱ། །ནག་པོ་རྔ་མ་འཁྲུགས་དང་འདྲ། །ཆུ་སྨུག་འབྱུང་ཁམ་མནམ་ན་འཆི། །མི་རྣམས་ཡུན་རིང་མནམ་པ་ནི། །ཁོང་དུ་ནད་རུལ་མྱུར་དུ་འཆི། །སངས་ནས་མི་འཁྲུགས་པ་དག་ནི། །ཁ་དོག་ཅི་ལྟར་བྱུང་ཡང་འཆི། །ཆུ་ནི་ཚེགས་བྲུལ་ཆད་ན་འཆི། །ཤིན་ཏུ་དམར་བ་བྱ་ཁྲག་འདྲ། །ཁྲག་ཆད་པ་སྟེ་འཆི་བ་འོ། །དམར་སེར་ལྡོང་རོས་འདྲ་བ་དང་། །མཁྲིས་པ་ཆད་པས་འཆི་བ་འོ། །ཁྲག་ཚོད་དང་འདྲ་བད་ཀན་སྨུག །ཀླད་པ་མཉེས་འདྲ་བད་རླུང་ཆད། །བྱེའུ་ཀླད་དང་འདྲ་ཚིག་མ་ནི། །རླུང་ཆད་པས་ནི་འཆི་བ་འོ། །འོ་ཤི་དང་འདྲ་བད་ཀན་ཆད(ཡང་དུག་སོང་བས་ཆུ་སེར) །མཐིང་ནག་དུག་ཡོད་ཆུ་སེར་ནག །ཀུ་ཡ་མེད་པ་དེ་རྣམས་ནི། །ལྡོག་པ་དུས་མེད་ནད་མེད་དེ། །མི་ལྡོག་ཀུ་ཡ་མེད་ན་འཆི། །ཆུ་རྩ་ཆུ་བཞག་འདྲ་ན་འཆི། །ལུས་ཀྱི་ཤ་འཇུ་ཉ་མིག་འདྲ། །རུས་རྐང་འཇུ་འཆི་བ་འོ། །མར་འདྲའི་ཞག་བྱུང་རྐང་དང་ནི། །ཆུ་བ་བྲོས་ཏེ་ཤ་བྲོས་རིམས་ནད་ཚ། །རུས་པ་ཞེན་པར་འཆི་བར་བྱེད། །འོ་སྤྲིས་འདྲ་བའི་ཞག་དང་ནི། །ཆང་དང་མར་རྣམས་མ་ཞུ་སྟེ། །སྦྲང་འདབ་བའི་ཞག་དག་ཀྱང་། །མར་དང་འོ་མ་མ་ཞུ་ལྕི། །མདོག་ཁམ་དག་ཀྱང་ཤ་མ་ཞུ། །སྒོང་སྤྲིས་རྩིས་ཤུན་དང་འདྲ་བ། །ཚིལ་མ་ཞུ་དང་བཅུད་མ་ཞུ། །མ་ཞུ་ཤ་དང་རུས་མ་ཞུ། །ཆུ་དམར་མ་ཞུ་བ་ནི་སྐྲན། །ཡང་ནི་སྙིངགས་མ་ཡིན་པ་འོ། །སོ་མ་རཱ་ཛ་ལས་ལྟ་བ་ཆུའི་དཔྱད་ལས་དྲང་སྲོང་དང་བསྟུན་པའི་ལེའུ་སྟེ་བཅུ་པའོ། ། ། ། དེ་ནས་འཕགས་པ་འཇམ་དཔལ་གྱིས། །བཅོམ་ལྡན་འདས་ཀྱི་གསུངས་
44. པ་ཡི། །གཞུང་དག་འཁོར་ལ་སྟོན་པ་ལས། །ཐ་སྐར་དག་ལ་གསུངས་པ་ནི། །བཅོམ་ལྡན་འདས་ཀྱིས་བཀའ་བསྩལ་པ། །ཐ་སྐར་བཅུད་ཀྱི་སེམས་ཅན་ནི། །རྟེན་ཅིང་འབྲེལ་པར་འབྱུང་བ་ཡི། །འབྱུང་བ་ལྔ་ནི་རྟེན་འབྲེལ་ཏེ། །རྣམ་ཤེས་ལྔ་ཡིས་བརྟག་པ་འོ། །ཤེས་རབ་ལྡན་ཞིང་སྙིང་རྗེར་ལྡན། །ཡུལ་གྱི་རི་རྩེར་ཉི་ཤར་ཚེ། །འོད་ཟེར་ཡོད་ཅིང་མུན་པ་མེད། །སྣང་བ་ཡོད་པའི་ཕྲུམ་མཐིལ་དུ། །ནད་དང་གདོན་མི་གཟུང་བའི་ཕྱིར། །འདི་ལྟར་རྣམ་པར་བལྟ་བར་བྱ། །སྐྱེ་མཆེད་ལྔ་ཡིས་བརྟག་པར་བྱ། །ལྷའི་བུ། །གཟུགས་ཀྱིས་བརྟག་པ་དང་པོ་སྟེ། །དང་པོ་གང་དུ་བཏང་བ་ཤར་གྱི་ཕྱོགས། །སྐྱེས་པ་ཕོ་ལ་བརྟག་པར་བྱ། །བུད་མེད་ནུབ་ཀྱི་ཕྱོགས་སུ་བརྟག །ཆུ་ནི་ཁ་སྦུབ་(ཕོ་ལ)གན་རྐྱལ་ལོ(མོ་ལ)། །བྱ་ལམ་ལྔ་(ཕྱོགས་བཞི་དབུས་དང་ལྔ)ལས་བཞི་རུ་བརྟག །ཁང་ས་མཐེབ་གང་དཀྱིལ་(དབུས་སུ)དུ་བརྟག །ཕྱི་རིམ་ཞིང་ས་དུར་ས་འོ། །བྱ་ལམ་བརྟག་པ་བསྟན་པ་ནི། །ལྷའི་བུ། །བྱ་ལམ་བསྐོར་བ་དྲུག་ཡིན་ཏེ། །དབུས་སུ་ས་ཏེ་མཆེར་པ་འོ། །ཤར་གསུམ་དཔྱིད་དེ་མཆིན་པ་དང་། །ལྷོར་ནི་དབྱར་ཏེ་སྙིང་དག་གོ །ནུབ་(ལྕགས)གསུམ་སྟོན་ཏེ་གློ་དག་གོ །བྱང་གསུམ་དགུན་ཏེ་མཁལ་མ་འོ། །དབུས་(ཕོ་བ་མཆེར་པ)ནི་ཀུན་གྱི་ཐ་ཆུངས་སོ། །དེ་ནས་རིམ་པའི་བྱེ་བྲག་གོ །རླུང་ནི་ཁ་དོག་སྔོ་སྐྱ་སྟེ། །མཁྲིས་པ་སེར་ཏེ་གསེར་དང་འདྲ། །བད་ཀན་སྣུམ་པོ་སྙིགས་མ་དཀར། །ལྡན་དང་འདུས་པ་དེ་བཞིན་འགྲེ། །ཕྱིེ་ཡི་རེ་ཐག་བཅུ་བཞི་ལ། །དབྱེ་བས་དགུ་བཞི་སུམ་ཅུ་དྲུག །ནང་དུ་(ཕྱོགས་བཞི་ལ་རིམ་པ་གསུམ་དུ)བཅུ་གཉིས་དག་ཡིན་ནོ། །དཔྱིད་(ཤར་)ཀྱི་ཕྱོགས་སུ་བརྟག་པ་ནི། །སྲུབས་སུ་བྱུང་བ་དུར་ས་སྟེ། །ཉ་དང་དུང་འདྲ་སྦལ་འདྲ་བྱུང་། །ཀླུ་གཉེན་གདོན་ཏེ་ཆུ་སེར་ནད། །ཉ་མིག་སྤྲུལ་མགོ་དག་དང་ནི། །སྦྲུལ་ནག་འཁྱིལ་བ་ལྟ་བུ་དང་། །སྦྲུལ་འབྱུང་ས་དག་གདོན་པ་འོ། །པི་ཝང་ཅང་ཏེའུ་གཞུ་དག་ནི། །མ་མོ་བདུད་མོགདོན་པ་འོ། །མི་འགྱུར་ཀ་མེད་འཆི་བ་འོ། །ལྦུ་བ་ཁ་ཆུ་འདྲ་
45. བ་ནི། །འདྲུས་པ་འཁྲུགས་ཏེ་འཆི་བ་འོ། །འོད་འདྲ་པདྨ་རྡོ་རྗེ་འདྲ། །གངས་འདྲ་ཤིང་འདྲ་སྲུང་མ་ཁྲོས། །ཟུར་གསུམ་ཕུར་འདྲ་ཞགས་པ་འདྲ། །ལྕགས་ཀྱུར་འདྲ་ན་འབྲུབ་པ་ཡོད། །ཐོད་པ་འཕང་འདྲ་ཕུར་བུ་འདྲ། །མ་མོ་བསྟན་པས་འབྲུབ་པ་ཡོད། །ཡུངས་ཀར་སྲན་ན་མ་འདྲ་བ་དང་། །གྲི་གུག་དང་འདྲ་གཤིན་རྗེ་རྦོད། །གསེར་གྱི་ཁ་དོག་འདྲ་བ་ནི། །རྨ་ནད་རྣམ་བདུན་འབྱུང་བ་ལྕི། །ཇེ་དམར་ཇེ་དམར་མྱུར་དུ་འཆི། །ལྦ་བ་ཁ་ཆུ་འདྲ་བ་ནི། །མགོ་བོའིི་ལྷ་བ་ཤོར་བ་འོ། །དམར་ལ་ཆད་པ་སོབ་འདྲ་ན། །ཡན་ལག་ལྷ་བ་ཤོར་བ་འོ། །འོད་ཅན་རྩ་མདོག་བྱུང་བ་ནི། །རྩ་ནི་ཤོར་བར་ཤེས་པར་བྱ།།མདུང་རྩེ་གྲི་རྩེ་འདྲ་བ་དང་། །པདྨའི་འདབ་མ་ལྟ་བུ་དང་། །རྒྱལ་མཚན་ལྟ་བུ་བྱུང་བ་ནི། །སྲུང་མ་བརྟེན་པས་དམར་བ་འོ། །ཟླ་བ་འདྲ་ཞིང་དཀར་བ་སྟེ། །རྔ་ཡི་དབྱིབས་འདྲ་སྨུག་མོ་འོ། །ཀུ་ཡ་སངས་ན་འཆི་བ་སྟེ། །ཀུ་ཡ་ཡོད་ན་བཟང་བ་སྟེ། །ལང་ལིང་བྱུང་ན་འཆི་བ་འོ། །སྲན་མ་འདྲ་བ་བྱུང་བ་ན། །ལོ་ཡི་དུས་སུ་འཆི་བའི་ནད། །དར་པོ་ཆེ་དང་ཕན་འདྲ་ན། །སྦྱང་རྗེས་གྲུ་འདྲ་ཡུལ་ལྷ་ཁྲོས། །དབྱར་ཟླ་གསུམ་(ལྷོ་ཕྱོགས་སུ)ལ་བརྟག་པ་ནི། །སྦུབས་འདྲ་སྣ་འདྲ་དུར་ས་སྟེ། །ཉ་འདྲ་ལུག་འདྲ་བྱུང་བ་འོ། །དམར་སྨུག་མཆིན་པའི་ནད་ཡིན་ཏེ། །སེར་ལ་ཁ་དོག་མི་གསལ་ན། །རྒྱུ་མ་དམུ་མཆུས་གང་བ་ཡིན། །ཁ་དོག་སྣ་ཚོགས་བྱུང་བ་ནི། །ཁོང་ན་དུག་ནི་ཡོད་པ་ཡིན། །དམར་ལ་དྭངས་པ་འདུས་པ་འཁྲུགས། །དམར་ན་ཁོང་ན་མཆི་པའི་དམུ།།བ་མོར་ཉི་ཤར་འདྲ་ན་མྱུར་དུ་འཆི།།དབུགས་ཀྱིས་གང་ན་གྲོལ་ནད་ཡིན། །སེར་མོ་ལམ་བྱུང་ཡན་ལག་ཞ། །གཉིས་སུ་བྱུང་ན་རྐང་པ་ཞ །ར་མིག་སྤྱང་རྗེས་བཙན་དག་ཁྲོས། །རྒྱ་ཟོར་ཧྭ་ཐབས་ཆོས་དཀོར་འདྲེ། །སེར་ལ་སྐུད་འདྲ་ཀླུ་གདོན་གནོད། །སྨུག་རྦ་བཙན་དང་བྲག་སྲིན་གནོད། །གྲུ་གསུམ་གྲུ་བཞི་མ་མོར་བསྡོངས། །སྐྱ་ལམ་བད་ཀན་སྐྱ་བོ་སྟེ། །སྨུག་ལ་འཐིབས་ན་བད་ཀན་སྨུག།།སྨུག་སེར་སྙིང་ལ་ཆུ་སེར་ཡོད། །སྔོ་སྐྱ་གློ་ལ་ནད་
46. འདུས་པ། །སྨུག་ནག་སྔོ་ནག་མཆིན་པའི་ནད། །དམར་སེེར་སྔོན་ན་མཆེར་པའི་ནད། །སྔོ་ལ་ནལ་བ་མཁལ་མའི་ནད། །དོན་བཞིན་སྣོད་ཀྱང་དེ་བཞིན། །སྲོག་འཛིན་ས་ནས་བརྟག་པ་ནི། །གྲུ་གསུམ་དྲང་བ་ཁ་ལུའི་སྲོག། །ཆུ་མིག་འཁྱིལ་བ་ཁ་ཡི་ས། །རས་སུ་ར་འདྲ་སྙག་པའི་སྲག། །དགུན་ཟླ་གསུམ་ལ་བརྟག་པ་ནི། །ཁ་བའི་མདོག་འདྲ་ཀླད་པ་ཤོར། །ཁྲག་གི་ལམ་འདྲ་ངན་པ་སྟེ། །སངས་པ་(ཀུ་ཡ་མེད་པ)ཟླ་བ་བཞི་ན་འཆི། །དང་པོ་དྲ་བ་བདུད་ཡིན་ཏེ། །གྲི་རྩེ་བྲག་འདྲ་བདུད་ནི་ནོ། །ཉི་མ་དང་འདྲ་ཀླུ་དང་བསྡོངས། །ལྗང་གུ་ཀླུ་དང་བསྡོངས་པ་སྟེ། །སྦྲུལ་ལྕེ་དང་འདྲ་སྦྲིན་དང་འདྲ། །དང་པོ་མཁྲིས་པ་ཐ་མ་རླུང་། །དུང་འདྲ་བད་ཀན་རླུང་དང་བསྡོངས། །ཉ་མིག་སྦྲུལ་ལྕེ་འདྲ་བ་དང་། །རྦོག་བརྩེགས་འདྲ་ཆོས་དཀོར་འདྲེ། །སྟོན་ཟླ་གསུམ་ལ་བརྟག་པ་ནི། །གུར་གུམ་(བད་ཀན་དང་བསྡོངས་པ)མདོག་འདྲ་ཕོ་བར་མཁྲིས། །ཆུ་རྩ་འདྲ་བ་ལོང་དུ་བད་ཀན་ཏེ། །ལྗང་གུ་རྒྱུ་མར་བད་ཀན་མཁྲིས་པ་སྟེ། །གསེར་ཕྱེ་འདྲ་མཁྲིས་པ་ལུད། །ལྷང་ཚེར་འདྲ་ན་ལྒང་ཕུགས་ནད། །བྱི་བྲུན་འདྲ་ན་བསམ་སེའུ་ནད། །དེ་ལྟར་དོན་བཞིན་སྣོད་ཀྱང་ངོ་། །སྦྲུལ་འདྲ་སྦལ་འདྲ་ཀླུ་ཡིན་ཏེ། །མཛོ་འདྲ་ཕག་འདྲ་ས་བདག་གདོན། །སྡིག་པ་ཉ་དང་ས་སྲིན་ནོ། །མདོག་སྨུག་དམར་བ་དག་ང་ནི། །སེར་སྨུག་སེར་བ་གཏར་བར་བྱ། །སྔོ་སྐྱ་སྟེང་དཀར་ཁ་སེར་བ། །དེ་ནི་བསྲེག་པར་བྱ་བ་འོ། །བུད་མེད་གཟུགས་དང་བུ་ཆུང་དང་། །རྐང་ལག་གཟུགས་དང་བྱ་གཟུགས་དང་། །གློག་དང་མགལ་མེ་འཁོར་བ་དང། །མ་བདུད་དག་ནི་གནོད་པ་འོ། །དང་པོ་བད་ཀན་ས་ཡིན་ནོ། །ཁ་དོག་སྐྱ་ལ་ཀུ་ཡ་སྨུག། །སྟོད་དུ་བད་ཀན་རྒྱས་པ་འོ། །བར་དུ་མཁྲིས་པའི་ས་ཡིན་ཏེ། །མདོག་སེར་ཞག་ཆགས་མཁྲིས་པ་ལུད། །ཐ་མ་རླུང་གི་ས་ཡིན་ཏེ། །རྒྱ་གྲམ་པ་ལ་སོགས་པ་བྱུང་། །སྨད་དུ་རླུང་ནི་ཚ་བ་འོ། །དབུས་སུ་བད་ཀན་བར་དུ་མཁྲིས། །ཐ་མ་ཡང་བ་རླང་ཡིན་ནོ། །སོ་མ་རཱ་ཛ་ལས་ཆུའི་བྱ་ལམ་དང་ནད་དང་གདོན་གྱི་ལེའུ་སྟེ་
47. བཅུ་གཅིག་པའོ།། །།དེ་ནས་ཡང་གསུངས་པ། །དཔྱིད་ནི་མོ་རྣམས་འཁྲིགས་པ་སྟེ། །དབྱར་ནི་ནམ་མཁའ་ལ་གནས་པ། །སྟོད་ནི་ས་ལ་གནས་པ་འོ། །དགུན་ནི་ཕོ་རྣམས་འཁྲུགས་པ་འོ། །ཤར་ཕྱོགས་ཤིང་ཡིན་ལྷོ་ཕྱོགས་ནི། །མེ་སྟེ་ནུབ་ཕྱོགས་ལྕགས་ཡིན་ཏེ། །བྱང་ཕྱོགས་ཆུ་སྟེ་དབུས་ནི་ས། །དཔག་བསམ་ཤིང་གི་རྩེ་མོ་དེ། །ཤིང་ནས་(ཤར་ནས་བྱང་དུ་)ཆུ་ལ་ཟུག་ན་བཟང་། །མ་བུ་ལག་པ་སྦྲེལ་བ་སྟེ། །ཆུ་ན་(བྱང་ནས་ཤར་དུ་)ཤིན་དུ་ཟུག་ན་བཟང་། །ཤིང་ནས་(ཤར་ནས་ལྷོ)མེ་རུ་ཟུག་ན་ནི། །བསྐྱེད་པའི་བུ་དང་ཕྲད་པ་ཡིན། །ཤིང་ནས་(ཤར་ནས་དབུས་མཚམས་སུ)ས་རུ་ཟུག་ན་ནི། །དབང་ཐར་ནོར་དང་ཕྲད་པ་ཡིན། །ལྕགས་སར་ཟུག་པ་(ཤར་ནས་ནུབ་ཏུ)་དག་དང་ཕྲད། །དཔྱིད་གསུམ་ཟུག་པ་འཆི་བ་ཡིན། །དཔག་བསམ་ཤིང་གི་རྩེ་མོ(ལྷོ་ནས)དེ། །མེ་ནས་ཤིང་དུ་ཟུག་ན་བཟང་(ཤར་དུ)། །སྲོག་གི་མ་དང་སྦྲེལ་བ་ཡིན། །མ་བུ་ལག་པ་སྦྲེལ་བ་སྟེ། །ཤིང་ནས་མེ་རུ་ཟུག་ན་བཟང་(ཤར་ནས་ལྷོ)། །མེ་ནས་ལྕགས་སུ་ཟུག་པ་ནི། །དབང་ཐང་ནོར་དང་ཕྲད་པ་ཡིན། །ས་སར་ཟུག་ན་བུ་དང་ཕྲད། །མེ་ནས་ཆུ་ལ་ཟུག་པ་ནི། །དབྱར་གྱི་དུས་སུ་འཆི་བ་ཡིན། །གཞན་དུ་གྲོགས་དང་འཕྲད་པ་འོ། །དཔག་བསམ་ཤིང་གི་རྩེ་མོ་དེ། །ལྕགས་ནས་ས་རུ་ཟུག་པ་ནི། །སྲོག་གི་མ་དང་འབྲེལ་པ་སྟེ། །ས་ནས་ལྕགས་ས་ཟུག་ན་བཟང་། །ལྕགས་ནས་(ནུབ་ནས་ཤར་དུ)ཤིང་དུ་ཟུག་ན་ནི། །དབང་ཐང་ནོར་དང་ཕྲད་པ་ཡིན། །ལྕགས་ནས་(ནུབ་ནས་བྱང་)ཆུར་ཟུག་བུ་དང་ཕྲད། །མ་བུ་ལག་པ་སྦྲེལ་བའོ། །ལྕགས་(ནུབ་ནས་ལྷོ་རུ)མེ་ཏུ་ཟུག་ནི། །སྟོན་(གློ་ལྕགས་དུས་གློ་རབ་འབྲིང་)གྱི་དུས་སུ་འཆི་བ་ཡིན། །གཞན་དུ་དགྲ་དང་ཕྲད་པ་འོ། །དཔག་བསམ་ཤིང་གི་རྩེ་མོ་དེ། །ཆུ་ནས་(བྱང་ནས་ནུབ་ཏུ)ལྕགས་སུ་ཟུག་ན་ནི། །སྲོག་གི་མ་དང་འབྲེལ་པ་ཡིན། །ས་ནས་(དབུས་ནས་ནུབ་ཏུ)ལྕགས་སུ་ཟུག་ན་བཟང་། །ཆུ་
48. ནས་(བྱང་ནས་ལྷོར)མེ་ཏུ་ཟུག་འགྱུར་ན། །དབང་ཐང་ནོར་དང་ཕྲད་པ་ཡིན། །ཆུ་ནས་(བྱང་ནས་ཤར)ཤིང་དུ་ཟུག་ན་ནི། །བསྐྱེད་པའི་བུ་དང་ཕྲད་པ་ཡིན། །ཆུ་ནས་(བྱང་ནས་དབུས་སམ་མཚམས་སུ)ས་རུ་ཟུག་ན་ནི། །དགུན་གྱི་དུས་སུ་(ཆུའི་དུས་སུ་དགུན་རབ)འཆི་བ་ཡིན། །གཞན་དུ་དགྲ་དང་ཕྲད་པ་ཡིན། །དཔག་བསམ་ཤིང་གི་རྩེ་མོ་དེ། །ས་ནས་མེ་རུ་ཟུག་ན་(དབུས་ན་ལྷོར་)ནི། །སྲོག་གི་མ་དང་ཕྲད་པ་ཡིན། །མེ་ནས་(ལྷོ་ནས་དབུས)ས་རུ་ཟུག་ན་བཟང་། །ལྕགས་སུ་ཟུག་ན་བུ་དང་ཕྲད(དབུས་ནས་ནུབ་ཏུ)། །ཆུ་རུ་ཟུག་ན་ནོར་དང་ཕྲད་(དབུས་ནས་བྱང་དུ)། །ས་ནས་ཤིང་དུ་ཟུག་ན(དབུས་སམ་མཚམས་ནས་ཤར་དུ)ནི། །དཔྱིད་དང་དབྱར་དང་སྟོན་དང་(ཐ་ཆུངས་བཞི་ལ་བྱུང་ན་)ནི། །དགུན་དང་ཐ་ཆུངས་ཕྱེད་ན་འཆི། །སོ་མ་རཱ་ཛ་ལས་ཆུའི་བྱ་ལམ་དུས་ཀྱི་འཁོར་ལོའི་ལེའི་སྟེ་བཅུ་གཉིས་པའོ།། །།དེ་ནས་ཡང་གསུངས་པ། །སྤྱིར་ན་ས་ས་ཁོ་ན་ཏེ། །ས་ནི་ས་གཞི་གནས་སུ་བརྟག །ས་ས་ཕྱོགས་དང་བྲལ་བ་འོ། །ས་ས་བྲལ་དང་མཐའ་ཡས་ཡིན། །ས་སར་སྦྲིལ་བཞིན་འཁོར་གྱུར་ན། །དེ་ནི་བཟང་བར་རབ་ཏུ་བཤད། །ཤིང་དང་མེ་དང་ལྕགས་དང་ཆུ། །བཞི་ནི་གོ་རིམ་ས་ཕྱོགས་སུའོ། །ས་(གཞིའམ)ནི་འཚམས་དང་དབུས་སུ་སྟེ། །བཞི་ལས་བཅུ་གཉིས་གོ་རིམས་བཞིན། །ལས་བཞི་ཕྱོགས་སུ་བསྡུ་བའོ། །བྱ་ལམ་གསུམ་ནི་ཀུན་ལ་འོ། །ཕྱོགས་སུ་དབྱེ་བ་གདོན་དང་ནི། །ནད་ཀྱང་དེ་བཞིན་ཤེས་པར་བྱ། །ཁ་དོག་དབྱིབས་དང་བསྟུན་ནས་ནི། །དཔག་བསམ་ཤིང་གི་རྩེ་མོ་དེ། །ཤིང་ནས་(ཤར་ནས་ནུབ་ཏུ)ལྕགས་སུ་ཟུག་ན་ངན། །ཆུ་ནས་(བྱང་ནས་དབུས་སམ་མཚམས་སུ་)ས་རུ་ཟུག་ན་ངན། །ཤིང་(དཔྱིད་གསུམ)གི་བྱ་ལམ་གསུམ་པ་ནི། །ལྦུ་བ་དག་ལ་བརྟག་པར་བྱའོ། །མེ(དབྱར་གསུམ)ཡི་བྱ་ལམ་གསུམ་པ་ནི། །རླངས་པ་དག་ལ་བརྟག་པར་བྱའོ། །ལྕགས་(སྟོན་གསུམ)ཀྱི་བྱ་ལམ་གསུམ་པ་ནི། །དུས་ལྡོག་པ་ལ་བརྟག་པ་བྱའོ། །ཆུའི་(དགུན་གསུམ)བྱ་ལམ་
49. གསུམ་པ་ནི། །ཀུ་ཡ་མ་ནི་དག་ལ་བརྟག །ས་ཡི་བྱ་ལམ་གསུམ་པ་ནི། །ཁ་དོག་དག་ལ་བརྟག་པར་བྱ། །ཤིང་(ཤར་གྱི་རི)གི་བྱ་ལམ་དང་པོ་ལ། །ལྦུ་བ་ཕུང་པོ་མཆོད་རྟེན་དང་། །ཕྱེད་རལ་སྲོག་ཆགས་གང་བྱུང་བརྟག། །ཧྭ་ཐབས་གདུག་འདྲ་བ་དན་དང་། །གངས་འདྲ་དེ་ནི་ཆོས་དཀོར་འདྲེ། །ཤིང་གི་བྱ་ལམ་བར་མ་(ཤིང་གི)ལ །ཤ་རུ་རི་བོང་གླང་སྣ་རྨུ། །བྱ་དང་རི་དྭགས་མི་དང་ནི། །ཤིང་ལ་ཆགས་སམ་ཤིང་ཕྱིར་འབྲིང་། །ཤིང་(དཀར་གསུམ)གི་བྱ་ལམ་ཐ་མ་ལ། །གཞན་མི་འདྲ་བའི་ཁ་དོག་གཟུགས། །བྱུང་ན་བན་བོན་རབས་ཆད་རྦོད། །ཕུར་ཁ་ཡུངས་ཀར་ཟོར་ཡིན་ཏེ། །སྦུར་པ་འདྲ་བ་བདུན་ཡིན་ནོ། །ཡང་ན་མཆིན་པ་དུག་སྨིན་པའོ། །ཤིང་དང་ས་ཡི་བྱ་ལམ་དུ། །དྲ་བ་བྱུང་བ་བདུད་དང་ཟོར། །མེ་ཡི་བྱ་ལམ་དང་པོ་ལ། །འཇའ་ཚོན་ཀུན་འདྲ་ཡང་ན་གློག། །དུར་སར་བས་པས་ངན་པ་འོ། །ས་སྒོ་བྱེ་བས་དུག་ཕུར་གདབ། །སྲན་ཙམ་ལྔ་ནག་བྱུང་ན་ནི། །སྙིང་ལ་རླུང་ཞུགས་སྨྱོ་འབོག་འོང་། །མེ་ཡི་བྱ་ལམ(ལྷོ་གསུམ)བར་མ་ལ། །སྤྲིན་དང་ན་བུན་འདྲ་བ་དང་། །ཤིང་དག་གི་ནི་གཟུགས་བྱུང་བ། །ཀླུ་གདོན་གནོད་དེ་ཉ་མིག་འདྲ། །ས་བདག་དག་གི་གདོན་པ་ཡིན། །སྤྲིན་འདྲ་མར་བྱུང་རྒྱུ་མའི་ནད། །སྔོ་ན་རྒྱུ་མ་འཁྲུག་པ་འོ། །མེ་ཡི་བྱ་ལམ་ཐ་མ་ལ། །མིག་མངས་རིས་ནི་བྱུང་བ་ན། །གྲུབ་གསུམ་ཞིང་ངམ་ཁང་རྩ་ན། །དེའུ་གསིང་བྲག་གམ་བྲག་དམར་ལྡན། །ཀླུ་སྲིན་གདོན་པས་སྲུབས་སུ་ཆགས། །ནད་ནི་འགོ་བ་ཡོད་པ་འོ། །གཉིས་སུ་བྱུང་ན་མཛེ་ནད་ཡོད། །གསུམ་དང་བཞི་བྱུང་འཆི་བ་འོ། །མེ་དང་ས་ཡི་བྱ་ལམ་ལ། །ཟླུམ་པོ་ཆགས་ནས་ས་བོན་འཆོར། །ཟླ་གམ་ཆགས་ན་བུས་པ་ཆེ། །ནས་འདྲ་མིག་འདྲ་ཉ་ཁ་འདྲ། །བསེན་མོ་འདྲེ་མོ་གདོན་པ་ཡིན། །ལྕཊ(ནུབ་ཀྱི)་ཀྱི་བྱ་ལམ་དང་པོ་(གློ་ལོང་ལ)་ལ། །ལྕགས་ཀྱུ་དགྲ་སྟྭ་བྱུང་བ་ན། །ཕ་མྱེས་གྲིིར་ཤི་དུར་ཁ་བྱེ། །ལྦུ་བ་དམར་ལ་ཉ་མིག་འདྲ། །གློ་ལ་རླུང་དང་ཚ་བ་འོ། །གསེར་གྱི་དྲ་བ་འདྲ་བ་ནི། །མཆོད་རྟེན་ལྷ་ཡི་གདོན་དག་དང་། །གློ་ལ་ནད་ནི་
50. ཡོད་པ་འོ། །ལྕགས་ཀྱི་བྱ་ལམ་བར་མ་ལ། །བ་ལང་མ་ཧེའི་གཟུགས་བྱུང་ན། །ཕྱུགས་ཕྱིར་འབྲང་བའི་མོ་གདོན་གནོད། །བ་མོ་འདྲ་བ་བྱུང་ན་ནི། །གློ་ལ་སྐྲན་ཅི་ཡོད་པ་འོ། །ལྕགས་ཀྱི་བྱེ་ལམ་ཐ་མ་ལ། །བྲག་འདྲའི་རི་མོ་བྱུང་བ་ནི། །བྲག་ལ་གནས་པའི་བྲག་བཙན་དེ། །བྱང་ཤར་བན་བོན་རྦོད་པ་ཡོད། །ས་ཡི་བྱ་ལམ་ཐ་མ་ལ། །ཀུ་ཡ་བར་ན་ལྡིང་བ་ནི། །ཕོ་བའི་སྟེང་ན་སྐྲན་ཡོད་པའོ། །བྱ་ཡི་ལྕེ་འདྲ་བྱུང་བ་ན། །མཆེར་པའི་སྟེང་ན་སྐྲན་ཡོད་པའོ། །དམར་འདྲིལ་ན་མཆིན་པའི་སྐྲན། །སེར་པོ་མཁྲིས་པ་སྐྲན་གྱིས་བཅར། །རངས་པའིསེར་ལ་དམར་ཐིག་ནི། །མཆིན་མཁྲིས་ཁྲག་གི་སྐྲན་དག་གོ །དམར་པོ་ར་རི་བྱུང་བ་ན། །མཁལ་མ་ཁྲག་གིས་རྒྱས་པ་ཡིན། །ཐམས་ཅད་ཀུན་ལ་དེ་བཞིན་སྦྱར། །ཆུ(བྱང་གི་ཐ་མ་ལྒང་ཕུགས)ཡི་བྱ་ལམ་དང་པོ་ལ། །མེ་ཏོག་ལུག་མིག་འདྲ་བ་ནི། །དཀའ་ཐུབ་ཅན་ནམ་མུ་སྟེགས་ཀྱིས། །ལྷ་ཆེན་པོ་ནི་རྦོད་པ་འོ། །ཉ་འདྲ་ལྔ་བྱུང་ལོང་གའི་ནད། །ཉ་མིག་འདྲ་བ་དྲག་བྱུང་ན། །ས་བདག་གིས་བསླང་མཁལ་ནད་ཞུགས། །ཉ་མིག་འདྲ་བ་བདུན་བྱུང་ན། །དེ་ནི་མཁལ་མ་ཆུ་འགགས་སོ། །ཉ་མིག་འདྲ་བ་བརྒྱད་བྱུང་ན། །ས་བདག་གིས་བསླང་མཁལ་ནད་དོ། །ཆུ་ཡི་བྱ་ལམ་བར་མ་(བྱང་གི)ལ། །ནག་་པོ་ནུ་མ་འདྲ་བ་ནི། །འབྲོག་སྲིན་མོ་ཡི་གནོད་པ་འོ། །བུད་མེད་དམར་མོ་གཟུགས་འདྲ་ནི། །འཚུབས་མ་འདྲ་བྱུང་རེ་མ་ཏི། །ཆུ་(བྱང་གི་གསུམ་པ་)ཡི་བྱ་ལམ་ཐ་མ་ལ། །མཆོད་རྟེན་དང་ནི་བན་དེ་དང་། །གསེར་གྱི་དྲ་བ་བྱུང་བ་ནི། །མགོན་པོ་བྱང་ནས་རྦོད་པ་འོ། །ཆུ་དང་ས་ཡི་བྱ་ལམ་ནས། །བལ་འདྲ་ཁ་ཆུ་ནལ་ནལ་བྱུང་། །མཁལ་མ་གཉིས་ལ་ཆུ་སེར་ཡོད། །ཀུ་ཡ་མ་རྩིང་མཁལ་མིའི་ནད། །ལྒང་པར་རྡེའུ་མཁལ་རྩའི་སྐྱོན། །འཆར་བ་དང་ནི་ནུབ་པ་ཆད། །།སོ་མ་རཱ་ཛ་ལས་ཆུའི་བྱ་ལམ་བསྟན་པའི་ལེའུ་སྟེ་བཅུ་གསུམ་པའོ།། །།
51. དེ་ནས་ཡང་བཅོམ་ལྡན་འདས་ཀྱིས། །ལྷའི་བུ་ཐ་སྐར་ལ་བཀའ་བསྩལ་པ། །ཤེས་རབ་ཆེ་ཞིང་སྙིང་རྗེར་བཅས། །ཡལ་གྱི་རི་ལ་ཉི་ཤར་རྩེ། །འོད་ཟེར་མེད་ཅིང་མུན་པ་མེད། །སྣང་བ་(ལྕགས་སྣོད་དུ)ཡོད་པའི་ཕྲུམ་མཐིལ་དུ། །ནད་དང་གདོན་ནི་གཟུང་བའི་ཕྱིར། །འདི་ལྟར་རྣམ་པར་བལྟ་བར་བྱ། །རྣམ་ཤེས་ལྔ་ཡིས(མིག་རྣ་བ་སྣ་ལྕེ་གཟུགས)བརྟག་པ་སྟེ། །ལྷའི་བུ་གཟུགས(མིག་གིས)ཀྱིས་བརྟག་པ་དང་པོའོ། །གང་ནས་བཏང་བ་ཤར་གྱི་ཕྱོགས། །སྐྱེས་པ་ཕོ་ལ་བརྟག་པར་བྱ། །བུད་མེད་ལ་ནི་ནུབ་ཏུ་འོ། །ཆུ་(བུད་མེད)ནི་གན་རྐྱལ་ཁ་སྦུབ་(སྐྱེས་པ)བོ། །གསོན་ཤིན་དེ་ན་རྣམ་པ་གཉིས། །ཐིག་བཞི་བཏབ་པས་ལིང་ཚེ་དགུ། །དཔྱིད་ཟླ་འབྲིང་པོ་དེ་ལ་བརྟག །བཞི་ནི་ར་བ་བ་དག་ཡིན་ཏེ། །བཅུ་གཉིས་ཐ་ཆུངས་སྟོད་ལ་འོ། །བཅུ་དྲུག་ཐ་ཆུང་བཞི་ནས་ནི། །ཁང་ས་དབུས་སུ་བསྐོར་བ་སྟེ། །ཞིང་ས་དུར་ས་གོ་རིམས་བཞིན། །དེ་ནི་ཆུ་སྟེ་རི་**བྲག་གོ །རླུང་ནི་ཁ་དོག་སྔོན་པོ་སྟེ། །མཁྲིས་པ་སེར་ཏེ་གསེར་བཞིན་ནི། །བད་ཀན་སྨུག་པོ་སྙིགས་མ་དཀར། །ལྡན་**དང་འདུས་པ་དེ་བཞིན་ཏེ། །ཁང་ས་རལ་དང་མགོ་བོ་མེད། །ཤར་དུ་གནམ་སྒོ་ནུབ་ས་སྒོ། །གཡས་དང་གཡོན་ནི་རང་ས་སྟེ། །གཡོན་པ་གདོན་ནི་མོ་ཡི་ས། །རླངས་པ་འདྲིལ་ཞིང་འཆད་གྱུར་ན། །ལྷ་ཆེན་ལ་སོགས་གནོད་པ་ཡིན། །བྲག་དཀར་ལྟ་བུར་བྱུང་གྱུར་ན། །གངས་ལྷ་དཀར་དང་དེ་གནས་མོ། །ཉི་མ་ཤར་འདྲ་བྱུང་བ་ན། །གནམ་ལྷ་དཀར་པོ་གནོད་པ་འོ། །རླུང་འཚུབས་ལངས་པ་འདྲ་བ་ནི། །ལྷ་མོ་བདུད་མོ་གནོད་པ་འོ། །རྦོ་ག་འདྲ་བའི་ཀུ་ཡ་མ། །ལྷ་རྟེན་བཙུགས་པའི་ལྷ་འདྲེ་གནོད། །ལམ་འདྲ་ཁྭ་དང་ཧ་ཐབས་དང་། །ནོར་ཕྱིར་འབྲངས་པ་གནོད་པ་འོ། །ཡུངས་ཀར་མུ་ཏིག་འདྲ་བ་ནི། །ཀླུའམ་བན་བོན་རྦོད་པ་གནོད། །དབུས་སུ་མཐིང་ནག་བྱུང་བ་ནི། །བན་བོན་སྲུང་མ་ནག་མོ་གནོད། །དབུས་སུ་དཀར་མོ་བྱུང་བ་ན། །བན་བོན་རྦོད་ལྷག་ཀར་མོ་གནོད། །རྩབ་ནག་ལ་རྩེ་མོ་དཀར། །རོ་འདྲ་སྲུང་མ་བསྟན་གང་
52. གནས། །མདུང་རྩེ་རལ་གྲིའི་གཟུགས་འདྲབ་། །ཕ་མེས་བསྟེན་པའི་ལྷ་འདྲེ་གནོད། །ཁྱི་མིག་ལྟ་བུ་བྱུང་བ་ན། །དམ་སྲིད་འགོང་པོ་གནོད་པ་ཡིན། །ཉ་དང་རུས་སྦལ་ལྕོང་མོ་དང་། །སྦྲུལ་དང་སྡིག་པ་དོམ་ལ་སོགས། །ས་བདག་ཀླུ་གཉེན་གནོད་པ་ཡིན། །གཟུགས་ལས་དཔག་སྟེ་ཤེས་པར་བྱ། །དེ་ཡི་རྗེས་ལ་དཔག་བྱས་ཏེ། །ཕྱོགས་ནས་ཁང་ས་ཞིང་བཞིན་ནོ། །འཁོར་ཞིང་ལྡོག་པ་ཤིན་ཏུ་བཟང་། །པདྨ་ལྟར་ལྡོག་སྲུང་མ་ཁྲོོས། །ཟླ་བ་ལྟར་ལྡོག་ཡི་དམ་ཆག། །རིན་ཅེན་ལྟར་ལྡོག་མི་གཙང་འདྲེས། །རྡོ་རྗེ་ལྟར་ལྡོག་སློབ་དཔོན་གྱི། །སྲུང་མ་དག་ནི་ཁྲོས་པ་འོ། །གྲུ་གསུམ་དོང་འདྲ་གཞན་གྱིས་རྦོད། །ཉི་ཟེེར་ལྟར་ལྡོག་ལྷ་སོགས་གནོད། །ན་བུན་ལྟར་ལྡོག་གངས་ལ་གནས། །གཞན་ཡང་གཟུགས་ལས་དཔག་པ་འོ། །མི་ལྡོག་སྙིགས་མ་ཆད་གྱུར་ན། །དེ་ནི་འཆི་བ་ཤེས་པར་བྱ། །ཁོང་ནས་ལྡོག་པ་དེ་བཞིན་ཏེ། །མི་ལྡོག་དེ་ནི་ནད་གཞི་ཡོད། །བཅོམ་ལྡན་འདས་ཀྱིས་བཀའ་བསྩལ་པ། །བཏང་བའི་སྒྲ་དང་ཕོ་བའི་སྒྲ། །ཏིག་ཏིག་ཟེར་ན་བད་ཀན་ཡིན། །ཅུར་ཅུར་ཟེར་མཁྲིས་པ་ཡིན། །ཤྭ་ཤྭ་ཟེར་ན་རླུང་ཡིན་ནོ། །འདྲེས་པ་གང་དང་འདྲེས་པར་བརྟག། །སྒྲ་བཅས་སྒྲ་མེད་རེས་འཇོག་ན། །དེ་ན་གདོན་རྣམས་ཡོད་པའོ། །ཡང་བཅོམ་ལྡན་འདས་ཀྱི་གསུངས་པ། །ཐ་སྐར་ལྕེ་ཡིས་བརྟག་པ་ནི། །ཟས་ཀྱི་རོ་དང་དབྲེ་ཡི་དྲི། །དེ་ནི་བཟང་བར་རབ་ཏུ་བཤད། །ཀོ་རུལ་དྲི་མ་མནམ་པ་ནི། །དེ་ནི་ངན་པར་བཤད་པའོ། །ཁོང་དུ་དུག་ཡོད་ཀོ་རུལ་ལའོ། །དྲི་མ་མེད་ཅིང་ཀུ་ཡ་མེད། །དེ་ནས་སངས་པ་འཆི་བ་འོ། །ཀུ་ཡ་མ་རེས་བྱུང་ན་དེ་འོ། །རླུང་གདོན་གྱིས་དཀྲུགས་པའོ། །དཔག་བསམ་ཤིང་མེད་དེ་བཞིན་ཏེ། །ཡང་བཅོམ་ལྡན་འདས་ཀྱིས་བཀའ་བསྩལ་པ། །ཁ་དང་བསྐ་དང་མངར་བ་དང་། །ལན་ཚྭ་སྐྱུར་ནི་བཟང་བ་སྟེ། །ཤིན་ཏུ་ཀོ་རུལ་ཚ་བས་ན། །འདྲེས་པ་གདོན་གྱིས་དཀྲུགས་པ་འོ། །ཡང་བཅོམ་ལྡན་འདས་ཀྱིས་གསུངས་པ། །འཇམ་དང་ཡང་དག་འདྲེས་པ་
53. དང་། །ལྕི་བ་དག་ནི་བཟང་བ་ཡིན། །མཐུག་ན་བཟང་སྟེ་སྲབ་ན་ངན། །ཚ་གྲང་དག་ནི་ཚ་གྲང་སྟེ། །རྩུབ་པ་དག་ནི་རྩུབ་པ་འོ། །འདྲེས་པ་གདོན་ཀྱིས་དཀྲུགས་པ་སྟེ། །ཁྱད་པར་ཤེས་ན་འདྲས་པ་འོ། །ཡང་བཅོམ་ལྡན་འདས་ཀྱིས་གསུངས་པ། །ཟས་ཀྱི་ཚད་ནི་མཉམ་པ་དང་། །སྐོམ་ནི་མང་ཉུང་རན་འཐུངས་པ། །སྤྱོད་ལམ་དྲག་དལ་མ་བྱས་པ། །གནས་ནི་ཚ་གྲང་སྙོམས་པ་དང་། །བུད་མེད་ཉལ་པོ་སྤངས་པ་དང་། །དབང་པོ་གསལ་བས་བརྟག་པར་བྱ། །དབགས་དང་ལྦུ་བ་ཆེ་དག་གམ། །ཆུང་ནས་གཟུགས་བརྙན་དག་ལས་ཏེ། །དུར་ས་བྱེ་བ་རྩུབ་པ་འོ། །སོ་མ་རཱ་ཛ་ལས་ཐ་སྐར་ལ་བསྟན་པའི་ལིང་ཚེ་དགུ་པ་སྟེ་ལེའུ་བཅུ་བཞི་པའོ།། །།དེ་ནས་བཅོམ་ལྡན་འདས་ཀྱིས་གསུངས་པ། །རེག་པ་རྩ་དག་བསྟན་པ་ནི། །དུས་དང་སྤྱོད་ལམ་དག་དང་ནི། །ཅི་ལྟར་ལྟ་བས་བརྟག་པར་བྱ། །དུས་ནི་སྣང་བ་བྱུང་བ་དང་། །མུན་པ་མེད་དང་རི་རྩེ་ལ། །ཉི་མ་དག་ནི་ཤར་བ་དང་། །སྲིབས་ཀྱི་དྭངས་མ་(ནུབ་པ་)གྱེས་པ་དང་། །གདགས་ཀྱིས་དྭངས་མ(ཉི་མ་འདས)གཡོས་པ་དང་། །དུས་བཞིའི་དབང་ཐང་དེ་དུས་བརྩི། །སྨན་པ་(མཚན་ཉིད)གཉིད་ལོག་ཆང་མ་འཐུང་། །ལས་དྲག་སྨྲ་བ་མ་བྱས་ཤིང་། །མྱ་ངན(མྱ་ངན་དང་སེམས་འཁྲུགས་པས་མི་མཐོང་)མ་གདུངས་སེམས་བདེ་དང་། །ནད་ཀྱིས་(དྲག་པོས)མ་བཏབ་ལུས་བདེ་དང་། །བུད་མེད་ལྷན་ཅིག(འདོད་ཆགས་དྲགས་པ)གནས་པ་སྤངས། །ཁམས་གསལ་བས(ལུས་སེམས་བདེ་བས་ནང་མ་གསུམ་དུ)ནི་བལྟ་བར་བྱ། །ནད་པ་དག་གི་མཚན་ཉིད་ནི། །ནངས་པར་སྔ་མོར་ལངས་པ(ལུས་མ་གྲང་བ)དང་། །ཟས་སྐོམ་མ་ཟོས་པ་དག((རྩ་སྦུབས་སྟོང་པ)དང་། །དྲག་ཤུལ་མ་བྱས་དབུགས་གྲང་མོ(རྩ་མ་འཁྲུགས་པ་ལ)། །ནང་དུ་མ་སོང་དྲོན་མོ(པགས་པ་བྱུག་ལུས་མ་གྲང་བ)ཕྱིར། །རྩ་ཕྲ་ཁྲག་མ་རྒྱས་པ་དང་(ཆེན་པའི་རྩ་དྲག་རྩ་ཆུང་བ་ལ་ཞུགས་པ)། །རྩ་ཆེན་
54. ཁྲག་དག་མ་འབབ་དང་། །དུས་སུ་(ཉི་མའི་རྩེ་ལ)དཔྱད་སྟེ་བལྟ་བར་བྱ། །སོར་མོ་གསུམ(མཛུབ་མོ་གུང་མོ་ལྔ་ལ་ནད་གཞི)ནི་ཚོན་དང་ཀན། །ཆག་དང་གསུམ་གྱི་བརྟག་པར་བྱ། །བུད་མེད་སྣ་ལ་གཡས་ནས(སྨན་པའི་གཡོན་པས)བལྟ། །སྐྱེས་པ་ཡི་ནི་གཡོན་ནས་(སྨན་པའི་གཡས་པས)བལྟ། །མཁྲིག་མའི་གཉེར་མ་རིང་པོ་ནས། །མཐེབ་ཚོན(སོར་མོ་གསུམ་པོས)གཅལ་བར་མཉམ་པར་མནན། །དེ་ལ་རྒྱུན་རྩ་དགྲ་རྩ་དང་། །དོན་སྣོད་འགྱུར་བའི(ནད་ཀྱིས་འགྱུར་བ་གདོན་གྱིས་འགྱུར་བ)རྩ་དག་གོ། །དེ་ལ་རྒྱུན་རྩ་བརྟག་པ་ནི། །ས་ཆུ་མེ་རླུང་ལྔ་ཡིས་དབུགས། །ཕྱི་དང་ནང་(རྒྱུ་བ་གཉིས་གཉིས་བར་དུ་རྒྱུ་བ་གཅིག)དུ་རྒྱུ་བ་ལ། །གཅིག(ཕྱེ་ནས་མང་ཉུང་མ་བྱུང་ན)ལ་ལྔ་ལྔ་འཕར་བ་ལྟ། །དེ་ལྟར་མ་བྱུང་ན་ནད་མེད་ཅིང་། །བཅུ་ནས་བཅུ་བཞི་(རྩ་འབར་བས་གྲངསས)བར་དག་གོ །དེ་ལྟར་མ་བྱུང་ལྷག་ཆད་ནད། །གདོན་དང་ཚེ་ཉམས་འཆི་ལྟས་བརྟག། །སྐྱེས་པའི་རྩ་ནི་གང་ཞིང་དྲག། །བུད་མེད་རྩ་ནི་སྟོང་ཞིང་ཕྲ། །བུད་མེད་རྩ་དག་སྐྱེས་པ་ལ། །བྱུང་ན་ཚེ་རིང་བ་ཡི་རྩ། །བུད་མེད་ལ་བྱུང་དབང་ཐང་ཆེ། །རྒས་པ་དལ་ཞིང་སྟོང་པ་འོ། །བུས་པ(སྟོད་ན་མཚོན)མྱུར་ཞིང་མཁྲང་བའོ། །ལོག་ན་སོ་སོར་འཆི་བ་འོ། །རྩ་བ་ནི་སོ་སོར་རྒྱས་པ་ཡི། །རྩ་ཡི་དགྲ་དག་ངོས་བཟུང་བའོ། །ལྷག་ཆད་དྲག་དལ་ནད་དང་ནི། །ལྔ་ལས་མང་བ་ཚ་བ་སྟེ། །ལྔ་ལས་ཉུང་བ་གྲང་བ་འོ། །དལ་བ་གྲང་བའི་རྩ་ཡིན་ཏེ། །མྱུར་ཞིང་མཐོ་བ་ཚ་བ་འོ། །སྲིབས་ཀྱི་རྩ་ནི་ཚ་བ་སྟེ། །གྲང་བ་གདགས་ཀྱི་རྩ་ཡིན་ནོ། །ཚ་གྲང་དག་གི་ཁྱད་པར་ནི། །སྟོད་སྨད་སོར་མོ་དྲུག་ལ་འོ། །ཚོན་གཉིས་ལྷག་ཆད་སྟོད་ལ་སྟེ། །དྲག་ཞན་དག་ཀྱང་དེ་བཞིན་ནོ། །མཆིན་དྲི་མགོ་བོའི་བར་དག་གོ །ཀན་གཉིས་དྲག་ཏུ་འཕར་བ་ན། །མཆིན་པ་ལྟེ་བའི་བར་དག་སྟེ། །ཆག་གཉིས་ལྟེ་བ་མན་ཆད་ནས། །རྐང་པའི་མཐིལ་ནི་ཡན་ཆད་དོ། །དྲག་ཞན་ཚ་གྲང་བརྟག་པའོ། །ཉམ་ཆུང་མཉེན་པ་གྲང་བ་སྟེ། །ཞན་དང་འཁྱིག་པར་མཐུན་པ་ཡི། །བྱིང་(ཡང་བར་མནན་ན་མི་གསལ་དྲག་པར་མནན་ན་གསལ)
55. དང་ཞར་བ་དག་དང་ནི། །དལ་དང་གཡུང་བར་མཐུན་པའོ། །མཁྲང་བ་དང་ནི་རྒྱས་པ་སྟེ། །འདྲིལ་བ་དང་ནི་དྲག་པ་འོ། །རྐྱལ་པ་དང་ནི་སྟོང་པ་སྟེ། །བསྡུས་པས་ཚ་གྲང་གཉིས་སུའོ། །རྐྱལ་པ་དང་ནི་སྟོང་པ་ནི། །མནན་ན་མི་གསལ་བཏེག་ན་གསལ། །སྟོང་པ་ཐུང་ལ་རྐྱེན་པ་ནི། །ཅུང་ཞིག་རྒྱུད་དག་རིང་བའོ། །འདྲིལ་བ་དྲག་པ་མྱུར་ཞིང་དྲག།།འདྲིལ་བ་རྒྱུད་དཀའ་ཕྲིག་ཕྲིག་པོ། །དྲག་པོ་ཉེ་བར་འཕར་བ་འོ། །མཁྲང་བ་དང་ནི་རྒྱས་པ་ནི། །འདྲིལ་ཞིང་གང་བ་དག་ཏུ་འོ། །སྨྱུག་མ་འདྲིལ་བ་ལྟ་བུ་སྟེ། །རྒྱས་པ་ཕྲ་ལ་གྲིམས་པ་སྟེ། །དལ་བ་དང་ནི་གཡུང་བ་ནི། །གྲངས་དག་མྱུང་དུ་འཕར་བ་སྟེ། །དལ་གྲངས་ཉུང་གཡང་བ་ནི། །རུས་པའི་སྟེང་ནས་འཕར་བའོ། །བྱིང་དང་ཞར་བ་དག་གི་རྩ། །བཏེག་ན་མངོན་པར་འཕར་བ་འོ། །བྱིང་བའི་མཚན་ཉིད་དེ་འདྲ་ལས། །ཞར་བ་དག་ཏུ་མི་འཕར་བའོ། །ཞན་དང་འཁྱིག་པ་དག་གི་རྩ། །ཞན་པ་འཁྱིག་པ་མཐོ་དམར་བྱེད། །ཞན་པ་བྱིང་བ་བཏེགས་ན་གསལ། །མནན་ན་མ་མགསལ་བཏེག་ན་གསལ། །བསྡུས་པ་འབྲུབ་དང་སྡོད་པ་འོ། །འབྲུབ་པ་(འདི་གནས་པ་ལྟར་བལྟ་བའི་ཐབས། འདུས་བྱས་ལུས་འདི་རྩ་ལས་གྲུབ། །རྩ་ནི་ཉིས་ཁྲི་ཆིག་སྟོང་ཡིན། །བགྲང་བ་བགྲང་བས་མ་ལངས་ཏེ། །འཕར་བའིརྩ་འགྲམས་གནད་ཡིན་ནོ། །དེ་ལ་དད་བཅུད་སང་བར་བྱ)ཞར་ནས་ནམ་ཞིག་ནི། །རྒྱས་པ་མཐུན་པར་ཕྱ་ན་འཕར། །སྡོད་པ་འཁྱིག་པ་མཐོང་དམན་བྱེད། །མཁལ་མ་སྡོད་པ་འཆི་བ་སྟེ། །གཞན་ནི་ན་སྡོད་དག་ཡིན་ནོ། །མཐོ་དམན་དག་ནི་གདོན་གྱི་རྩ། །ཚ་གྲང་གཉིས་ཀྱི་མཚན་ཉིད་ནི། །འཇམ་ཕྲ་འདྲིལ་བ་མ་ནིང་རྩ། །དོན་སྣོད་དག་ཀྱང་སོ་སོ་སྟེ། །སོར་མོ་དྲུག་ལ་བཅུ་གཉིས་བརྟག །དབུགས་ནི་སྲོག་དང་རྩོལ་བ་ལ། །རྩ(ཕྱིར་གཉིས །ནང་དུ་གཉིས། བར་དུ་གཅིག)ཡི་རླབས་ནི་ལྔ་ཡིན་ནོ། །ཚོན་དང་ཀན་དང་ཆག་དག་ལས། །དྲུག་ལ་བཅུ་གཉིས་(རེར་གཉིས་གཉིས)དོན་དང་སྣོད། །སྐྱེས་པའི(བལྟ་ཐབས)སྣ་ལས་གཡོན་ནསཏེ། །བུད་མེད་གཡས(སྨན་པའི་གཡོན་པས)ལ་བརྟག་པར་བྱ། །གཡོན་པའི་ཚོན་ལ(ཡ་ཟུར)སྙིང་
56. དང་(མ་ཟུར)རྒྱུ། །ཀན་ལ་མཆིན་དང་མཁྲིས་པ་སྟེ། །ཆག་ལ་མཁལ་གཡས་ལྒང་ཕུགས་སོ། །གཡས་པའི་ཚོན་ལ་གློ་དང་ལོང་། །ཀན་ལ་མཆེེར་པ་ཕོ་བའོ། །ཆག་ལ་མཁལ་གཡོན་བསམ་སེའུ། །འཇམ་ལ་མཉེན་པའི་རྩ་དག་ནི། །ཐ་མལ་པ་ཡི་རྩ་ཡིན་ཏེ། །ཞན་དང་འཁྱིག་པ་བྱིང་བ་དང་། །དལ་བ་གཡུང་བ་གྲང་བ་འོ། །མཁྲང་བ་རྒྱས་པ་འདྲིལ་བ་དང་། །དྲག་པ་དག་ནི་ཚ་བ་འོ། །རྐྱལ་བ་སྟོང་པ་རླུང་ཡིན་ཏོ། །བར་མ་དང་པོ་ཚ་བར་འཕར། །ཐ་མ་གྲང་བར་འཕར་བར་ཟུང་། །ནད་ནི་གློ་སྙིང་མཆིན་པ་ཚ། །ཡང་ན་ཚ་གྲང་འདྲེས་པར་རོ། །རླུང་དང་ཚ་བའི་རྩ་འདྲེས་ནས། །མགོ་བོ་དག་དང་ཀླད་པ་ན། །ཡང་ན་གློ་སྙིང་ནད་དུ་འོ། །སྟོད་དྲག་བར་གྱི་རྩ་ཞན་ན། །རླངས་འཁྱིམས་སྟོད་དག་མི་བདེ་བའོ། །ཐ་མ་ཚ་བའིརྩ་འཕར་ན། །མཆིན་ཁྲག་མཁལ་མར་བབས་པའོ། །དྲག་ཅིང་གྲིམས་པ་དང་པོ་ལ། །གློ་སྙིང་སྟོད་ན་ཚ་བ་ཡོད། །བར་མ་དག་ལ་བྱུང་བ་ན། །ཕོ་མཆིན་བར་ན་ཚ་བ་ཡོད། །ཐ་མའི་རྩ་ལ་ཚ་བ་ཡོད། །ཆུ་ནི་ཁྲག་ཏུ་འོང་བའམ། །ཡང་ན་ཐ་མ་འཁྲུག་བའི་རྩ། །སོར་མོ་དང་པོ་གསུམ་པ་ནི། །དང་པོ་མི་བདེ་སྟོད་རླུང་ཞུགས། །སྟོད་ལྕི་མགོ་འཐོམ་སྒྲེགས་པ་འོང་། །བར་མ་གྲང་བའི་རྩ་བྱུང་ན། །ཟས་ཀྱང་མི་ཞུ་སྦོ་ཞིང་སྒྲེགས། །ཐ་མ་ཉམ་ཆུང་བྱིང་བ་ན་། །ལྟེ་བ་མན་ཅད་ན་ཞིང་ཁོལ། །ཆུ་སེར་ཡོད་ཅིང་འཁྲུ་བ་འོ། །བྱིང་ན་མཁལ་རྐེད་མཁལ་ནད་ཡོད། །ཐུང་བུད་མེད་ཟླ་མཚན་འཁྱིལ། །སྐྱེས་པ་འདོད་པ་དྲག་ནས་ཁྲག་ཏུ་འོང་། །རྐྱལ་ཞིང་ཕྲ་བ་མ་ཞུའི་རྩ། །བསྔོརམི་བཏུབ་པ་འཁྲུགས་ཀྱི་རྩ། །མཁྲང་བ་བྱིང་བ་རིམས་ཀྱི་རྩ། །རྩ་སྨད་གྲིམས་ན་ཆུ་སྡམ་པའོ། །སྟོད་ལྕི་ཕ་མཆེར་ན་ཞིང་ལྕི། །རྩ་སྨད་སྟོང་ན་སྦོ་ཞིང་འཁྲོག། །དང་པོ་ཞན་ན་བྲང་ཚ་ཟས་མི་འཇུ། །བར་མ་དག་ནི་ཞན་པ་ན། །མཆིན་པ་ན་ཞིང་བྲང་ཚ་འོ། །དང་པོ་དྲག་ཅིང་རྐྱལ་བ་ན། །ཚ་བ་སྟོང་པ་གློ་དང་སྙིང་ལ་ཡོད། །སྙིང་རླུང་ཀླད་པ་འཁོར་བ་འོ། །བར་མ་ཞན་ན་སྐྲན་ཡོད་དེ། །གཡས་
57. ཞར་གཡོན་པ་དྲག་ན་སྐྲན། །རྩ་ཞར་ཕྲེད་དུ་ཟུག་པ་ལྟར་འདུག་ན། །སྐྲན་ནི་གཞོགས་སྐྲན་ཡོད་པ་འོ། །འབུར་ཞན་མཆིན་པའི་སྐྲན་ཡོད་དེ། །ཕྲིལ་ཞིང་ཕྲ་གྲིམས་མཁྲིས་འི་སྐྲན། །དངོ་པོ་བྱིང་ལ་འབུར་བ་ནི། །མཆིན་པ་གྲང་བའི་སྐྲན་ཡིན་ནོ། །བར་དུ་འབུར་འབུར་རིལ་རིལ་བྱེད། །མཆིན་དྲི་ཕོ་ཁར་བད་ཀན་རྒྱས། །འདྲིལ་ཞིང་དང་ག་མི་བདེ་བའོ། །ཐ་མ་འབུར་འབུར་རིལ་བྱེད། །ལོང་དང་ཆུ་སེར་སྐྲན་ཡོད་པའོ། །ཕྲ་ལ་གྲིམས་ན་གྲང་བ་རྒྱས། །རྐེད་པ་ན་ཞིང་འདོད་གཡའ་སྟེ། །ཐོར་བུ་འོང་ཞིགང་ལུས་པོ་ཟ། །དྲག་ཅིང་རྩུབ་ན་མཆིན་ཁྲག་སྟེ། །གྲིམས་ཤིང་མྱུར་བ་མཁྲིས་པ་སྟེ། །ཆེ་ལ་བུལ་བ་བད་ཀན་ནོ། །སྟོང་ལ་མཁྲང་བ་གང་ན་རླུང་། །འཐབ་པ་འཁྲུ་འམ་བུས་པ་འོ། །གཡས་གཡོན་མཐོ་དམན་བྱེད་པ་ནི། །གཡབ་མོ་གཡོབ་པ་དགྲ་ཡི་རྩ། །གྲང་ལ་མང་ཉུང་བསྔོར་མ་བཏུབ། །འཁྲུགས་ཤིང་མི་གསལ་མྱ་ངན་རྩ། །ཡ་ཟུར་ཞན་ལ་མ་ཟུར་དྲག། །གཡས་པ་ཕ་ས་གཡོན་པ་དག། །མ་ས་ཡིན་པར་ཤེས་པར་བྱ། །སྟོད་མཐོ་སྨད་ཞན་སྨད་མཐོང་ཞིང་། །སྟོད་ཞན་དག་ཀྱང་འདྲེ་སྡོད་ཡིན། །འདར་ཞིང་མཁྲང་བ་བད་སྨུག་པོ། །ཡང་ན་བྱིང་བ་བད་ཀན་སྨུག་པོ་འོ། །སྐྱེས་པའི་སྲོག་རྩ་མཁལ་མ་གཡོན། །བུད་མེད་དབང་ཐང་གཡས་པ་འོ། །སྐྱེས་པའི་སྲོག་རྩ་མཁལ་མ་གཡོན། །བུད་མེད་དབང་ཐང་གཡས་པ་འོ། །སོ་མ་རཱ་ཛ་ལས་རྩ་ཚ་གྲང་དང་སྟོད་སྨད་ཀྱིི་ལེའུ་སྟེ་བཅོ་ལྔ་པའོ།། །།བཅོམ་ལྡན་འདས་ཀྱི་ཡང་གསུང་པ། །དེ་ནས་དོན་སྣོད་སོ་སོ་ཡི། །གཡས་ཀྱི་ཚོན་ལ་འཁྲིག་ཅིང་ཞན། །སྙིང་ལ་ཆུ་སེར་དཀར་ནག((ནད་རགས)ཞུགས། །དྲག་ཅིང་རྒྱས་ལ་རྩུབ་པ་ནི། །སྙིང་ལ་ཚ་བ་ཡོད་པའོ(གྲང་མོ་བསིང་)། །གཉིད་ཆག་སེམས་འཁྲུག་དག་དང་(མ་ཐ་ལ་ལུས་སེར་ཆུ་སྙི་སྙིང་མི་དགའ་མཁྲིས་པ་ཞུགས་ན)ནི། །སྨྲ་མང་གཏར་བ་དྲགས་པས་ནི། །སྙིང་ནང་ལྦུ་པས་གང་བ་སྟེ། །ལྕེ་ཐུང་སེམས་གཉིད་མི་ཕེབས་ཏེ། །ཐུང་ན་སྨྱོ་འབོག་འཆི་ཉན་ཡོད། །རྩ་གསུམ་སྟོང་རྐྱལ་
58. ལྷར་ཡང་སྡོད། །བརྒྱལ་དང་(མནན་ན་མི་གསལ་བཏེག་ན་གསལ་)སྙིང་རླུང་རྒྱས་པ་འོ། །གྲིམས་(རྒྱུད་དྲག་པ)ཤིང་ཕྲ་ལ་དུབ་ཉེ་བ། །ཁྱད་པར་ཚོན་རྩི་གྲིམས་ན་ནི། །སྙིང་རླུང་ཚ་བ་དག་ཡིན་ནོ། །སྟོད་གཟེར་མིག་དམར་བྱད་སེར་པོ། །ཁ་དང་སྨ་སྒོ་སྐམ་ཞིང་གཉིད་ཀྱང་ཆེ། །ན་བ་མེད་པར་བླ་འདོད་པ། །ཁ་སྣ་ལག་པས་བྱུག་བྱེད་ཅིང་། །ལྕེ་ཐུང་བརྡ་མི་ཕྲད་པའོ། །ཕྱི་རིལ(ཕྱི་གྲང་ལ)ཚ་མེད་སྙིང་རླུང་ཚ་བའོ། །(ནང་ཚ་ན)། །ཚ་བ་རླུང་རྒྱས་རྣ་བ་འོོན། །རྐྱལ་ལ་འཕང་མཐོ་འདྲི་ཚུགས་ལྟ། །ཁ་འཐམ་མགོ་ན་གདན་ལ་ཁྱོག །ཡོན་པོར་འགྲོ་ཞིང་སྨྲེ་སྔགས་འདོན། །སྙིང་རླུང་ནག་པོ་སྲོག་རྩར་ཞུགས། །རྩ་ནི་སྟོང་རྐྱལ་(རྐྱལ་བ་དང་འདྲ)བྱེད་པ་འོ། །སྟོང་རྐྱལ་བྱེད་ཅིང་སྐྱུག་པ་སྲིན། །སྟོང་ལ་བྱིང་བ་སྙིང་ལ་ཆུ་སེར་ཡོད། །སོ་མ་ར་ཛཱ་ལས་སྙིང་རྩའི་ལེའུ་སྟེ་བཅུ་དྲུག་པའོ།། །།དེ་ནས་མཆིན་རྩ་ཀན་འོག་ནི། །རྩ་གསུམ(འབུར་ན་ཁྲག)དལ་ཞིང་ཀན་རྩ་གྲིམས། །ཚ་བ་མཆིན་རྩ་ཀན་རྩར་ཡོད། །དྲག་ཅིང་མྱུར་བ་མཆིན་པ་གཟེར། །མཆིན་པ་སྡོད་དམ་འགྲམས་པའོ། །དབུས་ཐུང་རྔམ་པ་ཆེ་བ་དང་། །རྩིབ་རིང་གཡས་གཡོན་གཟེར་ཞིང་ན། །རྩ་གསུམ་དལ་ཞིང་ཀན་རྩ་ནི། །བག་ཙམ་ཞན་ན་མཆིན་པ་རྒུན། །ཀན་རྩ་འབུར་འབུར་འཕར་ན་ནི། །མཆིན་པ་ཁྲག་སྐྲན་ཞུཊ་པ་འོ། །ཞར་ན་སྐྲན་ཡོད་གསུམ་ཀ་ནི། །རྒྱས་པ་ཁྱད་པར་ཀན་རྩ་རྒྱས། །ཚད་མ་རྒྱསཔ་མཆིན་པ་ལའོ། །མཁྲང་ན་ཞུགས་བསྔོར་མི་བཏུབ། །ཞན་བྱིང་ཀན་རྩ་རྒྱས་པ(ཡང་ན་བད་ཀན)ན། ཁྲག་རོ་རྙིང་པ་དག་ཡིན་ཏེ། །སྟོང་ན་མཆིན་པའི་(རྐྱལ་བ)རླུང་ཡིན་ཏེ། །ཕྲ་ལ་གྲིམས་ན་མཁྲིས་པ་འོ(མདོག་སེར་ལུད་པ་ཁ་ཁ་ཁ་རུ་འགྲོ)། །འཕང་མཐོ་དལ་བ་བད་ཀན་ནོ། །སོ་མ་རཱ་ཛ་ལས་མཆིན་རྩའི་ལེའུ་སྟེ་བཅུ་བདུན་པའོ།། ། །དེ་ནས་མཁལ་མ་ཆག་གི་རྩ། །རྩ་གསུམ་དྲག་ལ་ཁྱད་པར་དུ། །ཆག་རྩ་
59. དྲག་ན་མཁལ་མ་འགྲམས། །གཉིས་པ་ཉམས་པ་ཐ་མ་ནི། །ཞར་ན་མཁལ་མའི་སྐྲན་ཡོད་པའོ། །ཆག་རྩ་སྟོང་ན་མཁལ་མར་རླུང་། །སྐྱེས་པའི་གཡོན་པ་ཞར་ཞན་ན། །བུས་པའི་དབང་ཐང་ཆུང་བ་འོ། །བུད་མེད་གཡས་པ་ཞན་པ་ནི། །བུས་པའི་དབང་ཐང་ཆུང་བ་འོ། །ཆག་རྩ་ཉམ་ཆུང་འཕྲིལ་བ་ནི། །སྐྱེས་པའི་ས་བོན་འཚོར་བ་འོ། །བུད་མེད་དག་ལ་བུ་ཆགས་སོ། །བུད་མེད་ཆག་རྩ་དྲག་པ་ནི། །མདོག་ནི་སྨུག་གམ་དམར་ཆགས་ན། །རྩ་སྟོད་བྱིང་ན་མངལ་ན་སྲིན། །ཡོད་པས་ཤིན་ཏུ་འདོད་ཆགས་ཆེ། །བཀྲག་ཤོར་ལྕེ་རྩེ་རྒྱ་སྐྱེགས་འདྲ། །གཡོན་གྱི་ཆག་རྩ་པུད་པུད་འདུག ཁྱེའུ་འོང་སྟེ་ཆག་རྩ་གཡོན། །གཡས་པ་དེ་འདྲ་བུ་མོ་འོང་། །གཉིད་ཀ་དེ་འདྲ་མཚེར་མར་འོང་། །སྟོང་རླུང་ཞུགས་དལ་ན་གྲང་། །གཉི་ག་དལ་ནས་སྟོང་པ་ན། །བུ་ཆད་མཁལ་རྩ་མེད་ན་སྐྱུག །མི་སྐྱག་འཆི་བ་དག་སྟེ་སྡོད། །རྩ་འབྲུབ་བྱེད་ན་འཆི་བ་འོ། །སོ་མ་རཱ་ཛ་ལས་མཁལ་རྩའི་ལེའུ་བཅོ་བརྒྱད་པའོ།། །།དེ་ནས་གཡས་པའི་ཚོན་ལ་ནི། །གློ་རྩ་དག་ནི་བལྟ་བ་སྟེ། །གསུམ་པ་སྙོམས་ལ་དང་པོ་སྟོང་། །གློ་བ་རླུང་ནི་ཞུགས་པ་སྟེ། །གསུམ་པ་ཁོང་གྲིམས་ཚོན་རྩ་ནི། །གྲིམས་པ་བད་ཀན(འབུར་ན་ཁྲག)སྨུག་པོ་འོ། །གློ་མིག་ཞུགས་པས་ཚ་བ་འོ། །གློ་ལུ་ལུད་པ་ཁྲག་ཏུ་འོང། །དེ་བས་ཚོན(གསུམ་པོ་ཕྲ་སྟེ)རྩ་ཅུང་ཙམ་ཕྲ། །གློ་ནི་ཟ་བྱེད་ལྦུ་བ་ཁྲག། །ཡང་ན་དང་པོ་གཉིས་འབུར་ན། །རྩ་གསུམ་རྐྱལ་ལ་ཚོན་རྩ་རྒྱས། །མྱུར་ན་བད་ཀན་རྩར་སོང་བའི། །སྟོང་རྐྱལ་བྱེད་ཅིང་ཚོན་རྩ་སྡོད། །དེ་ནི་སྐྱ་རྦབ་རྩ་ཡིན་ནོ། །གཡས་གཡོན་ཀུན་གྱི་རྩ་རྒྱས་ཤིང་། །ཚོན་དང་ཀན་གཉིས་རྒྱས་པ་ན། །བད་ཀན་ལས་གྱུར་སྐྱ་རྦབ་ཡིན། །གཡས་གཡོན་གཉིས་ཀ་ཁོང་གྲིམས་ན། །ཚོན་གཉིས་ཐུང་ནས་དྲག་པ་ནི། །གློ་ཡི་སྐྲན་དེ་བུང་ཚངས་ཅན། །ཁ་ནས་རྣག་ཀྱང་བྲོ་བ་འོ། །གཡས་གཡོན་རྩ་
60. གཉིས་ཁོང་གྲིམས་ཤིང་།།ཚོན་ཞར་གློ་ལ་སྐྲན་ཡོད་པའོ།།གློ་རྩ་མྱུར་ཞིང་ཚོན་རྩ་ཐུང་།།གློ་ཟགས་ཟད་པ་རྣག་ཏུ་འོང་།།རྩ་ཁོང་གྲིམས་ཤིང་མཁྲང་བ་ལ།།མཚོན་ཁྲག་གློ་ལ་རྣག་རྙིང་ཡོད།།རྩ་སྟོང་གཉིས་རྒྱས་མཁྲང་བ་ནི།།གློ་ནད་ཚ་བ་རྒྱས་པ་ཡིན།།རྩུབ་པ་ཆུ་ཤོར་རྐུན་བུ་(གློ་རྩ)བོ།།རྩ་གྲིམས་ཚོན་རྩ་མྱུར་བ་ན།།མཆན་འོག་རྨ་བྱུང་སུརྱ་འོ།།སོ་མ་རཱ་ཤ་ལས་གློ་རྩའི་ལེའུ་སྟེ་བཅུ་དགུ་པའོ།།།།དེ་ནས་ཀན་ལ་མཆེར་རྩ་བརྟག།།རྩ་གསུམ་སྟོང་ཞིང་ཀན་རྩ་སྟོང་།།མཆེར་པ་རླུང་ནི་ཞུགས་པ་འོ།།ཀན་རྩ་བྱིང་ན་མཆེར་པར་སྐྲན།།ཕོ་བ་དག་ལ་སྐྲན་ཡོད་པའོ།།ཟས་མི་འཇུ་སྟེ་སྒྲེངས་ཤིང་སྦོ།།ཀན་རྩ་མཁྲང་ལ་འབུར་བ་ན།།ཁྲག་ཏུ་འཁྲུ་ཞིང་གཟེར་བ་འོ།།ཀན་རྩ་མཐོ་ལ་མ་ཞུ་འཁྲུ།།ཀན་རྩ་ཐུང་པོར་དྲག་འཕར་ན།།སྲིན་ཡོད་ཆུ་ནི་སྔོན་ལ་སྐྱུག།ཀན་རྩ་གྲིམས་ཤིང་སྡོད་པ་ན།།མཆེར་པའི་སྐྲན་ནི་འགྲམས་པའོ།།ཀན་རྩ་ཕྲ་ལ་གྲིམས་པ་ན།།འཁྲིས་པ་ཕོ་བར་ལྷུང་བ་སྟེ།།ཀན་རྩ་མཁྲང་ལ་རྒྱས་པ་ནི།།མཆིན་ཁྲག་ཕོ་བར་ལྷུང་བ་འོ།།ཀན་རྩ་ཉམ་ཆུང་ཕོ་མཆེར་རྒུད།།ཀན་རྩ་མདུད་པ་ཐུམ་པོར་འཕར།།བད་ཀན་ནག་པོ་ཡིན་ཏེ་སྐྱུག།ཀན་རྩ་དལ་ལ་གང་བར་འཕར།།བད་ཀན་རྒྱས་པའི་ནད་ཡིན་ནོ།།ཀན་རྩ་ཕྲ་ལ་གྲིམས་པ་ནི།།བད་ཀན་སེར་པོ་དག་གི་ནད།།རྩ་གསུམ་བྱིང་ལ་གྲིམས་པ་ན།།བད་ཀན་སྨུག་པོ་དག་ཡིན་ནོ།།སོ་མ་རཱ་ཛ་ལས་མཆེར་རྩའི་ལེའུ་སྟེ་ཉི་ཤུ་པའོ།།།།སྣོད་རྣམས་དོན་གྱི་རྗེས་སུ་འབྲང་།།འགྱུར་བའི་རྩ་དག་བརྟག་པར་བྱའོ།།འཆི་ལྟས་དུས་དང་ནད་གཞིས་འགྱུར།།གནོན་དང་དགྲར་འགྱུར་དག་ཏུ་འོ།།འཆི་ལྟས་དག་གིས་འགྱུར་བ་ནི།།སྐྱེས་དྲག་བུད་མེད་ཞན་པར་འདོད།།རྒས་
61. དལ་བུས་པ་མྱུར་བ་སྟེ།།གོ་ནོར་འཆི་བའི་འགྱུར་པ་འོ།།སྙིང་གི་སྒོ་ནི་ལྕེ་ལ་བརྟག།ལྕེ་སྐམ་དིག་པ་ཚ་བས་ཆི།།ལྕེ་དཀར་སྐྱ་ཆགས་བད་ཀན་ཏེ།།ལྕེ་སྐམ་རྩུབ་པ་མཁྲིས་པ་སྟེ།།ནག་ལ་རྩུབ་པ་རླུང་ཡིན་ཏེ།།དམར་ལ་སྐམ་ཞིང་རྩུབ་པ་དང་།།ལྕེ་ལ་ཁྲག་འབྲུམ་རླུང་ཁྲག་གོ།གློ་ཡི་སྒོ་ནི་སྣ་ཡིན་ཏེ།།སྣ་སུངས་སྣ་ཟགས་སྣ་སྒོ་ཟ།།མཆིན་པའི་སྒོ་ནི་མིག་ཡིན་ཏེ།།མིག་ལྡོག་སྨིན་མ་ལྡོག་པ་འོ།།མཆེར་པའི་སྒོ་ནི་མཆུ་ཡིན་ཏེ།།མཆུ་འགས་མཆུ་དག་སྐྱ་ལ་སོབ།།མཁལ་མའི་སྒོ་ནི་རྣ་བ་འོ།།སྙིང་རྩ་མ་ཚང་རྔམ་པ་ཆེ།།རྔམ་པ་ཕྱི་མས་མི་སླེབ་པའོ།།ཞག་གཅིག་དག་ནས་འཆི་བར་འགྱུར།།དབུགས་སྒོ་གསུམ་ག་གང་ཞིང་རྒྱུ།།ཉི་མ་ཕྱེད་ཕྱེད་དག་ན་འཆི།།གློ་རྩ་མ་ཚང་ཁ་གདངས་ཏེ།།སྔ་མ་ཕྱི་མས་དབུགས་མི་སོབ།།སྣ་བུག་རྡུལ་ཆགས་ཞག་གསུམ་འཆི།མཆེར་རྩ་མ་ཚང་རྐང་བོལ་སྐྲངས།།འཆག་ས་མི་ཐུབ་ཞག་བཞིས་འཆི།།མཁལ་རྩ་མ་ཚང་སྣ་ཡོན་ཏེ།།སྣ་གོང་བཞིན་ཉམས་རྣ་བ་སྔོ།།སོ་བཞིན་ནག་ཅིང་མིག་སྤྲིན་སེར།།སྣ་ཞོམ་བཞིན་ནི་ཕྱལ་ཞོམ་པ།།འདུག་མི་ཚུགས་ཤིང་རྐེད་འཁོར་བ།།ཞག་བདུན་དག་ན་འཆི་བ་འོ།།མཆིན་རྩ་མ་ཚང་ལྟག་པ་དགྱེ།།བཞིན་སྔོ་ཉལ་འདོད་ཟག་མི་ཐུབ།།མིག་འཛུམས་དཀའ་ཞིང་རྔུལ་བ་ན།།ཞག་གཉིས་དག་དང་དགུ་ན་འཆི།།མིག་དང་རྣ་བ་སྣ་དག་ནགཁ་ཡོ་ཁ་གདངས་རྔམ་པ་ཆེ།།རླིག་པ་ཁོང་བྲོས་ལྟག་མིག་བལྟ།སོ་འཆའ་དྲི་ལོག་གོས་འབུད་དང་།།སྣ་མིག་མཁུར་ཚོས་འགྲ་བར་དམར།།ཡང་ན་གློ་བུར་ནག་སྔོར་སྔོ།།མིག་འགྱུར་ཧར་ཧར་འདུག་པ་དང་།།མཆུ་ལྡོག་སོ་ནག་བཞིན་དམར་དང་།།མིག་ནག་མིག་ནི་འཛུམས་དཀར་ལྡོག།བཞིན་སྔོ་མིག་སེར་སེན་མོ་སྐྱ།།འཆག་ས་མི་ཐུབ་སྐྲ་ཟེད་ཟེད།།བཞིན་དམར་མིག་སྔོ་མིག་ནག་ཅིང་།།མིག་དཀར་འདྲ་བ་འཆི་བ་འོ།།མིག་སེར་སེན་མོ་སྔོ་ན་འཆི།།བཞིན་སེར་མིག་སྔོ་མིག་དཀར་དང་།།བཞིན་སེར་དང་ནི་མིག་དཀར་བ།།བཞིན་ནག་མིག་དཀར་འཆི་བ་འོ།།བཞིན་
62. དཀར་མིག་སྔོ་གཉིས་ཀ་སྐྱ།།ཕོ་མཆན་སྔོ་ནག་རྐང་པ་སྐྲངས།།སྐྲ་དང་སྨིན་མ་ཟེེད་པ་དང་།།ལྕེ་ལྡིབ་ནག་པོར་སོང་བ་དང་།།ཚ་བྲོས་ཁ་སྣ་བྲུད་པ་དང་།།ལག་པ་སྐྱ་ཕུལ་ལྡང་བ་དང་།།སྣ་སྒོ་ཕྱལ་ཕྱལ་མཆུ་ལྡོག་འཆི།།རྩ་གསུམ་རྒྱས་སམ་ཆེ་ན་འཆི།།གསུམ་ཆར་སྟོང་ངམ་འཁྱིག་ན་འཆི།།སྟོང་ཞིང་དལ་དང་རྐྱལ་ཐུང་དང་།།རྐྱལ་ཞིབ་འཁྱིག་གམ་བྲུག་པ་འོ།།ལན་ཅིག་འཕར་རམ་སྡོད་པ་འཆི།།ཞར་ནས་ཁ་རུ་བྱུང་བ་དང་།།རྩ་ནི་བ་དག་བྲེས་ཕྲེང་འདྲ།།ནོར་བུ་བརྒྱུས་པ་རྩ་བྲན་དང་།།རྩ་ནི་དེ་ལྟར་འདུག་པ་རྣམས།།ཡུན་རིང་ན་བ་འཆི་བའི་རྩ།།ཕྲ་ཞིང་རྒྱུད་ནི་རིང་བ་དང་།།ཆུ་ཡི་རྒྱུན་འདྲ་སྙོམས་པ་དང་།།ཡུན་རིང་ན་བ་འཚོ་བ་སྟེ།།རྒྱས་ཤིང་འདྲིལ་བ་ཡུན་རིང་འཚོ།།གློ་བུར་བཏབ་པ་འཆི་བར་བྱེད།།རྩ་གསུམ་འཕང་མཐོ་གློ་བུར་འཆི།།གསུམ་ཀ་ཐང་ནས་དྲག་ན་འཆི།།དལ་དང་མཉེན་པ་དག་དང་ནི།།གཡས་གཡོན་གདགས་སྲིབས་མ་ལོགས་དང་།།ཚ་གྲང་ནད་རྩ་མ་ལོག་དང་།།རྒན་གཞོན་རྩ་དག་མ་ལོག་བཟང་།།རྩ་ནི་ཁང་རུལ་ཐིགས་པ་འདྲ།།སྔ་ཟགས་ཕྱི་ཟགས་མི་སླེབ་པའོ།།རྩ་ནི་བེམ་རྟོལ་བརྒྱབ་པ་འདྲ།།ཕྲིང་ཕྲེལ་བྱེད་ཅིང་ན་བ་འོ།།སེར་མོའི་འོག་ན་ལྷན་ཅིག་མེད།།ཀྱུར་ཀྱུར་འགྱུར་བ་བྱེད་པ་ཡི།།ཉ་ནི་ཆུ་ནས་ཕྱུང་བ་འདྲ།རྩ་ནི་ཡོད་མེད་འགུལ་ཙམ་མོ།།ཉ་མཇུག་དག་ནས་བཟུང་འདྲ་སྟེ།།དལ་མནན་ཀྱུར་ཀྱུར་དྲག་ན་ནི།།མི་གསལ་མི་འགུལ་ཞན་པ་འོ།།ལ་ཁར་དར་ཕྱར་འགྱུར་བ་སྟེ།།དེ་དང་འདྲ་བ་བྲུབ་བ་འོ།།སྡོད་པ་བྱེའུ་མཆིལ་བ་ནི།།སྒུམ་བུ་ཐུ་བ་འདྲ་བ་སྟེ།།བཞི་ལྔར་དྲག་འཕར་སྡོད་པ་འོ།།སྦལ་པ་ཆུ་ནང་འཕྱོ་བ་འདྲ།།མནན་པས་གཅིག་འཕར་སྡོད་པ་འོ།།མཐིང་རིལ་རྐང་པར་རྡོ་བཏཊ་འདྲ།།ཀྲིལ་ཀྲིལ་འཕར་ན་སྡོད་པ་འོ།།ཐང་གཅིག་འཕར་སྡོད་གཉིས་ན་འཆི།།ཐང་གཉིས་འཕར་སྡོད་གསུམ་ན་འཆི།།ཐང་གསུམ་འཕར་སྡོད་བཞི་ན་འཆི།།ཐང་བཞིན་འཕར་སྡོད་ལྔ་ན་འཆི།།ཐང་ལྷ་འཕར་སྡོད་ལྔ་ན་འཆི།།དྲུག་དང་
63. བདུན་དང་བརྒྱད་དགུར་འཕཪ།།བརྒྱད་དང་དགུ་དང་བཅུ་གསུམ་ན།།ཐང་བཅུ་འཕར་སྡོད་ལོ་ཕྱེད་ན།།བཅུ་གཅིག་འཕར་སྡོད་ཟླ་བ་བརྒྱད།།བཅུ་གསུམ་འཕར་སྡོད་ཟླ་བ་བཅུ།།བཅོ་ལྔ་ཉི་ཤུ་གཅིག་ལ་ནི།།དེ་ལས་ཐར་ན་ལོ་ལྷག་སྟེ།།སྙིང་རྩ་ཚང་གཅིག་འཕར་བ་སྟེ།།རིང་དུ་སྡོད་ན་ནང་རྙིང་པའོ།།ཐང་གཉིས་འཕར་ཏེ་རིང་སྡོད་ན།།ནད་ནི་མཆིན་ནད་རྙིང་པ་འོ།།ཐང་གསུམ་འཕར་བས་རིང་དུ་སྡོད།།མཆེར་ནད་རྙིང་པ་ཡོད་པ་འོ།།ཐང་བཞི་འཕར་ཏེ་རིང་དུ་སྡོད།།ནད་རྙིང་མཁལ་མའི་ནད་དག་གོ།ཐང་ལྔ་འཕར་ཏེ་རིང་དུ་སྡོད།།གློ་ལ་ནད་རྙིང་ཡོད་པ་འོ།།ཡུན་རིང་པོས་ནི་བཅོས་པར་བྱ།།སོ་མ་རཱ་ཛ་ལས་འཆི་ལྟས་ཀྱི་ལེའུ་སྟེ་ཉི་ཤུ་གཅིག་པའོ།།།།དུས་ཀྱི་འགྱུར་བ་བསྟན་པ་ནི།།དཔྱིད(གསུམ་ནི་ཤིང་)དང་དབྱར་(གསུམ་མེ)དང་སྟོན་(གསུམ་ལྕགས)དང་དགུན(གསུམ་ཆུ)།།རིང་མཉམ་(ནམ་རིང་བ་ཉི་མ་རིང་བ) ཐུང་མཉམ(ནམ་ཐུང་བ་ཉི་མ་ཐུང་བ་ལ)མཉམ་དུ་མཉམ།།བརྒྱད་གཉིས་སྟོང་གཉིས་ཚེས་ཀྱིའོ(ཡར་གྱི་ཚེས་བརྒྱད་དང་ཉི་ཤུ་གསུམ)།།དེ་བཞིན་འཕར་མ་གསུམ་དུ་བྱ།།བཞི་(གསུམ་པ)ལ་སྟོན་(གསུམ)དང་དཔྱིད་(གསུམ)དང་དགུན་(གསུམ)།།བཅུ་གཉིས་རྩ་(རྩ་དྲུག་དྲུག)དང་ཕྱི་རོལ་(ནང་དུ་རྩའི་དང་)ཟླ།།ཞག(དྲུག་ཅུ་རྩ་དྲུག)དང་ཟ་མ་ཕྱི་རོལ་དུ།།གཡས་པ་གདགས(དྲུག་ཅུ་ཕྲག་བཞི)ལ་གཡོན་པ་སྲིབས།།ཉི་ཁྱིམ་ཟླ་བའི་ཁྱིམ་པ་ནི།།སྟོན་དཔྱིད་འབྲིང་པོ་མཉམ་པ་སྟེ།།དབྱར་དགུན་འབྲིང་པོ་རིང་ཐུང་མཉམ།།འཛམ་བུ་གླིང་ནི་སོག་ཀའི་དབྱིབས།།དེ་ལ་ཉི་མ་ལྷོ་བྱང་རྒྱུ།།དབྱར་ཟླ་འབྲིང་པོ་བྱང་གི་མཐའ།།དགུན་ཟླ་འབྲིང་པོ་ལྷོ་ཡི་མཐའ།།སྟོན་དཔྱིན་འབྲིང་པོ་དབུས་སུ་མཉམ།།གྲངས་ཀྱི་མཐའ་མ་གཅིག་ཡིན་ཏེ།།སྐད་ཅིག་ཐང་ཅིག་ཡུད་ཙམ་ཅིག།ལོ་གཅིག་དག་ལ་ཟླ་བཅུ་གཉིས།ཟླ་གཅིག་དག་ལ་ཞག་སུམ་ཅུ།།ཞག་གཅིག་ཡུད་ཙམ་སུམ་ཅུ་སྟེ།།མོ་དྲུག་ཉི་ཤུ་རྩ་དགུ་ལ།།ཕོ་དྲུག་སུམ་ཅུ་དག་ཏུ་འོ།།དེ་ལྟར་བརྩིས་པའི་ལོ་གཅིག་ལ།།
64. ཞག(བཅུར་ལྷག)ནི་ལྔ་ལྔ་བཅུ་ཡིན་ཏེ།།ལོ་ནི་གསུམ་གསུམ་དག་ན་ཡང་།།ཟླ་བ་ལྷག་པ་དག་ཡིན་ནོ།།སྟག་སྤྲུལ་རྟ་དང་སྤྲེའུ་བཞི་ལ།།ཟླ་བ་གསུམ་ལ་བདུན་ཅུ་ལྔ།།ཞག་ནི་ཕྱེད་གསུམ་ལྷག་པ་འོ།།ཡུད་ཙམ་སུམ་བརྒྱ་དག་ལ་ནི།།ཞག་བཅུ་དང་ནི་ལོ་གཅིག་ལྷག།།དགུན་ཟླ་འབྲིང་པོ་ནས་བཟུང་དྲུག།ཉི་མ་བྱང་འགྲོ་དགུན་འབྲིང་ནས།།ཟླ་བ་དྲུག་ནི་ལྷོ་རུ་འགྲོ།།བྱང་འགྲོ་ཟླ་བ་རེ་རེ་ལ།།ཆུ་ཚོད་གཉིས་ཀྱིས་ཉི་མ་ཐུང་།།གཉིས་གཉིས་ཀྱིས་ནི་མཚན་མོ་རིང་།།ལྷོ་འགྲོ་ཚེ་ན་ཉི་མ་རིང་།།མཚན་ནོ་ཚུ་ཚོད་གཉིས་ཀྱིས་ཐུང་།།ཐུང་བ་ཉི་ཤུ་རྩ་བཞི་བཞི།།རིང་བ་སུམ་ཅུ་དྲུག་དྲུག་གོ།མཉམ་པ་སུམ་ཅུ་སུམ་ཅུ་འོ།།ཞག་གཅིག་ཐུན་བརྒྱད་ཞག་གཅིག་ལ།།ཉི་ཁྲི་ཆིག་སྟོང་དྲུག་བརྒྱ་འོ།།ཐུན་རེ་དག་ལ་བདུད་བརྒྱ་འོ།།འཕོ་བ་དྲུག་ཅུ་རེ་རེ་ལ།།སྟོང་དང་སུམ་བརྒྱ་ལྔ་བཅུ་འོ།།དབྱུག་གུ་དྲུག་ཅུ་རྩ་བཞི་ལ།།རེ་རེ་དག་ལ་སུམ་བརྒྱ་དང་།།སུམ་ཅུ་པོ་ནི་ཕྱེད་དང་བརྒྱད།།ཞག་གཅིག་དག་ལ་དབུགས་བཅུ་གཉིས།།འཕེལ་བ་དང་ནི་འགྲིབ་པ་སྟེ།།ཟླ་བ་དྲུག་ལ་ཉིས་སྟོང་དང་།།བརྒྱ་དང་དྲུག་བཅུ་འཕེལ་དང་འགྲིབ།།རྩ་ཡང་དེ་ཡིས་དབྱེ་བར་བྱ།།ས་དང་ཆུ་དང་ཤིང་དང་ལྕགས།།མེ་དང་འབྱུང་བ་ལྔ་དང་རྩ།།མཆེར་པ་མཁལ་མ་མཆིན་པ་དང་།།གློ་དང་སྙིང་དང་ལྔ་དག་གོ།བརྒྱད་གཉིས་ཡར་ཁམས་མར་ཁམས་ཏེ།།གནམ་སྟོང་བ་དང་དགུ་སྟོང་ཟླ།།གཟའ་བདུན་དང་ནི་རྒྱུ་སྐར་གྱིས།།དུས་དང་དབང་སྐལ་མཁས་པས་དཔྱད།།དཔྱིད་དང་དབྱར་དང་སྟོན་དང་དགུན།།དཔྱིན་ལ་སྐར་མ་ཁྲ་དང་རྟ།།བྱེའུ་ཅོ་ག་འབྲིང་པོ་ལ།།དབྱར་ལ་སྐར་མ་ལྷ་འཚམས་ཏེ།།ཁུ་བྱུག་དག་ཀྱང་སྐེད་འདོན་ནོ།།སྟོན་ལ་སྐར་མ་སྒྲོག་དང་ཁྲུམས།།འབྲིང་པོ་བྱ་ནི་འུར་པའོ།།དགུན་ལ་སྐར་མ་སྨིན་དྲུག་སྟེ།།ཤ་ར་རོག་པོ་སྐད་དབྱིན་དགུན།།མཆིན་པ་ཤིང་གི་རྩ་དག་དཔྱིད།།པི་ཝང་རྒྱུད་འདྲ་མཉམ་ལ་ཕྲ།།སྙིང་ནི་མེ་སྟེ་དབྱར་དག་རྒྱུ།།ཐ་དད་རིང་ཐུང་སྦོམ་པ་སྟེ།།གློ་ལྕགས་
65. སྟོན་སོགས་དག་ན་རྒྱུ།།སྦོམ་ལ་དུས་ཉེ་མཉམ་པ་འོ།།དགུན་ནི་མཁལ་མའི་རྩ་དག་ནི།།ཆུ་ནང་རྟ་རྔ་འདྲ་བར་ཕྲ།།ཐ་ཆུངས་བཞི་ལ་མཆེར་རྩ་ནི།།བྱ་སྤུ་རླུང་གིས་གཏོར་བ་འདྲ།།མཆིན་པ་མཁྲིས་པ་ཤིང་གི་ཁམས།།དཔྱིད་ནི་བདུན་བཅུ་རྩ་གཉིས་ལ།།པི་ཝང་འདྲ་ལ་མཉམ་པའི་གྲངས།།གྲིམས་ཤིང་འཇམ་པ་དག་ཏུ་ཤིང་།།སྙིང་དང་རྒྱུ་མ(རྒྱུ་ཆེན)མེ་ཡི་ཁམས།།དབྱར་ནི་བདུན་ཅུ་རྩ་གཉིས་ལ།།མང་ཉུང་ཐ་དད་སྦོམ་པ་སྟེ།།ཪིང་ཐུང་རྩུབ་པས་མེ་ཁམས་སོ།།གློ་དང་ལོང་ནི་ལྕགས་ཀྱི་ཁམས།།སྟོན་ནི་བདུན་ཅུ་རྩ་གཉིས་ལ།།སྤྲོ་ཐུང་སྦོམ་ལ་དགའ་ཡིད་མཉམ།།སྤྲོ་ཐུང་བས་ན་ལྕགས་ཁམས་སོ།།མཁལ་གཡས་(ཕག)ལྒང་ཕུགས་(བྱི་བ)ཆུ་ཡིན་ཏེ།།དགུན་གྱི་བདུན་ཅུ་རྩ་གཉིས་ལ།།མང་ཉུང་ཐ་དད་རྟ་རྔ་འདྲ།།ཕྲ་ལ་འཇམ་པས་ཆུ་ཁམས་སོ།།ཟླ་བ་ཐ་ཆུངས་བཞི་དག་ལ།།བཅོ་བརྒྱད་བཞི(ཐ་ཆུངས་བཞི་པ)ལྷག་བདུན་ཅུ་གཉིས(ཞག)།།མཆེར་པ་(ས)ཕོ་བ་(མེ)ས་ཡི་ཁམས།།དཔྱིད(ཐ་ཆུངས་པ)དང་དབྱར་གྱི་ཐ་ཆུངས་ལ།།སུམ་ཅུ་རྩ་དྲུག(རྒྱུ་བ་སྟེ)དག་རྒྱུ་སྟེ།།བྱ་སྤུ་དང་འདྲ་མི་བརྟན་པའོ།།མཁལ་གཡོན་(ཐ་ཆུངས)བསམ་སེའུ་ཆུ་ཡི་ཁམས།།སྟོན་དང་དགུན་གྱི་ཐ་ཆུངས་ལ།།ཞག་ནི་སུམ་ཅུ་རྩ་དྲུག་རྒྱུ།།སྟོན་ལ་འཕང་མཐོ་དགུན་ནི་འཇམ།།བྱ་སྤུ་དང་འདྲ་སྦོམ་འདྲ་འཇམ།།ཆུ་སྟེ་བདུན་རྩ་སྲོག་ཡིན་ནོ།།དཔྱིད(ཤིང་གིས)ལ་མཆིན་རྩ་རྒྱུ་དུས་སུ།།གློ་རྩ་བྱུང་ན(ལྕགས་ཀྱིས་ཤིང་བཅད)འཆི་བ་སྟེ།།སྙིང་རྩ་བྱུང་ན་(ཤིང་ལས་བྱུང)བུ་དང་ཕྲད།།མཆེར་པའི་རྩ་བྱུང་(ཤར་གྱི་རྩ་བརྟོལ)ནོར་དང་ཕྲད།།མཁལ་མའི་རྩ་བྱུང་(ཤིང་ཆུ་སྦྲེལ)མ་དང་ཕྲད།།འཆི་བ་དག་ཏུ་མི་འགྱུར་རོ།།སྟོན་ནི་གློ་རྩ་དར་དུས་སུ།།མཁལ་མའི་རྩ་བྱུང་བུ་དང་ཕྲད།།མཆིན་པའི་རྩ་བྱུང་ནོར་དང་ཕྲད།།མཆེར་པའི་རྩ་བྱུང་མ་དང་ཕྲད།།སྙིང་གི་རྩ་བྱུང་དགྲ་ཡིན་ཏེ།།ཚེ་ཡི་བར་ཆད་དག་ཏུ་འོ།།དབྱར་ནི་སྙིང་རྩ་དར་དུས་སུ།།མཁལ་མ་བྱུང་ན(ཆུ་བྱུང་བས)འཆི་བ་སྟེ།།གློ་རྩ་བྱུང་ན(མེས་ལྕགས་བཞུ)ནོར་དང་
66. ཕྲད།།ས་ཡི་རྩ་བྱུང(ས་ལས་སྐྱིད)བུ་དང་ཕྲད།།མཆིན་རྩ་མ་དང་ཕྲད་པ(ཤིང་གིས་མེ་བསྐྱེད)སྟེ།།འཆི་བ་དག་ཏུ་མི་འགྱུར་རོ།།དགུན་ནི་མཁལ་མ(བུ་ཡིས)དར་དུས་སུ།།མཆེར་རྩ་བྱུང་ན་འཆི་བ(སས་ཆུ་གཅོད)སྟེ།།སྙིང་རྩ་བྱུང་ན་ནོར་དང་ཕྲད(ཆུ་ཡིས)།།མཆིན་རྩ་བྱུང་ན་བུ་དང་ཕྲད།།གློ་རྩ་བྱུང་ན་མ་དང་ཕྲད།།འཆི་བ་དག་ཏུ་མི་འགྱུར་རོ།།ཐ་ཆུངས་མཆེར་པ་དར་དུས་སུ།།གློ་རྩ་བུ་དང་ཕྲད་པ་སྟེ།།མཁལ་མའི་རྩ་བྱུང་ནོར་དང་ཕྲད།།སྙིང་གི་རྩ་བྱུང་(ཆུ་ཡིས)མ་དང་ཕྲད།།མཆིན་རྩ་བྱུང་ན(ཤིང་གིས་བརྟོལ་བས)དགྲ་རྩ་སྟེ།།འཆི་བ་དག་ཏུ་འགྱུར་བ་འོ།།མཁལ་མའི(མཁལ་མའི་ཆུས)རྩ་ནི་ལུས་ཀྱི་བཅུད།།གློ་སྙིང་(མེས)རྩ་ནི་ལུས་ཀྱི་རྟེན།།མཆིན་པ(སས)མཆེར་པ་རྟས་བྱེད་དོ།།ལུས་དང་མལ་མ་ཤི་སོས་རྩ།།དཔྱིད་ཟླ་ར་བའི་ཚེས་གཅིག་ལ།།མཆིན་པ(ཤིང་སྟག)བཅུ་བཞི་མཁྲིས་པ་(ཤིང་ཡོས)འོ།།ཉི་ཤུ་ལྔ(ཤིང་སྟག)ལ་མཆིན་པ་སྟེ།།སྟོང་ལ(ས)ཕོ་བའི་རྩ་དག་རྒྱུ།།ཤིང་(མཆིན་དྲི་སྙིང་རྒྱུ་ལྕགས)བྱིང་མེ་སྡོད་གློ་རྩ་འབྲུབ།།ས་ཡི་རྩ་དག(ཕོ་མཆེར)ཆུ་རྩ(མཁལ་གཡས་ལྒང་ཕུགས)འདར།།གློ་ཡི་རྩ་(ལྕགས)ནི་དགྲ་ལྡང་སྟེ།།ཉི་མ་ཕྱེད་དང་ཟླ་བ་ཕྱེད(དུས)།།ལོ་ཕྱེད་དག་ན་རླུང་ནད་ཀྱིས།།སྐྲངས་སམ་སྦོས་པའི་ནད་ཀྱིས་འཆི།།མེ་འབྲུག(སྙིང་རྩ)ལྕགས་སྡོད(གློ་རྩ)ས་ནི་དར་(ཕོ་བ)།།ཆུ་དྲག་ཤིང(མཁལ་མ)ནི་རྒྱས་པ་(ཤིང་མཁྲིས)སྟེ།།གློ་རྩ་(ལྕགས)གང་ཡིན་པ་ཡི་ཞག(སྤྲེའུ) །ཟ་མ་དག་ལ་ཐར་བ་སྟེ།།ཕྱོགས་ནི་ནུབ་ནས(འབྲུབ་ན)བན་བོན་གྱིས།།བདུད་རྦོད་གཅོས་ཀ་ནུབ་(གདོན་དུ)ཏུ་བྱ།།ཁ་དོག་(གྱེས)ལྕགས་སམ་དེ་འདྲ་ན།།འབྲིང་པོ(དཔྱིད)དག་ནི་ཚེས་གཅིག་ལ།།མཁྲེས་པ་(ཤིང)བདུན་ལ་ལོང་ཀ(ལྕགས་)སྟེ།།བཅུ་བཞི(མཁྲིས)མཆིན(མཁྲིས)རྩ་མཁལ་མ་སྟོང་།མཁྲིས་རྩ་(ཤིང་དཔྱིད)བྱིང་ལ་སྙིང་རྩ(མེ)འདར།།གློ་རྩ(ལྕགས)དྲག་ལ་མཆེར་རྩ་འབྲུབ།།མཁལ་རྩ(གཡས་ལྒང་ཕྲིག)སྡོད་ན་ཞག་བདུན་དང་།།ཟླ་བ་བདུན་ལོ་བདུན་དག་ན་འཆི།།ལོང་རྩ་(གློ་རྩ)དགྲར་ལྡང་ནད་དབྱུང་སྟེ།།མཁྲིས་པ་རྒྱས་ཏེ་སྙིང་རྩ་དྲག།།
67. གློ་ཡི་རྩ་འདར་མཆེར་རྩ་སྡོད།།མཁལ་མ་ཆུ་ཡི་རྩ་འབྲུབ་ན།།ལོང་རྩ་གང་ཡིན་དག་ལ་འཚོ།།ཕྱོགས་ནི་ནུབ་ཀྱི་ཕྱོག་དག་ནས།།བན་བོན་མ་བདུད་རྦོད་པ་དང་།།ལྷ་ཁང་རྙིང་དང་བྲག་སྣ་ནས།།འདྲེ་གདོན་བཅོས་ཀ་བྱང་ནས་བྱ།།དཔྱིད་ཟླ་ཐ་ཆུངས་ཚེས་གཅིག་ལ།།མཆེར་པ(སའི) བདུན་ལ་མཁལ་མ་(ས་ཆུའི)གཡོན།།བཅུ་གསུམ་མཆེར་པ(ལྕགས)སྟོང་ལ་འོ།།མཆེར་རྩ་(མཆིན་པ)སྡོད་ལ་ཤིང་རྩ་འབྲུབ།།ཆུ(མཁལ་གཡས་ལྒང་ཕུགས)ཡི་རྩ་དྲག་མེ་རྩ་འདར།།ལྕགས་ཀྱི་རྩ་སྡོད(ཀྱི་ལོང་)བྱུང་བས་ནི།།ཞག་ནི་ལྔའམ་ཡང་ན་བརྒྱད(གྲངས)།།ཟླ་བ་ལྔའམ་བརྒྱད་དག་ན།།ལོ་ནི་ལྔའམ་བརྒྱད་དག་ན།།དམུ་ཆུ་ཆུ་སེར་ཆུ་(ལྕགས་ཀྱི་སའི)སྡོམ་འཆི།།ནུབ་བྱང་(བྱང་ནས)ཤར་ལྷོ་དག་ནས་ནི།།ཡུལ་ལ་གནས་པའི་ས་བདག་བཀར།།ཕོ(ས)རྒྱས་ཤིང་སྡོད་ཆུ(མཁལ་གཡས)འདར་ཏེ།།མེ་དྲག་ལྕགས(གློ་སྙིང་ལུ)རྩ་འབྲུབ་པས་ན།།ཤིང་རྩའི་ཞག་དང་ཟ་མ་ལ།།ཐར་ཏེ་དཔྱིད་ཟླ་ཐ་ཆུངས་སོ།།དབྱར་ཟླ་ར་བའི་ཚེས་གཅིག་ལ།།སྙིང་རྩ་བདུན་ལ་མཁལ་མ་གཡས།བཅུ་གསུམ་སྙིང་རྩ་བཅུ་བཞི་ལ།།རྒྱུ་མ(ས་ས)སྟོང་ལ་བསམ་ལེའུ(ཆུ་ཆུ)རྩ།།སྙིང་གི་རྩ་བྱིང་མཁལ་རྩ་འབྲུབ།།གློ་ཡི་རྩ་དྲག་མཆེར(ལྕགས་ཀྱིས)རྩ་སྡོད།།མཆིན(ཤིང་གི)རྩ་དག་ན་གློ(ལྕགས)རྩ་ནི།།དགྲ་ལྡང་བ་སྟེ་མཁལ་མ(ཆུ་ཆུ)གཡོན།།ཞག་ལྔ་དགུ(གྲངས)དང་ཟླ་ལྔ་ན།།ལོ་ནི་ལྔ་དང་དགུ་ན་ནི།།བད་ཀན་གྲང་བའི་ནད་ཀྱིས་འཆི།།ཕྱོགས་ནི་ལྷོ་ཡི་སྡོད་དག་ནས།།ས་བདག་ས་སྲིན་གནོད་པའི་ས།།རི་འགོ་དམར་རམ་ལྗང་བ་འོ།།སྙིང་(མེ)གི་རྩ་རྒྱས་ཆུ་རྩ(མཁལ་གཡས)འདར།།ལྕགས་སྡོད(ཀྱི་ལོང)ས་དྲག་ཆུ(ཕོ་མཆེར)ཡི་ཞག།།ཟ་མ་ས་འཚོ་དག་ཏུ་ཤེས།།དབྱར་ཟླ་འབྲིང་པོའི་ཚེས་གཅིག་ལ།།རྒྱུ་མ་བདུན་ལ་མཁལ་མས་(ཆུ)འོ།།བཅུ་བཞི་སྙིང་རྩ(མེ)སྟོང་མཁལ་གཡོན(ཆུ)།།རྒྱུ་མའི་རྩ་བྱིང་མཁལ་མ་དྲག།།གློ(ལྕགས)ཡི་རྩ་འབྲུབ་མཆེར་རྩ(ཤིང)འདར།།ཤིང(མཆིན་པ)གི་སྡོད་ན་ལྒང་ཕུགས་(ཆུ)དགྲ།།ལྡང་སྟེ་ཉི་མ(གྲངས)གསུམ་མམ་
68. བཞིར།།ཟླ་བ་ཡང་ན་གསུམ་བཞི་ན།།ལོ་ཡང་གསུམ་མམ་བཞི་དག་ན།།རྡེའུ་འམ་ནི་མཁྲིས་པའི་སྐྲན།།པགས་པའི་ནད་ཀྱིས་འཆི་བར་འགྱུར།།རྒྱུ་མའི་རྩ་རྒྱས་མཁལ་རྩ་སྡོད།།གློ་ཡི་རྩ་རྒྱས(ལྕགས)མཆིན་རྩ་དྲག(ཤིང)།མཆེར་རྩ(ཆུ)དྲག་ན་ལྒང་པའི་རྩ།།གང(གྲངས)ཡིན་ཞག་དང་ཟ་མ་ལ།།ཐར་ཏེ་ཕྱོགས་ནི་བྱང་སྨད་ནས།།ཀླུ་དང་བསེན་མོར་བསྡོངས་པའམ།།བསེན་མོ་གནོད་པའི་དབྱིབས་མདོག་ནི།།གྲུ་གསུམ་གྲུ་བཞི་ལྔ་དགུ་(དབྱིབས)ཁམ།།དབྱར་ཟླ་ཐ་ཆུངས་ཚེས་གཅིག་ལ།།མཆེར་རྩ(ས)ཚེས་བདུན་བསམ་སེའུ(ཆུ)།།བཅུ་གསུམ་སྟོང་ལ་མཁལ་མའི་རྩ།།ཕོ་བ་(ས)བྱིང་ལ་མཁལ(ཆུ)རྩ་འབྲུབ།།མཆིན་རྩ(ཤིང)དྲག་ལ་གློ་རྩ(ལྕགས)འདར།།མེ་སྡོད་(སྙིང)མཁྲིས་པ(ཤིང)དགྲར་ལྡང་སྟེ།།ཞག་གསུམ་ཟླ་བ་གསུམ་དག་དང་།།ལོ་གསུམ་དག་ན་ཤ་སེར་དང་།།མིག་སེར་མཁྲོས་པས་འཆི་བར་བྱེད།།ཕོ་བའི་(ས)རྩ་རྒྱས་མཆིན་རྩ་(ཤིང)དར།།གློ་རྩ(ལྕགས)དྲག་ཅིང་སྙིང་རྩ(མེ)འབྲུབ།།ཆུ་རྩ(མཁལ་གཡས)སྡོད་ལ་མཁྲོས་རྩ(ཤིང་)ལས།།ཐར་ཏེ་ཕྱོགས་ནི་ཤར་སྨད་ནས།།བཙན་ནམ་དྲིར་ནི་ཤི་བ་འམ།།ལྷ་ཁང་རྙིང་པའི་འདྲེ་གནོད་དོ།།ཤིང་ངམ་སོག་ཀའི་རི་འམ་ལྗོངས།།ཁམ་སེར་དག་ནས་བྱུང་བ་འོ།།སྟོན་ཟླ་ར་བའི་ཚེས་གཅིག་ལ།།གློ་རྩ་བདུན་ལ་མཆིན་པ་སྟེ།།བཅུ་གསུམ་གློ་རྩ་བསམ་སེའུ་སྟེ།།གློ་རྩ་བྱིང་ལ་མཆིན་རྩ་དྲག།མཆེར་རྩ་འདར་ལ་མཁལ་རྩ་སྡོད།།མེ་རྩ་འབྲུབ་ནས་མེ་དགྲར་ལྡང་།།ཞག་ལྔ་ལོ་ལྔ་ཟླ་བ་ལྔ།།ཁྲག་འཁྲུགས་རྒྱུ་གཟེར་རིམས་ཀྱིས་འཆི།།གློ་རྩ་རྒྱས་དང་སྙིང་རྩ་འདར།།མཆིན་རྩ་སྡོད་ལ་མཆེར་རྩ་དྲག།།མཁལ་རྩ་(ཆུ)རྩ་རྒྱས་དང་སྙིང་རྩ་འདར།།མཆིན་རྩ་སྡོད་ལ་མཆེར་རྩ་དྲག།།མཁལ་རྩ(ཆུ)འབྲུབ་ན་སྙིང(མེ)གི་ཞག།ཟ་མ་དག་ལ་འཚོ་བར་འགྱུར།།ལྷོ་སྟོད་དག་ནས་དུར་ཁྲོད་དམ།།མདོག་དམར་གྲུ་གསུམ་མོ་གདོན་གནོད།།སྟོན་ཟླ་འབྲིང་པོའི་ཚེས་གཅིག་ལ།།ལོང་རྩ་བདུན་ལ་མཁྲིས་པ་སྟེ།།བཅུ་བཞི་གློ་སྟེ་མཆེར་པ་སྟོང་།།ལོང་རྩ་བྱིང་ཞིང་མཆིན་རྩ་འབྲུབ།།མཆེར་རྩ་སྡོད་ལ་མཁལ་རྩ་
69. འདར།།མེ་ཡི་རྩ་དྲག་རྒྱུ་མའི་རྩ་དགྲར་ལྡང་།།ཞག་བརྒྱད་ལོ་བརྒྱད་ཟླ་བརྒྱད་ན།།སྐྱ་རྦབ་འབྲུམ་བུ་གཞང་འབྲུམ་དང་།།འཁྲུ་བའི་ནད་ཀྱིས་འཆི་བ་འོ།།ལོང་རྩ་རྒྱས་ལ་སྙིང་རྩ་སྡོད།།མཆིན་དར་མཆེར་འབྲུབ་མཁལ་མ་དྲག།།རྒྱུ་མའི་ཞག་དང་ཟ་མས་འཚོ།།ཕྱོགས་ནི་ལྷོ་སྨད་དག་ནས་ནི།།དབྱིབས་ནི་གྲུ་གསུམ་ཟླུམ་ལ་སྨུག།ཤ་ཟ་མོ་དག་གནོད་པར་བྱེད།།སྟོན་ཟླ་ཐ་ཆུངས་ཚེས་གཅིག་ལ།།མཁལ་གཡོན་བདུན་ལ་མཆེར་པ་འོ།།བཅུ་གསུམ་མཁལ་མ་མཁྲིས་པ་སྟོང་།།སྙིང་རྩ་འབྲུབ་ལ་གློ་རྩ་བྱིང་།།མཆིན་རྩ་དར་ལ་མཆེར་རྩ་དྲག།མཁལ་རྩ་སྡོད་ལ་ས་རྩ་དགྲར།།ཞག་བརྒྱད་བཅུ་དང་ཟླ་བ་བརྒྱད།།བཅུ་དང་ལོ་ནི་བརྒྱད་དང་བཅུ།།སྲིན་དང་མཛེ་དང་ཆུ་ཡི་ནད།།ས་ཡི་ནད་ཀྱིས་འཆི་བར་འགྱུར།།མཁལ་རྩ་རྒྱས་ལ་སྙིང་རྩ་འདར།།གློ་ཡི་རྩ་དྲག་མཆིན་རྩ་འབྲུབ།།མཆེར་རྩ་སྡོད་ལ་མཆེར་པའི་ཞག།ཟ་མ་དག་ལ་འཚོ་བ་སྟེ།།ཕྱོཊ་ནི་ནུབ་བྱང་མཚམས་དག་ནས།།ཡང་ན་ཤར་ལྷོ་ལྷོ་ནུབ་ནས།།ཁམ་པ་ཟླ་གམ་ཟླུམ་པ་ནས།།དགུན་ཟླ་ར་བའི་ཚེས་གཅིག་ལ།།མཁལ་གཡོན་བདུན་ལ་སྙིང་རྩ་འོ།།བཅུ་གསུམ་མཁལ་མ་སྟོང་ལ་མཆེར།།སྙིང་རྩ་དྲག་ལ་གློ་རྩ་འདར།།མཆིན་རྩ་སྡོད་ལ་མཆེར་རྩ་འབྲུབ།།མཁལ་རྩ་བྱིང་ལ་སྙིང་རྩ་དགྲར།།ཞག་གསུམ་ཞག་བདུན་ཟླ་གསུམ་དགུ།།སྐྲངས་སམ་འབྲས་ལ་སོགས་པས་འཆི།།མཁལ་མ་རྩ་རྒྱས་སྙིང་རྩ་སྡོད།།གློ་འབྲུབ་མཆིན་པའི་རྩ་དྲག་ན།།མཆེར་པའི་པའི་རྩ་ནི་འདར་བ་ན།།དེ་ནི་ཟ་མ་ཞག་སོགས་འཚོ།།དགུན་ཟླ་འབྲིང་པོའི་ཚེས་གཅིག་ལ།།ལྒང་ཕུགས་ཚེས་བདུན་རྒྱུ་མའི་རྩ།།བཅུ་གསུམ་བསམ་ལེའུ་སྟོང་ལ་ཕོ་བའི་རྩ།།ལྒང་ཕུགས་བྱིང་ལ་རྒྱུ་རྩ་དྲག།ལོང་རྩ་དར་ལ་འཁྲིས་རྩ་སྡོད།།ཕོ་བའི་རྩ་འབྲུབ་ཕོ་རྩ་དགྲར།།ལྡང་སྟེ་ཞག་ལྔ་ལོ་ལྔ་དགུ།ཚ་ནད་གྲང་བར་འགྱུར་ཏེ་འཆི།།ལྒང་བའི་རྩ་རྒྱས་རྒྱུ་རྩ་འདར།།ལོང་རྩ་འབྲུབ་ཅིང་རྩ་དྲག་ན།།ཕོ་རྩ་སྡོད་ན་ཕོ་བའི་ཞག།ཟ་མ་དག་ལ་འཚོ་བར་འགྱུར།།ཕྱོགས་
70. ནི་ལྷོ་ནུབ་སྐལ་ལ་གནས།།མདོག་ནི་དམར་སེར་གྲུ་གསུམ་དང་།།ཟླུམ་པོ་དག་གི་ས་བདག་གོ།དགུན་ཟླ་ཐ་ཆུངས་ཚེས་གཅིག་ལ།།བསམ་སེའུ་བདུན་ལ་ཕོ་བ་ཡི།།བཅུ་གསུམ་བསམ་སེའུ་སྟོང་རྒྱུ་མ།།བསམ་སེའུ་བྱིང་ལ་རྒྱུ་རྩ་འབྲུབ།།ལོང་རྩ་སྡོད་ལ་མཁྲིས་རྩ་འདར།།ཕོ་བ་ག་ལ་དགྲ་ལྡང་སྟེ།།ཉི་མ་གསུམ་མམ་བདུན་ལྔ་འམ།།ཟླ་གསུམ་ཟླ་བདུན་ལོ་གསུམ་བདུན།།སྐྱུགས་པ་བུ་ཏྲི་བསམ་སེའུ་ལུག།ནད་དེ་དག་གིས་འཆི་བར་འགྱུར།།བསམ་སེའུ་རྩ་རྒྱས་རྒྱུ་རྩ་འདར།།ལོང་རྩ་འབྲུབ་ལ་མཁྲིས་རྩ་དྲག།མཆེར་རྩ་དྲག་ན་ཕོ་བ་འོ།།ཞག་དང་ཟ་མ་དག་ལ་ཐར།།ལྷོ་ནུབ་མཚམས་ནས་ས་བདག་དང་།།བཙན་དུ་བསྡོངས་སམ་ཡང་ན་ནི།།ས་སྲིན་དྲི་མོ་བསེན་མོ་གནོད།ཁ་དོག་བྲག་དང་ཁམ་པ་ཡི།།གྲུ་གསུམ་ཟླ་གམ་དག་ནས་གནོད།།དཔྱིད་དང་དབྱར་དང་སྟོན་དང་དགུན།།ཞག་དང་ཟ་མ་ཕོ་མོ་ནི།།དབྱར་དགུན་ཐུང་བའི་འབྲིང་པོ་གཉིས།།སྟོང་དཔྱིད་འབྲིང་པོ་ཐུང་བ་འོ།།གནམ་སྟོང་ཟླ་བ་མཚན་མོ་རྒྱས།།དགུ་སྟོང་ཉི་མ་དག་དང་འགྲོགས།།བརྒྱད་གཉིས་ཡར་ཁམས་མར་ཁམས་སོ།།སྟོན་དཔྱིན་འབྲིང་པོ་མཉམ་དུ་མཉམ།།དབྱར་དགུན་འབྲིང་པོ་རིང་ཐུང་མཉམ།།ཉི་མ་ལྷོ་དང་བྱང་དུ་འགྲོ།།དོན་སྣོད་ཕོ་མོ་གཡས་གཡོན་འཁོར།།སྐྱེས་པའི་ཤར་ནི་མཆིན་པ་སྟེ།།བུད་མེད་ཀྱི་ནི་ནུབ་ཏུ་འོ།།སྙིང་ནི་ལྷོ་སྟེ་གློ་ནི་ནུབ།།མཁལ་མ་བྱང་སྟེ་མཆེར་པ་སྟེ།།ཤར་ལྷོ་ལྷོ་ནུབ་དག་ཏུ་སྟེ།།མཁལ་གཡོན་ནུབ་བྱང་བྱང་ཤར་ཏེ།།བུད་མེད་དེ་ལས་ལྡོག་པ་འོ།།མཁལ་མའི་དུས་སུ་གློ་ཡི་རྩ།།བསྐྱེད་པའི་མ་དང་ཕྲད་པ་སྟེ།།ཤིང་བྱུང་བུ་ཡི་དབང་ཐང་ཆེ།།སྙིང་བྱུང་ནོར་རྙེད་ས་ནི་དགྲ།མཆིན་པའི་དུས་སུ་ཆུ་ཡི་རྩ།།བསྐྱེད་པའི་མ་དང་ཕྲད་པ་སྟེ།།མེ་བྱུང་དབང་ཐང་ཆེ་བ་འོ།།ས་བྱུང་ནོར་རྙེད་ལྕགས་བྱུང་དགྲ།སྙིང་གི་དུས་སུ་ཤིང་གི་རྩ།།བསྐྱེད་པའི་མ་དང་ཕྲད་པ་སྟེ།།ས་བྱུང་དབང་ཐང་ཆེ་བ་འོ།།ལྕགས་བྱུང་ནོར་རྙེད་ཆུ་ནི་དགྲ།གློ་ཡི་དུས་སུ་
71. བྱུང་བ་ནི།།བསྐྱེད་པའི་མ་དང་ཕྲད་པ་སྟེ།།བདེ་བྱུང་བུ་ནི་དབང་ཐང་ཆེ།།ཤིང་བྱུང་ནོར་རྙེད་མེ་ནི་དགྲ།མཆེར་པའི་དུས་སུ་མེ་ཡི་རྩ།།བསྐྱེད་པའི་མ་དང་ཕྲད་པ་སྟེ།།བདེ་བྱུང་ལྕགས་ནི་དབང་ཐང་ཆེ།།ཆུ་བྱུང་ནོར་རྙེད་ཤིང་ནི་དགྲ།དགྲ་རྩ་གཡབ་མོ་གཡོབ་པ་འདྲ།།མཐོ་དམན་ཀྱུག་ཀྱུག་འཁོར་ཞིང་འཁྱོག།མཆིན་རྩ་དར་བའི་དུས་དག་ཏུ།།གློ་དང་མཆེར་རྩ་བྱུང་བ་ནི།།མ་དང་ཕ་ལ་དགྲ་དག་འོང།།ཡང་ན་ཕ་མ་དགྲ་རུ་ལྡང་།།སྙིང་རྩ་དར་བའི་དུས་དག་ཏུ།།མཁལ་རྩ་གློ་རྩ་དག་བྱུང་ན།།རང་ལ་དགྲ་དག་གནོད་པ་སྟེ།།ཡང་ན་རང་དང་འདྲ་བར་ལྡང་།།མཁལ་རྩ་དར་བའི་དུས་དག་ཏུ།།ས་དང་མེ་ཡི་རྩ་བྱུང་ན།།མ་དང་བུ་སྲིང་ཆུང་མ་དང་།།སྲུ་མོ་ཡང་ན་ཞང་ཉེ་དགྲ།གློ་རྩ་དར་བའི་དུས་དག་ཏུ།།མེ་དང་ཤིང་གི་རྩ་བྱུང་ན།།ཕ་དང་ཁུ་བོ་དགྲ་རུ་ལྡང་།ཕ་ནི་དགྲར་ལྡང་ཡང་དེ་ཉིད།།མཆེར་རྩ་དར་བའི་དུས་དག་ཏུ།།ཤིང་དང་ཆུ་ཡི་དུས་བྱུང་ན།།བྲན་དང་བྲན་མོ་དག་དང་ནི།།སྨན་པ་དག་ནི་དགྲ་རུ་ལྡང་།།རྩ་སྨད་གྲིམས་ཤིང་རྩ་སྟོད་གྱེས།།བྱེད་ན་འདུག་ན་ཡུལ་དུ་ངན།།སྟོད་སྨད་འཁྱིག་ལ་དབུས་སུ་གྲིམས།།བྱེས་སུ་སོང་བ་དག་ལ་ངན།།ཡང་ན་ཕུ་མདའ་ཡུལ་དུ་དགྲ།།རང་ས་མཐོ་དམན་བྱེད་པ་ནི།།རང་ལ་དགྲ་ཡིས་ཚུགས་པ་འོ།།གཡས་པ་དེ་ལྟར་འདུག་པ་ནི།ཁྱིམ་མཚེས་འདུག་ཡང་དགྲ་རུ་ལྡང་།།གཡོན་པ་རང་ལ་དགྲ་ལྡང་ངོ་།།གཡས་དྲག་གཡོན་དལ་ཕ་སྤུན་དགྲ།ཀན་རྩ་འཁྱིག་ལ་ཕོ་འཇུག་རྩ།།དཔྱིད་ཟླ་ར་བ་དག་ལ་འོ།།སྟོང་ན་འགྲོ་སྟེ་སྟོན་ཟླ་ར།།རྒྱལ་ལ་དགྲ་ལྡང་དགུན་ཟླ་ར།།འབྲུབ་ན་གཤང་བུད་སེར་བ་འམ།།ར་མདའ་འོང་སྟེ་དབྱར་ར་བ།།དཔྱིད་ཟླ་འབྲུབ་ན་གོད་ཀ་འོང་།།འབྲིང་ལ་རྒྱལ་ལ་དགྲ་འཆི་འོ།།ཐ་ཆུངས་གྲིམས་ཤིང་ཐང་བ་ནི།།བུ་སྲིང་ཚ་སྒྱུག་དག་ལ་ངན།།དབྱར་འབྲིང་གྲིམས་ཤིང་ཐང་བ་ནི།ནོར་དང་ཕྱུགས་ལ་གོད་ཀ་འོང་།།ཐ་ཆུངས་རྩ་ཞན་སྙོམས་པ་ནི།།རང་གི་བྱ་བ་གྲུབ་པ་
72. འོ།།སྟོན་ཟླ་ར་བའི་རྩ་དྲག་ན།།འཐབ་རྩོད་འོང་ངམ་འཐབ་དང་ཕྲད།།འབྲིང་པོ་བྱིང་ན་བུ་སྨད་དམ།།ཡང་ན་ཕ་ཚན་དག་ལ་ངན།།དགུན་ཟླ་གསུམ་ལ་འབྲུབ་ན་ནི།།ཡུལ་ངན་རླུང་འཚུབས་དག་བྱུང་སྟེ།།ལམ་བུ་ཞུགས་ན་དགྲ་འོང་ངོ་།།རྩ་ནི་ཕྲ་ཞིང་སྒང་སྒང་པོ།།མྱ་ངན་རྩ་ནི་སྲན་ཆུང་འདྲ།།དེ་འདྲ་སྟོང་ལ་འཐིབས་པ་སྟེ།།སྙིང་གི་དུས་སུ་མཆིན་རྩ་འཐིབས།།མ་ལ་ངན་ཏེ་སྙིང་རྩ་རང་།།མཆེར་པ་བུ་ལ་གློ་ནི་ནོར།།ཆུ་ལ་བྱུང་ན་དགྲ་ལ་འོ།།གློ་ལ་ཀྲིལ་ཀྲིལ་པུག་པུག་པོ།།འཐབ་མོ་མྱ་ངན་དག་གི་རྩ།།མཆེར་པ་མ་ལ་གློ་ནི་རང་།།མཁལ་མ་བུ་ལ་མཆིན་པ་ནོར།།སྙིང་ལ་དེ་འདྲ་བྱང་བ་ནི།།དགྲ་ལ་མྱ་ངན་དག་ཏུ་འོ།།མཁལ་མ་ཀྲིལ་ཀྲིལ་པུག་པུག་འཐིབས།།རང་ལ་ངན་ཏེ་གློ་ནི་མ།།ཤིང་བྱུང་བུ་སྟེ་མེ་ལ་ནོར།།ས་ནི་དགྲ་ལ་མྱ་ངན་ནོ།།མཆིན་པ་ཀྲིལ་ཀྲིལ་པུག་པུག་དང་།།འཐིབས་པ་རང་སྟེ་ཆུ་བྱུང་མ།།མེ་ལ་བྱུང་བ་བུ་དག་སྟེ།།ས་བྱུང་ནོར་ཏེ་ལྕགས་བྱུང་དགྲ།མཆེར་པ་ཀྲིལ་ཀྲིལ་པུག་པུག་དང་།།འཐིབས་པ་རང་སྟེ་མེ་བྱུང་མ།།ཕྱི་མོ་ཞང་ཉེ་མ་སྲུ་འོ།།ས་བྱུང་ཕ་མེད་སྤུན་དག་གོ།ལྕགས་བྱུང་བུ་དང་ནུ་མོ་ལ།།ཆུ་བྱུང་ནོར་དང་ཕྱུགས་ལ་འོ།།ཤིང་ལ་བྱུང་ན་དགྲ་ལ་འོ།།བུ་དང་མནའ་མ་དག་ལ་ལྟ།།གཡོན་རྩ་རྩུབ་ན་བུ་ལ་ངན།།སྲིང་མོ་ལ་བལྟ་སྙིང་རྩ་འབྲུབ།།སྨན་པ་དབང་ཐང་རྩ་ལ་འོ།།ཆུང་མ་མཁལ་མ་གཡོན་པ་སྟེ།།ཆུང་མ་ན་ན་ཁྱོ་གའི་གཡས།།མཁལ་རྩ་པྲིག་པྲིག་འཐིབས་ན་ངན།།སོ་མ་རཱ་ཛ་ལས་དགྲ་རྩའི་ལེའུ་སྟེ་ཉེར་གཉིས་པའོ།།།།དེ་ནས་གདོན་གྱི་བྱེ་བྲག་བསྟན(སྡོད་ན)།།ཆེ་ཆུང་མཐོ(རེས)དམན(རེས)བྱེད་པའི་རྩ།།སྙིང་ནས་བཟུང་ནས་བརྟག་པ་ནི།།ཕྱོགས་དང་གྲངས་ནི་དམིཊ་ཀྱིས་བཟུང་།།སྙིང་རྩ་འདར་ཞིང་པྲིག་པྲིག་འཕར།།བསྟེན་པའི་ལྷ་དང་མ་མོ་
73. གནོན།།ཕ་དང་མེས་པོའི་བརྒྱུད་འདྲེ་གནོད།།མཆིན་རྩ་མཁྲིས་རྩ་འདར་ཞིང་སྡོད།།བསྟེན་པའི་བཙན་དང་གྲིར་ཤི་གནོད།།གློ་རྩ་ལོང་རྩ་འདར་ཞིང་སྡོད།།གཙུག་ལག་ཆོས་དཀོར་འདྲེ་དག་གནོད།།ཕོ་བ་མཆེར་བ་འདར་ཞིང་སྡོད།།ཐེའུ་རང་འགོང་པོ་བདུད་གནོད།།མཁལ་མ(གཡས)ལྒང་ཕུགས་འདར་ཞིང་སྡོད།།ས་བདག་ཀླུ་གཉན་གནོད་པ་འོ།།མཁལ་གཡོན་བསམ་སེའུ་འདར་ཞིང་སྡོད།།གཙུག་ལག་ཁང་ངམ་ཡུལ་བདག་གི།ས་བདག་ས་སྲིན་ཀླུ་སྲིན་གནོད།།ཡང་ན་བན་བོན་དམོད་བྱད་གནོད།།གློ་རྩ་སྙིང་རྩ་འདར་ཞིང་སྡོད།།ལྷ་འདྲེ་མུ་སྟེགས་ཀྱིས་རྦད་པ།།ཤིང་ངམ་ཆུ་མིག་དག་ལས་ཆགས།།ཕྱོགས་ནི་ལྷོའམ་ནུབ་ནས་སོ།།སྙིང་རྩ་གློ་རྩ་འབུར་བ་ན།།རང་རེས་བསྟེན་པའི་རྒྱལ་འགོང་གནོད།།གློ་རྩ་སྙིང་རྩ་གྲིམས་པ་ན།།སློབ་དཔོན་མཁན་པོ་བསྟེན་པ་གནོད།།སྟོང་ཞིང་རྐྱལ་ན་དུར་ཁྲོད་འདྲེ།།བྱིང་ཞིང་ཞར་ན་ཁང་པའི་འདྲེ།།འགྱུར་ན་ཞིང་ས་དག་ཡིན་ནོ།།གློ་རྩ་སྙིང་རྩ་ཆེ་ཆུང་བྱེད།།དཀོར་ཕྱིར་ནོར་གྱི་ལྷ་འདྲེ་གནོད།།སྙིང་རྩ་མཆིན་རྩ་གྲིམས་པ་ན།།ལྷ་མ་དགའ་བས་ཁྲུས་ཆོག་བྱ།།ཕྲ་ལ་གྲིམས་ན་དམར་དང་ཕྲད།།དྲག་ཅིང་སྟོང་ན་རྒྱལ་འགོང་སྟེ།།ཞན་ཞིང་འཐིབས་པ་མི་གཙང་ཟོས།།དྲག་ཅིང་སྟོང་ན་རྒྱལ་འགོང་སྟེ།།ཞན་ཞིང་འཐིབས་པ་མི་གཙང་ཟོས།།མཁལ་རྩ་མཆིན་རྩ་མཐོ་དམན་བྱེད།།ན་དང་ཆུ་མིག་ཤིང་གཉན་བཅད།།འབུར་ལ་འདྲིལ་བ་དག་བྱུང་ན།།བནྡེ་མུ་སྟེགས་དག་གི་རྦད།།ཕྲ་མ་གྲིམས་པ་ཁང་པ་ལ།།སྟོང་ཞིང་རྐྱལ་ནས་ས་སྲིན་གནོད།།ཞན་ཅིང་ཞར་ན་གཙུག་ལག་ཁང་།།རྙིང་པ་དག་གི་ས་བདག་གནོད།།བྱིང་ཞིང་ཞར་ན་མཁན་པོ་འམ།།སློབ་དཔོན་དག་གི་སྲུང་མ་བསྟེན།།གནས་ཆགས་པ་ཡི་ས་བདག་གནོད།།བྱིང་ཞིང་རྒུད་པ་མི་ཡི་རོ།།ས་བདག་སྟེང་དུ་བཏང་བ་ཡོད།།ཕྱོགས་དང་གྲངས་ནི་གང་གིས་དཔགཁང་པ་ཡུར་ཁ་ཞིང་ལ་གནས།།སྙིང་རྩ་ཕོ་རྩ་ཆེ་ཆུང་བྱེད།།ལྷ་དང་བསེན་མོ་ས་སྲིན་གནོད།།གློ་རྩ་སྙིང་རྩ་ཆོས་དཀར་འདྲེ།།རྒྱལ་པོ་སྲིན་པོ་དག་ཏུ་འོ།།སྙིང་རྩ་གློ་རྩ་དང་བསྡོང་བ།།
74. ཀླུ་དང་གཤིན་རྗེ་གནོད་པ་འོ།།མཆིན་རྩ་མཁལ་མ་རྩ་སྟོང་པ་ནི།།དྲི་ཟ་གནོད་སྦྱིན་དག་དང་བསྡོང་།།མཆེར་རྩ་མཆིན་རྩ་སྡོད་པ་ནི།།ཐབ་དང་མི་གཙང་བསྡོང་བ་འོ།།མཆེར་རྩ་གློ་རྩ་སྟོང་པ་ནི།།འཁོན་ནམ་ཡང་ན་གྲིར་ཤི་གནོད།།མཁལ་མཐོང་དག་གམ་སྟོང་པ་ལ།།ཆུ་རྒྱུད་འགྲིམས་པའི་ས་བདག་གནོད།།གློ་རྩ་སྟོང་པ་ལ་མཐོ་འམ།།བྲག་ལ་གནས་པ་དག་ཏུ་འོ།།མཆིན་རྩ་ཤིང་ལ་གནས་པ་སྟེ།།མཁལ་མ་གཡས་པ་ཆུ་ལ་གནས།།མཆིན་པ་ཤར་ཏེ་ཤིང་དག་གོ།སྙིང་ནི་མེ་འམ་དམར་ཏེ་ལྷོ།།གློ་ནི་སྔོན་པོ་ནུབ་ཏུ་འོ།།ཆུ་ནི་བྱང་སྟེ་དཀར་བའོ།།མཆེར་པ་ས་སྟེ་བྱང་ཤར་རོ།།ཤར་ལྷོ་སྔོ་ཁམ་ལྷོ་ནུབ་ནི།།དམན་ཁམ་ས་མདོག་འདྲ་བ་འོ།།མཁལ་གཡོན་དམར་ལྗང་ཆུ་རྒྱུད་དམ།།བྱང་ཤར་དཀར་ལྗང་ཤིང་གཅིག་གམ།དམིགས་ཀྱི་ཕྱོགས་ནི་མེ་ཡིན་ཏེ།།འདི་རྣམས་ཕྱོགས་ནི་མི་འགྱུར་ངེས།།སོ་མ་རཱ་ཛ་ལས་གནོད་པའི་གདོན་རྩའི་ལེའུ་སྟེ་ཉི་ཤུ་གསུམ་པའོ།།།།ད་ནི་རྒྱུ་བའི་བྱེ་བྲག་ནི།།དཔྱིད་ཟླ་ར་བ་ཁྲ་དང་རྟ།།ཚེས་གཅིག་མཆིན་པ་གཉིས་ལ་ནི།།མཁྲིས་པ་དང་ནི་སྙིང་ས་ཆུ།།རྒྱུ་མ་གསུམ་ལ་ཤིང་དང་ཆུ།།ཕོ་བའི་རྩ་དག་རྒྱུ་བ་སྟེ།།བཞི་དང་ལྔ་ལ་མེ་དང་མེ།།དྲུག་ལ་མེ་ཆུ་མཆེར་པ་སྟེ།།བདུན་དང་བརྒྱད་ལ་ལྕགས་དང་ལྕགས།།དགུ་ལ་ལྕགས་ཆུ་མཁལ་མ་གཡོན།།བཅུ་དང་བཅུ་གཅིག་ཆུ་དང་ཆུ།།བཅུ་གཉིས་ཆུ་ཆུ་ལྒང་ཕུགས་ཏེ།།བཅུ་གསུམ་བཅུ་བཞི་ཤིང་དང་ནི།།བཅོ་ལྔ་ཕོ་བའི་ས་དག་གོ།བཅུ་དྲུག་བཅུ་བདུན་མེ་དང་མེ།།བཅོ་བརྒྱདྭ་མཆིན་པ་ཡིན་པ་སྟེ།།བཅུ་དགུ་ཉི་ཤུ་ལྕགས་དང་ལྕགས།།ཉི་ཤུ་གཅིག་ལ་བསམ་སེའུ་ས།།གཉིས་དང་གསུམ་ལ་ཆུ་དང་ཆུ།།བཞི་ལ་ཆུ་ཆུ་མཁལ་མ་གཡོན།།ལྔ་དང་དྲུག་ལ་ཤིང་དང་ཤིང་།།བདུན་ལ་ཕོ་བའི་ས་དག་སྟེ།།བརྒྱད་དང་དགུ་ལ་ལྕགས་དང་ལྕགས།།
75. སྟོང་ལ་མཆེར་པ་དག་གི་རྩ།།ཞག་བདུན་ཉི་ཤུ་ཉི་ཤུ་བརྒྱད།།ཞག་དང་ཟ་མ་དག་ལ་འཆི།།ཅོ་གའི་སྐད་འབྱིན་འབྲིང་པོ་ལ།།ཚེས་གཅིག་མཁྲིས་པ་གཉིས་ལ་ཤིང་།།གསུམ་པ་ས་ཆུ་མཁལ་མ་གཡོན།།བཞི་དང་ལྔ་ལ་ཆུ་དང་ཆུ།།དྲུག་ལ་ས་ཆུ་བསམ་སེའུ།།བདུན་དང་བརྒྱད་ལ་ལྕགས་དང་ལྕགས།།དགུ་ལ་ས་སྟེ་མཆེར་པ་འོ།།བཅུ་དང་བཅུ་གཅིག་མེ་དང་མེ།།བཅུ་གཉིས་ཕོ་བའི་རྩ་དག་གོ།བཅུ་གསུམ་བཅུ་བཞི་ཤིང་དང་ཤིང་།།བཅོ་ལྔ་མཁལ་མ་ས་དང་ཆུ།།བཅུ་དྲུག་བཅུ་བདུན་ཆུ་དང་ཆུ།།བཅོ་བརྒྱད་ས་ཆུ་བསམ་སེའུ།།བཅུ་དགུ་ཉི་ཤུ་ལྕགས་དང་ལྕགས།།ཉི་ཤུ་གཅིག་ལ་ཕོ་བ་ས།།གསུམ་དང་བཞི་ལ་མེ་དང་མེ།།ལྔ་ལ་མཆེར་པ་ས་དག་སྟེ།།དྲུག་དང་བདུན་ལ་ཤིང་དང་ཤིང་།།བརྒྱད་ལ་བསམ་སེའུ་ས་དང་ས།།དགུ་དང་སྟོང་ལ་ཆུ་དང་ཆུ།།ཤིང་ཆེན་མཚོན་ནམ་ནད་ཐེབས་ན།།ཡུན་རིང་ཟླ་བ་ཕྱེད་ན་འཆི།།ཟླ་བ་གསུམ་མམ་ལྔ་ལ་འཚོ།།ཐ་ཆུངས་དག་ལ་མཆེར་པ་ནི།།ཚེས་གཅིག་གཉིས་དང་གསུམ་ལ་ནི།མེ་དག་མེ་ཡི་རྩ་དག་གོ།བཞི་ལ་ཕོ་བ་དག་གི་རྩ།།ལྔ་དང་དྲུག་ལ་ལྕགས་དང་ལྕགས།།བདུན་ལ་ས་ཆུ་མཁལ་མ་གཡོན།།བརྒྱད་དང་དགུ་ལ་ཆུ་དང་ཆུ།།བཅུ་ལ་བསམ་སེའུ་ས་ཆུ་ཆུ།།བཅུ་གཅིག་བཅུ་གཉིས་ཤིང་དང་ཤིང་།།བཅུ་གསུམ་ས་ཡི་རྩ་དག་གོ།བཅུ་བཞི་བཅོ་ལྔ་ཤིང་དང་ཤིང་།བཅུ་དྲུག་ཕོ་བ་ས་ཡི་རྩ།།བཅུ་བདུན་བཅོ་བརྒྱད་མེ་དང་མེ།།བཅུ་དགུ་ས་སྟེ་མཁལ་མ་གཡོན།།ཉི་ཤུ་བསམ་སེའུ་རྩ་དག་གོ།གཅིག་དང་གཉིས་ལ་ཤིང་དང་ཤིང་།།གསུམ་བཞི་མཆེར་པ་ས་དག་གོ།ལྔ་དང་དྲུག་ལ་མེ་དང་མེ།།བདུན་ལ་ཕོ་བ་དག་གི་རྩ།།བརྒྱད་དང་དགུ་ལ་ལྕགས་དང་ལྕགས།།སྟོང་ལ་མཆེར་རྩ་མཁལ་མ་གཡོན།།ཞག་ནི་བདུན་ནས་བཅུ་བཞི་དང་།།ཉི་ཤུ་རྩ་ལྔ་དག་ན་འཚོ།།དབྱར་ཟླ་ར་བ་རྒྱུ་མའི་རྩ།།སྙིང་ནི་མེ་སྟེ་གསུམ་པ་ལ།།མཆེར་པ་ས་ཡི་རྩ་དག་གོ།བཞི་དང་ལྔ་ལ་ཤིང་དང་ཤིང་།།དྲུག་ལ་བསམ་
76. སེའུ་རྩ་དག་སྟེ།།བདུན་དང་བརྒྱད་ལ་ཆུ་དང་ཆུ།།དགུ་ལ་མཁལ་མ་གཡོན་པ་འོ།།བཅུ་དང་བཅུ་གཅིག་ལྕགས་དང་ལྕགས།།བཅུ་གཉིས་པ་ལ་ས་ཡི་རྩ།།བཅུ་གསུམ་བཅུ་བཞི་མེ་དང་མེ།།བཅོ་ལྔ་ས་ཡི་རྩ་དག་རྒྱུ།།བཅུ་དྲུག་བཅུ་བདུན་ཤིང་དང་ཤིང་།།བཅོ་བརྒྱད་ས་དང་ཆུ་ཡི་རྩ།།བཅུ་དགུ་ཉི་ཤུ་དང་ཆུ་དང་ཆུ།།ས་ནི་ཉི་ཤུ་རྩ་གཅིག་ལ།།ལྕགས་དང་ལྕགས་ཏེ་གཉིས་དང་གསུམ།།ཉི་ཤུ་བཞི་ལ་ཕོ་བ་ས།།མེ་དང་མེ་སྟེ་ལྔ་དང་དྲུག།བདུན་པ་མཆེར་པ་དག་གི་རྩ།།བརྒྱད་དང་དགུ་ལ་ཤིང་དང་ཤིང་།།སྟོང་ལ་བསམ་སེའུའི་རྩ་དག་གོ།ཞག་ནི་བདུན་དང་དགུ་དག་ནི།།ཉ་དག་ལ་ནི་ལྕི་དང་འཆི།།སྐར་མ་ལག་སོར་ཁུ་བྱུག་སྐད།།འབྲིང་པོ་སྙིང་གི་རྩ་དག་སྟེ།།གཉིས་པོ་མེ་ཆུ་དག་གི་རྩ།།གསུམ་པ་ཕོ་བ་ས་དག་གོ།བཞི་པ་ལྔ་པ་ལྕགས་དང་ལྕགས།།དྲུག་པ་མཁལ་མ་གཡོན་པ་འོ་།།བདུན་པ་བརྒྱད་པ་ཆུ་དང་ཆུ།།དགུ་པ་བསམ་སེའུ་ས་ཆུ་འོ།།བཅུ་དང་བཅུ་གཅིག་ཤིང་ཤང་ཤིང་།།བཅུ་གཉིས་མཆེར་པ་ས་ཡིན་ནོ།།བཅུ་གསུམ་བཅུ་བཞི་མེ་དང་མེ།།བཅོ་ལྔ་ཕོ་བའི་རྩ་དག་གོ།བཅུ་དྲུག་བཅུ་བདུན་ལྕགས་དང་ལྕགས།།བཅོ་བརྒྱད་མཁལ་མ་གཡོན་པ་སྟེ།།བཅུ་དགུ་ཉི་ཤུ་ཆུ་དང་ཆུ།།ཉི་ཤུ་གཅིག་ཏུ་བསམ་སེའུ།།གཉིས་དང་གསུམ་ལ་ཤིང་དང་ཤིང་།བཞི་ལ་མཆེར་པ་ས་དག་གོ།ལྔ་དང་དྲུག་ལ་མེ་དང་མེ།།བདུན་ལ་ཕོ་བ་དག་གི་རྩ།།བརྒྱད་དང་དགུ་ལ་ལྕགས་དང་ལྕགས།།སྟོང་ལ་མཁལ་མ་གཡོན་པ་འོ།།མ་འཆི་བདུན་དང་བརྒྱད་ལས་ཐར།།དེ་ལས་མ་ཐར་འཆི་བ་འོ།།དབྱར་ཟླ་ཐ་ཆུངས་ཕོ་བའི་རྩ།།གཉིས་དང་གསུམ་ལ་མེ་དང་མེ།།བཞི་ལ་མཆེར་པའི་རྩ་དག་གོ།།ལྔ་དང་དྲུག་ལ་ཤིང་དང་ཤིང་།།བདུན་ལ་བསམ་སེའུ་ས་ཆུ་འོ།།བརྒྱད་དང་དགུ་ལ་ཆུ་དང་ཆུ།།བཅུ་ལ་མཁལ་མ་གཡོན་པ་འོ།།བཅུ་གཅིག་བཅུ་གཉིས་ལྕགས་དང་ལྕགས།།བཅུ་གསུམ་ཕོ་བའི་རྩ་དག་གོ།།བཅུ་བཞི་བཅོ་ལྔ་མེ་དང་མེ།།བཅུ་དྲུག་མཆེར་པའི་རྩ་
77. དག་གོ།བཅུ་བདུན་བཅོ་བརྒྱད་མེ་དང་མེ།།བཅུ་དགུ་པ་ནི་བསམ་སེའུ་སྟེ།།ཉི་ཤུ་ཉེར་གཅིག་ཆུ་དང་ཆུ།།གཉིས་ལ་མཁལ་མ་གཡོན་པ་འོ།།གསུམ་དང་བཞི་ནི་ལྕགས་དང་ལྕགས།།ཉི་ཤུ་ལྔ་ལ་ཕོ་བའི་རྩ།།དྲུག་དང་བདུན་ནི་མེ་དང་མེ།།བརྒྱད་ནི་བསམ་སེའུ་དག་ཏུ་འོ།།དགུ་དང་སྟོང་ལ་ཆུ་དང་ཆུའོ།།གསུམ་དང་དྲུག་ལ་འཆི་བ་འོ།།དེ་ལས་མ་ཤི་ཐར་པ་འོ།།སྟོན་ཟླ་ར་བ་སྒྲོག་དང་ཁྲུམས།།གློ་རྩ་ལོང་རྩ་གཅིག་གཉིས་ལ།།གསུམ་པ་མཁལ་གཡོན་ས་ཆུ་འོ།།བཞི་དང་ལྔ་ལ་ཆུ་དང་ཆུ།།དྲུག་ལ་བསམ་སེའུ་ས་ཆུ་ཆུ།།བདུན་དང་བརྒྱད་ལ་ཤིང་དང་ཤིང་།།དགུ་ལ་མཆེར་པ་ས་ཡིན་ནོ།།བཅུ་དང་བཅུ་གཅིག་མེ་དང་མེ།།བཅུ་གཉིས་ཕོ་བ་དག་གི་རྩ།།བཅུ་གསུམ་བཅུ་བཞི་ལྕགས་དང་ལྕགས།།བཅོ་ལྔ་མཁལ་མ་གཡོན་པ་སྟེ།།བཅུ་དྲུག་བཅུ་བདུན་ཆུ་དང་ཆུ།།བཅོ་བརྒྱད་བསམ་སེའུ་ས་ཡིན་ནོ།།བཅུ་དགུ་ཉི་ཤུ་མེ་དང་མེ།།གཅིག་ལ་མཆེར་པ་ས་དག་སྟེ།།གཉིས་དང་གསུམ་ལ་མེ་དང་མེ།།བཞི་ལ་ཕོ་བ་དག་ཡིན་ཏེ།།ལྔ་དང་དྲུག་ལ་ལྕགས་དང་ལྕགས།།བདུན་ལ་མཁལ་མ་གཡོན་པ་འོ།།བརྒྱད་དང་དགུ་ལ་ཆུ་དང་ཆུ།སྟོང་ལ་བསམ་སེའུ་ས་དག་གོ།བཅུ་དང་ཉི་ཤུ་བཅུ་གསུམ་ལ་འཆི།།དེ་ལ་མ་འཆི་ཐར་བ་འོ།།ཤ་བ་ནག་པོས་སྐད་འབྱིན་པ།།འབྲིང་པོའི་ལོང་གི་རྩ་དག་རྒྱུད།།གཉིས་ལ་ལྕགས་ཏེ་གསུམ་ལ་ནི།།ཕོ་བ་ས་ཡི་རྩ་དག་གོ།བཞི་དང་ལྔ་ལ་མེ་དང་མེ།།དྲུག་ལ་མཆེར་པ་ས་དག་སྟེ།།བདུན་དང་བརྒྱད་ལ་ཤིང་དང་ཤིང་།།དགུ་ལ་བསམ་སེའུའི་རྩ་དག་གོ།།བཅུ་དང་བཅུ་གཅིག་ཆུ་དང་ཆུ།།བཅུ་གཉིས་མཁལ་མ་ཆུ་ཡི་རྩ།།བཅུ་གསུམ་བཅུ་བཞི་ལྕགས་དང་ལྕགས།།བཅོ་ལྔ་ཕོ་བ་ས་ཡི་རྩ།།བཅུ་དྲུག་བཅུ་བདུན་མེ་ནས་མེ།།བཅོ་བརྒྱད་དག་ལ་བསམ་སེའུ།།བཅུ་དགུ་ཉི་ཤུ་ཤིང་དང་ཤིང་།།ཉི་ཤུ་གཅིག་ལ་མཁལ་མ་གཡོན།།གསུམ་དང་བཞི་ལ་ཆུ་དང་ཆུ།།བཞི་ལ་མཁལ་མ་གཡོན་པ་འོ།།ལྔ་དང་དྲུག་ལ་ལྕགས་དང་ལྕགས།།ཉི་ཤུ་བདུན་
78. ལ་ཕོ་བ་འོ།།བརྒྱད་དང་དགུ་ལ་མེ་དང་མེ།།མཆེར་པ་སྟོང་ལ་རྒྱུ་བ་འོ།།སྟོན་ཟླ་ར་བ་དག་ལ་ནི།།ནད་དམ་མཚོན་ཕོག་ལྔའམ་བཅུ།།མ་མཆི་ཐར་ཏེ་འབྲིང་པོ་ནི།།བཅུ་ལ་མ་སོས་འཆི་བ་ཡིན།།སྟོན་ཟླ་ཐ་ཆུངས་མཁལ་མ་གཡོན།།གཉིས་དང་གསུམ་ལ་ཆུ་དང་ཆུ།།བཞི་ལ་བསམ་སེའུ་དག་ཏུ་འོ།།ལྔ་དང་དྲུག་ལ་མེ་དང་མེ།།བདུན་ལ་མཆེར་པ་དག་གི་རྩ།།བརྒྱད་དང་དགུ་ལ་ཤིང་དང་ཤིང་།།བཅུ་པ་ཕོ་བ་དགཡིན་ཏེ།།བཅུ་གཅིག་བཅུ་གཉིས་ལྕགས་དང་ལྕགས།།བཅུ་གསུམ་མཁལ་མ་གཡོན་པ་འོ།།བཅུ་བཞི་བཅོ་ལྔ་ཆུ་དང་ཆུ།།བཅུ་དྲུག་བསམ་སེའུ་དག་ཏུ་སྟེ།།བཅུ་བདུན་བཅོ་བརྒྱད་ཤིང་དང་ཤིང་།།བཅུ་དགུ་པ་ནི་ས་ཡིན་ནོ།།ཉི་ཤུ་དག་དང་ཉེར་གཅིག་ལ།།མེ་དང་མེ་ནི་རྒྱུ་བ་འོ།།གཉིས་པ་ས་ཡི་རྩ་རྒྱུ་སྟེ།།གསུམ་དང་བཞི་ལ་ལྕགས་དང་ལྕགས།།ལྔ་པ་མཁལ་མ་གཡོན་པ་འོ།།དྲུག་དང་བདུན་ལ་ཆུ་དང་ཆུ།།བརྒྱད་པོ་བརྒྱད་ལ་བསམ་སེའུ།།དགུ་དང་སྟོང་ལ་ཤིང་ཤིང་།།ཞག་ནི་ལྔ་དང་བརྒྱད་ན་འཆི།།དགུན་ཟླ་ར་བའི་དེ་དག་ལ།།ཚེས་གཅིག་ཆུ་སྟེ་མཁལ་མ་གཡས།།ཚེས་གཉིས་མཁལ་མ་གཡོན་པ་འོ།།གསུམ་དང་བཞི་ལ་ལྕགས་དང་ལྕགས།།ལྔ་ལ་ས་ཆུ་དག་ཡིན་ཏེ།།དྲུག་དང་བདུན་ལ་མེ་དང་མེ།།བརྒྱད་ལ་ས་ཆེན་དག་ཡིན་ནོ།།དགུ་དང་བཅུ་ལ་ཤིང་དང་ཤིང་།།བཅུ་གཅིག་བསམ་སེའུ་རྩ་དག་གོ།།བཅུ་གཉིས་བཅུ་གསུམ་ཆུ་དང་ཆུ།།བཅུ་བཞི་པ་ལ་མཁལ་མ་གཡས།།བརྒྱད་དང་དགུ་ལ་ལྕགས་དང་ལྕགས།།བཅུ་ལ་ཕོ་བ་དག་གི་རྩ།།ནད་བཏབ་ཞག་བརྒྱད་ཉི་ཤུར་འཆི།།ཉི་ཤུ་དག་ལ་ཐར་པ་ན།།དགུན་ཟླ་འབྲིང་པོའི་ཚེས་གཅིག་ལ།།ལྒང་ཕུགས་གཉིས་ལ་མཁལ་མ་ལའོ།།གསུམ་ལ་མཁལ་མ་གཡོན་པ་སྟེ།།བཞི་དང་ལྔ་ལ་ལྕགས་དང་ལྕགས།།དྲུག་པ་ཕོ་བ་དག་གི་རྩ།།བདུན་དང་བརྒྱད་ལ་མེ་དང་མེ།།དགུ་ལ་མཆེར་པ་དག་གི་རྩ།།བཅུ་དང་བཅུ་གཅིག་ཤིང་དང་ཤིང་།།བཅུ་
79. གཉིས་པ་ལ་བསམ་སེའུ།།བཅུ་གསུམ་བཅུ་བཞི་ཆུ་དང་ཆུ།།བཅོ་ལྔ་མཁལ་མ་གཡོན་པ་འོ།།བཅུ་དྲུག་བཅུ་བདུན་ལྕགས་ནས་ལྕགས།།བཅོ་བརྒྱད་ཕོ་བ་དག་གི་རྩ།།བཅུ་དགུ་ཉི་ཤུ་མེ་དང་མེ།།ཉི་ཤུ་གཅིག་ལ་མཆེར་པའི་རྩ།།གཉིས་དང་གསུམ་ལ་ཤིང་དང་ཤིང་།།བཞི་ལ་བསམ་སེའུ་དག་ཏུ་སྟེ།།ལྔ་དང་དྲུག་ལ་ཆུ་དང་ཆུ།།བརྒྱད་དང་དགུ་ལ་ལྕགས་དང་ལྕགས།།སྟོང་ལ་ཕོ་བ་དག་གི་རྩ།།དགུན་ཟླ་ཐ་ཆུངས་ཚེས་གཅིག་ལ།།བསམ་སེའུ་གཉིས་དང་གསུམ་ལ་ནི།།མེ་དང་མེ་སྟེ་དགྲ་ནས་འཁོར།།བཞི་ལ་མཆེར་པ་དག་གི་རྩ།།ལྔ་དང་དྲུག་ལ་མེ་དང་མེ།།བདུན་པ་ཕོ་བ་དག་གི་རྩ།།བརྒྱད་དང་དགུ་ལ་ལྕགས་དང་ལྕགས།།བཅུ་ལ་མཁལ་མ་གཡོན་པའོ།།བཅུ་གཅིག་བཅུ་གཉིས་ཆུ་དང་ཆུ།།བཅུ་གསུམ་པ་ལ་བསམ་སེའུ།།བཅུ་བཞི་བཅོ་ལྔ་ཤིང་དང་ཤིང་།།བཅུ་དྲུག་པ་ལ་ཕོ་བ་སྟེ།།བཅོ་བརྒྱད་བཅུ་དགུ་མེ་དང་མེ།།ཉི་ཤུ་པ་ལ་ཕོ་བ་སྟེ།།གཅིག་དང་གཉིས་ལ་མེ་དང་མེ།།གསུམ་པ་མཁལ་མ་གཡོན་པ་སྟེ།།བཞི་དང་ལྔ་ལ་ལྕཊ་དང་ལྕགས།དྲུག་ལ་བསམ་སེའུ་དག་གི་རྩ།།བདུན་དང་བརྒྱད་ལ་ཤིང་དང་ཤིང་།།དགུ་དང་སྟོང་ལ་ཕོ་བ་ལྕགས།།འབྲིང་པོ་ལྔ་དང་དགུ་ན་འཆི།།ཐ་ཆུངས་གསུམ་དང་བཞི་དག་ན།།མ་འཆི་འཚོ་བ་དག་ཏུ་འོ།།སོ་མ་རྭ་ཛ་ལས་རྩའི་འཁོར་ལོ་འཕྲུལ་གྱི་མེ་ལོང་ཞེས་བྱ་སྟེ་ལེའུ་ཉི་ཤུ་བཞི་པའོ།།།།འདི་རྣམས་རྩ་ནི་སོ་སོར་བྱུང་ན་བཟང་།།སྐྱེས་པ་དྲག་ལ་སྙོམས་པ་དང་།།སྟོང་འཕང་མཐོ་བ་བཟང་བ་འོ།།བུད་མེད་འཇམ་ཞིང་དལ་བ་དང་།།སྨད་འཕང་མཐོ་བ་བཟང་བའོ།།ད་ནི་དྲི་བའི་མཚན་ཉིད་ནི།།ནད་ནི་བཞི་བརྒྱ་རྩ་བཞི་ནི།།གློ་བུར་ནད་དང་མཚོན་ལ་སོགས།།རང་བཞིན་འཚེ་བ་བརྒྱ་རྩ་གཅིག།རིམ་གྲོས་འཚོ་བ་དེ་བཞིན་དེ།།འཆི་བ་དག་ཀྱང་བརྒྱ་རྩ་གཅིག།སྨན་དཔྱད་དག་ཀྱང་བརྒྱ་རྩ་གཅིག།དེ་ལ་འདི་ལྟར་ཤེས་པར་བྱ།།རླུང་དང་མཁྲིས་པ་བད་
80. ཀན་གསུམ།།རླུང་ནི་ཡེ་ཤདང་སྟོང་སྐྱ་བས།།མཁྲིས་པ་ཚ་བ་བཅུད་ཅན་བསྐྱེད།།བད་ཀན་སྣུན་དང་ལྕི་བ་སྟེ།།བསྐྱེད་པའི་རྒྱུ་ནི་དེ་དག་གོ།རླུང་གི་མཚན་ཉིད་ཡང་བ་སྟེ།།མཁྲིས་པ་ཁ་ཁ་ཚ་ལ་རྩུབ།།བད་ཀན་རླན་ཆེ་ལུས་གྲང་ལྕི།།ཁྱད་པར་རླུང་གི་རྒྱུ་དག་ནི།།གཏར་དྲག་གཉིད་ཆག་ཟས་ཡན(སྐྱ་བ)དང་།།བུད་མེད་མྱ་ངན་(སྙིང་གར་འཚངས་པས་སྙིང་རླུང་དུའོ)གྱིས་གདུངས་པའོ།།དབྱེ་ན་བདུན(བྱེ་བྲག)ཏེ་མགོ་རླུང་དང་།།སྙིང་རླུང་དང་ནི་གློ་ཡི་རླུང་།།མཆིན་རླུང་དང་ནི་མཁལ་མའི་རླུང་།།ཕོ་བའི་རླུང་དང་ལོང་རླུང་ངོ་།།མགོ་རླུང་དག(རླུང་དང་པོ)གི་མཚན་ཉིད་ནི།།ལངས(རླུང་ཐུར་དུ་ལངས་ན)འདུག་མྱུར་ན་འགྱེལ་བ་དང་།།ཕོར་ཁ་མི་ཐུབ(མགོ་འཁོར)མིག་གི་གསལ།།རྣ་བ་འུར་ཞིང་མི་ཐོས་པའོ།།སྙིང་རླུང་(རྩ་བ་སྙིང)དག་གི་མཚན་ཉིད་ནི།།དབུགས་རྔམ་འབྲི་ཚུགས་ལྟ་བ་དང་།།ལུས་(སྟོད་གཟེར་གཉིད་ཆུང)དང་ཡན་ལག་སྙིང་ཀུན་འདར།།དེ་རྗེས་འགྱེལ་ཞིང་འབོག་པ(བརྒྱལ་ནས)དང་།།གཏམ་མང(འགྲོ་འཕྲོ་ལ་འགྱེལ་ཞིང་འགྲོ)འཆོལ་ཞིང་འགྲོ་བ་དང་།།མགོ་འཁོར་འཁྲུགས(རེས་འགའ་འགུལ་བར་སྣང)ཤིང་མིག(འགུལ)མི་མཐོང་།།གློ་རླུང་དག(གསུམ་པ་གློ་རླུང)གི་མཚན་ཉིད་ནི།།རྒྱུན་(དྲག་ཏུ་ལྡང་བ་ཐོ་རངས)མི་ཆད་པར་ལུ་ཞིང་སྐྱུགས།།སྟོད་གཟེར་སྣ་སུབ་ཤ་སྦོས་དང་།།མིག་ཕུགས་སྐྲངས་ཞིང་འགོག་དཀའ(ལུད་པ)དང་།།ལུད་པ་ལྦུ་བ་ཆུ་དཀར་ལུ།།སླར་ཡང་ལུད་པ་མན་སྨད་ལུ།།མཆིན་པར་རླུང་ཞུགས(སླར་ཡང་ལུད་པ་ཁམ།སྨད་ལུ་ཐོ་རངས)མཚན་ཉིད་ནི།།སྒྲེགས(གཞི་ལ་མ་མ)ཤིང་དགོངས་དང་ཐོ་རངས་ན།།སྟོད་གཟེར་བཤུལ་ཤ་ན་བ་དང་།།མིག་མི་གསལ་བ་དག་དང་ནི།།སྐྱུག་བྲོ་དང་ག་མི་བདེའོ།།མཁལ་མར་རླུང་ཞུགས་མཚན་ཉིད་ནི།།མཁལ་རྐེད་འཁོར་ཞིང་ན་བ་དང་།།རྣ་བ་འོན་ཞིང་ན་བ་འོ།།ཕོ་རླུང་དག་གི་མཚན་ཉིད་ནི།།དབུགས་རྒོད་སྟོང་སྒྲེངས་འོང་བ་དང་།།ཟས་ཟོས་ཅུང་ཟད་བདེ་བ་འོ།།ལོང་རླུང་དག་གི་མཚན་ཉིད་ནི།།དབུགས་རྒོད་ཁོང་པ་ལྕི་ཞིང་འཁྲོག།ཟས་ཟོས་སྦོ་ཞིང་མི་
81. བདེ་དང་།།རྟག་པར་དབུགས་ནི་སྒྲ་དང་བཅས།།མཁྲིས་པར་རླུང་ཞུགས་ཟ་ཞིང་སྐྱུགས།།འཁྲུ་དང་སྐྱུགས་པ་སེར་པོར་འོང་།།རྒྱུ་མར་རླུང་ཞུགས་སྦོ་བ་དང་།།སྣ་ཚོགས་བྱེའུ་ཀླད་ལྟ་བུར་འཁྲུ།།བསམ་སེའུ་ལྒང་པར་རླུང་ཞུགས་ན།།ཆུ་སྡོམས་བུ་ཚ་མི་ཆགས་ཏེ།།མཆེར་པར་རླུང་ཞུགས་སྦོ་བ་དང་།།དུད་ཁུར་འཁྲུ་ཞིང་སྐྲངས་པ་འོ།།སོ་མ་རཱ་ཛ་ལས་རླུང་ནད་ཀྱི་མཚན་ཉིད་བསྟན་པའི་ལེའུ་སྟེ་ཉི་ཤུ་ལྔ་པའོ།།།།བད་ཀན་དག་གི་རྒྱུ་དག་ནི།།འགྲགས་དང་རླན་ལ་འདུག་པ་དང་།།མ་ཞུ་ངལ་དུབ་བཅུད་ཅན་ཟས།།ཆུའམ་ཆང་མང་འཐུངས་ལས་བྱུང་།།དབྱེ་ན་སྨུག་པོ་དཀར་པོ་དང་།།སེར་པོ་དང་ནི་དམར་པོ་དང་།།ནག་པོ་དང་ནི་ཆུ་སྐྱགས་དང་།།བད་ཀན་འཇུ་སྐེམ་དང་བདུན་ནོ།།བད་ཀན་སྨུག་པོ་རྣམ་ལྔ་ནི།།མཆིན་པའི་ནད་དག་ཡིན་པ་སྟེ།།མཆིན་དྲི་ཡལ་ཀར་བབས་པ་སྟེ།།ཁོང་ཚ་མིག་རུས་ན་བ་སྟེ།།ལྕི་བ་བྱིན་པ་མི་ཐེག་དང་།།རྐེད་པ་དང་སྒལ་པར་འདྲིལ།།ཆུ་དམར་སྲོག་རྩ་གཅུ་བ་དང་།།ཟས་མི་འདོད་ཅིང་རྒྱུད་སྐམ་མོ།།མཆིན་པ་དག་ལ་བབས་པ་ནི།།སྣ་ཁྲག་འཛག་ཅིང་ཁྲག་ཏུ་སྐྱུག།།མཆིན་པའི་ཁ་ན་ཀླད་པ་གཟེར།།བཀྲག་ཉམས་མདོག་ནི་ནག་པོ་འོ།།སྨུག་པོ་མཆིན་པ་ཟགས་པ་ནི།།ཤ་སེར་གསུས་པ་ཆེ་བ་དང་།།བྱིན་རྩ་ཕྱི་རུ་བྱུང་བ་དང་།།ཤ་འབྲོས་ཡན་ལག་ཕྲ་བ་འོ།།སྨུག་པོ་གློ་མཆིན་འཚངས་པ་ནི།།ཁྲག་རྣག་ལུ་དང་རྣག་བམ་ལུ།།རོ་སྟོད་གཟེར་ལ་རྐང་པ་རེངས།།འགྲོ་དྲགས་ཆང་མང་འཐུངས་ན་ན།།ཁྲག་སྐྱུག་ཉམ་ཆུང་མཁལ་རྐེད་ཞན།།སྨུག་པོ་གློ་ལ་བབས་པ་ནི།།བྲང་ཚ་བཙོས་ཁྲག་འདྲ་བ་སྐྱུག།།ཕོ་བ་དག་ནས་དེ་འབྱུང་ངོ་།།བད་ཀན་དཀར་པོ་རྣམ་གསུམ་ནི།།དཀར་པོ་གློ་ལ་བབས་པ་ནི།།ལྷེན་སྣ་ན་ཞིང་བྲང་ཚ་སྟེ།།སྟོད་བརྒྱངས་ཁ་ཁ་ཀླད་པ་འཁོར།།དཀར་པོ་ཕོ་བར་བབས་པ་
82. ནི།།བྲང་ཚ་ཆུ་ཚན་སྐྱུག་པ་འོ།།བད་ཀན་གྲུམ་བུ་དཀར་པོ་ནི།།ལྷེན་སྣར་དྲེགས་ཆགས་བྲང་ཚ་ཞིང་།།གང་ན་ཆ་མེད་ཟས་མི་ཞིམ།།ཉ་བཞི་དང་ནི་མིག་རུས་བརྩེ།།དོག་པ་བཅངས་པ་འདྲ་བའི་སྲིན།།བར་འགའ་འཁྲུ་སྐྱུག་མིག་མི་གསལ།།སེར་པོ་མཁྲིས་པ་ལས་གྱུར་ཏེ།།དེ་ལས་རྣམ་པ་གཉིས་དག་གོ།སེར་པོ་ཕོ་བར་བབས་པ་ནི།།མདོག་སེར་བ་དང་ཚ་བ་དང་།།ཟས་ནི་མི་འཇུ་མི་འཕྲོད་ཅིང་།།སྒྱིད་སྐྱུར་ཤེད་ཉམ་ཆུང་བ་དང་།།ཟས་ཆེས་པས་ནི་ན་བ་འོ།།གྲང་བ་དག་དང་འཐབ་པ་འོ།།སེར་པོ་ལོང་དུ་ལྷུང་བ་ནི།།ཁོང་སྦོས་འཁྲོག་ཅིང་ལོང་མི་བདེ།།ཟས་ཀྱང་ཕན་གནོད་མི་ཤེས་ཏེ།།ལོང་ཆུ་སེར་པོ་སྐྱུགས་པ་དང་།།ཁོང་ཉམ་ཆུང་ཞིང་མཁལ་རྐེད་ན།།ཁོང་དབུགས་འབྱུང་ཞིང་རྔམ་པས་ཐེབས།།བད་ཀན་ནག་པོ་ཕོ་མཆེར་ལ།།བབས་པས་གཉིས་ཆེ་བྱིང་བ་ཡིན།།ཉ་བཞི་ན་ཞིང་སྒྱིད་པ་སྐྱུར།།ཁོང་སྦོས་བྱེད་ཅིང་འགྲོ་མི་ནུས།།གྲང་བའི་མདོག་གམ་ཁྲག་ནག་འཁྲུ།།བད་ཀན་དམར་པོ་མཁལ་རྩ་འམ།།སྲོག་རྩ་རྐེད་པ་དག་ལ་བབས།།དཔྱི་དང་རྐེད་པ་འཁྲིལ་ཞིང་ན།།ཆུ་སྲི་རྡུལ་དག་འོང་བ་འོ།།ཤ་ཆུང་ཉམ་ཆུང་འཁྲུ་བ་དམར།།ཆུ་ཡང་ཁྲག་ཏུ་འོང་བ་འོ།།བད་ཀན་ཆུ་སྐྱགས་དག་གིས་ནི།།སྒྲེགས་ཤིང་ལྦུ་བ་ཅན་དུ་སྐྱུག།ནར་ནུར་སྐྱུག་ཅིང་དང་ག་ཞན།།རྒྱུ་བ་ངན་པ་སྦྱིན་དག་གོ།འཇུ་སྐྱེམས་ཉམ་ཆུང་སྒྱིད་པ་སྐྱུར།།ཤ་ཆུང་གསུམ་ཆེ་བྱིན་པ་འདར།།ཟས་ཅི་ཟོས་ཀྱང་བགྲངས་པ་མེད།།སོ་མ་རཱ་ཛ་ལས་བད་དན་གྱི་མཚན་ཉིད་བསྟན་པའི་ལེའུ་སྟེ་ཉེར་དྲུག་པའོ།།།།དེ་ནས་མཁྲིས་ནད་མཚན་ཉིད་ནི།།རྒྱུ་ནི་མཆིན་ཁྲག་ལུད་པ་དང་།།ངལ་དུབ་དྲག་པོ་དྲོད་བཅུད་ཟོས།།ཆང་མང་རྟག་ཏུ་འཐུངས་པ་དང་།།མེ་དང་ཉི་ཚན་དག་ལ་འདུག།།དེ་རྣམས་མཁྲིས་པའི་རྒྱུ་ཡིན་ནོ།།དབྱེ་ན་རྣམ་པ་བཞི་དག་གོ།ཤ་ཡ་དང་ནི་ཤ་སེར་དང་།།མིག་སེར་དག་དང་ཁ་ལུད་དོ།།ཤ་ཡ་
83. དག་ནི་དཀར་ནག་གཉིས།།དཀར་པོ་མཛེ་རིགས་ཆུ་སེར་དཀར།།ཤ་ཆུང་སྐམ་འཛེར་དག་ཏུ་འགྲོ།།མིག་སེར་འབྲུམ་བུ་ཟ་ཞིང་འོང་།།ཆུ་ནི་འོ་མ་ལྟ་བུར་དཀར།།ཤ་ཡ་ནག་པོ་གཉིས་དག་ནི།།ཤ་ག་ཆེ་ཞིང་སྐྲ་བྱི་བ།།རུས་པ་འབྲུལ་ལ་ཆུ་སེར་ཆེ།།ནག་པོ་མཛེ་རིགས་དག་ཡིན་ཏེ།།ཆུ་སེར་ནག་པོ་དག་ཡིན་ནོ།།ཤ་ཡ་ནག་པོའི་མཚན་ཉིད་ནི།།ཁོང་ཉམ་ཆུང་ལ་སྒྱིད་པ་སྐྱུར།།མིག་བྱད་ལུས་དང་ལྕེ་དག་སེར།།ཟ་ཕྲུགས་རྣག་ནི་ཤ་རུལ་འོང་།།གཏར་བའི་ཁྲག་ནི་སྔོ་ལྗང་འོང་།།སྦུ་བ་དམར་ནག་དག་ཏུ་འོང་།།ཆུ་སེར་གར་སོང་སེར་ལ་དམར།།སེན་མོ་ནག་ཅིང་གྲུགས་པ་དང་།།སྐྲ་བྱི་སྨིན་མ་གྲུགས་པ་འོ།།སེན་མོ་ནག་པ་ཕལ་ཆེར་འཆི།།མཁྲིས་པ་ཤ་སེར་ཉམ་ཆུང་ཞིང་།།[་་་]ལྕི་གཉིད་མི་ཐུབ་པ་དང་།།དེ་ལས་གྱེས་པ་དུག་ཐབས་ཏེ།།ཤ་སྐམ་དང་ག་འཕེལ་འགྲིབ་བྱེད།།མིག་སེར་དག་གི་མཚན་ཉིད་ནི།།ཉམ་ཆུང་སྐོམ་དད་ཆེ་བ་དང་།།གཉིད་ཆེ་མིག་ཀྱང་སེར་བ་དང་།།རྐང་ན་ལུས་རྔུལ་དུག་ཐབས་སོ།།མིག་རུས་ན་ཞིང་ཆུ་སྐྱུར་སྐྱུགས།།གསུས་པ་ཆེ་ཞིང་ཀླད་པ་ན།།སྙིང་འཕར་བ་ནི་ཐུན་མོང་ནད།།དཀར་པོ་ལ་སོགས་སེར་པོར་སྣང་།།དགོངས་དང་ཐོ་རངས་བདེ་བ་སྟེ།།ཉི་མ་ཕོག་ན་མི་བདེ་བ།།ཀླད་པ་ན་ཞིང་ཁ་ཁ་བ།།མིག་སེར་དག་གི་ནད་ཡིན་ཏེ།།ཁ་ལུད་དག་དང་རྒྱས་པ་འོ།།མགོ་དང་གློ་བ་མཆིན་པ་དང་།།ཕོ་བ་དང་ནི་མཆེར་པར་ལུད།།ཀླད་པར་མཁྲིས་པ་ལུད་པ་ནི།།ཤ་ནི་སྔོ་སེར་དག་ཏུ་སྟེ།།མཆུ་ལ་ཐོར་པ་ནེ་གུ་འོང་།།ཁལ་ལུད་འཁྲི་སྐོམ་དད་ཆེ།།ལྕེ་དབལ་མིག་གི་སྤྲིན་ཡང་སེར།།དྲོད་ཆེ་སྟོད་འཛིངས་ས་ཕྲུགས་བྱེད།།ལུས་སེར་ལུད་པ་ཁ་ལ་འཁྲིས།།ཟས་ཀྱང་ཡི་གར་མི་འོང་སྟེ།།གློ་བ་དག་ལ་ལུད་པ་ནི།ཁ་ཁ་ལུད་པ་ཅུང་ཙམ་སེར།།སྐྱུགས་བྲོ་གློ་སྙིང་གཅུ་བ་དང་།།གཉིད་ཆེ་མདོག་ནི་སེར་སྨུག་གོ།མཆིན་པར་ལུད་པ་ཁ་ཁ་ཞིང་།།མིག་སྤྲིན་ལྕེ་ཡི་དབལ་སེར་ཞིང་།།མགོ་བོ་དྲོད་ཆེ་རོ་སྟོད་འཛིངས།།ལུས་པོ་ཟ་ཞིང་སྐོམ་དད་ཆེ།ཁ་
84. ཁ་ལུད་པ་འཁྲི་བ་དང་།།དང་ག་མི་བདེ་ཟས་མི་ལེན།།ཕོ་བ་དག་ཏུ་ལུད་པ་ནི།།ཁ་ཁ་སྐོམ་དད་ཆེ་བ་དང་།།སྦོ་ཞིང་སྐྱུགས་དང་འཁྲུ་བ་དང་།།མདོག་ནི་སྔོ་འམ་སེར་པོར་སྐྱུགས།།འཁྲུ་བ་དག་ཀྱང་དེ་བཞིན་ནོ།།མཆེར་པ་དག་ཏུ་ལུད་པ་ནི།།མདོག་སྔོ་ལྷུ་ཚིགས་ན་བ་ན།།ཁྲག་ཏུ་འཁྲུ་ཞིང་རྐང་གཡས་སྐྲངས།།གསུས་པ་ཆེ་ཞིང་སྐེ་ཐུང་ནག།རྒྱས་དང་སྟོང་དང་གབ་པ་དང་།།བད་ཀན་མཁྲིས་པ་རླུང་དག་གོ།རིམ་པར་འཇུག་པས་རིམས་དག་གོ།བད་ཀན་ཞག་གསུམ་མཁྲིས་པ་དང་།།རླུང་ཡང་དེ་བཞིན་རིམ་པས་སོ།།རྒྱས་པ་རླུང་དང་བད་དན་དང་།།ལྡན་དང་འདུས་པ་འདར་བུ་དང་།།རྨོང་བུ་ལེ་བརྒན་དག་ཏུ་འོ།།དང་པོར་ཚིགས་བཞི་རུ་ཤིང་ན།།གྲང་ཤུམ་བྱེད་ཅིང་ལུས་པོ་ལྕི།།སྐོམ་སྙེག་གཉིད་ཡང་མི་ཐུབ་ལ།།བད་ཀན་དང་ག་མི་བདེ་བའོ།།མཁྲིས་པས་ལུས་ཚ་ཅུང་ཞིག་སེར།།དང་ག་ཅུང་བདེ་ལས་ཀྱང་ཡང་།།རླུང་ནི་ལུས་ཡང་དང་ག་བདེ།།གཉིད་ཡང་མི་ཕེབས་ཕྱི་ཚ་བ།།སྐོམ་དད་ཅུང་བ་སྨིན་པར་དཀའ།།ལྡན་པའི་མཚན་ཉིད་གཉིས་ལྡན་ལ།།འདུས་པ་གསུམ་ཀ་འདུས་པ་འོ།།འདར་བུ་སྨྱོ་དང་འདར་བ་འོ།།རྨོང་བུ་དཀར་བ་དྲན་མི་གསལ།།ཡང་སྐྱོར་སྐྲ་ཡང་བྱི་བར་བྱེད།།རྨོང་བུ་ནག་པོ་དྲན་མི་གསལ།།གང་ན་ཆ་མེད་མཁུན་བུ་ཅན།།ཁ་སྣ་ཆུ་འཛག་ཟས་མི་ཚུད།།དེ་ནི་འཆི་བའི་རྟགས་སུ་འདོད།།གཞན་དུ་དེ་བཞིན་ཤེས་པར་བྱ།།ལེ་བརྒན་སྣ་ཁྲག་མི་ཆོད་ན།།ཁྲག་ཟད་མདོག་ཉམས་བྲེད་པར་འོང་།།སོ་མ་རཱ་ཛ་ལས་མཁྲིས་པའི་མཚན་ཉིད་བསྟན་པའི་ལེའུ་སྟེ་ཉེར་བདུན་པའོ།།།།དེ་ནས་སྙིང་ནད་མཚན་ཉིད་ནི།།རྒྱུ་ནི་རླུང་མཁྲིས་བད་ཀན་གསུམ།།རྐྱེན་ནི་གཉིད་མ་ལོག་པ་དང་།།འཇིགས་པ་དག་དང་མྱ་ངན་དང་།།སེམས་མི་བདེ་བ་དག་ལས་འབྱུང་།།དབྱེ་ན་གཉིས་ཏེ་སྨོ་བྱེད་དང་།།བརྗེད་བྱེད་དག་
85. ཏུ་ཤེས་པར་བྱ།།སྨྱོ་བྱེད་ནད་ཀྱི་སྨྱོ་བྱེད་དང་།།གདོན་གྱི་སྨྱོ་བྱེད་དག་ཏུ་འོ།།སྙིང་མི་དགའ་ཞིང་འཕྱོ་བ་དང་།།དགྲ་འམ་སྟོར་རླག་བྲེད་སྔངས་དང་།།གློ་བུར་དགྲ་དང་ཐུག་ཆོམ་དང་།།མི་སྡུག་པ་དང་ཕྲད་པས་ལྡང་།།དེ་ནི་སྤྱི་ཡི་མཚན་ཉིད་དོ།།སྟོད་གཟེར་སྙིང་གཅུ་མྱོས་ཤིང་འཐིབས།།མིག་རྩ་དམར་ཞིང་མིད་པ་འགགས།།སྣ་སྒོ་སྐམ་ཞིང་སྣ་བུག་ཚ།།བྱད་དང་མིག་ཕམ་ལྕི་བ་དང་།།གཉིད་ཆེ་བྲང་དང་སོག་བར་གཟེར།།ལུས་ཚ་ལག་པ་ཁ་ལ་བྱུག།བརྡ་མི་ཕྲོད་ཅིང་ལྕེ་ཐུང་སྐམ།།སྙིང་ནད་ཚ་བའི་མཚན་མ་འོ།།ཆུ་སེར་སྙིང་ལ་བབས་ཏེ་འདར།།སྙིང་གདུངས་གཉིད་ཆུང་གླལ་འདོད་དང་།།སྨྲ་མང་དགོད་འདོད་གླུ་ལ་དགའ།།དེ་ནི་གྲང་བའི་མཚན་ཉིད་དོ།།སྨྲ་ཉུང་ཁ་འཐམས་མགོ་ཕྱེད་ན།།ན་བའི་ཕྱོགས་སུ་ཁ་ཡང་ལྟ།།འབྲི་ཚུགས་ལྟ་ཞིང་དྲན་པ་སྟོར།།ཁ་ལེ་ནག་པོའི་མཚན་ཉིད་དོ།།ཡུལ་གྱི་སྨྲ་བ་ནད་གཞི་སྟེ།།ཆོས་སྨྲ་མིག་རྩ་དགོད་པ་ནི།།གདོན་གྱི་སྨྱོ་བྱེད་དག་ཡིན་ནོ།།བརྗེད་བྱེད་བརྗེད་ནི་ངས་པ་སྟེ།།སྙིང་འདར་བརྗོད་ངས་སྟོད་གཟེར་བ།།རླུང་གི་བརྗེད་བྱེད་དག་ཡིན་ཏེ།།ལུས་ལྕི་དང་ག་མི་བདེ་བ།།དྲན་པ་མི་གསལ་བད་ཀན་ནོ།།ལུས་ཚ་ཁ་ཁ་ཙུང་ཙམ་སེར།།མཁྲིས་པའི་བརྗེད་བྱེད་དག་ཡིན་ནོ།།ཟ་ཞིང་མགོ་བོ་ལྕི་བ་འམ།།བརྗེད་ངས་ཆུ་སེར་བརྗེད་བྱེད་དོ།།རྩ་སྦུབས་ཀྱུག་ཀྱུག་འོད་ཞིང་སྐྲངས།།མིག་མི་མཐོང་ཞིང་ཆུ་སྔོ་མཉམ།།ཡང་ན་ནལ་ནལ་སྐྱུགས་པ་ནི།།སྲིན་གྱི་བརྗེད་བྱེད་དག་ཡིན་ནོ།།ཆུ་སེར་སྲིན་དང་རླུང་གིས་འབོག།གདོན་ནི་འཆི་སོས་མི་ཕྱེད་དོ།།སོ་མ་རཱ་ཛ་ལས་སྙིང་ནད་ཀྱི་མཚན་ཉིད་བསྟན་པའི་ལེའུ་སྟེ་ཉེར་བརྒྱད་པའོ།།།།དེ་ནས་གློ་ནད་མཚན་ཉིད་ནི།།རླུང་དང་མཁྲིས་པ་བད་ཀན་དང་།།རྐྱེན་ནི་གློ་གཟེར་ལས་དག་དང་།།དྲག་ཤུལ་ངལ་དུབ་གཏར་དྲགས་དང་།།གློ་
86. ཡི་རྩ་སྦུབས་དག་ཏུ་ཡང་།།སྐྲན་ཞུགས་མ་ཞུ་ནད་དུ་སྟེ།།རྩ་མཁྲིས་བརྡབས་དང་རླུང་ཞུགས་སོ།།དབྱེ་ན་ཚ་གྲང་འདུས་པ་སྟེ།།གློ་ནད་ཚ་བ་གཟེར་བྱེད་ནི།།བྲང་དང་ནུ་མའི་ལྐོག་ཏུ་གཟེར།།སྙིང་འཕར་དབུགས་རྒོད་ལུད་པ་སྐྱ།།སྐྱ་བོ་སག་སག་སྲན་ཙམ་འོང་།།སྐྱ་རྦབ་གྲང་བ་ཕྱོགས་གཅིག་སྟེ།།ལུ་ཞིང་ལུད་པ་སེར་པོ་དང་།།ཡང་ན་ནག་པོར་འོང་བ་སྟེ།།རེས་འགའ་རུལ་བྲོ་དམར་པོར་འོང་།།གདོང་སྐྲངས་སྟོད་བརྒྱངས་ལག་པ་སྦྲིད།།འདུས་པའི་སྐྱ་རྦབ་ལྕེ་སྟེང་དཀར།།ཟ་བྱེེད་གློ་ལུ་ཤ་ཆུང་རྔུལ།།སྐབས་སུ་སླ་བར་འོང་བ་སྟེ།།གག་པ་ཞེས་བྱ་རྟག་ཏུ་ལུ།།སྟོང་གཟེར་ལུད་སྲ་སྨེན་བུ་འདྲ།།སྐོམ་དད་ཆེ་ཞིང་ཆུ་ཡང་སྲི།།གློ་ནད་བུང་ཚངས་ཅན་དག་ནི།།ལུ་ཞིང་སྐབས་སུ་ཤེ་རུལ་འབྱུང་།།བྱད་ཡང་སྐབས་སུ་དམར་དང་སྐྱ།།རྐེད་གཟེར་སྐོགས་པ་སྲབ་མོ་འོང་།།སྐོམ་སྙེག་ལུས་རྔུལ་ཟས་མི་འདོད།།གློ་ནད་ཚ་བ་རྒྱས་པ་དང་།།སྟོངས་པ་དང་ནི་གབ་པ་འོ།།རྒྱས་པ་གློ་འཁྲུགས་དག་ཡིན་ཏེ།།མིག་རུས་སྟོད་གཟེར་རུ་ཤིང་ན།།ལུད་པ་ཁྲག་ཏུ་འོང་བ་འོ།།སྟོངས་པ་ཕྱི་ཚད་ནང་ཚད་མེད།།གབ་པ་དྲོད་དང་དྲག་ཤུལ་དང་།།ཟས་དང་སྤྱོད་ལམ་ལྡང་བ་འོ།།གྲང་བ་དག་ནི་བྱད་སྦོས་ཏེ།།ལུས་པོ་སྐྲངས་པ་དག་ཏུ་འོ།།གདོང་སྐྲངས་ལུས་སྐྲངས་རླིག་པ་སྐྲངས།།རླུང་དང་ཚད་པ་བསྡོངས་པ་འོ།།བྱད་ཙམ་སྦོས་ལ་གློ་ལུ་བ།།རླུང་ནི་འགའ་ཞིག་ཡིན་པ་འོ།།ཟ་ཞིང་སྐྲངས་པ་གློ་མང་ལུ།།གློ་ནད་ཆུ་སེར་གཉིས་འདུས་སོ།།སྐད་དྲག་ཀློག་དང་ལས་དྲག་པས།།འགག་ཅིང་ལུད་པ་སྨིན་པ་འོ།།ཐོས་པོ་མགུལ་འགགས་གྲེ་བ་ཚ།།རྟ་རྒྱུད་ལས་དྲག་དག་དང་ནི།།ལུག་ཤ་ཆང་དག་འཐུངས་པ་འམ།།དེ་ནི་གློ་ནད་ཚ་བ་འོ།།གློ་ལུ་སྐོགས་བུ་རྣག་དག་འབྱུང་།།སྐབས་སུ་འབྱུང་བ་བུང་ཚངས་ཅན།།གདོང་སྨུག་ངོ་སྣུན་འཇིལ་ལ་ནག།མིག་དང་ལྕེ་དག་ཅུང་ཙམ་སེར།།བད་ཀན་སྨུག་དང་མཁྲིས་པར་བསྡོངས།།ཁདང་སྣ་ནས་ཁྲག་དག་འཛག།རྩེའུ་ཅུང་
87. གཏར་བས་རྣག་ཏུ་འོང་།།ཚ་གྲང་འདྲེས་པ་སྐྲན་དུ་འོ།།སྟོད་དུ་འབྲས་བྱུང་མི་འཚོ་འཕོ།།སུརྱའི་ནད་དུ་ཤེས་པར་བྱ།།བྲང་གི་ནུ་མའི་བར་དག་གཟེར།།དབུགས་ཀྱིས་གང་སྙན་བྱེད་པ་དང་།།ལུད་པ་སྐེམས་པོ་སག་སག་འོང་།།བར་འགའ་སྲོ་གང་ཐོར་བུ་འོང་།།ཚ་གྲང་འདུས་པའི་གཟེར་བྱེད་དོ།།ཉིན་མཚན་མེད་པར་ལུད་པ་ལུ།།རེས་ནག་རེས་སེར་ཁྲག་ཙིད་ཙིད།།དབུགས་ཀྱིས་གང་ཞིང་ལག་པ་སྦྲིད།།གདོང་སྐྲངས་སྟོད་དུ་གཟེར་བ་ནི།།སྐྱ་རྦབ་ཚ་གྲང་འདྲེས་པ་འོ།།གློ་ལུ་ལུས་རྔུལ་ཤ་ཆུང་སྟེ།།མདོ་ལོང་ཤེ་རུལ་སླ་མོར་འོང་།།ལྦུ་བ་ངར་ངར་འོང་བ་ནི།།གློ་བ་ནང་དུ་ཟད་པ་འོ།གློ་ལུ་རྣག་དང་ཤེ་རུལ་འོང་།།བྱད་དམར་ཡང་ན་དཀར་པོར་འགྲོ།།ལུས་རྔུལ་གསུས་པ་ཆེ་བ་དང་།།ཟས་མི་ལེན་དང་དྲེག་པ་ཆགས།།སྐད་བཙིར་གློ་འགོག་ན་བ་ནི།།གློ་ནད་འགགས་པ་ཟ་བྱེད་དོ།།མགོ་ན་སྐེ་ན་རྩེའུ་ཆུང་རེངས།།སོ་རྩ་ནག་ལ་ཁྲག་འབྱུང་བ།།གཉིད་ལོག་ཞེ་འཁུན་མིག་དམར་བ།།སྐད་འགགས་ཁོང་སྦོས་ཁྲག་སྨུག་གོ།དབུགས་ཐུང་བཀྲང་མེད་འགྲོ་མི་ནུས།།སོ་དང་ལྕེ་དཀར་སྟོད་ལྕི་བ།།དེ་ནི་རྣག་རྨུག་གློར་ཞུགས་སོ།།ཉིན་མཚན་མེད་པར་ལུ་བ་དང་།།དུད་ཁུ་འདྲ་བའི་ལུད་པ་འབྱུང།།སྣ་ཚོགས་མདོག་འབྱུང་གློ་འགོག་དཀའ།།ཤ་ཆུང་ལུད་པ་ཚ་བྲོ་བ།།སོག་འདབ་གཟེར་ཞིང་ཁ་ཁ་བ།།གློ་ནད་འབྱམས་པས་ཟ་བྱེད་དོ།།སྟོད་གཟེར་ཁོང་དམ་བྱད་སྐྱ་བ།།རྔུལ་ཞིང་ཟས་ནི་མི་འཇུ་བ།།སྣ་ཁྲག་དག་ནི་འཛག་པ་དང་།།ལུད་པ་འགོག་དཀའ་རྩིབ་ཐུང་གཟེར།།མཆིན་པར་ལུད་དང་ཕོ་བར་བབས།།མི་བཟད་ལྷེན་སྣར་གཟེར་མནན་ནོ།།སོ་མ་རཱ་ས་ལས་གློ་ནད་ཀྱི་མཚན་ཉིད་བསྟན་པའི་ལེའུ་སྟེ་ཉེར་དགུ་བའོ།།།།དེ་ནས་མཆིན་ནད་མཚན་ཉིད་ནི།།རླུང་དང་མཁྲིས་པ་བད་ཀན་གསུམ།།རྐྱེན་ནི་ཁ་ཟས་སྐྱུར་དང་ཚ།།ལྕི་དང་བཅུད་ཅན་རུལ་སུངས་དང་།།ཤ་རུལ་
88. ཆང་མང་དག་དང་ནི།།ངལ་དུབ་དྲག་པོ་དག་གིས་རྐྱེན།།དབྱེ་བ་ཚ་གྲང་གཉིས་དག་སྟེ།།མཆིན་ནད་ཚད་རྙིང་སྣད་པ་དང་།།སུརྱ་ཚ་བ་རླུང་གྱུར་དང་།།ཚ་བ་དུག་ཐབས་རྒྱུ་འཁྲུགས་དང་།།ཚ་བའི་སྐྲན་དང་འོར་དུ་ལྷུང་།།ཚ་བ་རྒྱས་པ་དག་ཡིན་ནོ།།མཆིན་ནད་རྙིང་པའི་མཚན་ཉིད་ནི།།རྟ་རྒྱུག་ངལ་དུབ་དྲག་པ་དང་།།ངལ་དུབ་བཅུད་ཅན་ཆང་འཐུངས་དང་།།དྲག་པོའི་ལས་དག་བྱས་པས་རྐྱེན།།སྟོད་ལྕི་རྩིབ་ཐུང་གཡས་གཡོན་གཟེར།།རེས་བདེ་རྩེའུ་ཆུང་རེངས་པ་ནི།།མཆིན་པ་སྣད་ཅིང་འགྲམས་པ་སྟེ།།མདོ་མདོར་འཁྲོག་ཅིང་བྱ་རྨྱང་བྱེད།།དང་ག་ནི་བདེ་ལུས་པོ་སེར།།མིག་སྤྲིན་དཀར་ཞིང་ལྕེ་དམར་བ།།མཆིན་པའི་དགྲ་ལྕེ་སྣད་པ་འོ།།ཚིགས་པ་བརྒྱད་དགུར་འབྲས་ཐབས་འབྱུང་།།ཆང་མང་དྲོད་དམ་རིམས་རྗེས་ལ།།ཡང་ན་ལས་དྲག་འཁྲུ་རྗེས་ལ།།རྨ་བྱུང་མཆིན་པ་སུརྱ་འོ།།ཚིགས་པ་བརྒྱད་པ་དགུ་པའི་བར།།ལངས་འདུག་དཀའ་ཞིང་སྐད་ངན་འོང་།།མེ་དང་ཉི་མ་དྲོད་བཅུད་གནོད།།མཆིན་པ་ཚ་བ་རླུང་གྱུར་རོ།།ཤེད་ཆུང་རུ་ཤིང་ན་བ་སྟེ།།ཤ་འབྲོས་དག་ནི་དུག་ཐབས་སོ།།སྣད་དང་གྲུམས་པ་དག་དང་ནི།།དབྱེ་བ་དེར་ནི་འདུས་པ་འོ།།ཆང་འཐུང་ལུད་ཚན་སྟེང་དུ་ཉལ།།བ་ཚྭ་བུལ་ཏོག་ཆུ་འཐུངས་པས།།ལྦུ་བ་ཆུང་ལ་སྐད་ཆུང་ཞིང་།།ཆུ་ནང་བཏང་ན་གཏིང་ན་འགྲོ།།དམར་སེར་སྨུག་པོ་དག་ཏུ་འཁྲུ།།མཆིན་པ་ཚ་བས་འཁྲུ་བ་འོ།།གཅིན་ཉིད་ཁྲག་ཏུ་འོང་བ་དང་།།གཡས་ངོས་གཟེར་ཞིང་མཁྲང་བ་དང་།།ཟས་མི་འཇུ་བ་དག་ཏུ་སྟེ།།མཆིན་པའི་སྐྲན་དུ་ཤེས་པར་བྱ།།རྟ་རྒྱུག་ལས་ནི་དྲགས་པས་ན།།བརླའམ་སྒྱིད་ཁུང་དག་ཏུ་སྐྲངས།།མཆིན་པ་ཚ་བ་ལས་གྱུར་ཏེ།།འོར་དུ་ལྷུང་བ་དག་ཡིན་ནོ།།ཚ་བ་རྒྱས་པ་དབྱེ་བ་ནི།།རྒྱས་དང་སྟོངས་དང་གབ་པ་འོ།།རྒྱུ་ནི་རླུང་མཁྲིས་བད་ཀན་གསུམ།།དེ་ཡང་བད་ཀན་མཆིན་རྩར་སོང་།།ངལ་དུབ་དྲག་པོས་རྐྱེན་བྱས་ཏེ།།རུས་བཞི་རུ་ཤིང་ན་བ་དང་།།མིག་དམར་ལུད་པ་ཁྲག་ཏུ་ལུ།།
89. གཟེར་བ་མཆིན་པ་དག་ཡིན་ཏེ།།ཅུང་ཞིག་ལྕི་བ་སྨིན་པ་ཡིན།།རབ་ནི་གསུམ་དང་ལྔ་དང་བདུན།།འབྲིང་ནི་དགུ་དང་བཅུ་གཅིག་གོ།འཚོ་འཆི་དག་གི་བྱེ་བྲག་ནི།།ལུས་ལྕི་ཐང་གིས་འགྲོ་བ་དང་།།མིག་དམར་སྨིན་དུ་མི་བཏུབ་འཆི།།རྒྱས་པའི་ཚ་བའི་མཚན་ཉིད་ནི།།ལུས་ཚ་གྲང་ཤུམ་བྱེད་པ་དང་།།རུ་ཤིང་རུས་མིག་གཟེར་བ་དང་།།སྟོད་ལྕི་ལུད་པ་ཁྲག་ཏུ་འོང་།།སྟོངས་པའི་ཚ་བའི་མཚན་ཉིད་ནི།།ཕྱི་ནི་ཚ་བ་རབ་ཏུ་ཆེ།།གཏར་དང་ཐང་གིས་ཚ་མི་ཆོག།གབ་པའི་ཚ་བའི་མཚན་ཉིད་ནི།།ཟས་ཀྱི་ཕན་གནོད་མི་ཚོར་ཞིང་།།གོང་གི་ཚ་བ་དག་གིས་ནི།།ཟས་དང་ལས་དྲགས་དག་གིས་ལྡང་།།མིག་དམར་གདོང་ནི་སྣུམ་པ་དང་།།སྐོམ་སྙག་དྲི་མ་སྐམ་པ་དང་།།ལྕེ་སྐམ་མཆུ་ལ་ཐོར་པ་འོང་།།དྲི་འབྱུང་བ་སྤུ་ཉལ་བ་དང་།།ཚ་བའི་མཚན་ཉིད་བསྟན་པའོ།།གྲང་བའི་མཚན་ཉིད་བསྟན་པ་ནི།།དྲོད་དམ་བཅུད་ནི་ཟོས་པའི་རྗེས།།རླན་ལ་ཉལ་དང་ལུས་ཆུས་ཕོག།མ་ཞུ་མཆིན་རྩེར་སོང་བ་སྟེ།།དཔེར་ན་བྱ་མས་བུ་ལ་དགབ།།དེ་བཞིན་མཆིན་པས་ཕོ་བ་ལ།།མཆིན་པའི་གཡས་འོག་མཁྲིས་པ་སྟེ།།གཡོན་འོག་དག་ན་མཆེར་པ་འོ།།དྲོད་ཀྱིས་ཕོ་བའི་ཟས་འཇུ་སྟེ།།དྲོད་མེད་ཕོ་བའི་ཟས་མི་འཇུ།།སྒྲེགས་ཤིང་ཆུ་སྐྱུར་སྐྱུགས་པ་འོ།།དེ་ནི་མཆིན་པ་རླན་གྲང་ངོ།།འཁྱགས་ན་གཉའ་བ་རེངས་པ་དང་།།གཞུང་དག་རེངས་པ་འོང་བ་ནི།།མཆིན་རྩར་བད་ཀན་ཞུགས་པ་སྟེ།།གཉའ་རེངས་གཞུང་རེངས་མཚན་ཉིད་དོ།།དེ་ཡང་གྲང་བའི་མཚན་ཉིད་དོ།།རྩིབ་ཐུབ་གཡས་གཡོན་གཟེར་བ་དང་།།ལུས་ལྕི་སྟོད་གཟེར་མཚོགས་མ་ལྕི།།ཟ་འགྲམ་ན་ཞིང་མཆིན་ངོས་མཁྲང་།།གཡས་པ་སྟེང་དུ་བསྟན་རྡིབ་སྙམ།།འོག་ཏུ་བཅུག་ན་འབུར་བ་འདྲ།།ཙོག་ཙོག་འདུག་ན་འཐེན་པ་འདྲ།།གཅིན་དམར་མཁལ་མ་ཕོ་མི་བདེ།།ཆུ་བ་རྒྱུས་འཁུམས་པ་ན།།མཆིན་པར་མ་ཞུ་རྒྱས་པའོ།།ཆང་ངམ་
90. ཆུ་འམ་མར་ཁུས་སོ། །ལུས་སྐྲངས་བྱད་ནི་སྐྱ་རྦབ་འོང་། །ལུས་ཚ་ལྕེ་མཆུ་སོ་རྙིལ་དཀར། །གློ་བ་དག་ཏུ་ཆུ་དག་བབས། །གློ་དང་མཆིན་པར་བསྡོངས་པ་སྟེ། ། མཆིན་རྒྱས་མ་ཞུ་ཤ་མཐངས་བར། །ནད་ཡིན་གློ་མཆིན་འོར་ནད་དེ། །གློ་ནི་དཀར་ལ་མཆིན་ནད་རྒྱས། །ལོང་ཚིལ་ཞུ་སྟེ་སྟོངས་པར་འོང་། །གཉིད་མི་ཐུབ་ཅིང་ནད་གཞིས་འཆི། །རྐང་བོལ་ན་ཚ་ཆུང་བ་དང་། ཤ་འབྲོས་ཤེད་ཡང་ཆུང་བ་དང་། །ལུས་ལྕི་གཉིད་མེད་ཁོང་ལྕི་དང་། དང་ག་མི་བདེ་གཅིན་དམར་བ། །སྙིང་མཆིན་བསྡོངས་ཏེ་ལྷེན་དུ་འོ། །ཁོང་སྦོས་སྟོད་གཟེར་ནམ་ལངས་ན། །མཆིན་པ་འཕྱངས་ནས་གླལ་མི་ཤེས། །སྐོམ་དད་ཆེ་ལ་ནུས་མིག་ན། །འགྲོས་དྲགས་མགོ་ལྕི་གློ་མཆིན་དག །རྐང་ལག་སྐྲངས་པ་ཆུ་ཤོར་རོ། །རོ་སྟོད་གཟེར་ཞིང་རྐང་ལག་གྲང་། །མིག་ཕུག་མི་ཐེག་ཉམ་ཆུང་དང་། །གླལ་འདོད་སྐོམ་དད་ཆེ་ལ་གཟེར། །གཅོམ་བུ་ཆུང་ཞིང་སྐེ་རྩ་རེངས། །སྟོད་གང་མཆིན་པ་ན་བ་དང་། ཟས་ཟོས་བདེ་བར་ཚོར་བ་ནི། །གློ་རྒྱས་མཆིན་པ་རྒུད་པ་འོ། །མཆིན་རྒུད་དག་གི་མཚན་ཉིད་ནི། །གཏར་རམ་ཆགས་པ་དྲགས་པ་ཡིས། །ཟས་ཟོས་རྟིང་ལ་མཆིན་པ་ན། །ཁོང་ཉམ་ཆུང་ལ་མིག་རྡིབ་སྟེ། །སྐྱུགས་ལ་ཟོས་རྟིང་མཆིན་པ་འཕྱངས། །གླལ་འདོད་ཆགས་པ་ཆེ་བ་ནི། །མཆིན་པ་བསམ་སེའུ་བསྡོངས་པའོ། །མཆིན་རྒུད་དཀར་པ་དག་ཏུ་འོ། །མཆིན་ཁྲག་འོར་དུ་ལྷུང་བ་ནི། །རྐེད་པ་ན་ཞིང་འོར་དུ་ལྷུང་། །རྐེད་པ་ཁོལ་ཞིང་ན་བ་དང་། །མགུལ་ན་སྐད་ངན་འཆོར་བ་དང་། ལུས་ཚ་ཆུང་ན་ཁྲག་ཏུ་འཛག །རྐེད་པར་ལྷུང་བའི་མཚན་ཉིད་དོ། །རྐང་པ་ལྕི་ཞིང་སྦྲིད་པ་དང་། ཚ་ཞིང་ཕུར་པས་བཏབ་པ་བཞིན། །ཀྲམ་ཀྲམ་རྐེད་པ་ཚ་ཉལ་བྱེད། །དཀུ་ལ་ལྷུང་བ་མཁལ་མཆིན་ནད། །རྐང་གི་རུས་པ་ཁོལ་བ་ནི། །རྐང་ལ་ལྷུང་བའི་མཚན་ཉིད་དོ། །མཆིན་ཁྲག་སྙིང་ལུ་བླ་ཅོལ་དང་། །མ་མཆུ་འཕྱང་ཞིང་མིག་རྩ་དམར། །མཆིན་ཁྲག་མཆེར་པར་ལུད་པ་ནི། །མ་མཆུ་ན་ཞིང་ལྟེ་གཡོན་མཆེར། །ཐད་ཀར་རེག་ན་མི་
91. བཟོད་ཅིང་། །རྩུབ་ཐུང་གཟེར་ལ་ཆུ་ངན་སེར། །མཆིན་ཁྲག་གློ་ལུད་རོ་སྟོད་འཛིངས། །མཆན་འོག་གཟེར་ལ་གློ་ལུ་ཁྲག །སྣ་ཁྲག་འཛག་ཅིང་རྐང་ལག་སྡུད་པ་དཀའ། །གློ་ལུ་ཙམ་ན་སོག་གཡས་གཟེར། །མིག་རྩ་དམར་བ་དག་ཏུའོ། །མཆིན་པའི་ཁྲག་རྒྱས་གློ་ལུད་དོ། །མཆིན་ཁྲག་ཕོ་བར་ལྷུང་བ་ནི། །ཕོ་བ་གཟེར་ཞིང་བསྡམས་པ་དང་། །དབུགས་རྒོད་མིག་རྩ་དམར་ལ་རྒོད། །ལྕེ་སྐམ་དང་ག་མི་བདེ་འོ། །ཕོ་བ་བརྩེ་ཞིང་སྐྲངས་པ་དང་། །གསུས་པ་སྨད་ཆུང་གྲིམས་པ་དང་། ཚ་ལམ་བྱེད་ཅིང་ན་བ་སྟེ། །བཀུག་ནས་གསུས་སྨད་ལྟ་མི་ཤེས། །མཆིན་ཁྲག་སྲོག་རྩར་སོང་བ་ནི། །ལུས་དང་རྐང་ལག་རེངས་པ་དང་། །ལྟག་པ་ཤིན་ཏུ་རེངས་པ་དང་། །སྐོམ་དད་ཤིན་ཏུ་ཆེ་བ་འོ། །མཁལ་མར་མཆིན་ཁྲག་ལུས་པ་ནི། །ཆུ་དམར་སྲ་ཞིང་སྲི་བ་དང་། །ལུས་ནི་རྔུལ་རྔུལ་འདྲ་ལ་སྐྱུར། །ཚིགས་པ་འབྱུང་ཞིང་གདོང་པ་འཇིལ། །བཀུག་ན་སྐད་ངན་འཆོར་བ་དང་། །དྲོད་ཆེ་མྱང་འདོད་སྐོམ་དད་ཆེ། །རྐང་ལག་བཤལ་ཞིང་ལྷུ་ཚིགས་ན། །མཁལ་མཆིན་ནག་པོའི་མཚན་ཉིད་དོ། །མཁྲིས་པར་མཆིན་ཁྲག་ལུད་པ་ནི། །ལུས་ཚ་དང་ག་མི་བདེ་དང་། །གཡས་ཕྱོགས་ལྕི་ཞིང་འདར་བ་དང་། །སྐོམ་དད་ཆེ་ལ་ཅུང་ཙམ་སེར། །སྨྲ་སྙིང་མི་འདོད་མི་དད་ཆུང་། །མཁྲིས་མཆིན་ཁྲེམ་བུའི་མཚན་ཉིད་ནི། །རྩེའུ་ཆུང་ན་ཞིང་རྩིབ་ལོགས་གཟེར། །ཤེད་ཆུང་གཉིད་ཆེ་སྐོམ་དད་ཆེ། །ཁ་སྐམ་མིག་སྤྲིན་དཀར་བ་འོ། །མཆིན་དྲི་ནག་པོོའི་མཚན་ཉིད་ནི། །སྲོག་རྩ་སྙིང་རྩ་མི་བདེ་དང་། །ལྷེན་སྣ་དག་ཏུ་འདྲིལ་ཞིང་ན། །མཆིན་པ་སྣད་པའི་མཚན་ཉིད་ནི། །རྩེའུ་ཆུང་རེངས་ཤིང་མཆན་འོག་ན། །ཐལ་གོང་ན་ཞིང་ལག་པ་ལྕི། །གློ་ལུ་སྣ་ཁྲག་འཛག་པ་དང་། །མཆིན་པ་འཕྱངས་པས་ལུས་མི་བདེ། །གློ་ལུ་མི་ཤེས་ཟས་མི་འདོད། །བྱད་སྨུག་རྔུལ་ཞིང་སྨྱོ་སྙིང་འདོད། །མཆིན་པ་སྣད་པའི་མཚན་ཉིད་དོ། །སོ་མ་རཱ་ཛ་ལས་མཆིན་པའི་མཚན་ཉིད་བསྟན་པའི་ལེའུ་སྟེ་ཅུ་པའོ།། །།
92. དེ་ནས་མཆེར་ནད་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་གདོན་དང་རླུང་ཞུགས་དང་། །གྲང་བ་ཆུ་སྐྱུར་མ་ཞུ་བ་འོ། །དབྱེ་བ་གཉིས་ཏེ་སྦོས་དང་རླུགས། །སྦོས་པ་དག་ནི་མཚན་ཉིད་ནི། །བཞིན་སྔོ་སེེར་ཞིང་མ་མཆུ་འཕྱང་། །གདོང་པ་ངོ་ཤིག་ཁ་ཤ་ཀློད། །མཆན་ཁུང་གཡོན་འཁྲིས་སྦོས་ནས་ན། །རྩིབ་ཐུང་གཡོན་པ་མནན་མི་བཟོད། །འཁྲུ་བ་ཆུ་མདོག་སྨུག་པོ་འཁྲུ། །མཆིལ་མ་ཚ་བྲོ་ཟས་མི་འཇུ། །དྲི་མ་རེས་འགགས་བསྡམས་ལ་སྦོ། །རླུགས་པ་དག་གི་མཚན་ཉིད་ནི། །ལུས་པོ་ལྕི་ཞིང་སྒྲེགས་པ་དང་། །ཕྱི་ས་མི་ཐུབ་མ་ཚོར་འཆོར། །དང་ག་མི་བདེ་ཤེད་ཆུང་ལྕི། །མཆེར་པའི་མཚན་ཉིད་བསྟན་པ་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་རླུང་དང་གྲང་བ་དང་། །ཆང་སྐྱུར་མ་ཞུ་བ་དག་གོ། །དབྱེ་ན་རླུགས་དང་སྦོས་པ་འོ། །གསུས་པ་འཁྲོག་ཅིང་ཕྱི་ས་ནི། །མི་ཐུབ་སྒྲེགས་པ་རླུགས་པ་འོ། །བཞིན་སྔོ་ཁོང་ལྕི་ཕོ་བ་འཁྲོག།།ཁ་ཤ་ལྷོད་ཅིང་མ་མཆུ་འཕྱང་། །མཆན་ཁུང་གཉིས་ནས་འཁྲིས་ནས་ན། །སྒྲེཊ་པ་མང་ལ་ཕྲལ་ཕྲལ་འཁྲུ། །རེས་འགའ་དྲི་མ་སྡོམ་ཞིང་སྦོ། །གདོང་ལ་ངོ་ཤིག་ཡོད་པ་དང་། །གཡས་གཡོན་རྩིབ་ཐུང་མི་བཟོད་དང་། །སྦོས་པ་དག་གི་མཚན་ཉིད་དོ། །སོ་མ་རཱ་ཛ་ལས་མཆེར་པའི་མཚན་ཉིད་བསྟན་པའི་ལེའུ་སྟེ་སོ་གཅིག་པའོ།། །།དེ་ནས་མཁལ་ནད་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ཏེ། །རྐྱེན་ནི་འཐེན་ཁུར་ཆེས་པ་དང་། །ཤ་ཆུང་རྐེད་པ་ཚིགས་པ་དང་། །མ་ཞུ་འོད་ཆགས་དྲགས་པས་སོ། །དབྱེ་ན་གྲང་བ་འབའ་ཞིག་ལས། །མཁལ་སྐྲན་ཚིལ་བུ་འཁྱགས་པ་དང་། །འགྲམས་དང་མཁལ་མ་གྲུམ་བུ་དང་། །མཁལ་མ་སུརྱ་དག་དང་པོ། །མཁལ་རྐེད་ན་ཞིང་དཔྱི་མིག་བཤལ། །ཆུ་སྲི་བྱ་རྨྱང་བྱེད་སྙིང་འདོད། །མགོ་གཅུ་ཉལ་ནས་ལངས་མི་ཤེས། །ལྷུང་སྙམ་བྱེད་པ་སྐྲན་ཡིན་ནོ། །
93. ལུས་འགྱུར་མི་ཤེས་མཁལ་རྐེད་ན། །གླལ་དང་ལུད་པ་ལུ་བ་དང་། །སྦྲིད་འབྱུང་སྐད་ངན་འོང་བ་དང་། །ཆུ་ངན་ཁྲག་འོང་རྩ་མཁྲེས་སོ། །མཁལ་རྐེད་ན་ཞིང་རྐང་པ་སྦྲིད། །ཁོང་པ་འཁྲོག་ཅིང་ལུད་པ་དང་། །སྦྲིད་པ་ཙམ་ན་དཔྱི་མིག་ན། །ཚོང་རར་ཟུག་ཅིང་ན་བ་དང་། །ནམ་སྟོད་བདེ་ལ་ནམ་སྨད་ན། །མཁལ་མ་གྲུམ་བུའི་ནད་ཡིན་ནོ། །མཁལ་མ་སུརྱ་རྨ་འོང་སྟེ། །གློ་དང་མཆིན་པའི་སུརྱ་དང་། །རྨ་བྱུང་འབྲས་ཐབས་སྟོད་སྨད་བར། །གློ་དང་མཆིན་པ་མཁལ་མར་རོ། །སོ་མ་རཱ་ཛ་ལས་མཁལ་མའི་མཚན་ཉིད་བསྟན་པའི་ལུའི་སྟེ་སོ་གཉིས་པའོ།། །།དེ་ནས་སྣོད་རྣམས་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་མི་འཕྲོད་ཟས་མང་ཟོས། །ངལ་དུབ་ཆུ་མང་འཐུངས་འཁྱགས་དང་། །གོས་སྲབ་གདོན་ལས་གྱུར་པ་དང་། །ཆུ་ལས་ནད་དུ་གྱུར་པ་འོ། །དབྱེ་ན་ཚ་བ་གྲང་བ་དང་། །འདྲེས་པ་དག་དང་རྙིང་པ་དང་། །གཞང་འབྲུམ་རྒྱུ་གཟེར་དག་དང་ངོ་། །སྤྱིར་ན་འཁྲོག་ཅིང་རྒྱུ་མ་སྨུག།།ཚ་འཁྲུས་འཁྲོག་ཅིང་སྒྲ་མེད་འཁྲུ། །ཆུ་ནང་བཏང་བས་གཏིང་དུ་འགྲོ། །རླུང་ནི་ཚ་བས་འཁྲུ་བ་ནི། །སྒྲ་ཅན་ལྦུ་བ་དཀར་པོ་ཅན། །བད་ཀན་འཁྲུ་བ་བེ་སྣབས་ཅན། །ཟས་མདོག་མ་ཉམས་འཁྲུ་བ་འོ། །མཁྲིས་པས་འཁྲུ་བ་ཁ་དོག་སེར། །སྒྲ་མེད་སྲིན་བུ་ཕྲ་མོ་འོང་། །མཆིན་ཁྲག་དུད་ཁུ་འདྲ་བ་འོ། །མཆེར་པ་སྦོ་ཞིང་སྒྲེགས་སྒྲ་ཅན། །ཚད་རྙིང་ཟས་ཀྱིས་སློང་བ་སྟེ། །ཁ་དོག་སྣ་ཚོགས་འཁྲུ་བ་དང་། །དམར་པོ་ཁྲག་ཏུ་འོང་བ་འོ། །གྲང་བས་གྲང་དང་རླན་ལ་འདུག།།ཆུ་ནང་བཏང་བས་ཁ་རུ་འོང་། །འདྲེས་པ་ཟ་ཁུ་དུད་ཁུ་འདྲ། །རྒྱུ་མ་འཁྲིལ་ཞིང་འཁྲུ་བར་བྱེད། །ལྦུ་བ་ཅན་ནི་ཅུང་ཟད་འབྱུང་། །དབུགས་ཐུང་རྡུབ་ལ་དབུགས་ངར་དང་། །སྟོང་སྐྱུགས་བྱེད་དང་སྐོམ་དད་ཆེ། །ཐུང་འཕྲོག་གཅོད་ཅིང་མིག་ཁོང་འབྲོས། །རྒྱུ་གཟེར་ནད་ཀྱི་མཚན་ཉིད་ནི། །རྒྱུ་མ་སྨུག་ཅིང་རོ་སྟོད་གཟེར། །དང་ག་མི་བདེ་གཞང་ཕྱིར་
94. ལུག །འཁྲུ་ན་གཟེར་ཞིང་ཁྲག་ཏུ་འོང་། །བྱིས་པ་རྒན་པོ་ཕལ་ཆེར་འཆི། །སོ་མ་རཱ་ཛ་ལས་རྒྱུ་ནད་མཚན་ཉིད་བསྟན་པའི་ལེའུ་སྟེ་གསུམ་པའོ།། །། དེ་ནས་ཕོ་ནད་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་ཁ་ཟས་མི་འཕྲོད་དང་། །རླན་འདུག་མ་ཞུ་ཟས་མང་དང་། །སྐོམ་དད་བསིལ་མང་ཕོ་བའི་ནད། །སྒྲེགས་འོང་དང་ག་མི་བདེ་དང་། །མཆིལ་མས་ལྕེ་གཡོགས་ཁ་ཁ་ཞིང་། །ཟས་མི་ཞིམ་ལ་འཇུ་བ་དཀའ། །དབྱེ་ན་དཔག་ཏུ་མེད་པ་ལས། །བསྡུས་ན་རྣམ་པ་དྲུག་ཏུ་འདོད། །མ་ཞུ་བད་ཀན་ལས་གྱུར་དང་། །ཁྲག་ལྷག་པ་དང་དམུ་རྫིངས་དང་། །རྒུད་དང་རྙོང་བུ་དག་དང་ནི། །ཕོ་ལོག་གླང་ཐབས་དག་ལའོ། །བད་ཀན་དག་ལ་ལྷེན་དང་ནི། །སྨུག་དང་སེར་དང་དཀར་པོ་དང་། །བད་ཀན་ལྕགས་དྲེག་གྲང་བའི་སྐྲན། །ལྷེན་ནི་མ་ཞུ་དག་ལ་སྟེ། །བེ་སྣབས་དག་གིས་གང་བས་སོ། །སྨུག་པོ་མཆིན་ཁྲག་ཕོ་བར་ལྷུང་། །གམ་འཁྲུགས་རྙོངས་པ་དག་ལས་བྱུང་། །མཚན་ཉིད་ངོ་སྣུམ་དུད་ཀ་སྐྱུག །དང་ག་མི་བདེ་ལུས་ལྕི་འོ། །སེར་པོ་ཁྲག་མཁྲིས་ཕོ་བར་ལྷུང་། །མཚན་ཉིད་སེར་པོ་དག་ཏུ་སྐྱུག །སྐྱུགས་དཀའ་བཤོ་བ་ཤིན་ཏུ་དཀའ། །སྨུག་པོ་སྐྱུགས་དཀའ་ཤོར་ན་འཆི། །སྐྲན་ནི་བད་ཀན་འདྲིལ་བ་སྟེ། །ཕལ་ཆེར་བེ་སྣབས་འདྲིལ་བ་འོ། །ཕལ་ཆེར་སྐྲན་རྣམས་དེ་ལས་འབྱུང་། །དཀར་པོ་གྲང་བའི་སྐྲན་དང་ནི། །མཁྲང་ཞིང་འདྲིལ་སྐྲན་སྤུ་སྐྲན་དང་། །བད་ཀན་སྐྱ་བོའི་རླུང་སྐྲན་དང་། །བད་ཀན་སྐྱ་བོའི་ཞམ་སྐྲན་ནོ། །གྲང་སྐྲན་རྒྱས་པའི་མཚན་ཉིད་ནི། །ཕོ་བ་གང་ནས་རང་རང་འོང་། །གྲང་ན་ན་ཞིང་ཆུ་ཚན་སྐྱུག། །འགྲོ་ན་བདེ་བར་ཚོར་བ་འོ། །མ་ཞུ་བ་ཡི་གཏིང་སྐྲན་ནི། །མཁྲང་ཞིང་འགྱུར་བ་མཁྲང་བ་འོ། །སྤུ་ཡི་འདྲིལ་སྐྲན་འཕྱོ་བ་སྟེ། །ཤན་ཤན་རྨེན་བུ་འདྲ་བ་འོ། །བད་ཀན་སྐྱ་བོའི་རླུང་སྐྲན་ནི། །ལྟོ་སྣུམ་མི་གསལ་སྐྱ་ན་གསལ། །ཞམ་སྐྲན་དངོས་པོར་མི་གསལ་ཞིང་། །མདོག་དམར་
95. འགྱུར་བས་འཁྲུ་ཞིང་སྐྱུག །གློ་ནད་ཕོ་བར་ལྷུང་པ་ནི། །ཕལ་ཆེར་སྐྱུགས་པ་དག་ཏུ་འགྱུར། །མཆིན་ནད་དག་ཀྱང་དེ་བཞིན་ནོ། །ཞམ་སྐྲན་ཟོ་སྤྲིན་ཆགས་པ་འདྲ། །མདོག་མ་འགྱུར་བས་ལུས་ཉམ་ཆུང་། །དབྱིགས་ལ་བྱུང་ན་འཆི་བ་འོ། །ཞམ་སྐྲན་དག་ནི་འཚོ་དཀའ་འོ། །གཏིང་སྐྲན་དག་ལ་དཔྱད་མི་བྱ། །བྱས་ན་འཚོ་བ་རབ་ཏུ་དཀའ། །ཕོ་བ་དམུ་རྫིངས་དག་གིས་ནི། །ཕོ་ལོང་འཁྲོག་ཅིང་གང་བ་སྙམ། །སྦོ་ཞིང་གསུས་པ་གཉེར་མས་གང་། །རྐང་ལག་ཕྲ་བ་དག་ཏུ་འོ། །ཕོ་ལོང་གླང་ཐབས་མཚན་ཉིད་ནི། །ཁོང་སྤོས་ཕོ་ལོང་གཉིས་ཀྱི་རྩ། །ལྷང་ལྷང་འཕར་ཞིང་མི་བཟོད་དེ། །མྱུར་དུ་གླང་རེངས་མ་བཅོས་འགྱུར། །ཕོ་བ་རྙོང་བུའི་མཚན་ཉིད་ནི། །ཕོ་བ་རེས་ན་རེས་བདེ་བྱེད། །ཟས་ཀྱང་རེས་འཇུ་རེས་མི་འཇུ། །སྲོག་ཆགས་དོག་པ་བཅངས་འདྲ་འོང་། །ཕོ་བ་རྒུད་པའི་མཚན་ཉིད་ནི། །ཕོ་བ་གང་སྟེ་འཁྱགས་ཀྱང་རུང་། །ལྟོགས་ཀྱང་རུང་སྟེ་ན་བ་དང་། །ལྦུ་བར་སྐྱུགས་ཅིང་ཆང་ཕན་ཏེ། །མཁལ་རྐེད་ན་ཞིང་ཟས་མི་འཇུ། །བཅུད་ཅན་གནོད་ཅིང་ཐང་མི་ཡོག །ཡང་བའི་ཟས་ནི་ཅུང་ཙམ་བདེ། །སོ་མ་རཱ་ཛ་ལས་ཕོ་བའི་ནད་ཀྱི་མཚན་ཉིད་བསྟན་པའི་ལེའུ་སྟེ་སོ་བཞི་པའོ།། །། དེ་ནས་མཁྲིས་པའི་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་ཁ་ཟས་རྩུབ་པ་དང་། །ངལ་དུབ་ཆང་མང་འཐུངས་པ་དང་། །ལུག་དང་འབྲི་ཞོ་མང་བ་ལས། །དབྱེ་བ་མཁྲིས་པ་ཤ་ཡ་དང་། །ཤ་སེར་དང་ནི་མིག་སེར་དང་། །རྐུན་བུ་རིམས་ཐབས་ན་བ་དང་། །རྩ་རྒྱུག་དང་ནི་ཆུ་འབྲུབ་དང་། །ཚ་བ་རྒྱས་པའི་རིགས་དག་གོ། །ཤ་ཡ་དག་ལ་རིགས་གསུམ་ཡོད། །མེ་དབལ་ནག་པོའི་ཤ་ཡ་དང་། །ཤ་ཡ་ནག་དང་དཀར་བ་འོ། །མེ་དབལ་ཀླུ་ཡི་ནད་དག་སྟེ། །དཀར་པོ་ནག་པོ་དག་ཏུ་འོ། །ནག་པོ་ཆུར་སེར་ནག་པོའི་ནད། །ཤ་ཆེན་གདོང་ནག་སྣ་ཆུ་སེར། །དཀར་པོ་ཆུ་སེར་དཀར་པོའི་
96. ནད། །སྐམ་མཛེ་ཤ་དག་སྐེམས་པ་འོ། །ཤ་ཡ་ནག་པོའི་མཚན་ཉིད་ནི། །ལུས་པོ་ཟ་ཞིང་ཐོར་པ་འོང་། །ཆུ་འམ་རྣག་ནི་ནག་པོར་འོང་། །སྐྲ་དང་སྨིན་མ་འབྱི་བ་འོ། །ཤ་ཡ་དཀར་པོའི་མཚན་ཉིད་ནི། །ཟ་ཕྲུག་ཐོར་པ་དག་འོང་ངོ་། །བརྟོལ་བས་ཆུ་སེར་དཀར་པོ་འོང་། །ཤ་མདོག་སྔོ་ཞིང་བ་སྤུ་འཁྲུགས། །ལུས་དང་མིག་དང་སེན་མོ་སེར། །ཟ་ཞིང་ཤ་སྔོ་ཆུ་ཡང་སེར། །སེན་མོ་སེར་ནས་ནག་པོར་འགྲོ། །ཤ་སེར་རྒྱས་པ་ལྕི་བ་ཡིན། །མིག་སེར་སྐོམ་དད་ཆེ་བ་དང་། །དག་ག་མི་བདེ་བ་དང་ནི། །རེས་བདེ་རེས་ན་བྱེད་པ་ཡིན། །རྐུན་བུ་རིམས་ཐབས་དག་ག་ཡིན་ནོ། །གམ་འཁྲུགས་མཁྲིས་པར་བབས་པ་ནི། །ཤ་ཆུང་མདོག་སྔོ་ཆུ་སེར་བ། །མཁྲིས་པ་དུག་ཐབས་ཞེས་བྱ་བ་འོ། །སྣ་གོང་ཅུང་ཙམ་རྔུལ་བ་དང་། །ཤ་རྣམས་སེེར་ཞིང་རྩ་རྣམས་འཁྲུགས། །མཁྲིས་པ་རྩ་རྒྱུག་དག་ཡིན་ནོ། །སྒྲ་ནི་མེད་པར་སེར་པོར་འཁྲུ། །མཁྲིས་པས་རྒྱུ་མ་འཁྲུ་བ་འོ། །རིམས་ནི་མཁྲིས་པ་དང་ལས་འབྱུང་། །རྒྱུ་ནི་མ་མོ་ཁྲོས་པ་ཡིན། །རིམས་ཀྱིས་འཇུག་པས་རིམས་དག་གོ། །དང་པོར་བད་ཀན་དེ་ནས་མཁྲིས། །ཐ་མར་རླུང་དེ་ལོག་ན་ལྕི། །དབྱེ་ན་རླུང་དང་བད་ཀན་དང་། །མཁྲིས་པ་དག་དང་ལྡན་པ་དང་། །འདུས་པ་དང་ནི་འདར་བུ་དང་། །རྨོང་བུ་ལེ་བརྒན་དག་གི་ནད། །རླུང་གི་མཚན་ཉིད་གྲང་ཤུམ་བྱེད། །རྣ་བ་འུར་ཚབས་ཆེ་བ་དང་། །བླ་ཅོལ་མང་ཞིང་སྐོམ་དད་ཆུང་། །ཕྱི་ཡི་ཚ་བ་ཆེ་བ་འོ། །བད་ཀན་མཚན་ཉིད་ལུས་ལྕི་ཞིང་། །དང་ག་མི་བདེ་གཉིད་མི་བདེ། །ལྕེ་སྐམ་ཁ་སྐམ་ལུད་པ་ཆེ། །མཁྲིས་པ་དག་གི་མཚན་ཉིད་ནི། །ལྕེ་སེེར་མིག་ཡང་སེར་བ་དང་། །ལུས་ཚ་དང་ག་ཅུང་ཙམ་བདེ། །སྐམ་ཞིང་ཁ་ནི་ཁ་བ་འོ། །འདར་བུ་དག་གི་མཚན་ཉིད་ནི། །ལུས་པོ་འདར་ཞིང་འཁྲུ་བ་འོ། །རྨོང་བུ་གཉིས་ཏེ་དཀར་ནག་གོ། །ནག་པོ་ན་ཚ་མེད་པར་བྱིང་། །ཁ་སྣ་ནས་ནི་ཆུ་ཚན་འཛག །ལུས་ནི་ཤིན་ཏུ་ལྕི་བ་འོ། །དཀར་པོ་འཁྲུགས་ཤིང་ཡང་ཡང་སྐྱོར། །དྲན་པ་མི་གསལ་བླ་ཅོལ་སྨྲ། །ལེ་བརྒན་དག་གི་
97. མཚན་ཉིད་ནི། །གློ་ཁྲག་མཆིན་ཁྲག་རྒྱས་པར་འཛག །མཆིན་པའི་ཁྲག་ནག་ཐིགས་ཐིགས་འོང་། །གློ་ཁྲག་དམར་ཞིང་ཅུར་གྱིས་འོང་། །ལྡན་པའི་ནད་ཀྱི་མཚན་ཉིད་ནི། །མགོ་ན་དང་ག་མི་བདེ་རུ་ཤིང་ན། །གྲང་ཤུམ་བྱེད་ཅིང་གཉིད་མི་ཐུབ། །བད་མཁྲིས་གཉིས་དང་ལྡན་པ་འོ། །འདུས་པའི་མཁྲིས་པ་མགོ་དང་ནི། །རུ་ཤིང་ན་ཞིང་མིག་སྤྲིན་སེར། །བད་ཀན་དང་ག་མི་བདེ་ཞིང་། །གྲང་ཤུམ་བྱེད་ཅིང་ལུས་པོ་ལྕི། །ཚིགས་ན་གཉིད་མེད་བླ་ཅོལ་སྨྲ། །སྐོམ་དད་ཆུང་སྟེ་འདུས་པ་འོ། །དང་པོར་མཁྲིས་དང་རླུང་འདུས་ཏེ། །གཉིས་པར་བད་ཀན་རླུང་གཉིས་འདུས། །གསུམ་པར་བད་རླུང་མཁྲིས་པར་འདུས། །སྨིན་པའི་དུས་ནི་ལྔ་ལ་མཁྲིས། །བདུན་ལ་བད་ཀན་སྨིན་པ་འོ། །བཅུ་ནས་བཅུ་གཅིག་རླུང་ནད་སྨིན། །བཅུ་དང་བཅུ་གཅིག་ཐང་མི་འཆད། །རིམ་གྱིས་འཇུག་པས་རིམས་ཞེས་གྲགས། །རྒྱས་དང་སྟོང་དང་གབ་པ་སྟེ། །རྒྱས་པ་ཕྱི་ནང་མེད་པར་ཚ། །སྟོང་པ་ཕྱི་ཚ་ནང་ནི་གྲང་། །ལོང་ཕུགས་མཛུབ་མོ་བཅུག་པ་འདྲ། །གབ་ཚད་གྲང་ཤུམ་བྱས་ནས་ལྡང་། །སོ་མ་རཱ་ཛ་ལས་མཁྲིས་པའི་མཚན་ཉིད་བསྟན་པའི་ལེའུ་སྟེ་ལྔ་པའོ།། །། དེ་ནས་ལོང་ནད་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་དང་། །རྐྱེན་ནི་དྲི་ཆེན་དྲི་ཆུ་བསྡམས། །དུག་མིན་གྲང་ནད་བད་ཀན་ནོ། །དབྱེ་ན་ལོང་ནད་རྟུག་སྐམ་དང་། །རླུང་ནི་གྱེན་དུ་ལོག་པ་དང་། །ལོང་ནད་ཚ་བ་འཇུ་སྐེམ་དང་། །ལོང་ནད་ཆུ་སེར་རླན་ཅན་ནོ། །རྟུག་སྐམ་དག་ལ་རྣམ་པ་བཞི། །རླུང་གི་རྟུག་སྐམ་མི་ཕྱིན་ཞིང་། །མདོག་དཀར་བྲུ་ལུ་དག་ཏུ་འོང་། །བད་ཀན་རྟུག་སྐམ་མདོག་དཀར་ཞིང་། །བེ་སྣབས་དག་གིས་གཏུམས་ནས་འོང་། །མཁྲིས་པའི་རྟུག་སྐམ་མདོག་ནག་ལ། །སྐམ་ཞིང་ཕག་གི་རིལ་མ་འདྲ། །རིམས་དང་ཚ་བའི་རྟུག་སྐམ་ནི། །སྐམ་ལ་ཆུང་བ་དག་ཏུ་འོང་། །རླུང་ནི་གྱེན་དུ་ལོག་པ་ལ། །
98. བད་ཀན་གྱིས་ལོག་ཕོ་བ་ཡི། །རྩ་གཉིས་འདར་ཞིང་འཁྲོག་པ་འོ། །རླུང་རང་རྒྱས་པས་ལོག་པ་ནི། །ལྟེ་བ་ནས་ནི་འུར་འུར་འོང་། །ཕྱི་དྲོ་སྦོ་ཞིང་འཁྲོག་པ་དང་། །ཤ་མདངས་བར་ཡང་སྦོ་བ་འོ། །ལོང་ནད་ཚ་བའི་མཚན་ཉིད་ནི། །འཁྲོག་ཅིང་རྔུལ་ཆེ་སྐམ་པ་དང་། །ཁ་མཚུལ་སྐམ་ཞིང་སྨྲ་ཉམ་ཆུང་། །དྲི་མ་འགག་པ་དག་གིན་ནོ། །ལོང་ནད་ཆུ་སེར་ཀླད་ཟ་ཞིང་། །ཁོང་སྨུག་འཁྲུ་ཞིང་གཞང་ཁ་ཚ། །ལོང་ནད་རྟུག་སྐམ་མཚན་ཉིད་ནི། །འཁྲོག་ཅིང་ཁོང་ལྕི་ཉམ་ཆུང་སྟེ། །སྟོད་ལྕི་གཞུང་རེངས་སྐད་ངན་ལྡང་། །དགུ་རུར་འགྲོ་ཞིང་ངོ་མི་ཤེས། །སོ་མ་རཱ་ཛ་ལས་ལོང་ནད་ཀྱི་མཚན་ཉིད་བསྟན་པའི་ལེའུ་སྟེ་སོ་དྲུག་པའོ།། །། དེ་ནས་ལྒང་ལྤགས་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་གསེག་མ་ས་བོན་དང་། །ཕལ་ཆེར་ཁྲག་ངན་ལྷུང་བ་འོ། །དབྱེ་ན་ཆུ་དང་རྡེའུ་ནད་དོ། །ལྒང་ལྤགས་ལོག་པས་སྡོམ་པ་དང་། །ལས་དང་དྲག་ཤུལ་ཚ་བས་སྡོམ། །མཁལ་མར་ནད་ཞུགས་གྲང་བས་སྡོམ། །རྡེའུ་ཕལ་ཆེར་ཀུ་ཡ་དང་། །ས་བོན་འདྲེས་པས་འདྲིལ་བ་འོ། །སྤུ་ཡིས་འདྲིལ་བ་བག་འགའ་ཙམ། །རྡེའུ་ཕལ་ཆེར་ཕྲད་པ་དཀོན། །ས་བོན་དག་ལ་རྡེའུར་འགྲོ། །ཆུང་བ་སྐབས་སུ་སྡོམ་པ་སྟེ། །ཆེར་སྐྱེས་རྟག་ཏུ་སྡོམ་པ་འོ། །དང་པོ་ས་བོན་གནས་ལོག་པས། །ཆུ་དམར་ཀུ་ཡ་འདྲེས་པ་འོ། །དེ་ལ་ཀུ་ཡ་ཆགས་པ་ཡིས། །ཇེ་ཆེ་ཇེ་ཆེར་འཕེལ་བར་བྱེད། །ནང་གི་ཤ་རྡེའུ་དག་ཀྱང་སྲིད། །ཆུ་རྩ་མཉེས་པས་རྣག་ཏུ་འོང་། །འགྲོས་གྱལ་ཤ་ཆུང་དག་ཡིན་ཏེ། །རྡེའུ་འདྲིལ་ནས་ཆུ་སྡོམ་པ། །རྡེའུ་སྤྱི་ཡི་མཚན་ཉིད་དོ། །ཁྱད་པར་འདྲེ་རྡེའུ་ཆེ་ཆུང་བྱེད། །ལྟོ་སྐྱ་ན་བ་རླུང་ཡིན་ཏེ། །བད་ཀན་ཆེ་བས་ཆུ་སྐྱ་འོང་། །མཁྲིས་པའི་རྡེའུ་ཟུག་གཟེར་ཆེ། །སྤུ་འདྲིལ་རྡེའུ་ཆུ་དམར་ནག། །རྡེའུ་ཆེ་ཆུང་བྱེད་པ་འོ། །སོ་མ་རཱ་ཛ་ལས་ལྒང་ལྤགས་ཀྱི་མཚན་ཉིད་བསྟན་པའི་ལེའུ་སྟེ་སོ་བདུན་པའོ།། །།
99. དེ་ནས་བསམ་སེའུ་མཚན་ཉིད་ནི། །སྐྱེས་པའི་མངལ་ནི་རྐྱང་པར་གནས། །བུད་མེད་མངལ་ནི་ཁུག་པར་རོ། །མཁལ་མ་གཡོན་ནས་ལྟེ་བར་འཁོར། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་ས་བོན་ཁྲག་གི་ནད། །དབྱེ་ན་ཐུན་མོང་ཁྱད་པར་རོ། །རླུང་འཕྱོ་དང་ནི་ཆུ་ཚན་དང་། །ཆུ་སེར་གྲང་རྒུད་ཚད་ནད་དོ། །རླུང་འཕྱོ་དབུགས་མི་ཐོན་ཞིང་སྡོམ། །འདར་ལ་མི་དད་ཆུང་བ་འོ། །ཆུ་ཚན་ཤེད་ནི་ཆུང་བ་དང་། །ཁ་ནས་ཆུ་ཚན་སྐྱུགས་པ་དང་། །ཆུ་སེར་ཁོང་སྐམ་ཤ་ཡང་འབྲོས། །རྐང་གྲུམ་སྨད་འཕྱེས་རྗེ་ངར་རྨ། །གྲང་རྒུད་ཁོང་ལྕི་ཟས་མི་འདོད། །ཁོང་ནས་སྒྲེགས་ཤིང་ཟས་མི་འཇུ། །ཤ་ཆུང་མདོག་ནི་ནག་པ་འོ། །བུད་མེད་སུམ་ཅུ་རྩ་དྲུག་སྟེ། །སྟོད་དང་སྨད་ཀྱི་ནད་དག་གོ། །སྟོད་ལ་ཁྲག་དང་རླུང་འདྲེས་དང་། །སྟོད་དུ་ཁྲག་དང་ཆུ་སེར་འཐབས། །སྨད་དུ་ཁྲག་ཞམ་ལུས་པ་དང་། །སྐྱེས་པའི་ས་བོན་ཁྲག་ཆགས་དང་། །སྨད་ཀྱི་ཁྲག་དག་མི་ཐུབ་དང་། །མངལ་དུ་རླུང་ཞུགས་བུ་མི་ཆགས། །བུ་སྣོད་ལུག་དང་ཤ་མ་འཐོགས། །བུ་དག་མངལ་དུ་ལུས་པ་དང་། །ཁྲག་ནི་སྐྱེ་བས་མི་ཕྱིན་པའོ། །ཁྲག་དང་རླུང་འདྲེས་མཚན་ཉིད་ནི། །ཟ་ཞིང་ཐོར་པ་རྨེ་རུ་འོང་། །ཡང་ན་སྐྱ་རྦབ་དག་ཏུ་འགྲོ །སྨིན་མ་འབྱི་ཞིང་ཡན་ལག་འཁུམས། །ཡང་ན་འབོག་དང་སྙིང་རླུང་དང་། །སྨྱོ་འབོག་དག་ཏུ་འགྲོ་བ་འོ། །སྨད་དུ་ཁྲག་ཞམ་ལུས་པ་ནི། །ཤ་སྐམ་རྐེད་པ་འཁྱོགས་པ་དང་། །མངལ་ནས་ཆུ་སེར་འཛག་པ་དང་། །རོ་སྨད་འཕྱེས་ནས་རྐང་པ་བཤལ། །སྐྱེས་པའི་མངལ་ལ་ཁྲག་ཆགས་པ། །ཤ་སྐམ་མདོག་སྔོ་བཀྲག་ཉམས་སོ། །དེ་ནི་བུས་པ་མ་སྨིན་པའོ། །ཡང་ན་ཁོང་དུ་ཤི་བ་ཡིན། །མངལ་ཁྲག་མི་ཐུབ་འཛག་པ་ནི། །མདངས་ཤོར་ཁ་ལྕེ་སྐམ་པ་འོ། །མངལ་དུ་རླུང་ཞུགས་བུ་མི་ཆགས། །ས་བོན་བུས་པ་མི་འགྲོ་ཞིང་། །ཟླ་མཚན་ས་བོན་ཕྱིར་ལུག་གོ། །ཡང་ན་སྦོ་ཞིང་འཁྲོག་པ་འོ། །བུ་སྣོད་བྱུང་ནས་ཆུ་སེར་འཛག །ཤ་མ་ནང་ལུས་རྣག་ཆུ་འཛག།།བུས་པ་ཤི་ནས་མངལ་དུ་ལུས། །གདོང་སྣུམ་དང་ག་མི་
100. བདེ་ཞིང་། །ཁྲག་སྐྲན་ལྟོ་བར་མཁྲང་བ་དང་། །ཤ་ཆུང་ཟུག་གཟེར་ཆེ་བ་འོ། །བུས་པ་མ་ཕྱིན་འཐོགས་པ་ན། །མགོ་ཞབས་ལོག་དང་ཡན་ལག་འཐོགས། །ཟླ་བ་ལྷག་པས་འཐོགས་པ་དང་། །ཁོང་དུ་འཆི་བས་འཐོགས་པ་དང་། །སྟོད་དུ་རླུང་དང་ཆུ་སེར་གྱིས། །མཛེ་ནད་དག་ཏུ་འགྱུར་བ་འོ། །བར་ཚབས་བད་ཀན་སྐྲན་དུ་འོ། །སྨད་ཚབས་རླུང་མཁྲིས་བུ་ཆད་དོ། །སྐྱེས་པའི་ས་བོན་དྲག་ཏུ་སྟེ། །ཕྱུང་དྲག་(བུད་མེད་ཁྲག་འཛག་དང་འདྲ)ཐུན་མོང་དག་ཏུ་འོ། །མེ་དྲག་ས་བོན་ནད་དང་ནི། །སྦྲིད་ཅིང་ལུས་ཤ་བེམ་བ་དང་། །ཕྱུང་དྲག་ཤིན་ཏུ་ན་བ་འོ། །དཀར་དང་རི་དྭགས་སྤུ་དག་དང་། །དྲག་པོ་ཀུན་ཏུ་བྲིད་པ་འོ། །སོ་མ་རཱ་ཛ་ལས་བསམ་སེའུའི་མཚན་ཉིད་བསྟན་པའི་ལེའུ་སྟེ་སོ་བརྒྱད་པའོ།། །། དེ་ནས་འཁྲུ་བ་བསྟན་པ་ནི། །འཁྲུ་བའི་མདོག་ལ་རྣམ་པ་གཉིས། །ལར་ནི་ཚ་འཁྲུ་གྲང་འཁྲུ་འོ། །རྩམ་པར་འཁྲུ་དང་ལྦུ་བར་འཁྲུ། །ཆུར་འཁྲུ་གསུམ་པོ་གྲོང་བ་ཡིན། །རྩ་དང་ཕྱི་ཡུལ་གྲང་བས་སོ། །ཕོ་བ་ཧྲེམ་ལ་སྦོ་ཞིང་འཁྲོག །འབྱུང་དྲགས་ཆོམ་སྒྲ་ཆེ་བ་དང་། །ཟས་མདོག་མ་འགྱུར་འཁྲུ་བ་དང་། །སེར་པོར་འཁྲུ་དང་ཁྲག་ཏུ་འཁྲུ། །ཤོག་འཁྲུ་གསུམ་ནི་ཚ་བ་ཡིན། །རྩ་དང་ཕྱི་ཡུལ་ཚ་བར་འོང་། །ཆང་སྐྱུར་རུལ་སུངས་ཤ་རིད་དང་། །ཉ་ལ་སོཊ་པ་ཟོས་མ་གྱུར། །རྐྱེན་ནི་མ་ཞུ་བ་ལས་བྱུང་། །ཁྱད་པར་མཆིན་པ་ཚ་འཁྲུ་དང་། །མཆིན་པ་གྲང་བས་འཁྲུ་བ་འོ། །ཕོ་བ་ཚ་འཁྲུ་གྲང་འཁྲུ་དང་། །ལོང་ནི་ཚ་འཁྲུ་གྲང་འཁྲུ་དང་། །མཁྲིས་པ་དག་གི་ཚ་འཁྲུ་དང་། །བད་ཀན་གྲང་བས་འཁྲུ་བ་དང་། །རླུང་གིས་འཁྲུ་དང་རྒྱུ་གཟེར་དང་། །དྲེག་ཆགས་རྒྱུན་དུ་འཁྲུ་བ་འོ། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་མ་ཞུ་བ་དག་སྟེ། །མཁྲིས་པ་དང་བསྡོངས་ཚ་བས་འཁྲུ། །བད་ཀན་དང་བསྡོངས་གྲང་བས་འཁྲུ། །རླུང་ནི་ཀུན་དང་བསྡོངས་པ་འོ། །མཆིན་པ་ཚ་འཁྲུ་ལུས་ལྕི་ཞིང་། །རྙོངས་
101. འདོད་ཕོ་མཆིན་ན་བ་དང་། །ལྡང་ལྡུབ་བྱེད་ཅིང་བག་རེ་ཆད། །མདོག་ནི་ལ་ཆའི་ཁུ་བ་འདྲ། །རྩིབ་ཐུང་གུས་གཡོན་ན་བ་དང་། །སྣ་ལ་སྐྱུར་མོ་མནམ་ན་འཆི། །གྲང་འཁྲུ་དག་ནི་འཚོ་བ་སྟེ། །ཁོང་སྦོ་སྨུག་ལ་ཁོང་ཚད་ཆུང་། །སྐོམ་དད་ཆེ་ལ་ཀོ་མ་ཡི། །ཆུ་འདྲ་ཤ་འདྲ་ནར་ནུར་འཁྲུ། །ཕོ་བའི་ཚ་འཁྲུ་ཕོ་བ་སྨུག། །ཤ་བཙོས་ཁུ་འདྲ་ཀོ་རུལ་མནམ། །སྐབས་སུ་རྩམ་པ་དག་ཏུ་འཁྲུ། །རེས་འགའ་བེ་སྣབས་དག་ཏུ་འཁྲུ། །གྲང་འཁྲུ་ཟས་ཟོས་སྐྱུག་ཅིང་འཁྲུ། །མདོག་དཀར་ལང་ལིང་ཀོ་ཆུ་འདྲ། །ལོང་ནི་ཚ་འཁྲུ་ཁྲག་ཏུ་འཁྲུ། །འབྱུང་དཀར་འཁྲོག་ཅིང་ན་བ་སྟེ། །བྱེའུ་ཀླད་འཁྲུ་བ་རླུང་དང་བསྡོངས། །མཁྲིས་པ་སྣ་ཚོཊ་དག་ཏུ་འཁྲུ། །གྲང་འཁྲུ་ན་ཚ་ཆེ་ལ་འཁྲོག །སེར་པོ་ལྦུ་བ་ཅན་དུ་འཁྲུ། །སྟོད་གཟེར་མཁལ་རྐེད་ན་བ་སྟེ། །མདོ་ལོང་དག་ཏུ་རྔུལ་བ་འོང་། །བོལ་གོང་དག་ཏུ་ལྷུང་བ་འོ། །མཁྲིས་པ་དག་ནི་ཚ་བས་འཁྲུ། །སྒྲ་མེད་སེར་ཞིང་ན་ཚ་ཆུང་། །བད་ཀན་གྲང་འཁྲུ་བེ་སྣབས་ཏེ། །ཟས་མདོག་ཀོ་རུལ་མནམ་པ་འོ། །རླུང་ནི་འཁྲོག་ཅིང་དབུགས་ཡང་ཆེ། །འུར་སྒྲ་ཆེ་ལ་ལུས་ཀྱང་ལྕི། །རྒྱུ་གཟེར་སྟོད་གཟེར་ཚིགས་བཞི་ན། །ལྷག་པར་འོང་ཀ་ན་ཚ་ཆེ། །མདོག་ཀྱང་ཕལ་ཆེར་ཁྲག་ཏུ་འོང་། །ཚིལ་བུ་འབྱུང་བ་དག་ཀྱང་ཡོད། །ཟ་ཁུ་ཅན་ནི་ཕོ་བ་སྦོ། །ཕོ་བ་ཟས་འཁྲུ་ལོང་ནི་སེར། །རྒྱུ་མ་སྣ་ཚོགས་དག་ཏུ་འཁྲུ། །ཚ་འཁྲུ་ཆུ་ནང་བཏང་ན་ལྕི། །གྲང་འཁྲུ་ཆུ་ནང་བཏང་ན་ཡང་། །མཁྲིས་པས་འཁྲུ་བའི་མཚན་ཉིད་ནི། །ཁོང་པ་སྨུག་ལ་གཞང་ཁ་ཚ། །ཤིན་ཏུ་སླ་ལ་སེར་རམ་སྔོ། །ཁྲག་གིས་འཁྲུ་བའི་མཚན་ཉིད་ནི། །དམར་ལ་ཚ་ཞིང་སྨུག་སྨུག་འཁྲུ། །སེར་སེར་རེས་དམར་རེས་འགའ་དཀར། །གྲང་བས་འཁྲུ་བའི་མཚན་ཉིད་ནི། །ལྟོ་ཚོད་མ་བཟུང་འགྲངས་པ་དང་། །སྣུམ་ལྕི་བཅུད་ཅན་དྲགས་པས་འགྱུར། །སོ་མ་རཱ་ཛ་ལས་འཁྲུ་བའི་མཚན་ཉད་བསྟན་པའི་ལེའུ་སྟེ་སོ་དགུ་པའོ།། །།
102. དེ་ནས་མ་ཞུའི་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་དྭངས་མ་སྙིགས་མ་ལས། །དྭངས་མ་མར་དང་ཚིལ་དང་ཞག །རྐང་མར་མར་ཁུ་ཆང་དག་གོ །སྙིགས་མ་བཅུད་མེད་སྦང་མ་དང་། །ལོ་བཤུར་ཤ་ནི་བཅུད་མེད་སོགས། །དེ་ལྟར་དབྱེ་ན་རྣམ་པ་གཉིས། །དྭངས་མ་མ་ཞུ་གློ་མཆིན་དང་། །ཀླད་པའི་རྩ་ལག་རྒྱུག་སྟེ་ན། །ཚིགས་དང་མཆིན་དྲི་འཁོར་བ་དང་། དང་ག་མི་བདེ་ཉམས་སྟོབས་བྲི། །གློ་མཆིན་ཆུ་ཤོར་དམུ་དང་སྐྲན། །མགོ་དང་སྟོད་དང་རླངས་འཁྱིམས་པའོ། །སྙིགས་མ་མ་ཞུ་ཕོ་ལོང་ནད། །ཕོ་བ་ལྟར་ལྟར་ལྟར་རུས་མིག་ན། །མིག་མི་ཐེག་ཅིང་འཁྲུ་བ་འོ། །དྭངས་སྙིགས་གཉིས་ཀ་མ་ཞུ་བ། །ཆུ་སྡོམ་ཆུ་དག་སྲི་བ་འོ། །སྙིགས་མ་སྔོ་སྦང་ཁུ་བ་དང་། །མ་ཞུ་སྦོ་ཞིང་ལྟག་མིག་ལྟ། །མཁལ་རྐེད་ན་ཞིང་རྐང་པ་བཤལ། །ཕོ་སྟོད་གྲིམས་ཞིང་སྐྱུགས་པ་དང་། །འགྲོས་དྲགས་པས་ནི་ན་བ་སྟེ། །བཅུད་མེད་མ་ཞུ་ཤ་མདོག་སྔོ། །མིག་རུས་ན་ཞིང་ཁོང་ནས་སྒྲེགས། །སོ་དང་ལག་མཐིལ་དྲགས་པ་ཆགས། །ཁོང་ལྕི་གསུས་དམ་སྐོམ་དད་ཆེ། །མིག་དཀར་མཆུ་ལ་སེར་ཀ་འོང་། །རེས་འགའ་དག་ནི་བཤལ་བ་འོ། །ཆུ་དང་ཆང་དག་མ་ཞུ་ན། །ཕོ་བ་གྲང་ལ་སྒྲེགས་པ་མང་། །ཁོང་སྦོས་གསུས་པ་འདྲིལ་བ་དང་། །སྐམ་ཞིང་ཁ་ལྕེ་སྐམ་པ་དང་། །མཆུ་དང་ལག་མཐིལ་དྲགས་པ་ཆགས། །ཕོ་བར་དྲགས་ཆགས་རྐང་ལག་ཕྲ། །མིག་འབུར་ཤ་ཆུང་སྒྲེགས་པ་དང་། །མིག་སྤྲིན་དག་ཀྱང་སེར་བ་དང་། །དེ་ལ་གྲང་བཅོས་དྲོད་མི་གཏོང་། །མིག་དཀར་ལྦུ་བ་དཀར་པོ་སྐྱུགས། །དེ་ནི་དྲོད་བཅོས་དག་གིས་བྱ། །རྩམ་པ་མ་ཞུ་ཁོང་སྦོས་སྒྲེགས། །སྐྱུག་ཅིང་ཡང་ན་འཁྲུ་བ་འོ། །བཅུད་མ་ཞུ་བ་ཕོ་བ་སྦོ། །མོད་མདོར་འཁྱལ་ཞིང་ཁྲག་དག་འོང་། །ཟས་གང་ཕོ་བར་མ་ཞུ་བས། །འོར་དུ་ལྷུང་ན་ཁོང་ཉམ་ཆུང་། །དཔྱི་མིག་ཡན་ཆད་ཚིགས་བཞི་ན། །མཁལ་རྐེད་ན་ཞིང་ཆུ་ཡང་སྲི། །སོ་མ་རཱ་ཛ་ལས་མ་ཞུའི་མཚན་ཉིད་བསྟན་པའི་ལེའུ་སྟེ་བཞི་བཅུ་པའོ། །
103. དེ་ནས་མ་ཞུ་བ་ཡི་སྐྲན། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་དྭངས་མ་སྙིགས་མ་དང་། །གསག་མ་སྤུ་དག་འདྲིལ་བ་དང་། །སྐྱུགས་པ་ནང་ལོག་ཕྱིར་མ་འཕྲོ། །དབྱེ་ན་མཆིན་སྐྲན་གློ་ཡི་སྐྲན། །ཕོ་སྐྲན་ལོང་སྐྲན་མཁལ་མའི་སྐྲན། །བསམ་སེའུ་སྣོད་ཀྱི་སྐྲན་དག་སྟེ། །མཆིན་སྐྲན་སྟོད་གཟེར་ཟས་མི་འཇུ། །གཡས་ངོས་ཤིན་ཏུ་མཁྲང་བ་སྟེ། །མཆིན་དྲིའི་སྐྲན་ནི་ཁ་ཁ་སྟེ། །གློ་ལུ་གཟེར་བས་ཉལ་མི་ཤེས། གློ་སྐྲན་སྟོད་གཟེར་རྣག་ཏུ་འོང་། །གློ་ཡི་སྐོགས་འོང་གློ་འགོག་དཀའ། །ཕོ་བའི་གྲང་སྐྲན་རྒྱས་པ་ནི། །གྲང་ན་ན་ཞིང་རང་རང་འོང་། །ཞམ་སྐྲན་ཟས་ནི་སྐྱུག་ཅིང་འཁྲུ། །ཟས་མདོག་མ་ཉམས་མྱུར་དུ་འོང་། །རླུང་སྐྲན་ལྟོ་ནི་སྐྱ་ན་ན། །སྤུ་ཡི་འདྲིལ་སྐྲན་ཤིན་ཏུ་མཁྲང་། །བད་ཀན་གཏིང་སྐྲན་གནས་འཕོ་སྟེ། །ཕྱི་ཡི་མཚན་ཉིད་ལག་མཐིལ་དང་། །རྐང་མཐིལ་དག་ཏུ་དྲགས་པ་ཆགས། །ཁ་ནས་ལྦུ་བ་ནར་ནུར་སྐྱུགས། །ཤ་ཆུང་མཁུར་ཚོས་སྨུག་པ་སྟེ། །སྒྲེགས་ཤིང་ཕོ་བ་འདྲིལ་བ་དང་། །ཆུ་སྡོམ་དྲི་མ་ལྷག་ལུས་སྐམ། །ལོང་སྐྲན་གསུས་པ་ཆེ་བར་མངོན། །ལྟེ་བའི་ལྷག་དང་ལྐོག་ཏུ་མཁྲང་། །ཕོ་བའི་དཀྱིལ་དུ་ལྷག་པར་མཁྲང་། །རྩིབ་ལོགས་རྐང་ཞབས་འཐེན་པ་འདྲ། །འཁྲུ་བ་དག་ཏུ་འོང་བ་སྟེ། །མདོ་ལོང་མི་བཟོད་གླང་དུ་འོང་། །མཁལ་སྐྲན་སྨད་ཀྱི་ལུས་བརྟོལ་འདྲ། །ལུས་སྒུར་ཤ་ཆུང་མདོག་སྔོ་ཞིང་། །དཔྱི་མིག་གཟེར་ཞིང་རྐང་པ་བཤལ། །སྒུལ་ཞིང་འཕྱེས་པ་དག་ཏུ་འོ། །བསམ་སེའུ་སྐྲན་ནི་སྲིད་ལ་གནོད། །དགྱེ་དགུ་མི་ཤེས་ལྟེ་བ་མཁྲང་། །ས་བོན་སྐབས་ནས་རྔུལ་ཁ་སྙི། །གསུས་པ་ཆེ་ཞིང་ཡན་ལག་ཕྲ། །གཞང་ཁ་སྡོམ་པ་དག་ཏུ་འོ། །བསམ་སེའུ་དག་ནི་ལུས་ཟུངས་ཡིན། །དེ་ལ་སྐྲན་ཞུགས་ངན་པ་འོ། །སོ་མ་རཱ་ཛ་ལས་སྐྲན་གྱི་མཚན་ཉིད་བསྟན་པའི་ལེའུ་སྟེ་ཞེ་གཅིག་པའོ།། །། དེ་ནས་འབྲས་དང་སུརྱ་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་
104. མི་གཙང་ཀླུ་ཡི་ནད། །ཚ་དང་ལུས་ཀྱི་དྲག་ཤུལ་དང་། །རིམས་ཀྱི་ཚ་བ་བཅག་མ་ལེགས། །སྣད་དང་འཐེམས་ལས་བྱུང་བ་དང་། །ཤ་སུངས་ཆང་དག་འཐུངས་ལས་བྱུང་། །ཤ་འབྲས་རྩ་འབྲས་རུས་འབྲས་དང་། །འདྲེ་འབྲས་ཁྲག་འབྲས་རླུང་འབྲས་སོ། །ཤ་འབྲས་ཤིན་ཏུ་མཁྲང་བར་སྐྲངས། །ཉུངས་གཤེར་དང་འདྲ་ངེས་པ་མེད། །རྩ་འབྲས་རྩ་དང་ཉེ་བར་སྐྲངས། །ཕལ་ཆེར་སྐེ་དང་ཡན་ལག་གོ །རུས་ལྐོག་མ་བྲང་རུས་དང་། །སྣ་དང་ཁྲུམ་ཁྲུམ་པུས་མོ་དང་། །ཕལ་ཆེར་དེ་རྣམས་དག་ཏུ་འོ། །ཆུ་བ་ལ་ཟིན་བཅོས་པར་དཀའ། །འདྲེ་འབྲས་དག་ལ་ངེས་པ་མེད། །ཁྲག་འབྲས་གཏར་ཁ་དོ་མ་སྙོམས། །རུས་འབྲས་སོ་དང་རུས་པ་ལ། །ཤ་འབྲས་མཛེར་པ་བཅད་པ་འདྲ། །རྩ་འབྲས་ལ་ཡང་གཉིས་ཡོད་དེ། །སྟོན་ཟླ་བཞིན་དུ་འཕྲོ་བ་དང་། །རྩ་འབྲས་ཤ་ཤ་རྨེན་བུ་འདྲ། །རུས་འབྲས་སྤང་ལ་ཕུར་བཏབ་འདྲ། །རུས་པ་ཤིང་ལ་འབུས་ཟོས་འདྲ། །སུརྱ་གློ་དང་མཆིན་པ་དང་། །ཕོ་བ་མཁལ་མ་ལོང་དག་དང་། །གློ་ནི་བྲང་ངམ་མཆན་ཁུང་ངམ། །སྐེ་ལ་རྨ་བྱུང་འཕོ་བ་ཡིན། །སྟོད་གཟེར་ལག་པ་སྦྲིད་པ་དང་། །རྣག་ཀྱང་ཤེ་རུལ་དུད་ཁུ་འོང་། །ཡང་ན་ཁུ་ཚིག་ཅན་དུ་འོང་། །རྨ་ནི་གཞན་དུ་མི་འཕོ་འོ། །མཆིན་པའི་རྩིབ་ཐུང་མཆིན་པའི་ཐད། །སྟོད་གཟེར་མཆིན་པའི་ཐད་ཀར་སྐྲངས། །མི་བཟོད་བརྟོལ་ན་མནམ་ཁུ་ཆེ། །བུག་པ་གཏིང་རེངས་ཆུ་སེར་བབས། །ཕོ་བ་ཕོ་བའི་སྟེང་དུ་སྐྲངས། །མཐའ་མ་མཁྲང་ལ་ཆུ་སེར་འོང་། །མཁལ་མ་མཁལ་ཕུགས་དག་ཏུ་སྐྲངས། །གཏིང་རྣག་འོང་ཞིང་རྐེད་པ་འཁྱོག །ལོང་ནི་ལོང་གི་ཐད་ཀ་དང་། །བརླ་ཁུག་དག་ཏུ་སྐྲངས་པར་བྱེད། །རྣག་ནི་གཏིང་ནས་འོང་བ་འོ། །སོ་མ་རཱ་ཛ་ལས་འབྲས་དང་སུརྱའི་མཚན་ཉིད་བསྟན་པའི་ལེའུ་སྟེ་ཞེ་གཉིས་པའོ།། །། དེ་ནས་འབྲུམ་བུའི་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །
105. རྐྱེན་ནི་གཟའ་དང་རྒྱུ་སྐར་དང་། །མ་མོ་འཁྲུགས་པ་དག་ཡིན་ནོ། །དབྱེ་བ་རྣམ་པ་གསུམ་དུ་འོ། །འབྲུམ་ཕྲན་འབྲུམ་ནག་དཀར་ཆེན་ནོ། །མཚན་ཉིད་སྒྱིད་པ་སྐྱུར་བ་དང་། །རུ་ཤིང་ན་དང་ཕྲུམ་སེར་ཁྱེར། །ཁོང་སྙོམས་གཉིད་ཆེ་ལུས་པོ་འདར། །སྐྱུགས་བྲོ་ཁོང་ཚ་རྐེད་པ་ན། །བས་ལྡག་ལྟ་བུའི་ཕྲ་མོ་ནི། །གཅིག་དང་གཉིས་དང་གསུམ་ན་འབྱུང་། །དེ་ནི་འབྲུམ་བུ་ཕྲ་མོ་སྟེ། །རྗེས་མ་འཁྲུས་པས་འཆི་བ་ཡོད། །ཆེ་ལ་སྲབ་ལ་རྣག་ཏུ་འོང་། །དེ་ནི་སྐར་ཆེན་དག་ཡིན་ནོ། །ཀླད་པ་ན་ཞིང་སྒྱིད་པ་སྐྱུར། །རྐེད་པ་ན་ཞིང་ཟུག་མི་ཐུབ། །ལྕེ་སྟེང་འབྲུམ་བུ་དམར་པོ་འོང་། །གསེར་མིག་དང་འདྲ་དམར་པོར་འོང་། །གློ་སྙིང་ལ་བབས་ཚད་པ་ཆེ། །དེ་ནི་རྟ་སྟན་མ་ཞེས་བྱ། །འཆི་བར་འགྱུར་བ་དག་ཡིན་ནོ། །སོ་མ་རཱ་ཛ་ལས་འབྲུམ་བུའི་མཚན་ཉིད་བསྟན་པའི་ལེའུ་སྟེ་ཞེ་གསུམ་པའོ།། །།དེ་ནས་གག་ལྷོག་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་མི་གཙང་འཁོན་དང་གཞོབ། །དབྱེ་ན་གག་པ་ལྷོག་པ་འོ། །གག་པ་གཉིས་ཏེ་དཀར་པོ་དང་། །ནག་པོ་དག་སྟེ་རྣམ་པ་གཉིས། །སྤྱི་ཡི་མཚན་ཉིད་བསྟན་པ་ནི། །གྲང་ཤུམ་བྱེད་ཅིང་ཚ་བ་ཆེ། །ཆུ་སྙིག་ཁ་ལྕེ་སྐམ་པ་དང་། །རུ་བཞི་རུ་ཤིང་ན་བ་འོ། །དཀར་པོ་ལྕེ་ཆུང་འོག་དག་ན། །ནག་པོ་གྲེ་བར་ཐོར་པ་འོང་། །ཕྲ་ཞིང་ཤིན་ཏུ་ཆུང་ལ་ནག །བྲག་ལ་བྱ་ཐལ་བཟར་བ་འདྲ། །མིག་འཛུམས་དཀའ་བ་འཆི་བ་འོ། །ལྷོག་པ་འབྱུང་བ་བཞི་དག་སྟེ། །མེ་དང་རླུང་དང་ས་དང་ཆུ། །དེ་ཡང་ཚ་དང་གྲང་བར་འདུས། །སྤྱི་ཡི་མཚན་ཉིད་བསྟན་པ་ནི། །སྙིང་མི་དགའ་ཞིང་རོ་སྟོད་གཟེར། །གྲང་ཤུམ་བྱེད་ཅིང་རྐེད་པ་ན། །སྙིང་དུ་ཚད་ཞུགས་སྐྱུགས་པ་འོ། །ཚ་སྐྲངས་མྱོས་ཤིང་གཉིད་ཆེ་སྟེ། །རིམས་ཀྱིས་བཏབ་འདྲ་བྱིང་བ་འོ། །གྲང་སྐྲངས་གཉིད་མེད་ལུས་པོ་ཡང་། །ཚ་ཡང་སྐོམ་དད་མི་སྙག་
106. གོ །ཐར་པ་དཀྱིལ་ཁུང་འགྱུར་དཀའ་སྟེ། །ཤ་ལ་གཟེར་ནི་བཏབ་པ་འདྲ། །སྐྲངས་ལུགས་སྲོག་ཆགས་གཟུགས་སུ་སྐྲངས། །ཡན་ལག་འགྱུར་ཞིང་སྐྲངས་པའོ། །སོ་མ་རཱ་ཛ་ལས་གག་ལྷོག་གི་མཚན་ཉིད་བསྟན་པའི་ལེའུ་སྟེ་ཞེ་བཞི་པའོ།། །།དེ་ནས་དུག་གི་མཚན་ཉིད་ནི། །ཤ་དུག་ཟས་དུག་བཙན་དུག་དང་། །སྦྱར་བའི་དུག་ཏུ་ཤེས་པར་བྱ། །ཤ་ཡི་དུག་དང་ཤ་ནད་དོ། །ཤ་དུག་སྔོ་ཤ་དག་ལས་བྱུང་(དབྱར་སྔོའི་ནང་བསུབ)། །མཚན་ཉིད་ཤ་རུས་བྱེ་ནས་ན། །གྲེ་བ་ཚ་ཞིང་འགག་པ་དང་། །བཙན་དུག་དག་དང་ཕལ་ཆེར་མཐུན་(ན་ལུགས)། །ནང་གྲོལ་རུལ་ནས་མིག་མི་འཛུམས་(རྟགས)། །འཕྲལ་དུ་འཆི་བ་དག་ཏུ་འོ། །ཤ་ནད་ལུས་ཀུན་ན་བ་སྟེ། །འཁྲུ་བའི་མདོག་ཏུ་འདུག་པ་འོ། །ཟས་དུག་ཟས་དང་སྤྱོད་ལམ་མོ། །བད་ཀན་སྨུག་པོ་ཅན་ལ་ནི། །ཆང་དང་འོ་མ་འདྲེས་པས་དུག །མར་དང་སྦྲང་རྩི་འདྲེས་པ་དག །འཁར་བའི་སྣོད་དུ་ཞག་བདུན་(བཞག་པ)དུག །གྲོ་ཆང་མར་རྙིང་འདྲེས་པ་དུག །དེ་རྣམས་བད་ཀན་སྨུག་པོ་ལ། །ཡུན་རིང་ན་བའི་ཤུལ་དུ་ནི། །བུད་མེད་དག་དང་ལྷན་ཅིག་ཉལ། །ཡུན་རིང་ན་བའི་མལ་ཤུལ་ཉལ། །མཆིན་པ་རྙོག་བུའི་དུག་ཏུ་འོ། །ཤི་ཤ་ཕ་བ་གོལ་གོལ་ཕྱེ། །འདྲེས་ན་སྨྱོ་བྱེད་ཞག་བདུན་དུག། བཙན་དུག་ཕོ་བ་ཚ་བ་དང་། །གྲེ་བར་རླངས་སྔོན་འབྱུང་སུབ་པའོ། །སྦྱར་བའི་དུག་ལ་མང་ཡོད་ཀྱང་། །རིན་པོ་ཆེ་དང་སྦྱར་བ་(དབྱིག་དུག་རིགས་སྣ་ཚོགས་)དང་། །མདའ་དུག་(མདེའུ་ལ་བྱུགས་པ)རེག་པའི་(གོས་ལ་བྱུགས་པ)དུག་དག་གོ །རིན་པོ་ཆེ་(དབྱིག་དུག་ན)ཡི་མཚན་ཉིད་ནི། །མགོ་ན་ཉམ་ཆུང་མིག་སྤྲིན་སེར། །ཕོ་མཚན་མི་ལྡང་(བུད་མེད་ཟླ་མཚན་མི་འོང)ས་བོན་ལུག །ཤ་ཆུང་རྐེད་པ་འཁོར་ནས་ན། །སྐོམ་དད་ཆེ་ཞིང་མགོ་བོ་ན། །ཤེད་ཆུང་ལུས་པོ་འདར་ཞིང་སྦྲིད། །ཁོང་འདར་སྐྱུག་བྲོ་སྐོམ་དད་ཆེ། །དང་ག་མི་བདེ་ཁ་ལྕེ་སྐམ། །གདོང་སྣུམ་ཤ་དག་བྲི་བ་ནི། །སྦྱར་བའི་དུག་གི་མཚན་ཉིད་དོ། །ཐུན་མོང་དག་གི་
107. མཚན་ཉིད་ནི། །དབང་པོ་དག་ལ་བརྟག་པ་ནི། །མིག་ནི་གློ་བུར་འགྲིབ་པ་(མཆིན་པ་ལ་བབས་ན)དང་། །མིག་སྤྲིན་དམར་པོར་སོང་བ་དང་། །མིག་ནི་སེར་པོར་སོང་བ་དང་། །མིག་ནི་གློ་བུར་ན་བ་དང་། །ཡས་སྦིབས་མི་ཐེག་པ་དག་གོ། །སོ་དང་རྙིལ་ནི་ཕྱེ་(ཁྲག་བྱུང་ན)ཞིང་བརྩེ། །སོ་མདོག་ནག་པོར་སོང་བ་དང་། །ལྕེ་དཀྱིལ་ནག་པོར་(སྙིང་ལ་བབས་པ)སོང་བ་དང་། །ཚད་པ་ཆེ་སྟེ་ལྕེ་ཡང་དམར། །ལྕེ་ནི་རོ་མེད་འགས་པ་དང་། །སྣ་འགགས་སྨྲ་བ་རྟབ་པ་(གློ་བ་ལ་བབས་པ)དང་། །སྣ་གོང་མདོག་སེར་སྣུམ་པ་དང་། སྣ་བུག་གཡའ་ཞིང་ཟ་བ་དང་། །སྣ་གོང་རྔུལ་ཞིང་ངོ་སྣུམ་དང་། །མཆུ་སྐམ་དྲེག་པ་(མཆེར་བ་ལ)ཆགས་པ་དང། །མཆུ་སྐམ་འགས་པ་དག་ཡིན་ནོ། །མགོ་འཁོར་སྐྲ་མཚམས་(རླུང་དང་བསྡོངས་པ)ཟ་བ་དང་། །ལྟག་ཆུ་གཉིས་ནི་རེངས་པ་དང་། །མཚོགས་མ་ལྕི་(བད་ཀན)ཞིང་ཟ་འགྲམ་ན། །བྱད་སེེར་མདངས་(མཁྲིས་པ)ནི་ཤོར་བ་དང་། །ལག་ངར་ཟ་ཞིང་བྲང་ཡང་ཟ། །ཐོར་པ་ལེབ་ཏོ་འོང་བ་དང་། །ལག་མཐིལ་དྲེག་སྐམ་ཆགས་པ་དང་། །ལུས་འདར་དྲན་པ་བྱིང་བ་དང་། །ཚ་རྔུལ་འབྱུང་དང་ཤེད་རྔུལ་དང་། །གློ་སྙིང་དག་ནི་མི་བདེ་དང་། །ལུ་ཞིང་ལུད་པ་སྐྱ་བོར་(གློ་བར)འོང་། །ཚ་བྲོ་ལུད་པ་ནག་པོ་དང་། །བྱད་སྦོས་ལུས་པོ་སྐྲངས་པ་འོང་། །རྟགས་ཀྱི་སྒོ་ནས་བརྟག་པ་(སྨན་གྱི)ནི། །ཨ་རུ་ར་དང་སྤང་རྒྱན་དང་། །སེ་རྒོད་མ་དང་སྐྱེར་པའི་ཐང་། །བཏང་བས་ཚིགས་དང་ཀོར་ཙེར་ན། །དེ་དག་རྟགས་སུ་ཤེས་པར་བྱ། །པྲེ་ཡི་ཁ་རུ་བཏབ་ན་(ཉའི་ཁ་རུ་བཏང་ནས་ཉ་དེ་ཤི་ན་དུག་ཡིན)འཆི། །རུལ་དག་ཁ་རུ་མ་ཉམས་མིན་(ནག་གམ་སྔོ་ལྗང་དུ་སོང་ན་ཡིན)། །ཁྲག་ལ་བརྟག་པ་རྨ་བྱའི་སྒྲོ། །འདྲ་བ་སྔོན་པོར་བྱུང་ན་ཡིན། །མ་ཆགས་ལང་ལིང་བཙོས་ཁྲག་འདྲ། །དྲི་ཆུ་མར་ནག་འདྲ་བ་འོ། །ཀོ་རུལ་མནམ་དང་ཆུ་མདོག་ནག །རྟ་ཆད་ཆུ་འདྲ་ཀུ་ཡ་མང་། །ད་ནི་བབས་ལུགས་མཚན་ཉིད་ནི། །ཤ་ལ་བབས་པ་ཤ་དང་སྦུབས། །ཁྲག་དང་ལམ་དང་སྣོད་དག་སྟེ། །རུས་པ་ཚིགས་མིག་གཞུང་
108. ཤིང་ངོ་། །ཤ་ནི་གྲིམས་ཤ་དག་ཡིན་ནོ། །དབུགས་ནི་ཕོ་བ་ལོང་དང་གློ། །ཁྲག་གི་སྣོད་ནི་མཆིན་པ་སྟེ། །ཁྲག་ལམ་རྩ་དག་ཡིན་པ་སྟེ། །ཚིགས་མིག་དག་དང་ཚིགས་བར་ན། །གཞུང་ཤིང་ཆུ་བ་རྒྱུས་པ་འོ(རེངས་འཁུམས)། །གློ་ལུ་དབུཊ་ཐུང་མགོ་བོ་ན། །ཤ་ཆུང་བྱད་སྦོས་གློ་ལ་བབས། །སྨད་གཟེར་དང་ག་མི་བདེ་དང་། །ཁོང་སྦོས་སྒྲེགས་པ་ཕོ་བའི་ནད །ཁྲག་ནི་སྟོད་གཟེར་མགོ་འཁོར་བ། །རྩིབ་ཐུང་གཟེེར་བ་མཆིན་པའོ་(གཡས)། །ཆུ་དམར་སེར་ཞིང་རྩ་རྣམས་སྦྲིད། །ཡང་ན་ཁྲག་བྱུང་རྩ་ལ་བབས། །རྙོངས་འདོད་ཚིགས་པ་སིལ་སིལ་ན། །བཤུལ་རེངས་ཡང་ན་འཁུམས་པ་དང་། །རེངས་དང་འཁུམས་པ་ཆུ་རྒྱུས་སོ། །རྟ་ནི་གང་ལ་བབས་པ་བརྟག་(དང་པོའི)། །ཆང་དང་དཀར་ནི་མིག་ལ་འོ། །ཤ་ལ་རྟ་བྱས་ལུས་དབུགས་(བཤང་ལམ)དང་། །མཚན་མ་མི་འགྲེང་ཤེ་ཆུང་ངོ་། །སྣུམ་ལ་གཏང་ན་དྲི་མི་ཚོར། སྔོ་ལ་བཏབ་ན་རོ་མི་ཚོར། །རྩམ་པ་རྣ་བ་དག་ལ་འོ། །ན་ལུགས་བསམ་གྱིས་མི་ཁྱབ་སྟེ། །ལ་ལ་རླུང་ལངས་འདྲ་བ་དང་(ནད་གཞི་དང་བསྡོངས)། །ལ་ལ་བད་ཀན་མ་ཞུ་འདྲ། །ལ་ལ་སྐྲངས་ཤིང་འོར་དུ་ན་(སྨད་དུ་ལྷུང)། །ལ་ལ་སྦོ་ཞིང་ཁྲག་ཏུ་འཁྲུ་(འཇའ་ཚོན)། །ལ་ལ་མིག་ན་སེར་སྐམ། །ལ་ལ་རིམས་འདྲ་སྨྱོ་བ་དང་། །འཁྲུགས་འདྲ་ལུད་པ་དཀར་པོར་(དྲག་ཤུལ་གྱིས་བསླང)འོང་། །རྟུག་སྐམ་(རིལ་མ)ཁྲག་ཏུ་འཁྲུ་བ་འོ་ཡང་ན། །སོས་ཤི་བྱེ་བྲག་མཚན་ཉིད་ནི། །ཤེད་ཉམ་ཆུང་དང་ཤ་མི་སྐྱེ། །དང་ག་མི་བདེ་ལུས་ཟུངས་འཆོར། །མུར་འགྲམ་སྐྲ་བྱི་ས་བོན་ལུག །ཚ་རྔུལ་བྱུང་དང་ཟུག་མི་ཆོག །དེ་དག་བྱུང་ན་འཆི་བར་འགྱུར། །མདའ་དུག་ལུས་ལ་བརྒྱབ་པ་ནི། །ལུས་པོ་འདར་དང་མྱོས་པ་དང་། །སྐྲངས་ཤིང་ལུས་ལ་ཚད་པ་སྐྱེ། །བདུན་ནམ་དགུ་ན་འཆི་བར་འགྱུར། །རེག་པའི་(བསེ་དུག་གི་ནད་དང་རྔུལ་གྱི)དུག་ཀྱང་སྐྲངས་པ་དང་། །འབྲས་ལྷོག་ཤུ་བ་དག་ཏུ་འགྱུར། །སོ་མ་རཱ་ཛ་ལས་དུག་བརྟག་པའི་མཚན་ཉིད་བསྟན་པའི་ལེའུ་སྟེ་ཞེ་ལྔ་པའོ། །
109. དེ་ནས་དམུ་ཆུའི་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་མི་གཙང་བ་ལས་བྱུང་། །ངལ་དུབ་ཆུ་དང་ཀླུ་ཡི་ནད། །དབྱེ་ན་སྨུག་པོ་དཀར་པོ་དང་། །ནག་པོའི་དམུ་ནི་རྣམ་གཉིས་(ཚ་གྲང)ཏེ། །གློ་ནད་ཆུ་ཤོར་ལོང་ལྷུང་དང་། །མཆིན་པ་ཆུ་ཤོར་རྒྱུ་མར་ལྷུང་། །གདོང་པ་དང་ནི་ཡན་ལག་སྐྲངས། །གསུས་པ་ཆེ་ཞིང་རྔུལ་བ་འོང་། །གློ་ནི་ཆུ་ཤོར་རུལ་བར་འོང་། །གློ་དང་ལོང་གི་དམུ་དག་གོ། །དྲོད་དང་ཉི་མ་འཕྲོད་སྙམ་བྱེད། །ལྷེན་དཀར་གློ་དང་ལོང་གི་ནད། །དེ་རྒྱུ་རླན་དང་ལུས་ཆུས་ཕོག །ཉ་ཤ་བྱ་ཤ་དག་གིས་སོ། །ལུས་པོ་ལྕི་ཞིང་མཚོགས་མ་ན། །ལུས་དང་གསུས་པ་ཆེ་བ་དང་། །རུལ་སུངས་དྲོད་བག་གནོད་པ་དང་། །མིག་སེར་མཆིན་པ་ཆུ་སེར་ཚ། །ཤ་མདངས་མ་འགྱུར་གསུས་པ་ཆེ། །ན་ཚ་མེད་ཅིང་དང་ག་བདེ། །ཡན་ལག་ཤ་ཀུན་མ་ཉམས་པ། །ལོང་འབྱམས་དམུ་ནི་དཀར་པོ་འོ། །གསུས་པ་ཆེ་ཞིང་རྐང་པ་སྐྲངས། །ཆུ་དམར་རེས་འགའ་ཁྲག་ཏུ་འཁྲུ། །རྒྱུ་འབྱམས་དམུ་ནི་ནག་པོ་འོ། །བུད་མེད་ཟླ་མཚན་ནང་དུ་སོང་། །གསུས་པ་ཆེ་སྟེ་ལྟེ་བ་མཁྲང་། །མཆིན་པ་མཁྲང་ཞིང་གསུས་པ་ཆེ། ཆང་ལས་མཆིན་པའི་དམུ་ཆུ་འོ། དུག་ལས་དམུ་ཆུར་སོང་བ་ནི། །སྐོམ་དད་ཆེ་ལ་གུས་པ་ཆེ། །ཤ་ནག་སྣ་གོང་སྣུམ་པ་སྟེ། །སྐྲ་ཟེད་གུས་པ་ཆེ་བ་འོ། །རྒྱུ་མ་ཉ་དང་བྱ་རུས་ཕུག །གསུས་པ་ཆེ་ཞིང་སེར་པོ་སྐྱུགས། །ལོང་ལ་ཉ་རུས་བྱ་རུས་ཟུག །ཟགས་པའི་དམུ་སྟེ་ཡན་ལག་ཕྲ། །གསུས་པ་ཆེ་ཞིང་རྩ་རིས་ཅན། །སྐེ་དང་རྐང་ལག་ཕྲ་བ་དང་། །ཆུ་སེར་ལྗང་དང་དུད་ཁུར་འོང་། །རླུང་མཁྲིས་བད་ཀན་འདུས་པའི་དམུ། །གློ་ནི་ཆུ་ཤོར་དཀར་པོ་སྟེ། །བཅོས་སུ་མི་རུང་བརྟོལ་མི་རུང་། །རྩིབ་ཐུང་ན་ཞིང་གསུས་པ་ཆེ། །རྩ་བཀྲ་ཆུ་སེེར་སྔོ་ནག་འོང་། །བོལ་སྐྲངས་ཆུ་སེར་ནག་པོ་སྟེ། །ཀླུ་དང་ས་བདག་ནད་ཡིན་ཏེ། །བཅོས་ན་རང་ཡང་མི་གཙང་འགྱུར། །བཅོས་ན་གཏམ་ངན་གྲགས་པ་འོ། །སོ་མ་རཱ་ཛ་ལས་དམུ་ཆུའི་མཚན་ཉིད་བསྟན་པའི་ལེའུ་སྟེ་ཞེ་དྲུག་པའོ།། །།
110. དེ་ནས་སྲིན་གྱི་མཚན་ཉིད་ནི། །རྒྱུ་ནི་རླུང་མཁྲིས་བད་ཀན་ནོ། །རྐྱེན་ནི་ཞུ་དང་མ་ཞུ་པའོ། །དབྱེ་ན་གྲོལ་མ་ཚང་མ་སྟེ། །གྲོལ་རླུང་སྲིན་ཟླུམ་ཁྲེའུ་འོ། །ལོང་ལ་གནས་པ་དག་ཡིན་ནོ། །མཁྲིས་སྲིན་ཁབ་རྩེ་འདྲ་བ་ནི། །རྒྱུ་མ་དག་ལ་གནས་པ་འོ། །བད་ཀན་སྲིན་ནི་དོག་བཅངས་འདྲ། །ཕོ་བ་དག་ལ་གནས་པ་འོ། །མཁྲིས་པ་དག་ལ་དབྱེ་བ་ནི། །རུས་པ་ཟ་དང་ཁྲག་འཇིབས་དང་། །ཤ་དང་པགས་པ་དག་ལ་ཟ། །རུས་པ་སོ་དང་འབྲས་ཕོལ་དང་། །ཤ་ཡང་ཕོལ་དུ་འགྲོ་བ་འོ། །ཁྲག་ཟོས་བས་ནི་ཤ་སྐམ་ཞིང་། །སྐྲ་དང་བ་སྤུ་འབྱི་བ་འོ། །པགས་པ་གཉེར་ཆུང་སྐྱ་རྦབ་བོ། །སྤྱི་ཡི་མཚན་ཉིད་བསྟན་པ་ནི། །མིག་ལ་སྐྲི་ག་ཆགས་པ་དང་། མིག་མི་མཐོང་ཞིང་སྟོང་སྐྱུགས་འོང་། །ཁ་ནས་ཆུ་སྔོན་ནལ་ནལ་འོང་། །ན་བ་གླང་ཐབས་དག་དང་ནི། །ཕོ་བ་རེས་མཁྲེང་རེས་འབོལ་བྱེད། །བརྒྱལ་དང་གླང་ཐབས་མགོ་འཁོར་དང་། །ཕོ་བར་ལོང་ལ་གཟེར་བ་འོ། །སོ་མ་རཱ་ཛ་ལས་སྲིན་གྱི་མཚན་ཉིད་བསྟན་པའི་ལེའུ་སྟེ་ཞེ་བདུན་པའོ།། །།དེ་ནས་འཇམ་དཔལ་དཔའ་བོས་གསུངས། །སོ་སོར་(ཁོང་ནད)བཞི་བརྒྱ་རྩ་བཞི་དང་། །གློ་བུར་ནད་(རྨའི་རིགས)དག་བསྟན་པ་ནི། །དེ་ནས་ལྷ་དབང་བརྒྱ་བྱིན་(ཞུས་པ)གྱིས། །རྒྱུ་ནི་རླུང་མཁྲིས་བད་ཀན་དང་། །རྐྱེན་ནི་ཕ་མའི་ས་བོན་ལས། །ཤ་དང་རྩ་དང་རུས་པ་དང་། །ཆུ་བ་དོན་སྣོད་གློ་བུར་གྱི། །མཚོན་སོགས་ཟུག་རྟགས་གང་ཡིན་པ། །ཤར་ཕྱོགས་རི་(མཀྵོདྲ)ཡི་རྩེ་མོ་ལ། །ནད་གཞི་ཅི་ལྟར་གནས་པ་(དྲང་སྲོང་རྣམས)བསྟན། །ལྷོ་ཕྱོགས་རི་(གུཎརའི)ཡི་རྩེ་མོ་ལ། །ལྟ་དང་དྲི་དང་རིག་པ་(ལྷའི་བུ་རྒྱུན་ཤེས་པ་སོགས་པས)བསྟན། །ནུབ་ཕྱོགས་རི་(ཨ་བ་རི)ཡི་རྩེ་མོ་ལ། །བཅུད་ཀྱིས་ལེན་པའི་སྦྱོར་བ་བསྟན་(ཤིང་གི་ལྷ་དང་ལྗང་སྔོན)། །བྱང་ཕྱོགས་རི་(བེ་ཏའི)ཡི་རྩེ་མོ་ལ། །དཔྱད་ཀྱི་རྫུ་འཕྲུལ་སྣ་ཚོགས་བསྟན་(མེའི་ལྷ་ནག་པོ་ལ་སོགས)། །དབུས་སུ་དྲང་སྲོང་བཞི་དག་ལ། །ཀེང་རུས་ལུས་ཀྱི་རྣམ་གཞག
111. བསྟན་(ནཱག་རྫུན་ལ་སོགས་པ)། །དང་པོ་མཚན་ཉིད་གསུངས་པ་ནི། །ལུསལ་དབྱེ་ན་རྣམ་པ་གཉིས། །ཡན་ལག་དང་ནི་ལུས་སྦུབས་(བྱང་ཁོག)སོ། །ཡན་ལག་ལྔ་སྟེ་མགོ་བོ་དང་། །ལག་པ་དང་ནི་རྐང་པ་འོ། །མགོ་བོ་དག་ལ་རུས་པ་དང་། ཆུ་བ་རྩ་དང་ཤ་དག་དང་། །དབང་པོ་ལྔ་སྟེ་མགོ་བོ་ནི། །ཁྱད་པར་ཡན་ལག་བཞི་ལས་འཕགས། །རུས་པ་གཉིས་ཏེ་ལྷ་བ་དང་། །སྲུབས་སུ་རྣམ་པར་བགྲང་བ་དང་། །རྩ་ནི་འཕར་རྩ་ཤ་རྩ་དང་། །ལྷ་རྩ་དག་དང་རྒྱ་རྩ་འོ། །ཤ་ནི་གླེན་ག་གྲིམས་ཤ་སྟེ། །ཡན་ལག་ལྔ་ཡི་མགོ་བོ་ནི། །ཀླད་པ་དབང་པོ་ལྔ་ཡིས་ཁྱབ། །ཀླད་པ་དང་ནི་ཀླད་པའི་སྙིང་། །ལུས་ཀྱི་དབང་རྟེན་ས་བོན་འཛག །དེ་ལ་རྩ་བརྒྱད་མཆིན་པ་མིག། །རྣ་བ་མཁལ་མའི་རྩ་དག་དང་། །སྣ་དང་གློ་ཡི་རྩ་དག་དང་། །ལྕེ་དང་སྙིང་གི་རྩ་དག་གོ། །ཆུ་རྒྱུས་ལ་ཡང་དེ་བཞིན་རྒྱས། །ས་བོན་བཅུད་རྩ་དབུས་ན་འོ། །དེ་ནི་མེ་ཏོག་ལྟ་བུ་སྟེ། །སྤྱི་གཙུག་རྒྱ་ཡི་ཐག་པ་འོ། །མིག་ནི་ཤ་མིན་ཚིལ་མིན་དང་། །རྣ་བ་རུས་མིན་རྒྱུས་མིན་དང་། །སྣ་ནི་ཤ་མིན་རུས་མིན་དང་། །ལྕེ་ནི་རྩ་མིན་ཤ་མིན་དང་། །མཆུ་ནི་ཤ་མིན་རྨེན་མིན་དང་། །དབང་པོ་རྣམས་ནི་རྒྱ་(ཀླད)དང་འབྲེལ། །ལུས་ཀྱི་དབང་པོ་ཞེས་བྱ་སྟེ། །གློ་ནི་དབུགས་ཀྱི་རྟ་ཡིན་ཏེ། །སྙིང་ནི་ཀུན་གཞིའི་རྟེན་ཡིན་ནོ། །སྙིང་ལ་རྩ་ནི་བརྒྱད་ཡོད་དེ། །རླུང་རྩ་བཞི་དང་ཁྲག་རྩ་བཞི། །མཆིན་པར་གཅིག་དང་མཁལ་མར་གཉིས། །མཆེར་པར་རྩ་ནི་གཅིག་དག་གོ། །བཞི་ནི་གློ་རྩ་དག་དང་འབྲེལ། །དེ་ལྟར་ཀླད་པ་དོན་དང་འབྲེལ། །མདའ་དང་གྲི་དང་རྡོ་དང་ཤིང་། །གྱོ་མོ་ལྷུང་དང་ཐུག་ལ་སོགས། །དབྱེ་ན་འཐེམས་དང་ཆག་གྲུམས་དང་། །སྲུབས་དབྱེ་དག་ཏུ་ཤེས་པར་བྱ། །སྟེང་འཐེམས་བར་འཐེམས་འོག་ཆག་དང་། །དྲགས་དང་གབ་པའི་བྱེ་བྲག་གོ། །སྟེང་འཐེམས་ཁྲག་ནི་འཛེམ་པ་སྟེ། །བར་འཐེམས་ཁྲག་རིས་ཁྲ་བོར་འོང་། །འཛིད་མའི་(བྱེའུ)སྒོང་ང་འདྲ་བ་སྟེ། །ཁྲ་བོ་བར་དག་འཁྲུགས་པ་སྟེ། །འོག་ཆག་དཀར་ལ་སྐམ་པ་འོ། །འཐེམས་པའི་མགོ་
112. བོ་ཤིན་ཏུ་ལྕི། །བྱིས་པས་འབྲད་པ་འདྲ་བ་ན། །གབ་ན་སེར་ལ་ལྷ་བ་འབྲོས། །མདོག་ནག་པ་ནི་འགྲམས་པ་སྟེ། །ཆག་ལུགས་གྲུམས་དང་འོག་ཆག་དང་། །གས་དང་གྲི་ཡིས་བཅད་ལ་སོགས། །གྲུམས་པ་ཆེ་ཆུང་རྨ་ལ་བལྟ། །འོག་ཆག་དཀྱིལ་ལྗོངས་དཀར་བ་དང་། །གས་པ་ཆེ་དང་ཕྲ་བ་འོ། །དེ་ལྟར་ལ་ལ་མདོག་མི་གསལ་(རུས་པའི)། །ལ་ལ་སྔོ་སྟེ་ཆག་ཚབས་ཆེ། །ཤ་བྱེར་མནན་ལ་མི་བཟོད་དང་། །བ་སྤུ་ལྡང་ཞིང་ཁོང་ཚད་སྐྱེ། །དང་ག་མི་བདེ་གཉིད་མི་ཐུབ། །རྨ་ཁ་སྐམ་དང་ཁ་སྣ་སྐམ། །སྲུབས་ནི་ལྟག་རྒྱ་བྱེ་བ་དང་། །མདུན་བྱེ་དང་ནི་རྣ་ལྷན་བྱེ། །མཚན་མོ་ལྐུགས་དང་དྲན་པ་མེད། །མིག་མི་འཛུམས་དང་མགོ་འཁོར་དང་། །ལངས་ན་འགྱེལ་ཞིང་ལྐུགས་པ་དང་། །སྨྲ་དཀའ་མགོ་ལྕི་འཐོམ་པ་འོ། །ཆུ་བ་ཕོ་དང་མོ་དག་ནི། །ལྟག་པའི་ཕྱི་བྲུར་ཆུ་རྩ་དང་། །ནང་མཆན་རྒྱུས་པ་ཟ་འགྲམ་ན། །སྲུབས་དང་ཐག་པར་འབྲེལ་པ་འོ། །རྒྱུས་པ་སྙིང་རྩ་དག་དང་འབྲེལ། །ཆུ་བ་རྒྱུས་པ་གློ་རྩ་ལྟག །ཆུ་བ་རྒྱུས་པའི་མཚན་ཉིད་ནི། །ཡན་ལག་འཁུམས་དང་གཞུང་རེངས་དང་། །ཞ་ཞིང་བཤལ་བ་དག་ཡིན་ཏེ། །མིག་སླེ་ཁ་ནི་ཡོན་པོར་འགྲོ། །ཀླད་པ་ཕོ་ཀླད་མོ་ཀླད་གཉིས། །ཕོ་ཀླད་ཐམས་ཅད་གར་བ་སྟེ། །མོ་ཀླད་ཐམས་ཅད་སླ་བ་ཡིན། །སྲུབས་མེད་གཅིག་ཏུ་ཟླུམ་པ་དང་། །གཉིས་པ་བཞི་པ་ལྔ་པ་དང་། །དྲུག་དང་བརྒྱད་དང་བཅུ་པ་དང་། །བཅུ་གཉིས་བཅུ་བཞི་བཅུ་དྲུག་པའོ། །སྤྱི་བོ་ཟླུམ་ཞིང་མཐོ་བ་ནི། །ཕལ་ཆེར་གཅིག་པ་གཉིས་པ་འོ། །རྭ་མཐོ་གྲུ་བཞི་བཞི་པ་འོ། །སྤྱི་བོ་འཕང་དམའ་ཕལ་ཆེར་དྲུག །ལྟག་འབུར་མཚོགས་མ་དམའ་བ་ནི། །བརྒྱད་པ་བུང་ཚངས་ཅན་དུ་འོ། །དེ་རྣམས་ཀླད་པ་ཕོ་ཀླད་ཡིན། །ཁམས་བཟང་མིག་ཀོང་བ་དག་ནི། །སྨྲ་བ་ཉུང་ཞིང་བརྟན་པར་སྨྲ། །མིག་དག་ཤིན་ཏུ་རྣོ་བ་ནི། །ཕལ་ཆེར་ཀླད་པ་བཟང་པོ་འོ། །སྤྱི་ལེབ་འཇོང་བ་བཅུ་པ་སྟེ། །མཚོགས་མ་མཐོང་ཞིང་འཇོང་བ་ནི། །བཅུ་གཉིས་བཅུ་བཞི་བཅུ་དྲུག་པའོ། །ཀླད་པ་མོ་ཀླད་དག་ཏུ་འདོད། །
113. སྨྲ་བ་མང་ཞིང་མིག་དག་འབུར། །ཀླད་པ་དག་ནི་བཅད་པར་དཀའ། །ཀླད་པའི་ནད་ཀྱི་མཚན་ཉིད་ནི། །ལག་པས་ཁ་སྣ་དག་ལ་བྱུག། །མིག་མི་འཛུམས་དང་ཕྱུགས་རྫུད་མིག །ཀླད་མིག་གྱེན་ལ་སོང་བ་དང་། །མིག་མི་ཐེག་ཅིང་མྱོས་པ་དང་། །མིག་མི་ཐེག་ཅིང་མྱོས་པ་དང་། །ཀླད་པ་ལུག་པས་བརྡེབས་མི་ཤེས། །ཀླད་སྤྲི་དམར་རམ་སེར་བ་སྟེ། །ནག་དང་དབུགས་འཁྱིམས་མགོ་འཕང་དམའ། །མིག་ཀྱོང་སྐྱ་ལ་འབུར་བ་དང་། །སྐྱུག་བྲོ་བ་དང་སྐྱུགས་པ་དང་། །དེ་རྣམས་དག་ནི་ཀླད་རྩའི་སྐྱོན། །མཚོ་ཡང་འཁྲུགས་པའི་རྟགས་ཡིན་ནོ། །སྤྲི་བཙན་སྔོ་དང་རྨེན་བུ་དང་། །ནག་དང་སེར་བ་ལུད་པ་དང་། །སྦོས་དང་སྤྱི་རུས་མི་འབྱོར་བ། །དྲེའུའི་ཤ་དག་དཀར་བ་སྟེ། །ཀླད་སྤྲི་དག་གི་སྐྱོན་ཡིན་ནོ། །སོ་མ་རཱ་ཛ་ལས་མགོ་བོའི་ཀེང་རུས་ཀྱི་མཚན་ཉིད་བསྟན་པའི་ལེའུ་སྟེ་ཞེ་བརྒྱད་པའོ།། །། དེ་ནས་རྩ་ཡི་མཚན་ཉིད་ནི། །སྤྱིར་ན་མགོ་རིགས་ཐམས་ཅད་ལ། །འཕར་རྩ་དང་ནི་དེ་ཡི་གྲོགས། །འཕར་རྩ་ནང་གི་ལྗོན་ཤིང་བཞི། །ཕྱི་ནི་གློ་རྩ་རྣ་བའི་ཕྱི། །སྤྲ་ལག་ཕོ་རྩ་ཆུ་འཁོར་ཏེ། །སྣ་མཆན་དག་ནས་མིག་ཕུག་འགྲོ། །སྨིན་མའི་དཀྱིལ་དུ་གསང་གཉིས་ཡོད། །མཁུར་ཚོས་ཁྲག་མཚོ་དམར་པོ་གཉིས། །གྲོགས་ནི་དོན་སྣོད་རྩ་དག་སྟེ། །རྩ་དང་ཤ་དང་རྒྱུས་པ་དང་། །ཆུ་བ་དག་གི་བྱེ་བྲག་གིས། །འདུས་པས་འདུས་སོ་གསུམ་དག་དང་། །བདུད་སྒོ་བང་མིག་བཞི་རུ་འདོད། །རུས་པ་རྩ་གཉིས་འདུས་པ་ནི། །འདུས་སོ་ཆུ་ཀུན་མཚོགས་མ་འོ། །རྩ་རུས་ཤ་དང་གསུམ་ག་གཉན། །འདུས་སོ་འབྲིང་པོ་སྤྱི་བོ་འོ། །རྩ་དང་རུས་པ་ཤ་ཆུ་བ། །བཞི་འདུས་ཆེན་པོ་ལྟག་ཁུང་ངོ་། །རྩ་ཡི་རྣམ་པ་དབྱེ་བ་ནི། །སྤྱི་གཙུག་ན་ཡོད་རྩ་དག་དང་། །ཁྱད་པར་ཡོད་པའི་རྩ་དག་གོ། །དང་པོ་འདུས་སོ་ཆུ་ཀུན་ལ། །རུས་རྩ་ཕྲ་བ་གཉིས་ཡོད་དེ། །མིག་དང་འབྲེལ་བས་མིག་ལ་སྐྱོན། །མིག་ཟུར་བྱ་གདོང་ཞོན་པ་གཉེན། །རྣ་རྩ་རྣ་བས་སླེབས་པའི་
114. རྒྱབ། །རྩེའུ་ཆུང་དང་འབྲེལ་རྣ་བ་འུར། །སྨིན་ཕྲག་ཚོན་གང་གྱེན་བཅལ་བ། །ཀླད་པའི་དཀྱིལ་ཏེ་ཀླད་པའི་གསང་། །ཕན་ཚུན་འཕྲེད་ལ་ཚོན་རེ་བཅལ། །ལྷ་རྩ་ནག་པོ་བྱ་བ་ཡོད། །དཔྲལ་བའི་སྐྲ་ནི་ཡོད་མེད་ནས། །ཚོན་གང་གྱེན་བཅལ་ཀླད་པའི་རྩ། །གསང་དང་རྩ་གཉིས་འདོམས་པ་ཡོད། །དེ་ཆོད་སྐད་ཉམས་སྣ་འགགས་ཏེ། །ཞག་གསུམ་དག་ནས་ལོག་ནས་སུ། །བཅུ་གཅིག་དག་ནས་འཆི་བར་འགྱུར། །རུས་པ་ཆག་ནས་རྩ་བེམས་འཆི། །དེ་ནས་ཚོན་དོ་ཕུན་གང་ནི། །གྱེན་བཅལ་དེ་ན་འདུས་པ་ཡོད། །རླངས་པ་མྱུར་དུ་འདོན་པར་བྱ། །མཚོགས་མའི་ཀྱིབ་ཀྱིབ་མཚོ་ལ་ནི། །རུས་པས་ཀླད་པ་ནོན་ནས་ནི། །མིག་ནི་ཆེ་ཆུང་ཅལ་ཅོལ་སྨྲ། །ལག་པས་བྱ་བྱེད་མང་བར་བྱེད། །སྒྲ་དག་ཡོད་མེད་མཚམས་དག་ནས། །ཚོན་གསུམ་བཅལ་བ་ཀླད་པ་ཡི། །ཨོ་ལོག་རྩ་ནི་དཔྱང་ཐག་རྩ། །རྩེའུ་ཆུང་དང་འབྲེལ་གློ་སྙིང་འབྲེལ། །རེངས་ཤིང་ལྟག་དགྱེ་སྒལ་རུས་ན། །རྐང་ལག་རེངས་ཤིང་ཁྲག་ཐིགས་འོང་། །དེ་ནས་རྭ་ཡི་ངོས་དག་ཏུ། །གཡས་གཡོན་ཐུར་གང་ཕུན་གང་ན། །མཆིན་པ་མཁྲིས་པ་འབྲེལ་བའི་རྩ། །རྩེའུ་ཆུང་ལ་བབས་སྣེ་བུའི་ལྟག །མོད་ལ་སྐྱུག་ཅིང་ལག་པ་གཡོབ། །མིག་མི་མཐོང་ཞིང་འཛུམས་མི་ཤེས། །ལུས་པོ་ལྕི་སྟེ་བདུན་དགུ་འཆི། །དཔྱང་ཐག་དག་ནས་ཚན་དོ་བཅལ། །བདུད་རྩ་འཁྱིམས་པ་དག་ཡོད་དེ། །སྲོག་པ་རྩ་དང་འགྲོགས་ནས་ནི། །རྐང་མཐིལ་སྒྱིད་ཁུང་གྲུ་མོ་ཁུག། །ལག་མཐིལ་དག་ཏུ་འགྲོ་བ་སྟེ། །གྲང་ཤུམ་ཚད་པ་ཤིན་ཏུ་ཆེ། །མིག་འཛུམས་དཀའ་ལ་གྱེན་ལ་ལྡོག །ཞག་ལྔ་བརྩན་པ་ཉི་ཤུ་ནའོ(ཆད་ནས)། །ན་ཚ་ཟུག་གཟེར་ཤིན་ཏུ་ཆེ། །རྒུད་པ་དག་ཏུ་འགྱུར་སྲིད་དོ། །རུས་པ་སྟེང་འོག་ཆག་པ་ན། །མཐའ་སྐོར་རུས་པ་རང་འབྱུང་གཞག། །རུས་ནད་འཁུམས་རེངས་སྐྱུགས་པ་དག། །འབྱུང་སྟེ་འཚོ་བ་དག་ཀྱང་སྲིད། །དེ་ནས་ཚོན་གང་གཙུག་ཡིན་ཏེ། །ཚངས་པའི་སྐུད་པ་ཞེས་སུ་གྲགས། །མགོ་ལུས་མེད་པར་སྐྲངས་ཀྱང་སྲིད། །ཀླད་པ་བེམས་ཤིང་ཚད་པ་ལྷུང་། །དྲན་པ་མྱོས་ཤིང་འཐོམ་
115. པ་འོ། །ཟུག་གཟེར་ལངས་པ་མེད་པར་ལྡང་། །ཞག་གསུམ་ལྔའམ་བདུན་དགུ་ན། །གཤིན་རྗེའི་གནས་སུ་ཁྲིད་པར་བྱེད། །ཤ་རུས་གཉིས་ཀ་ཆག་གྱུར་ན། །སྨན་བཟང་དཔྱད་དག་མི་བྱ་འོ། །དཔྱང་ཐག་བདུད་རྩ་ནག་པོ་དང་། །ཚངས་སྐུད་ཆད་ན་འཆི་བར་འགྱུར། །བདུད་རྩ་ནག་པོ་འཁོར་བ་ནས། །ལྡན་པའི་ངོས་སུ་བཅལ་བ་ན། །ཚོན་གང་ཕུན་ནི་ཕྱེད་དང་དོ། །ཕོ་བའི་རྒྱུ་རྩ་ནག་པོ་ཡོད། །རུས་པ་ཆག་ནས་བཅོ་ལྔ་ན། །དབུགས་རྒོད་ཚ་བ་ཆེ་བ་དང་། །ཕྱི་ཆག་མགོ་སྐྲངས་གདོང་པ་འཇིལ། །རྐང་ལག་བེམས་ཤིང་ལྕི་བ་དང་། །དང་ག་མི་བདེ་དྲན་པ་ཉམས། །ཚངས་པའི་སྐུད་པ་དག་ནས་ནི། །རྭ་ཡི་ངོས་སུ་ཚོན་གང་བཅལ། །གློ་སྙིང་རྒྱུག་པའི་རྩ་ཡོད་དེ། །རིམས་ཐབས་ན་ཞིང་སླ་བ་དང་། །ཆུ་བ་མཇིང་བ་རེངས་པ་དང་། །འཐིབས་ཤིང་སྐྱུགས་པ་དག་ཏུ་འོ། །སྤྱི་གཙུག་ཚངས་པའི་བུ་ག་ནས། །རྒྱུབ་ཏུ་ཚོན་གང་བཅལ་བ་ན། །བཤུལ་ཤ་རེངས་ཤིང་ཚ་བ་སྐྱེ། །ཀླད་པའི་གཟེར་རྩ་དག་ཡིན་ནོ། །དེ་ལྟར་གསུམ་ནི་གཉན་པ་སྟེ། །གང་གི་དཔྱང་ཐག་བདུད་རྩ་དང་། །ཚངས་སྐུད་གསུམ་ཡང་གཉན་པ་སྟེ། །རེ་རྩ་སྙིང་རྩ་ཁུག་པ་གསུམ། །དགུ་པོ་ཤིན་ཏུ་གཉན་པས་སོ། །ཀླད་པའི་གཟེར་རྩ་དག་ནས་ནི། །ལྟག་པར་ཚོན་གང་བཅལ་བ་ནི། །ཀླད་པ་དག་ནས་མིག་ཏུ་འཁོར། །ཆད་ན་མིག་འབྲུལ་གཞུང་རེངས་ཏེ། །བརྒྱལ་དང་འབོག་པས་འཆི་བ་འོ། །དེ་འཁོར་ནས་ནི་རྣ་བ་ཡི། །ཕྱི་མཆན་རྩེ་མོ་སླེབ་པ་ན། །རྣ་བའི་རྩ་ཡོད་སྲུབས་དང་ཉེ། །ཆད་ཀྱང་འཚོ་བ་དག་ཏུ་འོ། །ཀླད་ནས་མིག་ཏུ་འཁོར་བ་ནས། །དེ་ནས་ཕན་ཚུན་གྱེན་ལ་བཅལ། །ཚོན་གང་ཕུན་གང་བཅལ་བ་ན། །གཞུང་རྩ་སྲོག་རྩ་གཉིས་ཡིན་ཏེ། །སྲུབས་ཀྱི་གཡས་གཡོན་དག་ཏུ་སྟེ། །གཞུང་རེངས་ཚད་པ་ཤིན་ཏུ་ཆེ། །སྒལ་ཚིགས་དག་ན་ཤིན་ཏུ་གཟེར། །ཀླད་སྙིང་ཐོད་པའི་འབོག་མཚམས་ན། །མཐེབ་མོ་ཙམ་གྱི་རྨེན་བུ་ཡོད། །དེ་ལ་རེ་ཐག་རྩ་ལྔ་ནི། །ལྟག་པའི་བྱེ་ཁར་རུས་པ་ནི། །འབུར་པོ་ཡི་ནི་གཡས་
116. གཡོན་ན། །སོར་གསུམ་དག་ན་རེ་ཐག་རྩ། །ཕན་ཚུན་གཉིས་ན་རེ་རེ་འོ། །འབོག་མཚམས་གཉའ་བའི་ཉག་ཉག་པོ། །ལྡེབས་ན་རེ་རེ་ཡོད་པ་སྟེ། །ལྟག་པ་ཡི་ནི་བྱེ་ཁ་ནས། །སོར་གཅིག་གྱེན་ལ་བཅལ་བ་གནད། །གཅིག་སྟེ་དེ་ལྟར་ལྔ་དག་གོ། །དེ་ནི་ཀླད་པའི་སྙིང་དག་སྟེ། །དབང་པོ་ལྔ་དང་འབྲེལ་བ་འོ། །ཕྱི་རུ་བྱུང་བ་བཅུ་གཅིག་སྟེ། །སྨིན་མའི་ཕྲག་ནས་སོར་གཅིག་བཅལ། །ཕན་ཚུན་མིག་འབྲས་ཐད་ཀ་ན། །རེ་ཐག་རྩ་ནི་ཁོང་སྟོང་གནས། །སྐྲངས་ལ་ཕོ་བ་གྲིམས་ཤིང་ཚ། །དེ་ནས་གྱེན་ཚོན་ཕྱེད་དང་དོ། །བཅལ་བ་མིག་རྩ་དག་ཏུ་འགྲོ། །མིག་ལོང་མིག་ལུག་དག་ཏུ་འགྲོ། །སྨིན་ཕྲག་སྣ་ཡི་འཛུམ་དག་ནས། །གློ་སྙིང་འཕར་རྩ་འཁྱུད་མོ་ཡོད། །དེ་ནས་སྨིན་མར་ཚོན་གང་བཅལ། །བེ་གསང་དག་ནི་ཡོད་པ་འོ། །རུས་པ་ཆག་གམ་གྲུམས་ན་འཆི། །རྐང་ལག་རེངས་ཤིང་ཁ་སྨྲ་བ། །གཟེར་ཟུག་ཆེ་སྟེ་འཆི་བར་འགྱུར། །ཟ་འགྲམ་འབུར་དང་སྨིན་མའི་ཟུར། །མིག་དང་འབྲེལ་བས་བད་ཀན་རྩ། །རྣ་བ་འོན་ཞིང་མིག་ལྡོང་ངོ་། །དེ་ནས་མདུན་དུ་ཕུན་གང་ན། །ཀླད་པའི་མཆེ་བ་དག་ཡོད་དོ། །རྣ་བའི་བུག་པའི་ཡར་གསེབ་ནས། །ཀླད་པའི་ཐེར་ངོས་ཚོན་གང་བཅལ། །རེ་རེ་དག་ནི་ཡོད་པ་སྟེ། །མིག་བཟློག་སྨྲ་བ་ཆོ་འཕྲུལ་འོང་། །མགོ་འཁྱོམ་སྣ་ནས་ཆུ་སེར་འཛག །མཆེ་བའི་རྩ་ཡི་གྲངས་དག་ནི། །ཐག་པ་དག་ནི་བཅུ་གཅིག་གོ། །འདི་རྣམས་བཅོས་ལ་གཏར་མི་བྱ། །སྨན་གྱིས་འཚོ་བ་དག་སྲིད་དོ། །བར་གྱི་ལྷ་བའི་རྩ་ལྔ་ནི། །བདུད་རྩ་ནག་པོ་འཁོར་བ་དག །གཡས་གཡོན་དུང་བཞིན་འཁྱིལ་བ་ཡོད། །ཕྱི་དུང་ནང་དུང་བར་ན་ནི། །ཆུ་ནང་ཆུ་སྲིན་དམར་འདྲ་ཡོད། །སྣ་སྒོ་སྐམ་ཞིང་མིག་རྩ་རྒོད། །འདར་ཞིང་སྣ་གོང་རྔུལ་པ་འོ། །རྣ་བའི་རྩེ་མོ་སོར་བཞི་ནས། །ར་ཁ་དག་ནས་ཁྱི་ཉལ་ཡོད། །ཆོད་ན་འདར་ཞིང་ཚ་བ་སྐྱེ། །ལྷ་བ་དག་ནི་བྱེར་བ་འོ། །འགྲེང་བུ་མིག་ནས་ཚོན་གང་བཅལ། །མིག་གི་ཐད་ཀ་དག་ཏུ་འོ། །མིག་རྩ་ལྷ་བ་བྱེད་བ་འོ། །དྲན་པ་ཉམས་ཤིང་འཆི་བར་བྱེད། །འཕྲེད་ཉལ་དག་
117. ལ་ངེས་པ་མེད། །ཕལ་ཆེར་རྣ་ལྟག་ལྷ་བར་རོ། །ཤ་རྩ་དག་ནི་འདི་ལྟ་སྟེ། །སྤྱི་གཙུག་མདུན་གྱི་རྩ་མཆན་གཉིས། །མདུན་དུ་རུས་རྩ་གསུམ་དང་བཅས། །སྲུབས་ན་དེ་ལ་མིག་རྩ་ཡོད། །ཕྲ་མོར་འཕར་བ་རྣ་བའི་མདུན། །རྩེའུ་མགོ་དག་དང་འབྲེལ་བ་འོ། །བེ་གསང་དག་ནས་རྣ་མཆན་དུ། །མདུན་དུ་རྒྱུ་སྟེ་མུར་འགྲམ་དང་། །ཕོ་བར་འབྲེལ་བས་ཕོ་རྩ་ནག།།རྒྱབ་ཀྱི་འདུས་སོ་ཆེན་པོ་ལ། །རུས་པའི་རྩ་ནི་སྒྱེད་གསུམ་ལས། །རྣ་བའི་རྒྱབ་ཏུ་འཕར་ཞིང་རྒྱུ། །རྣ་བའི་ནང་གི་ར་ལུག་འབྲེལ། །ཨོག་མའི་ཕོ་རྩ་ནག་པོ་ཡིས། །ཡ་མཆུ་མ་མཆུ་བསྐོར་ནས་ནི། །རྣ་མཆན་མིག་གི་ལྐོག་ཏུ་ནི། །མཁུར་ཚོས་ཁྲག་མཚོ་དམར་པོ་དང་། །བྱེ་རྗེས་ཤ་སྣ་ཀར་རུར་འབྲེལ། །དེ་འོག་སྙིང་རྩ་འཕྲེད་ཉལ་ལོ། །དེ་ལས་སྣ་མཆན་ཆུ་བའི་སྦུབས། །རུས་པའི་རྩ་དེ་མིག་ཕུགས་སུ། །ཆོད་ན་རྐང་ལག་ཞ་བར་འགྱུར། །མིག་གི་འབྲས་བུའི་ཐད་ཀ་ནས། །རུས་རྩ་བྱ་རོག་སྡེར་མོ་ཡོད། །བདུར་རྩ་ནག་པོ་འཁོར་བ་ནས། །མདུན་དུ་ཐུར་གང་བཅལ་བ་ནི། །ཕོ་བའི་རྩ་སྟེ་མདུན་ལོང་རྩ། །ལྟག་པའི་རྒྱ་སྲུབས་ཐུར་ལ་ནི། །ཕུན་ཕྱེད་བཅལ་བ་མཆིན་པའི་རྩ། །གློ་རྩ་འདུས་སོ་ཆུ་ཆུན་ནས། །ཐེ་གུ་བརྒྱངས་པ་བཞིན་དུ་གྱེས། །རྒྱབ་རྩ་རྣ་བའི་རྒྱབ་ཏུ་འབྲེལ། །མཆེར་རྩ་ལྟག་པའི་ཆུ་བར་ཡོད། །མཆིན་པའི་རྩ་ནི་རྒྱབ་ན་འོ། མཁལ་རྩ་ཆུ་བ་དག་དང་འགྲོགས། །དཔྲལ་བ་ཕལ་ཆེར་མཁྲིས་པའི་རྩ། །དོན་སྣོད་རྣམས་ནི་བབས་ཀྱིས་བརྟག །བདུད་ཀྱི་དཔྱང་རྡོ་ནག་པོ་ནི། །ཤོར་ནས་གློ་དང་སྙིང་ལ་བབས། །འདར་ཞིང་བླ་བརྡོལ་ཚད་པ་ཆེ། །འཐོམས་ཤིང་ལུས་པོ་རེངས་པ་འོ། །སྨིན་ཕྲག་སོར་བདུན་མཁྲིས་རྩ་ན། །ཆོད་དམ་ཤོར་ན་མཁྲིས་པ་སྐྱུགས། །ལུས་ལྕི་མིག་མི་མཐོང་བ་དང་། །བཅུ་བདུན་བཅུ་དགུ་དག་ན་འཆི། །ཀླད་མིག་འཁོར་བ་ཤོར་བ་ན། །ཞག་ལྔ་བདུན་ན་འཆི་བ་སྟེ། །རྐང་པ་རེངས་ཤིང་སྟོང་སྐྱུགས་བྱེད། །ཡན་ལག་སྡུད་མི་ཤེས་པ་འོ། །ཀླད་རྩ་ཟ་འགྲམ་རྩ་ཤོར་ན། །མ་སྣད་ངོ་སྐྲངས་དབུགས་ཐུང་ངོ་། །དེ་ཡི་རྩ་
118. ལག་ནུ་མ་དང་། །བཞག་ཤའི་བར་ན་འགུལ་བའི་རྩ། །སོག་པའི་ལོགས་གཉིས་དག་དང་ནི། །གྲུ་མོའི་རྩ་ནི་རཏྣར་འབྲེལ། །ཟ་འགྲམ་གཡོན་གྱི་རྩ་ཤོར་ན། །མོད་ནས་མིག་མི་མཐོང་བ་དང་། །སྣ་གོང་རྔུལ་ཞིང་སྟོང་སྐྱུགས་བྱེད། །གོང་ན་བདུད་རྩ་ནག་པོ་ནས། །སོར་གསུམ་བཅལ་བ་དག་ཡིན་ནོ། །འོག་མ་སོར་བཞི་དག་ན་ཡོད། །པྲ་ལག་གཅིག་ནི་སྐྱོགས་ར་ནས། །གྲུ་མོ་ལག་མཐིལ་དག་ཏུ་བབས། །གཅིག་ནི་ནུ་མའི་འཐེན་ཤ་ནས། །དཔྱི་ཡི་ཁ་གཟར་སྒྱིད་ཁུང་དང་། །རྐང་མཐིལ་རྒྱུ་མོ་གོང་དུ་བབས། །ཉི་ཤུ་རྩ་གསུམ་ལྔ་ན་འཆི། །མདུན་གྱི་སྐྲ་ནི་ཡོད་མེད་ཀྱི། །ཀླད་པའི་འཐེན་ཤ་ཤོར་ན་ནི། །རྐང་ལག་འཁུམས་ཤིང་འགུལ་མི་ཤེས། །འདྲེ་བཞིན་གླང་ཐབས་ལྡང་ལྡུབ་བྱེད། །ཕོ་མཆིན་མི་བདེ་སྟོང་སྐྱུགས་བྱེད། །བདུན་ནམ་དགུ་ན་ལྐུགས་ནས་འཆི། །ནད་ནི་བྱིན་པའི་ཉྭ་ལ་བབས། །རྐང་མཐིལ་བབས་པས་འཆི་བར་འགྱུར། །སྙིང་ལ་བབས་པས་སྙིང་མི་ཐུབ། །སེམས་མི་དགའ་ཞིང་གཉིད་མི་འོང་། །མིག་རྩ་རྒོད་ཅིང་དབུགས་མི་བདེ། །བྱ་བྱེད་མང་ཞིང་བླ་ཅོལ་སྨྲ། །ཞག་ལྔ་དག་ནས་ཅུང་ཞིག་བབས། །བདུན་ན་ཆུ་སེར་སྙིང་ལ་ལྷུང་། །དགུ་ན་ཆུ་སེར་རྩར་རྒྱུ་སྟེ། །བཅུ་གསུམ་དག་ནས་འཆི་བར་འགྱུར། །གློ་ལ་བབས་ན་གློ་འོང་ཞིང་། །དབུགས་ཐུང་གློ་ནས་རྣག་ཁྲག་འོང་། །བརྒྱད་ལ་གློ་འབུད་ཁ་མཚུལ་སྐམ། །ཤ་རུས་བྱེ་ཞིང་བྲང་རུས་གཟེར། །བཅུ་གསུམ་རྨ་ཁ་སྐམ་ཞིང་ལྡོག །མ་ལྐུགས་ཉི་ཤུ་གཅིག་ན་འཆི། །མཆིན་པ་ལ་བབས་མཆིན་པ་ནི། །མི་བཟོད་རྡོལ་ཞིང་ཕོ་ཟུར་གཡས། །སྐྱིགས་བུ་འོང་ཞིང་གཟེར་བ་དང་། །ཡང་ན་ཕོ་མཆིན་གཟེར་བ་དང་། །ཡང་ན་འཁྲུག་ཅིང་མུག་མུག་བྱེད། །ཉི་ཤུ་གཅིག་དང་ལྔ་ན་འཆི། །མཁལ་མ་ལ་བབས་མཚན་ཉིད་ནི། །ཆུ་བ་འཐེན་ཞིང་ལྟག་པ་དགྱེ། །བཤུལ་ཤ་རེངས་ཤིང་དགྱེ་དགུ་དཀའ། །ཆུ་སྡོམ་ཁ་ཆུ་སྔོན་པོར་འགྲོ། །གཟེར་ཟུག་ཤིན་ཏུ་ཆེ་བ་སྟེ། །དགུ་ན་རྨ་ལྡོག་ས་བོན་འཆོར། །བཅོ་ལྔ་བཅུ་དགུ་དག་ན་འཆི། །མཆེར་པ་ལ་བབས་ཞག་ལྔ་
119. ན། །དབུགས་ཐུང་ངོ་གདོང་སྐྲངས་པ་དང་། ངོ་ཤིག་མཆེར་པ་བརྒྱངས་པ་འདྲ། །བཅོ་ལྔ་བཅུ་དགུ་དག་ན་འཆི། །ད་ནི་སྣོད་དྲུག་བབས་པ་ནི། །རྒྱུ་མ་ལ་བབས་རྒྱུ་འཁྲོག་ཅིང་། །ཕོ་བ་མི་བདེ་བདུན་ནས་ན། །བཅུ་གསུམ་དག་ནས་འཁྲུ་དང་སྐྱུགས། །བཅོ་བརྒྱད་ལ་ནི་འཆི་བར་འགྱུར། །ལོང་ལ་བབས་ན་བཅུ་གསུམ་ན། །ལོང་གི་ཆུ་སེར་གྱེན་ལ་སྐྱུགས། །ལོང་འཁྲོག་འཁྲུ་བ་སེར་པོར་འཁྲུ། །བཅུ་བདུན་ཆུ་སྡོམ་བཅུ་དགུར་འཆི། །མཁྲིས་པ་དག་ལ་བབས་པ་ནི། ལུས་སེར་མིག་དང་ཁ་ལྕེ་སེར། །ཁ་ཁ་མཁྲིས་སྐྱུགས་ཕོ་བ་གཟེར། །དང་ག་མི་བདེ་ཚད་པ་ཆེ། །བཅུ་གསུམ་དག་ནས་བདེ་ན་འཚོ། །མ་བདེ་བཅུ་བདུན་བཅུ་དགུར་འཆི། །ཕོ་བ་དག་ལ་བབས་པ་ནི། །ཞག་ལྔ་དག་ནས་ཕོ་བ་འཁྲོག །སྒྲེགས་ཤིང་སྟོང་སྐྱུགས་བྱེད་པ་དང་། །བཅུ་གསུམ་རྨ་ལྡོག་རྩ་གསུམ་འཆི། །ལྒང་ཕུགས་དག་ལ་བབས་པ་ནི། །ཞག་དགུ་དག་ལ་ཆུ་སྲི་ཞིང་། །བཅུ་གཅིག་ལོག་ནས་བཅུ་གསུམ་འཆི། །བསམ་སེའུ་དག་ལ་བབས་པ་ནི། །གྲང་ཤུམ་བྱེད་ཅིང་འདར་བ་དང་། །ཟུག་གཟེར་བྱེད་ཅིང་རྐེད་པ་ཁོལ། །དགུ་ནས་བཅུ་འམ་བཅུ་གསུམ་ལྡོག །བཅུ་དགུ་དག་ན་འཆི་བ་འོ། །ཤ་རུ་ཆད་ན་རྟ་ཤ་ན། །མོན་རུ་ཆད་ན་བཤུལ་ཤ་ན། །ཤ་ན་བེམ་པ་དང་ཡང་འདྲ། །མི་བཟོད་ན་ཚ་ཤིན་ཏུ་ཆེ། །སོ་མ་རཱ་ཛ་ལས་རྩ་ཡི་ནད་ཀྱི་མཚན་ཉིད་བསྟན་པའི་ལེའུ་སྟེ་ཞེ་དགུ་པའོ།། །།དེ་ནས་ཡན་ལག་རྣམ་བཞི་ཡི། མཚན་ཉིད་སོ་སོར་བསྟན་པ་ལ། །རུས་པ་ཆུ་བ་དག་དང་ནི། །རྩ་དང་ཤ་ཡི་བྱེ་བྲག་གོ། །རུས་པ་ལྷ་བ་དག་དང་ཚིགས། །ཆུ་བ་དག་དང་རྒྱུས་པ་འོ། །ལྷ་བ་སྨུག་(རུས་པའི་གནད་བསྟན)དང་སེར་པོ་དང་། །ཞུན་བུ་དག་ནི་རྐང་མར་དུའོ། །ཚིགས་ནི་ཚིགས་ཆེན་བཞི་དང་ནི། །ཚིགས་ཕྲན་བརྒྱད་དང་བཅུ་གཉིས་སོ། །མས་རྒྱུག་ལྷ་བ་ཆེ་ལ་སོབ། །ཡས་རྒྱུག་
120. ལྷ་བ་ཆུང་ལ་མཁེགས། །སོག་བྱ་དག་ལ་སོང་བ་ནི། །སྐོམ་ཞིང་ཞ་བ་དག་ཏུ་འགྱུར། །སོག་པའི་མེ་ལོང་ལ་སོང་ན། །ལུས་འདར་དང་ག་མི་བདེ་ཞིང་། །མིག་སྤྲིན་སེར་ཞིང་སྐྱིགས་བུ་འོང་། །བཅུ་བདུན་ཉི་ཤུ་དགུ་ན་འཆི། །དྲོད་ཤོར་གཤེན་ཐག་འཆད་ནས་འཆི། །དཔུང་བའི་ལྷ་བ་སྨུག་པོ་ལ། །ཕོག་ན་ན་ཚབས་ཤིན་ཏུ་ཆེ། །རྣག་ཆུ་ཆེ་ལ་ཞག་ཅན་འོང་། །ཉེན་ནི་ཡུན་རིངས་འབྲིང་དུ་འོ། །ཚིགས་པ་དག་དང་ཞུན་བུ་ནི། །རྐང་དམར་ཆད་ན་ཉེན་ཆེ་སྟེ། །གྲམ་ཚེ་(བོལ)ཉེན་མེད་ན་ཚ་ཆེ། །དཔྱི་ཡི་འཁྲུལ་མིག་རུས་པ་ནི། །ཉེན་ཆེ་གཤེད་ཐག་ཆད་ན་འཆི། །པུས་མོའི་སོར་བཞི་གནད་ཡིན་ཏེ། །བརླ་དང་དཔུང་པ་རུས་པའི་འོག །ཡས་རྒྱུག་ཁུ་ཚར་བཅངས་པ་འདྲ། །མཁྲེགས་པས་ན་ཚ་ཆེ་བ་སྟེ། །ཕལ་ཆེར་འཆི་བ་དག་ཏུ་འགྱུར། །པུས་མོའི་གོང་ཁབ་སེ་བ་རུས། །རྒྱུས་པ་དག་གི་གནད་ཡིན་ནོ། །ཞ་དང་འཁུམས་པ་དག་ཏུ་ཤེས། །རྒྱ་ཚིགས་ལོང་མོའི་བར་དག་ནི། །རུས་པའི་དུང་ཁབ་ཞེས་བྱ་བ། །ཟླ་བ་ཁམ་པ་འདྲ་བའི་དུས། །དེ་ནི་གནད་ཡིན་འཆི་བར་འགྱུར། །རྟིང་པའི་ཕྱི་ཡི་འབུར་པོ་ནི། །སྲེ་ལོང་ཆུ་བ་དག་དང་འབྲེལ། །སྲེ་ལོང་རུས་པ་སྲིན་མོ་ཡི། །རྐང་མཐིལ་རུས་པ་འགྲངས་སམ་ལྟོགས། །རྒྱུ་མའི་ཤ་དང་རྩར་འབྲེལ་པའོ། །མནམ་གལ་དག་ཡང་གནད་ཡིན་གཉན། །དཔུང་པའི་ལྷ་བ་སྨུག་པོ་ནི། །སོར་སྣ་དག་ན་ཡོད་པ་སྟེ། །ལག་ངར་ཐུར་འགོ་དེ་བཞིན་ནོ། །རྟགས་ནི་གྲང་ཤུམ་ཚ་བ་སྐྱེ། །ལྔ་དང་དྲུག་ན་སྐྲངས་འགྱུར་ཏེ། །ཤ་རུས་བྱེ་སྟེ་འདར་བ་དང་། །ལྷང་ཀྱོག་ཆེ་བས་འཆི་བར་འགྱུར། །སེར་པོ་དག་ཀྱང་དེ་བཞིན་ཏེ། །ལག་ངར་དག་ལ་གཉིས་དག་གོ །རླུང་ལངས་ཤིན་ཏུ་སིལ་སིལ་བྱེད། །གྲང་ཤུམ་ཚ་བས་གཉིད་མི་འོང་། །རྔུལ་ཞིང་རྨ་ནས་ཞག་འཛག་པའོ། །དཔུང་པ་དག་ལ་ཞུན་བུ་ནི། །སོར་བརྒྱད་དག་ནས་ཡར་རྒྱུག་སྟེ། །ཐུར་མ་དག་ལ་བཅུ་དག་གོ །རྐང་དམར་འཛག་སྟེ་ཟད་ནས་འཆི། །དཔྱི་ཡི་ལྷ་མོ་ཆེ་ནི་སོར་ལྔ་བསྐོར། །མདུན་གྱི་གང་ཉེ་དག་དང་
121. འབྲེལ། །དཔྱི་ཡི་བུག་པ་བདུད་ཀྱི་ཁུང་། །བརླ་ཡི་མས་རྒྱུག་གོང་བཞིན་ཏེ། །ཞུན་བུ་སོར་ནི་བཅུ་གཉིས་ན། །ཐུར་འགོ་རྗེ་ངར་དེ་བཞིན་ཏེ། །ཞུན་བུ་དག་ལ་བ་སྦྲ་མེད། །མཛུབ་མཐོ་གང་ངོ་རྗེ་ངར་ལའོ། །སོག་པ་དག་ཀྱང་གཉིས་དག་ན།།དཔྱི་ཡང་དེ་བཞིན་གཉིས་དག་སྟེ། །རྐང་ནི་བརྒྱད་དང་ཐུར་མ་བཞི། །པྲམ་ཙེ་དྲུག་ཅུ་ཐམ་པ་དང་། །འགྲམས་པ་སྡུད་པ་གཉིས་དག་དང་། །སྲེ་ལོང་བ་ནི་གཉིས་དག་དང་། །པུས་མོ་དབུས་སྐུ་སེ་བ་རུས། །ཚིགས་ཆུ་དག་ནི་བཞི་དག་སྟེ། །རྒྱ་སྐྱེགས་ཁུ་བ་འདྲ་བ་ན། །བཅུ་དྲུག་དག་ན་འཆི་བར་འགྱུར། །ཆུ་ཡི་མདོག་འདྲ་སྔོ་སེར་ན། །བཅུ་གཅིག་བཅུ་གསུམ་དག་ན་འཆི། །འོ་མའི་མདོག་འདྲ་མྱུར་དུ་འཆི། །མཆིལ་མ་དང་འདྲ་འཚོ་བ་སྲིད། །འཆི་བར་འགྱུར་ན་ཉི་ཤུ་གཅིག །ཆུ་བ་དང་ནི་ལག་ལ་བཞི། །རྐང་པ་ལ་ཡང་དེ་དང་འདྲ། །བཞི་ཀ་ཚོད་ན་ཕལ་ཆེར་ཞ། །རྒྱུས་པ་ཆོད་ན་འཆི་བར་འགྱུར། །སྙིང་ལ་མཁལ་མའི་ཐག་པ་འོ། །ལག་པ་ལ་ནི་འཕར་རྩ(རྩའི་གནད་བསྟན)དང་། །དེ་ཡི་གྲོགས་ཀྱི་རྩ་དག་གོ །འཕར་རྩ་བླ་རྩ་སྙིང་རྩ་སྟེ། །བླ་རྩ་མཁྲིག་མའི་འོག་ཏུ་སྟེ། །སྙིང་རྩ་མཁྲིག་མའི་འོག་ཏུ་རྒྱུ། །ལག་མཐིལ་དག་ཏུ་འཁྲུལ་འཁོར་རོ། །ཆོད་ན་གློ་དང་སྙིང་ལ་བབས། །ལག་མཐིལ་མེ་སྟེ་སྲོག་གི་གནད། །མཐེབ་མོའི་གོང་དང་མཐེབ་ཆུང་མདུན། །རྐང་དང་ཐུར་མའི་བར་དུ་འགྲོ །གྲུ་མོའི་ཁུག་ནས་རྩ་བོ་ཆེ། །འགྲོགས་ནས་སྒྲོག་རུས་སོག་པའི་བར། །བྱང་ཁོག་ནང་དུ་འགྲོ་བར་བྱེད། །གཞུ་མཆོག་གྲུ་མོ་མདའ་ལྟོང་ན། །རླུང་རྩ་རཏྣ་བརླ་ཡི་རྩ། །ཆོད་ན་འགུགས་དང་ལྟག་པ་དགྱེ། །ཚ་བ་མེ་བཞིན་གཞུང་རེངས་ཏེ། །ཁ་མིག་ཡོན་པོ་དག་ཏུ་འགྲོ། །ལྷང་ཀྱོག་ཆེ་ཞིང་འཆི་བར་འགྱུར། །གྲོགས་ནི་ཤ་རྩ་རུས་རྩ་སྟེ། །ཤ་རྩ་མཐེབ་གོང་གློ་ཡི་རྩ། །སྐྱོར་གོང་རྒྱབ་ན་དྲུག་འདུས་གནས། །ཆོད་ན་འཁྲུ་སྟེ་ཉི་ཤུ་ན། །གྲུ་མོ་ཁུག་ན་སྣོད་ཀྱི་རྩ། །མཆིན་པའི་རུ་ཐུང་གཤའ་རེངས་དང་། །མཁྲིས་པའི་རྩ་དེ་ཁྱུད་མོ་དང་། །རྩ་
122. བོ་ཆེ་ལས་གྱེས་པ་འོ། །དཔུང་པའི་གདུམ་རྩ་དག་ནས་ནི། །གློ་བའི་ཨ་སོ་ཟུར་རྩར་གྱེས། །དེ་རྣམས་ཆོད་ན་འཆི་བར་འགྱུར། །ནང་གི་ཉ་ཟླུམ་སྟེང་དག་ན། །མཁྲིས་པའི་རྩ་དག་གནས་པ་སྟེ། །ཆོད་ན་འཁྲུ་ཞིང་འཆི་བར་འགྱུར། །ལག་ངར་ལོང་བུ་སྟེ་དག་ན། །མཁྲིས་པའི་སྤྲ་ལག་ཆོད་ན་ཞ། །རུས་པ་སོག་པའི་སྐྱོགས་ར་ན། །རྩ་གསུམ་བྱུང་སྟེ་དབུས་མ་ནི། །བླ་རྩ་ཞེས་ནི་བྱ་བ་སྟེ། །མཆན་ཁུང་སོར་བཞི་བཅའ་བ་ནས། །འབྲེལ་མཚམས་དཔུང་པའི་རྩ་ནག་ཡོད། །ཐལ་གོང་དག་ན་གཡང་རྩ་སྟེ། །གློ་རྩ་གློ་ལུ་ལག་མི་ཐེག །མིག་སྤྲིན་སེར་པོར་སོང་ནས་འཆི། །རྩ་ནག་གཡང་རྩ་ཆོད་ན་ནི། །ཚད་པ་ཆེ་ཞིང་བླ་ཅོལ་སྨྲ། །སྙིང་གདུངས་གཉིད་མེད་དྲི་མ་ལུག །འཆི་བའི་གནད་དུ་ཤེས་པར་བྱ། །རྐང་པ་དེ་བཞིན་འཕར་རྩ་དང་། །དེ་ཡི་གྲོགས་ཀྱི་རྩ་དག་གོ །སྙིང་གི་རྩ་ནི་ཡོབ་ཆེན་གོང་། །ཆུ་བ་ཁ་དབྲག་མཐེབ་མོའི་བར། །བླ་རྩ་ལོང་མོའི་རྒྱབ་དང་ནི། །རྟིང་ཆུའི་བར་སོང་རྐང་མཐིལ་དུ། །མགོ་བོ་ཕྲད་པ་འཁྱིལ་བ་སྟེ། །ཆོད་ན་ཤ་དང་རུས་པ་བྱེ། །ཁོང་དུ་ཆེ་ཞིང་ཟུག་གཟེར་ཆེ། །བདུན་ནམ་དགུ་ན་འཆི་བར་འགྱུར། །སྤྱི་བོར་བདུད་རྩ་ནག་པོ་འཁོར་། །རྐང་པའི་མཐིལ་ན་འདུས་པའི་རྩ། །ལག་མཐིལ་སྙིང་རྩ་འཁོར་བ་སྟེ། །རྗེ་ངར་ཐུར་བར་གཅིག་ཏུ་འགྲོ། །བརླ་ཡི་ཁུག་ནས་དཔྱི་མིག་ན། །གང་སྦྲའི་སྟེང་ནས་གཞང་ཁར་འཁོར། །ལོང་ཟུར་བཅུ་གསུམ་དག་དང་ནི། །གློ་སྙིང་དག་ཏུ་འབྲེལ་བ་འོ། །གྲོགས་ནི་ཤ་རྩ་རུས་རྩ་འོ། །རུས་རྩ་དཔུང་འགོ་སོར་བཞི་ན། །རུས་རྩ་སྒྱེད་གསུམ་དག་ཡོད་དེ། །ཆོད་ན་ལྷ་འབྲོསཤ་རུས་འབྱེ། །རྐང་པ་བེམ་སྟེ་ཞག་བདུན་ན། །ལྡོག་སྟེ་དགུ་དང་བཅུ་ན་འཆི། །རྗེ་ངར་ཐུར་མའི་ལྡེབས་ན་ནི། །རུས་རྩ་ནག་པོ་ཡོད་པ་སྟེ། །སྟོད་དུ་ཚ་ཤོར་གློ་སྙིང་འདེགས། །རྩ་ཁ་མི་ཐུབ་འཆི་བར་འགྱུར། །རྩ་བོ་ཆེ་ནི་བརླ་ཡི་ནང་། །ལོང་མོའི་ནང་འགྲོ་ལོང་རྩ་ཡིན། །མཁའ་མའི་དཔྱི་ཡི་ཁ་གཟར་ཁ། །རྩ་ཆོད་ཆུ་སྡོམ་སྨད་མི་ཐེག །ལུས་སྦོ་དྲོད་
123. འཆོར་འཆི་བར་འགྱུར། །སྣག་པོ་ཆེ་ཡི་ཤ་སྲུབས་ན། །མཁྲིས་པའི་རྩ་ཆོད་འཆི་བར་འགྱུར། །ཚ་བ་སྐྱེ་ཞིང་མཁྲིས་པ་སྐྱུག །མདོག་སེར་དྲོད་ཉམས་བདུན་དགུ་ན། །བརླ་སྒང་ཤ་དང་རུས་པར་ན། །མཁལ་མའི་ཆུ་རྩ་ཡོད་པ་སྟེ། །ཆོད་ན་ཆུ་སྡོམ་ས་བོན་འཆོར། །རྩ་བོ་ཆེ་ལས་གྱེས་པ་ཡི། །འཕྲེད་ལ་ཕོ་བའི་གདུམ་རྩ་ཡོད། །ཆོད་ན་འཁྲུ་ཞིང་ཕོ་བ་འཁྲོག །བརླ་ཡི་ནང་ནས་ཕྱེད་སླེབས་སུ། །སོར་བཞི་བཅལ་བ་མཆེར་པའི་རྩ། །དེ་ནས་པུས་མོའི་ཕྱི་ཟུར་དུ། །བྱ་རོག་མིག་སྟེ་རང་གདོང་རྐང་། །པུས་སྣ་སོར་བཞི་ཁྱུད་འཁོར་ནི། །མཆེར་རྩ་གནས་ཏེ་བརྡུངས་པས་ཆོག །སྨད་འཕྱེས་ཕོག་མ་ཐག་ཏུ་སྐྱུག །ཕུས་མོའི་གོང་དུ་ནུ་འདྲ་སྐྲངས། །རྐང་བེམ་ཤ་བེམ་བཅུ་གཅིག་ན། །བཅུ་གསུམ་དག་ན་འཆི་བར་འགྱུར། །བྱིན་དཀྱིལ་མཁལ་མའི་བྱིན་གཞུག་རྩ། །དགབ་ཁུང་མཆིན་རྩ་བྱ་རོག་རྗེས། །དྲག་མཁར་དག་ན་གཞུང་རྩ་ནག །རྒྱུས་པ་ལྟར་འདྲ་རེ་རེ་ཡོད། །ལོང་མོའི་ལྐོག་ན་གནས་པ་སྟེ། །སྙིང་རྩ་ཡིན་ཏེ་བརྒྱུངས་ལ་འགྲོ། །གཞུང་རེངས་ཁ་དང་སྣ་དག་ནི། །སྡུད་མི་ཤེས་པ་བཅོ་ལྔ་ན། །ལོང་མོ་ནང་གི་དྲེག་མཚམས་ན། །རྩ་ནི་ལོང་དང་རྒྱུ་མའི་རྩ། །ཡོབ་ཅན་གོང་ན་ལྒང་པའི་རྩ། །དེ་དང་བདུད་རྩ་ནག་པོ་ཡོད། །ཤ་ཡི་བྱེ་བྲག་བསྟན་པ་ནི། །སོག་བྱ་ཤ་རུས་འབྲེལ་བའི་ཤ། །ཟླ་བ་ཁུག་པ་ཞེས་བྱ་གཉན། །ཤ་དགྱེད་འདྲེན་ཤ་དག་ཏུ་འབྲོས། །སོག་པ་གཡས་གཡོན་ཤ་དག་ནི། །ཐག་པ་གཅུས་པ་དང་འདྲ་གཉན། །དཔུང་པའི་གོང་ཤ་རུས་པའི་འགོ །ཆུ་བ་དང་བྲལ་གཉན་ཤ་གནད། །ཆུ་རྩ་སྦུ་གུ་ཅན་དང་བཅས། །ཆོད་ན་བྱང་ཁོག་རྣག་ལྷུང་དང་། །ཞ་བ་དག་ཏུ་འགྱུར་བ་འོ། །འཛུམ་ཤ་གཤན་ཐག་(དཔུང་པའི)ཆད་ན་ཞ། །སོག་པ་དག་དང་དཔུང་པའི་ངོས། །སུལ་བཞི་སོག་བྱའི་ངོས་དང་གསུམ། །ལག་ངར་ལྷུ་ཡི་ཤ་སྣ་དང། །ཕྱི་ལོགས་བཞག་ཤ་ནག་པོ་ཡི། །སོག་པའི་མཚམས་དང་སོག་བྱ་ཡི། །མཚམས་སུ་རྣག་གི་བསུ་ས་སྟེ། །སོག་པའི་རྩ་ལ་ངེས་པ་མེད། །དཔུང་པའི་ཕྱི་
124. ཤ་ལག་ངར་གྱི། །རྟོགས་ཤ་ཆུང་ན་དྲག་ལ་གྲིམས། །གདོང་ནི་ལུག་གཞུག་འཛུམ་དང་ནི། །ནང་ནི་ཉ་ཟླུམ་ཤ་དག་གོ །དཔུང་པའི་ལུག་གཞུག་རུས་པ་ལ། །ཆུ་བ་ཤ་ཡི་ཐག་པ་ཅན། །སོག་པའི་གཤན་ཐག་བཅད་པ་ནི། །ཉ་གསུམ་འདུས་པའི་གནད་དུ་འོ། །དཔུང་པའི་ཉ་ཟླུམ་སུལ་ཤ་ནི། །མཁྲིས་རྩ་འཕྲེད་ལ་འཁྲིས་པ་དང་། །བཅས་པ་ཆོད་ན་མཁྲིས་པ་འཁྲུ། །དཔུང་པའི་ལུག་གཞུག་འཛུམ་དང་ནི། །ནང་གི་རྩ་བོ་ཆེ་ཡི་སུལ། །ཕྱི་ཡི་གློ་རྩ་མཁྲིས་པའི་སུལ། །ལུག་གཞུག་སྣ་གཉིས་སུལ་ཡིན་ཏེ། །དཔུང་པ་དག་གི་ཁྱད་པར་ནི། །ལག་ངར་སྨྱུག་མ་སྦོམ་འདྲ་སྟེ། །སུལ་ནི་བཅུ་གཉིས་དབུགས་ས་ནི། །མཁྲིག་མའི་ཕྱི་ཟུར་ཐུར་བར་དང་། །ནང་ཟུར་མཚམས་དང་གཞུ་མཆོག་གི །ཕྱི་ཟུར་ནང་ཟུར་གཉན་ཡང་དབུག །ལག་པའི་མཐིལ་ཤ་དབུག་པའོ། །དཔྱི་ཡི་ཁ་གཟར་བསྐོར་ཤ་སྟེ། །ནག་པོ་གླན་ཤ་རྩངས་འགོ་འདྲ། །དཔྱི་ཡི་ཆང་ཟུང་ཤ་དག་ནི། །ཕན་ཚུན་དག་ཏུ་གཅུས་པ་་འདྲ། །སྣག་པོ་ཆེ་ཡི་ཤ་དག་ནི། །འདག་པ་བརྒྱབ་པ་འདྲ་བ་སྟེ། །ཤ་སྲུབས་འབོག་ས་གཉན་པ་སྟེ། །གཤན་ཐག་སྲིད་རྩ་བཅས་པ་གཉན། །དབུག་ས་དཔྱི་མིག་གཉིས་དང་ནི། །བཞག་ཤ་ནག་པོའི་སྣ་གཉིས་དང་། །བཤུལ་ཤའི་མཚམས་དང་སྣག་པོ་ཆེར། །བརླ་དང་རྡེའུའི་མཚམས་དག་ནི། །ཕྱི་ནང་གཉིས་ཀ་དབུག་པ་འོ། །དགབ་ཁུང་དག་གི་ཆུ་སུལ་ནི། །གར་ཤ་ཆོད་ན་གནད་དུ་འགྲོ། །བརླ་ཡི་སྒང་ཤ་མཐེབ་གང་ནི། །ཞིང་དུ་བགྲངས་པ་གཤན་ཤ་འོ། །པུས་མོའི་སྦལ་པ་ནག་པོའི་གནད། །ཕྱི་སུལ་རྨེན་བུ་དཀར་པོའི་གནད། །བརླ་ཡི་རྨེན་བུ་དཀར་པོ་ནི། །པུས་མོའི་ཕྱི་ཟུར་མཐོ་གང་ན། །རྐང་ལྷུ་སྣེའུའི་བར་ན་ཡོད། །མཚོན་དྲེད་མཁྲང་ལ་གྲིམས་པ་སྟེ། །ཚིལ་བུ་ཞུ་བས་གནད་དུ་འོ། །དཔུང་པའི་རྨེན་བུ་སྨུག་པོ་ནི། །གྲུ་མོ་སྣ་ནས་ལུག་གཞུག་གནད། །སྣར་ཚོན་གསུམ་བཅལ་དག་ཏུའོ། །དཔུང་དང་ལག་དང་ཉ་ཡི་སུལ། །ཚིལ་བུ་སྨུག་པོ་གོང་དང་འདྲ། །མཚོན་ནི་འགྱེད་མ་གྱེད་པའི་རྟགས། །དྲི་མ་ལུག་ཅིང་སྐྱུག་པ་
125. དང་། །ཚ་བ་སྐྱེ་ཞིང་ལྷང་ཀྱོག་ཆེ། །ཞག་གཅིག་ལོན་ནས་སྐྲངས་པ་དང་། །ཞག་ལྔ་བདུན་ན་འཆི་བར་འགྱུར། །པུས་མོའི་གཉན་གོང་བཅལ་བ། །སོར་བཞི་གྱེན་བཅལ་འཕྲེད་ལ་ཡང་། །ཕན་ཚུན་སོར་གཉིས་བཅལ་བ་ནི། །གསང་སྟེ་དབུག་པའི་ས་དག་གོ །བྱ་རོག་མིག་གཉིས་དེ་བཞིན་ཏེ། །འཁྲུལ་གསང་བཞི་ནི་གསང་ཡིན་ནོ། །སྒྱིད་ཁུང་དཀྱིལ་ན་ཐུར་འགོ་གནས། །ཆུ་བ་དང་རྩའི་མཐེབ་ཁྱུད་གང་། །གྱེན་བཅལ་བ་ནི་དབུག་པའི་ས། །ཕྱི་ཡང་དེ་བཞིན་རྐྱང་པ་མིན། །བརྐྱང་བ་མ་ཡིན་བསྐུམ་པ་ཡིན། །ཁྲུ་ཕྱེད་རྦོད་གཞུག་སྒྱིད་ཁུང་དུ། །ཐུར་འགོ་ལྷ་བ་སྨུག་པོ་ནས། །མར་ལ་སོར་བཞི་བཅལ་བ་ནི། །བྱིས་པ་དག་གི་དབུག་པ་སྟེ། །ལོང་གི་རྩ་ཡི་ཁྲིད་དང་ནི། །རུས་པ་རྗེ་ངར་མཚམས་སུ་འོ། །བྱིན་པ་ཉ་ཙར་བརྒྱུས་པ་འདྲ། །གྲངས་ནི་དགུ་སྟེ་སུལ་ནི་བཅུ། །བཅུ་གཉིས་དགབ་ཁུང་ཤུ་བ་དང་། །རྟིང་པའི་ཤུ་བ་དག་དང་ནི། །ཡོབ་ཆེན་གོང་གི་ཤུ་བའི་ཤ། །ཉྭ་ནི་དབུས་མ་ཉ་ཡི་གནད། །བྱིན་སྙིང་ཞེས་ནི་བྱ་བ་སྟེ། །མགོ་བོའི་གནས་ནི་མཇུག་མ་སྟེ། །ནས་གང་དང་ནི་སོང་བཞི་དང་། །ལར་ན་མཚོན་དྲེད་ཆོད་ན་འཆི། །ལུས་པོ་རེངས་ཤིང་ཟུག་གཟེར་ཆེ། །ཉྭ་འགུལ་ལྐུགས་ཤིང་འདར་བ་དང་། །སྔངས་ཤིང་འཆི་བ་དག་ཏུ་འགྱུར། །ལར་ན་ཉྭ་རྣམས་གཅོད་པ་སྐྱོན། །གཤགས་པ་དག་ལ་ཉེས་པ་མེད། །བྱིན་པ་ངར་གདོང་སོར་གཉིས་ཕྱིར། །བཅལ་བ་བྱིན་པའི་ཉྭ་ལེབ་ནི། །ཤ་དང་རུས་པ་འབྱར་བ་ཡི། །ཞིང་དུ་མཐེབ་གང་ཐུར་དུ་ནི། །མཐོ་གང་ཡོད་དེ་ཆད་ན་འཆི། །རྐང་མཐིལ་རྒྱུ་མའི་ལུག་ཤ་གནད། །རྒྱུས་དང་ཤུ་བའི་མཇུག་ཏུ་ནི། །ཤ་ཡི་གནད་དུ་དེ་དག་ནི། །རྩ་དང་ཤ་དང་ཤུ་འདུས་གནད། །དཔུང་པའི་འཛུམ་དང་ལུག་གཞུག་གནད། །གྲུ་མོ་ཚིགས་དང་ལག་པའི་ཐུར། །ལག་ངར་གཞུ་མཆོག་ནང་མཆན་ན། །མཁྲིག་མ་གཉེར་མ་རིང་པོ་འོ། །ས་ནས་དཀྱིལ་ནི་དྱང་པོར་བཅལ། །དེ་ནི་རྒྱུས་པ་ཉྭ་ཡི་གནད། །ཟུག་གཟེར་ཆེ་ཞིང་ལྷོག་ཐབས་སྐྲངས། །འཁུམས་དང་ཞ་བ་དག་
126. ཏུ་འགྱུར། །སྲིན་ལག་གུར་མོའི་བར་དག་དང་། །རྐང་པའི་མཐེའུ་ཆིད་གུང་མོའི་བར། །མཐེབ་ཆེན་དག་དང་མཛུབ་མོའི་བར། །ཕོག་ན་སྐྲངས་ཞིང་ན་ཚ་ཆེ། །ཞག་གསུམ་ཡང་ན་བཅུ་གསུམ་ན། །རྩ་ཁ་འབུད་ཅིང་འཆི་བར་འགྱུར། །བརྡུངས་དང་བརྩན་ན་ན་ཚ་ཆེ། །རྐང་པའི་ཀུན་འདུས་རྩ་དང་ནི། །གྲུ་མོ་ཕྱི་ཟུར་རླུང་རྩ་དང་། །རྐང་པའི་ཟུག་གཟེར་རྩ་དང་ནི། །རྐང་པའི་མཐེ་བོང་དག་ནས་ནི། །ལོང་མོའི་ཕྱོགས་སུ་སོར་བརྒྱད་བཅལ། །རྒྱ་ཚིགས་སྲོག་རྩ་ཞེས་བྱ་སྟེ། །ཞག་ལྔ་བདུན་དང་དགུ་དག་དང་། །བཅོ་ལྔ་ཉི་ཤུ་དགུ་ན་འཆི། །སོ་མ་རཱ་ཛ་ལས་ཡན་ལག་དང་རྨའི་མཚན་ཉིད་བསྟན་པའི་ལེའུ་སྟེ་ལྔ་བཅུ་པའོ།། །།དེ་ནི་བྱང་ཁོག་མཚན་ཉིད་ནི། །སྟོད་དང་སྨད་དུ་ཤེས་པར་བྱ། །དོན་དང་སྣོད་དུ་བསྟན་པ་ལས། །ཤ་དང་རྩ་དང་རུས་པ་དང་། །ཆུ་བ་དག་གིས་ཡང་དག་དབྱེ། །ལུས་ཀྱི་དབྱིབས་ནི་རྣམ་པ་གསུམ། །སྨད་ཕྲ་བ་དང་སྟོད་ཆེ་བ། །སྟོད་ཞུམ་བར་གྱིགསུས་པ་ཆེ། །སྣོད་ལ་དབྱེ་བ་མཆིས་ཏེ། །དོན་ནི་མི་འདྲ་སོ་སོར་སྣང་། །ལྕེ་སྲབ་ལྕེ་མཐུག་རིང་ཐུང་ལས། །སྙིང་གི་དབྱེ་བ་ཤེས་པར་བྱ། །སྣ་ཟུང་སྣ་ལེབ་ཆེ་ཆུང་ལས། །གློ་བའི་བྱེ་བྲག་ཤེས་པར་བྱ། །མིག་ཆེ་མིག་ཆུང་དཀྱུས་རིང་དང་། །དཀྱུས་ཐུང་དཀར་ནག་རིམ་པ་ལས། །མཆིན་པའི་བྱེ་བྲག་ཤེས་པར་བྱ། །རྣ་བ་ཆེ་ཆུང་འབྱར་བ་ལས། །ཤག་གེ་བར་བྲེང་མཐུག་སྲབ་ལས། །མཁལ་མ་དེ་ལྟར་དཔག་པར་བྱ། །མཆུ་ནི་ཆ་ག་ཆེ་ཆུང་ལས། །དེ་ལྟར་མཆེར་པ་དཔགས་ཏེ་བརྟག །ལྕེ་ན་སྲབ་ལ་རིང་བས་ནི། །སྙིང་ནི་བྱེའུ་ཡི་ཕོ་བ་འདྲ། །དཀྱིལ་ན་ཤ་མིན་རུས་མིན་ཡོད། །སྟོད་ཆེ་སྨད་ཆེ་ཡན་ལག་ཐུང་། །འགྲོས་མགྱོགས་ལུས་སྟོབས་ཆེ་བ་དང་། །བློ་རྣོ་སེམས་ཆུང་གཉིད་སྟོབས་ཆེ། །གློ་ནི་ཡོལ་མཆན་དག་དང་འབྲེལ། །དེ་ནི་གླ་བའི་གབ་ནས་ཡོད། །ལྕེ་མཐུག་ཤིན་ཏུ་ཆེ་བ་ནི། །སྙིང་ནི་ཤིན་ཏུ་ཆེ་འགྱུར་ཏེ། །རོ་སྟོད་
127. ཆུང་ལ་མདུན་དུ་ནུབ། །རོ་སྟོད་ངན་ཞིང་བསྒྱུར་དཀའ་སྟེ། །ལུས་པོ་ལྕི་ལ་བློ་རྟིལ་ཞིང་། །སྟོབས་དག་ཆེ་བར་གྱུར་པ་འོ། །སྲབ་ཅིང་ལྕེ་ནི་ཐུང་བ་ན། །སྙིང་ནི་གྲུ་བཞི་དག་ཏུ་འོང་། །སྟོད་ནི་ཆེ་ཆུང་རན་པ་ལས། །སོགས་པས་དཔུང་པའི་ཕྱི་རུ་གྱེས། །ཤེས་པ་གསལ་ཞིང་མཐུན་འཇུག་བྱེད། །ལྕེ་བདེ་སྨྲ་མཁས་ཟུར་བ་ཅན། །སྣ་བཟུར་བ་ནི་སུལ་ཅན་ཏེ། །སུལ་མང་གློ་ནི་སྟོད་ཆེ་བའོ། །རྩིབ་མ་རེ་ལ་ཡོལ་ཐག་རེ། །མ་ལྔ་དག་དང་བུ་བཅུ་འོ། །ཕྱི་ལུས་སྟོད་ཆེ་སྨན་ཆུང་ཞིང་། །ལྷེན་སྣ་རིང་ཞིང་སུལ་མང་སྟེ། །རྩ་སྦུབས་སུལ་སྦོམ་སྐད་ཆེ་བའོ། །གཡོན་དུ་ཅུང་ཡོ་གཡོན་ཕོག་ན། །དེ་ནི་མ་ལའགྲོ་བ་སྟེ། །སྣ་ནི་ཆེ་ཞིང་ལེབ་པ་ནི། །དེ་ལ་གློ་ནི་ཡོལ་ཅན་ཏེ། །གློ་དང་སྙིང་དང་མཆིན་པ་གསུམ། །དེ་གསུམ་དག་ལ་ཡོལ་རེ་སྟེ། །གློ་ནི་ཤིན་ཏུ་ཆེ་བ་འོ། །ཁོང་ཡོར་ཆེ་ཞིང་སྟོད་ཆུང་སྟེ། །དཔུང་པ་མདུན་འབུར་སྒལ་པ་གསལ། །མིག་འབུར་ཁ་ཆེ་ཤ་མདངས་སྔོ། །གློ་ཆེ་བ་ལ་རྒྱབ་ན་ཡོད། །སྣ་ཆུང་སྣ་བུག་ཆུང་འགྱུར་ན། གློ་ནི་དབུགས་གཅིག་ཁྱི་མགོ་འདྲ། །སྟོད་ཆུང་སྨད་ཆེ་ངོ་འབྲུམ་འོང་། །རོ་སྟོད་ངན་ཞིང་ལུད་པ་མང་། །དཔུང་པ་དམ་ན་གློ་འཛག་ཅིང་། །གློ་དང་སྙིང་ཉིད་ལྡིང་བ་འོ། །བྱང་ཁོག་སྟོད་ཀྱི་གློ་སྙིང་ནི། །གློ་ནི་རྒྱབ་ནས་མདུན་དུ་འོ། །སྙིང་ནི་ཤིང་ལོས་བཀབ་པ་འདྲ། །མཆིན་པ་དག་ཀྱང་མདུན་ནས་འགེབས། །མཁྲིས་དང་མཆེར་པ་འབྲས་བུ་བཞིན། །མཆིན་པ་དག་ཀྱང་ལོ་མ་འདྲ། །མིག་ནི་ཆེ་ན་མཆིན་པ་ཆེ། །རྩིབ་མ་རིང་ཞིང་གསུས་པ་ཆེ། །སྐད་གསང་ལུས་པོ་ལྕི་བ་སྟེ། །ཁ་ཟས་འཇུ་ཞིང་ཡན་ལག་ཐུང་། །མིག་ཀྱང་ཆུང་བ་དག་ལས་ནི། །མཆིན་པ་ཆུང་ཞིང་ཞུ་བ་སྟེ། །ཤ་སྐམ་གསུས་པ་ཆུང་བ་འོ། །མིག་ནི་དཀྱུས་དག་རིང་བ་ནི། །རྟ་མིག་འདྲ་སྟེ་རལ་གཉིས་པའོ། །ལུས་པོ་མིག་ལ་རྐེད་སྐབས་ཕྱེད། །སྐད་འདར་ཤིན་དུ་ཕྲ་བ་འོ། །དབུགས་ཐུང་རྟ་མིག་འདྲ་བ་སྟེ། །ཡན་ལག་ཐུང་ཞིང་གསུས་པ་ཆེ། །མུག་འབུར་ལུས་སྦུབས་ཆེ་བ་སྟེ། །ལྟག་པ་ཅུང་
128. ཙམ་དགྱེ་བ་འོ། །རྣ་བ་དག་དང་མཁལ་མ་ནི།།རྣ་བ་ཆེ་ན་མཁལ་མ་ཆེ། །ངོམ་ནག་ཤ་ནི་ཤིན་ཏུ་རྒྱས། །རྣ་བ་ཆུང་བ་མཁལ་མ་ཆུང་། །ཤ་མདོག་སྔོ་ཞིང་ཤ་ཡང་ཆུང་། །རྣ་བ་འབྱར་བ་མཁས་མ་དང་། །ལྒང་བའི་མཁར་ནི་ཉེ་བ་འོ། །ཤག་གི་བར་ནི་སྒལ་པ་དང་། །མཁལ་མ་ན་དག་ཀྱང་རིང་པ་འོ། །མཆུ་ཡི་ཆ་ག་རིང་བས་ནི། །མཆེར་པ་དག་ཀྱང་མཐུག་ལ་རིང་། །ལུས་ཆུང་གཟུགས་དག་རིང་འདོད། །མཆུ་ནི་ཆ་ག་ཆུང་བ་ནི། །མཆེར་བ་ཐུང་བ་དག་ཏུ་འདོད། །ལུས་ཆེ་ལྷུ་གཟུགས་ཐུང་བར་འདོད། །སྣོད་ལ་དབྱེ་བ་མ་བསྟན་ཏོ། །རྩ་དང་ཤ་དང་རྒྱུས་པ་དང་། །ཆུ་བ་དག་ནི་དྲ་བ་ལས། །དོན་དང་སྣོད་ཀྱི་ཁྱད་པར་འཕགས། །སྙིང་དང་གློ་བ་འཕར་བའི་རྩ། །གཞན་རྣམས་གྲོགས་ཀྱི་རྩ་རུ་བགྲང་། །སྙིང་ལ་སྲོག་པའི་རྩ་ཡིན་ཏེ། །སྟོད་ལ་ཡལ་ག་ལོ་འདབ་བཞིན། །སྨད་ནི་རྩ་བ་བཞི་རུ་གྱེས། །བར་ནསྡོང་པོ་གཅིག་ཏུ་འདྲིལ། །སྙིང་ལ་འཕེལ་འགྲིབ་བླ་རྩ་སྟེ། །ཐིག་སྟོད་གཉིས་ནི་ཐོང་རྩ་འོ། །སྙིང་རྩ་སྲོག་གི་ཀ་བ་གཉིས། །ནུ་མ་ནས་ནི་ཚོན་དོ་བཅལ། །བྲང་གི་གཞུང་རུས་ནུ་མའི་མཚམས། །དེ་ནས་ཚོན་དོ་བཅལ་བ་ན། །སྙིང་རྩ་བ་དག་ཁྱུད་མོ་ནི། །གྲུ་མོ་དག་གི་ཁུག་ན་འོ། །སྙིང་རྩ་ཀུན་འདུས་རིག་པ་ནི། །ལྟ་རྩ་་གཡས་དང་གཡོན་དག་གོ །སྤྱི་པོར་གནམ་འཐེན་སྒོ་མོ་འོ། །མར་ལ་རྩ་བཞི་གྱེས་པ་ན། །སྙིང་རྩ་བྱ་རོག་སྡེར་མོ་ནི། །དགབ་ཁུང་མཆིན་རྩའི་འོག་ན་འོ། །སྙིང་རྩ་སྲོག་གི་ཀ་བ་ནི། །པུས་མོའི་འོག་གི་ཆག་གང་ནས། །སྙིང་རྩ་ཁྱུད་ཀོར་སྲོག་ཟུངས་ནི། །ཡོབ་ཆེན་གོང་ག་ཆུ་བ་ན། །དེ་རྣམས་ཆོད་ན་ཁ་མི་ཟིན། །སྙིང་འདར་རྔམ་ཞིང་ན་ཚ་ཆེ། །ཞག་ལྔ་བདུན་དགུ་དག་ན་འཆི། །གློ་རྩ་འཕར་རྩ་དང་ནི་འགྲོགས། །འཕར་རྩ་གློ་སྙིང་འབྲེལ་པའི་རྩ། །རྩེའུ་ཆུང་རྩེ་འདྲ་རྩེ་ལག་གསུམ། །རྩེའུ་ཆུང་དག་ནི་མ་ཡི་རྩ། །རྩེའུ་འདྲ་དག་ནི་བུ་ཡི་རྩ། །ལག་པ་ཡི་ན་བླ་རྩ་འོ། །རྐང་པ་ཡི་ནི་སྲེ་ལོང་བའོ། །རྟིང་ཆུ་ནས་ནི་མཐིལ་དུ་སྟེ། །ཆོད་ན་སྙིང་རྩ་དག་དང་
129. མཚུངས། །གྲོགས་ནི་གཉིས་ཏེ་ལྷག་པའི་བར། །གཉིས་ནི་དཔུང་པ་ལྷ་བ་ཡི། །དཀར་ནག་གི་ནི་མཚམས་སུ་ནི། །སོག་པའི་བྱེ་མཚམས་དག་ནས་སོ། །ཆད་ན་བྱང་ཁོག་དག་ཏུ་ནི། །ཁྲག་ངན་ལྷུང་ནས་རྣག་ཏུ་འགྲོ། །གཞུང་རེངས་སྒལ་རུས་ཚ་བ་སྐྱེ། །བདུན་དང་དགུ་ན་འཆི་བར་འགྱུར། །དཔུང་པའི་ཟུར་ནས་མཆན་ཁུང་དུ། །ཐུར་དོ་བཅལ་བའི་རྩ་དག་ན། །མཆན་ཁུང་ཕུགས་ནས་མར་རྒྱུ་བ། །དེ་ནི་གློ་རྩ་རེངས་བུ་འོ། །སྒྲོག་རུས་ཟཔན་ཚུན་རྒྱུ་བ་ནི། །དེ་ནི་ཕན་ཚུན་བསྣོལ་མ་སྟེ། །དེ་ནས་མེ་ལོང་དཀྱིལ་དུ་རྒྱུ། །དེ་ནས་ཚིགས་པ་ལྔ་བར་རོ། །དེ་རྣམས་ཆོད་ན་རྣག་ལྷུང་སྟེ། །རྣ་མཆན་འདྲིལ་རྩ་ཆོད་པ་དང་། །མདུན་གྱི་ལྗོན་ཤིང་ཆོད་ན་ཡང་། །གློ་བའི་ནད་དང་བྱང་ཁོག་སྟོད། །རྣག་དག་ལྷུང་བར་འགྱུར་བ་འོ། །དེ་རྣམས་ཆོད་ན་གློ་འོང་ཞིང་། །ཤེད་ཆུང་དྲི་མནམ་ཚ་བ་མེད། །མཆིན་ན་ཤ་ཆུ་ཆེན་པོ་ནི། །ཆོད་ན་ཟུག་གཟེར་ཉལ་མི་ཤེས། །དང་ག་མི་བདེ་ཁྲག་ཏུ་འབབ། །ཕྱི་ཡི་རུ་ཐུང་གཤའ་རེངས་ལ། །དགབ་རྩ་བྱིན་གཞུག་རྩ་བོ་ཆེ། །མཆིན་པ་ཡི་ནི་རྩ་ཡི་གནད། །མོད་ལ་འཆི་བ་ཡང་ན་གཉིས། །དྲུག་དང་ལྔ་ན་འཆི་བར་འགྱུར། །མཆེར་པ་དག་གི་རྩ་བྲན་མང་། །དགབ་རྩ་པུས་མོ་དག་ལ་འོ། །མཆེར་པ་གནད་དེ་མོད་ལ་འཆི། །ཞག་གསུམ་ལྔ་དང་བདུན་ན་འཆི། །མཁལ་མ་དག་ལ་རྩ་བརྒྱད་དེ། །གཉིས་ནི་གློ་བའི་ལྗོན་ཤིང་རྩ། །ནུ་མའི་གྱེན་ལ་ཐུར་གང་ནའོ། །གཉིས་ནི་གྱེན་རྒྱུ་བླ་གནས་རྩ། །ཆུ་སོ་དག་ཏུ་རྒྱུ་བ་འོ། །གཉིས་ནི་དཔྱི་ཡི་ཁ་གཟར་ནས། །བྱིན་གཞུག་ལོང་ལ་ཕྱིར་འཁྱུད་དོ། །ཁ་དོག་སྔོན་པོར་འགྱུར་ནས་འཆི། །དེ་བས་ཞག་གསུམ་དག་ན་འོ། །ཕོ་བ་དག་ལ་པོ་རྩ་དང་། །སྙིང་དང་འབྲེལ་ཏེ་མིད་པ་དང་། །བསྒྲིལ་ནས་ཨོལ་མདུད་ནང་དུ་འགྲོ །སོ་ཡི་ཐག་པ་འགྲམ་པའི་ཕྱི། །ཕོ་རྩ་བདུད་ཀྱི་ཐག་པ་འོ། །མཁྲིས་པའི་རྩ་ནི་ཚང་བུ་ཆུང་། །གཉེར་མ་ཆེན་པོ་དག་ན་ཡོད། །ཐུར་གསུམ་ཚད་དེ་བ་ཐག་འདྲ། །ཞག་ནི་བདུན་
130. ན་མཁྲིས་པ་སྐྱུག །ལུས་སེར་ཁ་དོག་ཉམས་ན་འཆི། །ལོང་ནི་ལོང་རྩ་ཁྱུད་མོ་སྟེ། །དཀུ་གཡས་ཕོ་ལོང་འཁྱུད་མོའི་རྩ། །མར་སོང་རྩ་བོ་ཆེ་དག་དང། །ལོང་གི་ནང་འགྲམ་དག་དང་ངོ་། །ལོང་ན་སོང་ན་ལོང་ཆུ་སེར། །ཡར་ལ་དག་ནི་སྐྱུག་པ་འོ། །མར་ལ་བྱུང་ན་ཆུ་སེར་དྲག།།སྐད་ཆག་མིག་སེར་ཟུག་གཟེར་ཆེ། །ལོང་རྫེམས་སོང་བས་གསུམ་ལྔ་ན། །རྒྱུ་མའི་རྩ་ནི་བ་ཐག་འདྲ། །གང་སྦྲ་འདོམས་འོག་དག་ན་ཡོད། །དཀར་ནག་རྡོལ་ན་ཐུར་དུ་འགྲོ །བསམ་སེའུ་མངལ་སྣོད་དག་ཡིན་ཏེ། །སྐྱེ་གནས་རྩ་ནི་ཀུན་དང་འབྲེལ། །ལྟེ་བའི་དཀྱིལ་ནས་གྱེས་པ་ནི། །བུད་མེད་ཚིགས་པ་བཅོ་ལྔ་ནའོ། །མཆེར་པ་མཆིན་པའི་གཡོན་ལོགས་ན། །བཤུལ་ཉའི་ལྐོག་ན་ཉ་མོ་ཁ། །མཆེར་མཆིན་འདོམས་པའི་རྩ་ཡོད་དེ། །མཁའ་མ་མཆིན་པའི་རྩ་གཅིག་ནི། །དཔྱི་ལྟག་མཁལ་མའི་སྟེང་ན་ཡོད། །ལྷེན་སྣ་མཆིན་དྲིའི་བྱ་ལག་ཆོད། །མིག་སེར་དང་ག་འགྲིབ་པ་དང་། །མཁྲིས་སྐྱུག་མར་ལ་འཁྲུ་ཡང་སྲིད། །དཀུ་ཡི་ལྟོང་ལྟོང་གཉིས་དག་ན། །མཁལ་མ་ཕོ་རྩ་བསྡོངས་པ་ཡོད། །ཆོད་ན་ཆུ་སྲི་རྐེད་པ་འཁོར། །ལྟེ་བའི་ཕར་མཆན་ཚུར་མཆན་ན། །ལོང་དང་མཁྲིས་པ་བསྡོངས་པ་གནས། །ཆོད་ན་ལོང་ཆུ་མཁྲིས་པ་སྐྱུག །གཉེར་མ་རིང་པོའི་ལྐོག་དག་ན། །རྒྱུ་མའི་རྩ་ཆོད་རྒྱུ་འདྲིལ་ཞིང་། །ཞག་བདུན་དག་ན་འཆི་བར་འགྱུར། །སྲིད་རྩ་སྦུ་ནི་ནེ་གུ་ན། །ཆོད་ན་བཅུག་འདུག་ན་ཚ་ཆེ། །ཤ་ནི་བཤུལ་ཤ་རྟ་ཤ་གཉིས། །ནུ་ཤ་དག་དང་ནང་བཤུལ་ཤ། །བཤུལ་ཤ་དང་ནི་རྟ་ཤ་ཆོད། །ལུས་རེངས་བྱང་ཁོག་རྣག་ངན་ལྷུང་། །བཞག་ཤ་བསྡོམས་ན་འབོག་པར་འགྱུར། །ནུ་མའི་མཐེན་ཤ་ཆོད་ན་ནི། ། བྱང་ཁོག་ནང་དུ་རྣག་ལྷུང་འགྱུར། །སྐེ་ཡི་འགྱུར་ཤ་ཆོད་ན་ཡང་། །བྱང་ཁོག་ནང་དུ་རྣག་ལྷུང་འགྱུར། །ཡང་ན་ཀླད་པ་དག་ལ་འགྲོ །སྒྲོག་རུས་གཉིས་ཀྱི་བར་དག་ན་། །སྙིང་ཁུང་རུས་འགོ་དག་གི་ཤ། །བྱ་ནི་མ་བུ་འཕྲད་འདྲའི་ཤ། །གློ་སྙིང་གཉིས་ཀྱི་ཤ་དག་སྟེ། །རྦད་ཀྱིས་ཆོད་ན་མོད་ལ་འཆི། །ཡང་ན་བདུན་དགུ་
131. བཅུ་གཅིག་ན། །སྐེ་ལ་རུས་པའི་འཕང་ལོ་གསུམ། །སྒལ་པ་འཕང་ལོ་ཉི་ཤུ་ལྔ། །རྩིབ་མ་ཉི་ཤུ་བཞི་དག་སྟེ། །ནམ་ཚོང་རྩིབ་མ་སྒྲོག་རུས་པ། །ལག་འགོ་རྩིབ་མ་ཞེ་དྲུག་སྟེ། །རྩིབ་རིངས་དག་ཀྱང་གསུམ་དུ་འདོད། །རྩིབ་ཐུང་དག་ཀྱང་གསུམ་དུ་འདོད། །བྲང་རུས་དྲུག་དྲུག་བཅུ་གཉིས་ཏེ། །བྲང་རུས་གྲུ་བཞི་དྲུག་དང་གཅིག །རྩིབ་མ་ཆག་ན་ཟུར་གཟེར་ཆེ། །བྲང་རུས་དག་ཀྱང་འབྲས་སུ་འགྲོ །སྒལ་པའི་རུས་པ་མཆིན་པར་འགྱུར། །བརྒྱུངས་པ་དག་ཀྱང་རྣགས་ནས་འཆི། །ཆོད་ན་དྲོད་ཆེ་ཚོར་ངེས་མེད། །དྲན་པ་མི་གསལ་འཆི་བར་འགྱུར། །སྒལ་པའི་གསང་ལ་ཉེན་མེད་དེ། །འབྲས་ཐབས་སུ་ནི་འགྱུར་བ་སྲིད། །ཆུ་བ་དང་ནི་རྒྱུས་པ་དང་། །རྟ་ཤ་རྒྱུས་པ་དག་དང་འབྲེལ། །བཤུལ་ཤ་ཆུ་བ་དག་དང་ནི། །སྙིང་དང་མཁལ་མ་རྒྱུས་པ་སྟེ། །གློ་མཆིན་མཆེར་པ་ཤུ་བ་འོ། །དཀུ་ཡི་རུས་པ་ལྕགས་འདྲ་སྟེ། །ཚད་ནི་ཐུར་གསུམ་དག་ཡིན་ནོ། །བུ་ག་དགུ་ནས་རྩ་དགུ་དང་། །རྒྱུས་པ་ཆུ་བ་དག་འགྲོགས་ཏེ། །དྲ་མིག་དགུ་པ་དཀུ་ཡིརུས། །གསུམ་གསུམ་ཉི་ཤུ་རྩ་བདུན་ནོ། །གཡས་པ་དང་པོ་ལོང་གའི་རྩ། །ཆུ་བ་སྟོབས་ལྡན་དག་ཡིན་ཏེ། །རྒྱུས་པ་ནར་པ་ཁ་ཡིན་ནོ། །དེ་འོག་རྩ་ནས་བསམ་སེའུ་རྩ། །ཆུ་བ་སྒྱིད་ཁུང་འཁོར་བ་སྟེ། །རྒྱུས་པ་དག་ནི་བྱ་ལག་གོ །དེ་འོག་བུ་ག་གསུམ་པ་ན། །རྩ་ནི་མཁལ་རྩ་དག་ཡིན་ཏེ། །ཆུ་བ་བཅུད་འཐེན་དག་དང་ནི། །རྒྱུས་པ་འཐེན་སྡུད་ཞེས་བྱ་འོ། །བུ་ག་བཞི་པ་དག་ནས་ནི། །རྩ་ནི་མཁྲིས་རྩ་དག་ཡིན་ཏེ། །ཆུ་བ་ཕོ་མོ་རྒྱུས་ཁ་སྡུད། །བུ་ག་ལྔ་པ་དག་ནས་ནི། །རྩ་ནི་སྲོག་རྩ་ནག་པོ་འོ། །ཆུ་བ་པིར་འདྲ་རྒྱུས་ཁ་རིང་། །གཡོན་གྱི་དང་པོ་རྒྱུས་པའི་རྩ་། །ཆུ་བ་ཁ་འཛིན་རྒྱུས་པའི་འོག །འབྲེལ་བ་རྟིང་ཆུ་དག་དང་འབྲེལ། །བུ་ག་གཉིས་པ་ཕོ་བའི་རྩ། །རྒྱུས་པ་བྱ་ལག་ཆུ་བ་ལག །བུ་ག་གསུམ་པ་སྲོག་རྩའི་རྩ། །ཆུ་བ་ཤིང་འདྲ་རྒྱུས་པ་ཆུ། །བུ་ག་བཞི་པ་སྲིད་ཀྱི་རྩ། །རྒྱུས་པ་རྡེའུ་ཆུ་བས་རུ་ཏྲ། །མདུན་དུ་རྩ་གསུམ་ཁྲིད་པ་ནི། །སྲིད་རྩ་
132. མཁལ་རྩ་གཡས་དང་གཡོན། །རྒྱུས་རྩ་ནག་པོ་རུས་རྩ་གསུམ། །རུས་པའི་ཐིག་སོར་ནས་ཚོན་དགུ །དེ་རུ་ཕོག་ན་རོ་སྟོད་དག་ཏུ་འགྲོ །སྟོད་གཟེར་ལུ་ཞིང་ཁྲག་ཏུ་འོང་། །དབུགས་རྒོད་གཟེར་ཟུག་ཆེ་བ་སྟེ། །དགུ་དང་བཅུ་གཅིག་བཅུ་བདུན་ན། །རུས་པ་ཙོག་ཙོག་དག་ནས་ནི། །ནུ་མ་ཐུར་བཞི་སོར་བཅུ་དྲུག །རྐང་གི་རུས་པ་གནད་དུ་བརྩི། །ནུ་མ་ལ་ཕོག་ནུ་ཤ་བརྩིག །ན་ཚ་ཆེ་སྟེ་ལྷོག་ཐབས་སྐྲངས། །ལོང་དུ་རྣག་སོང་སྦྲུལ་འགོ་དབྱེ། །རྩིབ་ཐུང་ཞེ་གཉིས་གསུམ་དུ་ཐོན། །ནུ་མ་ལྐོག་གི་ནས་ཐུར་གསང་། །དེ་བས་དམན་པ་མཆིན་དྲི་སྟེ། །དཀར་པོ་རྡོལ་ན་གླལ་ཞིང་སྨུག །ཤེད་ཉམ་ཆུང་དུ་ཆུང་དུ་འགྲོ །བྱ་རྨྱང་བྱེད་དེ་མོད་ལ་འཆི། །དེ་ལ་མ་ཤི་དགུ་དང་བཅུ། །དེ་ལ་ལོག་ན་བཅུ་དྲུག་དང་། །ཉི་ཤུ་རྩ་གསུམ་དག་ན་འཆི། །ཚིགས་པ་བཞི་པ་ཡན་ཆོད་ན། །དཔྱང་ཐག་དག་ནི་གནས་པ་སྟེ། །ལྔ་པ་དྲུག་པ་བདུན་པ་ནི། །གློ་སྙིང་གཉིས་ཀྱི་ཡུལ་དུ་འདོད། །བཤུལ་ཤ་ཆོད་པ་དག་གིས་ནི། །དགྱེ་དགུ་མི་ཤེས་ན་ཚ་ཆེ། །རྟ་ཤ་ནུ་ཤ་དེ་བཞིན་ནོ། །ལག་འགོ་བར་དང་དགུ་ཚིགས་བར། །ཚིགས་པ་ལྔ་པ་ལྷ་བའི་གསང་། །བརྒྱད་པ་དག་དང་དགུ་པ་གཉིེས། །མཆིན་དྲིའི་འདོག་ས་དག་ཡིན་ཏེ། །གྱེན་དུ་སོང་ན་གློ་གཤམ་ན། །ཐུར་དུ་སོང་ན་མཆིན་པ་ལ། །ཐད་ཀར་སོང་ན་གསང་དུ་འོ། །བཅུ་དང་བཅུ་གཅིག་བཅུ་གཉིས་བར། །གྲུ་མོས་བསྐོར་བ་མཆིན་པའི་ཡུལ། །མཆིན་པ་མཁྲིས་པ་མཆེར་པ་ཡི། །སྐད་ཅིག་དག་ལས་འཆི་བར་འགྱུར། །མདུན་གྱི་ལྷེན་སྣ་རྩིབ་ཐུང་སྣ། །ཕོག་ན་མཆིན་པ་དག་ལ་འགྲོ །མོད་དུ་མ་འཆི་གསང་ལ་སོང་། །དགུ་ཚིགས་ནས་ནི་སོར་བཞི་ན། །མཆིན་པའི་ལྡེབས་ཡོད་གནད་དུ་འོ། །དེ་ནས་ཐུར་གང་བཅལ་བ་ན། །ནང་རྟོལ་མཁལ་རྩ་ནེ་གུ་ཡོད། །རྣག་བབས་མཁལ་ཚིལ་འཇུ་བ་འོ། །བྱ་མཆུ་དག་ནས་ཚོན་དོ་བརྩལ། །ཕོ་བའི་རྫེམས་ཀྱི་གནད་ཡོད་འཆི། །ཟངས་ཚགས་མཁྲིས་རྩ་ཆོད་ན་འཆི། །ལྟེ་བ་ནས་ནི་མཐེབ་ལོང་གཅིག །དེས་སྐོར་ལོང་གི་གནད་དག་
133. གོ །ལོང་ནི་རིམ་གསུམ་དག་ཏུ་སྟེ། །དབུགས་སྡོམ་ཡང་ན་ཟད་ནས་འཆི། །གསུམ་དང་ལྔ་བདུན་དག་ན་འཆི། །གཤགས་ན་འཚོ་བ་དག་ཏུ་འགྱུར། །དེ་ནས་མཐེབ་ལོང་གང་ན་ནི། །རྒྱུ་མ་ནག་པོ་གནས་པ་སྟེ། །རྒྱབ་ཀྱི་བཅོ་བརྒྱད་པ་ན་འོ། །བཅོ་ལྔ་མཁལ་མའི་འབྲས་བུ་སྟེ། །བཅུ་བཞི་མཁལ་མའི་ཚིལ་བུ་འོ། །བརླ་ཁུག་བདུད་ཀྱི་རྩ་མིག་ཆོད། །མོད་ལ་འཆི་བ་དག་ཏུ་འོ། །མིད་པ་དག་ལ་སོང་ན་ནི། །ཟུར་གཟེར་ཆེ་ཞིང་འདུག་མི་ཚུགས། །ཕལ་ཆེར་མྱུར་འཆི་བཅུ་གསུམ་ནའོ། །གཞུག་ཐུང་རུས་པ་ན་ཚ་ཆེ། །བཅུ་གཅིག་བཅུ་གཉིས་དག་ན་འཆི། །སོ་མ་རཱ་ཛ་ལས་བྱང་ཁོག་དང་དོན་སྣོད་ཀྱི་མཚན་ཉིད་བསྟན་པའི་ལེའུ་སྟེ་ང་གཅིག་པའོ།། །།དེ་ནས་ལ་ཉེའི་རྟེན་འབྲེལ་ནི། །སྟོན་ཟླ་གསུམ་ལ་མཆིན་པ་ལ། །ནད་ཞུགས་ཉི་མ་ནུབ་དང་ནི། །ནུབ་བྱང་མཚམས་ནས་འདྲེ་གནོད་དེ། །ཀླུ་དང་བདུད་དུ་བཅས་པ་གནོད། །ཡུན་རིང་དག་ན་འཆི་བ་སྟེ། །དགུན་ཟླ་གསུམ་ལ་འཚོ་བར་འགྱུར། །སྨན་པ་བྱང་ནས་འོང་ན་བཟང་། །སྔོན་པོ་གྱོན་དང་སྔོན་པོ་འདིངས། །ལྕགས་འདྲ་ཅི་ལྟ་བུ་ཡང་ངན། །དཔྱིད་ཟླ་གསུམ་ལ་མཆེར་པའི་ནད། །ཞུགས་ན་ཉི་མ་ཤར་དང་ནི། །ཤར་ལྷོ་མཚམས་ནས་འདྲེ་གནོད་དེ། །ལྷ་དང་སྲུང་མ་དག་དང་ནི། །དྲི་ཟའི་གདོན་དུ་བསྡོངས་པ་གནོད། །འཚོ་ན་སྟོན་ཟླ་གསུམ་ལ་འཚོ། །སྨན་པ་ནུབ་ནས་འོང་ན་བཟང་། །གོས་དང་ཁ་དོག་འདམ་ག་ཅན། །ཤིང་གི་མདོག་དང་ཕྲད་ན་ངན། །མགོ་བོ་ཤར་དུ་བསྟན་པ་འམ། །དབྱུག་པ་ཤིང་བུ་ཐོགས་པ་དང་། །ཕྲད་ན་ཤིན་ཏུ་ངན་པ་འོ། །དབྱར་ཟླ་གསུམ་ལ་གློ་ནད་ཞུགས། །ཉི་མ་ལྷོ་དང་ལྷོ་ནུབ་ནས། །བཙན་དང་གཤིན་རྗེ་བསྡོངས་པས་གནོད། །འཚོ་ན་ཐ་ཆུངས་བཞི་ན་འཚོ། །སྨན་པ
134. མཚམས་ནས་འོང་ན་བཟང་། །མེ་མདོག་ཅན་དང་ཕྲད་ན་ངན། །ཁ་ནི་ལྷོ་རུ་བལྟས་ན་ངན། །དགུན་ཟླ་གསུམ་ལ་སྙིང་ནད་ཞུགས། །ཉི་མ་བྱང་ངམ་བྱང་ཤར་ནས། །གནོད་སྦྱིན་དང་ནི་རྒྱལ་པོ་གནོད། །འཚོ་ན་དཔྱིད་ཟླ་གསུམ་ལ་འཚོ། །སྨན་པ་ཤར་ནས་འོང་ན་བཟང་། །ཁ་དོག་དཀར་བ་དང་འཕྲད་ངན། །ཁ་ཡང་(བྱས་)དུ་བལྟས་ན་ངན། །སྤྱིར་ན་ཁྲག་ཐོགས་སྣོད་སྟོངས་དང་། །ཡུགས་ས་མོ་དང་འཐབ་པ་དང་། །བནྡེ་བོན་པོ་གོས་ནག་ཅན། །ཁྱི་དང་ཕག་དང་འཐབ་པ་དང་། །བྲེ་མཚོན་སྣོད་སྟོང་སྔས་ན་བཅུག །སྨན་པ་ལ་ཁྲོ་བཀུར་སྟི་ཆུང་། །བྲ་བོ་སྲན་མ་ཉུང་མ་དང་། །ཡུངས་ཀར་སྒོག་པ་ངན་པའོ། །སོ་མ་རྭ་ཛ་ལས་ལ་ཉེ་བརྟག་པའི་ལེའུ་སྟེ་ང་གཉིས་པའོ།། །།ཨ་བ་རི་ཡི་རི་རྩེ་ལ། །དྲང་སྲོང་བཞི་ཡིས་བསྐོར་བ་ལ། །བདུད་རྩི་སྨན་གྱི་སྦྱོར་བ་ནི། །འཁོར་ལ་དེ་ནི་བཀའ་བསྩལ་ཏོ། །ཡོན་ཏན་རྒྱས་པའི་སྐུ་མདོག་གསེར་དང་འདྲ། །ཤེས་རབ་རང་བཞིན་རལ་གྲི་པོ་ཏི་འཛིན། །ཀུན་གྱི་གསོས་གྱུར་མཉམ་པའི་སྐྱིལ་ཀྲུང་བཞུགས། །ཤེས་རབ་ཆེན་པོའི་སྐུ་ལ་ཕྱག་འཚལ་ལོ། །དེ་ནས་ཡང་དག་(དྲང་སྲོང་གིས)ཞུས་པ་ནི། །ཐབས་གང་གིས་ནི་ནད་བསལ་བྱ། །དེ་ནི་སྨན་གྱིས་གསོ་བར་བྱ་(ལེན་གསུངས་པ)། །སྨན་ནི་ས་དང་ཤིང་དག་དང་། །ཆུ་དང་རྡོ་བ་དག་ལ་བབས། །ས་ལ་བབས་པ་མུ་ཟི་དང་། །བྲག་ཞུན་དག་ལ་སོགས་པ་འོ། །ཤིང་ནི་རྩ་བ་སྡོང་བུ་དང་། །མེ་ཏོག་ལོ་མ་འབྲས་བུ་དང་། །ཚི་བ་དང་ནི་ཐང་ཆུ་འོ། །ཆུ་ནི་ལན་ཚྭ་རྒྱམ་ཚྭ་དང་། །ཁ་རུ་ཚྭ་དང་ཙབས་རུ་ཚྭ། །དེ་ལ་སོགས་པ་ཆུ་དག་གོ །རྡོ་ནི་ཅོང་ཞི་གསེར་དང་དངུལ། །ཟངས་ལ་སོགས་པ་འདི་དག་གོ །རོ་ནི་ཁ་དང་མངར་བ་དང་། །སྐྱུར་དང་ལན་ཚྭ་དག་དང་ནི། །ཚ་བ་དང་ནི་བསྐ་བ་དྲུག །སྦྱར་ཐབས་ཕྱེ་མ་རིལ་བུ་དང་། །ཐང་དང་བཤལ་དང་སྐྱུག་དང་ནི། །འཇམ་རྩི་སྨན་མར་དག་ཏུ་འོ། །མུ་ཟི་དག་དང་
135. རྣམ་པ་གསུམ། །རབ་ནི་དཀར་སེར་ཤིན་ཏུ་མཁྲེགས། །དྲི་ཆུ་ལྡད་པ་བག་ཕྱེ་འདྲ། །ཡང་ཞིང་ས་དང་བྲལ་བ་འོ། །འབྲིང་ནི་མདོག་སེར་ཅུང་ཞིག་སོབ། །ས་དང་ཅུང་ཟད་འདྲེས་པ་འོ། །ཐ་མ་ཁ་དོག་ནག་པོ་སྟེ། །དྲི་ཆེ་ས་དང་འདྲེས་པ་འོ། །ནད་ཁམས་ཀུན་ལ་མཆོག་ཏུ་ཤིས།།རླུང་དང་མཁྲིས་པ་བད་ཀན་དང་། །འདུས་པའི་ཆུ་སེར་ཞི་བར་བྱེད། །རྒས་སྲ་གཉེར་མ་སངས་པ་དང་། །ཤ་མདངས་དཀར་དང་དབང་པོ་གསལ། །སྐྲ་ནག་རུས་པ་མཁྲེགས་པར་འགྱུར། །དེས་ནི་རྡོ་རྗེ་འདྲ་བར་བསྟན། །རབ་ན་ཕྱེ་མར་སྦྱར་བ་ནི། །མུ་ཟི་སྲང་བཞི་དག་དང་ནི། །པི་པི་ལིང་དང་ཆ་སྙོམས་ནས། །གཏང་བས་མཁྲིས་པའི་ནད་རྣམས་དང་། །ཆུ་སེར་དག་ལ་རྡོ་རྗེ་བཞིན། །མུ་ཟི་སྲང་གཅིག་དག་དང་ནི། །ར་མཉེ་བ་དང་ཉེ་ཤིང་བ། །ཁ་རུ་ཚྭ་དང་སྦྱར་བས་ནི། །རྣག་དང་ཆུ་བ་དག་དང་ནི། །རླུང་ནད་ཅན་ལ་རྡོ་རྗེ་བཞིན། །མུ་ཟི་སྲང་གཅིག་དག་དང་ནི། །རྔུལ་བ་ར་ནས་རྩམ་པ་དང་། །ཀ་ར་དག་དང་སྦྱར་པས་ནི། །གློ་དང་སྙེིང་གི་ནད་རྣམས་འཇོམས། །མུ་ཟི་སེང་ལྡེང་གུར་གུམ་དང་། །སྐམ་ན་ཝ་རའི་ཐལ་བར་སྦྱར། །ཁྲག་ནད་ཆུ་སེར་དྭངས་མ་དབྱེ། །མུ་ཟི་དག་དང་སྐར་མ་ཡི། །ཆུ་དང་སྦྱར་བས་ནད་ཀུན་འཇོམས། །མུ་ཟི་དག་དང་བྲ་མའི་འབྲུམ། །བཅས་པས་བཅུད་ཀྱི་ལེན་དུ་འགྱུར། །མི་ཟི་ཐ་ཀར་རྡོ་རྗེ་དང་། །ནིམ་བ་པ་ཏོ་ལ་སྦྱར་བ། །ཆུ་སེར་ཐམས་ཅད་རོལ་དུ་གསོད། །མུ་ཟི་དག་དང་སྐམ་པ་དང་། །ཀ་ཤོ་ཀ་དང་ཀེ་ཏ་དག །སྦྱར་བས་གློ་བའི་རྣག་རྣམས་སྐེམ། །ལྡེ་གུ་སྦྱར་བར་བྱ་བ་ནི། །མུ་ཟི་དག་དང་ཙེ་འུན་ཀྲ། །ཨ་རུ་ར་དང་བ་རུ་ར། །སྐྱུ་རུ་ར་དང་སྦྲང་རྩིར་སྦྱར། །ལྡེ་གུས་བད་རླུང་ནད་རྣམས་སེལ། །མུ་ཟི་པི་པི་ལིང་དང་ནི། །སྦྲང་རྩི་དག་དང་ལྡེ་གུར་སྦྱར། །ཟོས་པས་མཁྲིས་དང་ཆུ་སེར་འཇོམས། །མུ་ཟི་དག་དང་ཝར་ན་དང་། །བཅས་པས་སྦྲང་རྩིར་སྦྱར་བ་ནི། །ཆུ་སེར་ནག་པོ་འཇོམས་པར་བྱེད། །མུ་ཟི་དག་དང་ཨ་བ་རི། །ཆུ་དང་སྦྲང་རྩིར་སྦྱར་བ་ཡིས། །
136. ནད་རྣམས་ཐམས་ཅད་འཇོམས་པེ་བྱེད། །འབྲས་བུ་གསུམ་གྱི་ཕྱེ་དག་དང་། །མུ་ཟི་དག་དང་སྦྲང་རྩིར་སྦྱར། །འདུས་པའི་ནད་རྣམས་སེལ་བའི་མཆོག །མུ་ཟི་དག་དང་སྣུམ་ཆེན་དང་། །མཱུ་ལ་རྣམ་གཉིེས་འབྲས་བུ་གཅིག །སྦྲང་རྩི་དག་དང་སྦྱར་བ་ནི། །ཆུ་སེར་ནད་རྣམས་འཇོམས་པར་བྱེད། །སྨན་མར་དག་ནི་ཤིན་ཏུ་བསྔགས། །མུ་ཟི་ཨ་ཤྭ་མཱྭ་ལ་དཀར། །ལྡེ་གུ་རྩ་དང་བསམ་སེའུ་དང་། །དེ་རྣམས་དག་ནི་གདུལ་བྱས་ཏེ། །ཆུ་དང་འོ་མ་སུམའགྱུར་ཆུ། །མར་ནི་སྲང་བཅུ་དག་དང་སྦྱར། །འདུས་པའི་ནད་ནི་སེལ་བར་བྱེད། །མུ་ཟི་དག་དང་ཨ་རུ་ར། །བསྐོལ་བའི་ཁུ་བ་མར་དང་སྦྱར། །དེ་ཡང་བཅུད་ལེན་དག་ཏུ་འགྱུར། །སེང་ལྡེང་དང་ནི་ནིམ་པ་དང་། །ཐ་ཀར་རྡོ་རྗེ་དག་དང་ནི། །གསོ་མ་ར་ཙ་སྣུམ་ཅན་བཅས། །ཆུ་སྲང་སུམ་ཅུ་རྩ་བཞི་དང་། །འོ་མ་དེ་ཡི་ཕྱེད་དུ་དུ། །མར་སྲང་སུམ་ཅུ་སྦྱར་བྱས་ན། །ཆུ་སེར་ནད་རྣམས་འཇོམས་པར་འགྱུར། །སོ་མ་རཱ་ཛ་ལས་མུ་ཟི་སྦྱར་ཐབས་བསྟན་པའི་ལེའུ་སྟེ་ང་གསུམ་པའོ།། །།དེ་ནས་བྲག་ཞུན་སྦྱར་ཐབས་ནི། །ས་ཆུ་ཡང་བ་ཤིན་ཏུ་བཟང་། །ས་ཆེ་ལྕི་བ་ངན་པ་འོ། །དང་པོ་ཆུ་ནང་མཉེས་ནས་ནི། །ཆུ་བཞུར་ས་དང་དབྲལ་བར་བྱ། །དེ་ནས་བསྐོལ་ལ་ཁཎྜ་བྱ། །སྦྱར་ཐབས་བྲག་ཞུན་དག་དང་ནི། །པི་པི་ལིང་དང་ཀ་ར་སྦྱར། །གློ་སྙིང་ནད་རྣམས་ཞི་བར་བྱེད། །བྲག་ཞུན་དག་དང་གུར་གུམ་དང་། །ཀ་ར་དག་དང་སྦྱར་བ་ནི། །མཆིན་པའི་ནད་ལ་མཆོག་ཏུ་བསྔགས། །བྲག་ཞུན་དག་དང་ལྡེ་གུའི་རྩ། །རྩ་དེའི་རྩ་བ་དག་དང་ནི། །སྦྱར་བས་རླུང་མཁྲིས་བད་ཀན་དང་། །མཆོག་ཏུ་མཁྲིས་པའི་ནད་རྣམས་འཇོམས། །བྲག་ཞུན་སྦྲང་རྩི་དག་དང་སྦྱར། །ཁྲག་ནད་ཐམས་ཅད་སེལ་བར་བྱེད། །བྲག་ཞུན་སྒོག་སྐྱ་ཁ་རུ་ཚ། །རྒྱམ་ཚྭ་སྦྲང་རྩིའི་ལྡེ་གུ་ཡིས། །མཆིན་པའི་འོར་ནད་སེལ་བར་བྱེད། །འབྲས་བུ་གསུམ་དང་པ་ཏོ་ལ། །པི་པི་ལིང་དང་ཁ་རུ་ཚྭ། །གསོ་
137. མ་ར་ཙ་རྒྱ་ཚྭ་དང་། །ཤིང་ཚྭ་ལྕེ་ཕོག་དཀར་པོ་དང་། །བྲག་ཞུན་དག་དང་སྦྱར་ནས་ནི། །སྦྲང་རྩི་ལྡེ་གུས་དམུ་རྣམས་སེལ། །འབྲས་བུ་གསུམ་དང་སྔོན་བུ་དང་། །བསྐོལ་ཏེ་ཁུ་བ་དག་དང་ནི། །བྲག་ཞུན་དག་དང་སྦྱར་བྱས་ཏེ། །སྦྲང་རྩི་སྦྱར་བས་འཁྲུ་བ་སྟེ། །དམུ་དང་ཆུ་སེར་ནད་རྣམས་འཇོམས། །ཁ་རུ་ཚྭ་དང་རྒྱམ་ཚྭ་དང། །ཡ་བཀྵ་ར་གུར་གུམ་རྣམས། །བྲག་ཞུན་དག་དང་སྦྱར་བ་ཡིས། །མཆིན་པའི་ཁྲག་སྐྲན་འཇུ་བར་བྱེད། །པི་པི་ལིང་དང་ཕོ་བ་རིས། །ཁ་རུ་ཚྭ་དང་རྒྱམ་ཚྭ་དང་། །བྲ་གའི་རྩ་བ་གཟེ་མ་དང་། །བྲག་ཞུན་དག་དང་སྦྲང་རྩི་བསྡུས། །བུད་མེད་ཁྲག་སྐྲན་ཞི་བར་བྱེད། །ཡང་ན་པི་པི་ལིང་དག་དང་། །བྲག་ཞུན་སྦྲང་རྩི་སྦྱར་བས་ཀྱང་། །ཡང་ན་ཨ་རུ་ར་དང་ནི། །པི་པི་ལིང་དང་བྲག་ཞུན་དང་། །བུ་རམ་དག་དང་ལྡེ་གུར་སྦྱར། །ཁྲག་སྐྲན་འཇིག་པར་བྱེད་པ་འོ། །སོ་མ་རཱ་ཛ་ལས་བྲག་ཞུན་གྱི་བཅུད་ལེན་བསྟན་པའི་ལེའུ་སྟེ་ང་བཞི་པའོ།། །།དེ་ནས་ཡང་གསུངས་པ། །ཤིང་ལ་བབས་པ་དག་ལ་ནི། །རྩ་བ་དག་དང་སྡོང་བུ་དང་། །ལོ་མ་མེ་ཏོག་འབྲས་བུ་དང་། །ཚི་བ་ཐང་ཆུ་དང་བཅས་པའོ། །ཁ་དང་མངར་དང་སྐྱུར་བ་དང་། །ལན་ཚྭ་ཚྭ་དང་བསྐ་བ་འོ། །ཁ་དང་མངར་བས་མཁྲིས་པ་སེལ། །བསྐ་དང་ལན་ཚྭ་རླུང་ནད་སེལ། །སྐྱུར་དང་ཚ་བས་བད་ཀུན་སེལ། །ལར་ན་མཐུན་མཐུན་བྱེ་བྲག་གིས། །ནད་རྣམས་འཇོམས་པར་བྱ་བ་ནི། །དང་པོ་རླུང་ནད་བཅོས་པ་བསྟན། །དང་པོ་མགོ་རླུང་བཅོས་པ་ནི། །མགོ་བོའི་སྐྲ་དག་བྲེགས་ནས་ནི། །རྩི་མར་རྙིང་པ་བྱུག་པར་བྱ། །སྤྱི་གཙུག་ལྟག་པའི་རླུང་གསང་བསྲེགས། །དེ་ལྟག་འབོག་མཚམས་ཁ་གསུམ་བསྲེགས། །ཡང་ན་སྐྲ་དག་བཞར་བྱས་ཏེ། །གྲེས་མའི་ས་བོན་ཕུལ་གང་དང་། །ཟར་མ་དག་ནི་ཕུལ་གང་དང་། །ཁ་རུ་ཚྭ་ནི་སྲང་གཅིག་དང་། །མ་ཧེའི་མར་དང་ལྡེ་གུར་སྦྱར། །
138. བྱུགས་ཏེ་གྲོད་པ་དག་གིས་གཏུམས། །ཡང་ན་ཟར་མ་གསོ་མ་བརྔོས། །སྲུབ་ཀ་སྒོག་སྐྱ་བསྲེས་ནས་ནི། །ཞིབ་པར་བརྡུངས་ཏེ་མ་ཧེའི་མར། །མགོ་ལ་གཡོགས་ཏེ་མཚོགས་ན་འདོན། །གྲོད་པར་གཏུམས་ཏེ་ཞག་གསུམ་བཞག །ཡང་ན་པི་པི་ལིང་གི་ཕྱེ། །ཏིལ་མར་དག་ཏུ་བསྐོལ་ནས་ནི། །སྣ་རུ་བླུག་པས་ཞི་བར་འགྱུར། །རླུང་གིས་ཀླད་པ་ན་བ་ལ། །ཏིལ་མར་ནང་དུ་ཤིང་ཀུན་བླུག །ཀླད་པའི་རླུང་ནད་ཞི་བར་འགྱུར། །སྣ་བུག་ནང་དུ་བླུག་བར་བྱ། །ཏིལ་མར་ནང་དུ་བུ་རམ་དང་། །ཤིང་མངར་བླུག་པས་འཇམ་པ་ནི། །སྣ་རུ་བླུག་པས་འཚོ་བར་འགྱུར། །མགོ་ལ་རླུང་ཞུགས་བཅོས་པ་ནི། །ཡོས་འབྲས་ཁྲེ་ཡི་ཚོད་མ་དང་། །ཏིལ་མར་བརྡུངས་པ་གཏང་བར་བྱ། །དུར་བྱིད་རིལ་མ་ཙམ་ཅིག་གཏང་། །པི་པི་ལིང་གི་ཕྱེད་ཆུང་ཙམ། །འབྲི་མར་ཁུ་བ་བྱེའུ་སྒོང་གང་། །བསྐོལ་ནས་སྣ་ཡི་ནང་དུ་བླུག །མགོ་ནད་ཐམས་ཅད་ཞི་བར་བྱེད། །ཁོང་དུ་རུས་ཁུ་གཏང་བར་བྱ། །མགོ་ལ་ཙག་ཙག་གདབ་པར་བྱ། །རྗེས་ལ་སྣུམ་ནན་ཤིན་ཏུ་ཤིས། །ལྟག་པའི་ཆུ་བའི་རླུང་གསང་བསྲེག །སྤུ་བསྲེག་ཤུལ་དུ་ཏིལ་མར་བསྐུ། །དང་པོ་མགོ་རླུང་བཅོས་པ་འོ། །དེ་ནས་སྙིང་རླུང་བཅོས་པ་ནི། །ཞོ་ཤ་གསུམ་གྱི་སྨན་མར་གཏང་། །རུས་མར་འབྲས་སུ་གསུམ་གྱི་མར། །དེ་བཞིན་ཟས་ན་བཅུད་ལ་བསྟེན། །ཚིགས་པ་ལྔ་བདུན་ཁ་གསུམ་དུ། །མདུན་གྱི་བྱ་རོག་མིག་དང་ནི། །ནུ་མའི་བར་དུ་བཅོ་བརྒྱད་དེ། །ཕོ་ལ་ནུ་རྡོག་དག་ནས་ནི། །སོར་བཞི་གཡས་སུ་གདབ་པར་བྱ། །མོ་ལ་སོར་བཞི་གཡོན་དུ་འོ། །ཚིགས་པ་དང་པོའི་སར་བསྲེག་གོ །ནུ་མའི་དཀྱིལ་དུ་ཡང་བསྲེག་གོ ། སྒྲོག་རུས་གཉིས་ཀྱི་བར་ཡང་བསྲེག །གློ་ཡི་རླུང་གསང་བསྲེག་པ་ནི། །བཞི་པ་ལྔ་པ་ཐུར་གསང་སྟེ། །ཁ་གསུམ་བྱ་རོག་མིག་གཉིས་ཏེ། །ཨ་སོ་དག་ཀྱང་བསྲེག་པར་བྱ། །ཡིབ་མ་གཡེར་ཆུང་བཏབ་ལ་གཏང་། །ཆུང་ཆུང་(ཆུ་ཤོ་ཆུང་བ)མྱུ་གུའི་ཁཎྜ་གཏང་། །ཛཱ་ཏི་ཅུ་གང་ཀ་ཀོ་ལ། །ཤིང་མངར་ཕུར་མོའི་ཐལ་བ་དང་། །ཚ་བ་གསུམ་ནི་ཅུང་ཙམ་གཏང་། །
139. སུག་སྨེལ་ཅུ་གང་ལི་ཤི་དང་། །སྦྲང་རྩིའི་ལྡེ་གུ་བྱས་ལ་གཏང་། །སྟར་བུ་ཅུ་གང་ཟི་ར་དང་། །སུག་སྨེལ་ཁ་རུ་ཚྭ་དང་ནི། །ཕྱེ་མ་ཀ་ར་དག་ལ་བྱ། །ཆང་འཇམ་འོ་མ་གཏང་བར་བྱ། །གང་ཆང་སྐྱུར་ཚག་སྤང་བར་བྱ། །ཕོ་རླུང་ངག་གི་བཅོས་ཐབས་ནི་། །པན་ཙ་ཕ་ལའི་(བཟང་པོ་ལྔ་སྦྱོར)སྨན་མར་གཏང་། །ཁ་རུ་ཚྭ་ཡི་སྨན་མར་གཏང་། །འབྲས་བུ་གསུམ་གྱི་སྨན་མར་གཏང་། །རྒྱབ་ཀྱི་ཕོ་གསང་(བ་བཅུ་གསུམ)ཁ་གསུམ་བསྲེག །ཕན་ཚུན་གཉིས་ན་ཐུར་གསང་གང་། །ལྷེན་སྣ་དག་ནས་ཐུར་ཚོན་གང་། །ཁ་གསུམ་དུ་ནི་བསྲེག་པར་བྱ། །དེར་ནི་ཐུར་གང་ཁ་ལྔ་སྟེ། །དེ་འོག་ཐུར་གང་དགུ་རུ་འདོད། །ཐ་མ་བདུན་དུ་གདབ་པར་བྱ། །སེའུ་འབྲུ་བདུན་པའི་ཕྱེ་མ་གཏང་། །ལོང་རླུང་དག་གི་བཅོས་ཐབས་ནི། །སྒོག་སྐྱ་དག་གི་སྨན་མར་གཏང་། །ཚ་བ་གསུམ་དང་སེའུ་འབྲུ་དང་། །རྒྱམ་ཚྭ་ཁ་རུ་ཚྭ་དག་དང་། །དྲི་མ་འབོས་མོ་དག་དང་ནི། །བུ་རམ་དག་གི་ལྡེ་གུ་བྱ། །ཡང་ན་འཇམ་རྩི་ཤིན་ཏུ་ཤིས། །བཙོད་དང་ཐང་ཤིང་དག་དང་ནི། །ཤུ་དག་སླེ་ཏྲེས་པི་པི་ལིང་། །སུག་སྨེལ་ཀཎྚ་ཀཱ་རི་དང་། །ཤུ་རི་ཤུ་མོ་ཟྭ་དང་ནི། །ཡུང་བ་བསེ་ཡབ་འུ་སུ་སྟེ། །ཕྱེ་མ་ར་མར་དག་ཏུ་བསྐོལ། །འཇམ་རྩི་ཤིན་ཏུ་ཕན་པར་འགྱུར། །ལུས་བསྲང་སྐྱིལ་ཀྲུང་བཅས་ནས་ནི། །གྲུ་མོས་རྩིབ་ཐུང་སྣར་སླེབས་པ། །དེ་ནི་ལོང་ཕུགས་ཡིན་ཏེ་བསྲེག །བཅུ་བདུན་ལོང་གསང་ཁ་གསུམ་དུ། །ཐུར་མ་དག་ཀྱང་བརྡེག་པར་བྱ། །ལར་ན་ལྟེ་བ་ཁ་ལྔ་(པདྨ་ལྟར)ནི། །ལོང་གསང་དག་ཏུ་ཐུར་མ་བརྡེག །ལར་ན་བཅུད་ལབསྟེན་པ་ནི། །རླུང་གི་བཅོས་ཀ་ཐམས་ཅད་ལའོ། །མཁལ་མར་རླུང་ཞུགས་བཅོས་ཐམས་ནི། །རུས་པ་སྣ་ཚོགས་ཚྭ་སྣར་སྦྱར། །དེ་ཡི་སྨན་མར་གཏང་བར་བྱ། །ཤུ་མོ་ཟྭ་ཡི་སྨན་མར་གཏང་། །རྩ་བ་ལྔ་ཡི་སྨན་མར་རམ། །ཡང་ན་གཟེ་མའི་ཆང་དག་གམ། །ཡང་ན་འབྲས་བུ་གསུམ་གདུས་མར། །བཅུ་བཞི་བཅོ་ལྔ་ཐུར་གསང་ནི། །གོང་དུ་བདུན་ཏེ་འོག་ཏུ་དགུ །ཐུར་གསང་དག་ཏུ་ཤེས་པར་བྱ། །མཆིན་པར་རླུང་ཞུགས་བཅོས་
140. ཐབས་ནི། །མཆིན་པ་དག་གི་སྨན་མར་ཤིས། །ལུག་གམ་གཡག་གི་མཆིན་པ་ལ། །རྒྱུས་པ་ཆུ་བ་བསལ་ལ་བརྡུང་། །ཆུ་དངང་འོ་མར་བཙོ་བར་བྱ། །ཆུ་ཚོད་འོ་མ་ལུས་པ་དང་། །བཙགས་ལ་མར་དང་བསྲེ་བར་བྱ། །ཆུ་ཆོད་མར་དག་ལུས་པ་དང་། །འབྲས་བུ་གསུམ་དང་གུར་གུམ་དང་། །ཁ་རུ་ཚྭ་ནི་མཆོག་ཏུ་ཤིས། །སྦྲང་རྩི་དག་དང་བུ་རམ་སྦྱར། །མཆིན་པའི་རླུང་ལ་མཆོག་ཏུ་ཤིས། །ཡང་ན་འབྲས་བུ་གསུམ་གྱི་མར། །གཏང་བས་མཆིན་རླུང་འཇོམས་པར་འགྱུར། །བྲག་ཞུན་སྨན་མར་གཏང་བར་བྱ། །བརྒྱད་པ་དགུ་པ་ཁ་གསུམ་དུ། །ཐུར་མ་དག་ཀྱང་བསྔགས་པ་ཡིན། །རླུང་ལ་མེ་བཙའ་དག་དང་བཅུད། །སྨན་མར་བླུག་པ་ཀུན་ལ་འོ། །བུ་རམ་རྙིང་པ་ཀུན་ལ་ཕན། །རུས་མར་དག་ཀྱང་དེ་བཞིན་ནོ། །སྒ་དང་པོ་རིས་པི་པི་ལིང་། །སྤོད་དུ་བཏབ་ལ་ཁེམ་བུས་གཏང་། །སྐམ་ནི་ནར་སོན་ཆང་ཡིན་ཏེ། །རྗེས་ལ་མཆིན་གསང་མདུན་རྒྱབ་བསྲེག །སོ་མ་རཱ་ཛ་ལས་རླུང་རྣམས་བཅོས་པའི་ལེའུ་སྟེ་ང་ལྔ་པའོ།། །།དེ་ནས་མཁྲིས་ནད་བཅོས་པ་ནི། །མཁྲིས་པ་ཤ་སེར་དག་ལ་ནི། །བ་ལ་ཀ་དང་བ་ཤ་ཀ །ཏིག་ཏ་དུག་མོ་ཉུང་དང་ནི། །གསེར་གྱི་མེ་ཏོག་ཐང་གཏང་ངོ་། །ཏིག་ཏའི་ཐང་བཤལ་གཏང་བར་བྱ། །རྗེས་ན་ཞོ་དཀྲུགས་དག་གིས་བཅད། །གུར་གུམ་བདུན་པ་དག་དང་ནི། །ག་པུར་བདུན་པ་གཏང་བར་བྱ། །ད་ལའི་ཏིག་ཏའི་ཐང་དག་གཏང་། །བོང་བ་ཧོང་ལེན་ཡང་གཏང་། །རྩེའུ་ཅུང་དྲུག་འགོ་རྩ་རེངས་དང་། །མཁྲིས་པའི་གསེར་མདུང་གདབ་པར་བྱ། །མཇིང་པ་རེངས་ཤིང་རྣ་བ་འུར། །རྩ་གྲིམས་ཕྲ་ལ་དྲག་ཏུ་འཕར། །ཤ་སེར་མིག་སེར་ལྕེ་སེར་ན། །དང་ག་མི་བདེ་ཚ་བ་ཆེ། །གློ་ལ་བབས་ན་ག་པུར་གཏང་། །རྩེའུ་ཐུང་གློ་རྩ་གདབ་པར་བྱ། །མཆིན་པ་དག་ལ་བབས་པ་ནི། །མཆིན་རྩ་གདབ་ཅིང་གུར་གུམ་དང་། །བྲག་ཞུན་དག་ནི་གཏང་བར་བྱ། །ཕོ་
141. བ་ལ་བབས་སེར་པོ་ནི། །སླ་མོ་སྐྱུག་ཅིང་འཁྲུ་བ་ལ། །དུགས་ནི་ཆུ་ཡི་དུགས་བྱ་ཞིང་། །དོམ་མཁྲིས་པ་ཡི་ཕྱེ་མ་གཏང་། །ཡང་ན་ག་པུར་ཕྱེ་མ་གཏང་། །གླ་དགོ་ཚག་ཤ་ཤིན་ཏུ་བསྔགས། །མཁྲིས་པ་ཤ་ཡ་བཅོས་པ་ནི། །ཉམ་ཆུང་རྩ་ནི་ཞན་ན་འཆི། །ཉམས་སྟོབས་སྐྱེས་ན་འཆོ་བ་སྲེད། །ཀྱི་ལྕེ་དཀར་ནག་རྩ་བ་དང་། །ཏིག་ཏ་སྤང་རྩི་དོ་བོ་དང་། །ཅུ་གང་གུར་གུམ་གླ་སྒང་དང་། །ཤིང་ཚྭ་སུག་སྨེལ་བ་ལེ་ཀ །བ་ཤ་ཀ་དང་དུག་མོ་ཉུང་། །ཀ་ར་དྲུག་འགྱུར་དག་དང་སྦྱར། །རུ་ཐུང་མཁྲིས་པའི་གཤའ་རེངས་དང་། །རྩེའུ་ཅུང་དག་ཀྱང་གཏང་བར་བྱ། །མིག་སེར་དག་ཀྱང་དེ་བཞིན་ཏེ། །ཚྭ་དང་བཅུད་ཅན་བསྲུང་བར་བྱ། །ར་ཞོ་ཆག་ཙེ་གཏང་བར་བྱ། །མཁྲིས་པ་ལུད་པ་དག་ལ་ནི། །ཁ་བ་གསུམ་པོ་དག་དང་ནི། །ག་པུར་བྱེ་མ་གཏང་བར་བྱ། །རྩ་རྣམས་ཀ་སྨད་གཏང་བར་བྱ། །འབྲས་བུ་གསུམ་གྱི་ཐང་བཤལ་གཏང་། །དུག་མོ་ཉུང་གི་ཐང་ཡང་གཏང་། །ཀྱི་ལྕེ་བ་ཡི་ཐང་བཤལ་གཏང་། །སྤྱིར་ནི་ཟས་རྣམས་ཡན་ལ་གཏད།།ཤ་ཡི་མདོག་དང་སྟོབས་སྐྱེད་ཐུབ། །མཁྲིས་པ་གློར་ལུད་ལུ་བ་དང་། །ཅུ་གང་དག་གི་གྲང་ཐང་གཏང་། །གློ་རྩ་ཨ་སོ་མཁྲིས་རྩ་གདབ། །ཕོ་བར་ལུ་ན་བཤལ་གཏང་སྟེ། །ཨ་རུ་ར་ནི་མཆུ་སྙུང་དང་། །འོ་མའམ་ཆུ་ལས་སྦྱར་ལ་གཏང་། །མཁྲིས་པ་མཆེར་པར་ལུད་པ་ནི། །མཁྲིས་པའམ་དོམ་མཁྲིས་ཕྱེ་མ་གཏང་། །ཏིག་ཏའི་བཤལ་གཏང་མཆེར་རྩ་གཏང་། །མཁྲིས་པའི་ནད་ལ་མེ་བཙའ་སྤང་། །ཆག་ཙེ་ཞོ་དཀྲུགས་གཏང་བར་བྱ། །སོ་མ་རཱ་ཛ་ལས་མཁྲིས་པ་བཅོས་པའི་ལེའུ་སྟེ་ང་དྲུག་པའོ།། །།དེ་ནས་བད་ཀན་བཅོས་པ་ནི་། །ཟས་རྩུབ་པ་དང་དྲོད་ཆེན་དང་། །ཟས་ལ་ཐག་ཡོད་སྣུམ་ནག་ནས། །སྣུམ་བག་བཅུད་ཅན་རུལ་སུངས་སྤང་། །བད་ཀན་
142. སྨུག་པོ་བཅོས་པ་ནི། །ཤ་བའི་ཚོ་ཀུ་མ་ནུ་དང་། །འུ་སུ་ཀཎྚ་ཀཱ་རི་དང་། །སླེ་ཏྲེ་མ་ནུ་དག་དང་ནི། །ར་མཉེ་བ་དང་ཉེ་ཤིང་བ། །མཆོག་ཏུ་བསྔགས་པ་ཡིན་པར་གསུང་། །རྩེའུ་ཅུང་རུ་ཐུང་སྣོད་རྩ་གདབ། །ཤིན་ཏུ་སྐྱུགས་ན་གསོན་ཁྲག་གཏང་། །མ་ནུའི་བཤལ་ནི་མཆོག་ཏུ་བསྔགས། །ཨ་རུ་ར་དང་སྐྱུ་རུ་ར། །རྒྱམ་ཚྭ་མ་ནུའི་ཐང་གཏང་ངོ་། །ཆུ་བླུད་ཆུ་བསྐོལ་གཏང་བར་བྱ། །སྨུག་པོ་འཐབ་ན་འཆི་བར་འགྱུར། །མཆིན་པ་ཟགས་པ་དེ་བཞིན་ནོ། །བྲག་ཞུན་ཁ་རུ་ཚྭ་དག་དང། །པི་པི་ལིང་དང་སྦྱར་ལ་གཏང་། །གློ་མིག་འཚངས་ན་སྟར་བུ་དང་། ཛཱ་ཏི་ཅུ་གང་སུག་སྨེལ་དང་། །སྦྲང་རྩིའི་ལྡེ་གུ་གཏང་བར་བྱ། །གློ་རྩ་དག་ཀྱང་གཏང་བར་བྱ། །མ་ནུ་ཀཎྚ་ཀཱ་རི་དང་། །ཨ་རུ་ར་ཡི་ཐང་དང་ནི། །བཅའ་ལྒའི་བཞི་ཐང་གཏང་བར་བྱ། །མ་ནུའི་དྲོད་བཤལ་གཏང་བར་བྱ། །རྩ་གྲིམས་ལུས་ལྕི་ངོ་སྣུམ་དང་། །བད་ཀན་སྨུག་པོ་དག་ཏུ་འོ། །ལོང་དུ་ལྷུང་ན་ལྟེེ་བ་ན། །རྒོད་ཞོ་མཛོ་ཞོ་ཤིན་ཏུ་བསྔགས། །ཚྭ་ཆང་བསྲུང་ཞིང་ཡན་ལ་གཏད། །བད་མཁྲིས་འདོམས་རྩ་གཏར་བར་བྱ། །གླ་བ་དགོ་བ་སྐོམ་ཤ་གཏང་། །ལུག་ཤ་གསར་དང་ཆང་ཡང་གཏང་། །རྩ་ནི་ཤིན་ཏུ་ཞན་འགྱུར་ན། །སྐྱུག་ཅིང་དང་ག་མི་བདེ་ཞིང་། །ཁ་བསྔལ་ལྕེ་སྐྱ་སྐམ་པ་ནི། །མ་ནུའི་བཤལ་ཏང་གཏང་བར་བྱ། །ཅུང་ཟད་ཙམ་ནི་སྐྱུག་ཏུ་གཞུག །ཤུ་མོ་ཟ་ཡི་སྨན་མར་གཏང་། །བད་ཀན་སྨུག་པོ་ཕོ་བར་བབས། །མ་ནུའི་བཤལ་གཏང་སྣོད་བཞི་གཏར། །བད་ཀན་མཆིན་པ་ལ་སོང་ན། །རྡོ་བཞིན་འོང་ཞིང་མིག་སྤྲིན་ནག །དང་ག་མི་བདེ་ལུས་ཤེད་ཆུང་། །དེ་ནི་འཆི་བས་སྤང་བར་བྱ། །གློ་རྩའི་སྦུགས་སུ་སོང་བ་ན། །རྩ་བ་བརྒྱད་པའི་བཤལ་བྱ་འོ། །ཕོ་བར་བུ་རམ་ཁ་རུ་ཚྭ། །བཅའ་ལྒ་ཅུང་ཙམ་ཨ་རུ་ར། །ཡང་ན་སེའུ་འབྲུའི་ཕྱེ་མ་གཏང་། །བད་ཀན་དཀར་པོ་གློར་སོང་ན། །གློ་གསང་བསྲེག་ཅིང་ཟས་དྲོད་གཏང་། །ཨ་
143. རུ་ར་ཡི་ཕྱེ་མ་འམ། །ཡང་ན་ཛཱ་ཏི་སུག་སྨེལ་དང་། །ཅུ་གང་ཤིང་མངར་ཤིང་ཚྭ་དང་། །སྦྲང་རྩིའི་ལྡེ་གུ་གཏང་བར་བྱ། །དཀར་པོ་ཕོ་བར་བབས་པ་ན། །སླེ་ཏྲེས་ཀཎྚ་ཀཱ་རི་དང་། །མ་ནུ་དོང་ག་ཆང་དང་སྦྱར། །མ་ནུའི་བཤལ་ནི་གཏང་བར་བྱ། །ཟས་ནི་དྲོད་ལ་བསྟེན་པར་བྱ། །ཕོ་བ་དག་ལ་དེ་བཞིན་ནོ། །བད་ཀན་སྐྲན་ནི་ཐུར་མང་གིས། །བཅོས་པ་དག་ཏུ་ཤེས་པར་བྱ། །བད་ཀན་གྲུམ་བུ་བཅོས་པ་ནི། །པི་པི་ལིང་དང་རྒྱམ་ཚྭ་དང་། །བྱི་ཏང་ཀ་དང་རུ་རྟ་དང་། །སུག་སྨེལ་གླ་རྩི་ཕྱེ་མ་གཏང་། །ཕོ་བའི་རྫིངས་དང་ལོང་གསང་བསྲེག །བད་ཀན་སེར་པོ་བཅོས་པ་ནི། །པོ་བ་དག་ལ་བབས་པ་ན། །རྒྱམ་ཚྭའི་ཐང་དང་ཕྱེ་མ་གཏང་། །ལོང་དུ་བབས་པ་བཅོས་པ་ནི། །འབྲས་བུ་གསུམ་གྱི་ཐང་དག་གཏང་། །ཏིག་ཏ་དག་གི་འཇམ་རྩི་གཏང་། །མཆེར་པར་བབས་པ་བད་ཀན་ནག །ཁ་རུ་ཚྭ་ཡི་ཐང་དག་གཏང་། །འབྲས་བུ་གསུམ་དང་ཁ་རུ་ཚྭ། །བུ་རམ་དག་དང་སྦྱར་ལ་གཏང་། །བད་ཀན་གློ་ལ་བབས་པས་དམར། །དམར་པོ་གསུམ་(སྐག་བཙོད་འབྲི་མོག)གྱི་ཐང་བཤལ་གཏང་། །བད་ཀན་མཁལ་མར་བབས་པ་ལ། །རྩ་བ་ལྔ་དང་ད་བྱིད་ཤ། །སྨན་མར་གཟེ་མའི་ཆང་དག་གཏང་། །ཆུ་སྐྱགས་དག་ལ་ཕན་པ་ནི། །དྲག་པོའི་ལས་ནི་ཤིན་ཏུ་ཤིས། །ཡང་བའི་ཟས་དང་རྩུབ་པ་གཏང་། །ཚྭ་ནི་ཤིན་ཏུ་བསྔགས་པ་སྟེ། །ཡང་ན་སོ་ཆ་དག་གིས་བྱ། །བསྐུ་མཉེ་དུགས་ཀྱིས་ཤིན་ཏུ་བསྔགས། །འཇུ་སྐེམ་དག་ལ་སྐྱུཊ་ཕན་ཏེ། །སྦྲང་རྒོད་སྐྱུགས་ནི་ཤིན་ཏུ་བསྔགས། །ཡང་ན་སོ་ཆ་དག་གིས་བྱ། །ཡང་ན་དཀར་པོ(འབྲི་རྟ་ས་འཛིན)གཅིག་སྐྱུགས་གཏང་། །བཅའ་ལྒ་ཁ་རུ་ཚྭ་དག་དང་། །ཨ་རུ་ར་དང་སྐྱུ་རུ་རའི། །ཕྱེ་མ་བུ་རམ་དག་དང་སྦྱར། །བད་ཀན་ཕོ་བར་བབས་པ་ནི། །བསྲེགས་པས་འགལ་བར་མི་འགྱུར་རོ། །སོ་མ་རཱ་ཛ་ལས་བད་ཀན་བཅས་པའི་ལེའུ་སྟེ་ང་བདུན་པའོ།། །།
144. རླུང་ལ་སྣུམ་དང་བཅུད་ཀྱིས་གསོ། །མེ་ཡི་ལས་བྱ་གཏར་མི་བྱ། །མཁྲིས་པ་བསིལ་དང་མངར་བ་སྟེ། །ཐང་དང་གཏར་བས་ཤིན་ཏུ་བཅོས། །བད་ཀན་བཅུད་མེད་དྲོད་ཀྱིས་ཏེ། །གཏར་དང་བསྲེགས་པ་དཔྱད་ལ་བྱ། །རླུང་དང་བད་ཀན་ལྡན་པ་ལ། །རུས་ཁ་རུས་མར་གཏང་བ་དང་། །ཚྭ་སྣ་དག་གི་མཆོག་ཏུ་འོ། །བད་མཁྲིས་འཐབས་པ་དག་ལ་ནི། །གཏར་དང་ཐང་དང་ཡང་ཟས་བསྟེན། །རླུང་མཁྲིས་དག་ལ་གཏར་དང་བཅུད། །མཁས་པས་གཏང་བར་བྱ་བ་སྟེ། །འདུས་པ་དག་ལ་ནད་གཞིས་དཔྱད། །གློ་བུར་ཅུང་ཞིག་རྒྱས་པ་བཅག །འདུས་པ་སྨིན་ན་འཆི་བར་འགྱུར། །སོ་མ་རཱ་ཛ་ལས་ལྡན་པ་དང་འདུས་པ་བཅོས་པའི་ལེའུ་སྟེ་ང་བརྒྱད་པའོ།། །།སྙིང་རླུང་བཅོས་པ་བསྟན་པ་ནི། །ཚ་གྲང་དག་གི་སྨྱོ་བྱེད་ལ། །ཚ་བ་དག་ནི་བཅོས་པེ་བྱ། །ག་པུར་བདུན་པ་དག་དང་ནི། །ཉི་ཤུ་རྩ་ལྔའི་ཕྱེ་མ་གཏང་། །འབྲི་རྟ་དག་གམ་ཡང་ན་ནི། །ཛཱ་ཏི་ཅུ་གང་གུར་གུམ་དང་། །སུག་སྨེལ་ཞོ་ཤའི་ཕྱེ་མ་གཏང་། །རྩེའུ་ཅུང་དཔུང་པའི་གདུམ་རྩ་དང་། །ཐོང་རྩ་རུ་ཐུང་གདབ་པར་བྱ། །ཤ་སྨུག་གདོང་འཇིལ་དྲི་མི་ཞིམ། །སྨྲ་བ་ཅལ་ཅོལ་སྨྲ་བ་འོ། །ཅུང་ཞིག་ཞི་ན་བདེ་བ་འོ། །མ་བདེ་མཆོག་ཏུ་སྤང་བར་བྱ། །གྲང་བ་རླུང་དང་བསྡོངས་པ་འོ། །ཡང་ན་ཆུ་སེར་དག་དང་བསྡོངས། །སེའུ་འབྲུ་དག་གི་ཕྱེ་མ་གཏང་། །རྒྱམ་ཚྭ་ཁ་རུ་ཚྭ་དང་ནི། །ལྕེ་མྱང་ཚྭ་དང་པི་པི་ལིང་། །ཨ་རུ་ར་ཡི་ཕྱེ་མ་གཏང་། །འབྲས་བུ་གསུམ་གྱི་སྨན་མར་དང་། །སྒོག་སྐྱའི་སྨན་མར་མཆོག་ཏུ་བསྔགས། །ནུ་མའི་བར་དང་ཨན་ཏོང་རུས། །མཐེབ་མཛུབ་བར་གྱི་སྙིང་གསང་བསྲེག །བུར་ཆང་རྒོད་ཀྱི་ཏོང་ཏོང་གཏང་། །གཅན་གཟན་རུས་པའི་སྨན་མར་གཏང་། །བཙན་དུག་སྨན་མར་དག་ཀྱང་གཏང་། །དམིགས་སུ་ཐུར་མ་གདབ་པར་བྱ། །བྲང་གི་རུས་པ་འབུར་གཉིས་ནས། །ནུ་མ
145. དག་ཏུ་ཐིག་གདབ་སྟེ། ཙོག་ཙོག་པོ་ནས་ཐར་གང་ན། །བྱ་རོག་མིག་གཉིས་གསང་དག་གོ །དེ་འོག་བར་དང་གསང་གཉིས་དང་། །ནུ་མ་དག་ནས་ཚོན་གང་ན། །ཐ་མའི་གསང་དུ་ཤེས་པར་བྱ། །རུས་པ་ཙོག་ཙོག་པོ་ནས་ནི། །གཞུང་ཐིག་དག་ལ་དེ་བཞིན་ཏེ། །ཚོན་རེ་དག་ལ་དྲུག་དང་ནི། །ཕུན་རེ་དག་ལ་དྲུག་དག་སྟེ། །ལར་ན་གསང་ནི་བཅོ་བརྒྱད་ཡོད། །ནུ་མ་དག་ནས་ཆག་གང་ན། །གཉིས་ཏེ་བདུན་དང་དྲུག་ལ་འོ། །ཚིགས་ནས་ཚོན་གྱིས་བཅལ་བ་ནི། །གཉིས་ཏེ་དབུས་དང་ལྔ་ལྔ་བཅུའོ། །ཁ་ལེན་ནག་པོ་རླུང་ནད་འདྲེས། །ཚ་གྲང་ཕྱེད་པས་བཅོས་པར་བྱ། །གདོན་གྱི་སྨྱོ་བྱེད་གདོན་དག་བཅོས། །རླུང་གི་བརྗེད་བྱེད་བཅོས་ཐབས་ནི། །འབྲུ་མར་རུས་མར་རྩི་མར་གྱིས། །འབྲས་བུ་གསུམ་གྱི་སྨན་མར་གཏང་། །རླུང་གསང་བསྲེག་པར་བསྔགས་པ་ཡིན། །འབྲུ་མར་རྙིང་པ་གཏང་བར་བྱ། །བཅུད་དང་རྙིང་པ་མཆོག་ཏུ་འོ། །བད་ཀན་དག་ལ་དྲོད་གཏང་སྟེ། །ཚྭ་སྣ་དྲོད་སྨན་དག་གིས་བཅོས། །ལྷེན་སྣ་དག་ཏུ་ཐུར་མ་དང་། །དྲོད་བཤལ་དག་ནི་གཏང་བར་བྱ། །མཁྲིས་པའི་བརྗེད་བྱེད་བསིལ་གྱིས་བཅོས། །བཤལ་དང་ག་པུར་གཏང་བར་བྱ། །ཆུ་སེར་བརྗེད་བྱེད་དག་ལ་ནི། །ཐུར་མས་གསང་ནི་ཁ་ཕྱེས་ཏེ། །གུ་གུལ་བཤལ་དང་མུ་ཟི་གཏང་། །སེང་ལྡེང་དག་ཀྱང་གཏང་བར་བྱ། །དབུགས་རྣམས་གྲང་ཞིང་སྟོད་གཟེར་དང་། །རྩ་འཁྱིག་མགོ་ལག་འདར་བ་ལ། །རྟ་བོང་མི་ཤ་གཏང་བར་བྱ། །སྲིན་གྱི་བརྗེད་བྱེད་དག་ལ་ནི། །ཞག་གསུམ་འོ་མ་མར་བཅས་གཏང་། །དེ་ནས་སྒོག་པ་རུ་རྟ་དང་། །ཕུར་མོང་ཐལ་བ་བསྲེས་པ་གཏང་། །རྩ་ཚ་ལྕེ་ཐུང་ཆུ་དམར་ན། །སྙིང་ལ་ཚ་བ་ཡོད་པ་སྟེ། །རྩ་བ་གཉིད་ཆག་སྨྲ་མང་དང་། །ཟས་ཆག་ཡན་པ་དག་ལས་ནི། །སྙིང་ནང་ཝུ་བས་གང་བ་འོ། །རྩ་སྟོང་ཆུ་མདོག་སྔོ་བ་དང་། །དེ་ནི་གྲང་བའི་སྨྱོ་འབོག་འགྲོ །བཅོས་པས་ཚ་གྲང་དག་དང་ནི། །བུ་རམ་ཤིན་ཏུ་བསྔགས་པ་འོ། །འབྲི་ཚུགས་ལྟ་ཞིང་འགྲོ་ན་འབོག །མགོ་འཁོར་འགྱེལ་བ་དག་དང་ནི། །
146. གླལ་འདོད་སྟོད་ནི་གཟེར་བ་དང་། །མིག་དམར་བྱད་ཀྱང་དམར་བ་དང་། །གཉིད་ཆུང་ལྕེ་ཐུང་ཚ་བ་ཆེ། །ལྡོག་པས་གྲང་བ་དག་ཏུ་འོ། །ཁོང་འདར་གླུ་ལ་དགའ་བ་དང་། །དགོད་འདོད་ལག་པ་བྱ་བྱེད་མང་། །ཚ་གྲང་གང་ཡིན་བརྟགས་ལ་བཅོས། །སྤྲོ་ཐུང་རྡེག་འདོད་འབྲི་ཚུགས་ལྟ། །ཁ་འཐམས་སྨྲ་བ་ཉུང་བ་དང་། །མགོ་ན་གཞོགས་ཕྱེད་ན་བ་དང་། །གཡོན་དུ་ཡོ་ཞིང་འགྲོ་བ་ནི། །ཚ་བ་ཆེ་ཞིང་ན་ཚ་སྟོར། །སྙིང་རླུང་ཆེན་པོ་ཞེས་བྱ་སྟེ། །དེ་ནི་འཆི་བས་སྤང་བར་བྱ། །སོ་མ་རཱ་ཛ་ལས་སྙིང་རླུང་བཅོས་པའི་ལེའུ་སྟེ་ང་དགུ་པའོ།། །།དེ་ནས་གློ་ནད་བཅོས་པ་ལ། །དང་པོ་རྒྱས་པ་བཅོས་པ་ནི། །སྨིན་པའི་དུས་སུ་འཚོ་བ་དང་། །སྨིན་པའི་དུས་སུ་འཆི་བ་དང་། །སྨིན་པའི་དུས་སུ་བཅོས་པ་དང་། །དུས་ནི་གསུམ་དང་ལྔ་དང་བདུན། །དགུ་དང་བཅུ་གཅིག་དག་ན་འོ། །དེ་རྣམས་མ་སྨིན་ཐང་ངག་གཏང་། །སྨིན་ནས་ཟུག་གཟེར་ཆེ་བ་དང་། །གཉིས་མི་ཐུབ་པ་ལ་གཏར་བྱ། །འབྲི་རྟ་ཏྲེ་མེན་ཏ་དང་ནི། །ག་པུར་དག་དང་གུར་གུམ་གཏང་། །ཙན་དན་སྤྱི་ཞུར་དག་ཀྱང་གཏང་། །དང་པོ་སྐྱུ་རུ་ར་དང་ནི། །བ་ལེ་ཀ་དང་བ་ཤ་ཀའི། །ཐང་དག་གཏང་བར་བྱས་ནས་ནི། །བབས་ན་གཞུང་པ་རེངས་ན་ནི། །རྩེའུ་ཅུང་དག་ཀྱང་གཏར་བར་བྱ། །ནུ་མ་ན་ན་ཨ་སོ་གཏར། །ལྷེན་སྣར་གཟེར་ན་སྣོད་བཞི་གཏར། །རྩིབ་ཐུང་ན་ན་རུ་ཐུང་གཏར། །ཁྲག་རྗེས་བཤལ་དང་མེ་བཙའ་བཅད། །ག་པུར་ཅུ་གང་གུར་གུམ་དང་། །ཤིང་ཚྭ་ལི་ཤི་སུག་སྨེལ་དང་། །ལྕགས་ཕྱེ་ཤིང་མངར་ཨ་རུ་ར། །ཅུ་གང་ཕྱེ་མ་གཏང་བར་བྱ། །སྟོངས་པ་དག་གི་བཅོས་ཐབས་ནི། །གསར་འཇམ་ཆང་དང་བུ་རམ་རྙིང་། །བཅུད་ལ་བསྟེན་ཏེ་གསོ་བར་བྱ། །གབ་པ་བཤལ་གྱིས་བཅོས་པར་བྱ། །གློ་ནད་གྲང་བ་འོང་དུ་ལྷུང་། །པི་པི་ལིང་དང་རྒྱུམ་ཚྭ་དང་། །ཛཱ་ཏི་སུག་སྨེལ་ནེ་གུ་ཆུང་(པི་པི་ལིང་ཆུང་བ)། །ཏིལ་མར་ཆང་སྦྱར་
147. འཇམ་རྩི་བྱ། །རྩེའི་ཆུང་ཨ་སོ་ཁ་ཕྱེ་གཏར། །གྲང་ན་བཅུད་ལ་ཚ་ན་བསིལ། །རླུང་ལ་སྒོག་སྐྱའི་སྨན་མར་བསྟེན། །གསར་འཇམ་དག་ཀྱང་ཤིན་ཏུ་ཤིས། །ཨན་ཏོང་དང་ནི་བདུན་གསང་གི །བྱ་རོག་མིག་གཉིས་བསྲེག་པར་བྱ། །གློ་ནད་ཐེས་པོ་བཅོས་པ་ནི། །ཅུ་གང་ཚྭ་སྣའི་སྨན་མར་གཏང་། །བསྲེག་པ་གོང་བཞིན་བསྲེག་པར་བྱ། །གློ་ནད་སེར་དང་གཉིས་འདུས་ཏེ། །སྐྱ་རྦབ་དག་གི་བཅོས་པ་ནི། །སྟར་བུ་ཛཱ་ཏི་ལྕགས་བྱེ་དང་། །སུག་སྨེལ་ཀ་ཀོ་ལ་དང་ནི། །ཤིང་མངར་ཅུ་གང་ལྡེ་གུ་ནི། །སྦྲང་རྩི་དག་དང་སྦྱར་ལ་གཏང་། །ཡང་ན་ཏིག་ཏ་དག་དང་ནི། །ཀཎྚ་ཀཱ་རི་ཤིང་མངར་དང་། །ཁ་རུ་ཚྭ་ཡི་ཐང་དག་གཏང་། །བད་མཁྲིས་རྩ་དང་གློ་རྩ་གཏར། ཁྲག་ནི་སླ་ན་ཉུང་ངུ་འདོན། །གློ་ནད་ཟ་བྱེད་བཅོས་པ་ནི། །འབྲས་བུ་གསུམ་གྱི་ཐང་དང་བཚལ། །དེ་རྗེས་ཅུ་གང་སྟར་བུ་དང་། །རྒུན་འབྲུམ་ཤིང་མངར་ཤིང་ཚྭ་དང་། །སྦྲང་རྩིའི་ལྡེ་གུ་གཏང་བར་བྱ། །ཡང་ན་གློ་རྩ་གཏར་ནས་ནི། །གོང་གི་སྨན་རྣམས་གཏང་བར་བྱ། །གློ་ནད་བུང་ཚངས་བཅོས་པ་ནི། །སྟར་བུ་ཅུ་གང་སུག་སྨེལ་དང་། །སྤང་རྩི་དོ་བོ་ཤིང་མངར་དང་། །ཕུར་མོང་ཐལ་བ་གློ་ལ་ནི། །སྤྲང་རྩི་དག་དང་སྦྱར་ལ་གཏང་། །ཡང་ན་ཅུ་གང་གུར་གུམ་དང་། །ཛཱ་ཏི་སུག་སྨེལ་ཤིང་ཚྭ་དང་། །ཀ་ར་སྦྱར་བའི་སྨན་མར་གཏང་། །ཟས་ནི་གསར་འཇམ་གཏང་བར་བྱ། །བྱད་སེར་སྐྱ་ལ་རྦབ་པ་དང་། །རྩ་གྲིམས་ཆུ་མདོག་གུར་གུམ་འདྲ། །འབྲས་བུ་གསུམ་གྱི་ཐང་གཤལ་གཏང་། །རྩེའུ་ཆུང་གདབ་ལ་སྨན་ཡང་གཏང་། །ཚྭ་དང་རུལ་སུངས་བསྲུང་བར་བྱ། །བད་ཀན་སྨུག་པོ་མཁྲིས་པར་བསྡོངས། །གློ་ཡི་རྩ་དང་མཁྲིས་རྩ་གཏར། །ཀཎྚ་ཀཱ་རི་ཏིག་ཏ་དང་། །བལ་བུ་ལོ་མ་ཁུ་རུ་ཚྭ། །སྦྲང་རྩི་དག་དང་སྦྱར་ལ་གཏང་། །བལ་བུའི་བགྲུངས་ཐང་ཤིན་ཏུ་བསྔགས། །གློ་ཡི་སྐྲན་གྱི་བཅོས་པ་ལ། །ཁ་རུ་ཚྭ་དང་རྒྱམ་ཚྭ་དང་། །ཛཱ་ཏི་སུག་སྨེལ་ཨ་རུ་ར། །སྦྲང་རྩི་དག་དང་སྦྱར་ལ་གཏང་། །གློ་ཡི་སུརྱ་དག་ལ་ནི། །གུ་གུལ་བཤལ་དང་རྩ་
148. བཤལ་ཏེ། །ཡང་ནས་ཡང་དུ་གཏང་བར་བྱ། །མུ་ཟི་སྟར་བུ་ར་མཉེ་བ། །ཉེ་ཤིང་སུག་སྨེལ་བསེ་རུ་དང་། །སྦྲང་རྩི་དག་གི་ལྡེ་གུས་ནི། །སུརྱ་དང་ནི་གློ་རྣག་སེལ། །ཡང་ན་མུ་ཟི་དག་དང་ནི། །ཐུག་པོའི་རྭ་དང་བསེ་རུ་དང་། །གྭ་དོར་དག་དང་ཀ་རར་སྦྱར། །རྩེའུ་ཆུང་ལ་སོགས་རྩ་རྣམས་གཏར། །སྦྲང་ཆང་གྲོ་ཆང་གཏང་བར་བྱ། །ལྟག་པ་ཁ་གསུམ་དག་ཏུ་བསྲེག །ལག་པ་མི་ཐེག་སོག་པ་ཡི། །གཡང་རྩ་དག་ནི་བསྲེག་པར་བྱ། །གློ་ནད་གཟེར་བྱེད་བཅོས་པ་ནི། །ཨ་རུ་ར་དང་པུ་ཙེ་ཤེལ། །བ་ལེ་ཀ་དང་ཏིག་ཏ་དང་། །རྒུན་འབུམ་དན་ད་དུར་བྱིད་རྣམས། །ཆང་གིས་ཕུལ་ལ་བཤལ་དུ་གཏང་། །ཚ་བ་བྲི་ནས་བྱ་རོག་མིག །བསྲེག་པ་དག་ཀྱང་ཤིན་ཏུ་བསྔགས། །ཚ་གྲང་གཉིས་ཀྱི་སྐྱ་རྦབ་ལ། །མ་ནུ་དག་གི་བཤལ་དག་གཏང་། །ཨ་རུ་ར་ཡི་བོག་ཐང་གཏང་། །སྤང་རྩི་དོ་བོ་ཤིང་ཚྭ་དང་། །སྤང་རྒྱན་དཀར་དང་ཛཱ་ཏི་དང་། །ཀ་ར་དག་དང་སྦྱར་ལ་གཏང་། །ནེ་གུ་ཆུང་གི་འཇམ་རྩི་གཏང་། །རྩེའུ་ཆུང་ཨ་སོ་གདབ་པར་བྱ། །སྐྲངས་པ་ཞི་ནས་འོར་གསང་བསྲེག །ཟ་བྱེད་དག་གི་བཅོས་ཐབས་ནི། །ག་པུར་དག་ནི་བཞི་པ་སྟེ། །ཛཱ་ཏི་ཅུ་གང་ལི་ཤི་དང་། །ག་པུར་དག་ནི་གཏང་བར་བྱ། །རྩེའུ་ཆུང་གདབ་ཅིང་བསིལ་ཆོས་བྱ། །གློ་ཟགས་དག་ལ་གློ་བ་གཏང་། །རྒྱལ་བློན་བཅུ་པ་གཏང་བར་བྱ། །ཀྱི་ལྕེ་བ་ཡི་གཅིག་ཐང་གཏང་། །ཚྭ་དག་མཆོག་ཏུ་སྤང་བར་བྱ། །ཁྲག་སྨུག་དག་གི་བཅོས་ཐབས་ནི། །བ་ལེ་ཀ་དང་བ་ཤ་ཀ །སྐྱུ་རུ་ར་ཡི་ཐང་གཏང་ངོ་། །ཅུ་གང་ངག་དང་གུར་གུམ་དང་། །སུག་སྨེལ་ཛཱ་ཏི་ལྕགས་ཕྱེ་དང་། །རྩེའུ་ཆུང་གློ་རྩ་གཏར་བར་བྱ། །བཅོས་ཤིང་གཟེར་ན་སྤང་བར་བྱ། །འབྲས་བུ་གསུམ་གྱི་ཐང་བཤལ་ནི། །རྣག་སྨུག་དག་ལ་ཤིན་ཏུ་བསྔགས། །འབྲི་མོག་མར་དང་བསེ་རུ་དང་། །མུ་ཟི་བྲག་ཞུན་པི་པི་ལིང་། །སྦྲང་རྩི་དག་དང་སྦྱར་ལ་གཏང་། །གློ་གསང་མཆེར་གསང་བསྲེགས་པ་དང་། །ནེ་གུ་ཆུང་གི་འཇམ་རྩི་གཏང་། །གློ་ནི་ཞུ་བ་དག་ལ་ནི། །
149. ཚྭ་བཅད་རྒྱལ་བློན་དརྱ་ཀན། །གཏང་བ་མཆོག་ཏུ་བསྔགས་པ་ཡིན། །ཚྭ་དང་སྐྱུར་ནི་བསྡམ་པར་བྱ། །སྦོ་ན་པི་པི་ལིང་དག་གཏང་། །དར་པ་ཆུ་འདུག་མང་ན་གནོད། །གློ་བ་ཟགས་པ་བཅོས་པ་ནི། །རྒྱལ་བློན་དརྱ་ཀན་ནི་གཏང་། །བསེ་རུ་རྩབས་ཤིང་དོམ་མཁྲིས་དང་། །མཚལ་དང་སྦྱར་བའི་ཕྱེ་མ་གཏང་། །མཚལ་དང་བསེ་རུ་ཚྭ་ལ་དང་། །མུ་ཟི་ཀ་ར་དྲུག་འགྱུར་སྦྱར། །མུ་ཟི་དོམ་མཁྲིས་སྤེན་ཐལ་དང་། །མཚལ་དང་ཀ་ར་མཆོག་ཏུ་འོ། །གློ་མཆིན་ཕོ་བར་བབས་པ་ནི། །རྒྱམ་ཚྭ་པི་པི་ལིང་དང་ནི། །བྲག་ཞུན་དག་དང་སྦྱར་བ་ཡི། །སྦྲང་རྩིའི་ལྡེ་གུ་གཏང་བར་བྱ། །འབྲས་བུ་གསུམ་གྱི་བཤལ་ཡང་གཏང་། །མཆིན་ལུད་རུ་ཐུང་གཏར་བ་དང་། །ཕོ་བར་ལུད་ན་སྣོད་རྩ་གཏར། །སོ་མ་རཱ་ཛ་ལས་གློ་ནད་བཅོས་པའི་ལེའུ་སྟེ་དྲུག་ཅུ་པའོ།། །།དེ་ནས་མཆིན་ནད་བཅོས་པ་ནི། །འབྲས་བུ་གསུམ་གྱི་ཐང་བཤལ་ནི། །ཡང་ནས་ཡང་དུ་གཏངབར་བྱ། །སྐྱུ་རུ་ར་ཡི་ཐང་དང་ནི། །བ་ལེ་ཀ་དང་བ་ཤ་ཀ །ཐང་གཏང་རྗེས་ལ་བཤལ་བྱ་འོ། །སེ་རྒོད་ཁ་རུ་ཚྭ་དང་ནི། །མར་ནི་གཏང་སྟེ་སྦྱར་བར་བྱ། །ཚ་བ་ཆེ་ན་རྒྱས་པ་བཞིན། །དོང་ག་དུར་བྱིད་ཧོང་ལེན་དང་། ཁྲོན་བུ་དང་ནི་ལྕུམ་རྩ་དང་། །ཐར་ནུ་རེ་ལྕག་རྩ་བ་དང་། །བྱང་བ་དང་ནི་སྐྱེར་པའི་རྩ། །ཨ་རུ་ར་དང་ཁ་རུ་ཚྭ། །ཕྱེ་མ་ཆ་སྙོམས་ཆུས་ཕུལ་བ། །རྩ་བ་བརྒྱད་པའི་བཤལ་ཡིན་ནོ། །ཡང་ན་འབྲས་བུ་གསུམ་གྱི་ཐང་། །དུར་བྱིད་དན་ད་ཧོང་ལེན་དང་། །ཁྲོན་བུ་དག་གི་ཕྱེ་མ་གཏང་། །རུ་ཐུང་མཆིན་པའི་གཤའ་རེངས་གདབ། །སྦོ་ལམ་འཁྲོག་ན་པི་པི་ལིང་། །ཚྭ་འཇམ་ཙམ་ནི་གཏང་བར་བྱ། །སྤྱིར་དག་མཆིན་པའི་ནད་ལ་ནི། །མི་གཏར་ཏྲེ་མན་དག་གཏང་བྱ། །དརྱ་ཀན་ཡང་གཏང་བར་བྱ། །དརྱ་ཀན་ནི་མཁྲིསཅན་དང་། །མར་ནི་ལྡེ་གུ་བྱས་པ་འོ། །ཡང་ན་དོམ་མཁྲིས་དག་དང་ནི། །རྩབས་ཤིང་(མཛོ་མོ་ཤིང)
150. དང་ཡང་སྦྱར་ལ་གཏང་། །ཡང་ན་རྒུན་འབྲུམ་གདུས་པ་ཡི། །ནང་དུ་དོམ་མཁྲིས་གདབ་པར་བྱ། །བྱིབས་ལ་རྔུལ་ནི་གདོན་པར་བྱ། །དེ་ནས་ཁྲག་ནི་བཟང་འགྱུར་ན། །བཅུད་ལ་ཅུང་ཙམ་གདབ་པར་བྱ། ཁྲག་སེར་སླ་ན་བྲག་ཞུན་དང་། །སྔོ་ནག་བཤལ་གྱིས་བཅོས་པར་བྱ། །མཆིན་པ་མ་སྣད་དོམ་མཁྲིས་དང་། །ག་པུར་གུར་གུམ་ཕྱེ་མ་གཏང་། །ཨ་རུ་ར་དང་བ་ལེ་ཀ།།བོང་ང་གུ་གུལ་དཀར་པོ་དང་། །ཛཱ་ཏི་དག་དང་དུར་བྱིད་ཀྱི། །འཇམ་ཁྲུས་ཤིན་ཏུ་བསྔཊ་པ་ཡིན། །ཆུ་སྐོལ་དག་ཀྱང་རྒྱུན་ཏུ་གཏང་། །དོམ་མཁྲིས་གུར་གུམ་མཚལ་དང་ནི། །ཨུཏྤལ་སྔོན་པོའི་ཕྱི་མ་གཏང་། །རུ་ཐུང་དྲུག་འགོ་གདབ་པར་བྱ། །མཆིན་པ་སྣད་ན་རུ་ཐུང་གདབ། །སྣོད་དང་བཤལ་རེངས་གདབ་པར་བྱ། །ཨ་རུ་ར་དང་སྐྱུ་རུ་ར། །ཨ་བའི་(སྦྲུལ)ཤ་དག་བསྐོལ་བ་འོ། །སྤང་རྒྱན་དཀར་པོ་དུར་བྱིད་དང་། །ལྕུམ་རྩ་བདུན་པའི་ཐང་གཏང་སྟེ། །ཡང་ན་ཕྱེ་མ་གདབ་པས་འཁྲུ། །དྲོད་ནི་ཅུང་ཙམ་རྗེས་བྱ་འོ། །སྦྲུལ་མགོ་སྣད་ན་བ་ལེ་ཀ།།གླ་སྒང་རྒུན་འབྲུམ་སྐྱུ་རུ་ར། །ཨ་བའི་ཤ་དང་པུ་ཙེ་ཤེལ། །ཏིག་ཏ་དག་དང་བ་ལེ་ཀ །བདུན་པོ་དག་གི་ཐང་གཏང་སྟེ། །སྨད་དུ་བབས་ན་བྱིན་གཞུག་གདབ། །བ་ལེ་ཀ་དང་འབྲས་བུ་གསུམ། །སུམ་ཅུ་ཏིག་དང་ཤིང་མངར་དང་། །ཙན་དན་དཀར་དམར་པུ་ཙེ་ཤེལ། །རྒུན་འབྲུམ་དག་གི་ཐང་གཏང་སྟེ། །ཚད་པ་རྙིང་པ་ཀུན་ལ་འོ། །མཆིན་པ་སུརྱ་བཅོས་པ་ནི། །མཆིན་པའི་རྩ་བཤལ་ཤིན་ཏུ་བསྔགས། །རྒྱ་ཚྭ་དག་དང་སྲིན་བུ་དང་། །སུག་སྨེལ་དག་དང་མཚལ་དང་ནི། །གུར་གུམ་པི་པི་ལིང་དག་གི །ཕྱེ་མ་དག་ནི་གཏང་བར་བྱ། །ལོག་པར་གྱུར་ན་དོམ་མཁྲིས་དང་། །པི་པི་ལིང་ནི་ཤིན་ཏུ་བསྔགས། །ཡང་ན་འབྲས་བུ་གསུམ་གྱི་བཤམ། །བཏང་རྗེས་གསང་དུ་མེ་བཙའ་བསྲེག །མཆིན་པ་གླང་སྒུར་བཅོས་པ་ནི། །འབྲས་བུ་གསུམ་དང་མ་ནུའི་ཐང་། །བཤལ་ནི་ཤིན་ཏུ་བསྔགས་པ་འོ། །ཁ་ཟས་བསིལ་དྲོད་ཚོད་དང་སྦྱར། །བཅོས་ཁ་ཤ་རུ་མེ་བསྲེག་ཐལ། །བ་ལེ་ཀ་
151. ཡི་ཐང་དང་སྦྱར། །ཐང་དེ་རྒྱུན་དུ་གཏང་བར་བྱ། །རྔ་མོ་ཕག་ཤ་གླ་དགོའི་ཤ།།ཚིགས་པ་དྲུག་པ་ལྔ་པ་བསྲེག། །མཆིན་པའི་ཚད་པ་དུག་ཐབས་ནི། །སྣད་པ་དག་དང་མཐུན་པ་ལ། །གྲུམ་བུ་དག་དང་མཐུན་པར་བཅོས། །ཚ་བ་གྲང་བ་དག་ཡིན་ནོ། །ལུད་ཚན་ཆང་ལས་ལངས་གྱུར་པའི། །གཟེར་དང་འཁྲུ་བ་དག་ཏུ་འོ། ཁ་དོག་སྣ་ཚོགས་འཁྲུ་བ་ལ། །ཚ་བ་ལྕི་སྟེ་གྲང་བ་ཡང་། །ཆུ་འདྲ་གཏིང་འགྲོ་ཚ་བ་སྟེ། ཁར་སྡོད་གྲང་བ་དག་ཏུ་འོ། །ཚ་བ་ཚན་དན་དཀར་པོ་དང་། །བ་ལེ་ཀ་དང་རྒུན་འབྲུམ་དང་། །ཐང་ནི་གཏང་བར་བྱ་བ་འོ། །པ་ཏོ་ལ་དང་སྨེན་མེ་ཏོག། །གུར་གུམ་དག་དང་ཤིང་མངར་གྱིས། །ལྡེ་གུ་དག་ཀྱང་གཏང་བར་བྱ། །ག་པུར་ཕྱེ་མ་གཏང་བར་བྱ། །ད་ཏྲིག་ཨ་འབྲས་འཇམ་འབྲས་དང་། །སྲ་འབྲས་ལྡེ་གུ་གཏང་བར་བྱ། །ཐ་རམས་ན་རམས་བྲ་རམས་གསུམ། །ཡང་ན་ཤིང་མངར་ཀ་པེད་དང་། །དུག་མོ་ཉུང་དང་ཨ་བའི་ཤ། །ཧོང་ལེན་པར་པ་ཏ་དང་ནི། །ཧ་ལོ་དཀར་པོའི(ཨུག་ཆོས)མེ་ཏོག་དང་། །དེ་རྣམས་སྦྲང་རྩེའི་ལྡེ་གུ་གཏང་། །རྒྱུས་པ་རྩ་དག་ཚ་ཕྲེངས་ཕྲེངས། །ཚིགས་སྐྲངས་རྐང་པ་འཁུམས་པ་དང་། །ཁྱད་པར་ཁྲག་ལྦུ་རྣག་ལྦུ་འོང་། ཁྲག་མདོག་ནག་ལ་རྨེ་བ་ཅན། །མཆེར་ཁྲག་ནག་དམར་ཀམ་ཀམ་པོ། །ཤིན་ཏུ་དམར་ན་ས་བདག་གནོད། །སེར་པོ་གྲུམ་བུ་དཀར་པོ་འོ། །འབྲས་བུ་གསུམ་གྱི་ཐང་གཏང་ཞིང་། །རྩེའུ་ཅུང་ལ་སོགས་རྩ་རྣམས་གཏར། །བ་ལེ་ཀ་ཡི་ཐང་གཏང་སྟེ། །བསྲེག་པ་དག་ནི་སྤང་བར་བྱ། །ཕོ་བ་ལ་བབས་མེ་བཙའ་གདབ། །འབྲས་བུ་གསུམ་གྱི་བཤལ་གཏང་སྟེ། །སྤྱི་ཞུར་ཙན་དན་དཀར་པོ་དང་། །ཀྱི་ལྕེ་བ་ཡི་གྲང་ཐང་གཏང་། །རྐེད་པར་འཁོར་ན་དགབ་རྩ་གཏར། །བོལ་གོང་རྩ་དག་གཏར་བར་བྱ། །གྲང་བའི་གྲུམ་བུ་དག་ལ་ནི། །བཤལ་གཏང་མི་གཏར་མེ་བཙའ་བྱ། །རྒྱུ་འཁྲུགས་གོང་གི་ཚ་བཅོས་བྱ། །མཆིན་པ་ཚ་བའི་སྐྲན་པ་ནི། །པི་པི་ལིང་དང་
152. རྒྱལ་ཚྭ་དང་། །བྲག་ཞུན་སྦྲང་རྩིའི་ལྡེ་གུ་གཏང་། །གཏར་ག་རུ་ཐུང་གདབ་པར་བྱ། །ཚ་བ་འོར་དུ་ལྷུང་བ་ལ། །རྐེད་དུ་བབས་ན་རྩ་བོ་ཆེ། །བྱིན་གཞུག་དག་ནི་གཏར་བར་བྱ། །ཕོ་བ་ལ་བབས་མེ་བཙའ་གདབ། །འབྲས་བུ་གསུམ་གྱི་ཐང་བཤལ་གཏང་། །སྤྱི་ཞུར་ཙན་དན་དཀར་པོ་དང་། །ཀྱི་ལྕེ་བ་ཡི་གྲང་ཐང་གཏང་། །རྐེད་པར་འཁོར་ན་དགབ་རྩ་གཏར། །བོལ་གོང་རྩ་དག་གཏར་བར་བྱ། །སྟོད་དུ་ཁྲག་ལུད་སྙིང་ལ་བབས། །ཞོ་ཤ་ཙན་དན་དཀར་པོ་དང་། །ག་པུར་ཛཱ་ཏི་གཏང་བར་བྱ། །བྱིན་གཞུག་ལོང་རྩ་གཏར་བར་བྱ། །གློར་ལུད་གློ་རྩ་གདབ་པར་བྱ། །ཅུ་གང་གྲང་ཐང་རྡུལ་འདོན་ནོ། །མཆིན་ཁྲག་ཕོ་བར་ལུད་པ་ན། །འབྲས་བུ་གསུམ་གྱི་ཐང་གཏར་ཞིང་། །ཨ་སོ་རྩེའུ་ཅུང་གཏར་བར་བྱ། །ཁྲག་མདོག་མཁྲིས་པར་གྱུར་པ་ན། །ནཱ་ག་པུཥྤ་གེ་སར་དང་། །བ་ལེ་ཀ་དང་བ་ཤ་ཀ །ཕྱེ་མ་དག་ཀྱང་གཏར་བར་བྱ། །ཕོ་བར་མེ་བཙའ་ལས་མི་བྱ། ཁྲག་སྲ་བྱང་པའི་རྒྱབ་བྱུང་ན། །ཅུ་གང་ཕྱེ་མ་གདབ་ལ་གཏང་། །ཚ་ཆོགས་དང་ག་མི་བདེ་ན། །གསར་འཇམ་དག་ཀྱང་གཏང་བར་བྱ། །ཚིགས་པ་བཅུ་གཉིས་བསྲེག་པར་བྱ། །གཞུང་རེངས་དག་ཀྱང་འོར་ནད་དོ། །མཆིན་ནད་ཚིགས་ལ་འབྲོས་པ་ནི། །སྒལ་པའི་ཚིགས་ལ་ཐུར་མ་བྱ། །གུར་གུམ་དག་དང་འབྲས་བུ་གསུམ། །བཤལ་གཏང་ཚ་བ་ཆོགས་ནས་ནི། །རྩ་བ་ལྔ་ཡི་སྨན་མར་གཏང་། །གླང་སྒུར་ཧེལ་སྐེམས་མི་བཟད་ཆོགས། །ལུམས་དང་སྔོན་བུའི་བཤལ་གཏང་བྱ། །འབྲས་བུ་གསུམ་(ཨ་བར་སྐྱུར་གསུམ)དང་སྔོན་བུ་བསྐོལ། །ཐང་གཏང་རྒྱུན་དུ་བཤལ་དུ་འོང་། །དེ་ནི་མཁལ་མ་རྒུད་པས་སྒུར། །མཆིན་དྲི་ཐོག་ཏུ་འོར་ལྷུང་བ། །མཆིན་དྲི་དཀར་པོ་བཅོས་པ་ནི། །ནུ་མའི་ལྐོག་མའི་མདུན་ངོས་སུ། །ཕུན་ཚོན་བྱ་རོག་རྗེས་གཅིག་བཅལ། །རྒྱབ་ཏུ་ཚིགས་པ་བརྒྱད་པ་ཡི། །མཆིན་དྲིའི་གསང་དུ་མེ་བཙའ་བྱ། །ར་མཉེ་བ་དང་ཉེ་ཤིང་བ། །རྒྱམ་ཚྭ་སྐྱུ་རུ་ར་དང་ནི། །སྤང་སྤོས་ཕ་བོང་དྲགས་པ་དང་། །བ་ལེ་ཀ་དང་ཏིག་ཏའི་ཐང་། །ཆུ་ལ་ཚད་པ་
153. ཡོད་ན་གཏང་། །གྲང་ན་པ་ཏྲ་ཉེ་ཤིང་དང་། །བ་ལེ་ཀ་དང་སྐྱུ་རུ་རའི། །ཐང་གཏང་བརྒྱད་པ་ཁག་གསུམ་བསྲེག། །ཚ་ན་རྩེའུ་ཅུང་རུ་ཐུང་གདབ། །ཚ་བ་བྲི་ནས་དགུ་གསང་བསྲེག ཁྲག་མདོག་ངན་ན་ཡུན་རིང་ངོ་། །བྱང་བ་རྒྱབ་ནི་མྱུར་དུ་འཚོ། །མཆིན་དྲི་ནག་པོ་བཅོས་པ་ནི། །དཀར་པོ་དག་དང་མཐུན་པ་ལ། །མཆེར་རྩ་གདབ་པ་ཁྱད་པར་རོ། །མཆིན་ནད་ཀུན་ལ་འབྲས་བུ་གསུམ། །བཤལ་ནི་མཁས་པས་གཏང་བར་བྱ། །བཅུད་དང་ཚ་དག་གཅད་པར་བྱ། །རུལ་སུངས་ཀུན་ནི་མི་གཏང་ངོ་། །མཆིན་པ་ཁྲག་གི་མཚོ་ཡིན་པས། ཁྲག་ཁ་དབྲེ་དང་རུལ་སུངས་བསྲུང་། །ཚ་བ་རྒྱས་པ་བཅོས་པ་ནི། །སྨིན་པའི་དུས་སུ་འཚོ་བ་དང་། །སྨིན་པའི་དུས་སུ་འཆི་བ་དང་། །སྨིན་པའི་དུས་སུ་བཅོས་པ་ནི། །གསུམ་དང་ལྔ་དང་བདུན་དང་དགུ །བཅུ་གཅིག་པ་ལ་ཤེས་པར་བྱ། །བཅུ་གསུམ་འདས་ནས་འཆི་བ་མེད། །བཅོས་པ་དག་ལ་སྨིན་ཐང་གཏང་། །སྨིན་ནས་གཏར་བ་བབས་དང་བསྟུན། །ག་པུར་གུར་གུམ་ཕྱེ་མ་གཏང་། །རྗེས་གཅོད་བཤལ་དང་མེ་བཙའ་བྱ། །བབས་ལ་འགྲོས་དང་མཐུན་པར་བཅོས། །གཏར་གྱིས་ཚ་བ་མ་ཆོག་ཅིང་། །བསིལ་སྨན་དག་གིས་མ་ཆོག་ན། །ཆང་ནི་ཤིན་ཏུ་འཇམ་པ་གཏང་། །དེ་རྗེས་དརྱ་ཀན་དག་དང་། །གོ་ན་ཙ་དང་གླ་རྩི་དང་། །ག་པུར་ཆུ་དག་གཏང་བར་བྱ། །རྔུམ་དབྱུང་ཤིན་ཏུ་བསྔགས་པ་སྟེ། །དེ་ནས་ཚོད་དང་སྦྱར་བར་བྱ། །ཡང་ན་བུ་རམ་རྙིང་བ་དང་། །ཆང་ནི་འཇམ་པོ་མཉེས་ལ་གཏང་། །སོ་ཕག་ཐང་ནི་གཏང་བར་བྱ། །མིག་དམར་དུད་ཁུ་འདྲ་བའི་གློ། །སྤྱི་གཙུག་གཟེར་བ་དག་ལ་ནི། །ཡང་ན་ལུད་པ་དཀར་པོ་སྟེ། །གཟེར་ཆེ་བ་ནི་འཆི་བར་འགྱུར། །སོ་མ་རཱ་ཛ་ལས་མཆིན་ནད་བཅོས་པའི་ལེའུ་སྟེ་རེ་གཅིག་པའོ།། །། དེ་ནས་མཁལ་མ་བཅོས་པ་ནི། །མཁལ་མའི་སྐྲན་གྱི་བཅོས་པ་ལ། །ཐུར་
154. གསང་རྩིབ་ཐུང་དག་ཏུ་ནི། །བཅལ་བ་མཁལ་མའི་གསང་དུ་འདོད། །ཚོན་གང་བཅལ་བ་གསང་ཡིན་ཏེ། །གཡས་གསུམ་གཡོན་ཡང་དེ་བཞིན་ཏེ། །ཚིགས་པ་དེ་རུ་བདུན་དུ་འདོད། །བཅོ་ལྔ་པ་ཡང་དེ་བཞིན་ཏེ། །བཅོ་ལྔའི་ཚིགས་ལ་སྤང་བར་བྱ། །མཐའ་རུ་ལྔ་ལྔ་བཅུ་ཡིན་ཏེ། །ཚིགས་ཀྱི་ཐུར་མ་སྤང་པར་བྱ། །དང་པོ་མཐེབ་ཚོན་མཐའ་རུ་ནི། །ཐུང་ཚོན་ཇེ་ཐུང་གཉིས་ཀ་ལ། །མཁལ་མ་རྡོ་བཞིན་སོང་བ་འོ། །ཚིགས་ལྷག་གདོང་པ་འཇལ་པ་དང་། །ནུ་མར་མཐུན་ན་ཚད་ལྡན་ནོ། །མ་མཐུན་ཚིགས་ལྷག་ཡོད་པ་ནི། །བོར་བ་དག་ཏུ་ཤེས་པར་བྱ། །མཁལ་མའི་སྐྲན་དང་ཚིལ་གྲང་དང་། །འཁྱགས་པ་དག་ལ་ཐུར་མ་བསྔགས། །ལུག་མུར་བ་དང་གཟེ་མ་དང་། །པི་པི་ལིང་དང་སྲིན་བུ་དང་། །རྒྱ་ཚྭ་སྡིག་པ་དག་གིས་ནི། །བུ་རམ་དག་དང་ལྡེ་གུ་གཏང་། །ཡང་ན་རྒྱ་ཚྭ་དག་དང་ནི། །རྒྱམ་ཚྭ་དང་ནི་ཁ་རུ་ཚྭ། །སུག་སྨེལ་ཉི་དགའི་འབྲས་བུ་དང་། །པི་པི་ལིང་དང་བུ་རམ་དང་། །མེ་བཙའ་ཚིགས་པ་བཅོ་ལྔ་ལ། ཁ་གསུམ་དག་ཏུ་གདབ་པར་བྱ། །གྲུ་མོ་མར་ཕབ་སླེབས་པ་ནི། །ལངས་ཏེ་དེ་ནས་གྱེན་བསགས་ལ། །ཚོན་གང་རྒྱབ་ཏུ་ཁོང་བསགས་བཅལ། །མཁལ་ཕུག་ཡིན་ཏེ་དེ་ཁར་གདབ། །མཁལ་མ་འགྲམས་པ་དག་ལ་ནི། །དཔྱི་མིག་ཐུར་མ་བྱ་བ་ནི། །སྐྱིལ་ཀྲུང་བཅས་པ་འཕོངས་ཀྱི་ལོང་། །དེ་ནས་ཕྲེད་ལ་ཆག་གང་ན། །དཔྱི་མིག་དག་གི་ཐུར་མ་འོ། །རྩ་བ་ལྔ་ཡི་སྨན་མར་གཏང་། །ཟན་ཆང་གཟེ་མའི་ཕྱེ་མ་བྱ། །ཤིན་ཏུ་ལེགས་པར་ལངས་ནས་ནི། །ལྕགས་སྣོད་ལུང་ཏོ་ཐེར་པོའི་ནང་། །མར་གདུས་དུ་བར་ཟན་ཆང་བླུགས། །པི་པི་ལིང་ནི་བཏབ་ལ་གཏང་། །གར་ན་ཨ་ན་ཚུགས་ཀྱིས་བསྲེག །བྱིན་གཞུག་ལོང་རྩ་བོལ་གོང་གཏར། །མཆིན་རྩ་ཤ་རུ་མོན་རུ་བཞི། །གཙོས་པོ་གདོང་ན་རྩ་རེ་རེ། །སྣེ་ས་སྤུ་ལྟག་ནེ་གུ་ན། །རྩ་ནི་རེ་རེ་ཡོད་པ་བསྲེག །མཁལ་སྣར་ཕུར་པ་བཏབ་པ་འདྲ། །སྲིན་ལག་གདུབ་རྩ་གཏར་བ་དང་། །བྱིན་གཞུག་དག་ཀྱང་གཏར་བར་བྱ། །ཕྱི་ཡི་ཤ་འགྲམས་རྩ་
155. འགྲམས་དང་། །བར་གྱི་མཁལ་ཚིལ་འགྲམས་ཀྱང་རུང་། །ཚིགས་པ་བཅུ་བཞི་དག་དང་ནི། །རྩིབ་ཐུང་ཚོན་གང་བཅལ་བར་བསྲེག །ཆུ་སྡོམ་དགྱེ་དགུ་མི་ཤེས་དང་། ཁ་སྦུབ་ཉལ་བ་མི་ཤེས་ལ། །ཚ་ན་ཐུར་མ་གྲང་ན་ཡང་། །རྩ་བཤལ་བྱ་བ་མཆོག་ཏུ་ཤིས། །འགྲམས་ཆེས་དྲག་ན་རྩ་ཆད་དོ། །སྐྱེས་པའི་ཆུ་དང་ས་བོན་དག །མི་ཐུབ་བུད་མེད་ཟླ་མཚན་འཛག །བུ་མི་ཆགས་པ་དག་དང་ནི། །སྐྱེས་པའི་ཕོ་མཚན་ལྡང་མི་ནུས། །ཤ་རུ་མོན་རུ་གཉིས་དག་ནི། །དཔྱི་རུས་ཙོག་ཙོག་པོ་ན་འོ། །འབྲལ་འཚམས་དག་ན་གཉིས་དག་དང་། །པུས་མོ་དག་ནས་མཐོ་གང་དང་། །ལངས་པ་མཛུབ་མོས་སླེབས་པ་ནི། །རྨེན་བུ་ཕུན་ཚོན་གང་འོག་ཏུ། །བཅལ་བ་བསྲེག་པར་བྱ་བ་འོ། །ནང་གི་ལོང་མོ་དག་ནས་ནི། །མཛུབ་ཐུར་བྱ་རོག་རྗེས་ཅིག་བསྲེག།།མཇེ་རྩ་འགུལ་བར་བསྲེག་མི་བྱ། །བསྲེག་པར་སྲིད་དག་ཆད་པར་འགྱུར། །ཚིགས་པ་བཅུ་པ་དག་ལས་ནི། །ཐུར་གསང་བདུན་ཏེ་རྒྱབ་ཀྱི་ནི། །བཅུ་བཞི་པ་ལ་དགུ་ཡིན་ཏེ། །བཅོ་ལྔ་པ་ལ་བཅུ་གཅིག་སྟེ། །བཅུ་དྲུག་པ་ལ་ལྔ་ལས་མེད། །བཅུ་བདུན་གསུམ་སྟེ་དེ་བཞིན་འཇལ། །སོར་བཞི་གཉིས་དང་གསུམ་གྱི་མཐར། །དཔྱི་མིག་གཉིས་དང་བརླ་སྒང་གཉིས། །པུས་མོ་བྱ་རོག་མིག་གཉིས་དང་། །མཐེབ་མཛུབ་བར་དུ་ཐུར་གང་གསང་། །དེ་རྣམས་བརྡེག་པ་ཉེས་པ་མེད། །དུར་བྱིད་བྲེ་ག་དག་དང་ནི། ཁ་རུ་ཚྭ་དང་རྒྱམ་ཚྭ་དང་། །གཟེ་མ་གདུས་པའི་ནང་དུ་གདབ། །བུ་རམ་དག་དང་ལྡེ་གུ་བྱ། །མཁལ་མ་གྲུམ་བུ་བཅོས་པ་ནི། །སྔོན་བུའི་བཤལ་དང་རྩ་བཤལ་དང་། །ཡང་ན་གུ་གུལ་བཤལ་གཏང་ངོ་། །གུ་གུལ་ཕྱེ་མ་དག་དང་ནི། །མུ་ཟི་བྲེ་ག་ཏི་མུ་ཡི། །ཕྱེ་མ་དག་ནི་གཏང་བ་འོ། །གཟེ་མའི་ཆུ་ཡིས་ཕུལ་བར་བྱ། །གྲུམ་བུ་དག་ལ་གཏར་བསྲེག་སྤང་། །སེང་ལྡེང་མུ་ཟིའི་སྨན་མར་གཏང་། །ཐང་དང་ཕྱེ་མ་གཏང་བར་བྱ། །མཁལ་མ་སུརྱ་དག་ལ་ནི། །གོང་བཞིན་རྩ་བཤལ་ལ་སོགས་གཏང་། །བཟང་དྲུག་མཁྲིས་པའི་སྦྱོར་པ་གཏང་། །འབྲས་བུ་གསུམ་གྱི་
156. ཐང་བཤལ་གཏང་། །བུ་དང་ཤ་མ་འཐོགས་པ་ལ། །རྫ་སོའི་ནང་དུ་ཆུ་ཕུལ་གང་། །སྒོ་ཡི་ལྕགས་མདའ་བསྲེགས་ནས་ནི། །དར་བླུད་ཆུ་སྐོལ་ནང་དུ་ནི། །སྐྲ་གཞོབ་དག་དང་བསྲེག་པ་གཏང་། །ཉ་བཅིངས་ཕག་གི་དུགས་ཀྱིས་བདུག །ཆུ་འགགས་གླང་ཐབས་བུ་མི་ཕྱིན། །དེ་དག་ཀུན་ལ་མཆོག་ཏུ་བསྔགས། །སྦྲུལ་ཤ་བྱི་བ་འཇོ་དེའི་ཤ།།གཏང་བས་བུས་པ་ཕྱིན་པར་འགྱུར། །ཟླ་མཚན་འཁྱིམས་པ་དག་ལ་ནི། །ར་ཐུག་ལུག་ཐུག་འབྲས་བུ་དང་། །རྒྱམ་ཚྭ་ཟི་ར་དཀར་ནག་དང་། །སུག་སྨེལ་དག་དང་བུ་རམ་གྱི། །ལྡེ་གུའམ་རིལ་བུ་བྱས་ལ་གཏང་། །ཟླ་མཚན་རྟག་ཏུ་འཛག་པ་ལ། །རྒྱ་སྤོས་དག་གི་ཐང་དག་གཏང་། །མཁལ་མར་ཤོར་ན་སྐྱིགས་བུ་འོང་། །མངར་གསུམ་ཕྱེ་བཏབ་འོ་མ་ནི། །སྣར་བླུགས་སྤྱི་བོར་ཚ་དུགས་བྱ། །བུ་ཆུང་སྐྱིགས་བུ་འོང་བ་ལ། །ནུ་ཞོ་སྦྲང་རྩི་སྣ་རུ་བླུགས། །ལྕེ་མུར་སྲིན་ལག་འཐེན་པར་བྱ། །མཁལ་གསང་བསྲེག་པ་མཆོག་ཏུ་འོ། །སོ་མ་ཪཱ་ཛ་ལས་མཁལ་ནད་བཅོས་པའི་ལེའུ་སྟེ་རེ་གཉིས་པའོ།། །། དེ་ནས་མཆེར་ནད་བཅོས་པ་ནི། །མ་ནུའི་བཤལ་ཡང་གཏང་བར་བྱ། །ཡང་ན་ལྕུམ་རྩ་དག་དང་ནི། །ཆུ་རྩ་དོམ་མཁྲིས་དུར་བྱིད་ཀྱི། །ཐང་བཤལ་ཤིན་ཏུ་བསྔགས་པ་འོ། །མཆེར་པའི་གདོང་རྩ་གཏར་བ་འོ། །མཆེར་པའི་གསང་ནི་བསྲེག་པར་བྱ། །མཆིན་པའི་གསང་ལ་གདབ་མི་བྱ། །རྩིབ་ཐུང་བསྲེག་ཅིང་རུ་ཐུང་གཏར། ཨ་ཤྭ་གནྔྷ་དག་དང་ནི། །ནཱ་ག་གེ་སར་དབང་པོ་ལག །བུ་རམ་དག་གིས་ལྡི་གུ་བྱ། །མ་ནུ་དག་གི་ཕྱེ་མ་གཏང་། །ཁྲག་སྦོས་དག་ལ་གཏར་བ་ནི། །གདོང་རྩ་ནག་པོ་གཏར་བར་བྱ། །མཆེར་པ་རླུགས་པ་དག་ལ་ནི། །བཅུ་གཅིག་པ་དང་རྩིབ་ཐུང་ནས། །ཚོན་གང་བཅལ་པར་བསྲེག་པར་བྱ། །སྨེ་ཤ་མཛོ་ཤ་རྟོལ་ཤ་དང་། །ཨ་ཤྭ་གནྔྷ་ཁ་རུ་ཚྭ། །རྒྱམ་ཚྭ་ཙབས་རུ་ཚྭ་དག་དང་། །སྨེ་ཤ་དག་ནི་ཤིན་ཏུ་ཤིས། །ཨ་བའི་ཕྱེ་མ་གཏང་བ་སྟེ། །ཨ་བ་གུར་
157. གུམ་ཅུ་གང་དང་། །ལྕགས་ཕྱེ་ཨ་རུ་ར་དང་ནི། །ཤིང་མངར་ཛཱ་ཏི་དག་དང་ནི། །ཀ་ར་དྲུག་འགྱུར་དག་དང་སྦྱར། །དེ་ཡིས་ཁྲག་སྦོས་ཞི་བར་འགྱུར། །འབྲས་དང་པི་པི་ལིང་དག་དང་། །སེའུ་འབྲུ་སླེ་ཏྲེས་ཨ་རུ་ར། །བུ་རམ་དག་གི་རིལ་བུ་ཡིས། །རླུགས་པ་དག་ཀྱང་ཞི་བར་འགྱུར། །རྩ་བ་ལྔ་ཡི་ཕྱེ་མས་ཀྱང་། །མཆེར་པ་རླུགས་པ་ཞི་བར་འགྱུར། །སོ་མ་རཱ་ཛ་ལས་མཆེར་ནད་བཅོས་པའི་ལེའུ་སྟེ་རེ་གསུམ་པའོ།། །། དེ་ནས་རྒྱུ་མའི་ནད་བཅོས་པ། །ཚ་བ་དག་ལ་ག་པུར་གཏང་། །པུ་ཙེ་ཤེལ་དང་ཤོག་བུ་དང་། །བསྐོལ་བའི་ནང་དུ་ཙན་དན་བདར། །ཡང་ན་བྱ་ཁྲ་པད་དང་ནི། །སྐྱུ་རུ་བསྐོལ་བའི་ནང་དུ་ནི། །ཙནྡན་དཀར་པོ་བདར་བ་གཏང་། །སྐར་མས་ཕོག་པའི་ཆུ་དག་གམ། །ཡང་ན་སྐར་མ་མ་དག་པའི། །ཐོ་རངས་ཆུ་དང་ཆུ་མདའ་བརྒྱབ། །བིལ་བ་མོན་ཆ་ར་དང་ནི། །ཀ་པེད་བོང་ང་སྲ་འབྲས་དང་། །ཨ་འབྲས་རྣམས་ཀྱི་ཕྱེ་མ་ཡང་། །ཞོ་བཙོས་ཆུ་ཆོད་ནང་དུ་གདབ། །ཡང་ན་སྔོན་བུའི་ཐང་གཏང་སྟེ། །ཐང་བཤལ་གཞན་ཡང་གཏང་བར་བྱ། །ལྟེ་བའི་འོག་ཏུ་ཚོན་རེ་བཅལ། །གཡས་གཡོན་ཚོན་རེ་བཅལ་བ་དང་། ཁ་གསུམ་དག་ཏུ་གདབ་པར་བྱ། །ཚིགས་པ་དགུ་པ་བཅུ་གསུམ་པ། །བཅུ་དྲུག་བཅུ་བདུན་གདབ་པར་བྱ། །ཉི་ཤུ་རྩ་གཅིག་ཁ་གསུམ་དུ། །འབྲས་ཐུག་ཆང་དང་ཆག་ཙེ་གཏང་། །གྲང་བ་དག་ལ་བཅུད་གཏང་སྟེ། །ཨ་རུ་ར་དང་ཏྲེ་མ་དང་། །སྦོས་མོ་པི་པི་ལིང་དང་ནི། །ཕོ་བ་རིས་དང་བཅའ་ལྒ་དང་། །ཀ་རའི་ཕྱེ་མ་སྦྱར་ཏེ་གཏང་། །ཡང་ན་སེའུ་འབྲུ་དག་དང་ནི། །བོང་ང་བིལ་བ་མོན་ཆ་ར། །གཏང་བས་ཕྱི་ཡི་ཚད་པ་སེལ། །གྲང་བ་དག་ཀྱང་འཇོམས་པར་བྱེད། །གླ་རྩི་དང་ནི་ཁ་རུ་ཚྭ། །རྒྱམ་ཚྭ་བཅའ་ལྒ་ཨ་རུ་ར། །བྱ་ཏྲ་པད་དང་བིལ་བ་དང་། །འཇམ་འབྲས་སྲ་འབྲས་མཆོག་ཏུ་བསྔགས། །གྲང་རླུང་དག་གིས་འཁྲུ་
158. བ་ལ། །བུ་རམ་ཚོང་ར་ཝ་གདོང་རུས། །ཁུ་བཅུད་བད་ཀན་དྲོད་གཏང་སྟེ། །ཚ་བ་གསུམ་དང་མ་ནུའི་ཐང་། །ཡང་ན་ཕྱེ་མ་དག་ཀྱང་གཏང་། །མཁྲིས་པ་དག་ལ་ག་པུར་དང་། །བསིལ་གཏང་ཆུ་མདའ་དག་གིས་བཅོས། །སྲིན་བུ་དག་ལ་རུ་རྟ་དང་། །ཕུར་མོའི་ཐལ་བ་གླ་རྩི་དང་། །བྱི་ཏང་ཀ་དང་པི་པི་ལིང་། །བུ་རམ་དག་ལ་སྦྱར་བས་བཅོས། །མཆིན་པའི་རུ་ཐུང་གཏར་བ་དང་། །གུར་གུམ་བདུན་པ་གཏང་བར་བྱ། །ཡང་ན་འབྲས་བུ་གསུམ་གྱི་བཤལ། །གཏང་བས་མཆིན་པའི་ཚད་པ་སེལ། །མཆེར་པ་སྦོ་ཞིང་སྒྲེགས་པ་དང་། །འཁྲུ་བ་དག་ལ་པི་པི་ལིང་། །ཨ་ཤ་གནྔྷ་དབང་པོ་ལག །ནཱ་ག་གེ་སར་པུཥྤ་གཏང་། །ཚད་རྙིང་དག་ལ་འབྲས་བུ་གསུམ། །བཤལ་ནི་མཆོག་ཏུ་བསྔགས་པ་འོ། །ཨ་རུ་ར་ནི་ཉི་ཤུ་དང་། །བ་རུ་ར་ནི་བདུན་དག་དང་། །དེ་མཉམ་པ་ནི་སྐྱུ་རུ་ར། །དོང་ག་དུར་བྱིད་ཞོ་གཅིག་དང་། །ཨ་རུ་ར་དང་ཆང་བསྲེས་ཕྱེ། །དན་ད་བདུན་ནམ་དགུ་དག་དང་། །ཆུ་བསྐོལ་དག་ནི་ལོག་གནོན་ཏེ། །ཤེད་བསྐྱེད་ལན་འགའ་གཏང་བར་བྱ། །འདྲེས་པའི་ནད་ཀྱང་དེས་བཅོས་བྱ། །རྒྱུ་འཁྲིལ་དག་ལ་རྐང་མཐིལ་དུ། །བརྡེག་ཅིང་སྤྱི་བོར་སྐྲ་འཐེན་བྱ། །རྐང་པ་ཁུར་ཁུར་ཕྲག་པར་གཞག །མགོ་བོ་ཐུར་བསྟན་སྤྲུག་པར་བྱ། །རྒྱུ་གཟེར་ལོང་རྩ་རུ་ཐུང་གཏར། །ཚ་བ་ཆུང་ན་ཞག་དག་ནི། །ལྔ་དྲུག་ལོན་ནས་གཅད་པར་བྱ། །ད་ཏྲིག་ཐ་རམས་ན་རམས་དང་། །བྲ་རམས་སླེའུ་གླ་རྩི་དང་། །ཞོ་བཙོས་དག་དང་སྦྱར་བར་བཅད། །གཙོད་ཁྲག་མོན་ཆ་ར་དང་ནི། །བིལ་བ་ད་ཏྲིག་འབོས་མོ་དང་། །ཕྱེ་མ་ཞོ་བཙོས་དག་གིས་བཅད། །ཤ་བ་དག་དང་དགོ་བ་དང་། །བོང་བུ་རྟ་དང་རི་བོང་དང་། །གནིས་བུ་ཞོ་བཙོས་དག་དང་སྦྱར། །འཁྲུ་བ་གཅོད་པའི་མཆོག་ཡིན་ནོ། །འདི་ནི་དང་པོ་བསིལ་གྱིས་བཅད། །ཐ་མར་དྲོད་དང་རླུང་འཆོས་བྱ། །གུར་གུམ་གླ་རྩི་ཛཱ་ཏི་དང་། །སུག་སྨེལ་ཅུ་གང་ཙནྡན་ནོ། །དང་པོ་ཚད་པས་འབྱམས་པ་ལ། །གཞང་ལུག་ཏིལ་མར་དག་
159. གིས་བྱུག །རྐང་པ་ཐག་པས་བཏགས་ཏེ་འཐེན། །དབྱུག་པ་བརྒྱབ་པས་ཚུད་པར་འགྱུར། །ཡང་ན་གསུས་པའི་སྟེང་དག་ཏུ། །རྡོ་བ་བཞག་ནས་བཅག་ན་ནི། །གཞང་དང་བུ་སྣོད་ལུགས་པ་ཚུད། །གཞང་སྲིན་ཟ་བ་དག་ལ་ནི། །ཕུར་མོ་ཐལ་བ་བྱི་ཏང་ཀ །བ་མར་དག་དང་མར་དཀར་གྱི། །འོ་མ་དག་དང་ལྡེ་གུ་བྱས། །བྱུགས་ནས་ས་རྡོའི་དུགས་བྱས་ན། །གཞང་སྲིན་ཞི་བ་དག་ཏུ་འགྱུར། །ཡང་ན་ཚེ་ར་བྱིས་སྒོག་དང་། །ལན་ཚྭ་སྒ་དང་སྒོག་སྐྱ་དང་། །ཏིལ་མར་དག་དང་བསྲེས་ནས་ནི། །བྱུགས་ནས་རྡོ་དུགས་བྱས་ན་ཞི། །ཡང་ན་གཡེར་མའི་ཕྱེ་མ་དག །མར་སྙིང་ཁུ་བ་འཇམ་རྩི་གཏང་། །ཡང་ན་ཤིང་ཀུན་ཁུ་རུ་ཚྭ། །གླ་རྩི་བྱི་ཏང་ཀ་དང་ནི། །བུ་རམ་དག་གིས་རེང་བུ་བྱ། །ཡང་ན་གཡེར་མ་དག་དང་ནི། །ཕུར་མོར་དག་དང་སྒོག་སྐྱ་དང་། །སྦྱར་བའི་འཇམ་རྩི་གཏང་བར་བྱ། །ཡང་ན་ཡུང་བ་ཨ་རུ་ར། །ལྡོང་རོས་བཅའ་ལྒ་དག་དང་ནི། །ཏིལ་མར་དག་ཀྱང་བསྲེས་པས་ནི། །བྱུགས་པས་གཞང་འབྲུམ་ཞི་བར་འགྱུར། །འབྲས་དང་གླང་ཤ་དག་ཀྱང་སེལ། །ཤ་བཀྲ་དག་ཀྱང་སེལ་བར་ནུས། །ཏི་ཚྭ་རེ་ལྕགས་བསྲེས་པས་ནི། །པ་ཏོ་ལ་དང་ནིམ་པ་དང་། །དབྱི་མོང་དག་དང་ལྕེ་མྱང་ཚྭ། །ཕྱེ་མ་ཏིལ་མར་དག་དང་སྦྱར། །བྱུགས་པས་གཞང་འབྲུམ་ཞི་བར་བྱ། །སོ་མ་རཱ་ཛ་ལས་རྒྱུ་མའི་ནད་བཅོས་པའི་ལེའུ་སྟེ་རེ་བཞི་པའོ།། །། དེ་ནས་ཕོ་ནད་བཅོས་པ་ནི། །བད་ཀན་ལྡན་ལ་སེའུ་འབྲུ་ཡི། །ཕྱེ་མ་དག་ནི་ཤིས་པ་སྟེ། །སྦྲང་རྒོད་དག་གི་སྐྱུགས་ཀྱང་བསྔགས། །ཡང་ནི་དཀར་པོ་གཅིག་ཐུབ་སྐྱུགས། །འོ་མ་དང་ནི་བ་ཆུ་ཤིས། །མོ་དོམ་ཚྭ་དང་ཙབས་རུ་ཚྭ། །རྒྱམ་ཚྭ་བ་རུ་ཚྭ་ནི་ཤིས། །ཡང་ན་ཏྲེ་སམ་ཕྱེ་མ་ནི། །ཨ་རུ་ར་དང་བཅའ་ལྒ་དང་། །ཁ་རུ་ཚྭ་དང་སྦྱར་བ་ནི། །ཅུང་ཙམ་འཁྲུ་བ་མཆོག་ཏུ་འོ། །ཡང་ན་མ་ནུའི་དྲོད་བཤལ་གཏང་། །སྣོད་ལ་ཅུང་ཙམ་བབས་ན་ནི། །གཏར་བ་དག་ཀྱང་
160. དཔྱད་ལ་བྱ། །སྨུག་པོ་དག་ཀྱང་དེ་བཞིན་ཏེ། །བད་ཀན་སེར་པོ་དག་ལ་ནི། །བ་ལའི་(ཕོ་བའི་དྲེག་པ་དང་རྩའི་ཚད་པ་སེལ)ལོ་མའི་བགྲུངས་ཐང་གཏང་། །ཡུངས་ཀར་ལྕིམ་གྱི་རྩ་བ་དང་། །ཨ་རུ་རུ་དང་པི་པི་ལིང་། །དེ་རྣམས་བཤལ་གཏང་རྒྱམ་ཚྭ་དང་། །ཏིག་ཏ་ད་ལིས་བདུན་པ་གཏང་། །དཀར་པོ་དག་ལ་དྲོད་བཅུད་གཏང་། །གཡག་རྒོད་དགོ་བའི་ཤ་དང་རྐང་། །རྐྱང་ལ་སོགས་པའི་ཏོང་ཏོང་གདུས། །ཚྭ་སྣ་དག་དང་སྦྱར་བ་ཡི། །སྨན་མར་གཏང་བར་བྱ་བ་ཡི། །འཁྲུ་བར་འདོད་ན་སྔོན་བུ་ཡི། །ཐང་དུ་གཏང་ན་འཁྲུ་བ་ཡིན། །ཡང་ན་དུར་བྱིད་དག་དང་སྦྱར། །འཁྲུ་བས་ནད་ཀུན་སེལ་བར་བྱེད། །གྲང་སྐྲན་རྒྱས་པ་དག་ལ་ནི། །སེའུ་འབྲུའི་ཕྱེ་མ་ཤིན་ཏུ་བསྔགས། །མ་ཞུ་བ་ཡི་གཏིང་སྐྲན་ལ། །ཚྭ་སྣའི་སྦྱོར་བ་ཤིན་ཏུ་གཅེས། །སྤུ་ཡི་འདྲིལ་སྐྲན་བཅོས་པར་དཀའ། །སྐྲན་ནི་ལྕགས་ཀྱིས་བཅོས་པར་བྱ། །ཚྭ་ཐུར་གྲང་ཐུར་གཉིས་དག་སྟེ། །རྩ་བ་ཅུང་ཙམ་སྦོམ་པ་ལ། །སྦལ་འགོ་ནས་འདྲ་བ་དང་ནི། །ཆུ་གྲི་དང་འདྲ་བྲ་འོ་འདྲ། །སྦལ་འགོ་ནས་འདྲ་ཕོ་བ་སྟེ། །ཚ་ཐུར་གྲང་ཐུར་གཉིས་ཀ་གདབ། །ཕོ་བའི་སྦྲུལ་འགོ་གཉིས་པོ་དང་། །རྫེམས་དང་གཉིས་ལ་སྤང་བར་བྱ། །ཚད་ནི་ཐུར་གང་ཚོན་གང་སྟེ། །བརྡེག་ཐབས་མ་ཞུའི་ལེའུར་གསལ། །རླུང་སྐྲན་དག་ཀྱང་ལྕགས་ཀྱིས་བཅོས། །སྨན་ནི་ཚ་སྣའི་ཕྱེ་མ་གཏང་། །འབྲས་བུ་གསུམ་གྱི་སྨན་མར་རམ། །སེའུ་འབྲུ་ཕྱེ་མའམ་རིལ་བུ་གཏང་། །གློ་ནད་ཕོ་བར་ལྷུང་བ་ནི། །གློ་ཞུ་སྟོབས་ཀྱིས་སྐྱུགས་པ་འོ། །ལད་ལུད་མང་ཞིང་ཉམས་ཤེད་ཆུང་། །དེ་ལ་གློ་རྩ་གཏར་བ་དང་། །པི་པི་ལིང་དང་ཅུ་གང་དང་། །ཛཱ་ཏི་དག་དང་སྦྱར་བའོ། །སྦྲང་རྩིའི་ལྡེ་གུ་ཡང་ན་ནི། །ཀ་རའི་ཕྱེ་མ་དག་དང་སྦྱར། །ཡང་ན་རྒྱམ་ཚྭ་པི་པི་ལིང་། །ཤིང་ཚྭ་ཤིང་མངར་སྟར་བུ་དང་། །སུག་སྨེལ་རྒུན་འབྲུམ་དག་དང་ནི། །སྦྲང་རྩིའི་ལྡེ་གུ་དག་དང་སྦྱར། །ཆུ་ཆུང་བ་ཡི་ཁཎྜ་གཏང་། །གློ་རྡོལ་སྤེན་མའི་ཐལ་བ་ནི། །དྲི་ཚུ་དག་དང་སྦྱར་ལ་གཏང་། །དེ་
161. རྗེས་ཅུ་གང་གུར་གུམ་དང་། །དོམ་མཁྲིས་མཚལ་ཡང་གཏང་བར་བྱ། །ཡང་བའི་ཆང་དང་ལུ་གུའི་ཤ།།ཅུང་ཟད་གཏང་བས་དྲོད་སྐྱེ་སྟེ། །མཆིན་པའི་དྲོད་ཉམས་ཕོ་བ་ཡི། །ཟས་དག་སྐྱུགས་པ་དག་ཏུ་འགྱུར། །དེ་ལ་མཆིན་རྩ་གཏར་བ་དང་། །པི་པི་ལིང་དང་བྲག་ཞུན་ཐང་། །ཡང་ན་ཁ་རུ་ཚ་དང་ནི། །བྲག་ཞུན་སྦྱར་བའི་ལྡེ་གུ་གཏང་། །ཞམ་སྐྲན་དག་ནི་བཅོས་པ་ལ། སེའུ་འབྲུ་རྩུབ་སྨན་ཟས་ཀྱིས་ཏེ། །རྩུབ་པ་དག་ནི་ཤིན་ཏུ་བསྔགས། །ལར་ན་སྐྲན་རྣམས་ལྕགས་ཀྱིས་ཏེ། །འོག་ཏུ་སྐྲན་གྱི་ལེ་འུར་བལྟ། །ཕོ་བའི་དམུ་རྫིངས་བད་ཀན་ཏེ། །བཤལ་ནི་ལྟོ་བཤལ་མཆོག་ཏུ་བསྔགས། །ཤིན་ཏུ་ཆེ་ན་ཆུ་ཁ་སྲི། །སེའུ་འབྲུ་ལ་སོགས་སྦྱར་བར་བྱ། །འོག་ཏུ་དམུ་རྫིངས་ལེ་འུར་བལྟ། །ཕོ་ལོག་གླང་ཐབས་བཅོས་པ་ནི། །རྒྱལ་ཚྭ་ཁ་རུ་ཚྭ་དང་ཆང་། །གཏང་བས་ཆོགས་ན་གྲང་བ་འོ། །ཕོ་བར་འཁྱིལ་ན་ཉྭ་བཞི་བཅིང་། །སོ་ཕག་དུགས་ཀྱིས་བདུག་པ་ནི། །རྐང་མཐིལ་དག་ཏུ་བདུག་པར་བྱ། །ཆུ་སྐོལ་ནང་དུ་ལྕགས་ངར་བླུད། །སྒྲེགས་པ་བྱུང་ན་མྱུར་དུ་འཚོ། །མི་སྒྲེགས་བསྐྱར་ན་འཚོ་བར་འགྱུར། །སྨན་ནི་ཆུ་དག་ཤུ་ཟུར་དང་། །རྒྱམ་ཚྭ་ཁ་རུ་ཚྭ་དག་དང་། །བྱིང་བྱིང་ཐུལ་ལུ་སྡིག་པ་དཀར། །ཚ་བ་གསུམ་གྱི་ཕྱེ་མ་གཏང་། །སྦོས་ན་འཇམ་རྩི་ནེ་གུ་ཆུང་། །ཤ་བད་ནེ་ཏིང་རྩ་བ་གཏང་། །ཚ་བ་དག་ལ་ལོང་རྩ་གཏར། །དྲི་ཆུ་སྡོམ་པར་གྱུར་པ་ལ། །ཆུ་སྐོལ་སྐྲ་ཡི་གཞོབ་གཏང་ལ། །ལྕགས་ཀྱི་ངར་བླུད་གཏང་བར་བྱ། །རྒྱུ་འཁྲིལ་དག་ལ་ཁ་རུ་ཚྭའི། །ཐང་གཏང་ཡང་ན་རྒྱལ་ཚྭ་འོ། །རྒྱུ་འཁྲིལ་ནད་ནི་ཞི་བར་བྱེད། །རྒྱུ་མའི་མདུད་པ་གྲོལ་བ་ཡི། །ལྟེ་བའི་སྟེང་དུ་མེ་བཙའ་དང་། །བཅུ་གསུམ་བཅུ་དྲུག་བསྲེག་པར་བྱ། །བསེ་ཕུབ་ཅན་ནི་གསུམ་མམ་བཞི། །ལྕགས་ཁུ་ཕུལ་གང་གདུས་པ་ཡིས། །ཕུལ་བྱེད་གཏང་བས་ཕོ་གླང་འཇོམས། །རྩུབ་ཚ་མདུད་པ་ནི་རུ་ཧས། །རྒྱུ་འགགས་པ་ཡང་འབྱེད་པར་འགྱུར། །ཡང་ན་ཐར་ནུ་ཁ་ཚོས་ནི། །ཆང་མ་འོ་མ་ཕྲུ་སྟིང་དུ། །ཤིང་བུ་བཀྲམ་ཐོག་ཐར་ནུ་བཞག །ཁ་སྦྱར་མེ་
162. ནི་མི་ཆེ་བའི། ཁ་ཚོས་བྱས་པའི་གྲིབ་སྐམ་དེ། །ཕྱེར་བཏགས་ཆང་དང་སྦྱར་གཏང་ན། །འཇམ་རྩི་འདི་ཡང་མཆོག་ཏུ་འོ། །ཡང་ན་སྡིག་པ་སྲིན་བུ་དང་། །ཚག་པ་ཀ་ཀ་རུ་དང་གསུམ། །ལྟོར་གཏང་ན་ཡང་ཕྱེད་པར་རོ། །སྒོག་སྐྱ་དང་ནི་བསེ་སྦུར་གཉིས། །ཆུ་དང་སྦྱར་གཏང་མོད་ལ་ཕྱེད། །ཡང་ན་མོན་ལྕམ་དག་དང་ནི། །ལྕམ་པའི་འབྲས་བུ་སུག་སྨེལ་གསུམ། །ཕྱེ་མ་ས་མཚུར་ཆུར་བཏབ་ན། །བཏང་བས་ཆུ་འགགས་སེལ་བའི་མཆོག །རྙོང་བུ་དག་ལ་བུ་རམ་དང་། །ཚ་བའི་རིམ་བུ་མཆོག་ཏུའོ། །རིན་ཆེན་རྩངས་དང་རྒོད་ཤ་དང་། །ཤ་ནི་མཆོག་ཏུ་བསྔགས་པ་འོ། །ཕོ་བ་རྗུད་པ་བཅོས་པ་ནི། །ཨ་རུ་ར་ནི་བདུན་དག་དང་། །སྐྱུ་རུ་ར་ཡང་དེ་ཙམ་ཆ། །ཟི་ར་དཀར་ནག་གོ་སྙོད་དང་། །ན་ལེ་ཤམ་དང་པི་པི་ལིང་། །སུག་སྨེལ་ལ་ལ་ཕུད་དང་ནི། །ཤིང་ཚྭ་ཐལ་ཚྭ་མོ་དོམ་ཚྭ། །རྭ་ཚྭ་ད་ཚྭ་ཁ་རུ་ཚྭ། །རྒྱམ་ཚྭ་ལྕེ་མྱང་ཚྭ་དག་དང་། །ཕྱེ་མ་དག་ནི་བྱས་ནས་གཏང་། །ཡང་ན་བུ་རམ་འགོ་བསྡུས་གཏང་། །ཡང་ན་རྩ་བྱ་ལུམ་བུ་སྐམ། །ཉིན་གཅིག་སྐམ་ལ་ཆང་དུ་སྦངས། །དེ་ནས་ཆང་དང་ཁ་རུ་ཚྭའི། །ཆུར་སྦངས་དེ་ནས་སྐམ་པ་དག །བུ་རམ་དག་ལ་ལྡེ་གུ་གཏང་། །རྟ་ནི་ཆང་ལ་བྱས་ཏེ་གཏང་། །ད་ལིས་བདུན་ནམ་སེའུ་འབྲུ་གཏང་། །བུ་རམ་ཏིང་ཁྲོལ་བསྡེབ་པ་འམ། །ལྡེངས་པ་དག་ལ་གཏང་བར་བྱ། །ཏྲེ་སམ་ཕྱེ་མ་འཁྲུ་སྐྱུགས་ལ་འོ། །སོ་མ་རཱ་ཛ་ལས་ཕོ་བའི་ནད་བཅོས་པའི་ལེའུ་སྟེ་རེ་ལྔ་པའོ།། །། དེ་ནས་མཁྲིས་པ་བཅོས་པ་ནི། །ཤ་ཡ་ནག་པོ་བཅོས་པ་ལ། །ཏིག་ཏའི་ཐང་དང་བ་ལེ་ཀའི། །ཐང་སྨན་ཕྱེ་མ་གཏང་བར་བྱ། །ག་པུར་བདུན་པ་གཏང་བར་བྱ། །འབྲི་རྟ་ཏྲི་མེན་ཏ་ཡང་གཏང་། །མཁྲིས་རྩ་དང་ནི་མཆིན་རྩ་གཏར། །ཏིག་ཏའི་ཐང་བཤལ་གཏང་བར་བྱ། །ཤ་ཡ་དཀར་པོ་བཅོས་པ་ནི། །ནེ་གུ་ཆུང་གི་ཕྱེ་མ་གཏང་། །དུག་མོ་ཉུང་གི་ཐང་བཤལ་དང་། །ཏིག་ཏའི་ཐང་བཤལ་
163. མཆོག་ཏུ་འོ། །གནས་ནི་གང་བྲག་གསང་དང་གཉེར། །བསིལ་བའི་ཟས་དང་སྨན་གྱིས་བཅོས། །མིག་སེར་དག་གི་བཅོས་པ་ནི། །བཤལ་གཏང་བ་ནི་གོང་དང་མཐུན། །ཤ་སེར་མིག་དག་སེར་བ་ལ། །གླང་ཤུ་ལྤགས་ནད་མཛེ་ནད་འབྱུང་། །བོང་ང་དཀར་པོ་རྒྱ་ཚྭ་དང་། །དན་ད་དུར་བྱིད་ཤིང་མངར་དང་། །གཡེར་མ་བྱི་ཏང་ཀ་དང་ནི། །པ་ཏོ་ལ་དང་སྲུབ་མ་དང་། །མོན་མོ་རྐང་ཆག་བོང་ལན་ཚྭ། །དེ་ཀུན་ཞིབ་ཏུ་བཏགས་པ་སྟེ། །ཤ་བ་འམ་ནི་རྟ་བོང་གི །ཚིལ་བུ་དག་དང་སྦྱར་ལ་བྱུག །ཡང་ན་སུག་ཆུས་བཀྲུ་བ་འོ། །དེ་ནས་བྱུག་པ་བྱ་བ་ནི། །ཡང་ན་ཆང་དང་ཟོ་ཤ་དང་། །སྲོག་ཆགས་ཨ་བྱག་ཤ་གཏང་ངོ་། །ཡང་ན་སྣག་ལ་བྱུག་པ་ནི། །ཨ་རུ་ར་དང་སྐྱུ་རུ་ར། །ཨ་བི་ཤ་དང་རྒྱལ་ཚྭ་རྣམས། །བརྡུངས་ལ་བསྐོལ་ཏེ་ཞུན་མར་དང་། །བསྲེས་པ་བྱུགས་པས་ལྤགས་ནད་སེལ། །ཡང་ན་ཆང་དང་ཟོ་ཤ་དང་། །དུར་བྱིད་དག་གིས་བྱུག་པ་བྱ། །ལར་ནི་མཁྲིས་པ་མཛེ་རིགས་སོ། །སེན་མོ་ནག་པོར་སོང་ན་འཆི། །རྒུན་བུ་དག་ལ་ཆང་དང་ནི། །བུ་རམ་རྙིང་པས་གསོ་བར་བྱ། །ཏིག་ཏ་གསེར་གྱི་གཟོངས་བུ་དང་། །བ་ལེ་ཀ་དང་བ་ཤ་ཀ །ཐང་དུ་བྱས་ལ་གཏང་བར་བྱ། །བག་ཙམ་གཏང་ཞིང་བསྲེག་པར་བྱ། །མཁྲིས་པ་རྩར་རྒྱུག་གཏར་གྱིས་བཅོས། །རྩ་བཤལ་དག་ནི་ཤིན་ཏུ་བསྔགས། །གཏར་བ་དག་ཀྱང་ཤིས་པ་སྟེ། །མདོག་ནི་སེར་བ་ཕྱིར་འགྱུར་བ། །སེར་བ་ཆགས་པ་དག་ལ་བསྲེག །སེར་སྐྱ་འདུག་ན་བད་མཁྲིས་བསྡོངས། །སྔོན་པོ་ཟངས་ཀྱི་རྩི་འདྲ་ལ། །མ་ཆགས་ལང་ལིང་འདུག་ན་ངན། །ཆགས་པ་སྤྲིན་དང་འདྲ་བ་བཟང་། །ལྦུ་བ་དཀར་ན་གཏར་འཕྲོ་བཅད། །མཁྲིས་པ་རྒྱུ་འཁྲུ་ཆུ་དུགས་བྱ། །ཏིག་ཏ་དང་ནི་སླེ་ཏྲེས་དང་། །བོང་ང་དཀར་པོ་པར་པ་ཏ། །གསེར་གྱི་མེ་ཏོག་དུག་མོ་ཉུང་། །པ་རི་ཀན་པེ་ཙི་ན་པེ། །ལྕགས་ཕྱེ་ཀ་རར་སྦྱར་ལ་གཏང་། །ཡང་ན་སེ་རྒོད་སྐྱེར་པ་དང་། །ཏིག་ཏ་དུག་མོ་ཉུང་དང་ནིི། །ལྕགས་ཕྱེ་དག་གི་ལྡེ་གུ་གཏང་། །ཡང་ན་ག་པུར་ཅུ་གང་དང་། །ཨ་བི་
164. ཤ་དང་ཏིག་ཏ་འོ། །ཟས་ནི་ཚ་ལ་ལྕི་བ་གཏང་། །ཡང་ལ་བསིལ་བ་དག་ནི་ཤིས། །གཏར་བ་གསེར་མདུང་གདབ་རྩ་གཏར། །རྩེའུ་ཅུང་རུ་ཐུང་གཤའ་རེངས་གཏར། །རྒྱས་པའི་ཚེ་ན་བཅོས་པ་ནི། །དང་པོ་རང་ལུས་བསྲུང་བ་གཅེས། །རྫས་དང་སྨན་དང་སྔགས་རྣམས་སོ། །རྫས་ནི་བསེ་རུ་རིན་ཆེན་དང་། །གསེར་ནི་སྨིན་པར་མ་གྱུར་དང་། །མུ་ཏིག་བྱེ་རུ་དངུལ་དང་ནི། །མཚོན་ཆ་སོར་ནི་བཅུ་གཉིས་པས། །སྨན་ལ་སྨན་དང་རྫས་དག་གོ །ག་པུར་གུར་གུམ་ཙན་དན་དང་། །ལི་ཤི་སུག་སྨེལ་ཀ་ཀོ་ལ། །གི་ཝང་གླ་རྩི་སྤང་སྤོས་དང་། །ཨ་ག་རུ་དང་དུ་རུ་ཀ །ཤུ་དག་ཤུ་ཟུར་ཛཱ་ཏི་དང་། །འབྲས་བུ་གསུམ་དང་ཐང་སྨན་གསུམ། །སྤྱི་ཞུར་མེད་དུ་མི་རུང་ངོ་། །དེ་རྣམས་དྲིས་ནི་བྱུག་པ་དང་། །ལུས་ལ་གདགས་པར་བྱ་བ་ཡིན། །ཡང་ན་བཙོང་དང་མཱུ་ལ་དང་། །ཤིང་ཀུན་གླ་རྩི་སྦྱར་བ་ཡིས། །ལྟོ་སྟོང་དྲི་ཆུ་སྣར་བླུག་བྱ། །ཡང་ན་ཚ་དང་སྔོ་དག་མིན། །དྲི་ཆེན་དག་དང་གུར་གུམ་དང་། །ཨ་རུ་ར་ཡི་ཕྱེ་མ་དག །དྲི་ཆུ་དང་སྦྱར་སྣ་རུ་བླུགས། །ཟས་ནི་ཆུ་སྐོལ་ལྟོ་སྟོང་ལ། །ཡང་ན་རིམས་གཏར་ཁྲག་དག་སྐམ། །གསོན་ཁྲག་དང་སྦྱར་ལྟོ་རུ་གཏང་། །ཡང་ན་སྒོག་པ་ཆང་དག་གམ། །ལྟོ་སྟོང་མར་ཁུ་རབ་ཏུ་ཤིས། །སྣར་ནི་དྲི་ཆེན་སྲན་ཙམ་གཏང་། །སྦུགས་དྲངས་སྣ་བཙིར་ནང་དུ་དྲངས། །སྔགས་ནི་ཡི་དམ་གསལ་བ་ཡིས། །ས་བོན་མར་མེ་ལྟར་འབར་བའི། །རྩེ་ལ་དུ་བ་ལྟར་ནག་ནད། །བསྲེག་ཅིང་སྔགས་ནི་བཟླ་བར་བྱ། །ཨོཾ་བི་དུག་ལུ་མ་བྲ་ཏི་བེ་རོ་སྭཱ་ཧཱ། །དབུགས་ནང་ཅུང་ཞིག་བསྡམ་པར་བྱ། །དེ་ནས་རིམས་ནད་བཅོས་པ་ནི། །སྨིན་པའི་དུས་སུ་འཚོ་བ་དང་། །སྨིན་པའི་དུས་སུ་འཆི་བ་དང་། །སྨིན་པའི་དུས་སུ་བཅོས་པ་ནི། །ཁྲག་རིམས་མཐུན་ཏེ་གོ་རིམས་བཞིན། །གསུམ་དང་ལྔ་དང་བདུན་དང་དགུ །བཅུ་གཅིག་དག་ནས་དེ་རྣམས་སོ། །དང་པོར་ཞག་གསུམ་དགུག་པར་བྱ། །དེ་ནས་ཐང་གཏང་སྨིན་དུ་གཞུག །ཕལ་ཆེར་བདུན་དང་དགུ་ན་སྨིན། །ཟུག་ཅིང་ལུས་ནི་ལྕི་བ་དང་། །
165. རིམས་ནི་རིམ་པས་འཇུག་པ་ཡིན། །དང་པོར་བད་ཀན་བཅོས་པ་ནི། །ལྟོ་བཀུག་ཆུ་བསྐོལ་གཏང་བར་བྱ། །བར་དུ་མཁྲིས་པ་བཅོས་པ་ནི། །ཐང་དང་གཏར་ཁ་དག་བྱ་འོ། །ཐ་མ་རླུང་གིས་བཅོས་པ་ནི། །བུར་རྙིང་འབྲས་སམ་འབྲུ་བཅུད་ནི། །བྱ་བ་བཏང་བ་ཤིན་ཏུ་ཤིས། །ལུས་སྨིན་པ་ནི་གཏར་བ་སྟེ། །ལུས་ལྕི་གཉིད་ཆེ་སྐོམ་དད་ཆེ། །བད་ཀན་ལྟོ་ནི་དགུག་པར་བྱ། །ཚ་ཡང་སྦུ་གུར་མཛུབ་མོ་ནི། །ཐུར་གང་བཅུག་པས་གྲང་གྱུར་ན། །བཅུད་དང་ཉལ་བ་འགལ་བ་མེད། །དང་པོ་རྔུལ་ནི་ཚད་རྔུལ་སྟེ། །ཐང་དང་གཏར་རྗེས་རྔུལ་བ་བཟང་། །རྔུལ་བྱུང་ཟུག་ཆོགས་ཤིན་ཏུ་སླ། །ཟུག་ཆེ་རྔུལ་ནི་འཆི་རྔུལ་ཡིན། །བད་ཀན་ལད་ལུད་ཆེ་བ་དང་། །ལྕེ་སྐམ་དང་ག་མི་བདེ་དང་། །སྐྱུག(་་་་་)གྲང་ཤུམ་བྱེད་པ་དང་། །ཟུག་གཟེར་ཆེ་བ་བད་ཀན་ནོ། །ལྟོ་བཀུག་མ་ནུ་(་་་་)ཏ། །ཡང་ན་མ་ནུ་པུ་ཙེ་ཤེལ། །མགོ་ན་ཨ་བི་ཤ་ཡི་ཐང་། །རླུང་གི་ཁ་བླ་རུས་པ་གཟེར། །གཉིད་མེད་ཟུག་གཟེར་ཆེ་བ་དང་། །སེམས་འཕྱོ་རྣ་བ་འུར་བ་དང་། །རྩ་ཡང་དལ་ཞིང་ཆུ་ཡང་གནག །ལྕེ་ནི་སྐམ་ལ་ནག་པ་དང་། །སྦུབས་སུ་ཐུར་གང་གྲང་བ་ནི། །རླུང་རིམས་ཤ་ཆང་ཤིན་ཏུ་བསྔགས། །ལུས་བཀྲུས་ནས་ནི་ངྷ་ད་ཡི། །མར་གྱིས་བྱུག་པར་བྱ་བ་འོ། །རྒྱས་པའི་ཚ་བ་མིག་སེར་ཞིང་། །ཁ་ཁ་ལུས་སེར་ལྕེ་ཡང་སེར། །ག་པུར་ལྕག་མདའ(དྲགས་ན་རླུང་བསྐྱེད)གཏང་བར་བྱ། །ཡང་ན་ག་པུར་རྒྱལ་པོ(ཚད་པ་སེལ་ཏེ་གྲང་བ་བསྐྱེད)སྟེ། །ཅུ་གང་(གློ་ནད་སེལ་ཏེ་གློ་ལ་གནོད)དག་ཀྱང་བློན་པོ་འོ། །རྒྱལ་ཁ་བློན་གྱིས་མ་བསྒྱུར་ན། །ག་པུར་(གྲང་བ་རླུང་ལ་གནོད)ཉིད་ཀྱང་ཚད་པར་འགྱུར། །འབངས་ནི་རྩབས་ཤིང་རྩ་རུ་འདྲེན། །གུར་གུམ་ཚད་པ་འཇུ་བྱེད་པས། །བཞི་པ་དག་ཀྱང་གཏང་བར་བྱ། །ག་པུར་ཅུ་གང་གུར་གུམ་དང་། །ཏིག་ཏ་པུ་ཙེ་ཤེལ་དང་ནི། །བ་ཤ་ཀ་དང་ཨུཏྤལ་སྔོ། །བདུད་རྩི་བདུན་པ་ཞེས་བྱ་སྟེ། །ཀ་ར་དྲུག་འགྱུར་དག་དང་སྦྱར། །ཁ་བ་ཚ་གསུམ་ཏྲེ་མེན་ཏ། །དརྱ་ཀན་ནི་གཏང་བར་བྱ། །ཡང་ན་མ་ཧཱ་གོ་ར་མ། །གི་
166. ཝང་དང་ནི་བུས་པའི་ཆུ། །ཚད་པ་དག་ལ་ཤིན་ཏུ་བསྔགས། །རྙོངས་ཚད་ཆང་དག་གཏང་བར་བྱ། །དེ་རྗེས་བདུད་རྩི་གསུམ་པ་གཏང་། །ཡང་ན་ཙ་མུའི་ཐལ་བ་དང་། །ཆང་དུ་མཉེས་ལ་གཏང་བར་བྱ། །དྲོ་སར་འདུག་དང་ཆང་འཐུངས་དང་། །བཅུད་ཆེན་ཟོས་པས་སྨིན་པར་བྱེད། །ལྔའམ་བཞི་ན་གཏར་བར་བྱ། །དར་ལ་བབས་ན་མྱུར་དུ་གཏར། །རྒས་དང་བྱིས་པ་དཀའ་ཐུབ་ཅན། །དགུ་འམ་བཅུ་ན་གཏར་བར་བྱ། །ཁྲག་མཁྲིས་ཆེ་ན་མྱུར་དུ་གཏར། །བད་ཀན་དག་ནི་འབྲིང་ཡིན་པས། །ལྔ་འམ་བདུན་ལ་གཏར་བར་བྱ། །སྟོངས་པའི་ཚད་པ་བཅོས་པ་ནི། །ཐམས་ཅད་ཚ་ཡང་ཨ་ལོང་དུ། །མཛུབ་ཐུར་བཅུག་པའི་ཤིན་ཏུ་གྲང་། །བསིལ་གྱིས་བཅོས་པས་མ་ཐུབ་ན། །དྲོད་ཀྱིས་བཅོས་པར་བྱ་བ་ཡིན། །ཚ་གྲང་གཉིས་ཀས་མ་ཕན་ན། །གབ་པའི་ཚད་པ་དག་ཡིན་ནོ། །དང་པོ་ཅུ་གང་ཐང་གཏང་བྱ། །ཆང་གཏང་དེ་ནས་བཅུད་ཀྱང་གཏང་། །སོ་ཕག་ཐང་གཏང་ཐབས་ཀྱི་ནི། །ཡུན་རིང་ས་ཁུ་བགྲུངས་ལ་གཏང་། །འདར་བུ་དག་ལ་བསྲེག་པ་ནི། །འཕར་རྩ་དང་ནི་དྲུག་བདུན་གསང་། །ཚིགས་པ་དག་ཀྱང་བསྲེག་པར་བྱ། །རྨོང་བུ་དག་ལ་བག་རེ་གཏར། །ཕལ་ཆེར་སྨན་གཏང་རྔུལ་དབྱུང་ངོ་། །ཆུ་ནི་མར་ནག་ཁུ་བ་འདྲ། །ཡང་ཡང་བསྐྱར་ཏེ་བཤལ་བྱ་འོ། །དོམ་མཁྲིས་ལ་སོགས་མཁྲིས་པ་གཏང་། །ཁ་སྣ་ཆུ་འབྲུབ་དྲན་མེད་མྱོས། །ཕལ་དུ་འཆི་བ་ནག་པོ་ཡིན། །མེ་དང་ཉི་མ་དག་དང་ནི། ཁ་ཟས་སྨྲ་བ་མང་བ་དང་། །ལངས་སྔས་མ་ལྟས་སྤྱོད་པས་ནི། །སྦྱོར་བ་དག་ཏུ་ཤེས་པར་བྱ། །རྗེས་བཅད་ཆང་དང་བཤལ་དང་ནི། །གཟེར་མིག་མེ་བཙའ་དག་དང་ནི། །སྨན་མང་བསྐྱར་བར་མི་བྱ་འོ། །ལེ་བརྒན་ཁྲག་ནི་མ་ཆོད་ན། །རང་རེའི་མཚོགས་མ་དག་གི་སྐྲ། །ཧྲག་ཧྲོག་མེ་ལ་བསྲེགས་པའི་གཞོབ། །སྣ་བུག་ནང་དུ་གཏང་བས་ཆད། །གཞུ་བདུངས་སྨིན་ཕྲག་དག་ཏུ་མནན། །གན་རྐྱལ་བཞག་ལ་ཆུ་མདའ་བརྡེག །མཐེབ་མཛུབ་གང་ཙམ་ཆུ་ཁལ་གཅིག །དེས་ཆག་ཡང་ན་སྣ་ཁྲག་ནི། །
167. སླ་ང་དག་ཏུ་བསྲེགས་པ་ཡི། །ནག་མཚུར་ལྡོང་རོས་སྣ་རུ་བླུགས། །ཡང་ན་སྐྱེར་འབྲུ་བསྲེགས་པ་དང་། །གླ་རྩི་དག་ནི་ཆུ་དང་སྦྱར། །སྣར་བླུགས་པས་ནི་ཆད་པར་འགྱུར། ཁྱི་མཇུག་བསྲེགས་པའི་ཐལ་བ་དང་། །རྔ་མ་རེའུ་བལ་བསྲེཊ་པས་ཀྱང་། །མི་རུས་བསྲེགས་པ་དག་དང་ནི། །ཡང་ན་སྦྲ་བ་བསྲེགས་པས་ཀྱང་། །ནག་མཚུར་བསྲེགས་པའི་ཐལ་བ་དང་། །རྒྱ་སྣག་དག་ནི་སྦྱར་བ་བླུཊ། །རྩེའུ་འགོ་བསྲེག་དང་གློ་མཆིན་གཉིས། །གང་ཡིན་པ་ཡི་རྩ་གཏར་རོ། །དོམ་མཁྲིས་སྐྱེ་འབྲུ་བསྲེགས་པ་དང་། །སྣ་ཁྲག་བསྲེགས་པ་སྣར་བླུག་གོ ཁོང་པ་དག་ཏུ་གཏང་བར་བྱ། །དེ་རྣམས་བྱས་པས་མ་ཆད་ན། །ཆང་དང་བུར་རྙིང་ལྟོ་རུ་གཏང་། །དེ་ཡིས་ཆོད་པར་ཐེ་ཚོམ་མེད། །སོ་མ་རཱ་ཛ་ལས་མཁྲིས་བཤལ་བཅོས་པའི་ལེའུ་སྟེ་རེ་དྲུག་པའོ།། །། དེ་ནས་ལོང་ནད་བཅོས་པ་ནི། །རུས་པ་སྣ་ཚོགས་གདུས་པ་ལ། །ཁུ་བ་མར་དང་བསྲེས་པ་ཡི། །འཇམ་རྩིས་ལོང་ནད་རྟུག་སྐམ་སེལ། །འབྲས་བུ་གསུམ་ཡང་དེ་བཞིན་ཏེ། །ཚྭ་སྣའི་སྨན་མར་སྦྱར་བ་ཡི། །འཇམ་རྩིས་བད་ཀན་རྟུག་སྐམ་སེལ། །ཏིག་ཏའི་ཐང་སྨན་སྦྱར་བ་ཡིས། །མཁྲིས་པ་དག་གི་རྟུག་སྐམ་སེལ། །འབྲས་བུ་གསུམ་པོ་ལྟོར་གཏང་བས། །རླུང་ནད་རྟུག་སྐམ་སེལ་བར་བྱེད། །ཁ་རུ་ཚྭ་ཡི་སྦྱོར་བ་ཡིས། །བད་ཀན་དག་གི་རྟུག་སྐམ་སེལ། །ཏིག་ཏ་ག་པུར་བྱེ་མ་ཡིས། །མཁྲིས་པའི་རྟུག་སྐམ་སེལ་བར་བྱེད། །ལྒང་ཕུགས་དག་ཏུ་བླུག་བྱས་ཏེ། །ཆེ་ཆུང་དག་གི་ཚད་དག་ནི། །ཆེ་བ་ཕུལ་དོ་འབྲིང་ཕྱེད་དོ། །ཐ་མ་གང་སྟེ་གཅེ་འུ་སོར། །བཅུ་གཉིས་པ་ཡི་འཁོར་ལོ་ཡི། །གཏང་བ་ཟས་ཟོས་ཅུང་ཞིག་ན། །བཀྲུ་འཇམ་སྨན་མར་སྟེང་དུ་ནི། །སོ་ཆ་དན་ད་དུར་བྱིད་ནི། །ཞོ་རེའི་ཕྱེ་མ་གཏང་བར་བྱ། །ཡང་ན་ཚ་བ་དག་གཏང་ངོ་། །མ་ལེགས་གདོང་སྨུག་ཚ་བས་ལོང་། །ཤུན་པ་བཤུས་ན་སྐྱོན་དུ་འོ། །གྱེན་དུ་ལོག་པ་བཅོས་པ་
168. ནི། །ར་གཉིས་སུ་ནི་མེ་བཙའ་གདབ། །འབྲས་བུ་གསུམ་གྱི་སྨན་མར་དང་། །བུ་རམ་དག་ནི་གཏང་བར་བྱ། །ལོང་ནད་ཚ་བ་འཇུ་སྐེམས་ལ། །ལོང་རྩ་དང་ནི་མཆིན་རྩ་གཏར། །ཨ་རུ་ར་ཡི་བཤལ་དང་ནི། །ཡང་ན་འབྲས་བུ་གསུམ་ཐང་གཏང་། །བ་ལེ་ཀ་ཡི་ཐང་དང་ནི། །འབྲི་རྟ་གཏང་བར་བྱ་བ་འོ། །འཇུ་སྐེམས་ནད་ནི་སྦོ་བ་འོ། །ལོང་ནད་ཆུ་སེར་ཆུ་དང་བསྡོངས། །ལྟེ་བའི་ཟུར་གཉིས་ཚོན་གང་དང་། །འོག་ཏུ་ཚོན་རེ་གཡས་གཡོན་དུ། །ཚོན་རེ་བཅལ་བར་མེ་བཙའ་གདབ། །རྒྱབ་ཀྱི་ལོང་གསང་ཁ་གསུམ་བསྲེག །ཏྲེ་སམ་ཕྱེ་མ་སེའུ་འབྲུ་ཡི། །ཕྱེ་མ་དག་ནི་གཏང་བར་བྱ། །རྩ་བ་ལྔ་ཡི་སྨན་མར་གཏང་། །ཟས་ནི་བཅུད་ལ་བསྟེན་པར་བྱ། །སོ་མ་ཪཱ་ཛ་ལས་ལོང་ནད་བཅོས་པའི་ལེའུ་སྟེ་རེ་བདུན་པའི།། །། དེ་ནས་ལྒང་ཕུགས་རྡེའུ་བཅོས་པ་ནི། །ཟས་ནི་བཅུད་ཅན་གཏང་བར་བྱ། །རྐ་ལག་ལ་ཡང་བསྐུ་མཉེ་བྱ། །འབྱིན་ཁར་ཟས་བསྡམ་མར་ཁུ་གཏང་། །དེ་ནས་ཁྲི་གཅིག་བཅའ་བར་བྱ། །རྒྱབ་ནས་སྟོབས་ཅན་གཅིག་གིས་ནི། །ཁྲི་ཡི་སྟེང་དུ་བཟུང་ནས་ནི། །གོས་དག་གཉའ་བའི་གོང་དག་ནས། །སྒྱིད་ཁུང་དག་ཏུ་ཐག་པ་བཏགས། །རྒྱབ་ནས་ལག་པ་དག་གིས་བརྒྱང་། །སྨན་པས་གྲུ་མོ་བདུན་ནས་མནན། །མཛུབ་མོས་ཨ་ལོང་ནང་བཅུག་ནས། །ལྒང་པའི་ཕུགས་ལ་ཨ་ལོང་ནས། །གྱེན་ལ་ཕོ་མཚན་རྩ་རུ་ནི། །གཏན་པ་བྱས་ལ་དྲང་བར་བྱ། །ཆེ་ན་སྐྱུང་བུས་བཅད་ལ་འདོན། །ལར་ན་ཨ་ལོང་ཁ་ན་ནི། །སྲོག་རྩ་གནས་པས་འདོན་པ་སྤང་། །སོར་བཞི་གྱེན་ལ་འབྲས་བུ་བཅལ། །དེ་རུ་གཡས་སུ་གཤགས་ལ་གདོན། །གོས་སམ་སྣམ་བུའམ་དར་རས་ལ། །ལག་གཡས་རེའུ་ལྤགས་ཀྱིས་མནན། །མདོམས་འོག་ཕྱོགས་སུ་བཅིང་བར་བྱ། །ལག་གཡོན་མཛུབ་མོ་གུང་མོ་ཡིས། །སྣུམ་བསྐུ་སླེབ་ཚད་བསྙག་ལ་ནི། །རྡེའུ་དང་ཕྲད་ན་ཐུར་དུ་དྲངས། །
169. གསང་ཁུང་ཆག་གང་དག་ནས་ནི། །རླིག་པའི་རྩར་ནི་སྐུད་པས་བཅལ། །དེ་ལ་སུམ་བལྟབ་བྱས་པ་ནི། །སུམ་གཉིས་མར་ལ་བོར་ནས་ནི། །སུམ་ཆ་ཡར་བོར་བར་དུ་གསང་། །གཙགས་ཁ་མ་འགྱུར་དྲང་པོར་དྲ། །མཇེ་རྩ་སུམ་ཆ་སུམ་གཉིས་ཏེ། །སྲུབས་ཀྱི་ཐད་ཀར་དྲངས་ལ་འདོན། །འདོན་པ་གྱེན་བས་གྱེན་ལ་འཐེན། །རྩ་དག་ཡོད་མེད་བརྟག་པར་བྱ། །དེ་ལ་ལོག་ནད་བྱུང་བ་ན། །དངུལ་ཟངས་ནང་དུ་རོ་སྨད་ནི། །ཆུ་ཡི་ནང་དུ་གཞུག་པར་བྱ། །བྱིན་གཞུག་དག་ནི་གཏར་བར་བྱ། །ལོང་རྩ་གཡས་པའི་མཐེབ་མོ་ལ། །སྤུ་རྩ་ཆེན་པོ་བསྲེག་པར་བྱ། །ཚིགས་པ་བཅོ་བརྒྱད་པ་ནི་བསྲེག། །མཚེ་དང་འོམ་བུ་དག་གིས་ནི། །མར་ཟན་དྲོན་མོས་དུགས་བྱ་འོ། །ཆུ་ནི་མར་འབབ་སྨ་རྩིར་བཟང་། །ལྷ་རྡེའུ་བད་ཀན་ཟགས་པ་སྟེ། །ཀླུ་རྡེའུ་ཕོ་བ་ཟགས་པ་འོ། །ཆུ་ནི་ཁམ་ནག་སྙིགས་མ་ཅན། །པུ་ཙེ་འདྲ་བ་དག་ཏུ་འོ། །སྤུ་རྡེའུ་མཁལ་མ་ཟགས་པ་སྟེ། །ཆུ་ཡང་སེར་ལ་བྱེ་མ་འདྲ། །ཤ་རྡེའུ་མཆིན་པ་ཟགས་པ་སྟེ། ཁྲག་ནི་དམར་རམ་སྨུག་པ་འོ། །འཕྱོ་རྡེའུ་ཐེའུ་རང་དག་གིས་ཏེ། །ཆུ་ཡང་སྔོ་ལ་སྤུ་འདྲ་འོང་། །མི་གཙང་བ་ལས་གྱུར་པ་འོ། །མཉེ་ཐབས་ཁྲི་ཡི་སྟེང་བཞག་སྟེ། །རྒྱབ་ནས་སྣམ་བུ་དང་རས་ཀྱིས། །ཐག་པས་དམ་པོར་བྱས་ནས་ནི། །མཉེ་བ་དག་ཀྱང་དཔྱད་ལ་མཉེ། །ཚད་པ་སྐྱེས་ན་ཤ་ཆང་སྡོམ། །ཚོད་དང་སྦྱར་ལ་གདོན་པར་བྱ། །རྣག་རྡེའུ་ཤ་རྡེའུ་མཉེ་བར་བྱ། །གསག་མ་དག་ནི་གཉེས་ནས་དབྱུང་། །སྦུ་གུ་དག་ཏུ་གདོན་པར་བྱ། །གལ་ཏེ་སྦུ་གུར་མ་ཐོན་ན། །གར་བྱུང་དག་ཏུ་གདོན་པར་བྱ། །མཇེ་ཡི་སྐེད་པར་མ་ཐོན་ན། །སྲུབས་སུ་འཁོར་ལོའི་ལྐོག་ཏུ་ནི། །དམ་དུ་བཙིར་ལ་སྲུབས་སུ་འདོན། །ལོག་ན་ལོང་རྩ་གཏར་བར་བྱ། །ཆུ་ཡི་ནད་དག་བཅོས་པ་ནི། །ལྒང་ལྤགས་ལོག་པ་ཁུགས་བྱས་ཏེ། །སྦུར་པ་བསེ་སྦུར་དཀར་པོ་དང་། །མར་དང་ལྡེ་གུ་བྱས་ལ་གཏང་། །ཡང་ན་ཆུ་དག་ནག་པོ་དེ། །ཆུར་
170. མཉེས་བྱུགས་ན་ཞི་བར་འགྱུར། །ཡང་ན་སྦུར་པ་ཤུན་པ་བོར། །དཀར་པོ་དག་དང་རྒྱ་ཚྭ་དང་། །སུག་སྨེལ་དག་དང་སྦྱར་ལ་གཏང་། །དམར་པོ་ཁྲོ་གཉེར་ཅན་གྱི་ཤ། །སུག་སྨེལ་ཀ་ཀ་རུ་དང་ནི། །སྦྲང་རྩིའི་ལྡེ་གུ་བྱས་ལ་གཏང་། །ཡང་ན་རྒྱ་ཚྭ་སྡིག་པ་དང་། །སྲིན་བུ་དོམ་མཁྲིས་གཏང་བར་བྱ། །མི་ཡི་མགོ་བོ་འདག་མའི་ཐལ། །ལྕམ་པའི་ཐང་དང་སྦྱར་ལ་གཏང་། །ཡང་ན་རྒྱ་ཚྭ་སྡིག་པ་དང་། །པི་པི་ལིང་དང་བྱང་པ་དང་། །དོམ་མཁྲིས་དག་དང་སྦྱར་ལ་གཏང་། །ལྕམ་པའི་ཐང་ནི་མཆོག་ཏུ་འོ། །སྣུམ་མར་རྒྱ་ཚྭ་སུག་སྨེལ་གཏང་། །རྒྱ་ཚྭ་ཤིང་ཚྭ་ཁ་རུ་ཚྭ། །སྡིག་པ་དང་ནི་སྲིན་བུ་དང་། །ཐིང་ཤུན་ནོར་བུ་སྦུར་ལེན་དང་། །སྦྲང་རྩི་དག་དང་སྦྱར་ལ་གཏང་། །ཕོ་མོ་གཉིས་ནི་སྤྱད་ན་ཕན། །ཕོ་ལ་མོ་ཡི་སྤུ་གཞོབ་དང་། །མོ་ལ་ཕོ་སྤུ་གླན་ན་ཕན། །གླང་རྭ་གཡས་ཀྱིས་སྐྱེས་པའི་སེལ། །གཡོན་པས་བུད་མེད་ཆུ་སྡོམ་སེལ། །ལོང་ནས་ཐུར་གང་བསྲེག་པ་དང་། །མཐེབ་མཛུབ་རྐང་པའི་བར་དུ་བསྲེག །སོ་མ་རཱ་ཛ་ལས་ལྒང་ལྤགས་བཅོས་པའི་ལེའུ་སྟེ་རེ་བརྒྱད་པའོ།། །། དེ་ནས་བསམ་སེའུ་བཅོས་ཐབས་ནི། །རླུང་གིས་ཤེས་པ་འཕྱོ་བ་བཅོས། །ཏྲེན་སམ་ཕྱེ་མ་བྲག་ཞུན་དང་། །ཆང་དང་ལུག་ཤ་རྒྱུན་དུ་གཏང་། །སྔོ་དང་དྲོད་དང་ཉ་ཤ་སྤངས། །ལྟེ་བ་དག་ནས་ཚོན་གང་ནི། །གྱེན་ལ་བཅལ་བར་བསྲེག་པར་བྱ། །གླུམ་ཉེའུ་བུ་རམ་བཏབ་པ་གཏང་། །ཤུ་མོ་ཟྭ་དང་བུ་རམ་དང་། །འབྲས་བུ་གསུམ་དང་བཅུད་ཅན་གཏང་། །ཆུ་ཚན་བསྟེན་ལ་བུ་རམ་དང་། །ཁ་རུ་ཚྭ་ཡི་ཐང་གཏང་སྟེ། །ཡང་ན་ཚྭ་སྣའི་ཕྱེ་མ་དང་། །བུ་རམ་སྒ་དང་ཁ་རུ་ཚྭ། །ཆ་སྙོམས་དག་ནི་གཏང་བར་བྱ། །ཆུ་སེར་དག་ལ་གུ་གུལ་བཤལ། །སེང་ལྡེང་གི་ནི་ཕྱེ་མ་གཏང་། །ཡང་ན་བུ་རམ་ཆང་དང་ནི། །གྲུ་མོས་སླེབ་པའི་འོར་སྒོ་བསྲེག །བྲེ་གའི་སྨན་མར་གཏང་བར་བྱ། །ཚ་བ་དག་ལ་
171. ག་པུར་ནི། །ཉི་ཤུ་རྩ་ལྔའི་ཕྱེ་མ་གཏང་། །ཀྱི་ལྕེ་བ་ཡི་ཐང་དག་དང་། །དར་ཡ་ཀན་གྱི་ཕྱེ་མ་གཏང་། །ཡང་ན་འབྲི་རྟ་དག་ཀྱང་གཏང་། །གཏར་ག་བག་རེ་བྱ་བ་འོ། །བསྲེག་པ་དག་ནི་སྤང་བར་བྱ། །ཚབས་ནད་བུད་མེད་དག་ལ་འོ། །སྟོད་ན་ཚད་པ་རླུང་འདྲེས་ལ། །གཏར་ཞིང་རླུང་བཅོས་དག་བྱ་སྟེ། །བྲག་ཞུན་བཏུལ་བ་དག་དང་ནི། །པི་པི་ལིང་དང་ཁ་རུ་ཚྭ། །རྒྱམ་ཚྭ་ཕ་བ་ཕུག་མུར་དང་། །བུ་རམ་དག་དང་སྦྱར་ལ་གཏང་། །ཁྲག་དང་ཆུ་སེར་འཐབ་པ་ལ། །རྩ་བཤལ་དག་ནི་ཤིན་ཏུ་ཤིས། །ནེ་གུ་ཆུང་དང་ཕོ་བ་རིས། །གླ་སྒང་དག་དང་བྲག་ཞུན་དང་། །སྦྲང་རྩི་དག་དང་སྦྱར་ལ་གཏང་། །རྦོ་གའི་ལོ་མ་དག་དང་ནི། །རྩ་བ་གྲིབ་སྐམ་བྱས་ནས་ནི། །སྨན་མར་བྱས་ལ་གཏང་བར་བྱ། །ཁ་ཡོ་ཚ་བ་གསུམ་དང་ནི། །ཁ་རུ་ཚྭ་ནི་བཏབ་བཏང་ན། །ཟླ་མཚན་འཛག་དང་འཁྱིམས་པ་ནི། །ཚིགས་གཞི་ན་བ་ཞི་བར་བྱེད། །བ་སྦྲུ་བ་ནི་དཀར་པོའི་ཕྱེ། །ཞོ་ལ་བཏབ་གཏང་ཕན་པར་འགྱུར། །ཤུ་མོ་ཟྭ་དང་ཟི་ར་དང་། །ལུག་ཐུག་བཅད་པའི་འབྲས་བུ་དང་། །རིལ་བུ་བུ་རམ་དང་སྦྱར་གཏང་། །སྨད་དུ་ཁྲག་ཞམ་ལུད་པ་དང་། །དུགས་ཀྱིས་མཆོག་ཏུ་ཤིས་པ་འོ། ཁ་རུ་ཚྭ་དང་གཟེ་མ་དང་། །ལྕ་བ་དག་གི་ཁཎྜ་གཏང་། །མངལ་དུ་ཁྲག་ནི་ཆགས་པ་ལ། །རྩ་བཤལ་དག་ནི་མཆོག་ཏུ་འོ། །རྩ་བ་ལྔ་ཡི་སྨན་མར་ནི། །གཏང་བ་མཆོག་ཏུ་བསྔགས་པ་འོ། །སྨད་ཀྱི་ཁྲག་དག་མི་ཐུབ་ན། །རྒྱ་སྤོས་དག་དང་བྲག་ཞུན་ནི། །གཏང་བས་འཛག་པ་ཆད་པར་རོ། །འབྲི་མོག་བཙོད་དང་དོམ་མཁྲིས་གསུམ། །སྦྲང་གི་ལྡེ་གུ་བྱས་པ་ཡི། །ཤིང་མངར་འབྲས་ཀྱི་ཕྱེ་མ་དང་། །སྦྲང་རྩིའི་ལྡེ་གུ་བྱས་པས་ཆད། །སྐྱེས་པ་ནུས་པ་ཟད་པ་དང་། །ས་བོན་རྒྱུན་དུ་འཛག་པ་ལ། །ནས་ཟན་ཤ་དང་བུ་རམ་སྦྱར། །ཡང་ན་ནས་ཟན་ད་བྱིད་ཤ། །བུ་རམ་དག་ལས་སྦྱར་ལ་གཏང་། །མངལ་ངུ་རླུང་དག་ཞུགས་པ་ལ། །རུས་མར་འབྲས་བུ་གསུམ་དང་ནི། །རྩ་བ་ལྔ་ཡི་ཕྱེ་མ་གཏང་། །ཡང་ན་སྒོག་སྐྱའི་སྨན་མར་གཏང་། །རི་བོང་ཁྲག་དང་མར
172. རྙིང་སྦྱར། །སྣ་རུ་ཐིགས་པ་རེ་རེ་བླུག ཁོང་དུ་བུས་པ་ལུས་པ་ལ། །རྫ་གསར་ཆུ་ནི་བསྐོལ་ནང་དུ། །ལྕགས་དག་སོལ་པར་བསྲེགས་ནས་ནི། །སོ་བཏང་ཆུ་སྐོལ་ཡང་ཡང་གཏང་། །བྱི་བ་ཟིན་ང་སྦྲུལ་ཤ་དང་། །ཡང་ན་ཨ་ཤྭ་གནྡ་དང་། །རྒྱ་ཚྭ་སྡིག་པ་སྲིན་བུ་དང་། །མདོར་ན་མགོ་བོ་ཐུར་དུ་བསྟན། །རྐང་པ་དག་ནས་ཁུར་ལ་སྤྲུགས། །ཤི་བ་དག་ཀྱང་བལྟས་བྱས་ཏེ། །གྲང་ན་ཤི་བ་དག་ཡིན་ཏེ། །མཚོན་གྱིས་གཏུབས་ལ་དབྱུང་བར་བྱ། །ཤ་མ་འཐོགས་པ་དག་ལ་ནི། །སྡིག་པ་སྲིན་བུ་རྒྱ་ཚྭ་དང་། །རྒྱ་རུ་བསེ་རུ་གྭ་དོར་དང་། །བུ་རམ་སྦྱར་ལ་གཏང་བར་བྱ། །ཚ་བ་ཆེ་ན་གཏར་བར་བྱ། ཁྲག་སྐྲན་དག་ལ་རྩི་བཤལ་གཏང་། །ཤེད་ཆུང་ཁ་རུ་ཚྭ་དང་ནི། །པི་པི་ལིང་དང་རྒྱམ་ཚྭ་དང་། །བྲེ་ག་དང་ནི་བྲག་ཞུན་དང་། །བུ་རམ་དག་དང་སྦྱར་ལ་གཏང་། །བུ་མོ་ཤ་སྟག་སྐྱེ་བ་ལ། །ཁྱེའུ་གསུམ་སྐྱེས་པའི་ཁྱིམ་ནས་ནི། །ནས་དཀར་འབྲས་དག་བླང་བར་བྱ། །ལུ་གུ་ཕོ་ཐུང་ཞོ་དག་གིས། །འདག་པ་དག་ནི་བྱ་བ་འོ། །དེ་ནས་མི་གཟུགས་ཕོ་མཚན་ཅན། །སྙིང་གར་མུ་ཏིག་བྱེ་རུ་གཞུག །འོ་མ་ཕུལ་གང་ཇུར་མིད་བྱ། ཁྲུས་བྱས་གཡས་པ་ཆུ་རུ་གཞུག །སྟོད་ཀྱི་ཆུ་སེར་གུ་གུལ་བཤལ། །པ་ཏོ་ལ་དང་ནིམ་པ་དང་། །ཐ་ཀར་རྡོ་རྗེ་དག་དང་ནི། །གསོ་མ་ར་ཙ་བུ་རམ་མམ། །སྦྲང་རྩི་དག་གི་ལྡེ་གུ་གཏང་། །གློ་རྩ་རྩེའུ་ཆུང་གཏར་བར་བྱ། །བར་ཚབས་ཚྭ་སྣ་ཐུར་མས་བཅོས། །སྨད་ཚབས་འཇམ་རྩི་དག་གིས་བཅོས། །སྐྱེས་པའི་ས་བོན་དྲག་ཏུ་འགྲོ །རྩ་བཤལ་དག་ནི་མཆོག་ཏུ་འོ། །འབྲས་བུ་གསུམ་གྱི་ཐང་བཤལ་གཏང་། །རྩ་རྣམས་ཁྲག་ནི་མི་མང་གཏར། །ཆང་གཏང་རྗེས་ལ་གཏར་བ་འོ། །དངུལ་ཆུ་དག་དང་སྦྱར་བ་ནི། །མུ་ཟི་ར་མཉེ་ཉེའུ་ཤིང་བ། །བསེ་རུ་ཙནྡན་སྦྲང་རྩི་གཏང་། །ཡང་ན་མུ་ཟི་པི་པི་ལིང་། །ཚད་ལྡན་དག་ནི་གཏང་བར་བྱ། །ཡང་ན་མུ་ཟི་བྲག་ཞུན་གྱི། །ཕྱེ་མ་པི་པི་ལིང་དག་གཏང་། །ཁྲག་སྐྲན་ལ་ནི་ཤུ་མོ་ཟྭ། །སོ་མ་ཪཱ་ཛ་ལས་བསམ་སེའུ་བཅོས་པའི་ལེའུ་སྟེ་རེ་དགུ་པའོ།། །། དེ་ནས་མ་ཞུ་བཅོས་པ་ནི། །དྭངས་མ་མ་ཞུ་བཅོས་པ་ལ། །གློ་རྩ་སྣོད་རྩ་མཆིན་རྩ་གཏར(བརྡེག་པའི་ཐབས་ནི་གཉིས་ཡོད་དེ། །ནང་རྡོལ་དང་ནི་འཕྲེད་རྡོལ་ལོ། །ཤམ་ཐངས་བར་གྱི་སྐྲན་དང་ནི། །ཁྲག་མཁྲིས་བར་ན་གནས་པ་དང་། །རླུང་གི་མཆོག་ཏུ་སྦོས་པའོ)། །བཤལ་དང་སྐྱུག་དང་གཏང་བར་བྱ། །མ་ཞུ་སར་པ(ཤམ་ཐངས་བར་གྱི་ཆུ་སེར་དང་)ཚད་པ་དང་། །བསྡོང་བ་བསིལ་གྱིས(བར་འཕྲེད་ལ་བརྡེག་པ་ཤིན་ཏུ་གཅེས)བཅོས་པར་བྱ། །སྙིགས་མ་དག་ནི་བཤལ་གྱིས་བཅོས། །དྲོད་ལ་བསྟན་ཏེ་ཚྭ་སྣ་གཏང་། །མ་ཞུ་སྐྲན་དུ་འདྲིལ་བ་ལ། །ཐུར་མ(བརྡེག་པའི་གནས་ཀྱང་ལྔ་ཡིན་ནོ། །མགོ་དང་ཡན་ལག་ཤམ་ཐངས་བར། །དོན་སྙིང་རང་ལས་རྣམས་ལའོ)དག་ཀྱང་བརྡེག་པར་བྱ། །སྐེ་ཡི་ལྟོང་ལྟོང་པོ་དག་ནས། །ལྷེན་སྣ་དག་ཏུ་དེ་ནས་འཐེན། །དེ་ནས་ཕན་ཚུན་ཚོན་གང་ནི། །ཕུན་གཞལ་དག་ཏུ་དྲུག་དྲུག་སྟེ། །བཅུ་གཉིས་པ་ནི་ནུ་མ་ནས། །སྒྲོག་རུས་བར་དུ་གྲུ་གསུམ་ཐིག །གསུམ་གསུམ་མིག་ལ་ཐུར་མ(མར་འཕྲེད་ལ་བརྡེག་པ་ཤིན་ཏུ་གཅེས)བརྡེག །གློ་སྙིང་འདོམས་པའི་ཐུར་གསང་སྟེ། །ནུ་ནས་ཐུར་རེ་འོག་ཏུ་བཅལ། །གཡས་གཡོན་ཕོ་མོ་སོ་སོ་སྟེ། །སྙིང་གསང་ཐུན་མོང་མ་ཡིན་པ། །གདོང་དུ་ཆུ་ལྕག་ཐུར་མ་བརྡེག །རྒྱབ་ཀྱི་ཚིགས་པ་བཞི་པ་ནི། ཁ་ནི་ལྔ་པ་བདུན་དུ་གདབ། །གློ་ནི་མ་དང་བུ་གསང་ངོ་། །དྲུག་དང་ལྔ་དང་བདུན་པ་གསུམ། །སྙིང་དང་སྲོག་རྩའི་གསང་ཚད་ནི། །ཐུར་རེ(མཁྲིས་པ་རྒྱས་པ་དེ་ལ་ནི)དག་ནི་མཐར་ཐུག་པའོ། །བད་རླུང(གཤམ་དག་ལ་ཡང་ཉེས་པ་གཅིག)གློ་ལ་ཞུགས་པ་དང་། །སྐྲན་དང་གློ་སྙིང(མེད)ཆུ་ཤོར་དང་། །གློ་སྙིང་སྟོད(ལུས་སྟོད་རིས་མེད་དུ)དུ་རླུང་འཁྱིམས་དང་། །མ་ཞུ་རླུང(ས་འཁྱིམས་དང་གཅིག)སྟེ་སྙིང་རླུང་དང་། །སྙིང་གི་ནང་དུ(མགོ་ལ་བད་ཀན་མཐར་རྣག་དང་གཅིག)རླུང་འཁྱིམས་དང་། །ལྦུ་བས་གང་དང་ཆུ་སེར(དེ་བཞིན་ཆུ་སེར་འཁོར་བ་དང)ཞུགས། །སྨྱོ་ཞིང་འབོག་ནད་སེལ་
173. བར་བྱེད། །བརྡེག་ཐབས(ལུས་པོ་བྱིན་ཏེ་མི་དེ་བཞིན་བརྡེག)མཐེབ་འགྲོས་དག་གིས་བྱ། །གཡུལ་ཐབས(ཁྲག་ནད་ལྷག་པས་སྐྱེ་སྟེ)དག་ནི་མཁས་པ་སྟེ། །བརྒྱད་པ་མཆིན་དྲིའི(མཆིན་པ་ལ་ཡང་བག་བྱ་བ་གྲང་སྐྲན་རྒྱས་ན་མཁལ་མ་ལ་བརྡེག་ཅིང)གསང་ཡིན་ནོ། །དགུ་པ་མཆིན་པའི་གསང་ལ་ནི། །ལྔ་ལྔ་དག་ནི་གདབ་པར་བྱ། །ཐུར་གསང་དག་ནི་བཅུ་དག་སྟེ། །མཆིན་དྲིར(མཆིན་པ་ལ་ཡང)བད་ཀན་ཞུགས་པ་དང་། །ཆུ་ཚན་སྐྱུགས་དང་དྲོད་ཉམས་སེལ། །མདུན་གྱི་ལྷེའི་སྣ་དག་ན། །མཛུབ་ཐུར་གང་དང་གཡས་གཡོན་དུ། ཁ་གསུམ་ཕོ་བའི་ཁ་གནོན་གདབ། །ཟུར་ན་སྦྲུལ་མགོ་གཉིས་ཡོད་ཏེ། །དེར་བཏབ་མོད་ལ་འཆི་བར་འགྱུར། །དེ་འོག་མཐར་ནི་བཞི་བཞི་སྟེ། དབུས་དང་དགུ་ལ་ཐུར་མ་གདབ། །དེ་འོག་ལྔ་ལྔ་དབུས་གཅིག་གོ །དེ་ཡི་མཐའ་ནི་གཉིས་གཉིས་ཏེ། །དབུས་དང་ལྔའམ་གསུམ་དུ་འོ། །རྫེམས་ཀྱང་མཆོག་ཏུ་སྤང་བ་སྟེ། །ཁྲག་ལུད་མཁྲིས་པར་ལུད་ན་འཆི། །དབུས(རིང་ན་མཆིན་པ་ལ་བསྡུ)སུ་མཛུབ་གང་མཐའ་མར་བསྡུ། །ཆུ་ཚན་སྐྱུགས་དང་ཟས་མི་འཇུ། །སྐྲན་དང་དམུ(མཁྲིས་པ་སུརྱ་རྦོད་པར་བྱ)དང་ཉམ་ཆུང་དང་། །ཤ་བཀྲག(སྐྲན་དག་ལ་ཉེས་པ་མེད)ཉམས་དང་དྲེག་ནད་འཇོམས། །བཅུ་པ་མཁྲིས་པའི་གསང་དག་ལ། །ཐུར་མ་དག་ཀྱང་སྤང་བར་བྱ། །བཅུ་གཅིག་མཆེར་གསང་ཁ་གསུམ་སྟེ། །བཅུ་གཉིས་ཕོ་བའི་གསང་དག་ལ། །བཅུ་གསུམ་པ(མཁལ་མ་དག་ལ་སྤང་བར་བྱ)ལ་གཡས་དང་ནི། །གཡོན་དུ་བཞི་བཞི་དབུས་དང་དགུར། །ཚད(མཁལ་ཚིལ་དག་ལ་ཉེས་པ་མེད)ནི་ཐུར་གང་མཐར་ཐུང་སྟེ། །ཐལ་ན་མཆིན་པ(རང་ལ་སྤང་བར་བྱ)དག་ལ་འགྲོ །བུ་ཆད་ས་བོན་ལུག་པ་དང་། །ལྡང་མི་ནུས(གློ་བུར་རྐྱེན་གྱིས་སྣད་པ་ལ། །ཕལ་ཆེར་ཐུར་མ་སྤང་བར་བྱ)དང་ཟླ་མཚན་འཛག །སྒྲེགས་དང་ཟས་མི་འཇུ་བ་དང་། །སྦོ་འཁྲུ་འཁྲོག་དང་སྐྱུགས་པ་དང་། །དེ་དག་ཀུན་ལ་ཕན་པར་འགྱུར། །ནུ་མ(ཕོ་བའི་ཚད་ལ་ཕལ་ཆེར་ཡང་། །རྩེ་སོར་ལྔ་རུ་ཤེས་པར་བྱ། །ཡང་ན་སྐྲན་གྱི་ཚད་དང་སྦྱར)གཡོན་ནས་ཆག་གང་བཅལ། །རྩིབ་ཐུང་འོག་ན་མཆེར་གསང་ཡོད། །ནུ་མ་
174. གཡས་ནས་ཆག་གང་བཅལ། །རྩིབ་ཐུང་འོག་ན་མཁྲིས་པ་ཡོད། །རླུང་དང་གྲང་སྐྲན་གཡོན་ནས་འོང་། །ཚ་སྐྲན་གཡས་ན་འོང་བ་སྟེ། །ཚ་གྲང་སྐྲན་འཇུག་འོག་དག་གོ །ཚིགས་པ་བཅུ་བཞི་གཡས་དང་གཡོན། །ལྔ་ལྔ་དབུས་དང་བཅུ་གཅིག་སྟེ། །ཆར་ནི་ཐུར་གང་མཐར་ཐུང་བའོ། །མཁལ་ཚིལ་འཁྱགས་དང་སྐྲན་དང་ནི། །ཆུ་སྲི་བ་དང་ཆུ་འཐུམས་དང་། །འཁྲོག(མཁལ་ཚིལ་དག་ལ་ལྷོས་པ་མེད)དང་རྩ་ནད་གྲང་བ་དང་། །རླུང་ནད་བུ་ཆད་ཟླ་མཚན་འཛག །མཚན་མ་འཆུས་ན་མི་རུང་དང་། །མཁལ་རྐེད་ན་བ་སེལ་བར་བྱེད། །མཁལ་མ་གཉིས་ནས་ཆག་གང་བཅལ། །གྱེན་ལ་མཆིན་པའི་ཁྲག་ཟུར་ཡོད། །དེ་ཡི་ཚད་ནི་སོར་གསུམ་མོ། །མཆིན་པ(གྲང་སྐྲན་རྒྱས་པ)རྡོ་བཞིན་མཁྲང་བ་དང་། །འོར་དུ་ལྷུང་བ(བསིལ་སྤང)མཁལ་རྐེད་ནད། །ཚིགས་པ་བཅུ་བཞིན་ནས་ཆག་གང་། །དཔྱི་ཡི་ཁ་གཟར་སྟེང་དུ་བཅལ། །མཁལ་རྩ་ནེ་གུ་དག་ཡོད་དེ། །མཆིན་པར་བབས་དང་ནོར་བ་ཡོད། །དེ་ནི་ནུ་མ་གཡས་གཡོན་ནས། །ཐུར་དུ་སོར་བདུན་བཅལ་བ་ན། །བདུན་གྱི་ལྟེ་བ་ཕྱི་ཐུར་དང། །ནང་ཟུར་མཚོན་རེ་ལོང་སྟོད་ནས། །གཡས་གཡོན(ཆུ་སེར་ཚད་པ་རེངས་པ་ལ་དམུ་ཆུ་ཡང་ཁྲུས)ཆག་གང་གསང་ཆེན་ཏེ། །ལྟེ་བའི་ཐད་ཀར་ཚོན་གང་དང་། །གཡས་གཡོན་ཟུར་གཉིས་ལོང་སྨད་གསང་། །ལར་ན་ལྔ་རུ་ཤེས་པར་བྱ། །ཚད་ནི་ཐུར་རེ་མཐེབ་ཚོན་རེ། །རླུང་ལོག་པ་དང་གླང་ཐབས་དང་། །སྐྲན་དང་འཁྲུ་བ་དག་སེལ་ལོ། །ཡན་ལག་དག་གི་ཐུར་མ་ནི། །ཚིག་མིག་ཉྭ་ཡི་སུལ་དག་དང་། །རྐང་པ་དག་ཏུ་གདབ་པར་བྱ། །ཚིགས་དང་རྩ་དང་ཆུ་རྒྱུས་ལ། །ཐུར་མ་གདབ་པར་མི་བྱ་འོ། །ཚིགས་འཁུམས་ཆུ་སེར་འོར་དུ་ལྷུང་། །གྲང་བ་དག་ལ་མཆོག་ཏུ་བསྔགས། །(ཕོ་བ་ལ་སོགས་སྣོད་རྣམས་ལ། །རྫེམས་ལ་མཆོག་ཏུ་སྤང་བར་བྱ། །ལྕགས་དྲེག་དྲག་པོ་རྣམས་དང་ནི། །གྲང་སྐྲན་མཆོག་ཏུ་རྒྱས་པ་ལ། །དེ་རྣམས་ལ་ནི་བརྡེག་པར་བྱ)ལར་ན་དོན་སྣོད་ཐུར་མ་ནི། ཁོང་ན་མཚོན་ཡོད་ཚད་རོ་དང་། །དུག་དག་ལུད་པ་ཁྲག་ཏུ་འོང་། །སྣ་ཁྲག་རྟག་ཏུ་འཛག་པ་དང་། །
175. ཚད་ནད་ཡོད་ན་སྤང་བར་བྱ། །རླུང་ལོག་རླུང་དང་ཚད་པ་འོ། །རླུང་ལ་བསྐུ་མཉེ་བུ་རམ་དང། །ཆང་དང་ཤ་མར་རྙིང་པ་དང། །ཚད་པ་ལོག་ན་གཏར་དང་ཐང་། །བསིལ་གྱིས་བཅོས་པར་བྱ་བ་འོ། །ཐུར་མ་གསེར་དང་ཟངས་མ་དང་། །ལྕགས་ལ་བྱ་བར་ཤིས་པ་འོ། །ཚད་ནི་མཐོ་གང་མཛུབ་མོ་གང་། །རྩེ་སོར་བདུན་པར་བྱ་བ་འོ། །དབྱིབས་ནི་ཆུ་གྲི་ཟུར་གསུམ་དང་། །འབྲས་འདྲ་སྦལ་མགོ་ནས་འདྲ་འོ། །བརྡེག་ཐབས་ཐོད་སྐོར་རྟ་དགབ་དང་། །གཡུལ་ཐབས་དག་ཏུ་བརྡེག་པར་བྱ། །ཁབ་འདྲ་བྲ་བོ་འདྲ་དག་གི །མིག་གི་ནད་དག་སེལ་བར་བྱ། །མིག་དང་རྩ་མིག་དག་ལ་བྱ། །བརྡེག་ཐབས་ཐོད་སྐོར་རྟ་དགབ་བོ། །རླུང་དང་མཁྲིས་པ་བད་ཀན་གྱི། །མ་ཞུའི་འབྲས་བུ་མིག་དག་ལ། །ལིང་ཏོག་དག་ཏུ་འཁྱིལ་བ་འོ། །གསལ་བར་མི་ནུས་གསུམ་ཡིན་ཏེ། །ཞོ་ལྟར་འཐོར་བ་དག་དང་ནི། །རྒྱ་མཚོ་གཏིང་དུ་ཟུག་པ་དང་། །འོ་མ་ལྟ་བུར་མ་རེད་པའོ། །དབྱེ་བར་མི་བཏུབ་པ་ལ་ནི། །ལེགས་པར་སྨིན་ཅིང་མཐོང་བ་མེད། །ཞོ་ལྟར་འཐོར་བ་སྐྱ་ལོང་གི །འབྲས་བུ་ཤེལ་འདྲ་སྤྲིན་འདྲས་ཁྱབ། །གཏིང་ཟུག་གཟེར་བས་འབྲས་བུ་གཏོར། །དེ་གཉིས་དབྱེ་བར་མི་ནུས་ཏེ། །མ་རེད་རབ་རིབ་མཐོང་བ་སྔོ། །ལིང་ཏོག་མ་སྨིན་ལྡོག་པར་འགྱུར། །དབྱེ་བའི་རིགས་ནི་འདི་ལྟ་སྟེ། །སྨིན་པ་མཐོང་མེད་ཞག་འཁྱིལ་འདྲ། །ཡང་ན་གོང་སྐྱའི་ཐིགས་པ་འདྲ། །འདྲིལ་ཞིང་ཅུང་ཙམ་སེར་བ་འོ། །མཆིན་པ་དག་ལ་བད་ཀན་གྱིས། །མ་ཞུ་རླངས་པ་ལིང་ཏོག་གོ །བད་ཀན་དག་ནི་དཀར་པོ་སྟེ། །མཁྲིས་པ་ཅུང་ཙམ་སེར་བ་འོ། །རླུང་ནི་ལུང་ཐང་ལྟར་ནག་སྟེ། ཁྲག་གི་འབྲས་བུ་ར་རི་དམར། །སྨིན་པ་དབྱེ་བ་བར་ཆད་བསལ། །གཏར་ཁ་བྱས་དང་ཆམ་པ་དང་། །ལུད་པ་རྣག་འཛག་དབྱེ་མི་བྱ། །འཁྲུ་དང་སྐྱུག་པ་དབྱེ་མི་བྱ། །སྣ་མིག་མགོ་གཟེར་མི་དབྱེ་འོ། །ཐུན་མོང་དག་གི་དུས་སུ་ནི། །དཔྱད་དུས་ཟས་ནི་ཟོས་པ་ལ། །ས་གཞི་གཙང་མའི་སྔ་དྲོ་ལ། །སྨན་པ་མཉམ་པའི་ཁྲི་ལ་འདུག །ནད་པ་འདུག་
176. ཅིང་བསྡམ་བྱས་ལ། །དར་དང་ཤམ་བུས་བཅིངས་བྱས་ལ། ཁ་ཡི་དབུགས་ཀྱིས་དུགས་བྱས་ཏེ། །མཐེབ་མོས་མིག་ནི་མཉེས་བྱས་ལ། །ནད་ནི་གཡོ་བར་མཐོང་བ་དང་། །མི་འགུལ་བར་ནི་མགོ་བཟུང་ནས། །རང་གི་སྣ་རྩེར་བལྟ་བཞིན་དུ། །ནག་པོ་སོར་ཕྱེད་མ་གཏོགས་ཤིང་། །མིག་འགྲམ་བཞི་ཆ་དོར་བར་དུ། །མཛུབ་མོ་གུང་མོ་མཐེ་བོང་གིས། །མགོ་ནི་དམ་དུ་བཟུང་ནས་ནི། །རང་གྲུབ་བུ་ག་ནས་ཕྱེད་དུ། །དཀར་པོའི་དཀྱིལ་དུ་དབུག་པར་བྱ། །གཟུགས་ཤིང་གྱེན་ལ་བསྐོར་བ་ནི། །མིག་གཡོན་ལག་པ་གཡས་ཀྱིས་དབུག །མིག་གཡས་ལག་པ་གཡོན་པས་དབུག །ལེགས་པར་ཕུག་ན་སྒྲ་ཡང་འབྱུང་། །ནད་མེད་ཆུ་ནི་ཉུང་བར་དབྱུང་། །དེ་ནས་ནད་པ་དབུགས་ཕྱུང་ལ། །མིག་ཏུ་ནུ་ཞོ་བླུག་པར་བྱ། །ལར་ན་ཐུར་གང་ཕྱེད་གཏང་སྟེ། ཁད་ཀྱིས་གྱེན་ལ་བསྐོར་བར་བྱ། །དེ་ནས་ལིང་ཏོག་བྱབ་པར་བྱ། །ལན་ཅིག་བྱབ་ལ་བལྟ་བར་བྱ། །དེ་ནས་ལུས་ན་ལན་གཉིས་བྱབ། །ལན་གསུམ་བསྐོར་ལ་བྱབ་པར་བྱ། །དཀྱིལ་གྱི་མུན་པ་མི་བཤིག་ཅིང་། །རྩ་ཡི་རྩ་རིས་མ་ཆད་པར། །ཕར་གྱི་དྭངས་པའི་ཆུ་ལ་བསྐོར། །ལིང་ཏོག་ལྤགས་ལ་འབྱར་བས་རྙིལ། །དབུགས་བསྡམས་ནས་ཀྱང་བལྟ་བར་བྱ། །གལ་ཏེ་སྒྲ་ལོག་བྱང་བར་བྱ། །དེ་ནས་གཟུགས་མཐོང་གསལ་བ་ན། །ཐུར་མ་རིམ་གྱིས་དབྱུང་བར་བྱ། །ཆུ་ཤོར་བྱུང་ན་བསུབ་པར་བྱ། །ཁྲག་ཤོར་དམར་ན་ཁ་རུ་འཇིབ། །མར་ལ་སྦངས་པའི་རས་བལ་གཞུག །དེ་སྟེང་མིག་རིབ་རས་ཀྱིས་བྱ། །ཉལ་ན་མ་ཕྱེད་འོག་ཏུ་བསྟན། །གཉིས་ཀ་ཕྱེད་ན་གན་རྐྱལ་བསྡད། །ཙོག་པུར་ཞག་གསུམ་བཞག་ནས་ནི། །སྔས་ནི་ཁད་ཀྱིས་སྨད་པར་བྱ། །བྱ་རྨྱང་སྦྲིད་པ་དྲག་པོའི་སྐད། །དྲག་པོ་གློ་ལུ་སྤང་བར་བྱ། །ལུད་པ་བོར་དང་བུབ་ཆུ་དང་། །ཐུར་དུ་འབྱུང་བ་འཁྲུ་བ་དང་། །སོ་ཤིང་བྲུད་པ་ཞག་བདུན་བར། །མར་ཟན་སླ་བ་གཏང་བར་བྱ། །མར་སར་གོང་སྐྱའི་མར་ཁུ་དང་། །ཞག་ལྔ་དག་ན་བལྟ་བར་བྱ། །ཞག་བདུན་ལོན་ནས་དགྲོལ་བར་བྱ། ཁྱེའུའི་ནུ་ཞོ་བླུག་པར་བྱ། །ཇི་
177. སྲིད་མི་བརྟན་མ་གྱུར་བར། །བསྡམ་དང་སྤྱོད་ལམ་གཟབ་ལ་བྱ། །གཟུགས་ནི་འཕྲ་བ་འཚེར་བ་དང་། །མོད་ལ་མི་བལྟ་ཆང་མི་འཐུང་། །མིག་གི་ཚད་དུ་ཐུར་ཚོན་གང་། །ཐུར་མ་ཐུར་ཕྱེད་མཐེབ་སྐོར་རོ། །དབུག་ཉེས་མི་མཐུན་ཟས་ཟོས་དང་། །སྐྲངས་དང་དམར་དང་ན་བ་དང་། །མེ་བཙའ་འགམས་དང་མིག་འབྲས་ཐད། །གུར་གུམ་ཆུ་དང་སྐྱེར་ཁཎྜ། །ཡང་ན་ཨ་རུ་ར་དང་ནི། །སྒ་དང་ཡུང་བ་འོ་མར་སྦྱར། །ཁ་བས་ཕྱིད་ཀྱིས་དོགས་པ་ལ། ཁ་བ་གཅིན་དུ་བསྲེས་པར་ཐུབ། ཁ་བས་ཕྱིད་པ་དག་ལ་ནི། །གླ་རྩིའི་ཆུ་ནི་བླུག་པར་བྱ། །གྲ་མ་དག་ནི་མ་ཕྱིན་ན། ཁྱེའུའི་ནུ་ཞོ་བླུག་པར་བྱ། །སྦྲང་རྩི་པི་པི་ལིང་དང་ནི། །རྒྱལ་ཚྭའི་རིལ་བུས་ལིང་ཏོག་འཇིག །གུར་གུམ་ཐིང་ཤུན་སྦང་མ་དང་། །སག་རམ་རྩི་དང་ཀ་ར་དང་། །རྒྱམ་ཚྭ་དག་དང་སྦྱར་བ་ཡིས། །ཚད་པའི་ནད་རྣམས་སེལ་བར་བྱེད། །ཉེའུ་ཤིང་རྩ་བ་བཙིར་བའི་ཆུས། །ལིང་ཏོག་འཇིག་སྟེ་འབྲས་བུ་གསུམ། །བཤལ་གཏང་ལིང་ཏོག་འཇིག་པ་འོ། །སོ་མ་རཱ་ཛ་ལས་མ་ཞུ་བ་བཅོས་པ་དང་ཐུར་མའི་ལེའུ་སྟེ་བདུན་ཅུ་པའོ།། །། དེ་ནས་འཁྲུ་བ་བཅོས་པ་ནི། །མཆིན་པ་ཚ་འཁྲུ་བཅོས་པ་ལ། །རུ་ཐུང་གཤའ་རེངས་གདབ་པར་བྱ། །ག་པུར་བདུན་ནམ་གུར་གུམ་བདུན། །ཡང་ན་འབྲས་བུ་གསུམ་བཤལ་གཏང་། །ཁ་ཟས་ཚག་ཤ་ཞོ་བཙོས་དང་། །ཆུ་གྲང་དག་ཀྱང་ཅུང་ཙམ་གཏང་། འབྲི་རྟ་ཏྲེ་མེན་ཏ་དང་ནི། །རྒྱམ་ཚྭའི་ཐང་དག་སྦོས་ན་གཏང་། །མཆིན་པ་གྲང་བས་འཁྲུ་བ་ལ། །སོ་ཕག་བོང་བ་དག་གི་དུགས། །ཨ་རུ་ར་དང་ཁ་རུ་ཚྭ། །སྒ་དང་ཕོ་བ་རིས་དག་གཏང་། །སྦྲང་རྩི་དག་དང་སྦྱར་བའམ། །ཡང་ན་ཀ་ར་དག་དང་སྦྱར། །ཡང་ན་པི་པི་ལིང་དང་ནི། ཁ་རུ་ཚྭ་དང་སྦྱར་བ་གཏང་། །ཚིགས་པ་དྲུག་པ་བདུན་པ་དང་། །བརྒྱད་པ་དགུ་པ་ཁ་གསུམ་བསྲེག །ཕོ་བ་ཚ་བས་འཁྲུ་བ་ལ། །ཆུ་གྲང་འབོག་ཚད་གཏང་
178. བར་བྱ། །ཡན་ལག་ཆུ་རུ་གཞུག་པ་དང་། །ཆུ་ཡི་མེ་བཙའ་ཕོ་བ་ལ། །གདབ་ཅིང་བསིལ་བས་བཅོས་པར་བྱ། །སྣོད་རྩ་དག་ཀྱང་གཏར་བར་བྱ། །སྟར་བུ་དང་ནི་ཕོ་བ་རིས། །ཅུ་གང་སུག་སྨེལ་གཏང་བར་བྱ། །ཆད་ནས་རུ་ཐུང་ཁ་ཕྱེ་བྱ། །གུར་གུམ་བདུན་པ་གཏང་བར་བྱ། །བཅུད་ཅན་གཏོང་བར་མི་བྱ་སྟེ། །འབྲས་དང་འབྲས་ཀྱི་ལག་པན་གཏང་། །ཕོ་བ་གྲང་བས་འཁྲུ་བ་ལ། །སྒ་དང་པི་པི་ལིང་དང་ནི། །ཕོ་བ་རིས་དང་ཁ་རུ་ཚྭ། །རིལ་བུ་དག་ནི་གཏང་བར་བྱ། ཁ་རུ་ཚྭ་དང་རྒྱམ་ཚྭ་དང་། །ཙབས་རུ་ཚྭ་དང་པི་པི་ལིང་། །རིལ་བུ་དག་ནི་གཏང་བར་བྱ། །ལྕ་བའི་ཁཎྜ་གཏང་བར་བྱ། །ད་ལིས་ཕྱེ་མ་གཏང་བར་བྱ། །བུ་རམ་དང་ནི་ལི་ཏོང་ར། །ཕོ་བ་རིས་ཀྱི་ཕྱེ་མ་དང་། །ཆང་སྐོལ་ནང་དུ་བཏབ་ལ་གཏང་། །ཕོ་བའི་མཚམས་སུ་མེ་བཙའ་གདབ། ཁ་ཟས་ཆེ་རུ་མི་རུང་ངོ་། །ཉུང་ཟད་ཙམ་ནི་གཏང་བར་བྱ། །ལོང་ནད་ཚ་བས་འཁྲུ་བ་ལ། །མ་ནུའི་ཐང་བཤལ་དག་དང་ནི། །འབྲས་བུ་གསུམ་གྱི་ཐང་བཤལ་དང་། །ལོང་རྩ་གདབ་ཅིང་ཞོ་སྐོལ་དང་། །གྲོ་མ་འབོས་མོ་དག་དང་ནི། །ལི་(སྨན་རྣམས་ནུས་པ་རྫས་གློ་སྙིང་མཆིན་དྲི་ཡི་ཚད་པ་སེལ)ག་དུར་དང་སུག་སྨེལ་དང་། །ག་པུར་དག་དང་སྦྱར་ལ་གཏང་། །བོང་ཁྲག་གདུས་པ་གཏང་བར་བྱ། །ལོང་གི་གྲང་ཁྲུས་དག་ལ་ནི། །སེའུ་འབྲུ་སུག་སྨེལ་པི་པི་ལིང་། །ཁ་རུ་ཚྭ་དང་རྒྱམ་ཚྭ་དང་། །ཡང་ན་སེ་འབྲུ་པི་པི་ལིང་། །ཕོ་བ་རིས་དང་ཁ་རུ་ཚྭ། །ཆང་འཇམ་དག་དང་སྦྱར་ལ་གཏང་། །སེའུ་འབྲུ་བུ་རམ་རིལ་བུ་བྱ། །ཡང་ན་ལུག་ཤ་དག་ཀྱང་གཏང་། །ལོང་གསང་དག་ཏུ་མེ་བཙའ་བསྲེག །རླུང་ནི་ལྦུ་བ་ཅན་རྩུབ་ཅིང་། །མར་དང་བྱེའུ་ཀླད་འདྲ་བ་དང་། །ཉུང་བ་དག་ཀྱང་འབྱུང་བ་སྟེ། །སྒྲ་དང་བཅས་པ་འབྱུང་བ་འོ། །མཁྲིས་པ་མདོག་སེར་དམར་ལ་ནག །སྔོ་དང་ལྗང་གུ་མནམ་ལ་ཚ། །མིད་པ་ཚ་ཞིང་དྲོད་ཆེ་བ། །འབྲུམ་བུ་བྱུང་ཞིང་གྲེ་བ་སྐམ། །སྐོམ་དད་ཆེ་ཞིང་ཟས་མི་ཞིམ། །བད་ཀན་མདོག་དཀར་དྲི་བཤུལ་
179. མནམ། སྐ་སྣུམ་གྲང་དང་ཡི་ག་འཆུས། །བྲང་ཚ་ཤེད་ཆུང་ཁ་ཆུ་འོང་། །འདུས་པ་ཕག་ཚིལ་ཁོག་བཤལ་འདྲ། །དེ་ཡི་མདོག་འདྲ་འཆི་བར་བཤད། །སྦྲ་རྩི་ར་མར་འབྲུ་མར་འདྲ། །འཆིན་པའི་དུམ་འདྲ་འོ་མ་འདྲ། །ཤ་བཙོས་འདྲ་དང་སྣ་ཚོགས་འདྲ། །མནམ་སྐུ་ཁུ་དང་ཞག་འོང་འཆི། །ཁར་འབྲུམ་བྱུང་དང་ཕྱིར་འོང་དཀའ། །རིམས་དང་དབུགས་མི་བདེ་ལ་སོགས། །མཁལ་རྐེད་ན་བ་མི་འཚོ་འཆི། །འཇིགས་སྐྲག་མྱ་ངན་མཚན་ཉིད་རླུང་། །བསྡུ་བ་གཉིས་སུ་འདུས་པ་ནི། །ཞུ་དང་མ་ཞུ་གཉིས་ཡིན་ཏེ། །ཞུ་བ་ཆུ་ཡི་གཏིང་དུ་བརྟག །ཏིག་ཏ་ཀཎྚ་ཀཱ་རི་དང་། །གསེར་གྱི་མེ་ཏོག་ཤིང་མངར་དང་། །བ་ལེ་ཀ་དང་པ་ཤ་ཀ །ཅུ་གང་གུར་གུམ་དག་དང་ནི། །ཙནྡན་དཀར་དམར་ཀ་ར་དང་། །དྲུག་འགྱུར་དག་གིས་མཁྲིས་པ་སེལ། །ནིམ་པ་པུཥྥ་པི་པི་ལིང་། །དོང་ཀ་འུ་སུ་དག་དང་ནི། །པྲི་ཤ་ས་ར་པར་ནི་དང་། །སྦྱར་བས་མཁྲིས་སེལ་བར་བྱེད། །ཡུང་བ་སྐྱེར་པ་གླ་སྒང་དང་། །ཤིང་མངར་ནིམ་པའི་མེ་ཏོག་གིས། །མཁྲིས་པའི་འཁྲུ་བ་སེལ་བར་བྱེད། །མཁྲིས་པའི་རྩ་གཏར་ག་པུར་གཏང་། །ཆུ་དག་ཤུ་ཟུར་དོང་ཀ་དང་། །སྐྱེར་བ་ཡུང་བ་འུ་སུ་དང་། །མ་ནུ་ཨ་རུ་ར་དག་དང་། །བསྐོལ་བས་བད་ཀན་འཁྲུ་བ་སེལ། །རླུང་ལ་རྒྱམ་ཚྭ་ཁ་རུ་ཚྭ། །བུ་རམ་དག་དང་ལྡེ་གུ་བྱ། །ཚོང་ར་མཇུག་ཐུང་དག་དང་ནི། །བཅུད་ནི་འབྲས་དང་བུ་རམ་བཏང་། །མ་སྨིན་པ་ལ་སྨྱུང་བར་བྱ། །སྐམ་བསྡད་སྟོད་འདྲེན་གཏར་བར་བྱ། །སྐ་ཐང་རྒྱམ་ཚྭའི་ཐང་གཏང་སྟེ། །ཁ་ཟས་ཡང་བ་གཏང་བར་བྱ། །གཅད་ན་མཛེ་དང་སྐྲན་དུ་འགྲོ །མ་སྨིན་པ་ཡི་བཅོས་པ་ནི། །བཅའ་ལྒ་དང་ནི་བོང་བ་དཀར། །ཤིང་ཀུན་གླ་སྒང་དུག་མོ་ཉུང་། །ཡང་ན་གླ་སྒང་འཇམ་འབྲས་དང་། །པ་ཏོ་པི་པི་ལིང་དང་ནི། །དུག་མོ་ཉུང་དག་གཏར་བར་བྱ། །ཡང་ན་ལན་ཚྭ་དུག་མོ་ཉུང་། །ཤུ་དག་པུ་ཙེ་ཤེལ་དག་གོ །ཡང་ན་ཤུ་དག་ཙབས་རུ་ཚྭ། །ཨ་རུ་ར་དང་པརྤ་ཏ། །བྱི་ཏང་
180. ཀ་དང་བཅའ་ལྒ་དང་། །སུག་སྨེལ་དུག་མོ་ཉུང་དང་ནི། །ཤ་བའི་ར་དང་སེང་ཕྲོམ་དང་། །ཡུང་བ་སྐྱེར་བའི་བར་ཤུན་དང་། །དུག་མོ་ཉུང་དང་བོང་ང་དང་། །བཅའ་ལྒ་དག་དང་ཀ་རར་སྦྱར། །སྨིན་པར་བྱེད་པའི་སྨན་ཡིན་ནོ། །དེ་རྣམས་ནུས་པ་འདྲ་བ་སྟེ། །རྟ་ནི་ཆུ་བསྐོལ་དག་གིས་བྱ། །རྒྱུ་གཟེར་བཅོས་པ་བསྟན་པ་ནི། །དང་པོར་བཅུད་ཅན་བསྡམ་པར་བྱ། །ཞག་ལྔ་ཞག་བདུན་དག་ནས་བཅད། །རུ་ཐུང་ལོང་རྩ་གཏར་བ་སྟེ། །མོན་ཆ་ར་དང་བིལ་བ་སྟེ། །ཀ་བེད་ད་ཏྲིག་བོང་ང་དང་། །བཙོད་ཁྲག་འབོས་མོ་དག་དང་ནི། །ཀ་རི་པ་རི་ཀོན་དང་ནི། །མེ་ཏོག་རྐང་ཆག་དག་གཏང་སྟེ། །ཨ་འབྲས་སྲ་འབྲས་འཇམ་འབྲས་དང་། །ཐ་རམས་ན་རམས་བྲ་རམས་རྣམས། །ཞོ[ ……]ཡང་ན་འབྲས་ཐང་གཏང་། །ཤུ་དག་བིལ་བ་པི་པི་ལིང་། །བྱི་ཏང་ཀ་དང་གླ་རྩི་དང་། །མ་ཞུ་འཁྲུ་དང་སྲིན་ནད་སེལ། །ཨ་རུ་ར་དང་ཤིང་ཀུན་དང་། །ཐལ་ཚྭ་ཤུ་དག་བཏབ་པ་ཡིས། །མ་ཞུའི་ནད་དག་ཞི་བར་བྱེད། །ཨ་རུ་ར་དང་བོང་ང་དང་། །ཚ་ལ་ཆུ་སྐོལ་དག་གིས་ཕུལ། །མ་ཞུ་སྦུ་ཅན་ཞི་བར་བྱེད། །ཏིལ་ནག་པོ་དང་གུར་གུམ་དང་། །ཀ་རར་སྦྱར་བས་ཚད་འཁྲི་སེལ། །པྲི་ཡང་ཀུ་དང་གུར་གུམ་དང་། །དོམ་མཁྲིས་སྦྲང་རྩི་སྦྱར་བ་ཡིས། །འཁྲུ་བ་ཁྲག་ཏུ་འོང་བ་སེལ། །ཞོ་དང་བུ་རམ་འབྲས་ཆེན་དང་། །བསྲེས་པ་འམ་ནི་ཡང་ན་ནི། །ཨ་རུ་ར་དང་བིལ་བ་དང་། །པི་པི་ལིང་དང་རུ་རྟ་དང་། །བུ་རམ་ཆ་ནི་སྙོམས་པ་འོ། །ཆུ་བྱུང་ཆགས་སུ་མ་བཏབ་ན། །བག་ཟན་འོ་མ་སྦྲུས་པ་ཡིས། །རིལ་བུ་རིལ་མ་ཙམ་དུ་བསྲེག །ཆུར་གདུས་བག་ཟན་ལྟོར་གཏང་ངོ། །ཡང་ན་འབྲས་བུ་གསུམ་པོ་དག །ར་ཡི་འོ་མར་བསྐོལ་གཏང་ན། །གཞང་འབྲུམ་རབ་ཏུ་ཞི་བར་བྱེད། །འབྲས་བུ་གསུམ་དང་པི་པི་ལིང་། །ཕྱེ་མ་སྦྲང་རྩི་དང་སྦྱར་བས། །ཁ་དོག་སྣ་ཚོགས་འཁྲི་བ་སེལ། །ཨ་རུ་ར་དང་དོང་ཀ(མཆེར་པ་ལ་གནོད)དང་། །མར་དང་སྦྲང་རྩི་སྦྱར་བ་ཡིས། །རིལ་བུ་བྱས་པས་ཚད་འཁྲུ་སེལ། །རྒྱུ་མ་ལུག་པ་གོང་
181. བཞིན་ཏེ། །རྒྱུ་མའི་ཁུང་ནི་གསོ་བར་བྱ། །སོ་མ་རཱ་ཛ་ལས་འཁྲུ་བ་བཅོས་པའི་ལེའུ་སྟེ་དོན་གཅིག་པའོ།། །། དེ་ནས་(མང་དུ་ཐོས་པ་ནི)སྐྲན་དག་བཅོས་པ་ནི། །ཐུར་མ་མ་ཞུའི་སྐབས་སུ་བསྟན། །མཆིན་པ་དག་ལ་གཏར་བ་སྟེ། །རུ་ཐུང་དག་ཀྱང་གཏར་བར་བྱ། །སེའུ་འབྲུའི་ཕྱེ་མ་གཏང་བར་བྱ། །བྲག་ཞུན་ཁ་རུ་ཚྭ་དག་དང་། །རྒྱུམ་ཚྭ་པི་པི་ལིང་དག་དང་། །བུ་རམ་སྦྲང་རྩི་སྦྱར་བ་ཡི། །ལྡེ་གུ་དག་ནི་གཏང་བར་བྱ། །ཕོ་བའི་སྐྲན་ལ་ལྟོ་སྟོང་ལ། །རྩ་བ་ལྔ་ཡི་སྨན་མར་གཏང་། །གཡག་རྒོད་མགོ་དང་རྐང་བ་ནི། །རྒྱམ་ཚྭ་ཁ་རུ་ཚྭ་དག་དང་། །ཙབས་རུ་ཚྭ་སྦྱར་སྨན་མར་གཏང་། །རྩ་བྱའི་ལྡུམ་བུ་དག་བཏུ་བ། །སྟོན་ཟླ་ར་བའི་དུས་དག་ཏུ། །བཏུས་པ་མ་རུལ་བསྐམ་པར་བྱ། །དེ་ནས་ཆང་དུ་སྦངས་ལ་སྐམ། །དེ་ནས་རྒྱམ་ཚྭའི་ཆུར་སྦངས་སྐམ། །དེ་དང་བ་ཡི་ཆུས་ཕུལ་ལ། །གམ་ཕྱེ་དག་ནི་གཏང་བར་བྱ། །ཡང་ན་ད་ལིས་ཕྱེ་མ་འམ། །སེའུ་འབྲུའི་ཕྱེ་མ་རབ་ཏུ་བསྔགས། །གློ་ཡི་སྐྲན་ལ་ཕུར་མོང་གིས། །ཐལ་བ་ཁ་རུ་ཚྭ་དང་ནི། །ཅུ་གང་ཛཱ་ཏི་ཀ་རའི་ཕྱེ། །ཡང་ན་ཕུར་མོང་ལྕགས་ཕྱེ་དང་། །ཛཱ་ཏི་ཅུ་གང་གུར་གུམ་དང་། །ཀ་ར་སྦྱར་བའི་ཕྱེ་བ་གཏང་། །སྐྲན་གྱིས་གློ་བ་ཟགས་པ་ལ། །མུ་ཟི་མཚལ་དང་སྦྱར་ལ་གཏང་། །སྒོག་སྐྱ་དག་གི་ཆུ་དག་གོ །མཆིན་པའི་སྐྲན་ལ་རྒྱམ་ཚྭ་དང་། །ཅུ་གང་གུར་གུམ་ཛཱ་ཏི་དང་། །སུག་སྨེལ་ལི་ཤི་ཕྱེ་མ་གཏང་། །ལོང་གི་སྐྲན་ལ་ཚྭ་སྣ་ཡི། །ཕྱེ་མ་དག་ནིི་བསྔགས་པ་སྟེ། །ནི་རུ་ཧ་དང་འཇམ་རྩི་གཏང་། །མཁལ་མའི་སྐྲན་ལ་རྩ་བཤལ་གཏང་། །དེ་ནས་ཅོང་ཞི་ཕྱེ་མ་གཏང་། །རབ་ནི་འཁྱགས་པ་བཅག་པ་འདྲ། །ཁར་འཆོས་འོ་མ་བཞིན་དུ་སྟེ། །འབྲིང་ནི་ས་དཀར་འདག་པ་འདྲ། །ཐ་མ་ས་དང་འདྲེས་པས་མཁྲེགས། །འབྲིང་དང་ཐ་མ་སྤང་
182. བར་བྱ། །རབ་ནི་དར་ཚགས་ལ་བཙགས་ལ། །ཞོ་རེ་དག་ནི་ཆང་ཞིམ་པོར། །བགྲུངས་ལ་བྱ་སྒོང་གང་དུ་གཏང་། །མཁལ་སྐྲན་ལོང་སྐྲན་ཕོ་སྐྲན་སེལ། །གློ་དང་མཆིན་པ་དག་ལ་གནོད། །མཁལ་སྐྲན་དག་ལ་ཐུར་མ་གསང་། །ཉ་ཕྱིས་དུང་དང་མགྲོན་བུ་དག །འདག་པས་བྱིབས་ལ་བསྲེག་པར་བྱ། །ཐལ་བ་ཁ་རུ་ཚྭ་དག་དང་། །སྦྱར་བས་ཐལ་སྨན་རྣོན་པོ་སྟེ། །ཕོ་བ་མཁལ་མ་ལོང་སྐྲན་སེལ། །གློ་མཆིན་དག་ལ་མི་ཟི་དང་། །བྲག་ཞུན་མཆོག་ཏུ་བསྔགས་པ་སྟེ། །ཕོ་བ་མཁལ་མ་ལོང་དག་ལ། །གནོད་པ་དག་ཏུ་མོ་འགྱུར་རོ། །སོ་མ་རཱ་ཛ་ལས་སྐྲན་བཅོས་པའི་ལེའུ་སྟེ་དོན་གཉིས་པ་རྫོགས་སོ།། །།ད་ནི་འབྲས་དང་སུ་རྱ་བཅོས། །དང་པོར་འབྲས་ཀྱི་བཅོས་པ་ནི། །དང་པོར་གདུལ་བ་ཤིན་ཏུ་གཅེས། །མི་དང་ལུག་རྟ་ལ་སོགས་པ། །ལྷ་བ་ཅན་དག་བརྡུངས་པའི་ལུམས། །ཀུན་ལ་དེ་ཡིས་གདུལ་བར་བྱ། །ཡང་ན་མཚེ་དང་ལན་ཚྭས་སློངས། །གདུལ་བ་དག་ནི་ཤིས་པ་སྟེ། །བསད་པ་རྣམ་པ་གསུམ་དུ་འདོད། །སྒ་དང་པི་པི་ལིང་དང་ནི། །གླུམ་དང་སྦྱར་བས་(འཕྲལ་དུ་སྐྲངས་པ་འཚོ་བ་ལ། །རེ་ལྕག་བཅོས་པའི་དུགས་ཀྱང་བུ། །རུས་པ་འགོག་པར་དཀའ་བ་ལ། །རག་ན་རྡོ་ཡི་དུགས་ཀྱང་བྱ། །ཤ་ཆོད་དག་ན་བྱ་བྲ་བཅོས་པའི་དུགས་ཀྱང་བྱ)བསད་པ་འོ། །གསོ་བ་རྣམ་པ་གསུམ་ཡིན་ཏེ། །གོ་སྙོད་གཡེར་མ་བག་ཕྱེ་འོ། །ཤ་འབྲས(ཤ་འབྲས་བཅོས་པའི་ཐབས། །སྨན་གྱི་སྦྱོར་བ་འདི་ལྟ་སྟེ། །དང་པོ་སྔོན་པོའི་རིལ་བུ་སྦྱར་ཐབས་ལ། །ཐར་ནུའི་ལོ་མ་དང། །དུར་བྱིེད་ཐར་ནུ་རེ་ལྕག །མཚལ་དང་སྟག་ཤའི་རྩ་བ་དང། །དེ་རྣམས་ཞིབ་བཏགས་ལུམས་ཀྱིས་བསྡུ། །རན་ཙམ་སྨན་ནི་གཏང་བར་བྱ། །སྐབས་སུ་ཐར་ནུའི་རིང་སོ་གཏང་། །དེས་ནི་སྐྱོན་རྣམས་གཅོད་པ་འོ། །ཤ་རུ་བསྐྱེད་པའི་སྨན་དག་ནི། །རྒུ་གྲུས་ཤ་འུ་རིས་དང་ནི། །སྟག་ཤ་དང་ནི་དོམ་མཁྲིས་དང་། །དེ་རྣམས་བུ་རམ་དག་གིས་བསྡུ། །སྨན་རྣམས་རན་ཙམ་གཏང་བར་བྱ། །དེ་ནི་ཤ་འབྲས་བཅོས་པ་འོ། །དབྱི་མོང་སྟག་ཤའི་ལོ་མ་དང་། །དེ་རྣམས་ཞིབ་བཏགས་མཁྲིས་པ་རན་ཙམ་སྨད་ནས་གཏང་བར་བྱ། །སེར་པོ་རིལ་བུ་སྦྱར་ཐབས་ལ། །ཐར་ནུ་རེ་ལྕག་ལྡོང་རོས་སྦྲང་རྩིས་བསྡུ་བར་བྱ། །རིལ་བུ་བྱ་ཞིང་ཤིང་མངར་ཚད་མར་གཏང་བར་བྱ། །དེ་ནི་སྐྱོན་ཅན་གཅོད་པའི་སྨན། །དེ་ལྟར་ཤ་རོ་ཆོད་པ་དང་། །ཤའུ་
183. བསྐྱེད་པའི་སྨན་རྣམས་གཏང་། །སྟོད་ན་སྐྲངས་ན་ཚ་བའོ། །བྱ་འབྲས་བཙོས་པའི་དུགས་དག་བྱ) གདུལ་ཞིང་རྩ་འབྲས་ནི། །གཏར་བ་དག་གིས་བཅོས་པ་འོ། །རུས་འབྲས་གདོན་ཞིང་བསྲེག་པ་ནི། །རུས་པ་དག་ལ་ཤིན་ཏུ་བསྔགས། །བསྲེག་པ་ལྕགས་དང་མེར་བྱ་འོ། །རྩ་ལ་ཡང་ནི་བསྲེག་པར་བྱ། །རྒྱ་ཚྭ་རྒྱམ་ཚྭ་ཁ་རུ་ཚྭ། །རུས་པ་དག་ལ་བསྔགས་པ་སྟེ། །དོམ་མཁྲིས་མཚལ་དང་ཕག་མཁྲིས་ནི། །རྩ་འབྲས་དག་གི་སྨན་ཡིན་ནོ། །བྲག་བྱིའུ་ཤ་དག་ཤིན་ཏུ་བསྔགས། །མི་མཁྲིས་ཕག་མཁྲིས་གཏང་བར་བྱ། །ཤ་འབྲས་དག་ལ་ལན་ཚྭ་དང་། །པི་པི་ལིང་དང་ཉེའུ་ཤིང་བའོ། །རུས་པ་སྤྱི་གཙུག་མཚོགས་རྒྱ་སོགས། །བསྲེག་པ་འགྲམས་པས་རྩེའུ་ཆུང་གཏར། །ནུ་མ་སྣོད་ཀྱི་རྩ་ལ་གཏར། །པུས་མོ་བརླ་ཕུགས་རྩ་བོ་ཆེ། །ཚྭ་སྣ་སྨན་མར་བླུགས་པ་འོ། །སྤོད་གསུམ་ཏིལ་མར་དག་དང་བྱུག །ཁོང་དུ་བཟང་པོ་དྲུག་པོ་གཏང་། །རྩ་ལ་བཙོད་དང་ལྕ་ལོ་རྩ། །ཆུ་ཆུང་རྩ་བ་འདབ་མ་དང་། །གླ་བའི་ཁུ་བ་ཕུག་རོན་བྲུན། །བཙུན་མོ་རེ་རལ་དག་དང་ནི། །ལྕེ་པོག་དཀར་ནག་དག་དང་སྦྱར། །རྩ་དང་རུས་པ་ཤ་ཡི་གནད། །ཀུན་གྱི་ཐུན་མོང་མ་ཡིན་ནོ། །རུས་པ་ཤ་ནི་སྐྲངས་མེད་པར། །ན་ཚ་ཆེ་བ་རུས་ལ་ཟིན། །ཡུང་གཤེར་འཁྱགས་རུས་ལ་ཟིན། །ཆུ་སེར་ཆེ་བར་རུས་ལ་ཟིན། །ཆ་སེར་དཀར་ལ་སྐྲངས་པ་ནི། །བད་ཀན་དག་གི་སྐྲངས་པ་འོ། །ནག་ལ་ཆུ་སེར་ཚིགས་ཅན་རླུང་། །དམར་སེར་ཚད་པ་སྐྱེ་བ་མཁྲིས། །དོང་ཀ་དུར་བྱིད་ར་དུག་པ། །ལྕུམ་རྩ་རེའུ་ལྕག་པ་དང་ནི། །དེ་རྣམས་ལྡེ་གུས་གདུལ་བར་བྱ། །ཤ་ཚོས་པར་ནི་བསྲེག་པར་བྱ། །སུརྱ་དག་ནི་བཤལ་གྱིས་བཅོས། །གློ་ཡི་སུརྱ་དག་ལ་ནི། །ཅུ་གང་ལྡེ་གུ་དག་དང་ནི། །ཅུ་གང་བདུན་པ་གཏང་བར་བྱ། །རྩེའུ་ཆུང་ལ་སོགས་གློ་རྩ་རྣམས། །གཏར་བ་དག་གིས་བཅོས་པ་འོ། །མཆིན་པ་སུརྱ་བཅོས་པ་ནི། །གུར་གུམ་གདུན་པ་དག་དང་ནི། །ཙནྡན་ཆུ་དང་ག་པུར་གཏང་། །རུ་ཐུང་ལ་སོགས
184. མཆིན་རྩ་གཏར། །མཁལ་མ་སུརྱ་བཅོས་པ་ནི། །རྩ་སྦྱོང་དག་ནི་བྱ་བ་དང་། །རྩ་བ་ལྔ་ཡི་སྨན་མར་གཏང་། །བྱིན་གཞུག་དག་ཀྱང་གདབ་པར་བྱ། །མཁལ་མ་མཆིན་པའི་སུརྱ་ལ། །བྲག་ཞུན་པི་པི་ལིང་དང་སྦྱར། །གཏང་བ་མཆོག་ཏུ་བསྔགས་པ་འོ། །ལོང་ལ་འབོས་མོ་མུ་ཟུ་དང་། །མ་ནུའི་བཤལ་གཏང་ལོང་རྩ་གཏར། །སུརྱ་ཁོང་ནས་བཅོས་པར་བྱ། །ཕོ་བ་སུརྱ་བཅོས་པ་ནི། །ཚག་ཤ་ཆང་ཡང་གཏང་བར་བྱ། །ཁོང་དུ་ཕྱེ་མ་ཏིང་ཁྲོལ་གཏང་། །རྨ་ནང་ཀ་ར་སྦྲང་རྩི་གཏང་། །རྨ་རུབ་མི་གཞུག་ཐེམ་བུས་བརྒྱབ། །སོ་མ་རཱ་ཛ་ལས་འབྲས་དང་སུརྱ་བཅོས་པའི་ལེའུ་སྟེ་དོན་གསུམ་པའོ། ། དེ་ནས་འབྲུམ་བུ་བཅོས་པ་ནི། །དང་པོར་བསྲུང་བ་རབ་ཏུ་གཅེས། །ཅུ་གང་གུར་གུམ་ཛཱ་ཏི་དང་། །སུག་སྨེལ་ལི་ཤི་གླ་རྩི་དང་། །ག་པུར་གི་ཝང་ཙནྡན་དང་། །ཨ་རུ་ར་དང་སྤང་སྤོས་དང་། །ལྕང་མ་བྱི་རལ་བདུན་ནམ་གཅིག །ཆུ་གཙང་སྦྱར་ལ་ཁྲུས་བྱས་ཏེ། །དེ་རྣམས་ཐུམ་བུ་གདག་པར་བྱ། །ཨོཾ་མཉྗུ་ཤྲཱི། ཏངྱ་ཐཱ། ཨོཾ་ཨ་ན་ལ་མ་བེསྭཱ་ཧྭ། ཆུ་ལ་ལན་བདུན་བཏབ་ནས་ནི། །ནངས་པར་བཏུང་བར་བྱ་བ་འོ། །དང་པོར་མཚོགས་མ་གཏར་བར་བྱ། །དེ་ནས་རུ་ཐུང་གཏར་བར་བྱ། །གྲེ་བ་དག་ལ་བྱུང་བ་ནི། །རྒྱ་ཚྭ་རྒྱམ་ཚྭ་ཁ་རུ་ཚྭ། །ལི་ཤི་གླ་རྩི་ཤུ་དག་གིས། །འབྲུམ་བུའི་ནད་ལ་མཆོག་ཏུ་འོ། །བཤལ་ནི་ཨ་རུ་ར་དང་ནི། །སྐྱུ་རུ་ར་དང་ལྕུམ་རྩ་དང་། །སྔོན་བུ་དག་གི་བཤལ་གཏང་ངོ་། །འབྲུམ་བུ་ཁོང་དུ་སོང་བ་ལ། །སེར་པོ(ཁྲ་རྐང་)གྲང་ཐང་མཆོག་ཏུ་བསྔགས། །ཁར་ཐོན་རྐང་མཐིལ་ཐོན་ནས་ནི། །ཆང་གཏང་ཚོད་དང་སྦྱར་ལ་ནི། །མར་ཁུ་དག་ཀྱང་གཏང་བར་བྱ། །དྲག་ན་ལྟོ་ཁྲག་འཁྲུ་བར་འགྱུར། །འཁྲུ་བ་ལ་ནི་བཅུད་གཏང་འགྱུར། །རྟ་དང་བོང་བུའི་སྦངས་དག་གིས། །ཁུ་བ་དག་ནི་ཁོང་དུ་གཏང་། །འབྲི་མོག་དྲེའུའི་ཚོལ་བུ་ཡིས། །བྱུགས་ན་རྗེས་དག
185. མི་འབྱུང་ངོ་། །དང་པོར་ར་ཤ་ཤིས་པ་སྟེ། །ཐ་མར་རྟ་བོང་ཤ་དག་གཏང་། །ར་ཤ་བཏང་ན་བཟློག་པར་འགྱུར། །མིག་ལ་འབྲུམ་བུ་བྱུང་བ་ན། །འོལ་མོ་སེ་ཡི་འབྲས་བུ་དག །བརྡུངས་ཏེ་ནུ་ཞོ་དག་དང་བླུག །འབོག་ཡང་ཆུ་དྲོན་མཉེས་པས་ཀྱང་། །བྱུགས་པས་རྗེས་དག་མི་འབྱུང་ངོ། །འབྲུམ་བུ་དག་ལ་ལི་ཤི་དང་། །གླ་རྩི་མཆོག་ཏུ་བསྔགས་པ་འོ། །འབྲི་རྟ་ཨ་ག་རུ་དང་གཏང་། །སོ་མ་རཱ་ཛ་ལས་འབྲུམ་བུ་བཅོས་པའི་ལེའུ་སྟེ་དོན་བཞི་པའོ། །དེ་ནས་གག་ལྟོག་བཅོས་པ་ནི། །གག་པ་ཕྱི་དང་ནང་ན་འོ། །ཁ་མིག་རྣ་བ་སྣ་བུག་དང་། །ཆུ་སོ་གཞང་གི་ནང་དུ་འོ། །སེར་སྐྱ་དམར་རེངས་དྲི་ལྔ་འདྲ། །བྲག་ལ་བྱ་ཐལ་བརྒྱབ་པ་འདྲ། །རྐང་གཅིག་འཇམ་ལ་དཀྱིལ་ན་ནག །གག་ནད་ཡམ་བུ་ཕུག་སྦྲང་འདྲ། །ཐོར་བ་མང་ན་སོས་པ་སླ། །ཞེས་བྱ་བ་ནི་ཐོར་བ་འོ། །བྱ་རོག་དང་ནི་བྱ་རྒོད་དང་། །སྲེ་མོང་དང་ནི་ཕྱི་བའི་ཤ །(ཁྱིའི)ཀླད་པ་བཙོས་དང་གཡེར་མ་དང་། །ཆུ་དང་བསྲེས་ལ་ཁོང་དུ་གཏང་། །ར་ཁྲག་བཏང་ནས་ཆུ་ནན་བྱ། །བྲག་དཀར(བྱ་རྒོད་ཤ)བདུད་རྩི་བྲག(སྦྲུལ་ཤ)འོག་རྩི། །ཆུ་ཡི(ཉ་ཁྱི་བ)བདུད་རྩི་རྡོ་འོག་(གྲོག་མ་དམར་པོ)རྩི། །ཆུ་གླང་བྲག་གི་གླང་བུ(རྩངས་པ)དང་། །ཤིང་ཀུན་དེ་རྣམས་ཕྱེ་མ་ནི། །ཐོབ་པ་སོད་པར་བྱེད་པས་བྱུག །འབྲས་བུ་གསུམ་དང་གུར་གུམ་དང། །ཧོང་ལེན་ཐང་གཏང་དེ་ནས་གཏར། །ཤིང་ཀུན་གླ་རྩི་སྤྱི་ཞུར་དང། །ཉུལ་གྱི་རོ་དག་གཏང་བ(མིག་པོ་ཆེ)སྟེ། །དེ་རྣམས་གྲང་བ་ཅན་ལ་འོ། །འབྲས་བུ་གསུམ་དང་ཚ་བ་གསུམ། །ཁབ་ལེན་ཉེང་རོང་གུ་གུལ་ནི། །གཏང་ངོ་དམར་ན(དྲི་ཆུ)བདུད་རྩི་གཏང་། །དཀར་ན་སྨན་ལམ(འབྲུམ་པ་ཐོད་པ་བཅད)བཏོད་ལ་གཏང་། །རྒྱ་ཚྭ་ཤུ་དག་བཙན་དུག་གཏང་། །སྨན་དེ་མཆི་ལ་མ(ཁོང་དུ་མི་གཏོང)ཕྱིར་བོར་རོ། །ཡང་ན་སྣག་ཚ་མཚལ་གཉིས་གཏང་། །ཕྱི་གག་ཟ་འོག་གུར་ཁྱིམ་འདྲ། །ཤ་ཕྱེས་(མི་ཤ)དགང་ཞིང་སྦྲང་རྩིས་
186. བསྡུ། །ལུགས་བཞིན་དུ་ནི་དུགས་ཀྱིས་བཅོས(ལུམས་སུ་གཞུག)། །དེ་ནི་སྤྱི་ཡི་བཅོས་པ་འོ། །ཁྱད་པར(རླུང་གིས་ཆུ་འགགས་གྱུར་ཏེ་ལྟེ་བར་བྱུག་པ་བྱ)སྙིང་སོང་གྱེན་མིག་ལྟ། །འཛུམས་མི་ཤེས་ཤིང་བྱ་རྨྱང་བྱེད། །སྙིང་གདུངས་ཚིག་པ་ཟ་བ་ལ། །སྨན་ནི་ཛཱ་ཏི་ཤིང་ཀུན་དང་། །ཞོ་ཤ་བཟང་དྲུག་ག་པུར་དང་། །གློ་ལ་ཤོར་ན་གློ་འགོག་ཅིང་། །ཝུ་བ་སྐྱ་བོ་འབྱུང་བ་སྟེ། །ཤིང་མངར་བོང་ང་དཀར་པོ་དང་། །ཅུ་གང་ར་ཡི་ཆུ་ཡིས་གཏང་། །ཤུ་དག་ཧོང་ལེན་ག་པུར་དང་། །ར་དཀར་འོ་མས་སྦྱངས་ལ་གཏང་། །མཆིན་པ་དག་ལ་ཤོར་ན་ནི། །མདོག་དམར་ཁ་ནས་མཁྲིས་པ་སྐྱུག །ལུས་དང་ཡན་ལག་འགྱུར་མི་ཤེས། །སྨན་ནི་བྲག་ཞུན་དོམ་མཁྲིས་དང་། །ཕྱི་བ་ཕག་དང་བྱ་རྒོད་ཁྱི། །མཁྲིས་པ་བུ་རམ་བཟང་དྲུག་དང་། །ཤིང་ཀུན་འོ་མར་སྦྱར་ལ་གཏང་། །མཁལ་མ་དག་ལ་ཤོར་བ་ན། །གླལ་མང་མཆུ་སྐམ་ཁ་ཆུ་འོང་། །སྨན་ནི་མཁལ་མ་ཞོ་ཤ་དང་། །སྡིག་པ་སྲིན་བུ་ཀ་ཀ་རུ། །ཁ་རུ་ཚྭ་དང་རྒྱམ་ཚྭ་མཚལ། །ཀྱི་ལྕེ་དཀར་པོ་ཆུ་དང་སྦྱར། །རྩེའུ་ཆུང་མཁལ་རྩ་རྐང་རྩ་གཉིས། །དེ་དག་ཀུན་ནི་བསྲེག་པར་བྱ། །དེས་མ་ཐུབ་ན་ཚ་བ་གསུམ། །གཡེར་པོ་ཆེ་དང་ཆང་བྲེ་གང་། །སྦྱར་ལ་མས་ཀྱིས་གཏང་བར་བྱ། །རྒྱུ་ལོང་ལ་སྤོང་སྦོས་འཁྲོག་སྟེ། །དེ་ལ་བཤལ་ནི་ཤིན་ཏུ་ཤིས། །ཤིང་ཀུན་གླ་རྩི་ཤུ་དག་གསུམ། །ཁོང་དུ་ཤོར་ཤོར་འདྲ་ན་གཏང་། །བཙོད་དང་ར་ཁྲག་ཤུ་དག་གསུམ། །རྩ་ལ་འདུས་པའི་སྨན་ཡིན་ནོ། །འབྲུག་རུས་བྲེ་དགུ་སྤོས་དང་གཉིས། །སྔོ་ནི་དརྱ་ཀན་དང་གསུམ། །ཐོར་བུ་ཆུ་སེར་སྐེམ་པའི་སྨན། །གླ་རྩི་སྒོག་སྐྱ་ཤིང་ཀུན་དང་། །ཉེའུ་ཉ་ཁྱི་གུ་འཇོང་མོ་དྲུག །གསོད་པར་བྱེད་པའི་སྨན་དུའོ། །གག་པ་སྤྱིར་ན་གསུམ་དུ་འདུས། །དཀར་བ་བད་ཀན་དག་ཡིན་ནོ། །སེར་བ་དག་ནི་མཁྲིས་པའོ། །སྔོ་བ་དག་ནི་རླུང་ཡིན་ནོ། །བསྡུ་ན་གཉིས་ཏེ་ཤ་ལུ(དཀར་པ)དཀར། །ཧ་ར་ན(ནག་པོ)དང་གཉིས་དག་གོ །སྐེ་ནང་འགག་པས་མེ་ཏོག་མེད། །དམར་ལ་ལྷང་ངེ་འདུག་པ་ནི། །རྩེའུ་ཆུང་གདབ་པ་བཏབ་
187. ན་འཆི། །ནད་པ་མཆིལ་མ་བོར་འདོད་ན། །མིག་མི་བདེ་བས་འཆི་བ་འོ། །བམས་སམ་རུལ་ནས་ནག་ན་མཆི། །མིག་སེར་མཁྲིས་པ་བྲོས་པས་མཆི། །དཀན་རྩ་ནག་བྲེང་མ་སོང་འཚོ། །དང་ག་བདེ་ན་འཚོ་བ་སྟེ། །མར་མ་ཐེམ་པ་འདས་ན་འཚོ། །ལྕེ་ཐུང་ལུང་དུ་ཆུ་བབས་ན། །ལྔ་ཙམ་དྲུག་ན་འཚོ་བ་ཡིན། །ལྕེ་ལྕགས་ཁ་ཁ་རྡོལ་བ་དང་། །ཚ་བ་གསུམ་གྱི་ཁུ་བ་ཡིས། །ཆ་སེར་འགྲོས་ན་འོར་ཁུང་དག །བཏང་བས་ནམ་ཚོང་ཡན་ཆད་དུ། །མི་འདུལ་ཞི་ན་ཕན་པ་འོ། །མིག་ནི་ཡས་ཀྱིས་འགེབས་པ་དང་། །མིག་སྤྲིན་དཀར་ན་འཚོ་བ་སྟེ། །མས་འགེབས་མིག་སྤྲིན་དམར་ན་མཆི། །ད་ནི་ལྷོག་པ་བཅོས་པ་ནི། །དང་པོར་སྔགས་དང་རྗས(ཁྲག་མཁྲིས་ཚ་བའི་རིགས་ལ་མི་འགྲོ ནད་པ་བྱུག་པ་ཤིན་ཏུ་གནོད)ཀྱིས་བཅོས། །དང་པོར་རང་གཞན་གཉིས་ཀ་ལ། །སྒོ་བཞི་བསྲུང་བར་བྱ་བ་འོ། །སྤྱོ་བོ་ལྟག་པ(བཤལ་རྗེས་རླུང་དང་ལྡན་པའི་གང་ཟག་ལ། །ཟུག་གཟེར་གང་ན་ཡོད་པ་དེ་ཉིད་བསྐུ)སྙིང་ཁུང་དུ། །རྐང་མཐིལ་དག་ཏུ་བརྒྱ་བརྒྱ་གདབ། །ག་རི(ཚིགས་རྣམས་བསྐུ་ཞིང་དྲག་ཏུ་བརྫི་བར་བྱ)སོད། །སྐྱ་རི་སོད། ཉ་རི་སོད། ལྡི་མོ་སོད། ཐབ་མོ་ཐབ་ཞི་མོག ཨོཾ(གྲང་བ་ཅན་ལ་ཡང་ནི་དེ་བཞིན་ནོ། །ཕུག་ནས་རྣག་རྣམས་ཕྱིས་བད་ཀན་འཐིལ་ཏེ་ནད་ལ་གནོད)ལུམ་ལུམ་སོད།ཏ་རུ་ལུམ་སོད། ནག་ལི་ལུམ་སོད། ཞུ་ཞུ་ལུམ་སོད། བྱི་ཞུ་ལིམ་སོད། སད་ལྕམ་ལུམ་སོད། བསྲུང་བ་བྱས་ན་དེ་མང་བཟླས། །ཤམ་བུ་འདི་དག་གདབ་པར་བྱ། །ནན་གསུམ་ནན་གྱིས་མནན། །བཅད་གསུམ་བཅད་ཀྱིས་བཅད། །མནན་ཏེ་མ་ལྡང་བཅད་དེ་མ་འཕྲོ་ཤོག །ལྷོག་པའི་བུ་ཕོ་སྙིང་རྗེ་ཆུང་བ་དེ་བསད། འབྲས་ཀྱི་བུ་ཕོ་སུམ་ཏང་རྗེ་དེ་བསད། ཐབ་ཀྱི་བུ་ཕོ་སྣབས་སེར་དེ་བསད། བདུན་བདུན་དག་ལ་རེ་རེ་གདབ། འཕགས་པ་འཇམ་དཔལ་གཞོན་ནུ་ནི། །རལ་གྲི་ཨུཏྤལ་པོ་ཏི་འཛིན། །ཐུགས་ཀར་ཟླ་སྟེང་ཕག་དགུ་དཀར། །ནག་པོ་ཟ་བར་བསྒོམ་པ་འོ། །ཨོཾ་ནན་ཏྲི་ཀར་མ་བྱི་དར་ཕག་ནན། །ཕུང་ས་སྔར་ས། ཀར་མ་རྒྱུ་ཀར། ཟླ་བ་ཕུམ། མ་ཡུ་བ་ཡུ་ཕགས། ལན་བདུན་བདུན་གྱིས་
188. བསྲུང་ངོ་། །གླ་རྩི་ཤིང་ཀུན་བ་བླ་དང་། །མུ་ཟི་དག་གིས་བྱུག་པར་བྱ། །ཕག་རྒོད་སྲེ་མོང་ཕུག་ཤུད་ཤ།།མུ་ཟི་བཅས་པས་བདུག་པར་བྱ། །གུ་གུལ་གླ་རྩི་བདུད་རྩི་ལྔ། །གསེར་དང་དངུལ་དང་བྱེ་རུ་དང་། །མུ་ཏིག་ཤུ་དག་ཤིང་ཀུན་དང་། །སྒོག་པ་ཡུངས་ཀར་དག་ནི་གདབ། །ཤིང་ཀུན་སྤང་སྤོས་ལྡུམ་རེ་རལ། །རྟེན་འབྲེལ་རིན་ཆེན་གསེར་དང་བཅས། །ལུས་ལག་གདགས་པར་བྱ་བའོ། །ས་དང་ཆུ་དང་མེ་དང་རླུང་། །བ་སྤུ་འཇུག་པའི་སྒོ་ཡིན་ཏེ། །ཤ་མཐངས་བར་ནི་གནས་པ་ཡིས། །ས་ལམ་རྩ་ཡིན་འགྲོ་ས་ནི། །གློ་དང་སྙིང་ལ་འགྲོ་བ་སྲིད། །ཐོར་བུ་དཀྱིལ་ཁུང་རུས་པ་གཟེར། །ཉ་སྡིག་སྦྲུལ་ལ་སོགས་པ་འདྲ། །འཁྱིལ་དང་སྲིན་ཤུལ་སྦལ་འཇོང་འདྲ། །ནུ་མ་དང་འདྲ་དུང་འདྲ་དང་། །ཉ་ཕྱིས་འདྲ་དང་ཉོལ་ཉོལ་པོ། །སྙིང་ལ་ཙག་ཙག་འོང་བ་འོ། །ས་ལྷོག་དྲོད་ཆེ་མེ་ལྕེ་རིས། །རླུང་ལྷོག་སོབ་ཅིང་གཉིད་མི་འོང་། །མགོ་ན་ཀླད་གཟེར་བཏབ་པ་འདྲ། །བྱ་རྨྱང་བྱེད་ཅིང་གྲང་ཤུམ་བྱེད། །སྙིང་འཕར་མི་དགའ་འགྲོ་སྙིང་འདོད། །མེ་དང་ཉི་མ་སྙེག་པ་དང་། །གཉིད་མི་ཐུབ་ཅིང་ཉམས་སྟོབས་ཆུང་། །གཉན་སར་ལག་པས་ཡང་ཡང་བྱུག །སྐྱུགས་པ་བྲོ་ཞིང་སྟོང་སྐྱུགས་བྱེད། །སྐད་ཆུང་བཙིར་བ་འདྲ་བ་རྟགས། །བུ་རམ་དཀར་པོ་ཨ་རུ་ར། །བསྲེགས་པའི་ཐལ་བ་ཤུ་དག་དཀར། །ཆུ་ཁའི་ཕ་བོང་དྲེག་པ་དང་། །སྤང་རྒྱན་དཀར་པོ་དང་ལྔ། །དུག་ལྔ་ཁོང་དུ་གཏང་བ་འོ། །ཁ་རུ་ཁྲག་དང་ཁོང་ཤོར་ན། །བཙན་དུག་ནས་ཙམ་སྲན་མ་ཙམ། །ཁོང་དུ་གཏང་བ་གཅིག་ཐུབ་སྟེ། །གདོན་ན་རྨ་བྱའི་དུག་འཇིལ་སྐད། །ཨོཾ་ཀྲུག་ལེ་ཏྲི། ཀྲིང་ཀིང་སོད། པ་ཏྲི་སྭཱ་ཧྭ། བསད་ནས་འདོན་ན་སྔགས་དེ་བཟླས། །སླ་ངར་ཆུ་སྐོལ་ཁོང་དུ་གཏང་། །མྱ་ངམ་ཐང(ཚག་པ)གི་ཁྱུང་ཕྲུག་དང་། །རྒྱ་མཚོ་ནང་གི(སྦལ་བ)འབྲུག་གི་བུ། །ནགས་ཀྱི་གསེབ་ཀྱི(སྦྲུལ)གློག་དང་ནི། །བྲག་གི་གླང་ཤ
189. (རྩངས་པ)བཞི་ནི་ཤིས། །དྲང་སྲོང་དག་གི་འཁོར་གསུམ་ནི། །དྲི་ཆེན་དྲ་ཆུ་ཤ་ཆེན་ནོ། །ཀུ་ར(ཁྱི)དང་ནི་ཙ་རའི་(ར)འབྲས། །བུད་མེད་ཤ་མ་ཤ་གསུམ་སྟེ། །སྟག་ཤ་བ་དང་ཏིག་ཏ་དང་། །བར་པ་ཐང་དང་སྔོ་གསུམ་མོ། །ག་པུར་ཅུ་གང་ཀ་ར་ནི། །སྨན་གསུམ་དག་ཏུ་ཤེས་པར་བྱ། །སྦྲང་རྩི་ཀུན་གྱི་ཁྱབ་བྱེད་དོ། །ཐང་ནི་སྒོག་སྐྱ་ཤིང་ཀུན་དང་། །སྐྱེར་པའི་བར་ཤུན་ཐང་དུ་འོ། །ལུམས་ནི་ར་དུག་མཁན་པ་དང་། །ཐང་ཕྲོམ་དང་ནི་གང་རྙེད་གཏང་། །ཐང་ཕྲོམ་སྤྲུ་དང་ཤོ་མང་དང་། །ར་དུག་མཛོ་ཡི་ལྕི་བ་དང་། །དབྱར་པ་སྐྱེར་པའི་བར་ཤུན་དང་། །གཡེར་མ་ཁྱི་ལུད་དག་དང་ནི། །དྲོད་ཆེན་དག་དང་བསྲེས་པས་བྱུག།།འབྱར་གཏང་ནང་རེ་སྤོ་བར་བྱ། །འགོ་མ་ཐོན་པ་འདོན་པ་ནི། །བ་ཤ་ལྟོར་གཏང་ཚྭ་དང་མར། །བྱུགས(མགོ་བོ་ཡི)ཏེ་ཐད་ཀར་སྟོང་པར་བཞག །ཁྱི་དང་སྤྱང་ཀི་ལ་སོགས་པའི། །གཅན་གཟན་རྣམས་ཀྱི་དྲི་མ་དང་། །དྲི་ཆེན་བྱི་བྲུན་ཤིང་མངར་དང་། །སྐྱོ་མ་ཆང་གིས་བསྲེས(ཐལ་བས་ཀྱང)ལ་བྱུག །གཟུགས་བརྙན་གང་བྱུང་རྟགས་ལ་སྟེ། །མར་དང་སྦྱར་བས་བྱེར་བ་སྡུད། །བ་ལྕི་དང་སྦྱར་འཕྱངས་དོཊ་མེད། །ཆུ་ངན་དང་སྦྱར་ལྡང་མི་ནས། །ཡང་ན་བོང་ང་ཐང་ཕྲོམ་དང་། །གུ་གུལ་ནག་པོ་ཐུག་པོའི་སྦྲེ། །ཡུག་ས་མོ་ཡི་དོར་རྟ་དང་། །བཙན་དུག་ལ་སོགས་སྦྱར་ལ་བྱུག །སྐམ་ན་ཆུ་ངན་དག(དྲི་ཆེན)དང་ནི། །བོང་ང་ནག་པོ་བསྲེས་པ་ཡིས། །བྱུག་ཅིང་ཡང་ནས་ལང་དུ་འོ། །བྱ་བྲན་གོ་སྙོད་ལྕམ་འབྲུམ་དག།།ཆང་དུ་བཙོས་ལ་མར་ནག་གམ། །བཤུལ་ཚིལ་བསྲེས་པས་ལུམས་སུ་གཞུག །ཐོབ་པ་དག་ལ་འབྲུག་རུས་དང་། །བྲེ་གུ་སྤོས་དང་མུ་ཟི་དང་། །འབོག་ཡག་བུ་རམ་དང་བསྲེས་ཏེ། །བྱུགས་ན་ཐོར་པ་འཚོ་བ་འོ། །གླ་རྩི་ཤིང་ཀུན་རྒྱམ་ཚྭ་དང་། །སྣག་ཚ་གུ་གུལ་ནག་པོ་དང་། །སྒོག་པ་ལྡོང་རོས་བུ་རམ་སྦྱར། །ཟས་ནི་སྣུམ་ཅན་བཅུད་ཅན་དང་། །སྐྱུར་བ་དག་ནི་སྤང་བར་བྱ། །ཚག་ཕྲན་གཏང་བ་ཉེས་པ་མེད། །ལར་ན་མཐའ་བསྐོར་བསྲེག་པ་ལེགས། །ཤ་མཛེར་མོན་ལུག་ཐལ་
190. ཐལ་བས་བྱ། །ཚིགས་ལ་རེ་ལྕག་ཐལ་བས་བྱ། །སྐྲངས་པ(རྣག་ཏུ་སོང་ན)གཙགས་བུས་དབུག་པར་བྱ། །ལྷག་མ་དག་ནི་ཡན་པ་བཟང་། །མགོ་ལ་ཤོར་ན་སྤྱི་གཙུག་དང་། །དཔྲལ་བ་ཡི་ནི་སྐྲ་མཚམས་དང་། །སྣ་མཆན་ལྟག་རྩ་ནག་པོ་བསྲེག །ལར་ན་རྩ་རྣམས་འཕར་བ་བསྲེག །སྐྲངས་རྣག་དཀར་ལ་འཇམ་ན་བཟང་། །ཆུ་འདྲ་དམར་ལ་ཆད་པ་ངན། །རྒྱ་ཚྭ་ལྡོང་རོས་རྨེན་ངན་གཅོད། །སྒ་དང་ཤུ་དག་ལྕུམ་རྩའི་ཐལ(དཀར་པོ་ཆིག་ཐུབ་དངག་དང་སྦྱར)། རྨེན་ངན་དག་ནི་གཅོད་པ་འོ། །ཕུར་མོའི་མྱུ་གུ་དོམ་མཁྲིས་དང་། །ཀ་ར་ཤ་རུལ་གཅོད་པར་བྱེད། །རྨ་རུལ་དང་པོ་བུལ་ཆུས་བཀྲུ། །ཆེ་སྐྱེས་ག་པུར་ཆུ་ཡིས་བཀྲུ། །རུལ་མཛེར་འོང་ན་ཚོད་དང་སྦྱར། །བྱ་རྒོད་དག་ནི་གཏང་བར་བྱ། །རླངས་པ་ཆེ་ན་ཆུ་རྩ་དང་། །ཁྱི་ལུད་ཞོ་དང་བསྲེས་པས་བྱུག། །ཕྱིང་དེབ་ཞི་དང་ཤོག་དེབ་སྦྲང་། །ཧྲེལ་དེབ་བྲུན་དང་སྦྱར་བ་འོ། །ཉེ་ཤིང་དྲི་ཆེན་སྦང་མཁར་བཟང་། །རྨ་ལྷོག་རྨ་ནི་ཕྱིར་ལྡོག་སྟེ། །ཆུ་སེར་ཆེ་ལ་ཁྲག་ཏུ་འོང་། །ཁྲག་མ་ཆོད་ན་འཆི་བར་འགྱུར། །ཁོང་སྨན་ག་པུར་ཙནྡན་དང་། །གུ་གུལ་དཀར་ནག་རྒྱ་སྐྱེགས་དང་། །བོང་ང་ཅུ་གང་གུར་གུམ་དང་། །རུ་རྟ་སྤང་སྤོས་ཤོ་མང་དང་། །ལྡུམ་བུ་རེ་རལ་བ་སྦྲུ་དང་། །དབང་པོ་ལག་པ་འབྲི་རྟ་དང་། །འོམ་བུ་སྤང་རྩི་དོ་བོ་དང་། །ཞིབ་བརྡུངས་སྦྲང(ཆང་ངམ)ངམ་འོ་སྦྲུས། །འདག་པས་ཡང་ནས་ཡང་དུ་བྱུག །གཏར་དང་བསྲེག་པ་བྱ་བ་ནི། །རྩ་རྣམས་གང་སྦྲིད་གཏར་བ་སྟེ། །མགོ་ལ་ཟིན་ན་རྩེའུ་ཆུང་གདབ། །ལག་པའི་རུ་ཐུང་སྣོད་དང་ནི། །སྟོད་དུ་ཟིན་ན་སྒང་རྩ་གཏར། །སྨད་ན་བྱིན་གཞུག་རྩ་བོ་ཆེ། །ལོང་རྩ་དག་ནི་གདབ་པར་བྱ། །བསྲེག་པ་མཐའ་ནས་བསྐོར་བྱས་ནས། །ཉ་ལྕེ་རིས་ཀྱི་མཐའ་ནས་བསྲེག །སྲ་བ་སྙི་དང་སྙི་བ་སྲ། །གཟེར་བ་དག་ནི་གཟེར་ཐོག་ཏུ། །དམར་དང་ནག་པོའི་ཐིག་ལེ་ལ། །ཐོར་བུ་གཏིང་དུ་ཟུག་པ་བསྲེག །ཡང་ན་ནན་གྱི་བྱེ་བྲག་ལ། །
191. བཙན་དུག་ཐར་ནུ་རེ་ལྕག་པ། །སྐེ་ཚེ་ཤང་ཚེ་བོང་ང་ནག།།མུ་ཟི་ཏི་ཚ་སྦྱར་བས་ནི། །དུག་ནན་སྐྲངས་འདུལ་མཆོག་ཏུ་འོ། །ཟི་ར་སྣག་ཚ་སྤྱང་ཚེར་མ། །འབྲུམ་བུ་ཆུ་ནན་མེ་ལྷོག་ལ། །མི་ཤ་ཝ་ཤ་རྟ་གཡག་ཤ།།སྤྱང་ཀི་སྲེ་མོང་ཕག་པ་དང་། །སྦྲུལ་དང་སྦལ་པའི་རུས་པ་དང་། །ཆང་སྦྱར་ས་ལྷོག་དག་ལ་འོ། །ཨག་སྐྱུག(ཚག་པ)བུ་རྩི(སྟག་ཤ)ཕག་ཁྲག་དང་། །སྦྱར་བས་རླུང་ལྷོག་དག་ལ་འོ། །རྒོད་ཚིལ་སྤྱང་ལྕེ་བྱ་རོག་མཁྲིས། །སྤྱང་དུག་གླ་རྩི་གུ་གུལ་དང་། །ཤིང་ཀུན་སྣག་ཚ་བཙན་དུག་དང་། །མུ་ཟི་ཚིལ་ཅན་སྦལ་ལྕོང་ཉ། །རམས་ཀྱི་ཕྱི་མ་ཁྱི་ལུད་དང་། །བ་ལྕི་དུད་པ་ཆུང་ན་སྦྱར། །ཆུ་ལྷོག་ནན་ལ་ཤིན་ཏུ་བསྔགས། །རི་བོ་རྩེ(སྤྱི་བོ)ནས་བསྙིལ་པ་དང་། །ཆུ་བོ(དོན་དྲུག་གི་རྩ)སྒོ་དྲུག་བཅད་པ་དང་། །ལུང་པའི་མདོ་སྒོ(ཡན་ལག་གི་རྩ་སྒོ)བསྲུང་བ་དང། །རྒྱལ་པོའི(སྨན)གྲོང་ཁྱེར་འཇོམས་པ་དང་། །གྲོང་ཁྱེར(མཐའ་ནས)མེ་ཡིས་བསྐོར་བ་དང་། །མཐའ་མར་ཁང་ཆུང(སྐྲངས་པ)བསྲེག་པ་དང་། །རྔན་པ་བྱིན་ལ(སྡུད་སྨན)བསད་པའོ། །ནག་པོ་གཅིག་ཐུབ(བཙན་དུག)གཏང་བ་དང་། །སེར་པོ(ལྕུམ་རྩ་ཆུ་རྩ)རྣམ་གཉིས་སྲོག་འཛིན་དང་། །ས་ལྷོག་སྲ་བ(ལུམས་དང་ཆིངས)ཆས་ཀྱིས་བཅོས། །མེ་ལྷོག་སྙི་བ(སྨན་དང་ལུམས)བསིལ་གྱིས་བཅོས། །ཆུ་ལྷོག་གཤེར་བ་སྐམ་རྩི་སྟེ། །རླུང་ལྷོག་ཡམ་བ་མར་གྱིས་བཅོས། །སྐྲངས་པ་མེ་དང་ཉི་མ་ལ། །བསྟན་པ་དག་ནི་སྤང་བར་བྱ། །མི་ནི་ངོ་སར་བསྲུང་བར་བྱ། །ཁྲོམ་དུ་མི་བརྗོད་གསང་བ(གསང་བ་གལ་ཆེ)དང་། །ནད་པ་དག་གིས་སེམས་མི་དཀྲུག །ཆུ་དང་བུད་མེད་བསྲུང་བར་བྱ། །ངལ་དུབ་དག་ནི་དཀར་དག་བསྲུང་། །ནག་པོ་ལ་ནི་ཆུ་བསྲུང(བསིལ་སྤང)སྟེ། །དམར་པོ་དག་ལ་ཆང(དྲོད་སྤང)བསྲུང་ངོ་། །སྔོན་པོ་དག་ལ་ཤ་བསྲུང་ངོ་། །དཀར་པོ་ལ་ནི་དཀར་བསྲུང་ངོ་། །དམར་པོ་ལ་ནི་མི་བསྲེག་གོ །དཀར་པོ་ལ་ནི་མི་གཏར་རོ། །ནག་པོ་ལ་ནི་ཆུ་ནན་སྤང་། །སྐྲངས་འགོ་ཐུར་དུ་བྲོས་པ་དང་། །སྲུབ་ངོས་སྐྲངས་པ་ཞི་བ་དང་། །གཉེར་མ་མང་དུ་བྱུང་བ་
192. དང་། །རྣག་ཉུང་དཀར་དང་རྣག་ཏུ་འོང་། །ཐུབ་པའི་རྟགས་ཏེ་སྙིང་དགའ་འོ། །ཟུག་གཟེར་ཆེ་དང་སྐྲངས་ཕུག་བྲོས། །མིག་མི་འཛུམས་པར་ཟས་མི་འདོད། །སྐྲངས་པ་གློ་བུར་ཞི་བ་དང་། །རྨ་དང་ཁོང་གཟེར་འདར་བ་དང་། །ཉ་དང་དཔུང་པ་བརླ་ཟིན་གྱེན་ལ་ཤོར། །ཉམ་ཆུང་སྐྱུགས་པ་དག་དང་ནི། །སྙིང་མི་དགའ་བ་འཆི་བ་འོ། །མེ་སྟག་དགུ་སྐོར་སད། །མེ་ལྕེ་འབར་བ་སད། མེ་ཐོག་འགྱིང་བ་སད། མེ་ལྕེ་གླང་པོ་སད། མེ་འབར་སྟག་སྲིན་སད། མེ་ལྕེ་ས་སྲིན་སད། མེ་སྙ་སད། མི་ཕྱི་སད། མེ་རླུང་སད། མེ་ལྕེ་སད། རམ་ལས་གནས་དགུ་མེ་ཡིས་བསྲུང་། །གླང་རུ་རྙིང་པར་གུ་གུལ་དང་། །ལྡོང་རོས་ར་དུག་རྟ་བོན་པོས། །མུ་ཟི་བསྲེས་ལ་བདུག་པར་བྱ། །ཕྱིར་མི་འགྲོ་བའི་བྱ་ཐབས་ལ། །ཐབ་སྣ་བསང་པའི་ཐབས་བྱ་འོ། །སོ་མ་རཱ་ཛ་ལས་གག་ལྷོག་བཅོས་པའི་ལེའུ་སྟེ་དོན་ལྔ་པའོ།། །།དེ་ནས་དུག་ནད་བཅོས་པ་ནི། །དང་པོར་དུག་གི་བསྲུང་བ(རང་གིས་སྔོན་འགྲོ་བྱ)བྱ། །བར་དུ་དུག་གི་བཅོས་ཀ(རྩི་སྐྱོར)དང་། །ཐ་མར་དུག་གི་སྦྱང་བ་བྱ། །དང་པོ་དུག་གི་བསྲུང་བ་ནི། །རྨ་བྱའི་ཤ་དང་ལྕགས་ཕྱེ་དང་། །བདུད་རྩི་དྲི་ཆེན་གཅིག་ཐུབ(སྒོག་པ)དང་། །སྤུ་ཅན་ཀུན་ཏུ་ཐུབ་པ(རེ་རལ)དང་། །སེར་པོ(ཡང་བ)གཅིག་པུས་ཐུབ་པ་དང་། །བུས་པ་ཁྱེའུ(ཚན་བུ)ཁྱི་གུ་དང་། །བེའུ་དག་གི་ནི་དརྱ་ཀན། །རྨ་བྱའི་ཤ་དང་མཁྲིས་པ་དང་། །སེར་པོ(སྐྱེར་པ)གཅིག་ཐུབ་སྤང་རྒྱན་དཀར། །དྲི་ཆེན་གཅིག་ཐུབ(སྒོག་པ)བསྲེག་ཐལ་དུ། །རེལ་བུའི་སྦྱོར་བས་ཐུབ་པར་འགྱུར། །ཁྱེའུ་དང་བེའུ་དང་ཁྱི་གུའི་ཚན། །ཙནྡན་ཅུ་གང་གུར་གུམ་དང་། །གླ་རྩི་དྲི་ཆེན་ཐལ་བ་དང་། །གླ་སྒང་དག་དང་སྦྱར་བ་ཡིས། །སྨུག་པོ་གཅིག་ཐུབ(ལྡན་ཡོན)སྨན་མར་དུ། །བཏང་ན་གཏན་དུ་ཐུབ་པར་འགྱུར། །སྐྱེས་ཕྲན་གྲིར་ནི་ཤི་བ་ཡི། །མ་སུངས་ཉ་ཤ་དག་དང་ནི། །ཨ་རུ་ར་དང(གསེར་མདོག)
193. ཆ་སྙོམས་ཏེ། །ལྕགས་ཕྱེ(དྲེག་པ)དག་དང་སྦྱར་བ་ཡིས། །ལྟོ་བཀུག་ལྟོ་སྟོང་གཏང་བར་བྱ། །ཚ་བཅད་དཀར་དག་ཟླ་བ་གཅིག །གཞན་པ་བསྡམ་ལ་གཏང་བ་ནི། །གཏན་དུ་དུག་ལས་ཐར་བ་འོ། །པེ་རིལ(ཡུང་མ)དང་ནི་གསེར་མདའ(ཡུངས་ཀར་བརྔོས་པའི་ཕྱེ་མ་རིལ་བུ་བྱའོ)དང་། །ཁ་ཚོས(ཡུང་མ)ཁ་ཚའི་ཆུས་དག་ནི། །བཏང་ན་དུག་ནད་ཞི་བ་འོ། །སྒོག་པ་འོ་མས་བསྐོལ་བས་ཐུབ། །ཡུང་མ་རློན་པས་ཐུབ་པ་འོ། །ཡུངས་ཀར་ཕྱེ་མས་དེ་བཞིན་ནོ། །བསེ་རུ་ཚ་ལ་དག་གིས་ཀྱང་། །ལྡིང་བ་ཁྱུང་ཕྲུག(ཕ་བོང་)ཤ་དག་དང་། །གངས་ཀྱི་ཕྲུ་གུ(ཁྱེའུ)མིག་མ་བྱེ། །བྲག་རིང(ར)དག་གི་མཆིན་པ་གཏང་། །ཡང་ན་ཆང་ནི་སུམ་ཆ་གཏང་། །མ་ཧ(རྟ)གོ་ར་དག་དང་ནི། །ཧི་ཧ་ཆེན་པོ་གྲིབ(དྲི་ཆེན)སྐམ་སྟེ། །དྲི་ཡི་ཆུ་དང་ཆུ་དག་དང་། །སུམ་ཆ་སུམ་གཉིས་དག་ནང་དུ། །ཕྱེ་མ་བཏབ་པའི་དར་བ་གཏང་། །རྔུལ་འདོན་སྐྱུགས་པ་དག་ནི་ཤིས། །བཙན་དུག་ཤ་དུག་ལོ་དུག་ལའོ། །ཤ་ཡི་དུག་ལ(ཤ་སྒོག)ཤ་ཡི་རྩི། །གྲང་ཐང་དག་ཏུ་གཏང་བར་བྱ། །ཡང་ན་སྨུག་པོ(ལྡན་གྱིས)དག་དང་ནི། །རྒྱལ་པོ་རེ་རལ་ཏིག་ཏ་དང་། །སེར་པོ་ཁྲག་སྐེམ(ལྡན་གྱིས)དག་དང་ནི། །བཙུན་མོ་རེ་རལ་ཤེལ་ཏ་དང་། །སྤང་རྩི་སྲོ་ལོ་ཅུ་གང་དང་། །བློན་པོ་རེ་རལ་ཐང་དག་གཏང་། །ཏྲི་བྱིད་ཏ་ཡི་ཕྱེ་མ་གདབ། །ཡང་ཡང་གཏང་བས་འཁྲུ་བར་འགྱུར། །སྨུག་པོ་གཅིག་ཐུབ་མཁན་པ་དང་། །ཨུ་ལོ(ནེ་གུ་ཆུང་)རྐྱང་དང་པུ་ཙེ་ཤེལ། །བ་ཤ་ཀ་དང་པར་པ་ཏ། །ཏྲི་བྱིད་ཏ་དང་བྱེ་མ་དང་། །ཀྱི་ལྕེ་བ་དང་ཨུཏྤལ་དཀར། །ཐང་དུ་དྲི་བྱིད་ཨ་རུ་ར། །ཁ་སྤོད་བཏབ་པས་འཁྲུ་བར་འགྱུར། །བཙན་དུག་དག་ལ་དེ་བཞིན་ཏེ། །ཏྲེ་མུ་ལ་ཡི་ཕྱེ་མ་བསྔགས། །ཟྭ་འུ་ཐང་གིས་སྐྱུག་པར་འགྱུར། །ཆུ་ལ་སྔགས་བཟླས་ཁོང་དུ་གཏང་། །ཨོཾ་ཀྲུག་ལེ་ཧྲིམ། ཨོཾ་ཀྲིམ་ཀྲིམ་སོད། ཨོཾ་པ་ཀྲི་སྭཱ་ཧྭ། སྦྱར་དུག་རིན་པོ་ཆེ་དང་ནི། །རྩི་དང་བྱུག་པ་དག་དང་གསུམ། །བསྲུང་བ་གོང་དུ་བསྟན་པ་སྟེ། །འདི་ནི་མཆོག་ཏུ་གྱུར་པ་འོ། །ཡུངས་ཀར་ཡུངས་ནག་ཡུངས་
194. དམར་གྱི། །བརྔོས་པ་ཕུལ་གང་ཟན་གྱིས་ནི། །དེ་ནི་ལོ་གཅིག་ཐུབ་པར་ངེས། །ཁྱེའུའི་ནུ་ཞོ་ཕུལ་བྱེད་དང་། །ར་དཀར་དང་ནི་བ་དམར་དང་། །འོ་མ་ཕུལ་ཕྱེད་ཕུལ་གང་དུ། །ཏྲི་མུ་ལ་ཡི་རྩ་བ་ནི། །ཁ་ཚོས་ཚོས་ཚོད་ནས་ནི་སྐམ། །ཕྱེ་མ་ཐུར་རེ་མར་སར་གསུམ། །ལྟོ་སྟོང་དག་ལ་གཏང་བར་བྱ། །དེ་ནས་ཚ་སྤངས་དཀར་དག་གཏང་། །ཕེ་རིལ་དག་གི་ཕྱེ་མ་གཏང་། །རྒྱལ་པོ་ཕ་རིལ་དརྱ་ཀན། །ཕྱེ་མ་ཀ་ར་དང་སྦྱར་ནས། །དུག་རིགས་ཐམས་ཅད་ཐུབ་པ་འོ། །རིན་པོ་ཆེ་ལ་རྩ་སྦྱོངས་གཏང་། །ཚྭ་ནི་མཆོག་ཏུ་སྤང་བར་བྱ། །རྒྱལ་པོ་རེ་རལ་དུག་ཀུན་སྡུད། །བཙུན་མོ་རེ་རལ་རྩ་རུ་འདྲེན། །བློན་པོ་རེ་རལ་དུག་འཇོམས་ཏེ། །རྒྱལ་བློན་ནུས་པ་འབངས་ཀྱིས་བསྒྱུར། །ཨུཏྤལ་སྔོན་པོས་གློ་རྩར་འདྲེན། །སྨུག་པོ་དག་གིས་སྙིང་རྩར་འདྲེན། །དམར་པོ་དརྱ་མཆིན་རྩར་འདྲེན། །གཉིས་ཀ་སྨུག་པོས་མཁལ་རྩར་འདྲེན། །གངས་ཀྱི་བྲུན་གྱིས་མཆེར་རྩར་འདྲེན། །སྤང་རྩི་དོ་བོས་ལོང་དུ་འདྲེན། །སེར་པོ་ཁྲག་སྐེམ་མཁྲིས་ནད་སེལ། །དམར་པོ་ཁྲག་སྐེམ་སྐྱུག་ནད་སེལ། །ཏིག་ཏ་ཕོ་བའི་དང་ག་བདེ། །མཁྲིས་པའི་ནད་ནི་འཇོམས་པར་བྱེད། །ད་ལིས་བསྡུས་པས་ཕོ་ནད་འཇོམས། །རྒྱལ་བློན་འབངས་ཀྱི་སྦྱོར་བ་ལས། །བྲག་ཀྱི་དམར་པོས་དོན་སྣོད་སྲུང་། །དེ་བས་ཀྱི་གཉིས་ཤིན་ཏུ་གཅེས། །གཡའ་ཀྱི་སྔོན་པོས་སྣོད་སྒོ་སྲུང་། །དུག་ནད་ཀུན་ལ་བསྔགས་པ་སྟེ། །ཀ་ར་དག་དང་སྦྱར་ལ་གཏང་། །འཁྲུ་བ་ཏྲི་བྱིད་ཏ་ཡི་ཕྱེ། །སྤང་རྩི་དོ་བོ་ཀ་རར་སྦྱར། །གོང་རྣམས་ཐང་དུ་གཏང་བར་བྱ། །ཁྱད་པར་རིན་ཆེན་ཕྱེ་མ་ལ། །རྒྱལ་བློན་གསུམ་པ་དག་གིས་ནི། །གཡའ་ཀྱི་དང་ནི་བྲག་ཀྱི་དང་། །བྲག(བྲག་ཞུན)གི་རྩི་དང་སྨུག་པོ(འོམ་བུ)དང་། །རྩི་སྦྱོར་བྱ་དང་ར་ཤ་དང་། །རྡོ་སྦྱོར་ཤ་སྦྱོར་སྔོ་སྦྱོར་དང་། །སྨན་གྱི་སྦྱོར་བ་བཞི་ཡིས་བཅོས། །བྱ་བོང་ར་དང་རྟ་ཤ་བསྲུང་། །རྩི་སྦྱོར་བཅོས་པ་རྒྱལ་པོ་དང་། །བློན་པོ་འབངས་དང་བཅས་པ་འོ། །ཡོན་ཏན་གོང་མ་ཤིན་ཏུ་གཅེས། །ཁྲག་ཏུ་འཁྲུ་བ་དག་ལ་ནི། །ཕྱ་ཚན་གུར་གུམ་ག་པུར་
195. གཏང་།།དུག་གི་མྱོས་པ་དག་ལ་ནི། །གུར་གུམ་ལུག་གི་ཕྱ་ཚན་དང། །ས་ཡི་ཚྭ་ཡིས(མཚུར་ཆུས)ཕུལ་ལ་གཏང་། །གླང་ཐབས་ན་བ་དག་ལ་ནི། །ཁ་རུ་ཚྭ་དང་རྒྱམ་ཚྭ་དང་། །ཐལ་ཚྭ་ཆུང་ན་དག་དང་སྦྱར། །ཚྭ་དང་ཨ་རུ་ར་དང་ནི། །རི་བོང་རིལ་མ་ཆུ་ཡིས་ཕུལ། །གླང་དང་དྲན་ཉམས་གཉིས་ཀ་སེལ། །ཨ་རུ་ར་དང་པི་པི་ཝང་། །མང་ས(སྐྱེས་པའི་ཉ་ཤ)མ་སུངས་དྲི་ཆར་སྦྱར། །ཕོ་བ་སྡིངས་པ་སེལ་བར་བྱེད། །ཆུ་མདོག་དམར་ན་འོ་མར་སྦྱར། །སྨུག་ན་བྱ་ཡི་མཇིང་པ་སྟེ། །སྨུག་ནག་རོ་སྟོད་དག་ཡིན་ཏེ། །སྟོད་མི་བདེ་བ་དག་ལ་སྦྱར། །དུད་ཁུ་ལྟ་བུ་ལུད་པ་སྟེ། །སྒལ་པའི་མཁར་དག་མི་བདེ་འོ།།ཆུ་ནིམར་ནག་མདོག་འདྲ་སྟེ། །ཆི་སྙིགས་ཅན་ནི་ནང་ཁྲོལ་དང་། །དོན་སྙིང་སྣོད་ལ་བབས་པ་ཡིན། །སྨན་ནི་རྒྱལ་པོའི་སྦྱོར་བ་གཅེས། །གདོན་པ་དཀའ་ན་རྩ་ལ་དྲི། །བབས་པའི་རྩ་ལ་གཏར་བར་བྱ། །ཁྱད་པར་སྦྱོར་བ་བཞི་པོ་ལ། །རྡོ་སྦྱོར་གཙོ་སྟེ་ཐིང་ཤུན་དང་། །ཏི་ཙ་ལྡོང་རོས་གསུམ་པ་སྟེ། །ཁོད་སྙོམས་ཉམ་ཆུང་ཤ་མདངས་སེར། །མཐིང་ཤུན་དག་དང་མཁན་པ་དང་། །ལོ་བཙན་འཐེང་པོ་ལུག་རུའི་ཐང་། །ཏི་ཙ་དག་དང་སྐྱེར་བའི་ཐལ། །བྲ་མའི་ཐལ་བ་ནུ་ཞོར་སྦྱར། །ལྡོང་རོས་དག་དང་རྒྱ་སྐྱེགས་ཤིང། །ཞུ་མཁན་སེང་ཕྲོམ་བ་ལང་ཁྲག །ཤ་ནི་སྟག་གི་སྨང་ར་དང་། །སྡིག་པའི་རྭ་དང་ཕག་པའི་སྣ། །བྱང་བ་དག་དང་བཞི་ཡི་དུག །མགོ་ན་ལུས་སྦྲིད་ཉམ་ཆུང་ཁ། །སྟག་གི་སྨང་ར་དག་ལ་ནི། །ཤོག་བུའི་འདག་པའི་དུད་པ་དག །ཆུ་གྲང་སྦྱར་བས་སྐར་མ་དག །སྐྱ་རེངས་ཤར་ནས་གཏང་བར་བྱ། །ཕག་སྣ་དག་ལ་གཏང་བ་ནི། །ལྕང་ཤུན་ཕ་བོང་དྲེག་པ་དང་། །ཆུ་དང་སྦྱར་ལ་སྲོད་ལ་གཏང་། །སྡིག་པ་དག་ལ་གཏང་བ་ནི། །ཤོ་མང་རྩ་དང་མཁན་རྩ་གཉིས། །ཆང་དུ་སྦངས་ལ་གཏང་བར་བྱ། །བྱང་བ་དག་ལ་ཏིག་ཏ་དང་། །སྤང་སྤོས་ཆུ་དང་སྦྱར་ལ་གཏང་། །ཐར་ནུ་རེ་ལྕག་སྲུབ་ཀ་དང་། །སྣ་མ(སྒྲོན་ཤིང)ར་དུག་བསེ་ཞོ་དང་། །སྙིང་འདར་སྐྱུག་བྲོ་རི་མོ་སྔོ། །དྲན་པ་དག་ཀྱང་མི་གསལ་
196. མྱོས། །ཐར་ནུ་དག་ལ་སྤྲ་ཐོག་དང་། །ལུག་མིག་དང་ནི་ཆང་གཏང་ངོ་། །ར་དུག་བཙུན་མོ་རེ་རལ་དང་། །ཏིག་ཏ་ཆུ་དང་སྦྱར་ལ་གཏང་། །རེ་ལྕག་པ་ལ་ཧོང་ལེན་དང་། །དན་ད་འོ་མ་སྦྱར་བ་གཏང་། །སྲུབ་ཀ་དག་ལ་ཁུར་མོང་དང་། །ཨུག་ཆོས་ལོ་མ་རྩ་བ་གཏང་། །ཛཱ་ཏི་སྣ་མ་དག་ལ་ད་ལིས་དཀར། །སྲོ་ལོ་ཆུ་དང་སྦྱར་ལ་གཏང་། །བསེ་ཞོ་དག་ལ་ཏིག་ཏ་དང་། །ཁུར་མོང་མེ་ཏོག་དྲི་ཆུར་སྦྱར།།ག་པུར་ཛཱ་ཏི་དུག་མོ་ཉུང། །ཨུཏྤལ་ལི་ཤི་ཟི་ར་ནི། །སྨན་ནི་དུག་དང་སྦྱར་བས་དུག །ཁ་སྐམ་དང་ག་མི་བདེ་དང་། །རྐང་ལག་སྦྲིད་དང་བརྩེ་བ་ལ། །ག་པུར་དག་ལ་ཏིག་ཏ་དང་། །ཁ་རུ་ཚྭ་དང་སྦྱར་ལ་གཏང་། །ཛཱ་ཏི་དག་ལ་ཅུ་གང་དང་། །བུད་མེད་ཁྲག་ལ་བཏབ་པ་གཏང། །དུག་མོ་ཉུང་ལ་བྱ་རྒོད་སྤོས། །ལུག་རུ་འོ་མར་སྦྱར་ལ་གཏང་། །ཨུཏྤལ་སྔོ་ལ་བ་ལང་མཁྲིས། །བྱ་ཤ་མར་གསར་སྦྱར་ལ་གཏང་། །ལི་ཤི་དག་ལ་ར་ཡི་མཁྲིས། །བྷ་ཡི་ཐང་ཆུ་ར་ཁྲག་དང་། །ཟི་ར་དག་ལ་ཀ་ར་དང་། །བཅའ་ལྒ་དག་དང་སྦྱར་ལ་གཏང་། །གསེར་དང་དངུལ་དང་ཟངས་དང་ནི། །ར་གན་དག་དང་ཞ་ཉེ་དང་། །ཉམ་ཆུང་ཤ་སྔོ་སྒལ་ཆིགས་ན། །ས་བོན་དག་འབྱུང་མཚན་ཉིད་དོ། །ཚྭ་ནི་རྟག་ཏུ་བསྲུང་བར་བྱ། །ཆུ་ནི་འོད་ལྡན་འཇའ་ཚོན་འདྲ། །ལུས་ལྕི་ཆུ་སྔོ་ས་བོན་འབྱུང་། །ཞ་ཉེ་གཅིག་པུ་དག་ཡིན་ཏེ། །དབྱིག་དུག་ཤིན་ཏུ་འཇིག་པ་འོ། །རྒྱ་ཚྭ་བྱང་པ་པི་པི་ལིང་། །མཚལ་དང་སུག་སྨེལ་དོམ་མཁྲིས་ཀྱི། །རྩ་བཤལ་དག་ནི་གཏང་བར་བྱ། །ལྕམ་འབྲུམ་ཟ་ཁུ་གཏང་བར་བྱ། །དརྱ་ཀན་གྱི་སྦྱོར་བ་གཏང་། །རྡོ་སྦྱོར་རིན་ཆེན་སྦྱོར་བ་དག།།སྔོ་ཡིས་བཤིག་པའི་ཏིག་ཏ་དང་། །བྲག་ཇ་ཧ་བོ་བཙུན་མོ་དང་། །རྒྱལ་པོ་དག་ལ་ཨུཏྤལ་སྔོ། །བེ་ཡི་འབྲས་བུ་ཁུར་མོང་དང་། །བའམ་མཛོ་ཡི་འོ་མ་དང་། །བསྐོལ་ཏེ་སྨན་ཕྱེའི་ལྡེ་གུ་གཏང་། །ཤ་སྦྱོར་སྨན་གྱིས་བཤིག་པ་ནི། །ཉཱ་ག་གེ་སར་ཙནྡན་དཀར། །ཞག་གཅིག་ལོན་ནས་གཏང་
197. བར་བྱ། །སྔོ་སྦྱོར་དག་ཀྱང་སྨན་གྱིས་བཤིག །ཏིག་ཏ་སྤང་རྒྱན་དཀར་པོ་དང་། །སྲོ་ལོ་སྟབས་སིང་ཙནྡན་དཀར། །སྤངསྤོས་སྦྱང་ཚེར་སྦྱར་བ་ཡིས། །རུས་པ་མ་སུངས་ཁུ་བར་སྦྱར། །སྨན་གྱི་སྦྱོར་བ་དག་གིས་བཤིག །ལི་ཤི་ཅུ་གང་གུར་གུམ་དང་། །འོམ་བུ་གསོ་མ་ར་ཙ་དང་། །བཙོད་དང་སྟར་བུ་ཤུ་དག་དང་། །ནཱ་ག་པུཤྤ་ཤིང་ཚྭ་རྣམས་། །ཀ་ར་དག་དང་སྦྲང་རྩི་སྦྱར། །དུག་ནད་ཐམས་ཅད་སྡུད་པ་འོ། །ར་དང་གནའ་བ་ཕག་པ་དང་། །ཤ་བའི་རྭ་དང་རྟ་རུས་རྣམས། །བསྲེགས་པའི་ཐལ་བ་དག་དང་ནི། །རའམ་ཕག་གི་མཆིན་པ་སྦྱར། །གཏང་བས་དུག་རྣམས་སྡུད་པར་བྱེད། །ཡང་ན་སྦྱང་ཚེར་ཤོ་མོང་དང་། །ཆུ་རྩ་ལྕམ་པ་སྨྱ་ལོ་མ། །རྩ་བ་ལྔ་པོ་འོ་མ་འམ། །མར་དང་བསྡེབས་ལ་གཏང་བར་བྱ། །ཡང་ན་སྐྱེར་པའི་བར་ཤུན་དང་། །ཕུག་རོན་སྒོ་ངའི་སེར་པོ་དང་། །ཆུ་རྩ་ཡུང་བ་དོམ་མཁྲིས་དག །ཆ་སྙོམས་ཆུ་དང་སྦྱར་ལ་གཏང་། །བརྟག་པ་སྒོག་པ་རིན་པོ་ཆེ། །ཡང་ན་བཅའ་ལྒ་བཏབ་པས་ལྡང་། །ཆང་སྐྱུར་ཆང་གིས་ལྡང་བ་དང་། །སྤྱོད་ལམ་དག་གིས་ལྡང་བ་དང་། །ཕག་ཤ་ཉ་ཤ་ལ་སོགས་པའོ། །ནང་རྟགས་ཕལ་ཆེར་རྒྱུ་མ་ན། །ཤ་བྲོས་པ་ནི་ཕལ་ཆེར་ཏེ། །བྲང་དང་སྟོད་དུ་ཐོབ་པ་འོང་། །ལུས་པོ་བརྩེ་དང་ཟ་བ་དང། །ངོ་སྣུམ་ཀ་མཚུལ་སྦྲེད་པ་དང་། །ཕོ་མཚན་མི་ལྡང་ཁྲག་ཏུ་འཁྲུ། །སྨན་གྱི་དྲི་མ་སྐམ་པ་དང་། །ལྕེ་ཕུགས་དག་ཀྱང་སྐམ་པ་དང་། །ལྕེ་ཐུང་གྲེ་བ་འགགས་པ་དང་། །གླང་ཐབས་དྲག་ཏུ་སྒྲེགས་པ་དང་། །དུ་བའི་དྲིས་ནི་སྟོང་སྐྱུགས་དང་། །ཚིགས་གཞི་སྒལ་ཚིགས་ན་བ་དང་། །རྨི་ལམ་མཐོང་བ་འཁྲུལ་བ་དང། །ངོ་སྣུམ་དྲན་བྱིང་འཆོལ་བ་དང་། །ཤ་སྐམ་གློ་ཆུང་ལུ་བ་དང་། །གཟེར་ཞིང་གླང་ཐབས་སྐད་ངན་དང། །ལུད་པ་སྐྱ་བོ་སག་སག་འོང་། །མཆིན་དྲི་འཁོར་དང་གཞུང་རེངས་དང་། །ལུས་ཀུན་སྔོ་ཞིང་ངོ་སྣུམ་ཅན། །མཛེ་དང་དམུ་ཆུར་འགྲོ་བ་དང་། །ཕོ་མཆིན་སྐྲངས་ཤིང་སྦོ་བ་དང་། །ཕོ་བ་མ་ཞུ་སྐྲན་འདྲ་བ། །ཚ་གྲང་གཉིས་ཀ་གནོད་པ་དང་། །དྲན་
198. ཉམས་ཚ་བ་ཆེ་བ་དང་། །མིག་སྤྲིན་དམར་དང་སེར་བ་དང་། །ལུས་སྦྲིད་གྱེན་ལ་འགྲོ་བ་དཀའ། །གསོ་བར་མི་ནུས་དཀའ་བ་ནི། །ཟུངས་ཟད་ལྕེ་དང་ལུས་དག་དང་། །སེན་མོའི་མདངས་ཤོར་སྤང་བར་བྱ། །ཕོ་བ་ཆེ་ཞིང་ཤ་དག་སྟོར། །མིག་འགྲམ་སྐྱུ་བྱེ་སྤང་བར་བྱ། ། ནང་གི་མཆིན་པ་རུལ་བ་ནི། །སྐྲ་ཟེད་ལུས་ཉམས་སྤང་བར་བྱ། །བླ་ཅོལ་མང་ཞིང་དྲན་པ་སྟོར། །དེ་དག་སྤང་བར་བྱ་བ་ཡིན། །གསོ་བར་མི་ནུས་དཀའ་བ་ནི། །རུས་པ་རྒྱུས་པ་ལ་ཟིན་དང་། །ནང་ཁྲོལ་རུལ་དང་ཟས་མི་འདོད། །རུས་པ་ལ་ཟིན་ཟ་འགྲམ་སྐྲངས། །བྱིས་པ་རུས་ཟིན་ཤ་ཟད་འཆི། །ཆུ་རྒྱུས་ལ་ཟིན་རྒུ་རུར་འགྲོ །ནང་ཁྲོལ་རུལ་བའི་དྲི་ཆུ་ནི། །འབྱུང་ན་མི་བཟད་མནམ་ཀུ་ཅན། །རྒྱལ་པོ་རེ་རལ་བཙུན་མོ་དང་། །བློན་པོ་རེ་རལ་དཔའ་བོ་དང་། །སྤང་རྒྱན་དཀར་པོ་ཤིང་མངར་དང་། །ར་མཉེ་བ་དང་ཉེ་ཤིང་བ། །སྤང་རྩི་དོ་བོ་ཏིག་ཏ་དང་། །ཧོང་ལེན་སེར་པོ་ཁྲག་སྐེམ་དང་། །དེ་རྣམས་ཀུན་ལས་བསྔགས་པ་ལས། །རིན་པོ་ཆེ་ལས་འདི་དག་གོ །གསེར་དང་དངུལ་དང་ཟངས་དང་ལྕགས། །བྱི་རུ་མུ་ཏིག་འགྲོན་ཐལ་གཏང་། །མཚལ་དང་རྒྱམ་ཚྭདག་དང་ནི། །ཀ་ར་དྲུག་འགྱུར་དག་ཏུ་སྦྱར། །སྨན་གཉིས་སྤེལ་མ་དག་ཏུ་གཏང་། །རྗེས་ནི་ཆོད་པར་འགྲུར་བ་འོ། །ཕྱིར་མི་ལྡོག་པ་ཁ་དུ་ར(སྐྱེར་པའི་བར་ཤུན)། །སེ་རྒོད་བར་ཤུན་གདུས་པ་འོ། །སྨན་མར་ཁ་རུ་ཚྭ་བཏབ་སྟེ། །བུ་རམ་དག་དང་སྦྱར་བ་ཡིས། །ཕྱིར་མི་ལྡོག་སྟེ་ཀུན་གྱི་ནི། །དུག་གི་རོ་ནི་འདོན་པར་བྱེད། །ཙནྡན་སྤྱི་ཞུར་གྲང་ཐང་གཏང་། །གཞན་དག་སྟོབས་དང་སྦྱར་བར་བྱ། །ཟས་ནི་ཚྭ་དང་རུལ་སུངས་དང་། །རྟ་ཡི་ཟས་ཀྱིས་ལྡོག་པར་བྱེད། །ཁ་ཟས་བཅུད་མེད་གཏང་བ་དང་། །ཟས་གཏང་གཅུག་པ་ནུས་ཚད་བྱ། །ཟས་མ་ཚུད་ན་སྨན་མི་འཇུ། །ཕོ་བ་འཇུ་སྟོབས་ཆུང་བ་ལ། །ནག་པོ་གཅིག་ཐུབ(ཕག་པའི་རིལ་མ)གཏང་བར་བྱ། །བསྲེགས་པ་ཚིགས་པ་དང་པོ་དང་། །གཉིས་པ་གསུམ་པ་བསྲེག་པར་བྱ། །གཏར་བ་བབས་དང་བསྟུན་ལ་གཏར། །སྨན་པ་རྫོཊ་
199. པར་གཏར་མི་བྱ། །མིག་ལོང་དགབ་རྩ་དག་དང་ནི། །འབྲས་བུ་གསུམ་གྱི་བཤལ་གཏང་ངོ་། །ག་པུར་གཏང་བར་མི་བྱ་སྟེ། །ཁྱད་པར་མཆིན་པ་ལ་བབས་ན། །མཆིན་པ་རྡོ་བཞིན་འགྱུར་བ་སྟེ། །ཆུ་ཤོར་དག་ལ་དམུ་ཆུར་འགྲོ །ལར་ན་སྨན་རྣམས་གྲོགས་སུ་འགྲོ །དེ་བས་འདི་ལ་ནན་ཏན་བྱ། །བཤལ་ནི་མཆོག་སྟེ་འདི་དང་འབྲེལ། །མཁས་པས་རྒྱལ་བློན་སྦྱོར་བ་གཏང་། །སོ་མ་རཱ་ཛ་ལས་དུག་ནད་གསོ་བའི་ལེའུ་སྟེ་དོན་དྲུག་པའོ།། །།དེ་ནས་དམུ་ནད་གསོ་བ་ནི། །དམུ་ནད་དཀར་པོ་བཅོས་པ་ལ། །རྩེའུ་ཆུང་ཨ་སོ་གདབ་པར་བྱ། །བྱད་སྦོས་འབྲས་བུར་ཆུ་འབེབས་ལ། །བཟང་དྲུག་བསིལ་སྨན་གཏང་བར་བྱ། །ནག་པོ་གཅིག་ཐུབ་དག་དང་ནི། །ཏིལ་མར་ཆང་དུ་བཏབ་ལ་བསྐོལ། །ཛཱ་ཏི་དག་ནི་གཏང་བར་བྱ། །སྐྱ་རྦབ་སྐྲངས་པ་ཞི་བར་བྱེད། །མཆིན་པ་ཆུ་ཤོར་དག་དང་ནི། །ལོང་ནི་ཆུ་ཤོར་ལོང་འབྱམས་ལ། །རྒྱལ་མོ་ཆུ་སྦྱོངས་བྱ་བ་ནི། །ཨ་རུ་ར་ལྔའམ་བདུན། །མར་བྱུག་སླ་ང་དག་ལ་བརྔོས། །ཧྲག་ཧྲོག་ཚིག་པ་བརྡུངས་པ་ནི། །དྲི་ཆུ་དག་དང་སྦྱར་ལ་གཏང་། །དུར་བྱིད་སྔོན་བུ་དན་ད་དང་། །ལྕུམ་རྩ་རྒྱམ་ཚྭ་ཁ་རུ་ཚྭ། །ཚྭ་བ་གསུམ་སོགས་སྨན་མར་ལ། །མངར་གསུམ་ཁ་ལེན་གཏང་བར་བྱ། །ཡང་ན་འབྲས་བུ་གསུམ་པོ་དང་། །ཚ་བ་གསུམ་པོ་དག་དང་ནི། །དུར་བྱིད་སྔོན་པོ་དན་ད་ཡིས། །སྨན་མར་སྦྱར་ལ་གཏང་བར་བྱ། །རྒྱམ་ཚྭ་སུག་སྨེལ་ལི་ག་དུར། །སླེ་ཏྲེས་རྒུན་འབྲུམ་ཡ་བཀྴ། །གླ་སྒང་ཤིང་མངར་གུ་གུལ་ནི། །ཁ་སྤོད་དག་ཏུ་གཏང་བས་འཁྲུ། །ཡང་ན་དུར་བྱིད་ནིམ་པ་དང་། །དན་ད་ཨ་རུ་ར་དང་ནི། །ལྕུམ་རྩ་སྔོན་བུ་དག་དང་ནི། །གདུས་པའི་སྨན་མར་སྦྱར་བ་ལ། །ཡ་བཀྴ་ར་པི་པི་ལིང་། །སུག་སྨེལ་རྒྱམ་ཚྭ་ཁ་སྤོད་གདབ། །མངར་གསུམ་རྟ་དང་སྦྱར་ལ་གཏང་། །མཁྲིས་ཤས་ཆེ་ལ་སླེ་ཏྲེས་དང་། །སྐྱེར་པའི་བར་ཤུན་རྒུན་འབྲུམ་གཏང་། །བད་ཀན་ཤས་ཆེ་
200. མ་ནུ་དང་། །ཡ་བཀྴ་ར་གཏང་བར་བྱ། །རླུང་ཤས་ཆེ་ལ་ཁ་རུ་ཚྭ། །རྒྱལ་མོ་ཆུ་སྦྱོངས་བྱེ་བྲག་གོ །དེ་རྗེས་བྲག་ཞུན་དག་དང་ནི། །གུར་གུམ་ཤིང་ཚྭ་སུག་སྨེལ་དང་། །རྒྱམ་ཚྭ་ཟི་ར་ད་ལིས་དང་། །ཚ་བ་གསུམ་དང་གུ་གུལ་དག །ཀ་ར་དྲུག་འགྱུར་དག་དང་སྦྱར། །ཡང་ན་བྲག་ཞུན་པི་པི་ལིང་། །རྒྱམ་ཚྭ་ཁ་རུ་ཚྭ་དང་ནི། །པ་ཏོ་ལ་དང་ནིམ་པ་དང། །གུ་གུལ་ཐ་ཀར་རྡོ་རྗེ་དང་། །སྦྲང་རྩི་སྦྱར་ལ་གཏར་བར་བྱ། །རླུང་དང་བད་ཀན་བཅོས་པ་ལ། །ཨ་རུ་ར་དང་སྒ་དང་ནི། །བུ་རམ་དག་ད་ཆ་སྙོམས་གཏང་། །ཨ་རུ་ར་དང་སྣང་མའི་ཤིང་། །གདུས་པའི་ཐང་གིས་ཁ་སྤོད་དུ། །གུ་གུལ་དཀར་པོ་བཏབ་ལ་གཏང་། །ཡང་ན་འབྲས་བུ་གསུམ་གྱི་ཐང་། །ནང་དུ་གུ་གུལ་དཀར་པོ་དང་། །པ་ཏོ་ལ་ཡི་ཕྱེ་མ་དང། །ཁ་སྤོད་དག་ཏུ་བཏབ་ལ་གཏང། །ཡང་ན་རྒྱམ་ཚྭ་ཁ་རུ་ཚྭ། །གུ་གུལ་ནིམ་པ་པ་ཏོ་ལ། །ཐ་ཀར་རྡོ་རྗེའི་ཕྱེ་མ་དག །ཁ་སྤོད་བཏབ་ལ་གཏང་བར་བྱ། །ཡང་ན་ཀ་རའི་ཕྱེ་མ་ལ། །འབྲས་བུ་གསུམ་པོས་ཕུལ་ལ་གཏང་། །གྲང་བ་རྒྱས་པ་དག་ལ་ནི། །ཚ་བ་གསུམ་དང་འབྲས་བུ་གསུམ། །གུ་གུལ་ཤིང་ཚྭ་ཁ་རུ་ཚྭ། །རྒྱམ་ཚྭ་དག་གི་ཕྱེ་མ་གཏང་། །ལར་ན་ཚ་གྲང་གཉིས་སུ་འདུས། །བསྐམས་པས་སྐེམ་པར་མ་གྱུར་ན། །བཤལ་ནི་དན་ད་དོང་ཀ་དང་། །དུར་བྱིེད་ཐར་ནུ་ལྕུམ་རྩ་དང་། །པི་པི་ལིང་དང་སུག་སྨེལ་དང་། །གུ་གུལ་ཅུ་གང་ཕྱེ་མ་དང་། །ཆུ་གྲང་དག་གམ་ཆང་གིས་ཕུལ། །སྐྱུགས་ན་བསྐོལ་ལ་གཏང་བར་བྱ། །རྗེས་ནི་གཞན་དང་མཐུན་པར་བྱ། །སྦུབས་ནས་སྦུབས་ཐུར་དག་གིས་ནི། །སྐྱིལ་མོ་ཀྲུང་བཅས་ཤམ་བུ་ཡིས། །ཕོ་སྨད་དག་ནི་བཅིང་བར་བྱ། །བྲང་གི་ལྷེན་སྣའི་ཐུར་ཚོན་ནས། །མཐེབ་ཚོན་གང་དུ་དབུག་པར་བྱ། །སེར་རམ་དམར་རམ་སྨུག་ན་ནི། །ཚད་པ་དག་ཏུ་ཤེས་པར་བྱ། །དཀར་དང་སྔོ་དང་ཁམ་པ་ནི། །གྲང་བ་དག་ཏུ་ཤེས་པར་བྱ། །རླབས་པ་ཆེ་ན་ཚ་བ་སྟེ། །ཆུང་ན་གྲང་བ་དག་ཏུ་ཤེས། །
201. གྲང་བ་དག་ནི་བཅོས་པར་སླ། །ཚ་བ་དག་ནི་བཅོས་པར་དཀའ། །ཕུག་ནས་གྲང་བ་དག་ལ་ནི། །དྲོད་ཀྱི་སྨན་མར་གཏང་བར་བྱ། །དོམ་མཁྲིས་མཁྲིས་པ་སྣ་ཚོགས་དང་། །ཚྭ་སྣ་སྣ་ཚོགས་ཕྱེ་མ་དག །སྦྲང་རྩིར་སྦྱར་བ་གཏང་བར་བྱ། །ཨ་རུ་ར་དང་སྟར་བུ་དང། །བྲག་ཞུན་ཚ་བ་གསུམ་དང་ནི། །ཤིང་ཚྭ་ལ་ཕུད་དག་དང་ནི། །ཙི་ཏྲ་ཀ་དང་བསེ་ཡབ་དང་། །དབྱི་མོང་སྦུ་གུ་གོ་སྙོད་རྣམས། །སྦྲང་རྩི་དག་དང་སྦྱར་ལ་གཏང་། །ད་ལིས་བདུན་ནམ་སེའུ་འབྲུ་བརྒྱད། །ཡང་ན་ར་མཉེ་གདུས་པ་ཡི། །ཁཎྜ་རྒྱམ་ཚྭ་ཁ་རུ་ཚྭ། །ཤིང་ཚྭ་གུ་གུལ་སུག་སྨེལ་གདབ། །མཆིན་པ་ཆུ་ཤོར་སྐེམ་པར་བྱེད། །གུ་གུལ་པི་པི་ལིང་དང་ནི། །ཨ་རུ་ར་དང་སྦྲང་རྩིར་སྦྱར། །གློ་ཡི་ནད་དག་སེར་བར་བྱེད། །ཡང་ན་ཡན་ལག་སྐྲངས་པ་དང་། །བྱད་སྦོས་དག་ལ་གཏང་བར་བྱ། །ནེ་གུ་ཆུང་གི་འཇམ་རྩི་གཏང་། །རྐང་ཕྲ་གསུམ་པ་ཆེ་བ་ལ། །རྒྱལ་མོ་ཆུ་སྦྱོངས་སྐེམ་རྩིར་གཏང་། །དེས་ཀྱང་མི་ཆོག་ཕྲུག་ལ་གཏང། །གྲང་བ་དག་ལ་སྐེམ་རྩི་གཏང་། །ཤེད་ཆེ་རྒྱལ་མོ་ཆུ་སྦྱོངས་བྱ། །འབྲས་བུ་གསུམ་གྱི་སྨན་མར་གཏང་། །ལོག་ནོན་དག་ཏུ་འོར་སྒོ་བསྲེག །དང་པོ་བསྲེག་པ་ཤིན་ཏུ་གནོད། །དབུག་པ་ཆུ་དག་རྒྱས་པས་ན། །དང་པོ་བྲེ་གང་གདོན་པར་བྱ། །འཛག་པ་ཕྱིང་པས་མནན་པར་བྱ། །གན་རྐྱལ་ཉལ་བས་ཆད་པ་འོ། །དེ་ནས་ཐུར་གསང་གཅལ་བར་དབུག །ཐུར་འགོ་གྱེན་དུ་བསྟན་ནས་གཙག །ཐད་ཀར་དབུག་པར་མི་བྱ་འོ། །དམའ་བར་སོང་ནས་དེ་བཞིན་ནོ། །ཆུ་བྲི་ཤེད་སྐྱེས་སྐེམ་སྨན་དང། །ཆུ་སྦྱོངས་དག་ནི་གཏང་བར་བྱ། །སྐེམ་སྨན་བྲག་ཞུན་གོང་དུ་བསྟན། །ཡང་ན་ཐང་གིས་དཀྲུག་པར་བྱ། །ཐང་གི་གཙོ་བོར་གུ་གུལ་ཏེ། །སྨན་གྱི་གཙོ་བོར་བྲག་ཞུན་ནོ། །ས་བདག་ཀླུ་ཡི་དམུ་དག་ལ། །འཆི་བའི་གཏམ་དང་བཅས་པས་བཅོས། །ལར་ན་མི་གཙང་ནད་ཡིན་ཏེ། །རང་ལ་ཅུད་ཟད་མི་གཙང་འགོ །སོ་མ་རཱ་ཛ་ལས་དམུ་ཆུའི་ནད་བཅོས་པའི་ལེའུ་སྟེ་དོན་བདུན་པའོ།། །།
202. དེ་ནས་སྲིན་ནད་བཅོས་པ་ནི། །དུད་འགྲོ་དག་ལ་རིག་པ་ཡོད། །སྨན་ནི་གསང་ལ་གཏང་བར་བྱ། །མ་གསང་ན་ནི་སྨན་འདྲེད་འགྱུར། །དང་པོ་བྲིད་པ་ལྟོ་སྟོང་ལ། །འོ་མ་ཀ་རས་བཏབ་པ་ནི། །ཉུང་ཙམ་ཉུང་ཙམ་གཏང་བར་བྱ། །དེ་ནས་ཕུར་མོང་མྱུ་གུ་དག །བརྡུངས་པ་འོ་མར་སྦྱར་ལ་གཏང་། །དེ་ཡིས་སྲིན་ནད་ཞི་བར་འགྱུར། །ཡང་ན་སྒོག་པའི་རྩ་བ་དག །བསྲེག་པ་འོ་མ་དང་སྦྱར་གཏང་། །དེ་ཡིས་སྲིན་ནད་ཞི་བར་འགྱུར། །བཅོས་པའི་སྨན་ནི་འདི་ལྟ་སྟེ། །རླུང་སྲིན་དག་ལ་རུ་རྟ་དང་། །བྱི་ཏང་ཀ་དང་གླ་རྩི་དང་། །བུ་རམ་དག་ལས་སྦྱར་ལ་གཏང་། །མཁྲིས་པའི་སྲིན་ལ་པི་པི་ལིང་། །རུ་རྟ་བྱི་ཏང་ཀ་དང་ནི། །ལང་ཏང་རྩེ་དང་སྦྲང་རྩིར་སྦྱར། །མཁྲིས་པའི་སྲིན་ནི་ཞི་བར་བྱེད། །བད་ཀན་དག་གི་སྲིན་ལ་ནི། །རུ་རྟ་གླ་རྩི་ཁ་རུ་ཚྭ། །བྱི་ཏང་ཀ་དང་ཕུར་མོང་དང་། །ཀ་ར་དག་དང་སྦྱར་བ་ཡིས། །བད་ཀན་སྲིན་ནི་ཞི་བར་འགྱུར། །སོའམ་རུས་པའི་སྲིན་པ་ནི། །ཁ་རུ་ཚྭ་དང་རུ་རྟ་དང་། །ལང་ཏང་རྩེ་དང་བུ་རམ་སྦྱར། །སོ་དང་རུས་ལ་བྱུག་པར་བྱ། །གཞང་སྲིན་དག་ལ་མར་དང་ནི། །རྒྱ་གཡེར་བོད་གཡེར་འཇམ་རྩིར་གཏང་། །ཡང་ན་ཤུ་དག་རུ་རྟ་དང་། །ཤིང་ཀུན་གླ་རྩིའི་རེང་བུ་བྱ། །ཁྲག་སྲིན་དག་ལ་རུ་རྟ་དང། །གླ་རྩི་སྒོག་སྐྱའི་ཆུ་ཡིས་བྱུག །ཤ་ཡི་སྲིན་ཡང་དེ་བཞིན་ནོ། །པགས་པ་དག་ལ་སྲུབ་ཀ་དང། །མེ་ཏོག་རྐང་ཆག་དཀར་དམར་དང་། །ཁྱི་སྒོ་གཡུང་བ་སྒ་དག་དང་། །མར་ནག་དང་སྦྱར་བྱུག་པར་བྱ། །མ་ནུ་པ་ཏྲ་བྱི་ཏང་ཀ །སྐྱུ་རུ་ར་དང་པི་པི་ལིང་། །ཨ་བི་ཤ་དང་གླ་རྩིདང་། །གུ་གུལ་དག་གིས་བཤལ་བྱ་འོ། །སྲིན་གྱིས་ཕོ་བར་བར་དྲེག་ཆགས་པ། །འབྲས་བུ་གསུམ་བཤལ་དག་གཏང་། །སྒོག་པ་སྤང་སྤོས་སྲིན་གྱི་དུག །ཁར་བྱུང་འོ་མར་བྱུག་ལ་དྲངས། །ཡར་བྱུང་བ་ནི་བཀྲ་མི་ཤིས། །མར་བྱུང་ཁོང་ནད་འབྱང་བ་འོ། །སོ་མ་རཱ་ཛ་ལས་སྲིན་ནད་བཅོས་པའི་ལེའུ་སྟེ་དོན་བརྒྱད་པའོ།། །།
203. དེ་ནས་སྨན་གྱི་སྦྱོར་བ་ནི། །ཕྱེ་མ་ལྡེ་གུ་ཐང་དང་ནི། །རིལ་བུ་སྨན་མར་ལྔ་དག་གོ །དང་པོར་ཕྱེ་མ་བཤད་པ་ནི། །ཕྱེ་མའི་རྒྱལ་པོ་ག་པུར་ནི། །ག་པུར་ཅུ་གང་ཀ་ཀོ་ལ། །ཛཱ་ཏི་ལི་ཤི་གུར་གུམ་དང་། །གླ་སྒང་སུག་སྨེལ་སྤང་སྤོས་དང་། །བ་ལེ་ཀ་དང་རྡོ་དྲེག་དང་། །པུ་ཙེ་ཤེལ་དང་ཆུ་སྲིན་སྡེར། །ནཱ་ག་གེ་སར་པད་གེ་སར། །ཙནྡན་དཀར་པོ་གི་ཝ་དང་། །ཨུཏྤལ་སྔོན་པོ་འབྲུ་སུག་ཧང་། །ཤིང་ཚ་ཟི་ར་ཙནྡན་དམར། །ཚ་བ་གསུམ་སྟེ་ཉི་ཤུ་ལྔ། །ལྷ་ཡི་དབང་པོ་ཚངས་པས་བཤད། །ལད་ལུད་མང་དང་དབུགས་མི་བདེ། །སྐད་འགཊ་ཡི་ག་འཆུས་པ་དང་། །ཕོ་བ་དྲོད་སྐྱེད་ཆམ་པ་མོད། །ཁྲག་ཏུ་སྐྱུགས་དང་སྐྱིགས་བུས་འདེབས། །རིམས་ནད་ཀུན་དང་མཁྲིས་ནད་དང་། །ཚ་བ་རྒྱས་དང་རྙིངས་པ་དང་། །སྙིང་མི་དྲན་དང་མྱོས་པ་དང་། །གློ་མཆིན་མཆེར་པ་ན་བ་དང་། །རྩིབ་ལོགས་ཟུག་དང་གཞང་འབྲུམ་དང་། །ཚད་ནད་ཁྲག་ཏུ་འཁྲུ་བ་དང་། །ཁྱད་པར་དུ་ཡང་རིམས་ནད་སེལ། །དེ་ལས་བསྡུས་པ་བརྒྱད་པ་ནི། །ག་པུར་གུར་གུམ་བ་ལེ་ཀ །ཅུ་གང་ཙནྡན་དཀར་པོ་དང་། །ཤིང་མངར་མཚལ་དང་པུ་ཙེ་ཤེལ། །རྒས་ཐག་སྲ་དང་ལུས་ཡང་དང་། །མཆིན་ཁྲག་གློར་ལུད་དབུགས་མི་བདེ། །ཁྲག་མཁྲིས་གསར་རྙིང་ཀུན་ལ་འོ། །ག་པུར་བདུན་པ་སྦྱར་བས་ནི། །ག་པུར་ཅུ་གང་བ་ལེ་ཀ །གུར་གུམ་ཙནྡན་དཀར་པོ་དང་། །ཤིང་མངར་མཚལ་དང་པུ་ཙེ་ཤེལ། །པདྨ་གེ་སར་པུ་ཤེལ་ཙེ། །སྦྱར་བ་ཀ་ར་དྲུག་འགྱུར་ཏེ། །དེ་ཡིས་ཁྲག་དང་མཁྲིས་པ་སེལ། །ཤིན་ཏུ་བསྡུས་པ་ཚ་བ་ནི། །ཤིན་ཏུ་རྒྱས་པ་འཇོམས་པ་སྟེ། །ག་པུར་ཅུ་གང་ཨུཏྤལ་སྔོ། །སྦྱར་བས་ཚད་པ་རྒྱས་པ་སེལ། །ཅུ་གང་དག་གི་སྦྱོར་བ་ནི། །ཅུ་གང་ཤིང་མངར་སྟར་བུ་དང་། །རྒུན་འབྲུམ་ར་ཐུག་ལུག་ཐུག་གི །སྲོ་ལོ་ཕུར་མོང་ཐལ་བ་དང་། །ཛཱ་ཏི་སུག་སྨེལ་པི་པི་ལིང་། །འདི་རྣམས་ཀྱི་ནི་ཕྱེ་མ་ཡིས། །གློ་འཁྲུགས་པ་དང་རྡོལ་བ་དང་། །ཚ་བ་རྒྱས་དང་རྙིངས་པ་དང་། །དྲག་ཏུ་ལུ་དང་སྟོད་གཟེར་དང་། །གློ་ཟགས་
204. རྣམས་ལ་མཆོག་ཏུ་འོ། །ཅུ་གང་ཛཱ་ཏུ་ཨ་རུ་ར། །ཤིང་མངར་ལྕགས་ཀྱི་ཕྱེ་མ་དང་། །སུག་སྨེལ་ཀ་ར་སྦྱར་བ་ཡིས། །གློ་ཡི་ནད་རྣམས་སེལ་བར་བྱེད། །ཅུ་གང་ལྕགས་ཕྱེ་སུག་སྨེལ་དང་། །ཛཱ་ཏི་ཕུར་མོང་ཐལ་བ་དང་། །ཀ་ར་དག་དང་སྦྱར་བ་ཡིས། །གློ་སྐྲན་སྐྱ་རྦབ་སྣ་སུབ་དང་། །ཁྲག་རྨུགས་རྣག་རྨུགས་སེལ་བར་བྱེད། །ཅུ་གང་སྤང་རྩི་དོ་བོ་དང་། །སྤང་རྒྱན་དཀར་པོ་ཤིང་མངར་དང་། །ཨ་རུ་ར་དང་ལྔ་པོས་ནི། །སྐད་འགགས་སྟོད་ནི་གཟེར་བ་དང་། །རོ་རྒྱབ་གཟེར་བའི་ནད་སེལ་ལོ། །དེ་རྣམས་ཐ་སྐར་དག་གིས་མཛད། །ཨ་ག་རུ་དང་སུག་སྨེལ་དང་། །ཤིང་ཚྭ་བཙའ་ལྒ་བལ་བུ་དང་། །བེ་ལེ་ཀ་དང་ལ་ལ་ཕུད། །གླ་སྒང་ཟི་ར་ཤུ་ཏི་དང་། །མ་ནུ་པི་པི་ལིང་དང་ནི། །ཏང་ཀུན་བྱེའུ་རུག་ག་ལེ་ཤམ། །ནཱ་ག་གེ་སར་གི་ཝང་དང་། །ནཱ་ག་བུ་ཥྤ་ཀ་རར་སྦྱར། །རིམས་དང་སྐྲན་དང་འོར་དང་ནི། །དབུགས་མི་བདེ་དང་ལུད་པ་ལུ། །མཆན་ཁུང་ཆུ་སེར་ཟགས་པ་དང་། །གློ་ཡི་ནད་རྣམས་སེལ་བར་བྱེད། །གུར་གུམ་ཅི་གང་བ་ལེ་ཀ །ཤིང་མངར་ཙནྡན་དཀར་ཨུཏྤལ། །པུ་ཙེ་ཤེལ་དང་ཀ་རར་སྦྱར། །གློ་མཆིན་སྣད་པ་སེལ་བར་བྱེད། །གུར་གུམ་ལི་ཤི་སུག་སྨེལ་དང་། །ཙནྡན་དཀར་དམར་ཤིང་ཚྭ་དང་། །ཟི་ར་དཀར་པོ་པི་པི་ལིང་། །བུ་རམ་དག་དང་སྦྱར་བས་ནི། །ཕོ་མཆིན་རྙིང་པ་འདྲིལ་བ་དང་། །མཆིན་སྐྲན་ལ་སོགས་མཆིན་ནད་སེལ། །གུར་གུམ་ཅུ་གང་ཨ་རུ་ར། །ཤིང་ཚྭ་ཙནྡན་བ་ལེ་ཀ །ནཱ་ག་གེ་སར་པད་དེ་སར། །ཨུཏྤལ་སྔོན་པོ་པུ་ཤེལ་ཙེ། །གློ་མཆིན་ཚད་པས་རྒྱས་པ་སེལ། །གུར་གུམ་ཅུ་གང་ཙནྡན་དཀར། །ཙནྡན་དཀར་དམར་བ་ལེ་ཀ །བ་
205. ཤ་ཀ་དང་ཨུཏྤལ་སྔོ། །ཁྲག་འཁྲུགས་ཚད་པ་རྒྱས་པ་དང་། །གློ་མཆིན་ནད་དང་གཟེར་བ་དང་། །རྩ་ནད་ཚད་པ་རྙིང་པ་དང་། །མཆིན་པའི་ནད་ནི་དེས་སེལ་ལོ། །སེའུ་འབྲུ་ཤིང་ཚྭ་སུག་སྨེལ་དང་། །ནཱ་ག་གེ་སར་པ་ཏྲ་དང་། །ཟི་ར་འུ་སུ་ལ་ལ་ཕུད། །ཚ་་གསུམ་ནི་ཞོ་བཞི་བཞི། །ཕོ་བ་གྲང་བས་འཁྲུ་བ་དང་། །ཕོ་བ་དྲོད་ཉམས་སྐེམ་པ་དང་། །སྐོམ་དང་ཝ་བ་ལྒོག་ནད་དང་། །ལུད་པ་ལུ་དང་དབུགས་མི་བདེ། །སེའུ་འབྲུ་སུག་སྨེལ་ཀ་ཀོ་ལ། །ཛཱ་ཏི་ལ་ལ་ཕུད་དང་ནི། །ཚ་བ་གསུམ་པོ་བུ་རམ་དང་། །སྦྱར་བས་ཕོ་རླུང་བད་རླུང་སེལ། །སེའུ་འབྲུ་སུག་སྨེལ་ཅུ་གང་དང་། །གནྔྷ་པ་ཏྲ་གོ་སྙོད་དང་། །འུ་སུ་ལ་ལ་ཕུད་དང་ནི། །ཤིང་ཚྭ་རྣམས་གཉིས་ཚ་བ་གསུམ། །ཀ་རར་སྦྱར་བས་འཁྲུ་བ་དང་། །མ་ཞུ་ལུད་པ་དབུགས་མི་བདེ། །ཆུ་སྐྱགས་གཞང་འབྲུམ་ཞི་བར་བྱེད། །སེའུ་འབྲུ་སུག་སྨེལ་ཛཱ་ཏི་དང་། །ཀ་ཀོ་ལ་དང་ལི་ཤི་དང་། །ལ་ལ་ཕུད་དང་ཤིང་ཚྭ་དང་། །འུ་སུ་མཱུ་ལ་ཚ་བ་གསུམ། །བུ་རམ་སྦྱར་བས་འཁྲུ་ནད་དང་། །སྐེམ་ནད་སྐྲན་དང་གྲང་བ་སེལ། །སེའུ་འབྲུ་སུག་སྨེལ་པི་པི་ལིང་། །ཤིང་ཚྭ་རྒྱམ་ཚྭ་ལྕེ་མྱང་ཚྭ། །སེའུ་འབྲུ་དྲུག་པས་མཆིན་དྲིའི་སྐྲན། །འཁྲུ་དང་སྐྱུག་པ་སེལ་བར་བྱེད། །སེའུ་འབྲུ་ན་ལེ་ཤམ་དང་ནི། །པི་པི་ལིང་དང་ཁ་རུ་ཚྭ། །རྒྱམ་ཚྭ་ལྕེ་མྱང་ཚྭ་དག་དང་། །སྦྲང་རྩིར་སྦྱར་བས་མཆིན་དྲིའི་སྐྲན། །འཁྲུ་སྐྱུག་གཟེར་བ་སེལ་བར་བྱེད། །སེའུ་འབྲུ་ན་ལེ་ཤམ་དང་ནི། །ར་ཚྭ་ཤིང་ཚྭ་ཤིང་མངར་དང་། །གོ་སྙོད་ནཱ་ག་པུཥྤ་དང་། །ཚ་བ་གསུམ་དང་ཁ་རུ་ཚྭ། །ཀ་ར་དག་དང་སྦྱར་བ་ནི། །བད་ཀན་རྒྱས་དང་སྟོད་ལྕི་དང་། །མགོ་འཁོར་མིག་གཟེར་ཟས་མི་འདོད། །དེ་ཡི་ནད་སེལ་ཤ་ཡང་སྐྱེ། །སེའུ་འབྲུ་སུག་སྨེལ་བུ་རམ་གསུམ། །ཡང་ན་བུ་རམ་པི་པི་ལིང་། །བུ་རམ་ཆ་སྙོམས་ཁོང་དྲོད་བསྐྱེད། །ཧི་བ་ཡང་ཞེས་བྱ་བ་འོ། །འཇམ་འབྲས་སྲ་འབྲས་མོན་ཆ་ར། །ལ་ལ་ཕུད་དང་ཙི་ཏྲ་ཀ །བཙོད་དང་དོང་ཀ་པི་པི་ལིང་། །ཅུ་གང་ལི་ཤི་སུག་
206. སྨེལ་དང་། །ཛཱ་ཏི་ད་ཏྲིག་ཀ་རར་སྦྱར། །སྟོད་ཚད་སྨད་གྲང་བད་རླུང་དང་། །ཁྲག་མཁྲིས་འཁྲུ་བ་ཀུན་ལ་ཕན། །ད་ལིས་ན་ལེ་ཤམ་དང་ནི། །བཅའ་ལྒ་ཤིང་ཚྭ་པི་པི་ལིང་། །དབུགས་མི་བདེ་དང་ལུད་པ་ལུ། །སྐྱིགས་བུའི་ནད་དང་ཡི་ག་འཆུས། །རིམས་དང་སྐྱ་རྦབ་ཁྲག་ཏུ་འཁྲུ། །སྐྲན་དང་ཕོ་བ་དྲོད་ཞན་དང་། །གྲང་བ་དག་གི་ནད་རྣམས་དང། །གཞང་འབྲུམ་དག་ནི་ཞི་བར་བྱེད། །ད་ལིས་ཤིང་ཚྭ་པུ་ཙེ་ཤེལ། །སུག་སྨེལ་དབྱི་མོང་དག་དང་ནི། །ནཱ་ག་པུཥྤ་གེ་སར་དང་། །བྱི་ཙེ་ལག་དང་ཚ་བ་གསུམ། །སྦྱར་བས་གཞང་ནད་སྙིང་འཕར་དང་། །དབུགས་མི་བདེ་དང་སྐྲན་དང་ནི། །བད་རླུང་སྲིན་ནད་ལྟོ་སྦོས་སེལ། །སུག་སྨེལ་ཤིང་ཚྭ་ནཱ་ག་པུཥྤ། །ཚ་བ་གསུམ་དང་སྦྱར་བ་ཡིས། །ལུད་པ་ལུ་དང་དབུགས་མི་བདེ། ཡི་ག་འཆུས་དང་སྐོམ་དད་དང་། །སྙིང་ནད་གཞང་འབྲུམ་ནད་དང་ནི། །དེ་རྣམས་ལ་ནི་བདུད་རྩི་འོ། །ཡང་ན་སུག་སྨེལ་ལ་ལ་ཕུད། །དོང་དྲ་པི་པི་ལིང་དང་ནི། །སེའུ་འབྲུ་གླ་སྒང་དག་དང་ནི། །ཤིང་ཚྭ་ནཱ་ག་གེ་སར་དང་། །གནྔྷཔ་ཏྲ་དེ་རྣམས་ནི། །ཀ་ར་དག་དང་སྦྱར་བ་ནི། །ཕོ་བ་དྲོད་མེད་ཡི་ག་འཆུས། །དབུགས་མི་བདེ་དང་གློ་ནད་སེལ། །སེའུ་འབྲུ་སུག་སྨེལ་ལ་ལ་ཕུད། །པི་པི་ལིང་དང་དོང་དྲ་གསུམ། །བུ་རམ་དག་དང་སྦྱར་བ་ནི། །ཕོ་ནད་ཟས་ནི་མི་འཇུ་དང་། །བད་ཀན་སྐྲན་དང་སྙིང་རླུང་དང་། །མཁལ་ནད་སྐྱུགས་བྲོ་དང་ག་འབྱེད། །ཁྱད་པར་ཕོ་བའི་ནད་དག་སེལ། །དུག་མོ་ཉུང་དང་དོང་དྲ་དང་། །ཨ་བི་ཤ་དང་གླ་སྒང་དང་། །ནཱ་ག་པུཥྤ་བིལ་བ་དང་། །སྐྱེར་པའི་རྩ་བ་པུ་ཙེ་ཤེལ། །ཕོ་ནད་མཁྲིས་པ་ལས་གྱུར་དང་། །མིག་སེར་ཁྲག་ཏུ་འཁྲུ་བ་དང་། །ཚ་ཞིང་ཟུག་གཟེར་ཆེ་བ་དང་། །ཁྲག་ཏུ་འཁྲུ་དང་མཁྲིས་ལ་ཕན། །དུག་མོ་ཉུང་དང་ཨ་བི་ཤ།།ཨ་རུ་ར་དང་ཤིང་ཤུན་དང་། །ཁ་རུ་ཚྭ་དང་སྦྲང་རྩིར་སྦྱར། །ཕོ་བ་ཉམ་ཆུང་ཟས་མི་འཇུ། །བེ་སྣབས་དང་ནི་སློན་པ་དང་། །གཟེར་ཟུག་ཆེ་བའི་ནད་རྣམས་དང་། །ཚད་པས་འཁྲོག་པ་རྣམས་ལ་ཕན། །ཏིག་ཏ་འབྲས་བུ་
207. གསུམ་དང་ནི། །ག་པུར་གུར་གུམ་ཅུ་གང་དང་། །ལི་ཤི་གླ་སྒང་པུ་ཙེ་ཤེལ། །དུག་མོ་ཉུང་གི་ཕྱེ་མས་ནི། །མཁྲིས་པ་ཤ་ཡ་རྙོང་བུ་དང་། །མཆིན་མཁྲིས་ཚང་པའི་ནད་རྣམས་སེལ། །གཡུ་རྙིང་གསེར་གྱི་མེ་ཏོག་དང་། །རྒུན་འབྲུམ་ག་པུར་གུར་གུམ་དང་། །ལི་ཤི་ཙནྡན་དཀར་པོ་དང། །དོམ་མཁྲིས་གླ་སྒང་སྦྱར་བ་ནི། །མཆིན་པ་སྣད་འཁྲུགས་ཁྲག་སྐྱེས་དང་། །མཆིན་པའི་ནད་རྣམས་སེལ་བར་བྱེད། །མ་ནུ་ཤུ་དག་པི་པི་ལིང་། །དོང་དྲ་ན་ལེ་ཤམ་དང་ནི། །སུག་སྨེལ་ཤིང་ཚྭ་རྒྱམ་ཚྭ་དང་། །ཁ་རུ་ཚྭ་དང་བུ་རམ་སྦྱར། །བད་ཀན་སྐྱ་བོ་གྲང་བ་དང་། །བེ་སྣབས་རྒྱུ་ལོང་ཞུགས་པ་དང་། །སྐྱུག་བྲོ་ཟས་མི་ཞིམ་པ་དང། །སྐྱ་རྦབ་སྐྲངས་པ་དག་ལ་ཕན། །བྱི་ཏང་ཀ་དང་ཨ་རུ་ར། །བྱི་ཙེ་ལག་དང་དབང་པོ་ལག །སྒོག་པ་ནས་ཚིག་སྦྱངས་པས་ནི། །སྲིན་ནད་སྐྱུག་པ་དག་ལ་ཕན། །གསེར་སྦྲུལ་ལི་ཤི་ག་པུར་དང་། །གུར་གུམ་ནེ་ག་ཆུང་དང་ནི། །ཀྱི་ལྕེ་ནག་པོ་པུ་ཙེ་ཤེལ། །བཙནདུག་ཤ་དུག་དུག་རྣམས་སེལ། །དུག་ནད་ཐམས་ཅད་འཇོམས་པ་འོ། །སྲིན་བུ་སྡིག་པ་ཀ་ཀ་རུ། །སེའུ་འབྲུ་ཚ་བ་གསུམ་དང་ནི། །སུག་སྨེལ་ཤིང་ཚྭ་རྒྱམ་ཚྭ་དང་། །ཁ་རུ་ཚྭ་དང་འབྲས་བུ་གསུམ། །ཤིང་ཚྭ་བུ་རམ་སྦྱར་བའི་ཕྱེ། །མཁལ་ནད་ཆུ་སྲི་གྲང་ནད་སེལ། །དུང་དང་བྱི་རུ་གླ་རྩི་དང་། །ཙནྡན་དཀར་པོ་ག་པུར་དང་། །གུར་གུམ་གླ་སྒང་ནས་སྔོན་མ། །གསེར་ནི་ཅུང་ཟད་སྦྱར་བ་ཡིས། །སྙིང་ནད་ཆེ་ཞིང་འཕཪ་བ་དང་། །སྙིང་རླུང་དངངས་ལ་ལྕེ་སྐམ་ཐུང་། །ཨ་རུ་ར་དང་དོང་དྲ་དང་། །བུ་རམ་དཀར་པོར་སྦྱར་བ་ནི། །བད་རླུང་ཆུ་སེར་དག་དང་ནི། །ཆུ་སྐེམ་འོར་དུ་ལྷུང་བ་དང་། །ཕོ་བའི་ཁ་ན་དམུ་ཡོད་དང་། །ལོང་སྐེམ་བ་ལ་འདིས་ཕན་ཏེ། །ཆུ་སྐོལ་ཁོལ་ཕུལ་ཏྲེ་སམ་མོ། །བ་རམ་པི་པི་ལིང་དང་ནི། །དོང་དྲ་མཱུ་ལ་ཤིང་ཚྭ་དང་། །སུག་སྨེལ་དག་གི་ཕྱེ་མ་ནི། །ཚ་བ་ལྡང་དུབ་ནུབ་མོ་རྔུལ། །ལུད་པ་ལུ་དང་དབུགས་མི་བདེ། །ཆུ་སྐྱགས་འོང་ཞིང་སྙིང་མི་བདེ། །འོར་དང་སྐྲན་ལ་འདིས་ཕན་ཏེ། །
208. ཆུ་སྐོལ་ཕུལ་བ་བུ་རམ་ཕྱེ། །ཀྱི་ལྕེ་སྨུག་པོ་བུ་རམ་དང་། །ལི་ག་དུར་དང་པུ་ཙེ་ཤེལ། །ཤིང་ཚྭ་འབོས་མོ་སྦྲོ་ལ་མ། །པི་པི་ལིང་དང་ནཱ་ག་པུཥྤ། །གུར་གུམ་དག་གི་ཕྱེ་མས་ནི། །བད་ཀན་མགུལ་པ་འགགས་པ་དང་། །ལྟོར་ནི་དུག་སོང་འཁྲུ་བ་དང་། །ཕྱི་ས་སྲི་དང་སྐྱུགས་པ་སྟེ། །ཆུ་སེར་དག་དང་དུག་ནད་སེལ། །བ་བྷི་མི་དང་པུ་ཙ་ར། །ཤ་རི་ཤུ་དག་ཀྱི་ལྕེ་བ། །པུ་ཙེ་ཤེལ་དང་རྒྱམ་ཚྭ་དང་། །པི་པི་ལིང་དང་ན་ལེ་ཤམ། །དུར་བྱིད་དག་གི་ཕྱེ་མར་སྦྱར། །ཆུ་སྐོལ་ཕུལ་བས་སྐྱུགས་པ་སེལ། །ལོ་མ་རཱ་ཛ་ལས་ཕྱེ་མའི་ལེའུ་སྟེ་དོན་དགུ་པའོ།། །།དེ་ནས་ལྡེ་གུ་བསྟན་པ་ནི། །ག་པུར་ལི་ཤི་གུར་གུམ་དང་། །གླ་སྒང་ཙནྡན་དཀར་པོ་དང་། །དམར་པོ་ཛཱ་ཏི་ཨ་རུ་ར། །སྦྲང་རྩི་དག་དང་སྦྱར་བ་ནི། །ཚད་པ་ཆེ་དང་རྒྱས་པ་དང་། །སྟོངས་པའི་ཚ་བ་ཞེན་པ་དང་། །ཆུ་སེར་མཆིན་པ་ཚ་བ་དང་། །དོན་གྱི་ཚད་པ་རྙིངས་པ་སེལ། །གུར་གུམ་ག་པུར་ཅུ་གང་དང་། །ཛཱ་ཏི་ལི་ཤི་ཀ་ཀོ་ལ། །འབྲས་དང་ཙནྡན་དཀར་པོ་དང་། །སྦྲང་རྩི་དག་དང་སྦྱར་བ་ནི། །གློ་ནད་ཚད་པ་ཁྲག་རྒྱས་དང་། །གློ་ཁྲག་རྒྱས་དང་རྣག་དང་ནི། །གློ་མིག་ཚ་བ་ཆུ་སེར་འོང་། །གློ་རྡོལ་གློ་འགྲམས་མཆིན་ཚད་དང་། །ཁྲག་མཁྲིས་ནད་རྣམས་སེལ་བར་བྱེད། །ཅུ་གང་གུར་གུམ་མི་ཤི་དང་། །མཚལ་དང་ཙནྡན་དཀར་པོ་དང་། །རྒུན་འབྲུམ་ཤིང་མངར་སུག་སྨེལ་དང་། །ཀ་ར་སྦྲང་རྩི་སྦྱང་བ་ཡིས། །གློ་ནད་རྨུགས་དང་ཚ་ཐོར་ཅན། །གློ་འགྲམས་གློ་སྐྲན་ཅན་ལ་འོ། །ཨུ་རུ་ར་ནི་མ་སྙད་པ། །བརྒྱ་ཐམ་པ་ནི་སྤང་བྱ། །འོ་མར་ཞག་གཅིག་སྦངས་པ་དང་། །དེ་ནས་བ་ཆུ་ཞག་གསུམ་བཞག །དེ་ནས་ཕུར་མོང་ཐལ་བའི་ཆུར། །དེ་ནས་གྲོ་ཆང་ནང་དུ་ནི། ཞག་གསུམ་
209. སྤངས་ལ་བཙག་པར་བྱ། །ཅུ་གང་གུར་གུམ་ལི་ཤི་དང་། །ཀ་ཀོ་ལ་དང་སུག་སྨེལ་དང་། །ནཱ་ག་གེ་སར་ཙནྡ་ན་དམར། །བ་ལེ་ཀ་དང་ཤིང་ཚྭ་དང་། །འདམ་བུ་ཨ་རུ་ར་ཡི་ཕྱེ། །སྦྲང་རྩི་ཕུལ་དོ་བཏབ་ལ་སྦྱིན། །གློ་ནད་འཁྲུ་དང་ནད་རྣམས་སེལ། །སྐྱ་རྦབ་དམུ་དང་ལྒང་ནད་སེལ། །ཨ་རུ་ར་དང་ཅུ་གང་དང་། །གུར་གུམ་མཚལ་དང་ཙནྡན་དཀར། །རྒུན་འབྲུམ་ཤིང་མངར་སུག་སྨེལ་དང་། །ཀ་ར་སྦྲང་རྩིའི་ལྡེ་གུ་བྱ། །གློ་ནད་སྨུག་པོ་ཚ་ཐོར་ཅན། །གློ་འགྲམས་སྐྲན་ཅན་རྣམས་ལ་ཕན། །གློ་མཆིན་ནད་ལ་ལུག་ཤ་དང་། །སྔ་སྔོ་འབགས་སུ་མི་རུང་ངོ་། ཤིང་མངར་རྒུན་འབྲུམ་སྟར་བུ་དང་། །ར་སྦྲང་རྩིའི་ལྡེ་གུ་བྱ། །བད་ཀན་ལས་གྱུར་གློ་ནད་དང་། །གློ་ཆམ་རྒྱུན་དུ་འོང་པ་དང་།གློ་ཡི་ནད་རྣམས་སེལས་བར་བྱེད། །སྤེན་མ་དག་དང་ཕུར་མོང་ཐལ། །སྦྲང་རྩི་ལྡེ་གུ་ཆུ་གདུས་ཁུས། །སྦྲང་རྩིའི་ལྡེ་གུས་གློ་ནད་སེལ། །ད་ནི་སྟོན་ཏེ་སྦྱོར་བ་ནི། །ཕྲད་ནི་ཕུལ་དུ་སྦྲང་རྩི་འོ། །ག་ཕུར་ལི་ཤི་གུར་གུམ་དང་། །མཚལ་དང་ཙནྡན་དཀར་པོ་དང་། །གླ་སྒང་ཛཱ་ཏི་མཱུ་ལ་དང་། །སྦྲང་རྩི་ཀ་རར་སྦྱར་བ་ནི། །ཚད་པ་དག་གིས་གདངས་པ་ཡི། །སྔོངས་པའི་ཚ་བ་དག་དང་ནི། །ཆུ་སེར་མཆིན་པའི་ཚ་བ་དང་། །གློ་སྙིང་ཚད་པ་སེལ་བར་བྱེད། །ག་པུར་གུར་གུམ་ཅུ་གང་དང་། །ཛཱ་ཏི་ལི་ཤི་ཀ་ཀོ་ལ། །ཙནྡན་འབྲས་རྔོས་ཀ་ར་དང་། །སྦྲང་རྩི་དག་གིས་ལྡེ་གུ་བྱ། །གློ་ཡི་ཚད་པ་ཐམས་ཅད་དང་། །གློ་ཁྲག་རྒྱས་དང་རྣག་དང་ནི། །ཆུ་སེར་ཚ་བ་གློ་ཆིག་སོང་། གློ་རྡོལ་གློ་འགྲམས་མཆིན་ཚད་དང་།ཁྲག་མཁྲིས་ནད་རྣམས་སེལས་བར་བྱེད། །ཅུ་གང་གུར་གུམ་ལི་ཤི་དང་། །མཚལ་དང་ཙནྡན་དཀར་པོ་དང་། །རྒུན་འབྲུམ་ཤིང་མངར་སུག་སྨེལ་དང་། །སྦྲང་རྩི་ཀ་རར་སྦྱར་བ་ཡིས། །གློ་ནད་རྨུགས་དང་ཚ་ཐོར་ཅན། །གློ་འགྲམས་གློ་སྐྲན་ཅན་ལ་འོ། །ཨ་རུ་ར་དང་ཅུ་གང་དང་། །ཀུར་གུམ་མཚལ་དང་ཙནྡན་དཀར།རྒུན་འབྲུམ་ཤིང་མངར་སུག་སླེལ་དང་། །སྦྲང་རྩི་ཀ་ར་ལྡེ་
210. གུ་བྱ། །གློ་ནད་རྨུགས་དང་ཚ་ཐོར་ཅན། །གློ་འགྲམས་གློ་སྐྲན་ཅན་ལ་འོ། །ཤིང་མངར་རྒུན་འབྲུམ་སྟར་བུ་དང་། །ཀ་ར་སྦྲང་རྩིའི་ལྡེ་གུ་བྱ། །བད་ཀན་ལས་གྱུར་གློ་ནད་ཅན། །ཆམ་པ་རྒྱུན་དུ་འོང་བ་དང་། །གློ་ནད་སེལ་བར་ཐེ་ཚོམ་མེད། །པི་པི་ལིང་དང་བུ་གང་། །ཤིང་མངར་སྦྲང་རྩི་སྦྱར་བ་ནི།གློ་ཟད་སྐྱེ་ཞིང་ཤ་ཡང་སྐྱེ། །གློ་ནད་ཀུན་ལ་མཆོག་ཏུ་འོ། །འབྲི་མོག་ཀ་ར་སྡུར་བུ་དང་། །ཤིང་མངར་པི་པི་ལིང་དང་མཚེ། །ཁཎྜ་མར་དང་སྦྲང་རྩི་སྦྱར། །གློ་རྡོལ་ཁྲག་འཛག་དག་དང་ནི།ཁྲག་རྨུགས་སེལ་བར་བྱེད། །འཇམ་འབྲས་སེའུ་འབྲུ་ག་ཏ་དང་། །མོན་ཆ་ར་དང་ཨ་འབྲས་དང་། །ཅུ་གང་དང་ནི་སྲ་འབྲས་དང་། །བིལ་བ་སུག་སྨེལ་ཤིང་ཚྭ་དང་། །ཀ་ཀོ་ལ་དང་པུཥྤ་གེ་སར་དང་། །ག་ཏི་ལྦུ་བ་ཚ་བ་གསུམ། །བཙོད་དང་སྦྲ་རྩིར་སྦྱར་བ་ནི། །ཚ་འཁྲུ་དང་ནི་ཁྲག་འཁྲུ་དང་། །བེ་སྣབས་མ་ཞུ་འཁྲུ་ལ་ཕན། །འཇམ་འབྲས་སེའུ་འབྲུ་མོ་ཚ་ར། །སྲ་འབྲས་བིལ་བ་སུག་སྨེལ་དང་། །ཤིང་ཚྭ་ཛཱ་ཏི་ཀ་ཀོ་ལ། །པུཥྤ་ནཱ་ག་གེ་སར་དང་། །ཚ་བ་གསུམ་པོ་སྦྱར་བ་ཡིས། །ཚད་འཁྲུ་དག་ནི་སེལ་བར་བྱེད། །འཕྲལ་དུ་འཁྲུབ་གཅོད་པར་བྱེད། །རྒུན་འབྲུམ་ཨ་རུ་ར་དང་ནི། །སྐྱུ་རུ་ར་དང་ཙནྡན་དཀར། །ལི་ཤི་སྟར་བུ་ཅུ་གང་དང་། །ཀ་ར་སྦྲང་རྩི་སྦྱར་བ་ཡིས། །གློ་སྙིང་བསྡོངས་དང་མཆིན་ནད་དང་། །གློ་ལ་བད་རླུང་ཞུགས་པ་དང། །མཆིན་པ་ཚ་བས་རྒྱས་པ་དང་། །སྟོད་ཀྱི་གཟེར་དང་ཁྲག་ནད་སེལ། །ལྕགས་ཕྱེ་འབྲས་བུ་གསུམ་དང་ནི། །ཚ་བ་གསུམ་དང་བྱི་ཏང་ཀ། །སྟར་བུ་ཙི་ཏྲ་ཀ་སྦྱར་ཏེ། །ཀ་ར་སྦྲང་རྩིའི་ལྡེ་གུས་ནི། །སྐྲངས་དང་མཆིན་ནད་མིག་སེར་དང་། །ལུད་མང་དབུགས་མི་བདེ་བ་དང་།དར་རྒན་མཛེས་ནད་མིག་ནད་དང་། །བྱད་སྐྲངས་སྨྱོ་བ་རྗེད་ངས་སེལ། །བྱི་ཏང་ཀ་དང་གླ་རྩི་དང་། །འབྲས་བུ་གསུམ་དང་པི་པི་ལིང་། །སྦྲང་རྩི་དག་དང་སྦྱར་བ་ནི། །སྲིན་ནད་སྒལ་བར་རྨ་འཁྱམས་དང་། །མཚན་མ་རྡོལ་དང་གཅིན་མང་སེལ། །
211. འབྲས་བུ་གསུམ་དང་ཚ་བ་གསུམ།གྲོ་ཕྱེ་ཀ་ར་སྦྲང་རྩིས་བརྫིས། །སྒེ་ནད་དབུགས་མི་བདེ་བ་དང་། །ཚིགས་ནད་ཤུ་བ་གཡན་པ་དང་། །དབང་པོ་གསལ་ཞིང་ལུས་ཟུངས་སྐྱེད། །རྒས་སྲ་ཚེ་ཚད་རིང་བ་འོ། །ཚ་བ་གསུམ་དང་ཚྭ་སྣ་རྣམས། །སྦྲང་རྩི་དག་དང་སྦྱར་བ་ནི། །མ་ཞུ་གྲང་ནད་སེལ་བར་བྱེད། །བད་ཀན་ལྷེན་དང་སྐྲན་ནད་སེལ། །གཟེ་མ་ལོ་འདབ་བཅས་པ་དང་། །དོང་དྲ་སྐྱུ་རུ་སྦྲང་རྩི་དང་། །སྦྱར་བས་སྒེམས་ནད་དབུགས་མི་བདེ། །རྗེད་ངས་འདར་དང་རྒས་པ་དང་།ཉམས་སྟོབས་རྒས་དཀའ་སྲ་བ་དང་།དབང་པོ་གསལ་ཞིང་ཚེ་རིང་འགྱུར། །ཤིང་ཚྭ་སུག་སྨེལ་པི་པི་ལིང་། །ཀ་ར་སྤྲང་རྩིར་སྦྱར་བ་ཡིས། །ལུད་པ་མང་དང་དབུགས་ཐུང་དང་། །དང་ག་མི་བདེ་རོ་མི་ཚོར། །ནུ་མཆིན་རྩིབ་ལོགས་གཟེར་བ་དང་། །དྲོད་ཉམས་པ་ལས་སྟོབས་སྐྱེ་འོ། །ཝ་ཤ་ལི་ཤི་ཤིང་མངར་དང་། །པི་པི་ལིང་དང་ན་ལེ་ཤམ། །སུག་སྨེལ་ཨ་རུ་ར་དང་ནི། །ཀ་ར་སྦྲང་རྩི་སྦྱར་བ་ནི། །སྙིང་རླུང་ལུད་པ་སྐྱ་བོ་དང་། །བྲང་རྒྱབ་གཟེར་དང་གདོང་པ་སྦོ། །ཕོ་བ་ན་བ་དག་ལ་ཕན། །བྲག་ཞུན་པི་པི་ལིང་དང་ནི།ཁ་རུ་ཚྭ་དང་སྦྲང་རྩིར་སྦྱར། །དམུ་ཆུའི་ནད་དང་སྐྱ་རྦབ་སེལ། །སོ་མ་རཱ་ཛ་ལས་ལྡེ་གུའི་ལེའུ་སྟེ་བརྒྱད་ཅུ་པའོ།། །།དེ་ནས་ཐང་གི་ལེའུ་ནི། །འབྲས་བུ་གསུམ་པ་དག་དང་ནི། །ཨ་རུ་ར་ནི་བཅུ་དག་དང་། །བ་རུ་ར་ནི་ལྔ་ལ་སོགས། །སྐྱུ་རུ་ར་ཡང་དེ་དང་མཉམ། །ཁྲམ་ཁྲུམ་བརྡུངས་པ་བཏབ་པས་ནི། །རིམས་དང་མཁྲིས་པ་རྒྱས་པ་དང་། །སྟོད་ཚ་སྨད་ནི་གྲང་བ་སེལ། །ཡང་ན་དེ་ཡི་ཁུ་བ་དང་། །མཉམ་པའི་མར་ཁུ་བསྲེས་འཐུངས་ན། །དྲོད་ཆུང་ཁ་ཟས་མི་འཇུག་དང་། །ལྟོ་སྦོས་ཁོང་ན་སྲིན་ཡོད་དང་། །ཁྲག་རྒྱས་གྲང་ནད་མིག་སེར་དང་། །མཁལ་མཆེར་ནད་དང་མཆིན་ནད་དང་། །མིག་ནད་ཀླད་པ་འཁོར་བ་དང་། །གློ་ནད་དབུགས་མི་བདེ་བ་དང་། །ཆམ་པ་
212. སྙིང་རླུང་རིམས་ནད་དང་། །རྒས་པ་མི་འོང་ཤ་མདངས་སྡུག །ཐང་ཤིང་ཤུ་དག་གླ་སྒང་དང་། །བཅའ་ལྒ་བོང་ང་ཨ་རུ་ར། །ཐང་གིས་གཟེང་དང་ལྟོ་སྦོས་དང་། །རིམས་དང་བེ་སྣབས་ཚ་འཁྲུ་སེལ། །དོང་དྲ་གླ་སྒང་པི་པི་ལིང་། །ཨ་རུ་ར་དང་པུ་ཤེལ་ཙེ། །ཐང་གིས་མ་ཞུ་གཟེར་བ་དང་། །བད་ཀན་རིམས་ལ་མཆོགས་ཏུ་འོ། །ཀཎྜ་ཀཱ་རི་སླེ་ཏྲེས་དང་། །སྒ་དང་མ་ནུ་བསྐོལ་བ་ཡིས། །བད་ཀན་ལུད་པ་དབུགས་མི་བདེ། །ཡི་ག་འཆུས་དང་རྩིབ་ལོགས་ཟུག །འདུས་པའི་རིམས་ནད་སེལ་བར་བྱེད། །སླེ་ཏྲེས་གླ་སྒང་ཨ་བི་ཤ། །དོང་དྲ་དག་གི་ཐང་གིས་ནི། །བད་ཀན་བེ་སྣབས་དྲོད་ཆུང་དང་། །ཕོ་བའི་ནད་དང་རིམས་ལ་ཕན།ཀཎྡ་ཀཱ་རི་སླེ་ཏྲེས་དང་། །དོང་དྲ་པི་པི་ལིང་གི་ཐང་། །དང་ག་མི་བདེ་དབུགས་རྒོད་དང་། །སྟོད་གཟེར་ཚད་པ་ཆེ་བ་དང་། །རིམས་དང་ལུགད་པ་མནམ་པ་སེལ།ཏིག་ཏ་ཀནྜ་ཀཱ་རི་དང་། །སླེ་ཏྲེས་མ་ནུ་བཅའ་ལྒ་ཡི། །ཐང་གིས་རིམས་ནད་ཀུན་ལ་ཕན། །བད་རླུང་དག་ཀྱང་སེལ་བར་བྱེད། །ཏིག་ཏ་སླེ་ཏྲེས་གླ་སྒང་དང་། །དོང་དྲ་རྣམས་ཀྱི་ཐང་གིས་ནི། །མཁྲིས་པའི་རིམས་ནི་ཐམས་ཅད་དང་། །མཁྲིས་ནད་མ་ལུས་ཐམས་ཅད་སེལ། །ཏིག་ཏ་སླེ་ཏྲེས་གླ་སྒང་དང་། །བཅའ་ལྒ་དག་གི་ཐང་གིས་ནི། །འདུས་པའི་རིམས་ནི་སེལ་བ་སྟེ། །བད་མཁྲིས་ནད་ནི་ཞི་བར་བྱེད། །པུ་ཙེ་ཤེལ་དང་ཨ་རུ་ར། །མཱུ་ལ་གླ་སྒང་དག་གི་ཐང་། །བད་རླུང་མཁྲིས་པའི་རིམས་དང་ནི། །བད་ཀན་བེ་སྣབས་སེལ་བར་བྱེད། །མ་ནུ་ཀཎྜ་ཀཱ་རི་དང་། །པི་པི་ལིང་དང་སླེ་ཏྲེས་དང་། །གླ་སྒང་དོང་དྲ་ཐང་གིས་ནི། །བད་རླུང་རིམས་དང་ཆམ་པ་དང་། །དབུགས་ཐུང་རྩིབ་ལོགས་གཟེར་བ་དང་། །དང་ག་མི་བདེ་གཟེར་ཟུག་དང་། །དབུགས་ཐུང་རྨ་ཞིག་སེལ་བར་བྱེད། །མཱུ་ལ་བྱི་ཙེ་ལག་དང་ནི། །ཨ་རུ་ར་དང་གླ་སྒང་དང་། །ཐང་གིས་ཚ་བའི་རིམས་དང་ནི། །མིག་སེར་མཁྲིས་ནད་རིམས་ནད་སེལ། །དུག་མོ་ཉུང་དང་ཨ་བི་ཤ། །བིལ་བ་བ་ལེ་ཀ་དང་ནི། །གླ་སྒང་དག་གི་ཐང་གིས་
213. ནི། །རིམས་དང་ཁོང་འཁྲོག་འཁྲུ་བ་དང་། །མཁྲིས་པའི་རིམས་ནི་སེལ་བར་བྱེད། །བ་ཤ་ཀ་དང་གླ་སྒང་དང་། །བྱི་ཚེར་བ་དང་དོང་དྲའི་ཐང་། །ཆུ་སེར་མིག་སེར་ནད་དང་ནི། །ཚ་གྲང་འདྲེས་པའི་རིམས་ལ་ཕན། །རྒུན་འབྲུམ་རིག་ཏ་ཨ་རུ་ར། །པར་པ་ཏ་ཡི་ཐང་དག་གིས། །རྨོང་བུ་བླ་ཅོལ་བྱིང་བ་དང་། །ལུས་ཚ་སྐྱུགས་དང་མགོ་འཁོར་དང་།ཁ་ལྕེ་སྐམ་དད་སྐོམ་དད་ཆེ། །ཀྱི་ལྕེ་བ་ཡི་ལོ་འདབ་བཅས། །པུ་ཙེ་ཤེལ་དང་རྒུན་འབྲུམ་ནི། །རྨོང་བུ་བླ་ཅོལ་མང་བ་དང་། །མིག་སེར་སྐྱ་རྦབ་འོར་ལ་ཕན། །ཨ་པི་ཤ་དང་པར་པ་ཏ། །སྒྲོན་ཤིང་དག་གི་ཐང་གིས་ནི། །རིམས་ནད་རྣམས་དང་མ་སྨིན་དང་། །ལུད་མང་དབུགས་མི་བདེ་བ་སེལ། །ཨ་བི་ཤ་དང་པར་པ་ཏ། །སྒྲོན་ཤིང་གླ་སྒང་དོང་དྲ་རྣམས། །མཆེར་མཆིན་ནད་དང་བད་ཀན་དང་། །རིམས་ནད་ཚ་བ་ཐམས་ཅད་དང་། །ཆུ་སེར་རྒྱས་དང་སྐྲངས་པ་དང་། །སྟོད་གཟེར་ནད་ཀུན་སེལ་བར་བྱེད། །སྒྲོན་ཤིང་གླ་སྒང་ཨ་རུ་ར། །པར་པ་ཏ་དང་ཤིང་ཀུན་ཐང་། །བད་རླུང་རིམས་དང་སྐད་འགགས་སེལ། །སྦྲང་རྩི་ཁ་རུ་ཚྭ་དག་ནི། །སྦྱར་བས་མ་ཞུའི་རིམས་སེལ་ཏེ། །སྲ་འབྲས་བྱེ་མ་བཏབ་པ་ཡིས། །སྐྱིགས་བུ་དག་ནི་ཞི་བར་འགྱུར། །རྔ་ཚེར་བ་དང་ཟངས་རྩི་བ། །ཀྱི་ལྕེ་བ་དང་སླེ་ཏྲེས་དང་། །གླ་སྒང་པུ་ཙེ་ཤེལ་དང་ནི། །མཱུ་ལ་ཀྱི་ལྕེ་བ་ཡི་ཐང་། །འདར་བུ་དག་དང་མ་ཞུའི་རིམས། །མཆིན་མཁྲིས་ཁྲག་ནི་རྒྱས་པ་དང་། །མིག་སེར་རིམས་སེལ་བར་བྱེད། །སོ་མ་རཱ་ཛ་ལས་སྨིན་བྱེད་ཐང་གི་ལེའུ་སྟེ་གྱ་གཅིག་པའོ།། །།དེ་ནས་ཡང་གསུངས་པ། །དྲོད་ཆུང་དང་ག་མི་བདེ་དང་། །སྦོས་དང་ཚད་པ་ཆེ་བ་དང་། །རྒས་དང་ཁོང་ན་བུ་ཡོད་དང་། །འཆགས་སའི་ལམ་དུ་ཁྲག་འབབ་དང་། །མདེའུ་ཁོང་ན་ཡོད་པ་ལ། །བཤལ་འདི་གཏང་བར་མི་བྱའོ། །སྣོད་མི་བདེ་དང་ཚད་རྙིངས་དང་། ཁྲག་དང་མཁྲིས་པ་ཁ་སྣར་འོང་། །
214. སྐྲན་དང་མཆེད་ནད་གཞང་འབྲུམ་དང་། །གཞང་ཁ་ཤུ་བྱུང་བད་ཀན་དང་། །ལྟོ་ན་སྲིན་ཡོད་དམུ་རྫིངས་དང་། །ས་བོན་ནད་གྱུར་ཆུ་འགགས་དང་། །བུད་མེད་མངལ་ནད་གྲང་ནད་དང་། །མིག་འགྲིབ་ཀླད་པ་ན་བ་དང་། །ལྟེ་འཁོར་ན་དང་རྟག་སྐམ་དང་། །ཡར་སྐྱུག་འབྲས་བུ་བྱང་བ་དང་། །དབུགས་ཐུང་གློ་དང་སྐྱ་རྦབ་དང་། །མཛེ་དང་སྙིང་ནད་ཟ་གུ་དང་། །རླིག་བ་སྐྲངས་དང་འོར་ནད་དང་། །དུག་དང་ཕོ་མཆིན་གློ་གཅོང་དང་། །ཆུ་སེར་གྲུམ་བུ་དག་དང་ནི། །དེ་རྣམས་འཁྲུ་སྨན་མཆོག་ཏུ་བསྔགས། །གུ་གུལ་འབྲས་བུ་གསུམ་དང་ནི། །སྒྲོན་ཤིང་སླེ་ཏྲེས་ཏིག་ཏ་དང་། །རྒུན་འབྲུམ་མཱུ་ལ་གླ་སྒང་ངད་། ཁ་རུ་ཚྭ་དང་དོང་ཀ་དང་། །དུར་བྱིན་མཱུ་ལ་དག་ཡིན་ཏེ། །ཏོང་ཀ་ཉེ་ཤིང་དུར་བྱིད་ཕྱེ། །ཆུ་སེར་ཆང་མ་ཞུ་བ་དང་། །སྐྲངས་དང་རུས་པའི་ཚ་བ་སེལ། །གུ་གུལ་འབྲས་བུ་གསུམ་དང་ནི། །སླེ་ཏྲེས་གླ་སྒང་རྒུན་འབྲམ་དང་། །དུར་བྱིན་གུ་གུལ་ཕྱེ་མ་གཏང་། །ཆུ་སེར་ཤ་མཐངས་བར་ཞུགས་དང་། །མ་ཞུ་ལྡིངས་པ་སེལ་བར་བྱེད། །གློ་མཆིན་རྩ་གཏར་བྱ་རོག་མིག སྣོད་བཞིན་ཕོ་བའི་དཀྱིལ་དུ་བསྲེག །བསིལ་དྲོད་སྙོམས་པའི་ཟས་བཏང་སྟེ། །དེས་ནི་མཛེ་ནད་ཞི་བར་བྱེད། །འབྲས་བུ་གསུམ་དང་སླེ་ཏྲེས་དང་། ཁ་རུ་ཚྭ་དང་མཱུ་ལ་དང་། །དོང་ཀ་གླ་སྒང་རྒུན་འབྲུམ་དང་། །ཀནྡ་ཀཱ་རི་ལྕིམ་རྩ་དང་། །མ་ཞུ་མར་དང་ཆང་དང་ནི། །བད་ཀན་མཆིན་རྩར་ཞུགས་པ་དང་། །བད་ཀན་སྐྱ་བོ་བེ་སྣབས་དང་། །དམུ་རྫིངས་སྐྲངས་ལ་འདི་དག་བསྔགས། །འབྲི་ཤ་ལུག་ཤ་དགོ་ཤ་བསྔགས། །ཚ་ན་རུ་ཐུང་ཅུང་ཙམ་གཏར། །རྩིབ་ཐུང་གཡས་གཡོན་མཛུབ་གང་ནི། །བཅུ་གསུམ་པ་ནས་བཅལ་བར་བསྲེག །གཏར་བ་མང་ན་གནོད་པ་འོ། །འབྲས་བུ་གསུམ་དང་སླེ་ཏྲེས་དང་། །ཏིག་ཏ་བོང་ང་པུ་ཙེ་ཤེལ། །གླ་སྒང་རྒུན་འབྲམ་ཀྱི་ལྕེ་བ། །ལྕེིམ་རྩ་དོང་ཀ་དར་བྱིན་ཕྱེ། །མ་ཞུ་ཆང་དང་མར་མ་ཞུ། །ཚ་གྲང་འཐབ་པ་མཆིན་ནད་ལ། །རྔ་བྲན་དགོ་བའི་ཤ་དག་གཏང་། །རྩེའུ་ཆུང་
215. རུ་ཐུང་ཨ་སོ་གདབ། །གྲང་ན་བརྒྱད་པ་དགུ་པ་དང་། །བཅུ་གཉིས་བཅུ་གསུམ་ཕོ་དཀྱིལ་བསྲེག །འབྲས་བུ་གསུམ་དང་དུར་བྱིན་དང་། །དན་ད་དོང་ཀའི་ཐང་གིས་ནི། །མ་ཞུ་ཚད་ནད་ཚ་གྲང་ལས། །གཏང་ན་མཆོག་ཏུ་བསྔགས་པའོ། །མ་ནུ་འབྲས་བུ་གསུམ་དང་ནི། །བ་བླ་གླ་སྒང་རྒུན་འབྲུམ་དང་། །སླེ་ཏྲེས་པུ་ཙེ་ཤེལ་ཁུ་རུ། །ཚྭ་དང་དུར་བྱིན་དོང་ཀ་ཡིས། །བད་ཀན་ཆུ་སྐྱེགས་བེ་སྣབས་དང། །སྨུག་པོ་ལོང་དུ་ལྷུང་བ་ལའོ། །གནག་དང་ལུག་གི་ཤ་དང་ནི། །ཕོ་བའི་ཟུར་དང་བརྒྱད་པ་དང་། །རུ་ཐུང་གློ་རྩ་གདབ་པར་བྱ། །སླེ་ཏྲེས་མ་ནུ་འབྲས་བུ་གསུམ། །ཀནྡ་ཀཱ་རི་དོ་དྲ་དང་། །གླ་སྒང་ཁ་རུ་ཚྭ་ནི། །དོང་ཀ་དུར་བྱིན་ཐང་བཤལ་ནི། །བད་ཀན་རྣམས་སེལ་བར་བྱེད། །དགུ་པ་བཅུ་གཉིས་ཕོ་བ་བསྲེག །མཁྲེས་པའི་རྩ་ནི་གཏར་བར་བྱ། །མ་ནུ་གུ་གུལ་འབྲས་བུ་གསུམ། །སླེ་ཏྲེས་ཀནྡ་ཀཱ་རི་དང་། །དོང་དྲ་གླ་སྒང་རྒུན་འབྲུམ་དང་། །དོང་ཀ་དུར་བྱིན་ཁ་རུ་ཚྭ། །བད་ཀན་ཆུ་སེར་བསྡོངས་པ་དང་། །ཤ་ཚིལ་མ་ཞུ་ལྕེ་ཆུ་འབབ། །བསིལ་བའི་ཟས་དག་གཏང་བར་བྱ། །བྱ་རོག་མིག་དང་དགུ་པ་དང་། །བཅུ་གཉིས་པ་ནི་བསྲེག་པར་བྱ། །བ་ལེ་ཀ་དང་སླེ་ཏྲེས་དང་། །ཨ་རུ་ར་དང་རྒུན་འབྲུམ་དང་། །གླ་སྒང་བོང་ང་དཀར་པོ་དང་། །པུ་ཙེ་ཤེལ་དང་ཏིག་ཏ་དང་། །དུག་མོ་ཉུང་དང་ཀྱི་ལྕེ་བ། །དོང་ཀ་དག་དང་དུར་བྱིད་དོ། །སླེ་ཏྲེས་ཏིག་ཏ་བོང་ང་དང་། །པུ་ཙེ་ཤེལ་དང་ཀྱི་ལྕེ་བ། །རྒུན་འབྲུམ་གླ་སྒང་ལྕིམ་རྩམ་དང་། །ཨ་རུ་ར་དང་དུར་བྱིན་དང་། །དོང་ཀ་དག་གི་ཐང་བཤལ་གྱིས། །མ་ཞུ་ཚ་གྲང་འདྲེས་པ་དང་། །བད་ཀན་ཚ་བ་དག་ལ་འོ། །བསིལ་བའི་ཟས་དག་གཏང་བར་བྱ། །གློ་མཆིན་འདོམས་རྩ་རུ་ཐུང་གདབ། །པི་པི་ལིང་ན་ལེ་ཤམ། །ལྕ་རྒོད་འབྲུམ་བུ་དོང་དྲ་རྣམས། །བཏགས་པའི་ཕྱེ་མ་ཆུང་གིས་ཕུལ། །ཆུ་སེར་ཚིགས་པ་ན་བ་དང་། །མ་ཞུ་རྐེད་པ་བཤལ་བ་དང་། །གྲུམ་བུ་འོར་དུ་སྐྲངས་པ་དང་། །བཅུད་གཏང་ཤ་སྲུབས་
216. མེ་བཙའ་གདབ།།ཕོ་བའི་ཚིགས་བསྲེག་ལོང་ཕྱི་གཏར། །གབ་རྩ་གང་དག་གདབ་པའོ། ཨ་རུ་ར་དང་པི་པི་ལིང་། །ན་ལེ་ཤམ་དང་སེའུ་འབྲུ་དང་། །དོང་ཀ་དུར་བྱིད་ཕྱེ་མ་དག །ཆང་དང་སྦྱར་ནས་གཏང་ན་ནི། །སྙིགས་མ་མ་ཞུ་དག་དང་ནི། །བད་ཀན་ནི་སེལ་བར་བྱེད། །ཡང་བའི་ཟས་དང་བཅུད་ཅན་གཏང་། །དགུ་པ་བུ་གཉིས་ཕོ་བ་བསྲེག །ཨ་རུ་ར་དང་པུ་ཙེ་ཤེལ། །དོང་ཀ་དར་བྱིད་ཕྱེ་མ་དང་། །པུ་ཙེ་ཤེལ་གྱི་ཐང་དག་གཏང་། །དྲེག་དང་མ་ཞུ་ཕོ་ལོག་དང་། །གློ་ནད་ཚ་བ་འཇིལ་བར་བྱེད། །སྔོན་འགྲོ་ཐུག་ནག་སྤང་མཁར་གཏང་། །བསྐུ་མཉེ་བྱུགས་པས་རླུང་སྒོ་བགག །དོང་ཀ་ཆག་གང་ཚད་དང་ནི། །གུ་གུལ་དུར་བྱིན་གམ་ཕྱེར་གཏང་། །ཐོ་རངས་ཁྱེའུ་སུས་དག་ལ་ནི། །སྔས་བསྟོད་མི་བསྒུལ་དྲོན་པོར་བྱིབས། །སྐྱུགས་ན་ཐལ་གོང་གནན་པར་བྱ། །ཆུ་སྐོལ་དག་ནི་གཏང་བར་བྱ། །ཡན་ལག་ཆུར་གཞུག་གསེང་བར་བྱ། །སྐྲ་འཐེན་ཆུ་རྡོ་བྲང་དུ་གཞག འཁྲུ་བ་མ་ཆོད་ཟས་མི་གཏང་། །མ་ཕིག་སྦོ་ན་དུགས་བྱ་སྟེ། །ལྟོར་ནི་ནས་ཐུག་གཏང་བར་བྱ་། དེ་ལ་ནི་རུ་ཧ་ནི་གཏང་། །ཡང་ན་ཤིང་མངར་ཁ་རུ་ཚྭ། །ཆང་དང་སྦྱར་ལ་གཏང་བར་བྱ། །སོ་མ་རཱ་ཛ་ལས་ཐང་བཤལ་གྱི་ལེའུ་སྟེ་གྱ་གཉིས་པའོ།། །།དེ་ནས་བཤལ་དག་བསྟན་པ་ནི།།ནད་རྣམས་་འཁྲུ་བ་བཤལ་ཡིན་ཏེ། །རྣམ་རྟོག་འཁྲུ་བ་སྟོང་བ་འོ། །དེ་ནི་ལས་ནི་རྣམ་ལྔ་སྟོན། །སྐམ་པོ་འགུགས་པའི་ཤིང་བཞིན་དུ། །ལས་བྱེད་པས་ནི་དཔྱད་ལ་བྱ། །གློ་བུར་སྐམ་པ་ཆག་པར་འགྱུར། །སྤངས་པའི་འདོད་བྱའི་འབྲས་བུ་འབྱུང་། །དེ་བས་སྔོན་འགྲོ་ཤིན་ཏུ་བསྔག། །བད་རླུང་ཅན་ལ་བསྐུ་མཉེ་བྱ། ཁྲག་མཁྲིས་ཅན་ལ་བྱ་མི་དགོས། །ལྟོ་བཤལ་དག་དང་སྐྱུགས་དང་ནི། །འཇམ་རྩི་དག་དང་རྩ་བཤལ་དང་། །སྣ་ཡི་བཤལ་ལ་སྔོན་འགྲོ་བྱ། །དང་པོར་ལྟོ་བཤལ་བྱ་བ་ནི། སྟོར་བ་བཙལ་དང་
217. གདངས་པ་བཤིག །བརྒལ་བ་མནན་དང་འབྱངས་པ་བཅད། །སྨན་རླངས་བསལ་དང་དྲི་འདོན་བྱ། །སྟོར་བ་བཙལ་བ་རླུང་ལ་ནི། །རུས་ཐང་མར་ཁུ་བསྒུ་མཉེ་བྱ། །རེང་བུ་དག་ཀྱང་གཏང་བར་བྱ། །ནག་པོ་གཅིག་ཐུབ་ཚྭ་དང་ནི། །དུད་པ་ཆང་དང་སྦྱར་བའམ། །ཡང་ན་དྲག་པོ་གཅིག་ཐུབ་གཏང་། །ཤ་པད་མས་ཀྱིས་གཏང་བར་བྱ། །མཁར་པོ་ཚིག་གུ་མ་དུ་བ། །ཚྭ་དང་སྦྱར་བའི་ཤ་པད་གཏང་། །ཡང་ན་ལྕིམ་རྩ་བུལ་ཏོག་དང་། །ཚྭ་དང་དུད་པ་སྦྱར་ལ་གཏབ། །གདེངས་པ་བཤིག་པ་བསྟན་པ་ནི། །སྟོད་གདེངས་ཁ་རུ་ཚྭ་དག་གཏང་། །བར་དུ་གདེངས་ན་པི་པི་ལིང་། །སྨད་དུ་གདེངས་ན་བཙོད་ཐང་གཏང་། །བརྒལ་པ་དག་ལ་ཁ་ཕྲུས་བཏབ། །སྤྱི་བོར་སྐྲ་ནི་སྤར་གང་འཐེན། །རྣ་མཆོག་འཐེན་ཞིང་སེན་མོ་བྲེག །ཙོག་འདུག་དབྲལ་བར་ཆུ་བྲང་གདབ། ཁ་ཕྲུ་སྣ་ལ་དྲི་ཞིམ་བདུག །འབྱངས་བཅད་ཚ་གྲང་གཉིས་ཤེས་བྱ། །མཁར་པོ་ཞོ་བཙོས་གཏང་བ་དང་། །ཐ་རམས་ན་རམས་བྲ་རམས་དང་། །ད་ཏྲིག་གཏང་བར་བྱ་བ་འོ། ཁྲག་ཏུ་འབྱངས་ན་ག་པུར་གཏང་། །གྲང་ཐང་ཆུ་གྲང་གཏང་བར་བྱ། །ཆུ་མདའ་བརྡེག་དང་ཆུར་ཞུགས་བྱ། །ལྟེ་བར་ཁམ་ཕོར་ཆུས་བཀང་བཞག །གཏར་ཀ་དག་ཀྱང་བྱ་བ་འོ། །བག་ཕྱེ་མར་བཙོས་དྲི་མ་ཡང་། །མེད་པ་དག་ནི་གཏང་བར་བྱ། །འབྲས་བཙོས་པ་ནི་མཆོག་ཏུ་འོ། །སྒོག་པའི་ཐལ་བ་གཏང་བར་བྱ། །རྒྱུ་མའི་ཚོད་མ་གཏང་བར་བྱ། །པ་རི་ཀོན་དང་རྐང་ཆག་གཏང་། ད་ཏྲིག་མོན་ཆ་ར་དང་ནི། །མཁར་པོ་སྤྲིན་འདྲ་གཏང་བར་བྱ། །སེའུ་འབྲུ་བཞི་པ་གཏང་བར་བྱ། །ཕོ་བ་ལྟེ་བ་ཁ་གསུམ་བསྲེག །སྤུ་ཅན་སྦྱར་ལ་རུས་ཁུ་གཏང་། །མཁར་པོ་པུ་རམ་བཏབ་པ་དང་། །ཏོང་རུས་བདུད་སྒོ་བསྲེག་བར་བྱ། །རླུང་ལ་བསྐུ་མཉེ་བྱ་བ་དང་། །བཅག་པ་ཀུན་ལ་བསྔགས་པ་འོ། །དྲི་འདོན་སྨན་རླངས་ཁ་ནས་འོང་། །ཐང་བཤལ་དག་ནི་གཏང་བར་བྱ། །དན་ད་དུང་བྱིད་ཤུ་དག་
218. དང་། །རྒྱ་ཚྭ་རྒྱམ་ཚྭ་ཁ་རུ་ཚྭ། །དབྱི་མོང་སྟག་ཤ་བུ་རམ་དང་། །སྐྲན་དང་ཕོ་ཤ་མཐུག་པ་དང་། །ཞམ་སྐྲན་དག་དང་པོ་རླངས་དང་། །མི་སྐྱུགས་དྲི་མ་ཐར་མི་འོང་། །བད་ཀན་ལྷེན་དག་ཞི་བར་བྱ། །སེ་རྒོད་སྣང་མའི་སྒྲོན་ཤིང་དང་། །གུ་གུལ་དཀར་པོ་བ་སྤྲུ་བ། །ཨ་རུ་ར་གཅིག་བག་ཟན་དྲིལ། །ཨ་རུ་ར་གཅིག་མར་ཁུར་བཙོ། །གཅིག་ནི་བ་ཆུར་སྦངས་བར་བྱ། །གཅིག་དག་སྐམ་པོར་གཏང་བར་བྱ། །ཆང་ལ་རྟ་བྱས་སྔོན་དུ་གཏང་། །མ་ཞུ་ཆུ་ཤོར་ལྤགས་མཐུག་དང་། །མཆིན་པ་རླན་གྲང་སྐྱི་མཐུག་དང་། །ཟ་ཕྲུག་ཆུ་སེར་དྲག་དང་ནི། །སྐྲངས་དང་ཆུ་སེར་དམུ་ཆུ་སེལ། །དུར་བྱིད་རྒྱམ་ཚྭ་ཧོང་ལེན་དང་། །བུ་རམ་དག་དང་གཏང་བྱ། །མ་ཞུ་བད་ཀན་གསར་ལངས་དང་། །སྐྲངས་དང་བད་ཀན་གློ་རྣག་ཤོར། །ཨ་རུ་ར་དང་སྔོན་བུ་དང་། །ཟངས་རྩི་བ་དང་འབྲུ་གུ་རྣམས། །ཆང་དང་སྦྱར་ལ་གཏང་བར་བྱ། །འཁྲུགས་ཁྲག་སྟོད་དུ་གཟེར་བ་དང་། །ཆུ་སེར་རྐང་བོལ་སྐྲངས་པ་སེལ། །སྔོན་བུ་ལྕུམ་རྩ་པི་པི་ལིང་། །ཆང་དང་སྦྱར་ལ་གཏང་བ་ཡིས། །ཤེད་ཆུང་བ་ཡི་ནད་ཀུན་སེལ། །དུར་བྱིད་ནས་དང་སྲན་ཙམ་བརྔོས། །ཆང་དུ་བགྲུངས་པའི་དྭངས་མ་ནི། །བཞུར་ལ་ལྟོ་སྟོང་གཏང་བར་བྱ། །འདིས་ནི་ལུས་ཟུངས་ཟད་པ་དང་། ཁ་ཟས་རྗེས་དག་མེད་པ་དང་། །ཚ་གྲང་མ་སྙོམས་དུག་རོ་ལྡང་། །རིམས་དང་འབྱངས་པས་ན་བ་དང་། །བད་ཀན་མ་ཞུ་དམུ་ལ་ཕན། །ཚ་ན་བསིལ་དང་གྲང་ན་དྲོད། །ཤ་མ་ཅི་བཞིན་བལ་ལ་ཡང་། །ཡང་ན་ཤི་རི་ཁཎྚ་ནི། །ཆང་དང་སྦྱར་ནས་གཏང་བ་ན། །ཆུ་སེར་ལས་གྱུར་མཛེ་དང་ནི། །དྲག་ནད་གྱུར་པ་སེལ་བར་བྱེད། །སྤང་རྩི་དོ་བོའི་ལོ་མདའ་དང་། །རྩ་བར་བཅས་པ་ཀ་རར་སྦྱར། །ཆང་གིས་ཕུལ་ལ་གཏང་བར་བྱ། ཁྲག་མཁྲིས་དུག་དང་མཆིན་ཚད་དང་། །ཚ་བའི་ནད་རྣམས་འཁྲུ་བར་བྱེད། །ཡང་ན་གུ་གུལ་དཀར་པོ་དང་། །འོ་མར་སྦྱར་ལ་གཏང་བར་བྱ། །པགས་པ་མཐུག་དང་ཆུ་སེར་དམུ། །སྐྲངས་པ་དག་ལ་ཕན་པར་འགྱུར། །
219. དྲི་མ་ཆུ་ཡིས་འཁྲུ་བ་དང་། །ནད་ཀུན་བཤལ་གྱིས་འཁྲུ་བ་དང་། །རྩི་སྦུར་མེ་ཡིས་འཁྲུ་བ་བཞིན། །རྣམ་རྟོག་ནད་ནི་སྟོང་པས་འཁྲུ། །མི་ཚུགས་མེད་དང་ཚུགས་པ་ནད། །མ་ལུས་པ་དང་ལྟོར་ལུས་ཀྱང་། །སྐྱོན་དུ་མི་འགྲོ་འཁྲུ་གཟེར་ཆུང་། །བཅད་པར་སླ་དང་རྗེས་བསྲུང་སླ། །ཚ་བ་མི་སྐྱེ་གྲང་མི་ལྡང་། །རླུང་མི་ལྡང་དང་མཁྲིས་མི་སྐྱེ། །ནད་གསུམ་དག་གིས་མི་གནོད་དང་། །ནམ་སླ་དུས་མེད་གཏང་བ་ལ། །ཤེལ་ཆུང་རན་པས་ཐུབ་པ་དང་། །སྣུམ་གྱིས་ཁ་མི་སྐོམ་པ་དང་། ལྟོ་མི་བཀྲས་དང་ཤེལ་ཆུང་དང་། །གཉིད་མི་བྲོ་དང་ཤེད་མཐོ་དང་། །ཁམ་བདེ་འབྱུང་བ་ཤེས་པ་གསལ། །དཔེ་བཞིན་སྔོན་ལ་སོགས་ལྡན། །སྨན་ནི་སྡེ་ལྔ་ལག་ལེན་ཏེ། །ཡོན་ཏན་ཤེས་དང་སྨན་ངོ་ཤེས། །ལེགས་ཉེས་འབྲས་བུ་ཤེས་པ་དང་། །ཐུན་ཚོད་སྦྱོར་བ་ཤེས་པའོ། །སྐམ་པོ་བཀུག་པའི་ཤིང་བཞིན་དུ། །རྣམ་ལྔ་སྔོན་འགྲོ་བྱ་དགོས་ཏེ། །དར་གྱི་སྒྱེའུ་འི་རྡོ་བཞིན་དུ། ཁ་ཟས་རིམ་གྱིས་ཆེ་ཆུང་དང་། །རྣ་བ་ནང་གི་ཆུ་བཞིན་དུ། །སྨན་ནི་ཆེ་ཆུང་ཚད་བྱས་ལ། །ཐལ་བས་གཡོགས་པའི་མེ་བཞིན་དུ། །ཕོ་བའི་མེ་དྲོད་མི་ཉམས་བྱ། །སྨན་སྡེ་ལྔ་ཡི་དཔྱད་དང་ནི། །འཇམ་རྩི་དག་དང་སྐྱུགས་དང་ནི། །སྣ་བཤལ་རྩ་ཡི་སྦྱོངས་དག་གོ །ཡོན་ཏན་སྨན་གྱི་ངོ་བོ་ནི། །དཀར་མོ(འབྲས)འཇུག་སླ་དུས་སུ་གཅོད། །ནག་པོ་གཅིག་ཐུབ་ཟུག་རྔུ་སེལ། །ཉི་དགས་སྐམ་པའི་གདུངས་པ་སེལ། །བད་ཀན་དུག་གི་འབྲལ་འཕྱང་གཅོད། །སྐྲ་བཟང་ཟས་དང་ཡི་ག་འབྱེད། །ཤེ་འུས་ནས་བཙོས་ཆང་དུ་བྱེད། །དབང་ཕྱུག་ས་བོན་འཇུག་བ་སྐྱེན། །ཙ་བུས་བསིལ་ཡང་དྲོད་དུ་འབྱེད། །བཅུད་ཀྱི་དྭངས་མས་རླུང་ལོག་སེལ། །རིགས་མཐུན་གཅིག་གིས་དྭངས་སྙིགས་འབྱེད། །དྲོད་ཆེས་ཕོ་བའི་གདེངས་པ་སེལ། །དྲི་ཆུས་ནད་རྣམས་མ་ལུས་འཁྲུ། །སག་དར་རིག་ཀྱིས་ཆུ་ལམ་སྦྱོང་། །རུ་རུའི་ཁྲག་གིས(གུར་གུམ)གླང་ཐབས་སེལ། །ཏྲི་བྱིད་ནད་དང་ཟས་འབྱེད་བྱེད། །དན་ད་རླུང་དང་བད་ཀན་འབྱེད། །ཏྲེ་མུ་ལ་ཡིས་བད་ཀན་འཇུ། །བུ་
220. རམ་དག་གིས་རླུང་འཇིལ་ཏེ། །བུལ་ཏོག་དག་གིས་དྲི་མ་འཁྲུ། །ཆུ་མནན་དག་ཀྱང་དྭངས་སྙིགས་འབྱེད། །ནད་གཞི་གསུམ་པོ་སྙོམས་པ་སྟེ། །ཚད་ནི་དཀར་པོ་ཚད་དེ་དང་། །སྐྲ་བཟང་དག་ནི་ཐུན་སྙོམས་ཏེ། །དབང་ཕྱུག་ས་བོན་གང་གི་ནི། །ཞོ་གཅིག་དེ་ནི་བཞི་ནམ་མོ། །བུལ་ཏོག་སག་དར་རིས་དང་ནི། །རུ་རུའི་ཁྲག་ནི་སུམ་ཞོ་བྱེད། །དོང་ཀ་ཞོ་གཅིག་དན་ད་བདུན། །དེ་རྣམས་བུངས་དང་ཏྲི་ཏྲི་ཏ(སུམ་ཆ)། །དུར་བྱིད་དག་ནི་སུམ་གཉིས་དང་། །བུ་རམ་ཆུ་སྐོལ་རིལ་བུ་གཏང་། །རླུང་ལ་བུ་རམ་རི་བུ་གཏང་། །མཁྲིས་ལ་ཀ་རའི་གམ་ཕྱེ་གཏང་། །བད་ཀན་སྐྲན་ལ་ཚྭ་དག་གཏང་། ཁྲག(ཞུན་ཆེན)ལ་འབྲི་རྟ་དག་གཏང་ངོ། །སྔོན་འགྲོ་ལྟོགས་ན་དགུག་པ་མིན། །ཅུང་ཟད་ཟས་ནི་དབྲི་བར་བྱ། །མར་ཁུ་དག་ཀྱང་གཏང་བར་བྱ། །དབུགས་མེད་དྲི་མ་འཇམ་པ་ནི། །མར་གྱིས་འགྲིལ་བ་ལྟ་བུ་འོ། །གཏང་ཐབས་སྔོན་ལ་དན་ད་གཏང་། །ཡ་བཀྵ་ར་མར་དང་ནི། །དན་ད་བརྔོས་ལ་སྐོགས་པ་བོར། །དེ་གཉིས་མར་དུ་གྲིལ་ལ་གཏང་། །དེས་ནི་འཁྲོག་ཅིང་འཁྲུ་བ་ན། །ཕྱེ་མ་དག་ནི་གཏང་བར་བྱ། །ཡང་ན་རིལ་བུ་གཏང་བའོ། །སྟོད་གདིངས་སྨད་གདིངས་དྲི་ཆེན་གཏང་། །གླང་ཐབས་དག་ལ་དྲི་ཆུ་དང་། །རྒྱ་ཚྭ་ལྕམ་པའི་འབྲུ་གུ་གཏང་། །སུག་སྨེལ་པི་པི་ལིང་གི་ཐང་། ཁྲག་གི་གླང་ཐབས་དག་ལ་ནི། །ཆུ་གྲང་གཏང་ཞིང་ཟས་ཀྱང་བསྐྱེད། །རུ་ཐུང་དག་ཀྱང་གཏར་བར་བྱ། །གོང་མ་ཤེད་ཆེ་དག་ལ་སྟེ། །འོག་མའི་ལོག་ནི་ཤེད་ཆུང་ན། །སྨད་དུ་འཁྱིམས་ན་རིལ་བུ་ནི། །སོ་ཆ་ཚ་བ་གསུམ་དང་ནི། །ལན་ཚྭ་ཤུ་མོ་ཟྭ་དང་ནི། །བུ་རམ་མར་དུ་བརྫིས་པ་ཡི། །རིལ་བུ་དག་ནི་མས་ཀྱིས་གཏང་། །ཡང་ན་པི་པི་ལིང་དང་ནི། །དུ་བ་ཚྭ་དང་མར་དུ་སྦྱར། །རེང་བུས་མས་དག་བསུ་བར་བྱ། ཁྱི་ནི་སྒོར་ཕྱུང་སྒོ་ནང་ཕྱག ལྷྭམ་ནི་མདུན་དུ་གདབ་པར་བྱ། །ནི་རུ་ཧ་ཡང་གཏང་བ་འོ། །ལུས་རྔུལ་ལངས་སྙིང་འདོད་པ་དང་། །སྐྱུགས་པ་མི་ཐུབ་འདྲ་བ་ན། །ཕོ་བས་བཤལ་ནི་ཐེག་པས། །སྐྱུག་ཏུ་བཅུག་
221. ལ་གནན་ལ་གཏང་། །ཐུན་བསྐྱུང་ཟས་ཀྱང་ཅུང་ཟད་ཙམ། །ཉུང་ངུ་ཡང་ཡང་གཏང་བར་བྱ། །ཕོ་བ་དག་ལ་དུགས་བྱ་འོ། ཁོང་སྤོས་བྱ་རྨྱང་བྱེད་པ་དང་། །ཟུག་ཅིང་གཟེར་ལ་མིག་རྒོད་རླུང་། །དབུགས་བསྡམས་ཁ་སྣ་བསྡམ་པ་འོ། །ཡང་ན་ཚ་དང་པི་པི་ལིང་། །སྒང་དང་སུག་སྨེལ་བུ་རམ་དང་། །ཆང་དང་སྦྱར་ལ་ཅུང་ཟད་གཏང་། །ཚ་བ་སྐྱེས་ནས་བྱིང་བ་དང་། །ལྟོ་དང་རྒྱུ་མ་ཉོལ་ཉོལ་གཅོད། །དབུགས་རྒོད་ཁ་སྣ་མིག་རྩ་དམར། །རྩ་དྲག་ལུས་པོ་ཟུག་མི་ཚུགས། །འཁྲུ་བ་མ་ཆོད་སོ་དྲགས་ཆགས། །བྲང་དུ་ཆུ་མདལ་ལུས་ཆུར་བཅུག །བསིལ་ཐང་གཏང་ཞིང་འབྲས་ཐུག་གཏང་། །མཁྲིས་པས་དང་ག་མི་བདེ་ཞིང་། ཁ་ཁ་མིག་སེར་མཁྲིས་རྩ་གཏར། །བསིལ་ཐང་ཕོ་བར་རྡོ་དུགས་བྱ། །གཙོ་བོ་དུར་བྱིད་དག་ཡིན་ཏེ། །རོ་སྨད་ན་ཤིས་པ་འོ། །རླུང་མཁྲིས་བད་ཀན་ནད་རྣམས་འཁྲུ། ཁ་དོག་དམར་ལ་རོ་ནི་བསྐ། །ཞུ་རྗེས་ཚ་བར་འགྱུར་བ་ཡིན། །བད་མཁྲིས་འཇུ་བར་བྱེད་པ་སྟེ། །རྩུབ་པས་རླུང་གི་དྭངས་སྙིགས་འཁྲུ། །སྨན་གྱི་སྦྱོར་བ་དག་དང་ནི། །ཆོ་གའི་ཁྱད་པར་ལ་བསྟེེན་ནས། །ནད་རྣམས་ཐམས་ཅད་འཇོམས་པར་བྱེད། །དེ་ཡང་རྣམ་པ་གཉིས་སུ་བཤད། །རྩ་བ་དཀར་པོར་འཕྲོ་བས་འཇམ། །རྩ་བ་དམར་ནག་གཏིང་དུ་ཟུག །མ་འཕྲོས་སྡོང་བུ་ཤིན་ཏུ་རྣོ། །ནད་གཞི་ཆེ་ན་ལྡོག་པར་བསྔགས། ཁྲག་ཏུ་འཁྲུ་བ་དག་ལ་ནི། ཁྱི་ལ་བྱིན་པས་མི་འདོད་པ། །འདོད་པ་ལུས་ཀྱི་ཟུངས་ཡིན་ནོ། །ལུས་ལ་ཆུ་དྲོན་བཀྲུས་པས་འདག །མ་དག་ལུས་ལ་ཆགས་པས་མཁྲིས། ཁྲག་མཁྲིས་སྒོམ་དད་སྙག་པ་དང་། །བརྒྱལ་དང་མྱོས་དང་བྱིང་བ་ལ། །ཀ་ར་སྦྲང་རྩི་རྒུན་ཆུ་དང་། །ལུས་པོ་གྲང་དུ་བཅུག་པར་བྱ། །གསོན་ཁྲག་དྲོད་མོ་གཏང་བར་བྱ། །སོ་མ་རཱ་ཛ་ལས་བཤལ་གྱི་ལེའུ་སྟེ་གྱ་གསུམ་པའོ།། །།དེ་ནས་འཇམ་རྩིའི་གཙོ་བོ་ནི། །སྨད་ཀྱི་སྨད་ནད་ཀུན་ལ་ནི། །ནག་པོ
222. ཚད་དེ་གཅིག་ཐུབ་སྟེ། །ཏིལ་མར་ཆང་དང་སྦྱར་བས་ནི། །བསྐོལ་ནས་ལྒང་ཕུགས་དག་ཏུ་ནི། །གཅེའུ་སོར་ནི་བཅུ་གཉིས་ཚད། །བཏང་བས་སྨད་ཀྱི་ནད་རྣམས་འཁྲུ། ཁྱད་པར་དམུ་དང་སྐྱ་རྦབ་དང་། །རླིག་པར་ཆུ་རླུགས་སེལ་བ་འོ། །ཤི་རི་གཉིས་དང་སྒྲོན་ཤིང་གཉིས། །བཙོང་དང་རྒྱ་སྐྱེགས་དག་དང་ནི། །ཤུ་ཏི་དག་དང་བསེ་ཡབ་དང་། །རྒྱམ་ཚྭ་པི་པི་ལིང་དང་སྒ། །ཕོ་བ་རིས་དང་ཤིང་མངར་དང་། །རྒྱ་སྤོས་དག་དང་སྟར་བུ་དང་། །ར་མཉེ་བ་དང་ཉེ་ཤིང་བ། །རུ་རྟ་ཡུང་བ་གླ་སྒང་དང་། །ཤུག་པ་བ་ལེ་ཀ་དང་ནི། །མར་དང་བུ་རམ་འཇམ་རྩི་ཡིས། །སྨད་ཀྱི་ནད་རྣམས་སེལ་པ་སྟེ། ཁྱད་པར་སྐྱ་རྦབ་དག་ལ་འོ། །ཡང་ན་ཨ་རུ་ར་དང་ནི། །བ་རུ་དང་སྐྱུ་རུ་ར། །སྒ་དང་བཅའ་ལྒ་བསྐོལ་བ་ནི། །མར་དང་བུ་རམ་སྦྱར་བ་ཡིས། །འཇམ་རྩིས་རླུང་ནད་རྟུག་སྐམ་སེལ། །ཡང་ན་ནག་པོ་ཚན་དེ་དང་། །རུས་རྙིང་གདུས་པའི་ཁུ་བ་དང་། །ཏིལ་མར་ཆང་དང་སྦྱར་བ་ཡིས། །སྨད་ཀྱི་ནད་ལ་མཆོག་ཏུ་འོ། །ཡང་ན་འབྲས་བུ་གསུམ་གྱི་མར། །ནག་པོ་ཚན་དེ་ཆང་དང་སྦྱར། །རླུང་འཇིལ་རྒས་པ་སྲ་བ་དང་། །སྨད་ཀྱི་ནད་ལ་མཆོག་ཏུ་འོ། །ཡང་ན་རྩ་བ་ལྔ་ཡི་མར། །ནག་པོ་ཚན་དེ་དག་དང་ཆང་། །སྦྱར་བས་སྨད་ཀྱི་གྲང་བ་འཇོམས། །ཡང་ན་ཏིག་ཏའི་སྨན་མར་དང་། །ནག་པོ་ཚན་དེ་ཆང་དང་སྦྱར། །མས་བཏང་འཇམ་རྩི་འདི་ཡིས་ཐུབ། །མཁྲིས་པའི་རྟུག་སྐམ་སེལ་བར་བྱེད། །ཤ་རོ་སྐྱེས་དང་དང་ག་བདེ། །བཙོད་དང་རྒྱ་སྐྱེགས་སྒྲོན་ཤིང་གིས། །རྩ་ཡི་ལམ་རྣམས་འབྱེད་པར་བྱེད། །རྒྱ་སྤོས་དེ་བ་སྟར་བུ་དང་། །ཤིང་མངར་གླ་སྒང་རྩ་ནད་སེལ། །ཤུ་ཏི་བསེ་ཡབ་རྒྱ་ཚྭ་ཡིས། །རྒྱུ་ལོང་མདུད་པ་གྲོལ་བར་བྱེད། །སྒ་དང་ཕོ་བ་རིས་ཀྱིས་འཇུ། །ནག་པོ་ཚན་དེ་ནད་རྣམས་འཁྲུ། །སྨན་མར་ཚན་དེ་དང་བཅས་པས། །བཀྲུ་འཇམ་སྨད་དང་དབུ་དག་ཏུའགྱུར་བ་འོ། །ཚན་དེ་མེད་ན་ལེགས་འཇམ་སྟེ། །ལེགས་འཇམ་རླུང་ནི་ཆེ་བ་དང་། །ལུས་ཟུངས་ཟད་པ་དག་ལ་འོ། །འཁྲུ་འཇམ་སྨད་དང་དམུ་དག་
223. ལོའུ། །དུར་བྱིད་དག་དང་སྒྲོན་ཤིང་དང་། །ཤིང་མངར་རྩ་ནི་དཱུར་བ་དང་། །པུ་ཙེ་ཤེལ་དང་འོ་མ་དང་། །སྨན་མར་སྦྱར་བའི་འཇམ་རྩིས་ནི། །འཁྲུ་བ་ཆོད་དེ་གཞང་འབྲུམ་ལ། །རྡོ་དུག་སྣུམ་བསྐུ་འཇམ་རྩི་གཏང་། །སོ་མ་རཱ་ལས་འཇམ་རྩིའི་ལེའུ་སྟེ་གྱ་བཞི་པའོ།། །།བཤལ་དག་ཐུན་ཆུང་མ་ཕིགས་དང་། །སྨན་ལྷག་འོར་དུ་ལུས་པ་དང་། །འཕྱན་དང་ཕྱི་ས་ཆུ་སྲི་སྡོམ། །ལྟེ་བ་ཆུ་སོ་ན་བ་ལ། །ནི་རུ་ཧ་ནི་གཏང་བར་བྱ། །དམར་པོ་གཅིག་ཐུབ་ཚན་དེ་ཡི། །ཕྱེ་དང་མར་ནག་ཆང་དུ་བསྐོལ། །འཁྲུ་བ་དག་ལ་མཆོག་ཏུ་འོ། །རུ་རྟ་ཟླ་འོར་ཞོ་ཤ་དང་། །ནག་པོ་ཚན་དེ་མས་གཏང་ངོ་། །དུར་བྱིད་ཨ་རུ་ར་དང་ནི། །བ་གཅིན་སྦྱར་བ་གཉིས་ཀ་གཏང་། །རླུང་ཤས་ཆེ་བར་གྱུར་པ་ལ། །སླེ་ཏྲེས་སྨྱུག་མའི་ལོ་མ། །སུ་ཏི་ཀ་རན་ཏ་ཤུག་པ། །ཐང་ཤིང་དང་ནི་མ་དང་། །སུ་ཏི་ཀ་རྣམས་བ་གཅིན་སྦྱར། །བསྐོལ་ཏེ་བུ་རམ་ཏིལ་མར་དང་། །རྒྱམ་ཚྭ་དག་དང་སྦྱར་བ་འོ། །ཡང་ན་དམར་པོ་གཅིག་ཐུབ་དང་། །རྒྱམ་ཚྭ་པི་པི་ལིང་དང་ནི། །ཆང་དང་མར་ནག་སྦྱར་ལ་གཏང་། །གྱེན་དུ་རླུང་ལོག་རྒྱུ་སྨད་སྡོམ། །རྟུག་སྐམ་རྒྱུ་སྨད་འཁྲིལ་བ་དང་། །ལོང་ནད་ཟུག་གཟེར་སྒྲ་ཅན་དང་། །ཕོ་ལོག་དྲག་པོ་སྦྱོངས་མ་ཕིགས། །ཡས་ཀྱི་མི་ཐེག་དག་ལ་ཕན། །ཡང་ན་དུར་བྱིན་ལྕུམ་རྩའི་ཕྱེ། །དམར་པོ་གཅིག་ཐུབ་ཕྱེ་མར་སྙོམས། །བ་ཆུ་མར་ནག་བསྐོལ་བ་དང་། །སྦྱོངས་མ་ཕིགས་པས་ལྟོར་ལུས་དང་། །ཡར་སྐྱུགས་མར་ལ་མི་ཕིགས་དང་། །སྨད་ཀྱི་ནད་ནི་འཁྲུ་བར་བྱེད། །ཡང་ན་དུད་པ་ལྕུམ་རྩ་དང་། །ཆང་དང་སྦྱར་ལ་མ་ལས་ཀྱིས་གཏང་། །མ་ཕིགས་གདིངས་པ་དག་ལ་འོ། །སྒང་དང་པི་པི་ལིང་དང་ནི། །ཕོ་བ་རིས་དང་ཙི་ཏྲ་ཀ།།དབྱི་མོང་ལྡུམ་བུ་རྒྱམ་ཚྭ་དང་། །ཤིང་ཀུན་གོ་སྙོད་ཤུ་དག་དང་། །ཨ་འབྲས་སྲ་འབྲས་དག་དང་ནི། །བ་ཆུ་མར་དང་སྦྱར་ཏེ་གཏང་། །རྐེད་པ་
224. ཁོལ་ཞིང་ན་བ་དང་། །མཁལ་ནད་འབྱང་དུ་མ་བཏུབ་དང་། །གྲང་བ་སྨད་དུ་ཆུ་སྲི་དང་། །ཉལ་པོ་མི་ནུས་རྒུ་རུར་སོང་། །རླིག་པ་སྐྲངས་དང་གཞང་འབྲུམ་དང་། །བུད་མེད་མངལ་ན་ནད་ཡོད་དེ། །བུ་མི་ཆགས་དང་གྲང་ནད་སེལ། །ཡང་ན་ཤུག་པ་རྒྱ་སྤོས་དང་། །འཇམ་འབྲས་དང་ནི་སྲ་འབྲས་དང་། འོ་མར་ཁུར་བསྐོལ་བ་ནི། །ཟླ་མཚན་འཛག་དང་བུ་མི་ཆགས། །བཤལ་ནས་ནད་དུ་གྱུར་པ་སེལ། །ཡང་ན་རྩ་བ་ལྔ་དང་ནི། །སོ་ཆ་དག་དང་རྒྱམ་ཚྭ་དང་། །དུར་བྱིད་ཁ་རུ་ཚྭ་དང་ནི། །ཤ་ཁུ་དག་དང་སྦྱར་ལ་གཏང་། །རླུང་དང་གྲང་བ་ཐམས་ཅད་དང་། །དྲི་ཆེན་དྲི་ཆུ་འགོག་པ་སེལ། །བཟང་དྲུག་འབྲས་བུ་གསུམ་དང་ནི། ཁ་རུ་ཚྭ་དང་ཙ་བྱ་ལྡུམ། །ཙི་ཏྲ་ཀ་དང་དུར་བྱིད་ཕྱེ། །རུས་ཁུ་དག་དང་སྦྱར་ལ་གཏང་། །བད་ཀན་སྨུག་པོ་སྐྱུགས་པ་དང་། །རྒྱུ་གཟེར་ནད་འཕྲོ་ལུས་པ་དང་། །ལོང་ནད་མཆེར་ནད་སྦོ་བ་དང་། །བེ་སྣབས་གྱེན་དུ་སྐྱུག་པ་དང་། །སྒྲེགས་པ་དྲི་མི་ཞིམ་པ་དང་། །རླིག་རླུགས་ཆུ་སེར་དག་ལ་ཕན། །གུ་གུལ་དཀར་པོ་གུར་གུམ་དང་། །སྣང་མ་སྒྲོན་ཤིང་བ་ཤ་ཀ །བྲག་ཞུན་དག་གི་ཐང་གཏང་སྟེ། །ལྕུམ་རྩ་དུར་བྱིད་དག་དང་ནི། །དམར་པོ་གཅིག་ཐུབ་ཆང་སྦྱར་གཏང་། །མཆིན་རྒུད་མཆིན་ནད་ཕོ་བར་ལྷུང་། །གླང་ཐབས་མཆིན་པ་ཁྲག་གིས་རྒྱས། །མིག་ཚག་ཚ་བས་འཁྲུ་བ་སེལ། །ད་ཏྲིག་ཁ་རུ་ཚྭ་དང་ནི། །རྒྱམ་ཚྭ་རྒྱ་ཚྭ་ན་ལེ་ཤམ། །དུར་བྱིད་དག་དང་སྦྱར་ལ་གཏང་། །མས་གཏང་དམར་པོ་གཅིག་ཐུབ་གཏང་། །ཁོང་དུ་གཏོང་བ་དམར་པོ་ཡང་། །ཕོ་བའི་དྲོད་ཆུང་ཟས་མི་འཇུ། །སྒྲེགས་དང་ཕོ་བ་ལྕི་ལ་གཏང་། །སོ་མ་རཱ་ཛ་ལས་ནི་རུ་ཧའི་ལེའུ་སྟེ་གྱ་ལྔ་པའོ།། །།དེ་ནས་སྐྱུགས་དང་སྣ་ཡི་འདྲེན། །ཉ་དུག་དཀར་པོའི་རྩ་བ་བསྐམས། །བྱིས་པའི་ཆུ་འམ་བ་ཆུ་འམ། །འོ་མ་དག་ཏུ་བསྐོལ་ལ་གཏང་། །དུག་དང་མ་
225. ཞུ་བད་ཀན་དང་། །དྲག་པོར་འཁྲུ་བ་དག་ལ་ཕན། །ཡང་ན་སྦྱར་ཚེ་དཀར་པོ་དང་། །བ་ཆུ་འོ་མ་དེ་བཞིན་གཏང་། །ཡོན་ཏན་མ་ཞུ་བད་ཀན་དང་། །བཤལ་མ་ཆོད་པ་དག་ལ་འོ། །ལྕུམ་རྩ་ཡུངས་ཀར་བུས་པའི་ཆུ། །སྦྱར་བས་བད་ཀན་བེ་སྣབས་ལ། །མ་ཞུ་གློ་ནད་ཁྲག་ནད་སེལ། །མ་ཧ་གོ་ར་གྲིབ་སྐམ་དང་། །གྲི་ཧ་གྲིབ་སྐམ་དག་དང་ནི། །ཆུ་དང་དྲི་ཆུ་སྙོམས་ནས་མཉེས། །ཆང་དང་དབྱི་མོང་མར་སྦྱར་བས། །མགོ་ཡི་ཆུ་སེར་འདྲེན་པར་བྱེད། །གློ་ཡི་གྱེན་བཤལ་ཚེ་ཁཎྚ། །ལྕེ་པོག་དཀར་པོ་གླ་སྒང་དང་། །ཞ་ཤྭ་གནྡྷ་སྟར་བུ་དང་། །སྦྲང་རྩི་ཀ་རང་སྦྱར་ལ་གཏང་། །གློ་ནད་འབྱང་དུ་བཏུབ་པ་དང་། །གློ་ནད་རྣག་དང་ཆུ་སེར་ཡོད། །ལྟོ་རྒྱབ་གཟེར་ལ་ལྟོར་གཏང་སྟེ། །ལྡོང་རོས་ཤུ་དག་སྦྱང་མཚེ་ཁཎྚ། །སྤོ་ནག་སེའུ་བྱས་བརྔུབ་ཏུ་གཞུག །གློ་རྩ་གྱེན་ལ་ཟུག་པ་འོ། །སོ་མ་རཱ་ཛ་ལས་སྣ་བཤལ་གྱི་ལེའུ་སྟེ་གྱ་བདུན་པའོ།། །།དེ་ནས་རྩ་སྦྱོངས་བསྟན་པ་ལ། །རྒྱ་ཚྭ་སྡིག་པ་ཀ་ཀ་རུ། །སུག་སྨེལ་མཚལ་དང་པད་མེ་དང་། །ཕྱེ་མ་ཆང་དུ་མཉེས་ལ་གཏང་། །ལོག་ན་དོམ་མཁྲིས་ནག་པོ་མཚལ། །ཆང་ལ་བཏབ་པས་ཞི་བར་འགྱུར། །མཁལ་ནད་མཛེ་དང་ཕོལ་འབྲས་དང་། །བུད་མེད་ཚབས་དང་རིམས་ལ་འོ། །ཡང་ན་རྒྱ་ཚྭ་ཕོ་ཚུམ་གཅིག །པད་མེ་དག་དང་མཚལ་དང་ནི། །པི་པི་ལིང་དང་ཧ་ཤིག་དང་། །ཕྱེ་མ་ཆང་དུ་བཏབ་ལ་གཏང་། །སྣ་ལ་ཤིང་མངར་དོམ་མཁྲིས་དང་། །ལོག་ནོན་པི་པི་ལིང་གིས་བྱ། །རྒྱ་ཚྭ་སུག་སྨེལ་ཕག་མགོ་དང་། །གཤའ་ཙེ་པད་མེ་ཀ་ཀ་རུ། །དེ་ནས་སྦྲང་རྩིའི་རིལ་བུ་གཏང་། །ཚད་ནི་སྲན་མ་ཆེ་ཚད་ཙམ། །རབ་འབྲིང་ཐ་མ་བཅུ་དང་བདུན། །ཐ་མ་ལྔ་དག་གཏང་བར་བྱ། །ཡང་ན་དར་མཚུར་ཧ་ཤིག་དང་། །རྒྱ་ཚྭ་མཚལ་དང་སྡིག་པ་དང་། །པད་མེ་གསེར་གྱི་ཕྱེ་མ་གཏང་། །ཕོལ་དང་བད་ཀན་མཁལ་ནད་དང་། །དུག་དང་ཕོ་སྲིན་བད་ཀན་
226. དང་། །མཆིན་པའི་ནད་དང་རྩ་འགྲམས་དང་། །འབྲས་དང་མཚེ་ནད་སེལ་བར་འགྱུར། ཁྱད་པར་མོ་ཡི་ནད་རྣམས་སེལ། །གློ་རྩ་དག་ལ་མཚལ་དང་ནི། །ནད་ཏྲ་དར་མཚུར་གཏང་བར་བྱ། །སྙིང་ལ་སྦལ་རྒྱབ་དར་མཚུར་དང་། །ཀུ་ཀར་ནད་ཏྲ་སྦྱར་ལ་གཏང་། །མཆིན་པ་དག་ལ་དར་མཚུར་དང་། །གུར་གུམ་བྱང་པ་གཏང་བར་བྱ། །མཁལ་མ་དག་ལ་ཧ་ཤིག་པ། །མཚལ་དང་རྒྱ་ཚྭ་དར་མཚུར་དང་། །ནད་ཏྲ་དག་ནི་གཏང་བར་བྱ། །མཆེར་པ་དག་ལ་དར་མཚུར་དང་། །མཚལ་དང་བྱང་པ་གཏང་བར་བྱ། །མ་ཕིགས་མཚལ་དང་གུར་གུམ་དང་། །ག་པུར་ཅུ་གང་གློ་ལ་འོ། །གུར་གུམ་ཁབ་ལེན་སྦལ་རྒྱབ་དང་། །ག་པུར་མཆིན་པ་དག་ལ་འོ། །ཞོ་ཤ་ག་ཕུར་ཐལ་ཆེན་དང་། །རྟོ་ཐལ་རུ་རྟས་སྙིང་ལ་འོ། །སྦལ་རྒྱབ་གཉིས་དང་ཁབ་ལེན་དང་། །དངུལ་རྡོ་སེར་པོ་ཁྲག་རྐང་དང་། །དེ་རྣམས་མཆེར་པ་མཁལ་མ་ལའོ། །སྐྱེས་པ་དག་ལ་ཐུན་མོང་ནི། །བུ་ག་དགུ་དང་རླུང་མཁྲིས་ཀྱི། །སྲིན་དང་ཐུན་མོང་རྩ་དག་ཀྱང་། །ཁྱད་པར་བུ་ག་གསུམ་དང་ནི། །སྲིན་ནི་བརྒྱ་དེ་མིག་དང་སྣ། ཁ་ན་གཅིག་དང་ནུ་མ་གཉིས། །བསྔན་ན་གཅིག་དང་བརྒྱད་དག་གོ་ །བུ་སྣོད་ཆུ་བུག་ཐུན་མོང་ངོ། །སྐྱེས་པའི་ས་བོན་རྩ་འབྲུབ་ནང་། །བབ་ཅིང་བུད་མེད་མངལ་དུ་འགྲོ །ཀླད་པའི་སྙིང་ལས་བབ་པ་འོ། །རྩ་ནི་བཅུད་འབབ་ཐུན་མོང་སྟེ། །སྲིད་པའི་འཁོར་ལོའི་རྩ་དག་ནི། །བུ་སྣོད་ཁ་ན་ཡོད་པ་སྟེ། །སྐྱེས་པ་དག་ལ་ཁྱད་པར་ནི། །རླུང་མཁྲིས་བད་ཀན་ནད་གསུམ་ལྷག །རང་བཞིན་ཁྲག་ནི་དམར་བ་སྟེ། །རླུང་ནི་དམར་ནག་ཚིག་པ་འོ། །མཁྲིས་པ་སེར་པོ་གར་བ་འོ། །བད་ཀན་སྐྱ་སེར་འབྱར་བ་འོ། །བུས་དག་ལ་སྐྱ་སེར་ཏེ། །རྒས་ནས་དམར་ནག་ཁྲག་ཆུ་འདྲ། །དར་མ་དག་ནི་དམར་ལ་སེར། །ཁུ་ཁྲག་ཟད་པ་ཤ་སྐམ་སྟེ། །དེ་ལས་བཟློག་པ་བུས་པ་དང་། །རྒས་པ་དར་མ་དག་ལ་ནད། །སྐྱེས་པའི་ས་བོན་དབྱེ་བ་མེད། །བུད་མེད་ཁྲག་ནི་སྐམ་པ་ན། །བྲང་རུས་ན་ཞིང་ཤ་སྐམ་ན། །ཟླ་མཚན་ནད་དུ་
227. སོང་བ་འམ། །ཡང་ན་རྒས་པ་དག་ཡིན་ནོ། །ནུ་མ་རྒྱས་དང་བཞིན་ཡང་རྒྱས། །ཟླ་མཚན་དག་ནི་རྒྱས་པ་འོ། །མིག་འགུལ་དཀུ་ནི་ཡོ་བ་དང་། །ཟླ་མཚན་ལངས་པའི་མཚན་མ་ནི། །བཞིན་དམར་འདོད་པ་ལངས་པ་འོ། །བུ་ཆགས་འདོད་པ་ཆུང་བ་འོ། །ཟླ་མཚན་རྟག་ཏུ་འཛག་པ་ལ། །བཅུད་དང་དྲོད་ཀྱི་སྨན་མར་གཏང་། །བད་ཀན་དག་ཀྱང་དེ་བཞིན་ནོ། །དྲི་བཅུད་དག་དང་སྣ་རིབ་ཁྲག་ །ནིམ་པའི་ཆུ་དང་སྦྱར་བ་འོ། །བུ་མོ་ཡོད་ན་གཡོན་ན་འདུག ཁོང་ན་བུ་ཡོད་ལྟོ་སྐྱ་ན། །བུས་པ་རླུང་ཤས་ཅན་དུ་སྟེ། །ཤ་ཆུང་གཉིད་ཆུང་ཡང་བ་འོ། །དྲོད་ཆེ་མཁྲིས་པ་ཆེ་བ་སྟེ། བཅུད་བསྟེན་ཤ་ཆེ་བད་ཀན།མན་ཅན། །ནུ་མ་གཡས་འབབ་གཡས་པ་ཆེ། །དཀུ་ཡང་གཡས་མཐོ་གཡས་པ་ལྕི། ཁྱོ་ག་དག་དང་ཕྲད་ན་དགའ། །གཡས་འགུལ་ཁྱེ་འུ་སྐྱེ་བ་འོ། །ནུ་མ་གཡོན་འབབ་ཆེ་བ་དང་། །ན་ཚ་ཆེ་ཡང་གཡོན་པ་མཐོ། །མ་ལ་དགའ་ཞིང་གཡོ་ལྕི་མཐོ། །ས་འཇམ་རྐང་རྗེས་གཡོན་པ་གསལ། ཕོ་མོའི་རྟགས་སུ་ཤེས་པར་བྱ། །མྱུར་དུ་བུ་སྐྱེ་ནུ་མང་ཞིང་། །འདུག་མི་ཚུགས་ཏེ་སྨད་ལྕི་དང་། །བྱ་རྨྱང་དག་ནི་བྱེད་འདོད་པའོ། །བུ་ཕྱིན་ནས་ནི་གོང་བཞིན་བྱ། །ཤ་མ་དག་ནི་མ་ཕྱིན་ན། །སྲོག་ཆགས་གྭ་དོར་དག་དང་ནི། །ནིམ་པ་དང་ནི་ད་དུ་དང་། །ལྕམ་པ་ཕྱི་ཤ་ལག་དང་ནི། །རྐང་པ་དག་ལ་གདགས་པར་བྱ། །མཉམ་པོ་དག་ཏུ་ལངས་ནས་ནི། །དཔུང་པ་གཉིས་ལ་བཟུང་ལ་སྤྲུག །རང་གི་རྐང་བ་གཡས་པ་བརྡེག །ཡང་ན་བྱ་མ་བྱིལ་གྱི་ཤ། །རྐང་པ་དག་ལ་གདགས་པར་བྱ། །སྟག་མའི་ཤན་དང་ཡུངས་ཀར་དང་། །བྱི་ཙེ་ལག་དང་རུ་རྟ་དང་། །བལ་བུ་ཆང་དུ་བགྲུངས་པ་ནི། །མཆོག་ཏུ་དེ་ལ་བསྔགས་པ་འོ། །རླུང་ལ་དྲོད་དང་མཁྲིས་པ་བསིལ། །བད་ཀན་རྩུབ་དང་ཚ་བ་འོ། །དུད་ཁུ་འདྲ་བ་ཉམས་པ་ལ། །མཚལ་དང་བཙོད་དང་རྒྱ་སྐྱེགས་དང་། །སྲུ་སྲུ་རྩ་བ་མར་བསྐོལ་བླུད། །རྣག་ཏུ་རུལ་ནས་འཛག་པ་ལ། །ལུག་མིག་རྒྱ་ལྕང་ལོ་མ་དག མར་དུ་བསྐོལ་ལ་བླུད་པར་
228. བྱ། །བུད་མེད་འདོད་ཆགས་རང་བཞིན་གྱིས། །སེམས་འཕྱོ་ཚིག་པ་ཟ་བ་དང་། །སྙིང་མི་དགའ་དང་གླལ་བ་དང་། །ཟས་མི་འདོད་དང་གཉིད་ཆེ་དང་། །ཡང་ན་འཕྱོས་པ་དག་ཏུ་འོ། སྐྲན་དང་རྩ་ཡི་ནད་དག་དང་། །སྲིན་བུ་དག་ཏུ་མངལ་ནད་སྐྱེད། །སྟོད་དུ་དྲོད་ཤོར་མངལ་འཁྱགས་པས། །མངལ་ནང་ཕུར་མ་དག་ལས་ནི། །ཆུ་སེར་རྟག་ཏུ་འཛག་པ་སྟེ། །ཡང་ན་བུས་པ་དག་རྗེས་ལ། །ཁྲག་ཞམ་གྲང་བས་སྐྲན་དུ་སྟེ། །སྨད་སྦོས་ལྡང་དུབ་དག་ཏུ་ན། །བྱི་ཚང་ཁུང་ནི་ཤར་བལྟོས་ནས། །ས་བླངས་ཆང་གིས་བརླན་པའི་དུགས། །ཡང་ན་སོ་ཕག་དག་གི་དུགས། །བྱི་སྤུ་དག་དང་ཏིལ་སྦྱར་ལ། །སྨད་དུ་རླུང་ལ་དུགས་བྱ་འོ། །སྟོད་བརྒྱངས་ནས་ནི་ན་བ་ལ། །སྟོད་དུ་ཅུང་ཟད་གཏར་བར་བྱ། །སྨད་དུ་རྣག་ཁྲག་འཛག་པ་ལ། །ལུས་ཤ་སྐམ་ཞིང་དབུགས་རྒོད་དང་། ཁྱོད་གས་མངལ་ནད་དྲག་པས་སྐྲན། །གདོང་ཤ་ནག་སྨུག་བེམས་པོ་དང་། །ཚིགས་གཞི་འཁུམས་དང་སྐྲངས་པ་དང། །ཡང་ན་རུས་མིག་ཤ་རུས་བྱེ། །ཡང་ན་ཤ་རུས་བྱེ་བ་སྙོམ། །མགོ་བོ་འཁོར་ཞིང་མགོ་བོ་ན། །ཡང་ན་སྨད་ཁོལ་འཕྱེས་པ་དང་། །སྤོ་འཁྲོག་དྲག་ཏུ་འབྱུང་བ་ནི། །བུས་པ་ཁྲག་རྗེས་མཁར་བ་འོང་། །དེ་རྣམས་ཀུན་ལ་རྩ་བཤལ་དང་། །ལུམས་ནི་མཆོག་ཏུ་བསྔགས་པ་འོ། །འབྲུ་སྣ་མེ་ཏོག་སྣ་ཚོགས་ལུམས། །འབྲས་བུ་གསུམ་དང་རྩ་བ་ལྔ་། །སྒོག་སྐྱ་དག་གི་སྨན་མར་གཏང་། །བྲག་ཞུན་རྒྱམ་ཚྭ་ཁ་རུ་ཚྭ། །ཨ་ཤྭ་གན་ངྷ་པི་པི་ལིང་། །བུ་རམ་དག་གི་ལྡེ་གུ་གཏང་། །རྩ་ལས་ནད་དུ་གྱུར་པ་ནི། །ནུ་ཞོ་རྩ་མིག་དག་ཏུ་རྒྱས། །མངལ་དུ་ལྷུང་བས་ཟླ་མཚན་ནོ། །ཆུ་སེར་འཛག་ཅིང་ཆུ་ཁ་སྙི། །སྨད་གྲང་སྦོ་ཞིང་རྐང་པ་གྱལ། །ནུ་ཞོ་ཚབས་སུ་གྱུར་པ་ལ། །ལྔ་པ་བདུན་པ་བསྲེག་དང་དུགས། །གཏར་བ་དག་ནི་སྦང་བར་བྱ། །བྲག་ཞུན་ཕ་བ་ལུག་མུར་བ། །གཟེ་མ་ར་སྣ་མཱུ་ལ་དང་། །སྤང་རྒྱན་སྦྲང་རྩི་ལྡི་གུ་གཏང་། །གླང་རྔོས་ཆུ་ཟེར་རྩ་མིག་རྒྱས། །མངལ་དུ་ཁྲག་མཁར་སྨད་ལྕི་འཁྲོག །དང་ག་མི་བདེ་འགྲོ་མི་
229. ནུས། །གདུགས་བྱ་རྩ་ཡི་བཤལ་གཏང་ངོ་། །བཤལ་རྗེས་དུགས་བྱ་ལོང་རྩ་གཏར། །ཡང་འོལ་མོ་སེ་དང་ནི། །ཤ་རུ་བསྲེགས་པའི་ཐལ་བ་དང་། །རྒྱ་ཚྭ་དག་གི་ཕྱེ་མ་ནི། །ཆང་དང་སྦྱར་ལ་གཏང་བར་བྱ། །དེ་ནས་ལོང་རྩ་དག་ཀྱང་གཏར། །ཟླ་མཚན་ཆད་པས་སྟོད་དུ་དྲངས། །ནུ་མར་སྐྲངས་པས་སྐྲང་ཞིང་འབྲས། །ཚིགས་པ་བདུན་པ་ཁ་གསུམ་བསྲེག །ཀུར་གུམ་བདུན་པ་གཏང་བར་བྱ། །ཚ་གྲང་འདུས་པ་ཟླ་མཚན་རྩར། །ཚ་བ་ཆེ་ཞིང་རུ་ཤིང་ན། །དེ་ལ་བསིལ་གྱིས་བཅོས་པར་བྱ། །མགོ་འཁོར་སོ་ན་རྣ་བ་འུར། །ལུས་པོ་ཞིག་པ་ལྟ་བུ་ལ། །མིག་ནི་ཚག་པ་དག་དང་ནི། །སྨན་མར་དུགས་དག་བྱ་བ་སྟེ། །ཀུན་ལ་རྩ་བཤལ་མཆོག་ཏུ་འོ། །སྤྱི་བོ་གཙུག་དང་ལྟ་ཟུར་བསྲེག །བཅུད་དག་རྟག་ཏུ་འཛག་པ་ལ། །མདངས་ཤོར་ཁ་དོག་དཀར་བ་ལ། །རྒྱ་སྤོས་དག་གི་ཐང་གཏང་སྟེ། །བཅུ་གསུམ་བཅོ་ལྔ་བསྲེག་པར་བྱ། །རྐང་པའི་ནང་ཁོལ་ཐུར་གང་དང་། །མཐེ་བོང་མཛུབ་བར་ཐུར་གང་བསྲེག །དེ་ལ་མངལ་ནད་སྲིན་བུ་ནི། །མངལ་སྲིན་མངལ་ཀྱང་ཟ་ཕྲུགས་པས། །སྨད་དུ་སྐྲངས་དང་རྒྱུ་སྡོམ་དང་། །ལར་ན་རྩ་བཤལ་ལོང་རྩ་གཏར། །དུགས་དང་བསྐུ་མཉེ་བྱ་བ་འོ། །ཟ་ཞིང་ཕྲུགས་པས་སྲིན་ནད་སེལ། །གཞང་ཀ་ཕྱིར་སློག་སྐྲངས་པ་ལ། །བྱི་ཏང་ཀ་དང་སྤང་རྒྱན་རྩ། །སྒོག་སྐྱ་ཕུར་མོང་པི་པི་ལིང་། ཁ་རུ་ཚྭ་དང་ཤིང་ཚྭ་སྒ། །མར་དུ་སྦྱར་ལ་བུ་རམ་དང་། །ཡང་ན་བྱི་ཏང་ཀ་དང་ནི། །ཕུར་མོའི་ཐལ་བ་སྒོག་སྐྱ་སྦྱར། །ཡང་ན་གཡེར་མ་དག་དང་མར། །གཏང་བས་སྲིན་ནད་ཞི་བར་བྱེད། །ཚབས་ནི་གློ་སྙིང་མཆིན་ལ་འགྲོ། །རྩ་ཡི་མཛེ་རུ་འགྲོ་བ་ཡོད། །རྒྱ་ཚྭ་དང་ནི་སྡིག་པ་དང་། །མཚལ་དང་པི་པི་ལིང་དང་ནི། །སུག་སྨེལ་པད་མའི་ཕྱེ་མ་དག ཆང་ངམ་ཆུ་ལ་རྟ་བྱ་འོ། །ལོག་ནོད་དོམ་མཁྲིས་ཤིང་མངར་རོ། །དུར་བྱིད་ཐར་ནུ་རེ་ལྕག་པ། ཁ་རུ་ཚྭ་དང་ལྕེ་མྱང་ཚྭ། །པི་པི་ལིང་དང་པད་མེ་དང་། །རྡོ་སྨན་མཉམ་པར་གསུམ་པ་འོ། །བདུན་དང་ཤ་
230. ཆེན་མཉམ་པ་འོ། །ནད་རྣམས་ཐམས་ཅད་འཁྲུ་བར་བྱེད། ཁྱད་པར་བུད་མེད་ནད་ལ་འོ། །ཐར་ནུ་རེ་ལྕག་པ་དང་ནི། །དུར་བྱིད་ཤོ་མོང་ཁྲོན་བུ་དང་། །དན་ད་རོག་པོ་དང་ག་དང་། །ལྕུམ་རྩ་སྐྱེར་པའི་བར་ཤུན་དང་། །པི་པི་ལིང་དང་ཁ་རུ་ཚྭ། །ཨ་རུ་ར་དང་སྦྱར་བས་ནི། །ཐར་ནུ་ཞོ་གཅིག་གཉིས་པོ་ཕྱེད། །ཀ་ར་དག་དང་སྦྱར་ལ་གཏང་། །རྟ་ནི་དར་བ་ཆུ་ཡིས་བྱ། །སྐྱུག་པ་ཅུང་ཞིག་བསྐོལ་ལ་གཏང་། །ནད་རྣམས་འཁྲུ་བའི་རྩ་བཤལ་ཏེ། ཁྱད་པར་མོ་ནད་དམུ་དང་ནི། །དུག་ལ་ཤིན་ཏུ་བསྔགས་པའོ། །སོ་མ་རཱ་ཛ་ལས་རྩ་སྦྱོངས་ཀྱི་ལེའུ་སྟེ་གྱ་བརྒྱད་པའོ།། །།སེང་ལྡེང་མུ་ཟི་སྤྱི་ཞུར་དུགས། །ལྕུམ་རྩ་མྱང་ཙི་སྤྲས་དང་ནི། །མཁྲིས་པ་ཅན་ལ་ཨ་རུ་ར། །ཙཎྜན་དཀར་པོ་གུ་གུལ་དང་། །སྡིག་པ་དཀར་པོ་ཁྲག་ནད་ལའོ། །ག་ཕུར་དག་དང་རྒྱ་ཚྭ་དང་། །ཀ་ར་གསུམ་ནི་འདུས་པ་ལའོ། །སྒོག་པ་ཤིང་ཀྱུན་འབྲས་བུ་གསུམ། །འབྲུ་བཅས་རླུང་ལ་ཕན་པ་སྟེ། །མས་ཀྱི་རྟིང་ལ་ཤེལ་ཐང་གཏང་། །ཨ་རུ་ར་དང་ལྕུམ་རྩ་ཀྱི་ལྕེ་ཧོང་ལེན་ནི། །ཨ་རུ་ར་དང་ཀ་ར་སྦྱར་བས་ཁྲག་ལའོ། །ཨ་རུ་ར་དང་དུར་བྱིད་ཀུན་ཏུ་རྒྱུག་པ་སྟེ། །འབྲས་བུ་གསུམ་གྱི་ཐང་དང་འོ་མར་སྦྱར་བ་སྟེ། །དུར་བྱིད་གུར་གུར་ཞོགས་པའི་ཆུ་དང་ཁྲག་ལ་གཏང་། །ཆ་བཞི་གདུས་པའི་ཐང་དུ་ཤིང་ཚྭ་དུག་མོ་ཉུང་། །སོ་ཆ་ཕྱེ་མ་བཏབ་པས་ཁྲག་གི་སྐྱུགས་ལ་བསྔགས། །སོ་ཆའི་ཐང་དུ་རྒྱ་ཚྭ་ཁ་རུ་ཚྭ། །དུག་མོ་ཉུང་གི་ཕྱེ་མ་གཏང་། །རྒྱམ་ཚྭ་དུག་མོ་ཉུང་གི་ཕྱེ། །ཞོ་ག་ཆུ་དང་སྦྱར་བས་སྐྱུགས། །ནད་གཞི་འཁྲུགས་དང་སྨན་མི་འཕྲོད་པའི་ཉེས་པ་འདིས། །ལྟོ་རུ་སྣུམ་མང་བད་ཀན་བེ་སྣབས་ལ། །སྣུམ་མང་བད་ཀན་རླུང་དང་སྨན་ཐབས་སྐྱུགས། །ཟས་མ་བཀུག་པས་ལྟོ་ན་ངན་སྐྱུགས་མང་། །སྣུམཡོད་པི་པི་ལིང་སོགས་བད་ཀན་སྐྱེད་སྨན་མང་། །སྐྱུགས་བྲོ་མི་ཞིམ་སྨན་མང་ཐོགས་མེད་
231. མྱུར་དུ་སྐྱུགས། །ཉེས་པ་དེ་ཆུང་སྐྱུགས་མི་གཞུག་ཅིང་དྲོད་བྱིབས་ཏེ། །སྣ་ནས་གསུར་བདུག་ནམ་ཟླ་ཚ་དུས་སྣུམ་མང་ཉེན་པ་ལ། །ལུས་ལ་ཆུ་སེར་མང་ཡོད་རླུང་ཆེ་ཤིན་ཏུ་སྐྲངས། །མོག་མོག་པོ་ལྕི་དྲག་པ་མི་གསལ་དང་། །ཉེས་པ་དེ་སྲི་སྣ་མའི་མེ་ཏོག་ཆུ་སེར་འདྲེན་དུ་གཏང་། །སྨན་གྱི་དྲི་ཆེ་ཆུ་སྐོལ་གཏང་ཞིང་བྱུག་པ་བྱ། །ལོང་ལ་སྲིན་ཡོད་མ་ཞུ་རྙིང་དང་རྟུག་སྐམ་མང་། །ཁྲག་འགྱུར་སྨན་མ་ཞུ་ནས་ཡུན་རིང་སྐྱུགས། །དེ་ཡི་སྐྱོན་ནི་ཡང་ན་ནད་པ་འཆི་བའི་རྟགས། །ཉེས་པ་དེ་ལ་ནད་པ་ལ་དྲི་ཚོད་བླང་ཞིང་། །དུགས་སོགས་བྱ་ཞིང་རྣོ་འཇམ་བསྐྱར་ཞིང་གཏང་། །ནད་གསུམ་ལངས་དང་ཡང་ན་རླུང་དང་འཐབ། །འཆི་སྟེ་སྨན་རྣམས་ནུས་མེད་དབང་དུ་སྡུད། །ལྟོ་སྲ་ཐུན་ཆུང་གྲང་ནད་ཆེ་ལ་སྨན་ཐུན་ཆུང་། །ཞག་ཏུ་ལོན་ཡང་མ་བྱུང་ཉེས་པ་དེ་རྣམས་སོ། །དུགས་སྣུམ་ཆུ་སྐོལ་བཏང་བྱས་ཞགས་བསྡམས་པས། །ཚད་ཆེར་འགྱུར་ཏེ་ཐུན་བསྐྱེད་སྨན་དྲོད་གཏང་། །ལྟོ་ན་སྲིན་ཡོད་བཀུག་དང་སྣུམ་ཞན་དག་གིས་ལྡང་། །དུས་མ་ཡིན་པར་གཏང་བས་ཡན་པ་མེད་ཅིང་རྔུལ། །མདུན་རྒྱབ་རྐང་མཐིལ་དུགས་བྱས་གླང་དང་ཕོ་ལོག་འཇོམས། །ཆུ་སྐོལ་བུ་རམ་ཆང་དང་ཚྭ་སྣ་རུས་ཁུ་གཏང་། །སྐྱུག་པ་དྲགས་ན་ལག་པ་དཀྲུས་ན་འཆད། །ཉེས་དེ་ལ་ལྕག་ནི་ཚྭ་ཁུ་བསྐྱར་ལ་གཏང་། །སྣུམ་མ་ཞན་ནམ་འཁྲུ་སྨན་དྲགས་སམ་བེ་སྣབས་འཁྲུ། །ཉེས་པ་དེ་འཁྲུ་བ་ཟུག་གཟེར་ཅན་དུ་འོང་། །བུ་རམ་བསྐུ་མཉེ་ཤ་ཆང་ཚོད་མ་ཆུ་སྐོལ་གཏང་། །རླུང་དྲགས་ལོག་དང་ལུས་བཀྲུ་སྨན་དྲགས། །རླུང་གཉེན་སོང་བས་གཟེར་ལ་ཕོ་ལོག་བྱེད་དེ་ཉེས་པ་ཆེ། །བསྐུ་མཉེ་བྱ་ཞིང་དྲོད་ཀྱི་རླན་འཇམ་གཏང་བར་བྱ། །ཆུ་སེར་སྙིང་ལ་ཞེན་དང་དྲགས་པ་དང་། །ཉེས་པ་དེས་བྱིང་ཆོད་ནས་འཕྲོ་ཆད། །སྨན་མ་ཞུ་དང་བད་ཀན་ལུས་པའོ། །ཉེས་པ་དེས་ཀྱང་དང་ག་མི་བདེ་མགོ་འཐོམ་ན། །དྲོད་མ་སྙོམས་ཏེ་གྲང་བ་ལྟར་བྱེད་ན། །ཚད་ནད་མ་
232. ཕྱིན་གཏིང་ནས་བསྐྱར་ལ་གཏང་། །རོ་སྨད་ལྕི་ཞིང་ཆམ་པས་ཐེབས་པ་འདྲ། །དེ་ཡང་ཉེས་པ་ལྷག་མ་ལུས་པ་ཡིན། །སྙིང་ལྟོ་ན་བ་དེ་བཞིན་ཉེས་པ་འོ། །ལུས་གཡའ་ཚ་བ་ཆེ་བའི་ཉེས་པ་ནི། །རླུང་དང་ཚ་བ་འཐབས་པས་བསིལ་ལ་བསྟེན། །དྲི་མ་སྡོམ་ཞིང་འོང་བར་དཀའ་བ་ནི། །འབྲས་བུ་གསུམ་གྱི་ཐང་བཤལ་གཏང་བར་བྱ། །མགོ་འཁོར་ལུས་ལྕི་སྐྱུགས་བྲོ་དང་། །ཡང་ན་མགོ་འཁོར་ལུས་ལྕི་སྐྱིགས་བུ་འོ། །མིག་ཡང་རབ་རིབ་གློ་སྙིང་མི་བདེ་ན། །སྨན་ལྷག་ལུས་སམ་རླུང་ཤས་ཆེ་བ་འོ། །དྲི་མ་མནམ་ཞིང་སྒྲེང་ཅིང་དབུགས་མི་བདེ། །སྨན་གྱི་ལྷག་མ་ལུས་པས་སྐྱུགས་གཏང་ངོ་། །ཁྲག་ཏུ་མ་ཆོད་འཁྲུ་བ་དག་ལ་ནི། །རགས་པས་ཆུ་དང་བསིལ་བའི་དུགས་བྱ་འོ། །སྐོམ་དད་ཆེ་ཞིང་དྲན་པ་མྱོས་པ་ལ། །དེ་ཡང་དྲགས་པས་འབྲས་ཐུག་གཏང་བར་བྱ། །ལྟོ་རྐེད་མི་བཟོད་ན་ཞིང་དབུཊ་མི་བདེ། །རྒྱབ་དང་རྩིབ་ལོགས་གཟེར་ཞིང་བསྐུ་བྱུག་བྱ། །མཆུ་མདོག་སྐྱ་འམ་ནག་ན་ངན། །དྲགས་ཏེ་ཚོས་ཁུས་གཅད་པར་བྱ། །ཤ་ཁོག་བཤལ་འདྲ་ཚིག་ཁུ་འདྲ་ན་ངན། །འབྲས་ཐུག་ཐ་རམས་བུ་རམ་ཡིས་ནི་བཅད། །གྲང་ན་གཞང་འབྲུམ་ལེགས་ཞུགས་རླུང་འཆོས་བྱ། །མགོ་འཁོར་མིག་ཕུགས་བྲོས་པ་དང་། །སྟོང་སྐྱུགས་ལྟོ་བ་མེད་པ་དང་། །རྐ་ལག་ཉྭ་བཞི་འབྱུང་བ་དང་། །དྲགས་པས་བཅད་ཅིང་ཉྭ་བཞི་བཅིངས། །དྲི་མ་བྱུང་བའི་དུས་ལས་ཐལ་བ་སྟེ། །དུས་སུ་མ་བྱུང་རླུང་མཁྲིས་ལྡང་པ་དང་། །འབྲས་བུ་གསུམ་གྱི་ཐང་བཤལ་གཏང་བར་བྱ། །དེ་རྗེས་ལྟོ་བ་ཡེར་གྱིས་སོང་ན་ཟས་སྐོམ་གྲང་མོའི་སྐྱོན། །ཆུ་འཆོར་བ་དང་ཁོང་ཁེངས་རུལ་སུངས་ཤོར་བས་སྐྱོན། །བཤལ་རྣམས་གཏོང་ན་སྣུམ་གཏང་སྟེ། །སྣུམ་ཅན་སྤོད་དང་བཅས་པ་འོ། །སྔོན་འགྲོ་བྱས་ལ་གཏང་བར་བྱ། །བུ་རམ་དོང་ཀ་དག་ལས་གཞི་བླངས་ཏེ། །དན་ད་དག་གིས་གཞི་བྱས་རྣོ་འཇམ་གཏང་། །བད་ཀན་དག་གིས་ལོང་པ་ལ། །ཕོ་བ་གྲང་ལ་ཧྲེམ་པ་དང་། །གདོང་དང་ལུས་ཀྱང་
233. སྐྲངས་པ་སྟེ། །ཡི་ག་མི་བདེ་ལུས་ཀྱང་ལྕི། །དེ་ལ་དྲོད་དང་མེ་ལས་བྱ། །ཚིགས་པ་བརྒྱད་པ་བཅུ་གཉིས་པ། །བཅུ་གསུམ་ལྷེན་སྣ་ཁ་གསུམ་བསྲེག །ཤིང་ཀུན་བརྒྱད་དང་སེའུ་འབྲུ་བརྒྱད། །རྒྱམ་ཚྭ་ལྕེ་མྱང་ཚ་དང་ནི། །ཁ་རུ་ཚྭ་དང་ཙབས་རུ་ཚྭ། །རྒྱ་ཚ་སྦྲང་རྩི་ལྔ་སྦྱོར་བཏང་། །ལུག་ཤ་ཆང་འཇམ་གཏང་བར་བྱ། །མཁྲིས་པ་དག་གིས་ལོག་པ་ན། །མིག་དང་ལྕེ་དང་ལུས་དག་སྟེ། །ལྕེ་སྐམ་ལུས་པོ་ཚ་བ་དང་། །ག་པུར་ལ་སོགས་ཕྱེ་མ་གཏང་། །ད་ལིས་བདུན་པའི་ཕྱེ་མ་གཏང་། །ཆུ་དུགས་བསིལ་བའི་ཟས་བསྟེན་ནོ། །གལ་ཏེ་རླུང་གིས་ལོག་གྱུར་ན། །ཏོང་རུས་ཚིགས་པ་དྲུག་བདུན་བསྲེག །སྤྱི་གཙུག་རྐང་མཐིལ་བསྐུ་མཉེ་བྱ། །ཤིང་ཀུན་བུ་རམ་རྙིང་པ་གཏང་། ཁོང་སྦོས་བྱ་རྨྱང་རིང་ཐུང་ལྟ། །ཟུག་ཅིང་འུར་འུར་ཟེར་བ་རླུང་། །ཚྭ་དང་སུག་སྨེལ་པི་པི་ལིང་། །སྒ་དང་བུ་རམ་ཕྱེ་མ་གཏང་། །ཉམས་ཤེད་ཆུང་ཞིང་ལུས་ཚ་བ། །ཉལ་ཉལ་བྱེད་དང་རྒྱུ་མ་གཏུབ་པ་འདྲ། །རྩ་དྲགས་དབུགས་རྒོད་མིག་དམར་སྒོམ་དད་ཆེ། །སོ་ལ་དྲེག་ཆགས་ལུས་པོ་ཟུག་མི་ཐུབ། །ལྕེ་སྐམ་འཁྲུ་བ་མི་ཆོད་ལག་ཕྱིར་དོན། །ཆུ་མདའ་བརྡེག་དང་དེ་ལ་ཆུ་དུགས་བྱ། །འབྲི་རྟ་ཙཎྜན་དཀར་པོ་སྐྱུ་རུའི་ཐང་། །འབྲས་ཐུག་ར་ཞོ་གུ་གུལ་ཕྱེ་མ་གཏང་། །ཚད་པ་ཆོགས་ནས་ཆང་ནི་གཏང་བར་བྱ། །བད་ཀན་ཆེ་དང་རྣོ་སྨན་ཆེས་པ་དང་། །སྦྲང་རྩི་འཐུངས་ན་སྐྱུགས་པར་འགྱུར་བ་སྟེ། །སྣུམ་འཆོས་དུགས་ནི་མ་བྱས་པར། །སྨན་བཏང་ནད་སློང་མི་ཚུགས་སྐྱོན། །མགོ་འཁོར་སྐྲན་དང་སྐྱིགས་བུ་དང་། །མུན་པར་འཐོམ་ཞིང་སྐོམ་དད་ཆེ། །བྱིན་སྙིང་ན་ཞིང་ཞིང་ལུས་ཀྱང་ལྕི། །གློ་ནད་ཁ་དོག་མི་སྡུག་པ། །དེས་ན་སྐམ་པོ་འགུགས་པའི་ཤིང་། །ནད་རྣམས་བསྐྱེད་པར་བྱེད་པ་ཡིན། །སྨན་ཐུན་ཆུང་བ་དེ་ཞུ་བས། །ནད་རྣམས་སློང་བས་མགོ་བོ་འཁོར། །དེ་ལ་བསྐུ་མཉེ་དུགས་དང་ནི་རུ་ཧ། །སོ་ཆ་ལ་སོགས་སྐྱུགས་དང་འཇམ་རྩི་གཏང་། །དེས་ན་དར་གྱི་སྒྱེ་བཞིན་དུ། །སྐྱེད་སྐྱུང་ཚོད་དང་སྦྱར་ལ་བྱ། །ནད་གཞི་ཆེ་ལ་མེ་དྲོད་
234. ཉམས། ཁོང་རྩུབ་སྨན་ནི་ཐུན་ཆུང་སྟེ། །རྟུག་སྐམ་བཅས་པས་གློ་བ་དང་། །ནད་འཁྲུ་བ་ཡི་ལམ་འགགས་དང་། །རྒྱབ་དང་རྩིབ་ལོགས་མགོ་བོ་འཁོར། །ཕྱི་ས་གཅིག་དང་དབུགས་མི་བདེ། །དུགས་དང་རེང་བུ་འཇམ་རྩིས་སེལ། །སྨན་འཐུང་གྱེན་འབྱུང་བརྣངས་ཤིང་འགགས། །རླུང་སོགས་འཁྲུགས་དང་སྙིང་མི་བདེ། །སྐྱིགས་བུ་རྩིབ་ལོགས་ན་བ་དང་། །ལུས་མྱོས་མིག་འགུལ་ཆུ་འོང་དང་། །ལྕེ་སྒམ་སོ་འཆའ་སྙིང་མི་དགའ། །དེས་ནི་ནད་གཞི་འཁྲུགས་པ་སྟེ། །མཁྲིས་པ་ལ་ནི་མངར་བ་སྟེ། །བད་ཀན་ཅན་ལ་ཁ་བའི་སྐྱུགས། །སྐྱུགས་དྲགས་ལྕེ་ནི་ཕྱིར་བྱུང་ན། །སྡུད་མ་ཤེས་ན་བཅུད་གཏང་ངོ་། །སྨན་དྲགས་དྲག་པོར་འཁྲུ་བ་ལ། །ཁྲག་ཏུ་འཁྲུ་བ་ནད་དང་བཅུད། །བཅུད་འཁྲུ་ནད་པ་འཆི་བ་ཡིན། ཁྲག་དེ་ཁྱི་ལ་བྱིན་ནས་ཟུངས། །མི་བལྡག་དེ་ནི་ནད་ཡིན་ནོ། །ལུས་བྱུག་ཆུ་དྲོ་དག་ན་ཟུངས། །མི་དག་དེ་ནི་ནད་ཡིན་ནོ། །དེ་བཞིན་བརྒྱལ་དང་སྐམ་པ་དང་། །མྱགས་པ་དག་ནི་བྱུང་བ་ན། །ཀ་ར་སྦྲང་རྩི་རྒུན་ཆུ་དང་། །ཆུ་ལྕག་ཆུ་མདའ་བརྒྱབ་པར་བྱ། །རི་དྭགས་བ་ལང་མ་ཧེའི་ཁྲག སྐྱུ་རུའི་ཐང་དང་འབྲས་ཐུག་དང་། །དུར་བྱིད་ཤིང་མངར་དུར་བ་དང་། །པུ་ཙེ་ཤེལ་ནི་འོ་མར་སྦྱར། །སྨན་མར་སྦུབས་ནས་འཇམ་རྩི་གཏང་། །དྲགས་ཏེ་གཞང་ནི་ཕྱིར་ལུག་ན། །དྲོད་སྨན་མར་བཙོས་ཕྱིང་པ་གཞུག །འཕོངས་སུ་རྩལ་ལ་རྡོ་དུགས་བྱ། །བྱེའུ་གླད་འདྲ་བ་རླུང་ཡིན་ཏེ། །མ་ཆད་འཆི་བ་དག་ཏུ་འགྱུར། །རྣ་བའི་ནང་གི་ཆུ་བཞིན་དུ། །ནད་རྣམས་བཤལ་གྱིས་འདོད་པར་བྱ། །རྣ་བའི་ནང་གི་ཆུ་བཞིན་དུ། །ནད་རྣམས་བཤལ་གྱིས་འདོན་པར་བྱ། །སྣུམ་འཆོས་དུགས་ནི་མ་བྱས་ན། །ལྟོ་ལྕི་སྨན་རྣམས་གྲང་བས་ན། །ཕྱི་ས་འགག་ཅིང་གཅིན་སྲི་དང་། །ལྟེ་བ་ཆུ་སོ་ན་བ་དང་། དེ་ལ་བིལ་བ་དུར་བྱིད་དང་། །ཐང་ཤིང་བ་ཡི་གཅིན་གཏང་ངོ་། །ཡང་ན་བསེ་གླང་ནག་པོ་གསུམ། །ལྔའམ་བདུན་དགུའི་ཕྱེ་མ་དག །མར་ནག་དག་དང་འཇམ་རྩི་གཏང་། །སོ་མ་རཱ་ཛ་ལས་ལས་རྣམ་ལྔའི་ལོག་ནོན་བསྟན་པའི་ལེའུ་སྟེ་གྱ་དགུ་པའོ།། །།
235. དེ་ནས་སྨན་མར་བསྟེན་པ་ནི། །དུ་བ་ཁ་ཡི་ལ་དུ་དུ། །ཐ་སྐར་དག་ལ་གསུངས་པ་ནི། །འབྲས་བུ་གསུམ་དང་ཤ་རི་གཉིས། །པར་ནི་རྣམ་པ་གཉིས་དག་དང་། །དེ་བ་ད་རུ་བྱི་ཤ་ལག །བྲི་ཧ་ཏི་དང་སུག་སྨེལ་དང་། །པྲི་ཡང་ཀུ་དང་འབུ་སུག་ཧང་། །རུ་རྟ་ཙནྡན་བ་ལེ་ཀ། །བལ་བུ་དང་ནི་སྣ་མ་ཡི། །མེ་ཏོག་ཨུཏྤལ་སྔོན་པོ་དང་། །པདྨ་ནཱ་ག་གེ་སར་དང་། །ཧེ་རུན་བུ་དང་ཏིང་མུ་ལ། །བཙོད་དང་ཡུང་བ་སྐྱེར་པའི་རྩ་། །བྱི་ཏང་ཀ་དང་སེའུ་འབྲུ་དང་། །གཟེ་མ་རྩི་མར་བཟང་པོ་དང་། །སྦྱར་བས་ཤ་སྐེམ་རླུང་རིམས་དང་། །འདུས་པ་ལས་གྱུར་རིམས་ལ་ཕན། །མགོ་འཁོར་སྙྀང་མི་དྲན་པ་དང་། །སྤྲོ་ཐུང་བླ་ཅོལ་སྨྲ་བ་དང་། །གློ་ལུ་ཟུག་ཅིང་ན་བ་དང་། །འབྲས་དང་མཛེས་དང་ཤུ་བ་དང་། །ཆུ་ཡི་ནད་དང་ད་རྒན་དང་། །སྐྱིགས་བུ་དག་དང་མིག་སེར་དང་། །སྐྲན་དང་དྲག་དང་སྐྲངས་ནད་དང་། །དུག་ནད་ཀུན་ལ་དེས་བཤད་དོ། །བི་ནུ་ཀ་ལྷ་ཁྱབ་འཇུག་གིས། །གཡག་རྒོད་རྐྱང་དང་སྤྱང་ཀིའི་ཤ། །མངར་བ་སྐྱུག་པ་བཤལ་བ་འོ། །ཏོང་ཏོང་སྣ་ཚོགས་དག་དང་ནི། །གོ་བོ་གོང་མོའི་བྲུན་དང་ནི། །ཚ་བ་བསྐ་བ་ལན་ཚྭའི་རོ། །ཏོང་ཏོང་སྣ་ཚོགས་བཏབ་སྟེ་བཙོ། །རྩི་མར་དག་དང་སྦྱར་བའི་མར། །གྲང་སྐྲན་རྒྱས་དང་མེ་དྲོད་ཤོར། །འོར་དང་གྲང་བའི་དམུ་ནད་སེལ། །བྷྲཾ་ཧ་དྷེ་བུ་བྷི་ཏ་དང་། །ཚངས་པ་ཆེན་པོས་གསུངས་པ་འོ། །ཀནྚ་ཀཱ་རི་སླེ་ཏྲེས་དང་། །བ་རུ་ར་དང་སྐྱུ་རུ་ར། །པི་པི་ལིང་དང་ཙི་ཏྲ་ཀ། །ཤུ་དག་ཡུང་བ་རུ་རྟ་དང་། །པ་ཏོ་ལ་དང་སྐྱེར་སུག་སྨེལ། །པུ་ཙེ་ཤེལ་དང་བཙོད་ཤིང་མངར། །སྤང་སྤོས་གླ་སྒང་རྒུན་འབྲུམ་དང་། །ཆུ་བྲེ་དྲུག་དང་འོ་བྲེ་དོ། །མར་སྲང་བཅོ་ལྔ་བསྐོལ་བས་ནི། །རྗེད་ངས་དྲན་པ་ཉམས་པ་དང་། །ལུས་སྟོབས་ལུས་ཟུངས་ཟད་པ་དང་། །བློ་ལྡན་ཐོས་མང་འཛིན་པ་དང་། །རོ་ཙ་ལུས་ཀྱི་མདོག་བཟང་དང་། །སྐྱེས་པའི་ས་བོན་ལྡང་བ་དང་། །བུད་མེད་མངལ་ནི་འཛིན་པར་འགྱུར། །མ་ཧེ་ཤ་དང་ཧྲེ་ཏ་དང་། །
236. ལྷ་ནི་ཁྱབ་འཇུག་ཆེན་པོས་གསུངས། །ཙནྡན་དཀར་པོ་བྱི་ཏང་ཀ། །ཕྲི་ཡང་ཀུ་དང་བ་ལུ་དང་། །ཀནྚ་ཀཱརི་སླེ་ཏྲེས་དང་། །རུ་རྟ་བཙོད་དང་སུག་སྨེལ་དང་། །རྒྱ་སྤོས་སེའུ་འབྲུ་དག་དང་ནི། །ནཱ་ག་གེ་སར་པད་གེ་སར། །ཨུཏྤལ་སྣ་མའི་མེ་ཏོག་དང་། །ཡུང་བ་སྐྱེར་པའི་རྩ་བ་རྣམས། །ཆ་སྙོམས་ཆུ་ཁལ་ཕྱེདུ་གདུས། །སྲན་མ་མོན་སྲན་ཁྲེའུ་དང་། །མེ་ཏང་བུང་ཚང་རྡོ་དང་ནི། །ར་མཉེ་ཆ་སྙཽམས་སྤོད་དུ་བཏབ། །གཏང་བས་ལུས་ཀྱི་སྟོབས་ལྟན་ཞིང་། །དྲན་དང་ལྡན་ཞིང་ཡིད་གཞུང་ལ། །ས་བོན་མང་དང་མངལ་འཛིན་ལ། །རླུང་ནད་གཞོག་ཕྱེད་སྐེམ་པ་དང་། རིམས་ནད་ཀུན་དང་ལུས་ཟུངས་ཟད། །ཕོལ་དང་ཀླད་ནད་སེལ་བར་བྱེད། །བ་འུན་འབྲི་རྟ་རྒྱུན་ཤེས་ཀྱིས། །སེང་ལྡེང་གསོ་མ་ར་ཙ་དང་། །ཐ་ཀར་རྡོ་རྗེ་གུ་གུལ་དང་། །ཐང་ཤིང་ལྕེ་པོག་དཀར་པོ་དང་། །གླ་སྒང་བཙོད་དང་སྐྱེར་པའི་རྩ། །ཆུ་ཁལ་ཕྱེད་དུ་གདུས་བྱས་ལ། །མར་སྲང་བཅུ་དྲུག་སྦྲང་རྩིར་སྦྱར། །ཤུ་འབྲས་མཛེ་དང་ཕོལ་མིག་སེལ། རྒས་སྲ་ཆུ་སེར་ཞི་བར་བྱེད། །གུན་དེ་བ་ཨ་ཀར་ཏྲི་ཏ། །ལྷ་ཡི་ཡོན་ཏན་ཐང་གནས་ཀྱིས། །བཤད་པ་སེ་བ་རི་ཡི་ཆུས། །ཟངས་ལ་བླུགས་ཏེ་ལྕི་བས་བསྲེགས། །འབྲས་བུ་གསུམ་གྱི་ཐང་དག་དང་། །བཙོད་དང་ཡུང་བ་སྐྱེར་པ་ཡི། །ཆུ་ཁལ་ཕྱེརད་དུ་གདུས་པ་ཡི། །བ་མར་ར་ཡི་མར་སྲང་ནི། །བཅོ་ལྔ་སྦྱར་བ་གཏང་བྱས་ན། །དམུ་དང་འོར་དང་ཕོལ་དང་ནི། །མཛེ་ནད་ཐམས་ཅད་འཇོམས་པའོ། །མ་ཧཱ་ངྷེ་གྷུ་གྷ་གྷི་ཧ། །དྲང་སྲོང་ཐང་གནས་ཀྱིས་བཤད་པ། །གན་ངྷཔ་ཏྲ་ཤིང་ཚྭ་དང་། །སུག་སླེལ་ནཱ་ག་གེ་སར་དང་། །གཟེ་མ་ར་མཉེ་ཉེ་ཤིང་དང་། །ཕ་ལ་ཤིང་འཁྲོག་བུང་ཚང་རྡོ། །མེ་ཏ་ཧ་མ་ཧ་མེ་ཏ་དང་། །དབྱི་མོང་སྤང་སྤོས་རུ་རྟ་དང་། །པིང་པིང་ལིང་དང་ན་ལེ་ཤམ། །མཁལ་མ་ཞོ་ཤ་ཟླ་གོར་དང་། །སྙིང་ཞོ་ཁ་སྲན་བྲེ་བོ་ཡི། །དེ་རྣམས་ཆུ་ནི་ཁལ་ཕྱེད་དུ། །རུས་རྙིང་ཁུ་བ་དག་ཏུ་གདུ། །མར་སྲང་བཅུ་དགུ་དག་དང་སྦྱར། །གཞོགས་སྐམ་ལུས་པོ་སྐམ་པ་
237. དང་། །དགུར་དང་ཚིགས་པ་བྱུང་བ་དང་། །ཆུ་བ་འཁུམས་དང་རླིག་པ་རླུགས། །མདོག་བཟང་སྐྲ་དཀར་མེེད་པ་དང་། །དར་བབས་ལུས་སུ་བསྟན་པ་འོ། །ཨག་ནེ་ཨད་མ་གི་ཏ་དང་། །མེ་ཡིས་བདག་གིས་བཤད་པ་ནི། །གཟེ་མ་ཀཎྜ་ཀཱ་རི་དང་། །ར་མཉེ་བ་དང་ཉེ་ཤིང་བ། །མེ་ཏ་ཨ་རུ་ར་དག་དང་། ཁ་སྲན་བྲེ་གང་ཆུ་ཁལ་ཕྱེ། །གདུས་པའི་ཁུ་བ་མར་དག་ནི། །སྲང་ནི་བཅུ་གསུམ་དག་ཏུ་སྦྱར། །ས་བོན་མི་འོང་མངལ་འཛག་དང་། །དྲན་པ་ཉམས་དང་བརྗེད་ངས་དང་། །གློ་ན་དབུགས་རྒོད་ལུ་བ་དང་། །སྐད་འགགས་གཞོགས་ནད་སེལ་བར་བྱེད། །ཨ་ན་ག་ལི་གྷི་ཧ་དང་། །ནག་པོ་བུ་ཡི་བཤད་པ་ཡི། །ཙནྡན་དཀར་དམར་དག་དང་ནི། །སླེ་ཏྲེས་ཀཎྜ་ཀཱ་རི་དང་། །གླ་སྒང་དུག་མོ་ཉུང་དང་ནི། །ཟངས་རྩི་བ་དང་ཀྱི་ལྕེ་བ། །པུ་ཙེ་ཤེལ་དང་སྤང་སྤོས་དང་། །ཤུག་པ་སྐྱེར་པའི་བར་ཤུན་དང་། །སྐྱུ་རུ་ར་དང་བིལ་བ་རྣམས། །ཆུ་བྲེ་བརྒྱད་དུ་གདུས་པ་ཡི། །ཙནྡན་ལི་ཤི་གུར་གུམ་རྣམས། །མར་སྲང་བཅུ་གསུམ་སྦྲང་རྩི་མར། །རིམས་ནད་དང་ནི་སྙིང་ནད་དང་། །གློ་ནད་མཆིན་པའི་ཚད་པ་དང་། །སྨྱོ་འབོག་བླ་ཅོལ་སྨྲ་བ་དང་། །རླུང་ནད་སྟོད་ཞུགས་བརྒྱལ་ནད་དང་། །ཚིགས་གཞི་སྐྲངས་དང་ཚད་པ་སེལ། །ར་མཉེ་བ་དང་སེང་ལྡེང་དང་། །ཏིག་ཏ་བསྐོལ་བའི་མར་དག་ཏུ། །ཐ་ཀར་རྡོ་རྗེ་ནིམ་པ་དང་། །གསོ་མ་ར་ཙ་པ་ཏོ་ལ། །གུ་གུལ་དེ་བ་ད་རུ་དང་། །ཨ་རུ་ར་ཡི་ཕྱེ་མ་དག ཁ་སྤོད་དག་ཏུ་གདབ་པར་བྱ། །ལྤགས་ནད་མཛེ་ནད་ཞི་བར་བྱེད། །ཏེ་ཤ་བ་ཡི་རྩ་བ་དང་། །ལོ་འདབ་འབྲས་བུར་བཅས་པ་དང་། །སྐྱེར་པ་ཏིག་ཏ་སེང་ལྡེང་རྣམས། །མར་དུ་སྦྱར་བ་དག་དང་ནི། །ཐ་ཀར་རྡོ་རྗེ་ནིམ་པ་དང་། །གསོ་མ་ར་ཙ་པ་ཏོ་ལ། ཁ་སྤོད་སྦྲང་རྩི་སྦྱར་བས་ནི། །བས་ལྡག་ཤུ་བ་གཡན་པ་དང་། །ཕོལ་དང་དམུ་ཆུའི་ནད་རྣམས་སེལ། །ཨ་ཤྭ་གན་ངྷ་མར་དཀར་ནི། ཁྱད་པར་སྲིན་བུ་དཀར་ནག་སྟེ། །
238. ཁྱད་པར་ཆུ་བྲེ་བརྒྱད་དུ་གདུས། །བ་ཡི་མར་སྲང་བཅུ་གསུམ་དང་། །སྦྲང་རྩི་ཚ་བ་གསུམ་པོ་དང་། །རྒྱ་ཚྭ་ཁ་རུ་དག་དང་། །སྟོད་ནད་ཤ་སྐམ་སྐྱེ་བར་འགྱུར། །བ་སྤྲུ་རྩ་བ་སྲང་བརྒྱད་དང་། །ཆུ་ཁལ་ཕྱེད་དུ་གདུས་པ་དང་། །པི་པི་ལིང་ནི་སྲང་བཞི་དང་། །མར་སྲང་བཅོ་བརྒྱད་སྦྱར་བ་ཡིས། །ལུད་པ་ལུ་དང་དབུགས་མི་བདེ། །སྐྱེས་པའི་ས་བོན་འཕེལ་བ་དང་། །བུད་མེད་དག་ནི་སྲིད་ཆགས་སོ། །སྐྱིགས་བུ་སྡོད་ཀྱི་ནད་རྣམས་སེལ། །རླུང་དང་ཁྲག་ནད་ཞི་བར་བྱེད། །ཏིག་ཏ་འབྲས་བུ་གསུམ་དག་དང་། །པུ་ཙེ་ཤེལ་ནི་བསྐོལ་བ་དང་། །པ་ཏ་ནིམ་པ་གླ་སྒང་དང་། །ཀྱི་ལྕེ་བ་དང་སླེ་ཏྲེས་དང་། །དུག་མོ་ཉུང་དང་པ་ཏོ་ལ། །བོང་ང་ཡུང་ཁ་སྤོད་དུ། །སྦྲང་རྩི་དག་དསང་སྦྱར་བ་ནི། །མཁྲིས་པའི་ནད་དང་འབྲས་དང་ནི། །མཛེ་དང་འབྲུམ་བུ་ཞི་བར་བྱེད། །འབྲས་བུ་གསུམ་དང་ཏིག་ཏ་དང་། །གླ་སྒང་ཀྱི་སླེ་ཏྲེས་དང་། །ཉེ་ཤིང་རྩ་བ་དག་དང་ཡང་། །ཆུ་བྲེ་དྲུག་ཏུ་གདུས་པའི་མར། །ནིམ་པ་པི་པི་ལིང་དང་ནི། །ཤུ་དག་བྱི་ཤ་ལག་གི་ཕྱེ། །སྤོད་དུ་བཏབ་སྟེ་སྦྲང་རྩིར་སྦྱར། །འབྲས་དང་སྙིང་ཚད་སྨྱོ་བ་དང་། །མཁྲིས་པ་དག་ནི་རྒྱས་པ་དང་། །སྐྱ་རྦ་མཛེ་དང་ཁྲག་ནད་སེལ། །དུག་མོ་ཉུང་དང་ཏིག་ཏ་དང་། །འབྲས་བུ་གསུམ་དང་ཕུ་ཙེ་ཤེལ། །སྐྱེར་པའི་བར་ཤུན་གདུས་པའི་མར། །གླ་སྒང་ཤིང་མངར་པ་ཏོ་ལ། །དུག་མོ་ཉུང་གི་ཕྱེ་དག་གདབ། །སྦྲང་རྩི་དག་དང་སྦྱར་བ་ནི། ཁྲག་མཁྲིས་འཐབས་དང་ཚད་རོ་དང་། །རབ་རིབ་མིག་གི་ནད་རྣམས་སེལ། ཁྱད་པར་མཁྲིས་པའི་ནད་ལ་འོ། །ཏིག་ཏ་འབྲས་བུ་གསུམ་དང་ནི། །པུ་ཚེ་ཤེལ་དང་བྱི་ཚེར་བ། །སྒྲོན་ཤིང་གདུས་པའི་མར་དང་ནི། །པིང་པིང་ལིང་དང་དུག་མོ་ཉུང་། །པ་ཏོ་ལ་དང་གསེར་མེ་ཏོག །ཙནྜན་གླ་སྒང་སྤོད་དུ་སྟེ། །སྦྲང་རྩི་དང་སྦྱར་ཕན་ཡོན་ནི། །རིམས་དང་མཁྲིས་པ་རྒྱས་པ་དང་། ཁྲག་ལུད་སྐྱ་རྦབ་གཞུང་འབྲུམ་སེལ། །སེང་ལྡེང་གདུས་པ་དག་དང་ནི། །མར་དུ་གསོ་མ་ར་ཙ་དང་། །པ་ཏོ་ལ་དང་
239. ནིམ་པ་དང་། ཐ་ཀར་རྡོ་རྗེའི་ཕྱེ་མ་གདབ། །སྦྲང་རྩི་དག་དང་སྦྱར་བ་ནི། །ནད་རྣམས་མ་ལུས་ཞི་བར་བྱེད། །རྒྱམ་ཚྭ་དག་ཀྱང་གཏང་བར་བྱ། །བ་སྤྲུ་བ་ཡི་རྩ་བ་དང་། །རྩི་མར་སྦྲང་རྩི་སྦྱར་བ་ཡིས། །ལུས་པོ་སྦྲུལ་བཞིན་བརྗེ་བར་འགྱུར། །ཁ་རུ་ཚྭ་ནི་ཁ་སྤོད་དུ། །སྲོ་ལོ་གདུས་པའི་ཁུ་བ་དང་། །བ་མར་སྦྲང་རྩི་སྦྱར་བ་ནི། །གློ་ཡི་ནད་ལ་རྡོ་རྗེ་བཞིན། །སེ་རྒོད་མ་ཡི་བར་ཤུན་གདུས། །མར་དང་བུ་རམ་སྦྱར་བ་ཡིས། །སྤོད་དུ་ཁ་རུ་ཚྭ་བཏབ་ན། །དུག་རོ་ཀུན་ལས་ཐར་བ་འོ། །སྲོ་ལོ་གདུས་པའི་ནང་དུ་ནི། །ཅི་གང་ཛཱ་ཏི་སྟར་བུ་དང་། །ལྕགས་ཕྱེ་ཕུར་མོང་མྱུ་གུ་དང་། །སྦྲང་རྩི་དག་དང་སྦྱར་བ་ཡིས། །གློ་ཡི་ནད་རྣམས་སེལ་བར་བྱེད། །སེང་ལྡིང་གདུས་པའི་མར་ནང་དུ། །ཅུ་གང་གུར་གུམ་བྲག་ཞུན་དང་། །བ་ཤ་ཀ་ཡི་ཕྱེ་མ་གདབ། །སྦྲང་རྩི་སྦྱར་བས་མཆིན་ནད་སེལ། །ལོ་མ་དག་དང་སྡོང་བུ་དང་། །རྩ་བ་མེ་ཏོག་འབྲས་བུ་ནི། །མེ་ཏོག་ཐམས་ཅད་ཡང་བ་སྟེ། །རྩ་བ་འབྲས་བུ་ལྕི་བ་སྟེ། །ལོ་མ་ཤུན་པ་ཐུན་མོང་ངོ་། །སྡོང་བུ་དག་ལ་ཡོད་པ་ནི། །ཙཎྡ་ས་ར་ག་དང་ནི། །པི་ཤ་ར་དང་ཁ་ཙི་ཏ། །དེ་དག་ཐང་ཆུ་བབ་པ་སྟེ། །གདུས་ནས་ནུས་པ་མཉམ་པ་འོ། །སྒེག་པ་དག་དང་སེང་ལྡེང་དང་། །ཆུ་ནང་གདུས་པ་དག་གི་མར། །རྒྱམ་ཚྭ་ཁ་རུ་ཚྭ་དང་ནི། །ལྕེ་མྱང་ཚྭ་དང་ལན་ཚྭར་བཅས། །དབྱི་མོང་པི་པི་ལིང་སྦྱར་ཏེ། །སྦྲང་རྩི་དག་དང་སྦྱར་བ་ནི། །ད་རྒན་དམུ་རྫིངས་རླུང་ནད་སེལ། །སྒོག་པ་དག་ནི་སྲང་བརྒྱད་དང་། །རུས་རྙིང་ཆུ་ཁལ་ཕྱེད་དུ་གདུས། །ཨ་རུ་ར་དང་བུ་རམ་དང་། །སྦྱར་བས་སྐྲ་དཀར་གཉེར་མ་ཞི། །ཚེ་རིང་ནད་མེད་མཛེས་པ་དང་། །བཞིན་ཡང་པདྨའི་ཁ་དོག་འདྲ། །ལྐུགས་དང་སོ་འཐམས་རླུང་ནད་སེལ། །སྒེའུ་དག་གི་བཅུད་ལེན་ནི། །ལོ་མ་འདབ་མ་གདུ་བར་བྱ། །བ་ར་ལོ་ཤ་པ་ཏོ་ལ། །ནིམ་པ་ཐ་ཀར་རྡོ་རྗེ་དང་། །ནིམ་པའི་ཕྱེ་མ་ཁ་སྤོད་གཏབ། །ཆུ་སེར་ནད་ནི་ཀུན་ལ་ཕན། །ནད་རྣམས་ལ་ཡང་ཕན་པར་འགྱུར། །ཆབ་ལ་རྩ་བ་ལོ་འདབ་བཅས། །
240. ཆུ་ནི་ཞོ་གཅིག་གདུས་པའི་མར། །ཁ་སྤོད་བཞི་པོ་གདབ་པར་བྱ། །རྒྱུ་ནད་འོར་ནད་ལྤགས་ནད་དང་། །ཕོལ་དང་ཤ་བཀྲ་ཆུ་སེར་སྐེམ། །རོ་ལྡང་ཆུ་ཁལ་ཕྱེད་དུ་བསྐོལ། །མར་དང་ཁ་སྤོད་བཞི་པོ་དང་། །སྦྲང་རྩི་དག་དང་སྦྱང་བ་ནི། །ཆུ་སེར་ནད་རྣམས་འཇོམས་པར་བྱེད། །རྒྱ་ཤུག་སྤ་མའི་འབྲུ་གུ་དང་། །འབྲས་བུ་གསུམ་དང་གདུས་པའི་མར། །ཚ་བ་གསུམ་དང་ཙི་ཧྲ་ཀ །དབྱི་མོང་གོ་སྙོད་ལ་ལ་ཕུད། །རྒྱམ་ཚྭ་དག་གི་ཁ་སྤོད་གདབ། །ཟུག་གཟེར་རྟུག་སྐམ་སྐན་དང་ནི། །རྒྱུ་ཞབས་མཁལ་རྐེད་ན་བ་དང་། །གློ་རྙིང་རྩིབ་ལོགས་གཟེར་བ་དང་། །དྲོད་ཆུང་ཟས་མི་འཇུ་བ་སེལ། །འབྲས་བུ་གསུམ་དང་བཙོད་དང་ནི། །ཙཎྡན་རྒུན་འབྲུམ་རྣམས་ཀྱི་མར། །ཁྲག་དང་མཁྲིས་པ་ལས་གྱུར་དང་། །བད་ཀན་འདུས་པའི་ནད་དག་དང་། །རབ་རིབ་མིག་སྤྲིན་གཡོགས་པ་དང་། །གཞང་འབྲུམ་སྣ་ཤུ་ལ་སོགས་སེལ། །ཤུ་དག་བྱི་ཏང་ཀ་དང་ནི། །ཙི་ཏྲ་ཀ་དང་པུ་ཙེ་ཤེལ། །ཨ་རུ་ར་དང་ཚ་བ་གསུམ། །གདུས་པའི་སྟེང་དུ་ཁ་རུ་ཚྭ། །ཡ་བཀྵར་ཁ་སྤོད་དུ། །བུ་རམ་སྦྱར་བས་རླུང་སྐྲན་དང་། །མཆེར་ནད་སྐྱིགས་བུ་དག་དང་ནི། །མཆིན་ནད་མཁལ་ནད་དབུགས་མི་བདེ། །སྲིད་ནད་ཐམས་ཅད་སེལ་བར་བྱེད། །དོང་ཀ་སེའུ་འབྲུ་ཙེ་ཏྲ་ཀ །ཡ་བཀྵ་དང་པི་པི་ལིང་། །མར་དང་བུ་རམ་སྦྱར་བ་ཡིས། །རླུང་ནད་སྐྲན་དང་གཞང་འབྲུམ་དང་། །ཕོ་བའི་མེ་དྲོད་སྐྱེད་པར་བྱེད། །མཱུ་ལ་པི་པི་ལིང་དང་ནི། །སྒ་དང་དབྱི་མོང་དག་དང་ནི། །ཡ་བཀྵ་ར་སྦྱར་བའི་མར། །བད་ཀན་སྐྲན་དང་སྐྱ་རྦབ་དང་། །ལུ་དང་དབུགས་མི་བདེ་བ་དང་། །མཆེར་པ་སྦོ་དང་འཁྲུ་བ་དང་། །རྟུག་སྐམ་ཐམས་ཅད་སེལ་བར་བྱེད། །སེའུ་འབྲུ་ཤིང་ཀུན་ལ་ལ་ཕུད། །ཚ་བ་གསུམ་དང་ཙི་ཏྲ་ཀ །གོ་སྙོད་ཡ་བཀྵར་དང་། །ཤུ་དག་སུག་སྨེལ་དག་གི་མར། །ཕོ་བ་མེ་དྲོད་རླུང་སྐྲན་དང་། །ཕོ་བ་གཟེར་ཟུག་སྐྲན་དང་ནི། །མཁལ་སྐེད་མཆིན་པའི་ནད་དང་ནི། །རླུང་ནད་གྲང་བ་ཀུན་ལ་ཕན། །རུ་རྟ་དོང་ཀ་གཟེ་མ་དང་། །པི་པི་
241. ལིང་དང་ཨ་རུ་ར། །གདུས་པའི་ནང་དུ་ཁ་རུ་ཚྭ། །རྒྱམ་ཚྭ་དག་ཀྱང་བཏབ་ལ་གཏང་། །རུ་ཤིང་ལྷུ་ཚིགས་འཁུམས་པ་དང་། །གློ་སྙིང་མཁལ་རྐེད་ནད་རྣམས་སེལ། །གཟེ་མ་ཨ་རུ་ར་བསྐོལ་མར། །རྒྱམ་ཚྭ་ཁ་རུ་ཚྭ་བཏབ་སྟེ། །མགོ་ལུས་འདར་དང་ད་རྒན་དང་། །རླུང་དང་མཛེ་ནད་དྲན་ཉམས་སེལ། །ཏིག་ཏ་ཀནྡ་ཀཱ་རི་དང་། །སླེ་ཏྲེས་ཆུ་ནང་བསྐོལ་ནས་ནི། །ཟི་ར་བ་ཤ་ཀ་དང་ནི། །ཡ་བཀྵ་ར་ཁ་སྤོད་དུ། །བཏབ་པའི་སྨན་མར་འདི་དག་ནི། །རིམས་དང་ལུས་པོ་ཚ་བ་དང་། །ཚད་པའི་ནད་རྣམས་སེལ་བར་བྱེད། །མ་ནུ་ར་སྣ་ཟི་ར་དང་། །ཨ་རུ་ར་དང་པི་པི་ལིང་། །འཁུམས་དང་ཚིགས་ནད་རྐེད་ནད་དང་། །རླུང་ནད་སྨྲ་མི་ཤེས་པ་དང་། །ཡན་ལག་སྐམ་དང་འཁུམས་པ་སེལ། །རུ་རྟ་མ་ནུ་ཙི་ཏྲ་ཀ །སོ་ཆ་བིལ་བ་སྒྲོན་ཤིང་དང་། །ཤུ་ཏི་ཉེ་ཤིང་གཟེ་མ་དང་། །འདི་རྣམས་མར་ནི་མ་ཞུ་དང་། །བད་ཀན་ལྷེན་དང་གྲང་རླུང་དང་། །སྦོ་བ་ཀུན་ལ་གཏང་བར་བྱ། །རྒྱ་སྐྱེགས་པུ་ཙེ་ཤེལ་དང་ནི། །སྐྱེར་པའི་བར་ཤུན་དུག་མོ་ཉུང་། །སེའུ་འབྲུ་པི་པི་ལིང་དང་ནི། །དོང་ཀ་རྣམས་ཀྱི་མར་གྱིས་ནི། །འཁྲུ་བ་མ་ཞུ་དག་དང་ནི། །ཕོ་མཚན་མོ་མཚན་སྐྲངས་པ་དང་། །ཕོ་རླུང་ཁོང་དུ་རླུང་ཞུགས་དང་། །ཚད་རྙིང་འཁྲི་བ་ཀུན་ལ་ཕན། །སོ་མ་རཱ་ཛ་ལས་སྨན་མར་གྱི་ལེའུ་སྟེ་དགུ་བཅུ་པའོ།། །།དེ་ནས་བདུད་རྩི་དརྻ་ཀན། །ག་པུར་ནུས་པ་མཆོག་ཡིན་ཏེ། །གློ་སྙིང་དོན་གྱི་ཚད་པ་དང་། །ཁྲག་མཁྲིས་དག་ལ་མཆོག་ཏུ་སྟེ། །རླུང་ལ་ཤིན་ཏུ་གནོད་པ་འོ། །གུར་གུམ་བསིལ་ཞིང་ཚད་པ་སེལ། །ཁྲག་མཁྲིས་ནད་དང་ཚད་པ་འཇོམས། །ཅུ་གང་གློ་ཡི་ནད་སེལ་ཅིང་། །རྩ་རླངས་བ་སྤུར་འདྲེན་པར་བྱེད། །ཛཱ་ཏིས་སྙིང་གི་དབུགས་སེལ་ཅིང་། །ཀ་ཀོ་ལ་ཡང་དེ་བཞིན་ནོ། །ཨུཏྤལ་སྔོན་པོས་སྨན་སྣ་འདྲེན། །རུ་རྟས་ནུས་པ་རྟས་པར་བྱེད། །ལི་ཤིས་སྨན་གྱི་བསྲུང་བ་སྟེ། །གེགས་སེལ་དོན་རྣམས་ཚ་བ་སྤོང་། །མཁལ་མ་དག་ལ་སུག་
242. སྨེལ་གྱིས། །ཆུ་ཡི་ལམ་དག་སྦྱོང་བ་འོ། །ཏིག་ཏས་མཁྲིས་པ་རོལ་དུ་བསད། །བ་ལེ་ཀ་ཡིས་དྭགས་སྙིགས་འབྱེད། །བ་ཤ་ཀ་ཡིས་ཁྲག་ནད་འབྱེད། །ཙཎྡན་ཁྲག་མཁྲིས་ཚད་པ་སེལ། །དོན་སྣོད་ཚད་པ་འཇོམས་པར་བྱེད། །རྩབས་ཤིང་རྩ་དང་རུས་པ་ཡིས། །ཚད་པ་དག་ནི་སེལ་བར་བྱེད། །མོན་ཆ་རས་ནི་ལོང་ནད་ཀྱི། །འཁྲུ་བ་དག་ཀྱང་སེལ་བར་བྱེད། །འཇམ་འབྲས་རྒྱུ་མའི་འཁྲུ་བ་དང་། །སྲ་འབྲས་ཟུག་གཟེར་འཁྲུ་བ་གཅོད། །ད་ཏྲིག་རྩམ་པ་འཛིན་པར་བྱེད། །བིལ་བས་བཅུད་འཛིན་འཁྲུ་བ་གཅོད། །ཨ་རུས་སྙོམས་ཏེ་ནད་རྣམས་སེལ། །ཕྱི་ཤུན་རླུང་སེལ་རུས་བད་ཀན། །ཚི་གུས་མཁྲིས་སེལ་ནད་ཀུན་ལ། །བ་རུ་རས་ནི་བད་ཀན་རླུང་ནད་སེལ། །སྐྱུ་རུ་རས་ནི་ཁྲག་མཁྲིས་སེལ། །པི་པི་ལིང་གིས་རླུང་དང་མཁྲིས་པ་འཇིལ། །ཚ་བ་ཤིན་ཏུ་ཆེ་ན་གནོད་པར་གྱུར། །སྒ་ནི་རྩུབ་པས་རླུང་མཁྲིས་སེལ། །བད་ཀན་གྲང་བ་དག་ལ་བསྔགས། །ཕོ་བ་རིས་ཀྱིས་བད་ཀན་སེལ། །ནིམ་པ་བསིལ་བས་ཆུ་སེར་སྐེམ། །ནིམ་ཧ་ནིམ་པས་སྐྱུགས་སྒོ་སྡོམ། །ཚྭ་རྣམས་ཁྲག་མཁྲིས་ཀུན་་ལ་གནོན། །རྒྱམ་ཚྭ་ཁ་རུ་ཚྭས་ནི་བད་རླུང་སེལ། །རྒྱམ་ཚྭ་ལྕེ་མྱང་ཚྭས་ནི་ནུས་པ་འདྲ། །ཙབས་རུ་ཚྭས་ནི་ཕོ་བའི་མ་ཞུ་སེལ། །ཁ་རུ་ཚྭས་ནིི་གྲང་ནད་རླུང་ནད་དང་། །ཚད་པ་རྙིང་པ་རླུང་གི་མི་འབྱང་སེལ། །བད་ཀན་སྨུག་པོའི་ནད་ལ་འདི་རྣམས་ཕན། །རྒྱམ་ཚྭས་སྐྱུགས་པ་དག་ཀྱང་གཅོད། །འཁྲུ་དང་སྐྱུགས་པ་དག་ཀྱང་འབྱེད། །རྒྱ་ཚྭས་ཆུ་དག་འགགས་པ་སེལ། །རྩ་ནས་ཆུ་སེར་འདྲེན་པར་བྱེད། །རྭ་ཚྭ་རྩུབ་པས་བད་ཀན་སེལ། །ཐལ་ཚྭས་སྦོ་དང་དམུ་ཆུ་སེལ། །ཤིང་ཚྭ་ཐལ་ཚྭ་ནུས་པ་མཚུངས། །བྱི་ཏང་ཀས་ནི་སྲིན་ནད་སེལ། །རུ་རྟས་སྲིན་དང་ནུས་པ་རྟས། །མ་ནུས་དྲོད་བསྐྱེད་བད་ཀན་ཞི། །བསེ་རུས་རྩ་ཡི་ནད་རྣམས་སེལ། །ཏི་ཙས་གློ་ཡི་ནད་རྣམས་འཇོམས། །ཉི་དགས་གློ་ཡི་ནད་རྣམས་འཇོམས། །དོང་ཀས་ཟས་འཇིག་ཅུང་ཟད་འཁྲུ། །དན་དས་དྭགས་སྙིགས་འབྱེད་ཅིང་འཁྲུ། །སྟར་བུས་རིན་ཆེན་
243. འཇིག་ཅིང་གློ་ནད་འཇོམས། །སྨྱག་ཤད་མེ་ཏོག་སེ་བ་དང་། །ཁུར་མོང་སྙེ་མའི་མེ་ཏོག་དང་། །བ་ལུ་སྤང་རྒྱན་མེ་ཏོག་དང་། །སྙ་ལོ་མ་ཡི་མེ་ཏོག་དང་། །ཤུ་བའི་ལྡུམ་བུ་དག་དང་ནི། །འོམ་བུ་ཤུག་པའི་སྡོང་བུ་དང་། །བ་ལེ་ཀ་དང་སྒྲོན་ཤིང་དང་། །བ་ཤ་ཀ་དང་སྤང་རྩི་འོ། །སྒྲོ་བའི་མེ་ཏོག་ལོ་མ་དང་། །པར་པ་ཏ་དང་དུག་མོ་ཉུང་། །ཀྱི་ལྕེ་བ་དང་འབྲས་བུ་གསུམ། །ཧོང་ལེན་སྤྱི་ཞུར་བལ་པོ་ཆེ། །སུམ་ཅུ་ཏིག་དང་སན་ཏི་དང་། །རྐད་ཆག་ནིམ་པ་དག་དང་ནི། །དེ་རྣམས་གདུས་པའི་ཁུ་བ་དང་། །འབྲས་བུ་གསུམ་དང་རུ་རྟ་དང་། །ཨ་བ་དེ་མོ་ཀ་ར་དང་། །སེར་པོ་ཁྲག་སྐེམ་དམར་པོ་དང་། །ཨ་བ་རོན་དང་མཱུ་ལ་དང་། །ཆུ་ཆུང་རྩ་བའི་ཕྱེ་བཏབ་སྟེ། །ག་པུར་དག་ཀྱང་ཅུང་ཞིག་གཏང་། །དེས་ནི་འབྲི་རྟ་ཆེན་པོ་ཡི། །འབྲས་བུ་གསུམ་དང་ཧོང་ལེན་དང་། །སྐྱེར་པའི་རྩ་བ་ཤུན་སྡོང་དང་། །ལྡུམ་བུ་རེ་རལ་བོང་ང་དང་། །བ་ལེ་ཀ་དང་གླ་སྒང་དང་། །སྤང་རྩི་དོ་བོའི་རྩ་བ་དང་། །འབྲས་བུ་ལོ་མར་བཅས་པ་དང་། །ཟངས་རྩི་བ་དང་པུ་ཤེལ་ཙེ། །སུམ་ཅུ་ཏིག་དང་ཏིག་ཏ་དང་། །དུག་མོ་ཉུང་དང་སླེ་ཏྲེས་དང་། །ཀཎྜ་ཀཱ་རི་བ་ཤ་ཀ །བྱི་ཚེར་བ་ཡི་མེ་ཏོག་དང་། །སྒྲོ་བ་སྤེན་མའི་མེ་ཏོག་དང་། །ཁུར་མོང་ཀྱི་ལྕེའི་མེ་ཏོག་དང་། །སྲོ་ལོ་བ་ལུའི་མེ་ཏོག་དང་། །དེ་རྣམས་གདུས་པའི་ཁུ་བ་རུ། །འབྲས་བུ་གསུམ་དང་ཙནྡན་དང་། །ཨ་རུ་ར་དང་ག་པུར་དང་། །གུར་གུམ་ཛཱ་ཏི་སུག་སྨེལ་དང་། །ཅུ་གང་ཀ་ཀོ་ལ་དང་ནི། །ལི་ཤི་ཨུཏྤལ་སྔོན་པོ་དང་། །ཨ་ས་རོན་དང་ཆུ་རྩའི་ཕྱེ། །ཀ་ར་རྣམས་ནི་སྤོད་དུ་གདབ། །རིམས་ནད་འཁྲུགས་དང་ཁྲག་ཤོར་དང་། །ཚད་པ་གསར་རྙིང་ཀུན་ལ་འོ། །སྐྱར་བ་ཚོགས་ན་ནུས་པ་མཉམ། །ཚིག་མ་མེད་པར་སྦྱར་བར་བྱ། །འབྲི་རྟ་ཏྲེ་མེད་ཏ་ཡི་འོ། །ཏིག་ཏ་སྤང་རྩི་དོ་བོ་དང་། །ཧོང་ལེན་དག་ནི་གདུས་པ་རུ། །ཕྱེ་མ་ག་པུར་བཏབ་པ་ནི། །ཀ་ར་གསུམ་སྟེ་ཁྲག་མཁྲིས་རྒྱས། །ཚ་བ་རྒྱས་པ་ཀུན་ལ་འོ། །
244. མི་ཡི་ནུས་པ་མཆོག་ཡིན་ཏེ། །མ་ཧ་གྷོ་ར་དེ་བཞིན་ནོ། །ནུས་པ་མ་སུངས་ཐམས་ཅད་སྦྱར། །མ་སུངས་དཀར་པོ་དརྻ་ཀན། །ཚད་པ་ཀུན་གྱི་གཉེན་པོ་འོ། །མི་ཡི་ཞོ་ཚན་གཙོ་བོ་སྟེ། །ཞོ་ཚན་ཐམས་ཅད་སྦྱར་བ་ནི། །དོམ་མཁྲིས་ཁ་སྤོད་དག་ཏུ་གདབ། །ཚད་རྙིང་རྩ་མཆོག་ཐམས་ཅད་གཏར། །སེར་པོ་དརྻ་ཀན་ཡིན་ནོ། །མི་ཡི་ཕྱ་ཚན་གཙོ་བོ་སྟེ། །ཕྱ་ཚན་ཀུན་དང་སྦྱར་བ་ལ། །ཙཎྜན་གི་ཝང་སྦྱར་བ་ནི། །དུག་ནད་ཚད་པའི་ནད་ཀུན་སེལ། །སྨུག་པོ་དརྻ་ཀན་ཡིན་ནོ། །སོ་མ་རཱ་ཛ་ལས་དརྻ་ཀན་གྱི་ལེའུ་སྟེ་གོ་གཅིག་པའོ།། །།དེ་ནས་རྡོ་ལ་བབས་པ་ནི། །གསེར་ནི་རིན་ཆེན་གསེར་དང་འདྲ། །ཞི་གར་གསེར་དག་བཞུས་ནས་ནི། །དངུལ་ཆུ་དག་དང་བསྲེ་བར་བྱ། །གཉིས་ཀྱིས་དངུལ་ཆུ་འཇིག་པ་སྟེ། །བྲག་ཞུན་དག་དང་མཚལ་དང་ནི། །ལིག་བུའི་རྩ་བ་ཕོ་ལིག་བུ། །སྦྲང་རྩི་དག་གི་ལྡེ་གུ་གཏང་། །བྱང་ཁོག་ཁྲག་རྣག་ཞུགས་པ་དང་། །ཡན་ལག་རྩ་རྣམས་ཆོད་པ་དང་། །ཆུ་སེར་དག་ནི་སྐེམ་པར་བྱེད། །རིན་ཆེན་དངུལ་ནི་དངུལ་དང་འདྲ། །དངུལ་རྡོ་དག་ནི་ཞིག་མོར་བཏགས། །ལྕགས་དག་སོལ་བར་བསྲེགས་པའི་སྟེང་། །བླུགས་ལ་སླ་ངས་ཁ་བཅད་ནས། །བྱའམ་ཡང་ན་ཞི་གའི་ནང་། །དངུལ་རྡོའི་ཕྱེ་མ་བླུགས་ནས་ནི། །སོལ་བའི་མེ་ལ་བཞུ་ལ་གདུ། །སྐྱེ་བོ་ལྕི་བ་སིང་སྐྱུར་གྱིས། །འཇིག་པ་སྟར་བུ་དག་གིས་བྱ། །དུག་ནི་རྒྱ་ཚྭ་དག་གི་ཏེ། །བྲག་ཞུན་ལིག་བུ་ཕོ་ལིག་བུ། །བསེ་རུ་བྱེ་རུ་དག་དང་ནི། །ཕྱེ་མ་ཀ་ར་དག་དང་སྦྱར། །ལྡེ་གུ་སྦྲང་རྩི་དག་གཏང་སྟེ། །བཏང་བས་ཆུ་སེར་སྐེམ་པ་སྟེ། །རྩ་ཡི་ནད་ལ་གོང་མ་བཞིན། །ཟངས་ནི་རིན་ཆེན་རང་བཞིན་ཏེ། །གསེར་དངུལ་གསད་པར་མི་ནུས་ཏེ། །བཤིག་པ་བསད་པ་དག་ཡིན་ནོ། །ཟངས་ཀྱི་ཕྱེ་མ་ཞི་གའི་ནང་། །སུར་བུ་མུ་ཟི་བཅས་པ་དང་། །ཞི་གས་ཁ་བཅད་ལྕི་མེའི་ནང་། །བསྲེག་པ་ཐལ་བ་དག་ཡིན་ནོ། །བརྡུངས་
245. པས་ཆོམ་ཟེར་བ་ནི་ལེགས། །སྤུ་བསྲེགས་པ་ཡི་ཐལ་བ་དང་། །སྒོག་པ་བསྲེགས་པའི་ཐལ་བ་དང་། །སྦྲང་རྩིའི་ལྡེ་གུ་གཏང་བྱས་ན། །ཆུ་སེར་རྣག་ནད་སྐེམ་པ་སྟེ། །དཀར་གསུམ་བཟའ་བ་ཤིན་ཏུ་ལེགས། །ཅོང་ཞི་རིན་ཆེན་རྡོ་ཡིན་ཏེ། །ཕྱེ་མ་གཅིག་ཐུབ་རིམ་བཞིན་གཏང་། །མུ་ཟི་དག་ཀྱང་རིན་ཆེན་རྡོ། །ཕྱེ་མ་དག་ཀྱང་རིམ་བཞིན་གཏང་། །སྐན་དང་མ་ཞུ་རོ་ཙ་དང་། །སྐྲ་དཀར་གཉེར་མ་ཞི་བ་དང་། །ནད་རྣམས་འཁྲུ་བ་དག་ཏུ་སྟེ། །དེ་ཡི་གཉེན་པོ་དེ་ཉིད་གཏང་། །བསེར་བུ་ཉི་མ་བུད་མེད་སྤང་། །སོ་མ་རཱ་ཛ་ལས་རིན་པོ་ཆེ་རྡོའི་ལེའུ་སྟེ་གོ་གཉིས་པའོ།། །།ཁྲག་དང་མཁྲིས་པ་མེ་དང་འདྲ་སྟེ་ཚ་བ་འི་རང་བཞིན་ཡིན། །བད་ཀན་སྨུག་པོ་ས་དང་འདྲ་སྟེ་ལྕི་བའི་རང་བཞིན་ཡིན། །རླུང་ནི་ནམ་མཁའི་སྤྲིན་དང་འདྲ་སྟེ་ཚ་གྲངས་གཉིས་ཀར་འགྱུར། །བད་ཀན་སྨུག་པོ་ཆུ་དང་འདྲ་སྟེ་གྲང་ཞིང་རློན་པའི་རང་བཞིན་ནོ། །དེ་ནས་འཚོ་བའི་ཟས་དག་ནི། །འབྲས་དང་སོ་བ་སྔོན་པོ་དང་། །སྲན་མ་རྒྱ་སྲན་རྒྱ་འབྲས་དང་། །ཁྲེ་དང་ཅི་ཙེ་ཏིལ་དང་ནི། །གྲོ་དང་ནས་ནི་ལྕི་བ་འོ། །ནག་པོ་སྨུག་མོས་ནད་རྣམས་སློངས། །དགོ་བ་གླ་བའི་ཤ་དག་ནི། །དེ་ནི་རབ་ཏུ་བསིལ་བ་འོ། །རྒྱ་དང་གཙོད་ཤ་སྙོམས་པ་སྟེ། །ཤ་བ་གཉན་ཤ་ལྕི་བ་འོ། །བ་ལང་ཤ་ཆེན་ཤ་དག་དང་། །དོམ་ཤ་བསིལ་དྲོད་སྙོམས་པ་སྟེ། །རྔ་མོ་བྱ་རྒོད་སྲེ་མོང་ཤ། །བཙོས་དང་ཝ་དང་དུ་ན་ར། །སྨན་དེ་གློ་ཡི་ནད་ལ་ཕན། །མཛོ་དང་རྟོལ་དང་དྲེའུ་དང་། །སྨེ་ཤ་ཡིན་ཏེ་དམུ་ཆུ་ལ། །ཁྱི་དང་མི་དང་རྟ་བོང་ཤ། །གྲང་བའི་དམུ་ལ་ཤིན་ཏུ་བསྔགས། །ཁྱིམ་བྱ་སྲེག་པ་གོང་མོ་གསུམ། །རྒྱུ་མཐུན་བཅུད་དང་དྲོད་ལྡན་པས། །གྲང་ནད་རླུང་ལ་གཏང་བར་བྱ། །རི་བོ་ཕྱི་བ་ཐ་ཆད་ཤ།། །སྤྱང་ཀི་གཡི་དང་འཕར་བ་དང་། །དྲོད་ཤས་གྲང་བ་སེལ་བར་བྱེད། །བྲག་བྱིའུ་རྩངས་པའི་ཤ་
246. དག་གིས། །མཆོག་ཏུ་ས་བོན་ནད་ལ་ཕན། །བསེ་དང་ཕག་དང་ཀན་ཏ་ནི། །བསིལ་ཏེ་དུག་ཐུབ་དབང་པོ་གསལ། །རྒྱ་བྱ་རྨ་བྱ་ཤང་ཤང་ཤ། །ཟོས་ན་མཁྲིས་པ་འབྱང་བང་བྱེད། །རྔ་བྲན་ཤ་ཡང་དེ་བཞིན་ཏེ། །ཐོང་ཚེར་ཤ་ཡིས་བད་རླུང་འཇོམས། །ཉ་དང་སྲམ་དང་ཀུན་ངྷ་ར། །ཤས་ནི་ནད་རྣམས་འཇིག་པ་སྟེ། །སོ་མ་རཱ་ཛ་ལས་ཟས་དང་ཤའི་ལེའུ་སྟེ་གོ་གསུམ་པའོ།། །།དུས་མིན་འཆི་དང་ནད་ཀྱི་རྒྱུ། །ལྷ་ཁང་རྙིང་པ་དག་ཏུ་གཅིག་མི་ཉལ། །སྒོར་མི་ཉལ་ཏེ་སྲང་མདོར་སྤང་། །ས་བདག་ཡོད་པའི་མཚོ་དང་ནི། །ན་གཉན་ཆུ་མིག་དག་ཏུ་དྲི་མི་བྱ། །ལྷ་འདྲེ་གཉེན་པོ་གནས་པའི་བརྟེན་ས་ལ། །གནོོད་པར་མི་བྱ་བན་བོན་ལ་ཡང་གནོད་མི་བྱ། །དོན་མེད་ཁང་སྟོངས་བྲག་ཕུག་དག་ཏུ་འགྲོ་མི་བྱ། །རོ་ཡི་སྔོན་དུ་མི་འགྲོ་བསྒྲུབ་གཏོར་སྔོན་མི་འགྲོ །རི་སྣ་དྲག་པོ་མགོ་རྡུམ་དག་ཏུ་འགྲོ་འདུག་མི་བྱའོ། །བ་ལང་སྣ་འདྲ་སྲིན་མོས་བྲད་པ་འདྲ། །རྟ་རོ་ཁ་ཕྱེས་འདྲ་དང་ལྷ་འདྲེ་ཡོད་སར་གནས་མི་བཅའ། །དམ་བཅའ་མི་བྱ་ཡི་དམ་དུས་གཏོར་བཅག་མི་བྱ། །རིང་པོའི་སྐད་དང་ཁ་དང་མིག་མི་བགྲད། །འགོ་བའི་ནད་ཡོད་ཕྱོགས་སུ་མི་འགྲོ་འོ། །མཐུ་དང་དམ་ཆོས་ཉམས་པའི་ཕྱོགས་སུ་འགྲོ་མི་བྱ། །གཅན་གཟན་མ་རུངས་གནས་དང་མཚོན་གྱིས་མི་ཚད་དོ། །དབྱར་གྱི་གྲོང་པ་ངམ་གྲོག་ས་འཐིབ་འོག་ཏུ་འདུག་མི་བྱ། །ཆུ་བོ་ཆེན་པོ་དག་ལ་རྩེ་བར་ཉམས་མི་ཚད། །རྟ་དང་གླང་པོ་མ་རུངས་འདུག་པོའི་སྔོན་མི་འགྲོ། །གཡང་ལ་མི་འཛེག་མཐོན་པོ་དག་ཏུ་འདུག་མི་བྱ། །བུད་མེད་རྒན་དང་ལྷན་ཅིག་ཉལ་བར་མི་བྱའོ། །ཤིང་གཅིག་ཆུ་གླིང་དག་དང་བླ་གབ་མེད་པར་ཉལ་མི་བྱ། །དུག་ལ་ཉམས་མི་ཚད་དེ་མཚོན་རྣོན་དག་ལ་དེ་བཞིན་ནོ། །མི་རྣམས་ཀུན་ལ་གདུབ་དང་རྩུབ་པ་སྤང་བར་བྱ། །རྒན་པ་དག་ལ་མ་གུས་པ་ཡང་སྤང་། །འཆི་བ་བཟློག་པ་སྨན་དང་སྔགས། །དགེ་བས་བཟློག་སྟེ་དགེ་ལ་འབད། །ནད་ཀྱི་རྒྱུ་ནི་ལྟོགས་
247. རྗེས་འགྲངས་པ་དང་། །སྣུམ་རྗེས་སྐྱ་བ་ནད་ཀྱི་རྒྱུ། །སྐྱ་རྗེས་ཟས་མང་ཟོས་པ་ནད་དུ་འགྲོ །དལ་རྗེས་དྲག་ཤུལ་ནད་ཀྱི་རྒྱུ། །བཀུག་པ་དྲག་དང་གྲང་བ་རླན། །བཅུད་ཟོས་རླན་ལ་འདུག་པས་ནད། །འགྲངས་དང་སྐོམ་རྗེས་མ་བཅག་ནད། །ཤེད་ཆུང་དྲག་ཤུལ་བྱས་པས་ནད། །མཁྲིས་པ་ཅན་གྱི་དྲོད་བསྟེན་མཁྲིས་པ་འཕེལ། །བད་ཀན་ཅན་གྱིས་བཅུད་བསྟེན་བད་ཀན་འཕེལ་བར་འགྱུར། །རླུང་ནད་བཅུད་མེད་བསྟེན་པས་རླུང་ནད་འཕེལ་བར་འགྱུར། །སྨན་རྣམས་འབྱུང་བ་བསྟེན་པ་ནི། །ཕན་ཡོན་ཤེས་པས་གཏོང་བ་འོ། །ས་ཆུ་མེ་རླུང་ནམ་མཁའ་ལ། །ས་ཡི་མཚན་ཉིད་སྲ་བ་དང་། །ལྕི་དང་དྲི་བསུང་ཆེ་བ་དང་། །མང་ལ་མོད་པ་རྩ་བ་ས་། །ལས་ནི་ལྕི་དང་མང་པོར་འཕེལ། །བསྟེན་ཞིང་བསྐྱེད་པས་ལས་བྱེད་ནུས་པས་སྨན། །ཆུ་ཡི་མཚན་ཉིད་གཤེར་བས་བསིལ། །འཇམ་དང་རྣོ་དང་སྐམ་དང་ཤུན་ལྤགས་སོ། །ལས་ནི་སྡུད་ད་ང་བསིལ་དང་རླན་པར་བྱེད། །མཉེན་ཞིང་འཇིག་ནུས་ཆུ་དང་འདྲ་བས་སྨན། །མི་ཡི་མཚན་ཉིད་ཚ་དང་རྩུབ་པའོ། །སྐམ་དང་དུལ་དུལ་ཞིབ་ཅིང་མེ་ཏོག་དག་ནི་མེ། །ལས་ནི་ཚ་དང་མདོ་གསལ་ཞུ་སླ་སྨིན་པར་བྱེད། །རླུང་གི་མཚན་ཉིད་ཡང་བ་དང་ནི་འཇམ། །གཡོ་བ་སྒྲ་ཆེ་དག་ནི་སྡོང་བུ་ཆུང་བ་འོ། །ལས་ནི་སྨིན་པ་འབྱེད་པས་བསིལ་ཏེ། །ལུས་ཀྱི་སྟོད་དུ་འགྲོ་སྟེ་ནུས་པ་མེ་རླུང་འདྲ། །ནམ་མཁའི་མཚན་ཉིད་འཕྲ་དང་ཁོང་སྟོང་དང་། །གོ་མི་འགག་དང་ཐམས་ཅད་འཕྲོད་པ་འོ། །འབྲས་བུ་དག་ནི་ནམ་མཁའི་རང་བཞིན་ཏེ། །ལས་ནི་འཇུག་ཅིང་རྒྱུ་བ་དང་། །དགྱེ་ཞིང་ཁོང་ནི་ཡང་བ་དག །ནུས་པས་ལུས་ཁྱབ་ཀུན་ཏུ་འགྲོ །མདོག་གྲོ་ས་ཡིན་དཀར་བ་ཆུ་ཡིན་ནོ། །དམར་བ་མེ་སྟེ་ལྗང་ཀུ་རླུང་། །སྔོ་བ་ཁ་དོག་ནམ་མཁའ་དག་ཡིན་ནོ། ཁ་དང་མངར་དང་ཚ་བ་དང་། །སྐྱུར་བ་ལན་ཚྭ་བསྐ་བ་དྲུག །མངར་བས་སྟོབས་བསྐྱེད་ཡི་ག་འབྱེད། །རྒས་དང་བྱིས་ལ་ཕན་ཏེ་མཁྲིས་ནད་སེལ། །བུ་རམ་དག་གིས་མཁྲིས་པའི་ཤེད་བསྐྱེད་གནོད། །རྨ་འབྱོར་ཤ་འུ་བསྐྱེད་ཅིང་ཁམས་དང་དབང་
248. པོ་གསལ། །མདངས་སྡུག་ཆུ་སེར་ཞི་ཞིང་སོ་དང་ལུས་པོ་འཇམ། །བད་ཀན་བསྐྱེད་དེ་ཕོ་བའི་མེ་དྲོད་དག་ཀྱང་ཉམས་པར་བྱེད། །ཁ་བ་དག་གི་ཕན་ཡོན་ནི། །ཚད་པ་ཁྲག་དང་མཁྲིས་པ་སེལ། །དང་ག་དབྱེ་ཞིང་དྭངས་པར་བྱེད། །བད་ཀན་དག་ཀྱང་སེལ་བར་བྱེད། །མཛེ་དང་ཤ་ཆུང་ཤ་སྐྱེད་རྨ་རྩིར་བཟང་། སྐྱུར་བས་བད་ཀན་སེལ་ཏེ་ཆང་སྐྱུར་གནོན། །སྐྱུར་བས་དྲོད་སྐྱེད་ལུས་སྣུམ་ཡི་ག་འབྱེད། །འཐུངས་ན་ཚིམ་ཞིང་མཁྲིས་པ་དག་ལ་ནི། །ཅུང་ཞིང་གནོད་དེ་ཟས་ནི་འཇུ་བར་བྱེད། །དྲག་ན་ཤ་སླ་དབང་པོ་མིག་ལ་གནོད་པར་འགྱུར། །སོ་ལ་གནོད་དེ་ཁ་གདོང་སེར་ཞིང་སྐྲངས་པར་འགྱུར། །ཚ་བས་དྲོད་སྐྱེད་ཡི་ག་འབྱེད་དང་མ་ཞུ་འཇུ་བར་བྱེད། །ཁོང་སྲིན་རླུང་གིས་ལུས་འདར་དང་ནི་ལྕེ་མདོག་ལེན། །དྲག་ན་སྟོབས་ཆུང་ས་བོན་འབྲི་སྟེ་མཁྲིས་པ་སྐྱེད། །པི་པི་ལིང་གིས་མཁྲིས་པ་དག་ནི་ཅུང་ཙམ་འཇུ་བར་བྱེད། །ལེན་ཚ་ཚ་བས་རླུང་འཇོམས་སྦོས་པ་འཇོམས། །ཟས་འཇུ་རིམ་པར་སྐྱེད་ཅིང་དྲག་ན་ཁྲག་མཁྲིས་སྐྱེད། །རྒྱམ་ཚྭ་ཁ་རུ་ཚྭས་ནི་ཁྲག་མཁྲིས་སེལ་ཏེ་ཡང་། །དྲག་ན་བད་ཀན་སྐྱེད་དེ་ཆུ་སེར་མཛེར་ཡང་འགྲོ། །སྐོམ་དད་ཆེ་ཞིང་འབྲུམ་བུ་འབྲས་ལ་གནོད་ཅིང་རྒས་པར་འོང་། །དྲོད་ཆུང་གཉེར་མ་མང་དང་སྟོབས་དབྲི་ཤ་སླ་འོ། །བསྐ་བས་རླུང་དང་བད་ཀན་སེལ་ཏེ་ཁྲག་དང་མཁྲིས་སེལ། །བསིལ་ཞིང་རྨ་སྐེམ་འཁྲུ་བ་གཅོད། །ལྤགས་མདོག་བཟང་དང་རུས་ནད་སེལ། །དྲག་ན་གཅིག་སྲི་ལྟོ་སྦོས་དང་། །བུ་ག་ཀུན་འགགས་རྒྱུ་སྲི་འོ། །མངར་དང་ཁ་བ་ཞུ་རྗེས་མངར། །བསྐ་དང་སྐྱུར་བ་ཞུ་རྗེས་ཚ། །ལན་ཚྭ་ཞུ་རྗེས་མངར་བ་འོ། །བབས་ནི་ས་དང་ཆུ་དང་རྡོ་དང་ནི། །ཤིང་ལ་འབྲས་བུ་ལོ་མ་མེ་ཏོག་དང་། །སྡོང་བུ་རྩ་བ་ཤུན་པ་འོ། །ཨ་རུ་རས་ནི་རླུང་མཁྲིས་བད་ཀན་ཀུན་སེལ་ཞིང་། །དོན་སྣོད་ནད་སེལ་མཆེར་ནད་སྐྱེད། །བ་རུ་རས་ནི་ནད་རྣམས་ཀུན་ལ་ཕན་པ་སྟེ། །མཁལ་མའི་ནད་ལ་ཤིན་ཏུ་གནོད་པ་འོ། །སྐྱུ་རུ་རས་ནི་ཁྲག་མཁྲིས་ཀུན་ཕན་ཏེ། །སྙིང་ལ་ཅུང་ཙམ་གནོད་ཅིང་མཁལ་མའི་ནད་ཀྱང་སྐྱེད། །ཛཱ་ཏིས་
249. ཚ་གྲང་ཐམས་ཅད་སེལ། །གློ་དང་སྙིང་གི་དབུགས་རྣམས་འདྲེན། །སུག་སྨེལ་ཚ་གྲང་འདུས་པ་སྟེ། །ཤ་རྩར་སྨན་ཁྲིད་རྨ་ཁ་འབྱོར་བར་བྱེད། །ལི་ཤིས་བསིལ་ཞིང་མཆིན་པའི་ནད་ལ་གནོད། །ན་ལེ་ཤམ་ནི་དྲོད་སྐྱེད་བད་ཀན་འཇིལ་བ་སྟེ། །རྣོ་འཇམ་མཁྲིས་པའི་ནད་དག་སྐྱེད་པར་བྱེད། །པི་པི་ལིང་གིས་བད་མཁྲིས་སེལ་ཏེ་རླུང་ནད་སྐྱེད། །སྨད་ཀྱི་རླུང་སེལ་འཇམ་རྩེ་དག་ལ་མཆོག་ཏུ་འོ། །གླ་གོར་ཞོ་ཤས་འཁྲུ་བའི་སྨན་དང་སྙིང་ནད་དང་། །ཨ་བ་དེ་མོས་འཁྲུ་བའི་ནད་དང་སོ་ནད་སེལ་བར་བྱེད། །ཆུ་སེར་ནག་པོས་མགོ་འཁོར་བ་དང་མིག་མི་མཐོང་། །བད་ཀན་རྒྱས་པའི་སྙིང་ནད་སེལ། །སྙིང་གི་ཞོ་ཤས་སྙིང་ལ་རླུང་ཞུགས་མི་དྲན་དང་། །འབོག་པའི་ནད་དང་བརྒྱལ་བའི་ནད་ཀུན་སེལ། །མཁལ་མ་ཞོ་ཤས་མཁལ་ནད་སེལ་ཞིང་དྲན་པ་སྐྱེད། །མཆེར་པའི་རླུང་དག་སེལ་བར་བྱེད་པ་སྟེ། །སྟར་བུས་བད་ཀན་གློ་ནད་སེལ་བར་བྱེད། །གློ་སྙིང་ནད་དང་འཁྲུ་བ་གཅོད་པ་སྟེ། །རྒུན་འབྲུམ་གློ་མཆིན་ནད་སེལ་ཕོ་བ་ཡི། །སྟར་བུ་རྒུན་འབྲུམ་དག་གིས་ཕོ་ནད་སེལ། །ཏིག་ཏ་ཟི་ར་དཀར་ནག་གིས་ཀྱང་དྲོད་སྐྱེད་དོ། །མ་ནུ་ལ་ལ་ཕུད་ཀྱིས་དྲོད་སྐྱེད་བད་ཀན་སེལ། །ཀ་ཀོ་ལས་ཀྱང་དྲོད་སྐྱེད་ཕོ་བ་དག་ལ་ཕན། །འཇམ་འབྲས་སྲ་འབྲས་ཨ་འབྲས་ཀྱིས། །ཆུ་སེར་སྐེམ་ཞིང་འཁྲུ་གཅོད་མཁལ་ནད་སེལ། །གསོ་མ་ར་ཙ་པ་ཏོ་ལས། །ཐ་ཀར་རྡོ་རྗེས་ནིམ་པས་ཀྱང་། །དེ་རྣམས་དུག་ནད་ཆུ་སེར་སྐེམ་སྟེ་བད་ཀན་སྐྱེད། །དུག་མོ་ཉུང་དང་སོ་ཆ་གླ་སྒང་དང་། །སྐྱུགས་སྨན་ཡིན་ཏེ་མཁྲིས་པའི་ནད་ཀྱང་སེལ། །གསེར་གྱི་གཟོང་བུས་སྐྱུགས་དང་མཁྲིས་ནད་སེལ། །སེའུ་འབྲུ་སུག་སྨེལ་ཡ་བཀྵ་ར་དག་གིས་ཀྱང་། །ཤུ་ཏི་ཤུ་མོ་ཟས་ནི་རླུང་དང་ཕོ་ནད་མཁལ་ནད་སེལ། །སྟང་ཀུ་ཨ་ཤྭ་གན་ངྷ་དང་། །དེས་ནི་མཁལ་མའི་ནད་རྣམས་སེལ་བར་བྱེད། །འབྲས་བུ་ནམ་མཁའ་འདྲ་སྟེ་ཀུན་ལ་ཁྱབ་པ་འོ། །ཨུཏྤལ་ནི་ལོ་ཨཏྤལ་དང་། །ནཱ་ག་གེ་སར་པུཥྤ་ཨ་ཏི་པུཥྤ་དང་། །དེ་རྣམས་ཁྲག་མཁྲིས་ནད་དང་རྣག་ཀུན་སྐེམ་པར་བྱེད། །སེ་བ་སྨྱག་ཤད་མེ་ཏོག་དཀར་བ་སྣ་
250. ཚོགས་བསིལ། །ལོ་མ་གུར་གུམ་བསིལ་ཏེ་མཆིན་ནད་སེལ། །ད་ལིས་ལོ་མས་རླུང་མཁྲིས་སེལ་ཞིང་བད་ཀན་འཁྲུ་བར་བྱེད། །ནིམ་པས་ཆུ་སེར་སྐེམ་པ་དང་། །རྒྱ་ལྕང་ལོ་མ་འདབ་མ་ཡིས། །ཚ་བ་སེལ་ཏེ་རྟ་ཚེར་བ་ཡང་དེ་བཞིན་ནོ། །ཕལ་ཆེར་ལོ་མ་དག་ནི་སྡོང་བུའི་རྗེས་སུ་འབྲང་། །མེ་ཏོག་འབྲས་བུའི་རྗེས་སུ་འབྲང་བ་སྟེ། །སྡོང་བུ་ཙ་ནྡན་དཀར་དམར་བ་ལེ་ཀ ཁྲག་མཁྲིས་ཚད་པ་སེལ་ཏེ་སླེ་ཏྲེས་དང་། །ཏིག་ཏ་དག་དང་ཙབས་ཤིང་ཤུན་པ་དང་། །རྩ་དང་མཁྲིས་པའི་ཚད་པ་སེལ་བར་བྱེད། །ཤིང་མངར་ཤུག་པ་སྐྱེར་པ་དག་གི་རྩ་བ་སྟེ། །གློ་ནད་ཚད་པའི་ནད་དག་སེལ་བར་བྱེད། །ཀཎྚ་ཀཱ་རིས་གློ་ནད་སེལ། །སླེ་ཏྲེས་སེང་ལྡིང་ཁྲག་ནད་ཆུ་སེར་སྐེམ། །སྡོན་བུ་ཁྲོན་བུ་དུར་བྱིད་ལྕུམ་རྩ་ཡིས། །འཁྲུ་སྟེ་ཐར་ནུ་རེ་ལྕག་པས་ཀྱང་འཁྲུ། །སྤང་རྒྱན་སྤང་རྩི་དོ་བོ་ཧོང་ལེན་དག་ཀྱང་འཁྲུ། །པི་པི་ལིང་དང་ར་སྣ་མཱུ་ལས་དྲོད་སྐྱེད་གྲང་བ་སེལ། །མཁྲིས་པའི་ནད་སྐྱེད་ཆུ་སེར་སྐེམ། །བོང་ང་དཀར་པོ་སྦྲུལ་དང་སྡིག་པ་རུ་རྟས་ནི། །ཁྱི་ཡི་མཆི་བའི་དུག་རྣམས་རབ་ཏུ་ཞི་བར་བྱེད། །མ་ནུ་བཞི་སྦྱར་འཁྲུ་སྟེ་ཕོ་བའི་ཁྲག་མཁྲིས་སེལ། །ཀྱི་ལྕེ་བས་ཀྱང་འཁྲུ་སྟེ་ཤེལ་ཏི་ཀ །ཏྲི་བྱིད་ཏས་ནི་གློ་ནད་ཀུན་འཇོམས་ཏེ། །ཏྲི་བྱིད་སེར་པོས་ཁྲག་ནད་མཁྲིས་པ་འཁྲུ། །ཆུ་ལ་བབས་པ་དག་ལ་ནི། །ག་པུར་ཚ་བ་ཞི་བས་བད་རླུང་སྐྱེད། །ཅུ་གང་ག་པུར་ཁྲག་མཁྲིས་གློ་ནད་སེལ། །གུ་གུལ་དཀར་པོས་ཚ་བ་ཞི་ཞིང་ཆུ་སེར་སྐེམ། །གི་ཝང་དུག་དང་ཚད་པའི་ནད་ཀུན་སེལ། །ཤྲཱི་རི་ཁཎྚས་འཁྲུ་ཞིང་ཆུ་སེར་སྐེམ། །ཅོང་ཞིས་སྐན་དང་གྲང་བའི་ནད་ཀུན་སེལ། །རྒྱམ་ཚྭ་ཁ་རུ་ཚྭ་དང་ལྕེ་མྱང་ཚྭ། །མོ་ལྡོམ་ཚྭ་དང་ཙབས་རུ་ཚྭ་དང་རྒྱ་ཚྭ་དང་། །བུལ་ཚྭ་ལན་ཚྭ་དག་ནིི་ཆུ་ཡི་ནུས་པ་འོ། །རྒྱམ་ཚྭ་ཁ་རུ་ཚྭས་ནི་གྲང་ཞི་རླུང་ཞི་ཁྲག་མཁྲིས་སེལ། །ལྕེ་མྱང་ཚྭ་དང་ཙབས་རུ་ཚྭས་ནི་རླུང་སྐྱེད་གྲང་བ་འཇིལ། །མོ་ལྡོམ་ཚྭ་དང་རྒྱ་ཚྭས་གྲང་བ་འཇིལ་ཞིང་ཆུ་ལམ་སྦྱོང་། །བ་ཚྭ་བུལ་ཚྭས་གློ་ནད་སྐྱེད་ཅིང་སྐྱུག་པར་བྱེེད། །ལན་ཚྭས་རླུང་དང་
251. གྲང་བ་སེལ་ཞིང་ཁྲག་དང་མཁྲིས་པ་སྐྱེད། །ས་ནི་ས་ཡི་བཅུད་དང་རྡོ་ཡི་རང་བཞིན་ནོ། །མུ་ཟིས་ནད་ཀུན་འཇོམས་པ་སྟེ། །ཁྱད་པར་ཁྲག་དང་ཆུ་སེར་སྐེམ། །ཅོང་ཞིས་སྐྲན་དང་གྲང་བ་སེལ། །མཆིན་ནད་ཁྲག་མཁྲིས་དག་ལ་གནོན་པར་འགྱུར། །བྲག་ཞུན་གྱིས་ནི་རྣག་དང་ཁྲག་རྣམས་སྐེམ། །མཆིན་ནད་དག་དང་ཚད་པ་ཀུན་སེལ་གྲང་བ་སྐྱེད། །མཚལ་གྱིས་རྩ་ཡིས་ཚད་པ་སེལ་ཏེ་གློ་རྩ་གསོ། །ཧ་ཤིང་པ་ཡིས་རྩ་ལམ་སྦྱོང་། །དར་ཚུར་རྩ་མདུད་གྲོལ་བར་བྱེད། །རྡོ་ནི་གསེར་དངུལ་ཟངས་མ་འོ། །མུ་ཏིག་ལྕགས་རྣམས་རྡོ་ཡི་གྲངས་སུའོ། །སོ་མ་རཱ་ཛ་ལས་སྨན་དང་ཟས་ཀྱི་ལེའུ་སྟེ་གོ་བཞི་པའོ།། །།དེ་ནས་ཡང་གསུངས་པ། །བེ་ཏ་རི་ཡི་རྩེ་མོ་ལ། །དྲང་སྲོང་བཞི་ཡིས་བསྐོར་ནས་ནི། །འཕགས་པ་འཇམ་དཔལ་གཞོན་ནུ་ལ། །བསྟོད་ནས་དཔྱད་ཀྱི་རྫུ་འཕྲུལ་ནི། །དབུག་བཅད་གཤགས་པ་དག་དང་ནི། །ཡན་ལག་དང་པོ་མགོ་བོ་ལ། །རུས་པ་དག་དང་ཆུ་བ་དང་། །རྩ་དང་ཤ་དག་བཅོས་པ་ཡིས། །སྲུབས་བཞི་རུས་པ་བཅོས་པ་ནི། །སྲུབས་དང་རྣ་ལྷན་བྱེ་བ་ལ། །ཆིངས་དང་ཕུར་པས་བསྡམ་པ་དང་། །གླ་སྒང་གོ་སྙོད་བཅའ་ལྒ་ཡིས། །ཚ་ནན་དང་ནི་བྱེ་གདབ་བྱ། །མེ་བཙའ་སྤྱི་གཙུག་དག་ཏུ་གདབ། །རུས་པ་དག་ལ་སྨན་དང་དཔྱད། །སྨན་ནི་ལྟོ་སྨན་རྨ་སྨན་ནོ། །ཨ་བྱག་ཤེལ་ཏ་སྤྱི་ཞུར་དང་། །ནེ་གུ་ཆུང་དང་པ་རེ་ཀོན། །པ་རི་ཙི(ཧོང་ལེན)དང་ཏྲི་བྱིད་ཏ། །བལ་བུ་བདུད་རྩི་སྣུམ་ཅན་དང་། །བྱེ་རུག་བཙུན་མོ་རེ་རལ་དང་། །ཨ་བྱག་རྣམ་པ་གསུམ་དུ་འོ། །སྨན་དང་སྔོ་དང་སྲོག་ཆགས་དང་། །དེ་གསུམ་ཨ་བྱག་དག་ཏུ་འོ། །ཤེལ་ཏ་དག་ནི་རྣམ་གསུམ་ལ། །སྨན་(རྒྱ་ཚྭ)དང་རྩི(བྱང་བ་)དང་སྔོ་(དོང་དྲ)དང་ངོ་། །དེ་གསུམ་ཤེལ་ཏ་རྣམ་གསུམ་མོ། །སྲོག་ཆགས་ཨ་བྱག་ཀླད་པ་ལ། །རྩི་ནི་ཤེལ་ཏ་ལྷ་བ་ལ། །སྨན་གྱི་ཤེལ་ཏ་ཀླད་རུས་ལའོ། །ནེ་གུ་ཆུང་ནི་རྣམས་གསུམ་སྟེ། །སྤང་རྒྱན་ལྟོ་
252. རུ་གཏང་བར་བྱ། །དེ་རྣམས་རྩི་ཡི་སྦྱོར་བ་སྟེ། །བྱེ་མ་ཀ་ར་དག་དང་སྦྱར། །རུས་རྙིང་གདུས་པའི་ཁུ་བ་དང་། །ཨ་བྱག་ཤེལ་ཏ་སྤྱི་ཞུར་གསུམ། །པདྨ་ལྡུམ་དང་གཡག་རུ་དང་། །ནེ་གུ་ཆུང་དང་ད་ལིས་པུས། །སྣུམ་ཅན་སྔོ་ནི་ཨ་བྱག་དང་། །མཚལ་དང་དོམ་མཁྲིས་དག་དང་སྤྱར། །ཆང་ངམ་རུས་ཁུ་རྟ་བྱས་གཏང་། །རུས་བཟོ་འོག་ཏུ་བསྟན་པ་ལ། །རྨ་སྨན་ཆུ་སེར་འདྲེན་པ་དང་། །ཁ་རུ་ཚྭ་དང་རྒྱམ་ཚྭ་དང་། །ཏྲེ་མུ་ལ་དང་ཨ་བྷྲི་རྩ། །རྩ་ལ་གུར་གུམ་གུར་འདྲ་དང་། །མཚལ་དང་དོམ་མཁྲིས་ཡུང་བ་དང་། །བ་བླ་མུ་ཟི་ལྡོང་རོས་གསུམ། །ལྷ་བ་འཛིན་པར་བྱེད་པ་འོ། །རུ་རྟ་ཧོང་ལེན་མ་ནུ་དང་། །ཙི་ཏྲ་ཀ་ཡིས་རུས་རོ་འདོན། །རྒྱ་ཚྭ་རྒྱམ་ཚྭ་ལན་ཚྭ་དང་། །མཚལ་དང་དོམ་མཁྲིས་ལྡོང་རོས་དང་། །སྤྱི་ཞུར་རྨ་ལ་ཁེབས་པར་(ཆུ་སེར་འདྲེན་)རོ། །ཐ་རམས་བྲ་རམས་པ་རེ་ཀོན། །འབོག་ཡག་ཤ་འུ་གསོ་བ་འོ། །དང་པོ་ལྷ་བ་གཟུང་བར་བྱ། །ཚྭ་གཉིས་བཞག་ལ་གཞན་མ་གཏང་། །ལྷ་བ་རྣག་ལ་རྨ་རྩི་ཟིན། །ལྷ་བ་སྨུག་པོ་བཅོས་པ་འོ། །སྨན་གྱི་སྦྱར་ཐབས་འདི་ལྟ་སྟེ། །ཁ་རུ་ཚྭ་བས་རྒྱམ་ཚྭ་མང་། །གུར་གུམ་དང་ནི་གཞན་མཉམ་མོ། །བ་བླ་བས་ནི་ལྡོང་རོས་མང་། །མ་ནུ་ལ་སོགས་མཉམ་པ་སྟེ། །རྒྱ་ཚྭ་རྒྱམ་ཚྭ་ལན་ཚྭ་དང་། །ལན་ཚྭ་དག་ནི་སུམ་འགྱུར་རོ། །གསེར་དང་ཟངས་ཀྱི་ནང་དུ་འོ། །ནུ་ཞོ་ཆུ་འཐག་བྱས་ཏེ་མཉེ། །ལྡོང་རོས་བ་བླ་ཡང་ན་མཚལ། །ལྡོང་རོས་མང་ན་ངན་པ་འོ། །རྩི་ཆོས་རྨ་མདོག་སྐྱ་དམར་འདོད། །ཡང་ན་ཏྲེ་མུ་ལ་དང་ནི། །ཨ་འབྲས་རྒྱ་ཚྭ་ཁྲ་རྐང་དང་། །ཁ་རུ་ཚྭ་སྦྱར་ལྷ་བ་འཛིན། །རྒྱལ་པོ་རེ་རལ་འོལ་སེ་དང་། །ཤུ་དག་སྦྱར་བས་རུས་རོ་འབྱིན། །མཚལ་དང་དོམ་མཁྲིས་ཅུ་གང་དང་། །གླ་རྩི་དང་ནི་དོམ་མཁྲིས་ལྔ་། །ཚ་བ་ཞི་དང་རྩ་སྒོ་སྡོམ། །རྩབས་ཤིང་ཨ་བྱག་ཤེལ་ཏ་དང་། །གསེར་དང་བཞི་ནི་ཞིབ་ཏུ་བཏགས། །ཀ་རར་སྦྱར་བས་ཆུ་སེར་འདྲེན། །སེར་ག་དག་ཀྱང་འབྱོར་བར་བྱེད། །ཡང་ན་རྨ་རྩི་རིན་པོ་
253. ཆེ་། །རྩེ་ཤིང་ཧྭ་རུར་སྦྱར་བ་ཡི། །རུས་པ་གས་པ་སྲུབས་གསོ་སྟེ། །ཧྭ་ལེན་ཧྭ་ཕེན་གས་པ་གསོ། །ཧིར་ཀེན་ཧི་དིན་ལྷ་བ་སྙག །རྟ་རུས་འབྲུག་རུས་དག་གིས་ནི། །ཞོམ་པ་གསོ་བར་འགྱུར་བ་སྟེ། །དུང་དང་མགྲོན་བུ་ཉ་ཕྱིས་ཀྱིས། །སེར་ག་དག་ནི་འབྱོར་བར་བྱེད། །རྒྱ་སྐྱེགས་བྱ་ཁྲ་དག་དང་ནི། །དུར་བྱིད་ཀླད་སྤྲིའི་རྣག་ཁྲག་འདྲེན། །ག་པུར་གསེར་མཚུར་སྦྱར་བ་ཡིས། །མཛེར་པ་གཅོད་དང་ཚ་བ་འཇིལ། །སེར་བ་ཅོག་ཅོག་མགོ་བོ་དང་། །དོམ་མཁྲིས་སྦྱར་བས་རྩ་ཆད་འཚོ། །སྦྲང་རྩི་བཙུན་མོ་བོང་ཁྲག་འདྲེན། །ག་པུར་ཉ་ཕྱིས་དོམ་མཁྲིས་དང་། །བུས་པ་ཁྱི་དང་ཅོ་ག་ཡི། །ཀླད་པ་འོ་མར་སྦྱར་བྱས་ཏེ། །སྲོག་ཆགས་ཨ་བྱག་སྦྱར་བ་ཡིས། །ཀླད་སོགས་ཤ་འུ་སྐྱེད་པར་བྱེད། །རིག་པའི་མདའ་ཡིས་དཔྱད་ལ་གདབ། །ཡང་ན་གཅིག་ཐུབ་གྲོག་སྒལ་མ། །ཀ་ར་དག་དང་སྦྱར་ལ་གདབ། །ཆག་པ་དག་ལ་ཐུན་བསྐྱེད་དེ། །འཐེམས་བར་བརྡར་ལ་གདབ་པར་བྱ། །བ་ལུ་ཀ་ཡི་མཁྲིས་པ་དང་། །སྐྱུར་མོའི་སྙིང་པོ་དང་བཅས་པ། །ཨ་བི་ཤ་ཡི་ལོ་མ་དང་། །གཉིས་པ་དག་ནི་ཆ་སྙོམས་ཏེ། །མཁྲིས་པ་སུམ་ཆ་བསྟོད་ལ་གཏང་། །ཆུ་ལ་བཏབ་ན་གཏང་བར་བྱ། །ཁོང་དུ་སྨུག་པོ་སྦལ་རྒྱབ་ཆུ། །ཆུ་ནང་བརྡར་ལ་གཏང་བར་བྱ། །རྨ་ལ་ཕྱེ་མ་གདབ་པར་བྱ། །ཁོང་དུ་ཕྱེ་མ་ཆུས་ཕུལ་གཏང་། །ཨ་བི་ཤ་ཡི་ལོ་མ་དང་། །སྐྱུར་མོའི་ལོ་མ་མ་ཡིན་ཏེ། །སྙིང་པོ་རྩ་བ་དག་ཡིན་ནོ། །ཆང་ནི་གཏང་བར་མི་བྱ་སྟེ། །དང་པོ་ལྟོ་ནི་ཅུང་ཙམ་དགུག །སོ་མ་རཱ་ཛ་ལས་རྨ་སྨན་དང་ཁོང་སྨན་གྱི་ལེའུ་སྟེ་གོ་ལྔ་པའོ།། །།དེ་ནས་རུས་པའི་དཔྱད་དག་(རུས་པ་རྡིབ་པའི་ཕྱོགས་སུ་མཐོངས་ཕྱེ་དེ་ཡང་བྱ་གབ་ཀྱི་མིག་འབྲིང་པོ་ཙམ་དབྱེ་ལ། མིག་མི་ཆེ་བར་བྱ་ཆེས་ན་རུས་པ་མྱུར་དུ་བྱུང་)ནི། །གྲི་དང་མདའ་དང་རྡོ་དང་ནི། །ཤིང་དང་གྱོ་མོ་ཕོག་པ་འོ། །འཐེམས་དང་གས་དང་སྟེང་ཆག་དང་། །སྒང་གྲུམས་མགོ་ནི་ཆག་པ་དང་། །སོ་གཙིགས་དག་ཏུ་སོང་བ་ལ། །
254. དཔྱད་ནི་ཤ་བཟོ་རུས་བཟོ་གཉིས། །ཤ་བཟོ་སྐྱོན་ཡོན་ལ་འུར་བྱ། །འཕར་རྩ་རྣ་བའི་ཕྱི་མཆན་དང་། །ནང་རྒྱུག་སྙིང་རྩ་བླ་རྩ་དང་། །སྤྱི་གཙུག་བེ་གསང་རུས་པ་ཡི། །གཟེར་རྩ་དག་ནི་བཅད་མི་བྱ། །ཤ་རུ་མོན་རུ་བཅད་མི་བྱ། །ཆུ་བ་རྒྱུས་པ་བཅད་མི་བྱ། །དང་པོ་བཙག་གིས་ཐིག་བཏབ(སྔོན་དུ་གཙགས་བུས་བཙགས་ལ་དེ་ནས་གཟོད་དབུག་)ལ། །པར་གྱིས་བྱུང་ན་རྩ་ཡིན་ཏེ། །གཞན་དུ་བྱོལ་ལ་དྲ་བར་བྱ། །ཤ་བཟོ་ཤ་ལ་ལུས་ཚུད་བྱ། །འཁོར་གྱིས་མནན་པ་ཤིན་ཏུ་གཅེས། །རྩ་ཆོད་སྤྲ་བས་དགག་པར་བྱ། །བཞི་ཤོར་ཡན་མན་ཟླ་གམ་བྱ། །གྲུ་གསུམ་དག་ཏུ་མི་བྱ་འོ། །སྤྱི་བོར་རྨ་ནི་གྲུ་གསུམ་འབྱུང་། །དེ་ནི་གནས་སྒོ་བྱེ་སྟེ་འཆི། །རྒྱུ་སྐར་སྨལ་པོ་གཤའ་ལག་དང་། །སྲིན་མོའི་ལག་ལ་ཤ་མི་དྲ། །ཕོག་ན་ཡང་ནི་ངན་པ་འོ། །ལྷ་བ་འཐེམས་པས་ལྷ་ཁྲག་དབུག །མདོག་ལོག་ཁྲ་བོ་རྫིམ་སྒོང་འདྲ། །སྐྱ་བོ་རྩིབ་མ་སོར་བཙིར་བ། །ལྷ་འཐེམས་འོག་ཆག་མདོག་སྐྱ་འོ། །བརྡར་ཐབས་ཡ་ཤས་འགེབས་པ་ན། །ཕུག་ནི་བརྡར་འོག་ཆུད་པར་བྱ། །འོག་གི་འབྲོས་ཤའི་སོ་དག་གོ །ལྷ་བ་ཕོ་མོ་གཉིས་དག་སྟེ། །ལྷ་ཁྲག་ཆེ་བ་ཕོ་རིགས་ཏེ། །ཆུང་བ་ལྷ་བ་མོ་རིགས་ཡིན། །ལྷ་རྩ་ཚངས་པའི་བུ་ག་དང་། །སྲུབས་དག་བརྡར་བར་མི་བྱ་སྟེ། །མིག་འབྲས་ཐད་དང་རྣ་བའི་ཐད། །རྭ་གཉིས་ཐད་དུ་གཟབ་པར་བྱ། །ལྷ་རྩའི་འོད་ནི་དམར་རམ་སྨུག །ཆོད་ནས་མྱུར་དུ་སྨན་དག་ནི། །མཚལ་ད་དོམ་མཁྲིས་དག་དང་ནི། །རུས་གཟན་དག་གིས་མྱུར་དུ་དགག །ཟིན་ན་རྩ་འོད་དཀར་བ་ནི། །རྡོ་གེ་བ་དག་ཡིན་པ་འོ། །ཟིན་པའི་རྟགས་དེ་ཤོར་ན་ནི། །ལྷ་བ་དག་ནི་འབྲོས་པར་འགྱུར། །ལྷ་བ་ཆུང་བ་དཀར་བར་འདོད། །ཆུ་བླུགས་ཆགས་པ་ལྟ་བུ་འོ། །ཆུ་སེར་ལྷ་བ་དག་ཏུ་འདོད། །ཕྱོགས་བཞི་བབས་ན་བཟང་བ་འོ། །ལྷ་བ་གསོན་གཤིན་ཕྱེད་པ་དང་། །མར་གྱིས་ལྷ་བ་བཀུ་བར་བྱ། །ལེ་བརྒན་དར་བལྟབ་བཙང་བྱ་སྟེ། །བྱ་ཀུ་ཏྲི་ནི་མཱུ་ལ་དང་། །ལྡོང་རོས་པ་ལུ་ཀ་མཁྲིས་དང་། །བཙུན་མོ་རེ་རལ་ཀ་རར་
255. སྦྱར། །རྨ་རྩི་མཆོག་ཏུ་གྱུར་པའོ། །མར་དང་ཚིལ་བུས་བྱིབ་པར་བྱ། ཞག་གསུམ་ཞག་ལྔ་མ་ལོན་པར། །ལྷ་བ་བརྡར་བར་མི་བྱ་འོ། །བཅུ་གཅིག་འདས་ནས་ལྷ་མིག་རྣག །བརྡར་བ་ཤིན་ཏུ་དཀར་བར་འགྱུར། །རྩེའུ་ཆུང་གཏང་བ་མན་ངག་སྟེ། །ཟྭ་དང་སྒོག་པ་བྲ་ཟན་དང་། །ལྷ་བའི་རྒྱ་དག་བསྐྱེད་པ་ནི། །གོམས་པ་དག་ལ་ཤིན་ཏུ་གཅེས། །ཐོག་བླང་བར་བླང་འོག་གདན་ནོ། །འབྲོས་ན་དགུག་པར་བྱ་བ་ཡིན། །སྟེང་འཐེམས་འོག་ཆག་བྱི་རྩེ་མིག །ཕུག་ལ་ཆུ་སེར་མྱུར་དུ་འདོན། །ལྷ་ཆུ་གཡའ་ཆུ་ལྟ་བུར་འདོན། །སྐམ་ན་མཐིལ་བརྟོལ་གྲོ་ཐེམ་གཞུག །ལྷ་བའི་ཤ་འུ་བྱུང་བ་ན། །ཁ་ཤ་སྡུད་པའི་སྨན་དག་ནི། །གོང་དུ་སྨན་གྱི་ལེའུ་བསྟན། །ཡང་ན་དྲེའུ་ཀར་པ་རི་གཏང་། །ཞུ་མཁན་དུགས་ཀྱིས་ཀླད་ནད་འདོན། །བྱ་བྲུན་འོམ་བུའི་དུགས་ཀྱིས་ནི། །རྩ་ཡི་ཚད་པ་འདོན་པར་བྱེད། །མཚེ་ཚན་གློ་སྙིང་ཚད་པ་འདོན། །རལ་གྲིས་གཤགས་པའི་གས་སྣ་ནི། །མེ་བཙའ་དག་གིས་བསྲུང་བར་བྱ། །གས་པ་དག་ནི་བརྟག་པར་བྱ། །གས་སྣ་རིང་ན་སྙག་པར་བྱ། །ཚོམ་བུ་དག་ཏུ་གདབ་པར་བྱ། །མཐའ་དང་དཀྱིལ་དུ་བྱི་རྩེ་མིག །ཕུག་ལ་གྲོ་གའི་ཐེམ་བུ་གཞུག །སྟེང་འགྲམས་དུམ་བུར་ཆག་པ་འོ། །སྟེང་གི་སྐྱོན་ཅན་བླང་བར་བྱ། །སྒང་གྲུམས་མཐའ་ནས་བརྡར་བར་བྱ། །འོག་ཆག་པ་ཡང་དེ་བཞིན་ཏེ། །སོ་གཙིགས་ཡང་དག་མཐའ་ནས་བརྡར། །རྡོལ་ཆེན་ཀླད་པ་འཐེམས་བྱས་ཏེ། །ཀླད་པ་རྡོལ་ན་འཛག་གཅོད་བྱ། །ཁྱད་པར་མདའ་ཡི་བཅོས་པ་ནི། །ཤ་རུས་ཕུག་ནས་ཀླད་ལ་སོང་། །མ་སླེབས་ཟུར་གྱི་རུས་ཞུར་དང་། །སྤྲི་བཙན་པ་དང་མནན་པ་འོ། །མདེའུ་འོངས་སུ་བསྐོར་ལ་འདོན། །ཀླད་པའི་ཁྲུས་སུ་གི་ཝང་དང་། །གུར་གུམ་དག་ནི་ཤིན་ཏུ་བཟང་། །ཀ་ར་ཁྱེའུ་འི་ནུ་ཞོ་དག །ཐེམ་བུ་ཐོད་དཀར་གྲིལ་བྱས་ཏེ། །ལུག་ནག་ཅོ་ག་མི་དང་ནི། །ཁྱི་དང་ཨ་བྱག་དག་དང་ནི། །དོམ་མཁྲིས་ག་པུར་རི་ཤོ་དང་། །ཀ་ར་ནུ་ཞོའི་ལྡེ་གུ་གཏང་། །བྲག་ཞུན་མར་དཀར་བསིལ་དུ་གཏང་། །ཀླད་པའི
256. སྲུབས་དང་དཔག་བསམ་ཤིང་། །སོང་ན་ངེས་པར་འཆི་བར་འགྱུར། །རྩ་རྒྱ་སྲུབས་མེ་བཙས་བསྲུང་། །ཤིང་དང་རྡོ་དང་གྱོ་མོག་གིས། །འཐེམས་དང་གས་དང་ཆག་པ་ལ། །བརྡར་བ་གོང་བཞིན་ཤེས་པར་བྱ། །འཐེམས་པ་སྐམ་པའི་ཕྱོགས་ནས་བརྡར། །ཐོག་བླང་སུམ་ཆ་བླང་བ་དང་། །སུམ་གཉིས་འོག་གདན་འཐེམས་པ་ལའོ། །སྒང་གྲུམས་གསོན་གཤིན་མཐའ་ནས་བརྡར། །སྟེང་ཆག་ལྷ་བ་གསོན་གཤིན་སྦྱར། འོག་ཆག་མཐོང་ནི་དབྱེ་བར་བྱ། །གས་སྣ་བྱི་རྩེ་མིག་དབུག་གོ །ཤ་བཟོ་བྱེད་མཚམས་བརྟག་ལ་བྱ། །སྤྱི་གཙུག་རུས་པ་དཀར་ལ་གྱོང་། །མཚོགས་མའི་རུས་པ་འཚེར་ལ་མཁྲེགས། །ལྟག་ཁུང་རུས་པ་འབར་འབུར་མང་། །རུས་སོབ་རྣ་ལྷན་ཕུབ་གོན་འདྲ། །ལྟག་སོ་དག་ནི་བརྡར་མི་བྱ། །སྤྱི་གཙུག་སྐྲ་འཁྱིལ་ཐུར་གང་དུ། །མཐེབ་ལོང་གང་དུ་བསྐོར་མི་བྱ། །བཞི་ཤོ་དྲ་བ་དཔྱད་ལ་དྲ། །མཚོམས་མ་རྒྱ་སྒོ་ཆུ་ཀུན་ནི། །ཤ་རུའི་རྩེ་མོ་གྲི་གུག་འདྲ། །རྒྱ་ལ་དྲ་ན་བྲང་ཅེར་དྲ། །ལྟག་པ་རྒྱ་སྒོ་ཆེན་པོ་ལ། །མོན་རུ་ཉ་ལྟང་གཤིབས་པ་འདྲ། །རྒྱ་ལ་དྲ་ན་སུལ་དུ་གཤགས། །ཟ་གུ་ཆུང་གི་འགུལ་ཤ་ནི། །རིམ་པ་མང་སྟེ་ཤ་རྔམ་ཅན། །རྒྱ་ལ་དྲ་ན་གཤགས་ཐབས་སོ། །བཙག་ཐིག་འཁོར་ནི་ཤིན་ཏུ་གཅེས། །སྤྲུ་འམ་ཕ་བ་ཧྲག་ཧྲོག་བཙོང་། །རུས་འཛེར་དག་ཀྱང་རང་བྱུང་གཞག །ལར་ན་བྱེའུ་ཚང་བཞིན་དུ་བྲུད། །མདེའུ་བཅོས་པ་རྨིང་ནས་བྲུ། །གས་ན་ཝ་གྲུས་གས་སྣ་སྙག །སྟེང་འོག་གཉིས་ཀ་ཆག་པ་ན། །རྒྱ་སྒོ་གསུམ་དང་འཕར་རྩ་དང་། །འཕྲུལ་ཤ་ཟངས་གཟེར་འདྲ་བར་བྱ། །གཞན་དུ་བསྐོར་བ་དག་ཏུ་བྱ། །ཤ་གདན་བསལ་ལ་བརྡར་ནས་ནི། །མཐིལ་ལ་ཀླད་པའི་འོད་དག་དཀར། །བྱི་རྩེ་མིག་ནི་ཀླད་ཐེམ་བྱ། །མཐིལ་དུ་ཀ་ར་གུར་གུམ་གདབ། །རུས་མདོག་ལེན་ཅིང་ལྷ་བ་སྡུད། །ག་པུར་ཀླད་པའི་ཚ་བ་སེལ། །དོམ་མཁྲིས་ལྷ་བ་གསོན་གཤིན་དང་། རྩ་ཁ་ལྷ་བའི་ཁ་ཡང་སྡོམ། །ཐོད་(ཧ་ཤིག)དཀར་འཆག་གིས་ལྷ་བ་འཛིན། །གྲོ་གའི་འཚང་གིས་ཆུ་སེར་འདྲེན། །
257. ལྷ་བ་གྲང་བས་བྱེར་བ་ལ། །ལྕ་བ་མར་དང་སྤོད་བཏབ་གཏང་། །མར་དང་ཚིལ་བུས་ལྷ་བ་འཛིན། །གཟེར་ཐེམ་མར་ཕབས་ཞོ་བཙགས་གཏང་། །སྲུབས་ཀ་ཟུར་ལ་ལྟ་བ་བརྡར། །མཁས་པས་མཐིལ་ནི་སྲབ་ཏུ་སྦྱང་། །སྐམ་ངོས་བྱི་མིག་དག་དང་ནི། །མང་དུ་དབུག་པར་བྱ་བ་ཡི། །ཤ་ངན་མཛེར་བ་བྱུང་བ་དང་། །རྡེབས་པ་གཞན་ལ་ཚ་བ་ཆེ། །ཚ་སྦོས་གཏར་དང་བསིལ་གྱིས་བཅོས། །ཚད་པ་མེད་པར་སྦོས་པ་ནི། །གྲང་སྦོས་དག་ནི་དྲོད་ཀྱིས་བཅོས། །ཀླད་པ་ལྷ་བ་ཤ་དང་གསུམ། །ཤ་འུ་སྐྱོན་མེད་མཉམ་པར་འོང་། །ཤ་འུ་བྱུང་ན་དོམ་མཁྲིས་དང་། །ཀ་ར་དག་ཀྱང་གཏང་བར་བྱ། །གསུམ་ན་ཀླད་པའི་ཤ་འུ་སྐྱེ། །བདུན་ན་ལྷ་བའི་ཤ་འུ་སྐྱེ། །དགུན་དང་སྟོན་ནི་དྲོད་ཀྱིས་བཅོས། །དཔྱིད་དང་དབྱར་ནི་བསིལ་གྱིས་བཅོས། །རྒན་པོོ་བྱིས་པ་བཅུད་ཀྱིས་ཏེ། །དར་མ་བསིལ་གྱིས་བཅོས་པར་བྱ། །རླུང་དང་བད་ཀན་བཅུད་ཡིན་ཏེ། །མཁྲིས་པ་བསིལ་གྱིས་བཅོས་པར་བྱ། །འོག་ཆག་པ་ཡི་བཅོས་པ་ནི། །ཤ་བཟོ་རྒྱ་དག་བསྐྱེད་པར་བྱ། །ཟླུམ་དང་གྲུ་བཞི་ཧོམ་ཁུང་དུ། །དྲ་བ་དག་ཏུ་མི་བྱ་འོ། །ཟླ་གམ་ཅུང་ཞིག་འཇོང་བར་དྲ། །རུས་པ་ཝ་བྲུས་མི་བྱ་སྟེ། །རྒྱ་བཀྱེད་བྱེའུ་ཚང་བཞིན་དུ་བྱ། །མཐིལ་ནི་སྲབ་པར་ཆེར་སྦྱང་བྱ། །བྱི་རྩེ་མིག་ཀྱང་མང་དུ་དབུག །ཀླད་ཉུལ་རྩེ་སོར་བཞི་རུ་གཏང་། །དབུགས་བསྡམ་ཆུ་སེར་བལྟ་བར་བྱ། །སྒང་གྲུམས་མིག་གི་དཔྱད་དག་ནི། །རུས་འཛེར་རང་འབྱུང་དག་ཏུ་གཞག་།གས་སྣ་འོབས་སུ་བརྡར་བར་བྱ། །ཤ་དག་རུ་རྟ་ག་པུར་ནི། །རུས་འཛེར་ཐོག་ཏུ་གདབ་པར་བྱ། །སྔོ་འམ་ནག་ན་རྒྱ་ཚྭ་དང་། །རུ་རྟས་ཀླད་པའི་རུལ་བ་གཅོད། །ག་པུར་ཅུ་གང་ཚད་པ་སེལ། །གུར་གུམ་དོམ་མཁྲིས་ཀླད་རླངས་འདོན། །མ་ནུས་ཀླད་པ་གསོ་བར་བྱེད། །ཨ་བྱག་མུ་ཏིག་རྩ་སྒོ་བསྲུང་། །ཧོང་རྡོལ་དག་གི་བཅོས་ཀ་ནི། །རུས་རོ་དག་ནི་རང་འབྱུང་སྟེ། །མཐའ་མའི་སྐྱོན་དང་གས་སོ་བརྡར། །སྤྲི་བཙན་སེར་དང་ནག་པ་ལ། །བརྡར་ན་རྣག་དང་ཆུ་སེར་འོང་། །སྤྲི་ལ་དཔྱད་བྱ་ཆུ་
258. སེར་འདོན། །འཐེམས་པ་དག་གི་བཅོས་ཀ་ནི། །ཕྱི་འཐེམས་རུས་པོ་རྩུབ་པ་དང་། །བར་འཐེམས་རུས་མདོག་ཁྲ་བོ་དང་། །འོག་ཆག་རུས་མདོག་དཀར་བ་དང་། །འཐེམས་པ་རུས་ཐོག་བླང་བ་དང་། །སུམ་གཉིས་བར་དུ་བླང་བ་དང་། །འོག་ཆག་གདུང་ལ་གཏུགས་པ་འོ། །ལྷ་ཁྲག་ཕྱོགས་བཞི་ཀུན་ནས་འོང་། །ལྷ་ཁྲག་གར་ཞིང་མདོག་དམར་ཆགས། །ནག་དང་སེར་དང་སླ་བ་ནི། །མཐངས་དང་ལྷ་བ་གཉིས་ལ་གནོད། །ལྔ་དང་བདུན་དང་བཅུ་གཅིག་སྟེ། །དེ་ལ་ཐལ་ན་འཚོ་བ་དཀའ། །གནད་རྩ་ཆད་ན་འཆི་བ་སྟེ། །སྒོག་པ་ཆང་དང་བྲ་ཁུར་གཏང་། །དེ་བས་ལྷ་འཐེམས་མྱུར་དུ་བཅོས། །ལྷ་བྱེར་རྣམ་པ་གཉིས་དག་སྟེ། །སྐམ་བྱེར་དང་ནི་གཤེར་བྱེར་རོ། །ལྷ་མིག་སྐམ་ལ་ཚད་པ་ཆུང་། །དབུགས་ཐུང་རྩ་ནི་མི་ཚང་བ། །རུས་མདོག་ནག་པ་དག་ཡིན་ཏེ། །བྲག་ལ་མེ་ཡིས་ཚིག་པ་འདྲ། །རླུང་དང་གྲང་བས་ལོག་པ་སྟེ། །ཞག་བདུན་དག་ན་ལྡོག་པ་འོ། །ལྷ་བ་གསོན་གཤིན་དབྱེ་བར་བྱ། །ན་ག་པུཥྤ་ཁ་རུ་ཚྭ། །དན་ད་ཅུ་གང་གདབ་པར་བྱ། །ཁ་ཞུན་རུས་པའི་ལྷ་བས་བྱ། །ཡང་ན་བཙོས་ཁྲག་ལྷ་བ་སྡོམ། །ཨ་ཝ་ཏྲེ་མུ་ལ་དག་གིས། །ལྷ་བ་དག་ནི་འདྲེན་པར་བྱེད། །པི་པི་ལིང་དང་རུ་རྟ་དང་། །བཙུན་མོ་རེ་རལ་གསུམ་གྱི་ཕྱེ། །ནན་བྱ་མར་ཁུར་བཙོས་ལ་འོ། །ཁོང་དུ་ཆང་དང་ཟྭ་དང་ནི། །སྒོས་པ་བྲ་པོ་ཁུར་བ་དང་། །ཉ་ཆུ་བྱུང་བ་གཏོང་བ་སྟེ། །སྦྲང་རྩི་དག་ཀྱང་གཏང་བར་བྱ། །ཚད་པ་ཆེ་ཞིང་སྐམ་པ་དང་། །རྣག་དང་ཆི་སེར་མང་བ་དང་། །དཔེར་ན་ཞིང་ཚན་ལངས་འདྲ། །དབུགས་ཐུང་ཚིག་པ་ཟ་བ་སྟེ། །དེ་ནི་ལྷ་བ་གཤེར་བྱེར་རོ། །རྩེའུ་ཆུང་ཁ་ནི་དབྱེ་བ་ཡང་། །ཡང་ན་དཔུང་རྩ་གདབ་པར་བྱ། །ཀྲ་པུ་པ་རི་སེ་རྒོད་མ། །གུར་གུམ་ཡལ་བ་སན་ཏི་གདབ། །ག་པུར་ཀ་རས་དགབ་བར་བྱ། །ལྟོ་རུ་གུར་གུམ་བདུན་པ་གཏང་། །འདར་ཏེ་སྐོམ་དད་ཆུང་བ་དང་། །སླ་ཞིང་དབུགས་ནི་རྒོད་པ་དང་། །རྨ་ཁ་སྐམ་པ་དག་གིས་ནི། །གཤེར་བྱེར་སྐམ་བྱེར་ལོག་པ་དང་། །ཁ་རུ་ཚྭ་དང་རྒྱམ་
259. ཚྭ་དང་། །ཙབས་རུ་ཚྭ་དང་སྦྲང་རྩི་དག །ཁོང་དུ་གཏང་ལ་དབུགས་བསྡམ་མོ། །ཀ་ར་ཨ་འབྲས་ཏྲེ་མུ་ལ། །དོམ་མཁྲིས་གསུམ་གྱིས་ལྷ་བ་འདྲེན། །ལྕ་བ་པི་པི་ལིང་དང་ནི། །མར་དུ་བསྐོལ་བས་ནན་བྱ་འོ། །རྩ་ཡི་རུལ་གཅོད་ཚན་དང་ནི། །ཀ་ར་སྦྲང་རྩི་ཁྱེའུའི་ཞི། །ཀྲ་པུ་པ་རི་གུར་གུམ་དང་། །རི་ཤོ་མ་དང་ཅུ་གང་དང་། །ཀ་རས་ལྷ་བའི་ཤ་འུ་བསྐྱེད། །རུས་བརྡར་ཐག་ནི་ཆོད་པར་བྱ། །ཆུ་སེར་འདྲེན་པའི་སྨན་ལ་ནི། །ནིམ་པའི་ལོ་མ་ཕ་རི་ཀོན། །ཀ་ར་དཀར་པོ་སྦྱར་ལ་གཏང་། །ཁོང་དུ་རྟ་ལྤགས་ཀྱི་ལྕེ་བ། །སྤང་རྒྱན་འབུ་སུག་ཧོང་དང་ནི། །ཨ་བྱག་ཤེལ་ཏང་སྤྱི་ཞུར་དང་། །པ་རི་ཀོན་དང་ལྕུམ་རྩ་དག །ཀ་ར་དང་སྦྱར་ཕྱེ་མ་གཏང་། །ཁུ་བ་རུས་པ་གདུས་པ་གཏང་། །མེ་བཙའ་བཞི་སྒོམ་དག་ཏུ་འོ། །རྒྱུས་པ་ཤུ་བ་གཅད་མི་བྱ། །སོ་མ་རཱ་ཛ་ལས་རུས་པ་བཅོས་པའི་ལེའུ་སྟེ་གོ་དྲུག་པའོ།། །།དེ་ནས་སྲུབས་དག་བཅོས་པ་ནི། །རྩ་དང་སྲུབས་ནི་ཞིག་པ་འོ། །རྩ་བཅོས་པ་ཡི་མན་ངག་མ་ནི། །རྨ་ཁ་ཆུང་ན་ཅུང་ཙམ་བཀྱེད། །དྲ་གཤགས་དག་ཀྱང་ཆེར་མི་རུང་། །རྔབ་རུ་དག་ནི་གཟུག་པར་བྱ། །ཨ་འབྲས་དང་ནི་ཏྲེ་མུ་ལ། །བཙུན་མོ་ར་རལ་དོམ་མཁྲིས་གདབ། །རུས་མདོག་དཀར་ལ་ཤ་འུ་མེད། །ཆུ་སེར་གཏིང་དུ་སོང་པ་འོ། །སྲུབས་སུ་ཞིག་ན་མེ་བཙའ་གདབ། །ཚ་ན་ཐང་གཏང་ཚ་ལྟོ་བྱ། །དྲོད་ནན་གླ་སྒང་དག་གིས་མནན། །གླ་འབྲེང་ངམ་ནི་དར་འཇག་གིས། །དཀྲི་ཞིང་བསྡམ་པར་བྱ་བ་འོ། །ཟས་ནི་བཅུད་ཅན་གཏང་བར་བྱ། །སྤྱོད་ལམ་དྲག་པོ་མི་བྱའོ། །ཀླད་པ་དག་གི་བཅོས་པ་ལ། །མཚོ་འཁྲུགས་དག་གི་བཅོས་ཐབས་ལ། །མཚོ་འཁྲུགས་སྤོད་ཀྱིས་དྲང་དུགས་བྱ། །ཚེ་བ་སྐྱེས་ན་རྩེའུ་ཆུང་གཏང་། །ཨ་སོ་གདབ་ཅིང་རྩེའུ་ཆུང་གདབ། །བདུད་སྒོ་ཚིགས་པ་དྲུག་པ་དང་། །བྲང་གི་རྒྱལ་མོ་ལྷེན་སྣར་སྲེག །ཀླད་སྤྲི་བཙན་དང་
260. འཛག་པ་དང་། །རྡིབ་དང་ལྐུགས་དང་སྦོས་པ་འོ། །སྤྲི་བཙན་ནག་དང་སྔོ་བ་ལ། །རྒྱ་ཚ་ཏྲེ་ནི་མུ་ལ་དང་། །ག་པུར་འདམ་བུ་ཀ་ར་གདབ། །དོམ་མཁྲིས་དག་ནི་གདབ་པར་བྱ། །སྤྲི་བཙན་དམར་དང་ནག་པ་དང་། །སྐྱ་བོ་སློ་སློ་བྱུང་བ་ན། །ཆང་གིས་བཀྲུ་ཞིང་གུར་གུམ་ཆུས། །ཀ་ར་ཨ་བི་ཤ་དང་ནི། །དོམ་མཁྲིས་ཕྱེ་མ་གཏང་བར་བྱ། །ཤིང་མངར་ཏིག་ཏ་སྦྲང་རྩི་དང་། །སྤྲི་ལ་རྒྱ་ཚྭ་དར་ཚུར་དང་། །ག་པུར་མཚལ་དང་གུར་གུམ་གདབ། །གླང་མའི་འཐེམས་ཀྱིས་ཀླད་པ་གནན། །ཀླད་རུས་བར་དུ་སྨན་གཏང་ངོ་། །ཀ་ར་ག་པུར་ཅུ་གང་དང་། །ད་ཏྲིག་ནཱ་ག་གེ་སར་གཏང་། །སྤྲི་དང་ཀླད་པའི་བར་དག་ཏུ། །གསེར་གྱི་ཐུར་མས་ཀླད་པ་ལ། །མ་སོང་བར་ནི་བརྟོལ་བར་བྱ། །རལ་བ་དག་གི་བཅོས་པ་ནི། །རྒྱལ་པོ་རེ་རལ་དག་དང་ནི། །བཙན་མོ་རེ་རལ་ག་པུར་གཏང་། །རྨ་ལ་ག་པུར་བཙུན་མོ་དང་། །དོམ་མཁྲིས་དག་ནི་གཏང་བར་བྱ། །འཛག་ན་ཉ་ཕྱིས་མགྲོན་བུ་དང་། །སྲོག་ཆགས་ཨ་བྱག་དག་དང་ནི། །ཡང་ན་དོམ་མཁྲིས་མུ་ཏིག་དང་། །ག་པུར་ཅུ་གང་གུར་གུར་དང་། །ནུ་ཞོ་དག་དང་སྦྱར་ལ་གཏང་། །དྲི་མེད་བསྐུས་ལ་བསྡམ་པར་བྱ། །ཞག་གསུམ་དག་ན་ཆོད་པའི་རྟགས། །དབུཊ་བསྡམས་རྨ་རུ་ཆུ་སེར་འོང་། །འཕར་བ་དྲག་ན་ཆད་པ་ཡིན་། །མདེའུ་ལྡང་ཉལ་དག་ཏུ་བསྲོ། །ཀླད་སོབས་བྱི་བ་ཅོ་ག་དང་། །ཁྱི་ཡི་ཀླད་པ་མར་སྦངས་གཏང་། །ག་པུར་དོམ་མཁྲིས་ནུ་ཞོ་སྦྱར། །གཟེར་རྩ་དོམ་མཁྲིས་མཚལ་དག་ནི། །ག་པུར་སྦྱར་བའི་ལྡེ་གུ་ནི། །ནུ་ཞོ་དག་གིས་བྱས་ལ་བྱུག །མགོ་བོ་ཟངས་སམ་གསེར་གྱིས་བསྲེག །ནང་གི་ལྗོན་ཤིང་རྩ་དག་ནི། །གནག་ན་གསེར་གྱི་ཐུར་མས་གདབ། །དམར་ན་རང་འོད་ཡིན་པས་བཟང་། །ཅུ་གང་གུར་གུམ་ག་པུར་དང་། །དོམ་མཁྲིས་ཀ་རའི་ཕྱེ་མ་གདབ། །ཁོང་དུ་ཡང་ནི་དེ་དག་གཏང་། །རྩ་མཐེམས་བཅོས་པ་དག་ཡིན་ནོ། །ཀླད་པ་འཁྱིམས་ན་མེ་བཙའ་གདབ། །ལྟག་པའི་འབྲེལ་མཚམས་ཁ་གསུམ་བསྲེག །མཚོགས་མ་དབྱེ་གདབ་བདེ་ན་ལེགས། །
261. ཚ་བ་ཆེ་ལ་འཐོམས་པ་དང་། །ཙོག་ཙོག་འདུག་པ་མི་ཚུགས་དང་། །བརྒྱལ་དང་ལྐུགས་པ་ཕལ་ཆེར་འཆི། །ལྟག་པའི་རུས་པ་ཁ་དག་དབྱེ། །འདུས་སོ་གསུམ་པོ་གདབ་པར་བྱ། །སྣ་རྩེ་གཏར་ཞིང་རྒྱ་ཆིངས་བྱ། །ལྐུགས་པ་ཀླད་རལ་ཀླད་རྩ་གཅོད། །ཆུ་སེར་གཏིང་དུ་སོང་བས་ལྐུགས། །ཀླད་པ་སྦོས་ན་ཆུ་སེར་ནི། །རྗེས་ཞབས་སོང་ན་ལྐུགས་པ་ཡིན། །རྩ་ཆད་ལྷ་བྱེར་ཀླད་སྟེང་དུ། །ཆུ་སེར་སོང་བས་ལྐུགས་པ་འོ། །ཚ་བས་ལྐུགས་དང་གྲང་བས་ལྐུགས། །ཀླད་མདོག་ཉམས་ལ་ནག་པོོར་སོང་། །ལྐུགས་ན་ལྕེ་ཡི་གབ་རྩ་གཏར་། །སྒྱིད་ཁུང་དགབ་རྩ་ནག་པོ་གདབ། །ནུ་ཞོ་དག་གིས་ཀླད་ཁྲུས་བྱ། །རུས་པ་དག་ནི་བརྡར་བར་བྱ། །དྭ་བ་སུག་པ་ཆུ་ནང་བསྐོལ། །ཀླད་རུས་བར་དུ་ཐིགས་པ་ནི། །རེ་རེ་གཉིས་གཉིས་བླུག་པར་བྱ། །སྣ་རྩ་རྩེའུ་ཆུང་ཁ་ཕྱེ་བྱ། །རྣ་བའི་ཕྱི་མཆན་བསྲེག་པར་བྱ། །ཚ་སྦོས་གྲང་སྦོས་བཅོམ་པ་ནི། །ཀླད་པ་བསྡོངས་པའི་རྩ་དག་ནི། །དོན་སྣོས་བསྡོངས་པའི་རྩ་ཡིན་ཏེ། །སྒལ་པའི་ཚིགས་ནས་གྱེན་ལ་རྒྱུག །ལྟག་བསྐོར་བ་ནས་སྒལ་བར་དུ། །གཅིག་ཏུ་རྒྱུ་སྟེ་ཡན་ཅད་ནི། །རྒྱལ་པོ་གསུམ་དང་བློན་པོ་གསུམ། །ལྟག་བསྐོར་བ་ནས་གྱེས་པ་དེ། །རྒྱབ་ནི་བློན་པོ་རྒྱུངས་པས་འཁྱུད་། །ལྕེ་ཡི་གབ་རྩ་ནག་པོ་དང་། །སྣ་ཡི་ཟུར་རྩ་དག་དང་ནི། །མིག་རྩ་མིག་གིས་གཟེར་རྩ་དང་། །ཡང་ན་རྣ་བའི་རྩ་དག་སྟེ། །དྲ་བ་བཞིན་དུ་འབྲེལ་པ་འོ། །དོན་དང་སྣོད་ཀྱི་རྩ་དག་ནི། །ཚངས་པ་བུ་གའི་རྩ་དང་འབྲེལ། །རྡོལ་དང་མ་རྡོལ་རེ་ཐག་འབྲེལ། །ཀླད་པ་བཟང་བ་ཚ་སྦོས་ཏེ། །ཀླད་པ་ངན་པ་གྲང་བས་སྦོས་། །བཟང་ན་གཏམ་ནི་ཉུང་བ་སྟེ། །ཀླད་ངན་གཏམ་ནི་མང་ལ་འཆལ། །ཚ་སྦོས་ཁུར་བ་ལངས་པ་འདྲ། །གྲང་སྦོས་དགུན་གྱི་ཆུ་འཁྱགས་འདྲ། །ཚ་སྦོས་སྐྱ་བོ་བེམས་བེམས་པོ། །རྒྱ་རྩ་མེ་རུ་རྒྱས་ནས་འོང་། །ཀླད་པ་རྡིབ་ཏུ་མི་སྟེ་ཏེ། །རྨ་ཁ་རང་འགག་དག་ཏུ་འོ། །རྩེའུ་ཆུང་གཏར་དང་གློ་རྩ་གཏར། །
262. བསིལ་དང་ག་པུར་དག་དང་ནི། །འབྲི་རྟ་དག་ནི་གཏང་བར་བྱ། །ཤ་འུས་རྣག་དག་འཁྱིམས་པས་ན། །རྣག་ཡོད་ཤ་འུ་ཞུ་བ་འོ། །ཀླད་ཉུལ་དག་ནི་གཏང་ནས་སུ། །ཨ་བི་་ཤ་དང་ཀ་རའི་ཕྱེ། །ཆུ་འཛེར་སློ་སློ་ཆུ་འཛག་པ། །རིན་པོ་ཆེ་ཡིས་བསྲེག་པར་བྱ། །ཀླད་འཛེར་ཤ་ཤ་རྨེན་བུ་འདྲ། །ཏྲག་ཏྲག་པོར་འདུག་རིན་པོ་ཆེ། །ཐུར་མ་ཡིས་ནི་བསྲེག་པར་བྱ། །བཅད་དུ་མི་རུང་བསྒུལ་མི་བྱ། །ལོན་ན་ཕྱེ་དང་ག་པུར་དང་། །ཀ་ར་དག་གི་ཕྱི་མ་གདབ། །དེས་ཀྱང་ཐུབ་པར་མ་གྱུར་ན་། །རྒྱ་ཚྭ་ཀ་ར་གུར་གུམ་དང་། །ར་མཉེ་བ་དང་ཏིལ་མར་ནང་། །བསྐོལ་བ་དག་ནི་གཏང་བར་བྱ། །གུ་གུལ་ཀླད་པའི་ཆུ་སེར་འདྲེན། །རྒྱ་ཚས་ཀླད་པའི་འཛེར་བུ་བཅོད། །ར་མཉེ་བས་ནི་སྦོས་པ་ཞི། །མར་ནག་རྩ་མིག་དག་ཏུ་འདྲེན། །གྲང་སྦོས་དག་གི་བཅོས་ཀ་ནི། །འཁྱགས་པ་ལུད་པ་འདྲ་བར་སྦོས། །རྩ་ཆུ་སྤྱོད་ལམ་གྲང་བ་སྟེ། །འདར་ལ་སྣ་འབུད་མིག་ཆུ་ལྡིང་། །རྣག་ཆུ་ཚིག་མ་ཅན་དུ་འོང་། །རྗེས་ཞབས་རྣག་ཆུ་ལྷུང་ཉེན་ཡོད། །རྒྱ་ཚྭ་རྒྱམ་ཚྭ་ལྕེ་མྱོང་ཚྭ། །ལན་ཚྭ་དག་གི་ཕྱེ་མ་གདབ། །ལྷ་བ་ཅན་དུ་དྲོད་བཅོས་བྱ། །སྒོག་པ་དག་དང་ཆང་བསྐོལ་དུ། །སྤོད་ནག་ཚན་དེ་བཏབ་ལ་གཏང་། །ལི་ཤི་ཛཱ་ཏི་ཀ་ཀོ་ལ། །ཚྭ་སྣ་ཚན་དེའི་ཕྱེ་མ་གཏང་། །ཆུ་སྐོལ་ཆང་སྐོལ་ཕུལ་ལ་གཏང་། །ཁ་ཟས་བསིལ་དྲོད་སྙོམས་པ་འོ། །ཀླད་པ་དག་ལ་སོང་བ་ཡིས་། །བཏོག་ཤ་མི་བཟའ་རུས་མི་མུར། །གློ་དང་སྦྲིང་པ་བསྡམ་པ་དང་། །བྱ་རྨྱང་བྱེད་དང་ལངས་འདུག་དང་། །གླལ་དང་མིག་རྒྱང་བལྟ་བ་ཡང་། །ཆུ་ལ་མི་དབྱུང་ཁྱི་མི་བརྡེག། །དྲི་མ་བཙིར་དང་བུད་མེད་སྤང་། །ངུ་དང་རྟ་དང་གླུ་དང་སྐད་ཆེ་སྤང་། །སྟེང་འཛངས་མཆོངས་དང་གཞུ་དག་སྤང་། །རྟ་རྐྱང་བོང་བུ་སྤྲེའུའི་ཤ།། །རྔ་མོ་ཕག་དང་ཉ་ཤ་དང་། །གར་ཆང་ཆང་རྒན་སྐྱུར་པོར་སྤང་། །ཀླད་རྩ་གསེར་གྱིས་བསྲེག་པར་བྱ། །ལྷ་རྩ་མར་གྱིས་བསྲེག་པ་དང་། །ཤ་རྩ་སྤྲ་བས་བསྲེག་པར་བྱ། །ཁྲག་ཤོར་དཀར་པོ་དག་དང་ནི། །སྤུ་འམ་སྤྲ་བ་དག་གིས་བཅད། །ཤུ་དག་
263. བཅའ་ལྒས་རུལ་ཡང་གཅོད། །སེང་ཕྲོམ་དག་གི་དུགས་ཀྱིས་ནི། །ཀླད་པའི༷་རླངས་པ་འདོན་པ་འོ། །མཚེ་དང་ཚ་ཡི་དུགས་ཀྱིས་ནི། །རྩ་ཡི་ཚད་པ་དག་ཀྱང་འདོན། །འོམ་བུའི་དུགས་ཀྱིས་རུས་པའི་ལྷ་བ་འདོན། །ཆུ་རྡོའི་དུགས་ཀྱིས་སྣོད་ཀྱི་ཚ་བ་འདོན། །ཆུ་རྩས་རྨེན་པ་རྟས་པ་སྟེ། །དོམ་མཁྲིས་རྒུ་གྲུས་ཨ་རུ་ར། །བུ་རམ་ལི་ཤིས་རྩ་ཆད་མཐུད། །སོ་མ་རཱ་ཛ་ལས་སྲུབས་དག་བཅོས་པའི་ལེའུ་སྟེ་གོ་བདུན་པའོ།། །།དེ་ནས་རྩ་ཡི་བཅོས་པ་ནི། །ཁ་ཟས་བསིལ་དང་རྨ་ཞུན་ནི། །བསིལ་གྱིས་བཅོས་ཏེ་རྨ་ཆོས་ནི། །རྨ་རྩི་བུ་རམ་མཚལ་དང་ནི། །ཕུར་མོའི་ཐལ་བ་གུ་གུལ་དཀར། །རྩ་མུ་ལ་དང་ཏྲེ་བུ་ལ། །ཀ་རའི་ཕྱེ་མས་རྨ་རྩིའི་ཁེབས་པར་གདབ། །ཡང་ན་ཟླ་ཞུན་མཱུ་ལ་གཉིས། །མཚལ་དང་བཙུན་མོ་རེ་རལ་དང་། །ཀ་ར་རྩ་ཁར་གདབ་པར་བྱ། །འདུས་སོ་ཆུ་རྒྱུས་རྩ་ཆོད་ན། །མདུན་ངོས་སྲུབས་ནས་ཕུན་གང་དུ། །བྱི་རྩེ་མིག་དག་དབུག་པར་བྱ། །རྩ་ཆད་གསེར་གྱིས་བཅོས་པར་བྱ། །མཱུ་ལ་གཉིས་དང་བྲག་ཞུན་ནོ། །སོས་ཀའི་ཟངས་མའི་འཛེར་བུ་དང་། །དོམ་མཁྲིས་ཤིང་མངར་གུར་གུམ་དང་། །ཀ་རར་སྦྱར་ལ་གདབ་པར་བྱ། །སྨིན་ཕྲག་སྙིང་རྩ་སྲོག་རྩ་འཁྱིལ། །ཆོད་ན་ཏྲེ་མ་ཕ་བོང་དྲགས། །རྒུན་འབྲུམ་ཉ་ཡི་མཁྲིས་པ་གདབ། །གྲང་ཐང་བྱ་ཞིང་ཁ་ཞུན་ནི། །ཚ་གྲང་ཚོད་དང་སྦྱར་ལ་གཏང་། །ཚིལ་བུ་མར་དང་སྦྱར་ལ་བྱ། །ཤིན་ཏུ་ན་ཚབས་ཆེ་བ་དང་། །ཚ་བ་ཆེ་ན་གཏར་བ་ནི། །གདོང་སྲིན་རྣ་རྩ་མིག་ན་ནི། །མིག་རྩ་རིང་བུ་གཏར་བ་དང་། །སྙིང་རྩ་མི་བདེ་ཨོལ་མདུད་གདབ། །དབུགས་ཐུང་གླལ་དང་ལུ་བ་དང་། །དཔྲལ་བའི་རྩ་དག་གཏར་བ་སྟེ། །དང་ག་དག་ནི་མི་བདེ་ན། །གུང་མོའི་སྲིན་ལག་གདུབ་རྩ་གཏར། །ཚིགས་པ་བཅུ་གཉིས་བཅུ་གསུམ་དང་། །ཕོ་པའི་རྩ་གཉིས་བསྲེག་པར་བྱ། །རྣ་རྩ་ཆོད་ན་བསིལ་དྲོད་ནི། །གོང་བཞིན་ཕྱི་འཇུག་
264. ལོང་མོ་ནི། །ཕྱི་ཡི་དགྲ་རྩ་དག་དང་ནི། །ནུ་མའི་རྩ་འགུལ་དག་དང་ནི། །ལྟག་ཆུའི་ནང་གཉིས་འདུས་སོ་ཆེ། །སོག་པའི་དཀྱིལ་དང་རྩིབ་ཐུང་སྣ། །བཅུ་བཞི་བཅོ་ལྔ་བསྲེག་པར་བྱ། །ཀླད་པའི་དཀྱིལ་དུ་ནང་གདུང་ཆག །ཆུ་སེར་འཛག་སྟེ་འཆི་བར་འགྱུར། །གཡས་གཡོན་ཚོན་གང་བཅལ་བར་ནི། །ལྷ་རྩ་ཁྱི་ཉལ་ཡོད་པས་གཟབ། །སྣ་རྩ་གདབ་ཅིང་སྣ་ཁྲག་འདོན། །ལྷ་བ་མར་བསྲེག་པས་ནི་དགང་། །རྩ་བྱེར་དག་ཏུ་སོང་བ་ལ། །བུད་མེད་ཁྲག་དང་མཚལ་དང་ནི། །མཱུ་ལ་གཉིས་དག་གཏང་བར་བྱ། །ཁ་ཞུན་ཉེ་ཤིང་ར་མཉེ་བའི། །ཞོ་དང་སྦྱར་བ་དག་གིས་བྱ། །དབུགས་ཐུང་སྟོད་གཟེར་སྐོམ་དད་ཆེ། །དཔྲལ་བའི་སྐྲ་མཚམས་སོར་བཞི་ནས། །ཕུན་གང་དག་ཏུ་གཏར་བར་བྱ། །རྒྱ་བསྐོར་གར་བབས་བསྲེག་པར་བྱ། །ཀླད་པའི་བེ་གསང་ཆོད་ན་འཆི། །རུས་པ་སྟེང་འོག་ཆག་པ་ན། །རུས་པའི་བར་ཏུ་རྩ་འཐེམས་དང་། །ལྔའམ་དྲུག་ན་མ་རླན་ན། །གཡས་གཡོན་ཐུར་ཚོན་རེ་རེ་ཡང་། །ཕན་ཚུན་བཅལ་བར་བྱི་རྩེ་མིག །རྣག་ཆུ་འདོན་ཅིང་དཔྲལ་རྩ་གཏར་། །རྨ་རྩི་ཏྲེ་མུ་ལ་དག་དང་། །ཙ་མུ་ལ་དང་བཙུན་མོ་གདབ། །དོམ་མཁྲིས་ཅུ་གང་གུར་གུམ་གདབ། །གཤེར་བྱེར་ཚ་བ་སྐྱེས་ནས་ནི། །རྣག་ཆུ་མང་ཞིང་སླ་བ་དང་། །ངང་སེར་དག་ཏུ་འབྱུང་བ་འོ། །རྩེའུ་ཆུང་དག་ནི་ཁ་ཕྱེ་གདབ། །ག་པུར་གུར་གུམ་ཀ་ར་དང་། །བྱེ་མ་རག་ཆོད་ལོ་ན་དང་། །མཱུ་ལ་གཉིས་དང་རྡོ་རྒྱུས་དང་། །བྱ་ཕོའི་ཟེ་དང་བུད་མེད་སྨད། །ཁྱི་ཁྲག་དག་གི་ལྡེ་གུ་གཏང་། །ནུ་ཞོའི་ལྡེ་གུས་ཀླད་རུས་བྱུག །ཅུ་གང་རྩ་ཡི་ནང་དུ་རྒྱུག །ག་པུར་ཚ་བ་སྤྱི་དག་སེལ། །བ་ལ་ཀ་ཡིས་གློ་ནད་སེལ། །པུ་ཙེ་ཤེལ་གྱིས་མཆིན་པ་ལའོ། །ཀྱི་ལྕེ་ཚ་བ་བ་སྤུར་འདྲེན། །བ་ཤ་ཀ་ཡིས་ཁྲག་མཁྲིས་སེལ། །གླ་སྒང་གསོ་མ་ར་ཙ་ནི། །ཆུ་སེར་དག་ནི་སྐེམ་པར་བྱེད། །རྩེའུ་ཆུང་དཔུང་རྩ་དག་ཀྱང་གདབ། །ལྷ་བ་སྐམ་བྱེར་བཅོས་པ་ནི། །མཱུ་ལ་རྣམ་གཉིས་ལོ་ན་དང་། །རུ་རྟ་འབྲུག་རུས་འོ་མར་སྦྱར། །ཀླད་རུས་དག་ལ་བྱུག་པར་བྱ། །རུས་པའི་ལྷ་
265. བས་ཁ་ཞུན་བྱ། །ལྟོ་རུ་སྒོག་པ་ཟྭ་ཚོད་དང་། །བྲ་བོ་ཀེ་རུ་ཤིན་ཏུ་བསྔགས། །ཉ་རློན་ཉུང་རློན་དག་ཀྱང་ངོ་། །གཏར་དྲག་འཁྲུ་དང་སྐྱུགས་པ་དང་། །ཁ་ཞུན་ཞན་པས་ཉི་ལྷག་ཁྱེར། །རྒས་དང་ཟས་ཡེན་དག་ཡིན་ཏེ། །རུས་མདོག་རུ་རྟ་འདྲ་བ་དང་། །ཐུད་རུལ་འདྲ་བ་བརྡར་བར་བྱ། །ལྷ་ཁྲག་ནག་པ་བརྡར་བར་བྱ། །དམར་པོར་སླེབས་པ་གཞག་པར་བྱ། །མཛེ་ལྕི་རུས་ཕ་མར་ནག་སྦྱར། །སྤྱང་འབྲོས་ཤིང་ལྟར་འབྲོས་པ་ལ། །ལྷ་ཆུ་ལྷ་སྟེ་འབྲོས་པ་ལ། །ལྷ་བ་དག་ནི་བརྡར་བ་དང་། །ཨ་བི་ཤ་དང་སྐྱུར་མོའི་སྙིང་། །མཱུ་ལ་གཉིས་དང་རྡོ་རྒྱུས་གདབ། །དྲོད་དང་བཅུད་ཀྱིས་བཅོས་པ་སྟེ། །སྐམ་གཤེར་བྱེར་བ་བརྟག་པར་བྱ། །བད་མཁྲིས་རྩ་རེངས་བཅོས་པ་ནི། །མཱུ་ལ་གཉིས་དང་ལོ་ན་དང་། །དོམ་མཁྲིས་ཅུ་གང་གུར་གུམ་དང་། །སྤྱི་ཞུར་ཤེལ་ཏའི་ཕྱེ་མ་དག །ནུ་ཞོས་ལྡེ་གུ་བྱས་ལ་བྱུག །མཁྲིས་པ་རྩི་དང་ར་མཉེ་བ། །ཝ་སྣར་རྩ་བ་དག་དང་ནི། །སྐྱུར་མོའི་རྩ་བ་དག་ལ་ནི། །ཏྲེ་མུ་ལ་ཡི་ཕྱེ་མའི་ནན། །མིག་ཟུར་བྱ་གདོང་ཞོན་པ་གདབ། །ཚ་བ་སྐྱེས་ན་བྱི་ཙེ་མིག །ཤ་ནི་གཤགས་ཐབས་དྲ་བ་སྟེ། །ཕོ་ཁར་འདྲིལ་ན་སྣོན་བཞི་གཏར། །ལྷེན་སྣ་དག་ནི་བསྲེག་པར་བྱ། །རུལ་སུངས་མི་གཏང་བཅུད་ཆེན་སད། །དཔྱང་ཐག་རྩ་དག་ཆོད་ནས་སུ། །སྟེང་འོག་གཉི་ག་ཆག་ན་ནི། །རྣག་ཁྲག་ཆུ་སེར་དབུགས་ཀྱིས་འབུད། །ལོག་ན་རྨ་ནས་གཡོན་དུའམ། །ཐུར་གང་གཡས་གཡོས་ཕུག་ནས་སུ། །རྣག་ཆུ་དག་ནི་འབབ་ཏུ་གཞུག །ལྷ་བ་བྱེར་ན་དགུག་པར་བྱ། །རྩ་འཕྲིག་དག་ཏུ་མེ་བཙལ་གདབ། །མཆིན་དྲིའི་འདོམས་རྩ་ཆོད་པ་དང་། །སྟེང་འོག་གཉི་ག་གྲུམས་ན་ནི། །རྩེའུ་ཆུང་རྩ་མདུད་སྣེ་ལྷག་ན། །རྡོ་དུགས་སྤྲ་དུགས་མེ་བཙའ་བྱ། །ཕོ་བར་བབས་ན་རུ་ཐུང་གདབ། །དགབ་རྩ་རྐང་པ་རེངས་ན་གདབ། །སྣེའུ་ལྷག་དང་རྩེའུ་འགོ་གཟེར། །ལག་པ་བཤལ་ཞིང་འདེགས་མི་ཤེས། །དཔུང་རྩ་གཏར་ཞིང་བསིལ་དུགས་བྱ། །རྩ་ཡི་རྒྱལ་པོ་འཁོར་བ་ཆོད། །རུས་པ་སྟེང་འོག་ཆག་ན་བཟང་། །ཀླད་པ་བྱེ་བ་
266. ཡན་ལག་རེངས། །གཡས་གཡོན་གང་བཞིན་དགབ་རྩ་གདབ། །དཔུང་རྩ་གློ་རྩ་གདབ་པར་བྱ། །ཚིགས་པ་ལྔ་པ་བསྲེགས་པར་བྱ། །ཕོལ་གོང་ཐུར་གང་ཚོན་གང་ན། །གྲུ་མོ་བུད་ན་རྩ་ནག་ཡོད། །དེ་ཡང་བསྲེག་གམ་གཏར་བར་བྱ། །གུང་མོའི་རྩ་ཡང་འཁྱིལ་པ་བསྲེག །གཞུང་རེངས་ཆུ་སེར་འཛག་སྒོ་ནི། །ཚིགས་པ་ལྔ་པ་ཁ་གསུམ་བསྲེག །མཇིང་པ་རེངས་པ་བརྡར་བར་བྱ། །བརྒྱུངས་པ་དག་ལ་ཆུ་སེར་འདོན། །ཡང་ན་གཞུག་གུ་ཆུང་དག་གཏར། །རྩ་ཡི་རྒྱལ་པོ་འཁོར་བ་ནི། །ལྔ་པ་དམུ་ལུགས་འཁོར་བ་སྟེ། །གཞན་ནི་གནས་ཀྱང་ངེས་པ་མེད། །མཐོང་དབྱེ་རྣ་མཆན་འགུལ་རྩ་གདབ། །ཕོ་བ་མི་བདེ་འཆུགས་པ་དང་། །སྙིང་མི་དགའ་ཞིང་འདར་བ་ལ། །ལྔ་གསང་བདུན་གསང་བསྲེག་པ་དང་། །རྒྱུ་ཞབས་གཉེར་མ་རེངས་པ་བསྲེག །བཅོ་ལྔ་པ་ཡང་བསྲེག་པར་བྱ། །བྱིན་གཞུག་དགབ་རྩ་གདབ་པར་བྱ། །ཉི་ཤུ་གཅིག་ལ་དགབ་ཁུང་བབས། །ཉྭ་སུལ་རྐང་མཐིལ་བབས་ནས་ནི། །རྐང་མཐིལ་བབས་ཏེ་ཐོ་རངས་འཆི། །སྤྱི་བོ་དག་ནས་ཐུར་གང་ན། །ཕུན་གསུམ་དག་ནས་ཁྱི་ཉལ་ནི། །ལྕེ་ཡི་གབ་རྩ་ནག་པོར་བསྡམས། །སོག་པའི་རུས་པ་དག་དང་སྡོད། །ལུས་པོ་རེངས་ལ་ལྕེ་མི་བདེ། །མཚོགས་མ་ལྕི་ཞིང་ལྟག་པ་གཟེར། །མཚོགས་མ་དག་དང་མུར་འགྲམ་བསྲག །རྩེའུ་ཆུང་ཐོང་རྩ་གཏང་བར་བྱ། །ཞག་དགུ་དག་ན་ལྕི་ལྡིབ་ན། །དགབ་རྩ་གཏར་བས་ཐུབ་པ་འོ། །བཅུ་གསུམ་དག་ནས་སྙིང་མི་ཐུབ། །སྐེ་མཇིང་རེངས་པ་སྙིང་ལ་ལྷུང་། །བཅུ་བཞི་བཅུ་བདུན་དག་ལ་ནི། །ཕོ་བ་མཆེར་བ་དག་ལ་ལྷུང་། །དང་ག་མི་བདེ་འཆུགས་ཤིང་སྦོ། །རྩ་ཡི་སྨེ་བ་ཐིག་ལེ་འོང་། །ཉི་ཤུ་གཅིག་ལ་ལྐུགས་ནས་འཆི། །རྣ་བ་དག་ནས་ཐུར་གང་ན། །བློན་པོ་གཉིས་ནི་བླ་རྩ་འོ། །སྤྱི་གཙུག་ཚངས་པ་ཕུན་གསུམ་ན། །བཙན་ན་གསེར་ཐུར་ཁབ་རྩེ་ཙམ། །རྩ་ཁ་བསྲེགས་ཏེ་མ་ཐུབ་ན། །བྱ་རྨྱང་བྱེད་ཅིང་སྙིང་མི་བདེ། །ཞག་དགུ་དག་ན་རྩ་སྐྱོན་གྱིས། །གཡོན་ངོས་མི་བདེ་སྲི་ཁ་མང་། །སྣ་བུག་སྐམ་ཞིང་གྲེ་བ་ཚ། །བོང་
267. མཆུ་ལྟ་བུར་ཤ་བཟོ་བྱ། །གསེར་རམ་ར་གན་ཐུར་མས་བསྲེག །མཁལ་རྩ་དང་བསྡེབས་ཞག་གསུམ་ན། །དཔུང་གཡོན་མི་བདེ་འདར་བ་ན། །རོ་རྒྱབ་གཟེར་ཞིང་ལྕི་བ་ལ། །སྟོད་ལ་ཚིགས་པ་དྲུག་བདུན་བསྲེག །ལག་པ་བཤད་ན་ལྷ་བ་ནི། །དཀར་ནག་མཚམས་སུ་བསྲེག་པར་བྱ། །གྲུ་མོ་བྱ་རོག་མིག་གཉིས་སྲེག །མཐེའུ་ཆུང་སྲིན་ལག་བར་དུ་བསྲེག །རྒྱུ་མ་ན་ན་མཁལ་ཕུག་ཏུ། །ཆུ་སེར་ལྷུང་སྟེ་ཆུ་སྲི་སྡོམ། །སྨད་མི་ཐེག་ན་དཔྱི་མིག་བསྲེག །བཅུ་གསུམ་དག་ན་རྐང་པ་རེངས། །བརླ་ཡི་ཕྱི་མཆན་པུས་མོས་སླེབས། །པུས་མོ་བྱ་རོག་མིག་གཉིས་བསྲེག །སྒྱིད་ཁུང་རྩ་ནི་དབུས་མ་གཏར། །བྱིན་སྙིང་རྐང་མཐིལ་བབས་ན་འཆི། །བདུད་སྒོ་སྲོག་རྩ་ཆད་ན་འཆི། །ཁ་སྣ་བུད་ཅིང་ཁོང་ཚ་སྐྱུགས། །སྒལ་ཚིགས་ཆུ་སེར་འགྲོ་བ་སྟེ། །གྲང་ཞིང་ཀྱུག་ཀྱུག་འགྲོ་བ་འོ། །དྲག་ཤགས་མི་བྱ་མེ་ཆོས་བྱ། །དེ་ལྟར་སྤྱིར་ན་སྨིན་མ་ནས། །སོར་བཞི་གྱེན་ལ་དེ་ནས་འཕྲེད། །སོར་གསུམ་ནས་ནི་གདུམ་རྩ་དང་། །ལྷ་རྩ་རེང་བུ་དག་ཏུ་འོ། །དེ་ནས་ཆག་གང་མཁྲིས་པའི་མཚོ། །གཡས་གཡོན་མིག་ཟུར་མཁྲིས་པའི་སྒོ། །མཁྲིས་པའི་མཚོ་ནས་ཆག་གང་ན། །རྩ་ཡི་རྒྱལ་པོ་དག་གནས་ཏེ། །དེ་ནས་རྒྱབ་ཏུ་མཚོན་གང་ན། །ཆུ་རྩ་དག་སྟེ་གཡས་སུ་ནི། །ཚོན་གང་ན་ནི་རླུང་རྩ་འོ། །གཡོན་པ་དག་ཀྱང་དེ་བཞིན་ནོ། །རྒྱབ་ཏུ་ཚོན་གང་ཁྲག་རྒྱུ་འོ། །རྒྱལ་པོ་དག་ནས་སོར་བཞི་ན། །དུང་འབུད་དག་གི་རྩ་དག་གོ །རྒྱབ་ནས་ཐུར་གང་བདུད་ཀྱི་ནི། །ཟངས་འཛེར་དག་སྐྱེ་དེ་ནས་གཡོན། །ཚོན་རེ་དག་ནས་མཁལ་རྩའི་གཟེར། །སྐྲ་མཚམས་ལྟག་རྩ་ནག་པོ་འོ། །དེ་ལྟར་སྤྱི་བོའི་མདུན་དང་རྒྱབ། །ལྟག་པ་རྣ་བའི་ཐུར་གང་ན། །ཁྱི་ཉལ་དག་གི་ལྷ་རྩ་འོ། །སོ་མ་རཱ་ཛ་ལས་རྩ་བཅོས་པའི་ལེའུ་སྟེ་གོ་བརྒྱད་པའོ།། །།དེ་ནས་རྩ་ཡི་བབས་བསྟན་པ། །སྙིང་ལ་བབས་ན་ཐོང་རྩ་དང་། །ཨ
268. སོ་རྩེའུ་ཆུང་རྐྱང་པ་འོ། །རྒྱུ་མོ་གོང་གི་རྩ་དག་གཏར། །སྐམ་ལ་ལྕེ་དག་སེར་བ་ན། །སེར་ཐིག་བྱུང་ན་ལྕེ་རྩ་གཏར། །ཚིགས་པ་དྲུག་པ་བདུན་པ་བསྲེག །དཀར་ནག་མཚམས་སུ་བསྲེག་པར་བྱ། །ག་པུར་ཨུཏྤལ་སྔོན་པོ་དང་། །ཅུ་གང་གུར་གུམ་གཏང་བར་བྱ། །ཡང་ན་ཛཱ་ཏི་ག་པུར་དང་། །ཞོ་ཤ་གསུམ་དང་ལི་ཤི་དང་། །སུག་སྨེལ་ཀ་རའི་ཕྱེ་མ་གཏང་། །སྙིང་གི་ཞོ་ཤས་སྙིང་འཕྱོ་དང་། །སྟོབས་བསྐྱེད་ཆུ་སེར་སྐེམ་པ་དང་། །གླ་གོར་ཞོ་ཤས་ཆུ་སེར་འདྲེན། །མཁལ་མ་ཞོ་ཤས་ཚད་པ་འཇིལ། །ཛཱ་ཏིའི་དབུགས་དག་འདྲེན་པར་བྱེད། །ཀ་ཀོ་ལས་ནི་རྩ་འགལ་གཅོད། །ལི་ཤིས་ཆུ་སེར་རྨ་ཁར་འདྲེན། །རུ་རྟས་ཆུ་སེར་བྱེར་བ་སྡུད། །ཡང་ན་གུར་གུམ་ཛཱ་ཏི་དང་། །དོམ་མཁྲིས་མཁྲིས་ཆེན་ཙབས་རུ་ཚ། །གུར་གུམ་ཛཱ་ཏེས་རྩ་སྦུབས་སེལ། །དོམ་མཁྲིས་མཁྲིས་ཆེན་བླ་ཅོལ་སེལ། །ཙབས་རུ་ཚས་ནི་ཆུ་སེར་གཅོད། །ཅུང་ཞིང་བདེ་ན་ག་པུར་གཏང་། །ལྐུགས་ན་བཅོ་ལྔ་དག་ན་འཆི། །གློ་ལ་བབས་ན་རྩེའུ་ཆུང་དང་། །ཨ་སོ་དཔུང་རྩ་སྐྱོར་གོང་གཏར། །རྒྱབ་ཀྱི་བཞི་པ་ལྔ་པ་དང་། །མདུན་གྱི་གློ་མིག་བསྲེག་པར་བྱ། །གྭ་དོར་བསེ་རུ་ག་པུར་དང་། །ཙནྡན་འབྲི་མོག་ཅུ་གང་དང་། །དོམ་མཁྲིས་གསོ་མ་ར་ཙ་གཏང་། །གྭ་དོར་དག་གིས་ཆུ་སེར་སྡུད། །བསེ་རུས་རྩ་འགྲམས་སྡུད་པ་དང་། །ཙནྡན་ཆུ་སེར་སྡུད་པ་དང་། །འབྲི་མོག་ཅུ་གང་རླན་འབེབས་དང་། །དོམ་མཁྲིས་གསོ་མས་རྩ་ཁ་འཛིན། །རྟ་ནི་བུས་པའི་ཆུས་ཕུལ་གཏང་། །ཡང་ན་ཛཱ་ཏི་ལི་ཤི་དང་། །སུག་སྨེལ་ཅུ་གང་ཤིང་མངར་དང་། །ག་པུར་མཚལ་དང་དོམ་མཁྲིས་གཏང་། །ཡང་ན་ཅུང་གང་ཛཱ་ཏི་དང་། །རྒྱ་ཤུག་འབྲུ་གུ་ཕུར་མོ་ཐལ། །ཤིང་ཚྭ་ཤིང་མངར་མཚལ་དང་ནི། །དོམ་མཁྲིས་ཀ་ར་སྦྱར་ལ་གཏང་། །བཅུ་གསུམ་དག་ནས་ལོག་གྱུར་ན་། །ཉི་ཤུ་བཞི་ལྔར་མ་འཆི་ན། །དེ་ནས་བཅུད་དང་བཅས་པར་གཏང་། །སྦྲང་རྩི་དག་ནི་མཆོག་ཏུ་འོ། །མཆིན་པ་དག་ལ་
269. བབས་པ་ན། །རུ་ཐུང་དང་ནི་གཤའ་རེངས་དང་། །སྣོད་བཞི་དག་དང་དགབ་རྩ་གཏར། །ཕོ་བ་མཆིན་པ་རེས་མི་བཟོད། །རྩ་བོ་ཆེ་ནི་གཏར་བར་བྱ། །སྦོས་ན་བྱ་མཆུ་བསྲེག་པ་དང་། །བརྒྱད་པ་དགུ་པ་བསྲེག་པར་བྱ། །གུར་གུམ་མཆིན་ཁྲག་སེལ་བར་བྱེད། །ཙནྡན་རྩར་འདྲེན་ཁྲོ་ཆུས་ནི། །བཟང་ཁྲག་དག་ནི་བགྲངས་སུ་བཅུག །གསང་དུ་རྣག་ནི་བལྟ་བར་བྱ། །མེད་ན་རྩིབ་རེངས་རྒྱབ་ཏུ་བསྲེག །ཉི་ཤུ་དག་ལ་མ་འཆི་ན། །དེ་ནས་འཚོ་བས་གཟབ་པར་བྱ། །མཁལ་མ་དག་ལ་བབས་པ་ན། །རྩ་བོ་ཆེ་དང་བྱིན་གཞུག་དང་། །ཡོབ་ཆེན་གོང་དང་ཕྱི་ལོང་གདབ། །བཅུ་བཞི་བཅོ་ལྔ་ཁ་གསུམ་བསྲེག །སུག་སྨེལ་ཉི་དགའ་འགོ་ལྕམ་དང་། །སྡིག་པ་སྲིན་བུ་དོམ་མཁྲིས་དང་། །བུ་རམ་དག་དང་སྦྱོར་ལ་གཏང་། །ཆུ་སྡོམ་ཛཱ་ཏི་ཆུ་སྐོལ་གཏང་། །ཡང་ན་མཐེབ་མཛུབ་བར་དག་ཏུ། །ཐུར་གང་དང་ནི་བཅོ་བརྒྱད་པ། །བསྲེག་ཅིང་ལོང་རྩ་གཉིས་ཀྱང་གདབ། །དེས་མ་ཐུབ་ན་ལུས་པོ་སྐྲངས། ཉི་ཤུ་གཅིག་གམ་གསུམ་ན་འཆི། །མཆེར་རྩར་བབས་པ་བཅོས་པ་ནི། །པུས་མོའི་འཁོར་རྩ་གདུམ་རྩ་དང་། །རྩ་བོ་ཆེ་དག་གཏར་བར་བྱ། །མཆེར་པའི་གསང་དང་དེ་ཚོན་གང་། །ཡང་ན་མཛུབ་གང་གསང་དུ་བསྲེག །རྒྱ་ཚྭ་བྲག་ཞུན་ཙི་ཏྲ་ཀ །བུ་རམ་ཨ་ཤོ་གནྡྷ་གཏང་། །བྲག་ཞུན་ཚ་སྦོས་སྒྲེགས་པ་སེལ། །རྒྱ་ཚྭས་ཆུ་སེར་རྩ་རུ་འདྲེན། ཙི་ཏྲ་ཀས་ནི་ཆུ་སེར་སྐེམ། །བུ་རམ་སྨན་འཇུ་ལུས་སྟོབས་བསྐྱེད། །གདོང་ཤ་སྦོས་ཤིང་ལུས་ཤ་འཇུ། །སྒྲེག་ཅིང་རྩིབ་རེངས་འཁོར་ཞིང་གཟེར། །མཆེར་གསང་བསྲེག་ཅིང་འཇམ་རྩི་བྱ། །ཛཱ་ཏི་སུག་སྨེལ་ཙི་ཏྲ་ཀ །བུ་རམ་དག་གི་རིལ་བུ་གཏང་། །དེས་མ་ཐུབ་ན་འཅི་བར་འགྱུར། །རྒྱུ་མ་དག་ལ་བབས་པ་ན། །རྒྱུ་མ་སྐམ་སྟེ་ཕོ་བ་ལ། །འབྱར་ཏེ་རྟགས་ནི་མིག་མི་འཛུམས། །གྲོ་ལོ་འབོས་མོ་དྭ་བ་དང་། །ད་ཏྲིག་བུ་རམ་དག་དང་སྦྱར། །རྒྱ་ཚྭ་རྒྱམ་ཚྭ་དག་གི་ཐང་། །བུ་རམ་རྒྱུ་མ་འཁྲིལ་བ་འཁྲོལ། །གྲོ་ལོ་འབོས་མོས་རླན་འབེབས་སོ། །
270. དྭ་བས་ཆུ་སེར་སྐེམ་པ་དང་། །རུལ་དག་འདྲེན་པར་བྱེད་པ་ཡིན། ། རྒྱམ་ཚྭས་མདུད་པ་གྲོལ་བ་སྟེ། །རྒྱ་ཚྭས་དབུགས་འཁྲུ་ཆུ་སེར་འདྲེན། །རྒྱུ་གསང་ལྟེ་བའི་ཟུར་དང་ཁུང་། ཚུགས་གསུམ་ཁ་གསུམ་དག་ཏུ་འོ། །ཡར་ལ་སྐྱུགས་ན་ཕོ་བ་བསྲེག །མར་འབྱང་ད་ཏྲིག་མོན་ཆ་ར། །ཨ་འབྲས་ཐ་རམས་ཞོ་བསྐོལ་གཏང་། །ལོང་ལ་བབས་ན་ལོང་རྩ་གཏར། །བཅུ་གསུམ་དག་ན་ལོང་ཆུ་རྒྱུག །ལོང་གསང་ཁ་གསུམ་དག་ཏུ་བསྲེག །འབྲས་བུ་གསུམ་དང་བ་ལེ་ཀ །ཏིག་ཏ་དུག་མོ་ཉུང་ཐང་གཏང་། །བུ་རམ་བུལ་ཏོག་རྒྱམ་ཚྭ་དང་། །དུར་བྱིད་དག་ནི་མས་ཁ་གཏང་། །དུ་བས་སྣོད་ཀྱི་གཅིན་འཛིན་གཅོད། །བུལ་ཏོག་རྒྱུ་མའི་ལམ་དག་སྦྱོང་། །དུར་བྱིད་རྒྱུ་མའི་ནད་རྣམས་འདེད། །རྒྱམ་ཚྭས་སྣོད་ཁ་བྱེ་བ་སྡོམ། །བུ་རམ་ཟུག་གཟེར་རླུང་འཇོམས་ཏེ། །མཁྲིས་པ་དག་ལ་བབས་པ་ན། །གསེར་མདུང་ཁྱུད་མོ་སྣོད་རྩ་གཏར། །མཁྲིས་གསང་གཡས་གཡོན་དག་ལ་བསྲེག །དོམ་མཁྲིས་ཏིག་ཏ་བ་ཤ་ཀ །གསེར་གྱི་མེ་ཏོག་དུག་མོ་ཉུང་། བ་ལེ་ཀ་དང་ཁྲོ་ཆུ་གཏང་། །དོམ་མཁྲིས་སྦྱོངས་དང་ཏིག་ཏས་སྡུད། །དུག་མོ་ཉུང་སོགས་བ་སྤུར་འདྲེན། །ལྕགས་ཕྱེ་ཞུ་བར་བྱེད་པ་འོ། །ཡང་ན་ག་པུར་ད་ལིས་དང་། །ཅུ་གང་ར་ཞོ་སྦྱར་ལ་གཏང་། །ག་པུར་ཉི་མ་སྤྲིན་བསྒྲིབ་འདྲ། །ད་ལིས་སྣོད་ཀྱི་དྲི་མ་འཁྲུ། །ཅུ་གང་རྩར་རྒྱུག་རྩ་ལམ་སེལ། །ཀ་ར་མེ་ལ་ཆུ་བཏབ་འདྲ། །ར་ཞོས་རྡོ་ལ་ཆུ་བཏབ་འདྲ། །རྨ་ནས་ཚོན་གང་བཞི་སྒྲོམ་བསྲེག །ཕོ་བ་དག་ལ་བབས་པ་ན། །སྣོད་བཞི་རུ་ཐུང་གཏར་བར་བྱ། ཕོ་བའི་མདུན་རྒྱབ་གསང་དུ་བསྲེག །གོ་བྱེ་སུག་སྨེལ་ཀ་ཀོ་ལ། །པི་པི་ལིང་དང་རྒྱམ་ཚྭ་དང་། །སྦྲང་རྩིའི་ལྡེ་གུ་བྱས་ལ་གཏང་། །གོ་ཕྱེས་རྩར་འདྲེན་སུག་སྨེལ་དང་། །ཀ་ཀོ་ལ་ཡིས་དྲོད་དག་བསྐྱེད། །རྒྱམ་ཚྭས་རླངས་འདོན་པི་པི་ལིང་། །ཕོ་བའི་ཟུག་རྣམས་སེལ་བ་འོ། །སྦྲང་རྩི་རྩ་ཡི་མདུད་པ་གྲོལ། ལྒང་ཕུགས་དག་ལ་བབས་པ་ན། །མཐེབ་མཛུབ་བར་དུ་མེ་བཙའ་བསྲེག །ནང་ལོང་ཐུར་གང་བསྲེག་པ་
271. དང་། +།སྤུ་ནི་ནེ་གུའི་མཚམས་སུ་བསྲེག །སྡིག་པ་སྲིན་བུ་སུག་སྨེལ་དང་། །རྒྱ་ཚྭ་རྒྱམ་ཚྭ་དོམ་མཁྲིས་དང་། གྭ་དོར་ཙབས་རུ་ཚྭ་དག་གཏང་། །སྡིག་པ་སྲིན་བུས་ཆུ་འགག་སེལ། །འཕར་རྩ་ཐམས་ཅད་བསྲེག་པར་བྱ། ཨ་བྱག་ཤེལ་ཏ་སྦྱི་ཞུར་དང་། །རེ་རལ་རྣམ་གསུམ་གཏང་བར་བྱ། །ཕོ་བའི་བདུད་རྩ་ནག་པོ་ཆོད། །དཔུང་པ་མི་ཐེག་སྟོད་གཟེར་ན། །གོང་གི་སྨན་གཏང་གདུམ་རྩ་གཏར། །དང་ག་འགྲིབ་ན་ཕོ་གདོང་རྩ། །གོང་མོ་སྲིན་ལག་བར་རྩ་གདབ། །རྐང་པ་ལྕི་ན་བྱིན་གཞུག་གཏར། །འཁྲུ་ན་ཕོ་བ་མེ་བཙའ་གདབ། །བཙན་མོ་རེ་རལ་མཚལ་དོམ་མཁྲིས། །སྐྱུར་མོའི་སྙིང་པོ་ཨ་བྱི་ཤ། །ཀ་ར་དག་གི་ཕྱེ་མ་གདབ། །ལོ་ན་འབྲུག་དང་རུ་རྟ་གདབ། །སྲོག་ཆགས་ཨ་བྱག་ཀ་ར་གདབ། །གློ་སྙིང་བླ་རྩ་ཆོད་ན་ནི། །སྐྱེས་བུས་ཞགས་པ་འཕངས་པ་འདྲ། །ཐོད་ཀོར་ན་ཞིང་གཟེར་བ་བསྲེག །ཏྲེ་མུ་ལ་དང་འབུ་སུག་ཧང་། བྱེ་མ་སེར་པོ་ཁྲག་སྐེམ་དང་། །ཀ་ར་སྦྱར་བས་རྨ་ལ་གདབ། །ཀླད་པའི་རྩ་འདྲ་བེ་གསང་ཆོད། །རུས་ཆག་རྩ་དག་མ་ཆོད་ན། །རུས་པ་བརྡར་དུ་མི་རུང་ངོ་། །ལོག་ན་མུ་ལ་རྣམ་གཉིས་དང་། །བཙུན་མོ་དོམ་མཁྲིས་མཚལ་དང་ནི། །སྲོག་ཆགས་ཨ་བྱག་ཀ་རར་སྦྱར། རྣ་རྒྱབ་རྩ་བྲན་བྱུང་བར་བསྲེག །གཞུང་ཁྲིད་ཚིགས་པ་ལྔ་པ་བསྲེག །གཞུང་གི་རྩ་ནག་བཅོས་པ་ནི། །རྩ་མ་ཆོད་པར་ཆགས་ན་བཟང་། ཆད་ན་སྨན་ནི་གོང་བཞིན་ཏེ། །དྲོད་བག་བུ་རམ་གཏང་བར་བྱ། །ཆོད་ན་ཕལ་ཆེར་འཆི་བ་འོ། །ཀླད་མིག་འཁོར་བ་བཅོས་པ་ནི། །ཞུན་དུགས་བྱ་སྟེ་ཆོད་ན་འཆི། །རྣ་བའི་དབང་རྩ་ཆོད་ན་ནི། །རྣ་ལྷན་རུས་པ་རང་བྱུང་གཞག །གཞུང་གི་རྩ་ནག་བཅོས་པ་ནི། །མཆིན་པའི་རུ་ཐུང་གདབ་པར་བྱ། བྱིན་གཞུག་དག་ཀྱང་གདབ་པར་བྱ། ཤ་ནི་མི་བསྐོར་དྲས་ལ་བཅོས། །བདུད་སྒོ་ཆེན་པོ་བཅོས་པ་ནི། །བསྐོར་དུ་མི་རུང་ཉ་རལ་བྱ། །ཆུ་བའི་རྩ་དག་མི་གཅོད་དོ། གྲུམས་ན་རུས་པ་རང་བྱུང་བྱ། །གཞུང་རེངས་ལྟག་པ་དགྱེ་བ་འོ། །རྩེའུ་ཆུང་འཁོར་བ་
272. བཅོས་པ་ནི། །རུས་པས་རྩ་གདན་ནོན་པ་ཡིས། །ལྟག་པ་དགྱེ་དང་སྨྲ་མི་ཤེས། །སྤྲ་ལག་ལྷ་རྩ་ཆོད་པ་དང་། །ལྟག་ཁུང་ངོས་སུ་རྣག་ཆུ་འགྲོ །རྣག་ཆུ་སོང་ན་ལྟག་མིག་ལྟ། །ཤ་རྩ་རྩེའུ་ཆུང་རེངས་པ་དང་། རྩེའུ་ཆུང་གཏར་ཞིང་མེ་བཙའ་བྱ། །དཔུང་བའི་གདུམ་རྩ་གདབ་པར་བྱར། །མུ་ལ་གཉིས་དང་བཙུན་མོ་དང་། །དཀར་པོ་གཅིག་ཐུབ་དོམ་མཁྲིས་གཏང་། །རྩ་ལག་བདུད་ཀྱི་རྩ་བཅོས་པ། །རུས་ཆག་ཐང་གཏང་ལྷ་མིག་འབྱེར། །ནང་གདུང་ཆག་ནས་སྤྲིས་མར་ལ། །མཆིན་དྲི་ཕོ་བར་འཁོར་ནས་ན། །ཕོ་རྩ་དག་ནི་གཏར་བར་བྱ། །འབྲས་བུ་གསུམ་དང་རྒྱམ་ཚྭ་ཡི། །ཐང་གཏང་སྣོད་བཞི་ཁ་དབྱེ་འོ། མིག་རྩ་དག་ནི་བཅོས་པ་ནི། །ཀླད་པའི་ཕོག་ས་བཟང་བ་སྟེ། །རུས་པ་སྟེང་འོག་གཉིས་ཀ་ཆག །ཀླད་ཆུ་འོ་གའི་ཆུ་འདྲ་འོང་། །སྟེང་འཐེམས་འོག་དག་ཆག་པ་ན། །ཆུ་སེར་རུས་པའི་བར་དུ་འགྲོ །སྣ་རྩ་དག་ནི་གཏར་བར་བྱ། །རྩ་སྟེང་སྤྲ་བས་བསྲེག་པར་བྱ། །ཀླད་པ་ལུག་ན་ཀླད་སོབས་ནི། །བྱེའུ་ཅོ་ག་ནེ་ཙོ་དང་། །བུས་པའི་ཀླད་པ་མ་སུངས་པ། །ཚབ་མ་ཉ་ཕྱིས་མུ་ཏིག་སྔོ། །ག་པུར་བཏབ་པས་བསབ་པར་བྱ། བཙུན་མོ་ཅུ་གང་གུར་གུམ་གདབ། །ཕོ་རྩ་སྙིང་རྩ་བེ་གསང་གསུམ། །རྩ་མ་ཆད་པར་རུས་ཆག་ན། །རྩ་ཡི་ཡོན་ཏན་འཚོ་བར་སླ། །ཆོད་ནས་བླ་ཅོལ་སྨྲ་བ་དང་། །རྐང་པ་སྡུད་མི་ཤེས་པ་ལ། །སྤྱི་གཙུག་དང་ནི་སྨིན་མའི་དཀྱིལ། ལྐོག་མའི་འཕར་རྩ་གཉིས་པོ་བསྲེག །བྱིན་གཞུག་ཡོབ་ཆེན་གོང་རྩ་གདབ། །ཐོང་རྩ་དག་ནི་གདབ་པར་བྱ། །ཙ་མུ་ལ་དང་ཏྲེ་མུ་ལ། །འབུ་སུ་དན་ད་དོམ་མཁྲིས་དང་། །རྣ་རྩ་མིག་རྩ་འཁོར་བ་ཆད། །མིག་ནས་ཚོན་གང་ཟུར་བཅལ་ན། །རྣ་ཁུང་བུ་གའི་ཐད་ཀ་ན། །ཕུན་གང་འཕར་རྩའི་ཐོག་ཏུ་བསྲེག །འབབ་ཁུང་བཟང་བ་ཕལ་ཆེར་འཚོ། །ཟངས་གཟེར་གཉིས་དང་གནམ་འཐེན་དང་། །རུས་རྩ་ཆོད་པ་ཕལ་ཆེར་འཆི། །ལྷ་རྩ་ནག་པོ་ཁྱི་ཉལ་དང་། །རེང་བུ་གཉིས་དང་འཕྲེད་ཉལ་དང་། །རུས་པ་བརྡར་བས་དམར་བ་
273. འམ། །ནག་པ་ལྷ་རྩའི་འོག་ཏུ་ལྟ། །ཆོད་ན་དོམ་མཁྲིས་མཚལ་དང་ནི། །རུས་གཟན་གྱིས་མནན་དཀར་པོ་དང་། །ཀ་ར་དག་དང་ནུ་ཞོས་བྱུག །ཆོད་ན་གསེར་གྱི་ཐུར་མས་བསྲེག །གྲོ་ཐེམ་དག་ཀྱང་གཏ་ངབར་བྱ། །རྩ་ཁ་ཟིན་ན་རྔུལ་འོང་ངོ་། །མིག་དྲུང་སྣ་གོང་རྔུལ་བ་དང་། །སྟེང་དུ་བཀྲག་ཆུང་མགོ་རྡུམ་ནི། །བཀྲག་མེད་ལྷ་བ་ཁ་ཟིན་བཟང་། །སྲོག་ཆགས་འགུལ་འདྲ་གདོང་པ་རྔུལ། །ཆུ་སེར་སྟེང་དུ་སོང་བ་སྟེ། །ཆུང་ཙམ་ལྷ་བ་ཁ་དབྲི་ལ། །གོང་གི་སྨན་གདབ་བསྲེག་པར་བྱ། །མིག་མི་མཐོང་ཞིང་སྣ་སྦྲིད་འགགས། །མཁྲིས་པ་སྐྱུགས་ན་ལྟོ་སྟེང་ལ། །ཙབས་རུ་ཚ་ཡིས་སྙིགས་མ་འཇིག །སུག་སྨེལ་དྲོད་འབེབས་རྒྱ་ཚྭ་ཡིས། །ཆུ་སེར་དག་ནི་ཕྱི་རུ་འདྲེན། །བུ་རམ་སྦྱར་བས་རླུང་སེལ་ཏེ། །སྲོག་རྩར་ཆུ་སེར་སོང་བ་ན། །སྒལ་པ་ཟུག་མི་ཚུགས་པ་དང་། །ལུས་པོ་བརྩེ་བ་དག་ལ་ནི། །རྩེའུ་ཆུང་རྩ་བོ་ཆེ་དག་གཏར། །ག་པུར་ཅུ་གང་གཏང་བར་བྱ། །ཚ་བ་མི་ཆེ་ཟུག་གཟེར་ཆེ། །ཁུ་བ་དག་ནི་ཕྱིར་ལུད་ན། །ལུས་བརྩེ་དང་ག་མི་བདེ་འཆི། །སོ་རཱ་ཛ་ལས་རྩའི་བབས་བསྟན་པའི་ལེའུ་སྟེ་གོ་དགུ་པའོ།། །། དེ་ནས་རྨ་སྨན་བསྟན་པ་ནི། །ཀླད་པ་དག་གི་རྩ་དང་ནི། །དཔག་བསམ་ཤིང་གི་རྩ་བ་ནི། །དོན་སྣོད་དག་ལ་རྒྱུ་བ་འོ། །སྲོག་པ་རྩ་ཡིན་སྒལ་མཁར་ན། །གཅིག་ཏུ་རྒྱུ་སྟེ་དཔག་བསམ་ཤིང་། །བརྒྱ་ལ་རྩ་བ་བཞི་དང་གཉིས། །རྣ་བའི་ཕྱི་མཆན་ནང་མཆན་ན། །རྒྱབ་ཀྱི་བརྒྱུངས་པ་དག་དང་འཁྲིལ། །མདུན་གྱི་སྐེ་ཡི་གདབ་རྩ་དང་། །རྣ་བ་དག་གི་མདུན་མ་དང་། །མིག་གི་གཟེར་རྩ་སྣ་ཡི་རྩ། །འབྲེལ་ཏེ་ཡར་ཐོག་ཀླད་པ་བཏེག །ཀླད་རྩ་རྒྱལ་པོར་དོན་སྣོད་འདུས། །སྤྱི་བོ་ཚངས་པའི་བུ་ག་ནས། །རྡོལ་དང་མ་རྡོལ་ཨུཏྤལ་འདྲ། །ཕྱི་ཡི་རེ་ཐག་བཞི་རུ་གྱེས། །ཆད་ན་འཆི་སྟེ་བཙན་ན་འཚོ། །དམར་བ་རང་མདོག་ནག་ན་བཙན། །གསེར་གྱི་ཁབ་ཀྱིས་གཙགས་པ་ཡིས། ཁྲག་འདོན་ག་པུར་གདབ་པར་བྱ། །དོམ་
274. མཁྲིས་མཚལ་དང་ཀ་ར་གདབ། །རྩེའུ་ཆུང་གཏར་ཞིང་དྲུག་བདུན་བསྲེག །གཙུག་ནས་ཚོན་རེ་བསྐོར་བ་ན། །ལྤགས་དང་འབྲེལ་དང་མ་འབྲེལ་བ་འོ། །མཚོགས་མའི་སྐྲ་ཡི་མཚམས་ནས་ནི། །ཚོན་རེ་དག་ནི་བསྐོར་བ་ན། །རྣ་བའི་ཉག་པོ་གཉིས་དག་ཀྱང་། །དེ་བཞིན་ལྟག་པའི་འབུར་དག་ཀྱང་། །དེ་བཞིན་ཚོན་(གཏིང་གི་གཟེར་རྩའི)གྱིས་བསྐོར་བ་ནི། པགས་པ་དང་ནི་འབྲེལ་མ་འབྲེལ། །མགོ་རྡུམ་སྟེང་(རུས་མ་རྡོལ་རལ་གྱི་)དུ་རྡོལ་བ་སྟེ། སྟེང་(སྣད)ན་ནག་(རྩ་ཁ་འཛིན་)གམ་དམར་བ་འོ། འགོ་རྩ་མགོ་རྡུམ་ཕུག་པ་སྟེ། །སྟེང་དུ་མ་ཐོག་པ་དག་གོ། འཕྲེད་རྩ་ལྷ་བའི་བར་(ཁྱི་ཉལ་དང་སྦྲུལ་ལྟ་བུའོ)དག་གོ །མཚོན་དང་སྐྱུང་བུས་དབུག་མི་བྱ། །ཆོད་ན་སྐྱུར་མོ་(ལ་ཆུ་རྩབ་)དག་དང་ནི། ཨ་བི་ཤ་དང་དོམ་མཁྲིས་དང་། །ག་པུར་དག་ནི་གདབ་པར་བྱ། ཤའུ་འམ་རུས་འཛེར་ཞག་གསུམ་ནི། །བྱུང་ན་འཚོ་བ་དག་ཏུ་བཤད། ཀླད་མདེ་ཤའུ་མཁྲིས་པར་བཙོ། །རིད་པ་རྣམ་པ་གསུམ་དག་སྟེ། །སྤྱོད་ལམ་ལོག་དང་བགེགས་དང་ནི། །ཟས་དང་ཚ་གྲང་གིས་ལོག་པ་འོ། །ངོ་དམར་བྱ་རྨྱང་བྱེད་པ་དང་། །ཅལ་ཅོལ་མང་དང་སྲི་ཀ་དང་། །གླལ་འདོད་རྨ་ཁ་བྱེའུ་འཕོངས་འདྲ། །རྨ་ནས་ཁྲག་འོང་འདུག་མི་ཚུགས། ཀླད་པ་རྡིབ་ནས་འོང་བ་ལ། །ཕོ་རིལ་ཁུ་བ་བུད་མེད་ཆུ། །རའམ་ཁྱི་ཡི་གསོན་ཁྲག་དང་། བསྲེས་ལ་ཁོང་དུ་གཏང་བར་བྱ། །རྨ་ཁྲུས་ནུ་ཞོ་བུས་པའི་ཆུ། །ཀླད་སྟེང་མངལ་ཁྲག་བླུག་པར་བྱ། །ཨི་པ་སྤྱི་བོ་ལྟག་ཁུང་བསྲེག །སྤོད་འབྲས་འོ་ཐུག་ཚོ་ཁུ་གཏང་། །གང་ཡིན་བུད་མེད་སྐྲ་ཡིས་བདུག །སྣར་བདུག་གོས་ནི་སྔས་སུ་གཞུག །རུས་སྦྱང་བྱི་ཙེ་མིག་དག་དབུག །ལོག་ན་ཀ་ར་རུ་རྟ་དང་། །ཨ་བི་ཤ་དང་རྩ་མུ་ལ། ག་པུར་དག་ཀྱང་རྨ་ཙིར་གཏང་། །ལྟོ་རུ་ཉུང་ལོ་གཏང་བར་བྱ། བུད་མེད་དག་དང་ལྷན་ཅིག་ཏུ། །བསྡད་པའི་ས་སོན་འཆོར་མི་སྲིད། །བགེགས་ཀྱིས་ལོག་ན་ན་ཞིང་སྐྲངས། །མདོག་དམར་སྦོས་ཏེ་སྐྲངས་པ་དང་། །རྨ་སྐམ་ཆུ་སེར་སླ་མོ་འོང་། རུ་ཤིང་
275. ན་ཞིང་གླལ་བ་དང་། །གདོན་གྱི་རྟགས་འབྱུང་གདོན་ཆོས་བྱ། །གུ་གུལ་སྣ་རུ་བདུག་པར་བྱ། །ར་ཁྲག་སྦྱང་དུག་རྨ་ཁར་གདབ། །མི་ཤ་སྣ་རུ་བདུག་པར་བྱ། །ཏྲེ་དང་བཙོད་དང་གུ་གུལ་(གུར་གུམ་)དང་། ར་ཡི་ཁྲག་དང་སྦྱར་ལ་བྱུག །བུད་མེད་ཕྲད་པ་རྨིས་པ་ཡིས། །ས་བོན་འཆོར་བས་རྨ་ལ་གནོད། ། རུས་མདངས་བསྐྱེད་པ་གུར་གུམ་དང་། །ལྷ་བ་དགུག་པ་མཚལ་དང་ནི། །ལོ་ན་སྐྱུར་རྩི་དག་དང་ནི། །མཚལ་ན་མཆོག་ཏུ་གཏང་བར་བྱ། །ཀླད་ལ་ག་པུར་གདབ་པར་བྱ། །གུ་གུལ་ར་དུག་བཙན་དུག་དང་། །སྒོ་བཞི་བསྲེག་ཅིང་དོར་རྟ་གླན། །བུད་མེད་སྨད་ཁྲག་ལྟོ་རུ་གཏང་། །ཟས་ཀྱིས་ལོག་ན་སྐྱུག་པ་དང་། །འཆུགས་པ་དག་ནི་འབྱུང་བ་འོ། །རྨ་དང་ཤ་སློན་ལྷ་བ་འབབ། །འཆུགས་ན་ལྷ་བ་བྱེར་བ་སྟེ། །ཕོ་གསང་ཚིགས་པ་བཅུ་གསུམ་བསྲེག །ད་ཏྲིག་ཆུ་དང་སྦྱར་ལ་གཏང་། །རྒྱ་ཚྭ་རྭ་ཚྭ་ཁ་རུ་ཚྭ། །ཕྱེར་བཏགས་ཆང་དུ་སྦྱར་ལ་གཏང་། །ཟས་ནི་དབྲི་ཞིང་གྲང་དྲོ་བརྟག །གྲང་ན་ཚྭ་སྣ་ཛཱ་ཏི་པི་ལིང་གཏང་། །ཚ་བ་བཅོས་དག་བྱ་བ་ནི། །རྨ་མདོག་དམར་ཞིང་རྣག་མདོག་དམར། །གྲང་བ་བྱད་སྦོ་རྨ་དག་སྐྱ། ཀླད་པ་དག་ལ་རྒྱ་ཚྭ་དང་། རུས་ཁུ་བུ་རམ་གདབ་པར་བྱ། ཀླད་པ་ཚ་སྦོས་ལྷ་བ་འབྲོས། །རྡོ་ཚན་མཆིལ་མ་བཏབ་པ་འདྲ། །ཀླད་པ་རྡོ་ཚན་ལྷ་བ་ཆུ་ཚན་བྲོས། །ཀླད་ལ་ཀ་ར་གུར་གུམ་གཏང་། །མཱུ་ལའི་སྦྱོར་བ་བསྔགས་པའོ། །བབས་དང་སྦྱར་ལ་གཏང་བར་བྱའོ། །སོ་མ་རཱ་ཛ་ལས་མགོ་ཡི་འགྲམས་བཅོས་པའི་ལེའུ་སྟེ་བར་བརྒྱ་ཐམ་པའོ།། །། དེ་ནས་སྨན་དག་བསྟན་པ་ནི། །རྨ་སྨན་དང་ནི་ཁོང་སྨན་ནི། ལི་ག(སྣ)་དུར་དང་ཏྲེ་མུ་ལ་(སྒྱུར)། །ཙ་མུ་ལ་དང་ཁ་ལི་པ་རི་ཁོན། །ཆུ་སེར་འདྲེན་པར་བྱེད་པ་འོ། །སྲོག་ཆགས་ཨ་བྱག(བྱང་བ)སྔོ་ག་ཝ(སྔོ)། བཙུན་མོ(གསེར་ཏིག)པ་རི་ཙི་ཏ་དང་། །ཁ་རི་པུཥྤ་ཁ་ར་ལི། །མེ་ཙ་ཙནྡན་ཁི་རན་ཙ། །ལྷ་བ་སྡོམ་
276. པ་དག་ཡིན་ཏེ། །གེར་ཀེན་ཐང་ཏྲ་པྲ་ཀུན་ཏྲ། ཁ་ཤ་རྟས་པ་དག་ཡིན་ནོ། །མཚལ་དང་དོམ་པ་དག་ཡིན་ཏེ། །གེར་ཀེར་ཐང་ཏྲ་པྲ་ཀུན་ཏྲ། ཁ་ཤ་རྟས་པ་དག་ཡིན་ནོ། །མཚལ་དང་དོམ་མཁྲིས་དག་དང་ནི། །ཐང་ཆུང་ཁ་རན་ཏ་ཡི་ཆུ། །རུས་འགོག་རྩ་དག་འཆིང་བར་བྱེད། ཁོང་སྨན་ཨ་བྱག་ཤེལ་ཏང(ཀྱི་ལྕེ་དཀར་པོ)དང་། །ནེ་ག་ཆུང(སེར་ལྡེང་འདྲ)དང་པ་རེ་ཀོན(ཐ་རམས)། །བཙུན་མོ(གསེར་ཏིག)རྒྱལ་པོ(རེ་རལ)དག་དང་སྟེ། ཨ་བྱག(བྱད་པ)སེམས་ཅན་སྨན་དང་ནི། །སྔོ(གུར)དང་གསུམ་ལས་སྔོ་སྨན་དང་། །ལྟོར་གཏང་ཤེལ་ཏང་རྣམ་པ་གསུམ། །རྩི་དང་སྨན་དང་སྔོ་དང་གསུམ། །རྩི་སྨན་དག་ནི་ལྟོ་རུ་གཏང་། །ནེ་ག་ཆུང་ནི་རྣམ་གསུམ་ལས། དང་པོ་བྱུང་བ་དབྱར་དགུན་དང་། །སྟོན་དུ་བྱུང་བ་གསུམ་ཀ་སྟེ། །ཙབས(སྦྱི་ཞུར)ཤིང་ལ་ལིས་ཀ་རར་སྦྱར། །རུས་ཁུ་དག་གིས་ཕུལ་ལ་གཏང་། །ལོག་ན་ལི་ག་དུར་དང་ནི། །ཁ་རི་ལོ་དང་ད་རི་ལོ། །ཧྲི་ཧ་ཟི་འུས་ཆུ་སེར་འདྲེན། །ཏྲི་ཏྲི་བུ་དང་ཁ་ཏྲེའུ། །རྨ་སྨན་ཁོང་སྨན་གཙོ་བོ་སྟེ། ཏྲེ་དང་བཙོད་དང་བཙུན་མོ་དང་། །ཨ་བི་ཤ་དང་ཆུ་རྩ་དང་། དོམ་མཁྲིས་སྦྱར་བས་མཆོག་ཏུ་འོ། །ལྡོང་རོས་རྩ་དང་ཏྲེ་མུ་ལ། །ད་དུ་ར་དང་རུ་རྟ་དང་། །བྱ་རྒོད་རུས་པས་རུས་རོ་འདོན། །བོང་བུ་ལན་ཚྭ་བྱེ་འུ་ཚྭ། །ནད་མ་དར་མ་འབུ་སུ་ཧང་། །དུ་བ་རེ་ལྕག་ཐལ་བ་ཡིས། །ཆུ་སེར་དག་ནི་འདྲེན་པའི་མཆོག །ཤུ་དག་ཤུ་ཟུར་མ་ནུ་དང་། །སྒ་དང་ཧོང་ལེན་ཙི་ཏྲ་ཀ །རུལ་གཅོད་མཚལ་དང་དོམ་མཁྲིས་དང་། །གུར་གུམ་ཆུར་སྦངས་གྲོ་ག་འོ། །མེ་ཏོག་མཚལ་དང་སྲུབས་མའི་རྩ། །རྩ་བས་ཤ་ཡི་ནད་དག་སེལ། །ག་པུར་མུ་ཏིག་ནེ་ག་ཆུང་། ཁྱི་ཁྱི་ཤིང་ནི་དརྱ་ཀན། །དོམ་མཁྲིས་མཚལ་དང་ནུ་ཞོ་དང་། ཁྱི་དང་མི་དང་ཅོ་གའི་ཀླད། །དེ་རྣམས་ཀླད་པའི་སོབས་ལ་བསྔགས། །སོ་མ་རཱ་ཛ་ལས་རྨ་སྨན་བསྡུས་པའི་ལེའུ་སྟེ་བརྒྱ་དང་གཅིག་པའོ།། །། ལྷ་བ་ཕོ་མོ་གཉིས་དག་སྟེ། །མོ་ནི་ལྷ་ཁྲག་ཆུང་བ་སྟེ། །མི་འབྲོས་
277. འབྲོས་ན་སྙག་བ་བསྐ། །ཕོ་ནི་ལྷ་ཁྲག་ཆེ་བ་སྟེ། །འབྲོས་པ་སྙག་པར་སླ་བ་འོ། རུས་པ་ས་ཆུ་མེ་དང་རླུང་། །ས་ནི་ཁམས་ལ་མདངས་ལྡན་རྩུབ། །མེ་རུས་དམར་ལ་གྱོང་བ་སྟེ། །ཆུ་རུས་དཀར་ལ་མཉེན་པར་འདོད། རླུང་རུས་སྔོ་ལ་སྲབ་པ་འོ། །སྲུབས་ལ་གླིང་ལྔ་པ་དང་ནི། །གླིང་བཞི་པ་དང་གཉིས་པ་དང་། །གཅིག་པ་དག་ཏུ་འདུག་པ་འོ། །བཞི་པ་དག་ནི་མང་དུ་ཡོད། །དྲ་ཐབས་གླང་མས་ཐེམ་བསྟེན་བྱ། །བདུད་སྒོ་བཞི་པོ་བསྐོར་མི་བྱ། །མན་ཐུར་གང་དང་ཐུར་ལོང་གང་། །ཡན་མན་དག་ནི་བཞི་ཤོ་དང་། །གཞུ་འདྲ་ཟླ་གམ་ཅུང་ཙམ་ཟླུམ། །གྲུ་བཞི་དག་ལ་ཉེས་པ་མེད། །གྲུ་གསུམ་དག་ཏུ་དྲ་མི་བྱ། །དྲ་གཙགས་ཆུ་རུ་སོར་བཅུ་སྟེ། ཞེང་དུ་སོར་གཉིས་པ་དག་སྟེ། །བརྡར་ཐབས་གྲུམ་པ་མཐའ་ནས་བསྡར། །འཐེམས་པ་རྒྱ་བསྐྱེད་སྟེང་ནས་བཞུར། མདེལ་གྱི་གཤོགས་སུ་བརྡར་བར་བྱ། །གས་པ་འཕྲོ་ཡི་རྗེས་གཅད་བྱ། ཕག་རྐོས་ཝ་བྲུས་ཐེམ་པ་ཅན། །འགེབས་ཤའི་འོག་ཏུ་ལུས་པ་ན། ། བརྡར་བས་ལྷ་རྩ་ཆོད་པ་ལ། །དོམ་མཁྲིས་མཚལ་དང་སྦྲང་རྩི་དང་། །རིལ་བུ་བྱས་པས་བཙང་བར་བྱ། །ཀླད་པར་རུས་ཕྱེའི་ཞུན་བུ་གླན། ཤ་རྩ་ཆོད་ན་བསྲེག་པར་བྱ། །ཏྲི་ཏྲི་འུ་དག་གདབ་པར་བྱ། །སྤྲ་བ་དག་གིས་གཅད་པར་བྱ། །ལྷ་མིག་རྣག་གིས་འགེངས་པ་དག །མི་འཚོ་རྩག་རྩིག་འདུག་པར་བརྡར། །བརྡར་བས་དམར་དང་ཐིལ་དམར་ན། །ལེགས་ཏེ་ནག་ན་གམ་པ་ཡིན། །སེར་རམ་དཀར་ན་རྣག་ཡོད་དེ། །རྒྱ་བསྐྱེད་བརྡར་ལ་དབུག་པར་བྱ། །ཀླད་རུལ་མི་དྲག་གཏང་བར་བྱ། །ཚང་ནི་གྲོ་བ་ཤིན་ཏུ་བཟང་། །ནུ་ཞོས་ཁྲུས་བྱས་ཡང་ན་དམར། །ན་ཚ་མེད་པར་ལྷ་བ་འབྲོས། །རླུང་གིས་འབྲོས་པས་བཅུད་ཀྱིས་དགུག །ཚ་ན་བསིལ་ཏེ་གྲང་ན་གཞིག །གྲང་ན་དྲོད་དེ་ཉུང་ལོ་དང་། །བྲ་ཁུར་ཉ་དང་སྒོག་པ་གཏང་། །སོ་མ་རཱ་ཛ་ལས་མགོའི་དཔྱད་མདོར་བསྡུས་ནས་བསྟན་པའི་ལེའུ་སྟེ་བརྒྱ་དང་གཉིས་པའོ།། །། དེ་ནས་ཡན་ལག་བཞི་བཅོས་པ། །ཡན་ལག་བཞི་ལ་རྩ་དང་ནི། །ཤ་
278. དང་རུས་པ་ཆུ་བ་འོ། །དང་པོ་རུས་པ་བཅོས་པ་ནི། །ཤ་དྲས་རུས་པ་བརྡར་ལ་བཏོན། །སྐྱོགས་རའི་ཁུང་ནི་གཞག་པར་བྱ། །བཏོན་དང་ཏྲེ་ཏྲེ་ཟླ་བུའིི་ཐིག །དོམ་མཁྲིས་དག་ནི་གདབ་པར་བྱ། །ཡང་ན་མཱུ་ལ་རྣམ་གཉིས་གདབ། །ལྕགས་སམ་རིན་པོ་ཆེས་བསྲེག་གོ། །རྐང་འགོ་མཁྲེགས་དང་མི་མཁྲེགས་དང་། །དགུའམ་བཅོ་ལྔ་ཉི་ཤུ་གཅིག །རང་བྱུང་དག་ཏུ་གཞག་པར་བྱ། །ཐུར་འགོ་དག་ཀྱང་དེ་བཞིན་ནོ། །རྐང་གི་ལྷ་བ་སྨུག་པོ་དང་། །དཔྱི་ཡི་ལྷ་བ་སྨུག་པོ་ལ། །གྲུམས་ན་ལྷ་བ་བརྡར་ལ་བཅོས། །རྨ་རྩི་མཱུ་ལ་དོམ་མཁྲིས་གཉིས། །བཙུན་མོ་རེ་རལ་ཀ་ར་གཏང་། །ཁོང་དུ་གཡུ་ལྡུམ་མཆོང་དང་ནི། །གསེར་ལྡུམ་ཆ་སྙོམས་སྦྲང་རྩི་དང་། །ལྡེ་གུ་བྱས་ལ་གཏང་བར་བྱ། དཔྱི་ཡི་མེ་ལོང་ཤ་དྲས་ཏེ། ཁ་གཟར་དག་ཀྱང་དེ་བཞིན་ཏེ། ཁྲག་ནི་བསྲེས་ལ་གཅད་པར་བྱ། །བརྡར་ལ་མདེའུ་དབྱུང་བར་བྱ། །ནང་རྡོལ་ཆུ་སེར་རྣག་ཁྲག་འདོན། །ཞུམ་བུ་དག་ལ་སོང་བ་ན། །རྩ་གཉེན་རྩ་རུས་ཤ་འཐེན་གྱིས། །པགས་པ་དཔྲལ་ལ་དྲ་བར་བྱ། །རྩ་ལས་བཟུར་བར་བྱ་བ་འོ། །གལ་ཏེ་ཆོད་ན་གཏར་ག་དང་། །བསྲེགས་པ་དག་གིས་བཅོས་པའོ། །རུས་པ་བརྡར་ལ་མདེའུ་འདོན། །རྐང་མར་ཆད་ན་འཆི་དང་ཞ། །གཤགས་ན་འཚོ་སྟེ་རྨ་རྩི་ནི། །དོམ་མཁྲིས་སྐྱུར་མོའི་སྙིང་པོ་དང་། །ཨ་བི་ཤ་དང་གྲུ་བཞི་དང་། །ཀ་ར་རྨ་རྩིར་གདབ་པར་བྱ། །ཁོང་དུ་ཅུ་གང་ཛཱ་ཏི་དང་། སུག་སྨེལ་ལི་ཤི་གཏང་བར་བྱ། །ཨ་བྱག་ཤེལ་ཏ་སྤྱི་ཞུར་དང་། །རྒྱལ་པོ་དང་ནི་སྨུག་པོ་དང་། །དོམ་མཁྲིིས་ཀ་རར་སྦྱར་ལ་གཏང་། །དོམ་མཁྲིས་གཙོད་ཁྲག་གཏང་བར་བྱ། །ཡས་ཀྱི་རྐང་འགོ་ཀུན་མཁྲེགས་ཏེ། །མས་ཀྱི་འགོ་བོ་སོབ་པ་འོ། །བཅུ་གཅིག་ཉི་ཤུ་གཅིག་ན་གདོན། །མས་རྒྱུག་བཅོ་ལྔ་ཉི་ཤུ་ན། །མ་ཐོན་ཉུང་རློན་སྒོག་པ་དང་། བྲ་བོ་སྲན་མ་ཉ་དག་གཏང་། །འདོད་པ་སྤྱོད་ན་ཕྱིན་པར་གྱུར། །ཤ་ཟགས་རྣག་དག་འབྱམས་པ་ལ། །བུལ་ཏོག་ཆུ་ཡིས་རྨ་ཁྲུས་བྱ། །ཨ་བི་ཤ་དང་བཙུན་མོ་དང་། །ཀ་ར་དག་གི་ཕྱེ་མ་གདབ། །དཀྲིས་མ་མེད་པར་ཡན་པར(རྨ་ཁ)བཞག །སྐྲངས་
279. པ་ཆེ་ན(ཁྲག་རྒྱས)བསྲོ་བར་བྱ། །ཚིགས་པའི་བར་དུ་སོང་བ་ལ། །མདེའུ་མྱུར་དུ་གདོན་པར་བྱ། །ཉྭ་ཡི་སུལ་དག་གདོན་པར་བྱ། །རུས་ལ་སོང་ན་མི་བསྒུལ་བཞག །ཁབ་ལེན་ཨ་བྱག་ཐི་བའི་ཤ། །ཀ་ར་དག་དང་སྦྱར་ལ་གཏང་། །ཨ་བྱག་དག་གིས་རྐང་འཇུ་སྟེ། །ཁབ་ལེན་དག་གིས་ལྕགས་འཇུ་འོ། །ཐི་བའི་ཤ་ཡིས་མདེའུ་འདོན། །མ་མ་ད་དང་ཀྱི་ལྕེ་བ། །རུ་རྟ་ཁབ་ལེན་ཤུ་དག་དང་། །ར་མཉེ་སྦྲང་རྒོད་སྦྱར་བས་ནི། །སྐྱོན་ཚོལ་བ་སྟེ་མ་མ་ད། །ཀྱི་ལྕེ་བས་ནི་ཚ་བ་འཇིལ། །རུ་རྟ་ཤུ་དག་དག་གིས་ནི། །རུས་སྐྱོན་དག་གིས་སྒོ་འབྱེད་པ། །ཁབ་ལེན་ར་མཉེས་རྗེས་གཅོད་པའོ། །མེདའུ་བསྒུལ་ཏེ་སྦྲང་རྩིས་ཀྱང་། །ཡང་ན་ག་པུར་སྟབ་སེང་དང་། །སྤང་ཤུག་ཚི་བ་དཀར་པོ་དང་། བུ་རམ་སྦྱར་བས་སྐྱོན་ཚོལ་ལོ། །གོང་གི་རྨ་རྩི་འགོ་མ་ནི། །རྨ་དང་ཁོང་དུ་གཏང་བར་བྱ། །ཚིགས་པའི་བར་དང་ཚིགས་ཆུང་ནི། །རྐང་ནི་བསྒུལ་དུ་མི་རུང་ངོ་། །དུད་ཁུ(རྣག་མདོག)འདྲ་ན་འཆི་བ་ཡིན། །དམར་ན་ཅུང་ཟད་གསོ་བར་སླ། །མཆིལ་མ་འདྲ་ན་འཚོ་བའོ། །ཆུ་འདྲ་ཅུང་ཟད་སེར་བ་ཡང་། །དུད་ཁུ་འདྲ་ན་བསིལ་གྱིས་བཅོས། །ག་པུར་སེར་པོ་ཁྲག་སྐེམ་དང་། །ཤེལ་དང་གུ་གུལ་དཀར་པོ་དང་། །དོམ་མཁྲིས་ཀ་རར་སྦྱར་ལ་གཏང་། །རྒྱ་སྐྱེགས་ཁུ་འདྲ་དེ་བཞིན་ནོ། །མཆིལ་མ་འདྲ་བ་དྲོད་ཀྱིས་ཏེ། །ཆུ་འདྲ་བསིལ་དྲོད་ཕྱེད་མས་བཅོས། །ཚིགས་པའི་ཆུ་སེར་དབུག་པར་བྱ། །ཚིགས་བསྡམ་གསང་དུ་མེ་བཙའ་བྱ། །བཞི་སྒྲོམ་སུམ་སྒྲོམ་དཔྱད་ལ་བྱ། །རུས་པ་བྱུང་དང་རྐང་ཅག་དང་། །འགྲུས་དང་རྐང་འགོ་ཕྱིར་བྱུང་བའོ། །བྱུང་དང་འགྲུས་པ་བཅོས་པ་ནི། དཔྱི་ཡི་རི་གུ་འགྲུས་པ་ནི། །སོར་མོ་འཁུམས་དང་བཤལ་ནས་འགྲོ། །འགྲུས་པ་ཆུ་སེར་རྣག་གིས་ནི། །བར་དུ་ཞུགས་པས་ཞ་བ་འོ། །ཕྱི་ཤོར་ཕྱིར་ནི་ཡོ་བ་དང་། །ནང་ཤོར་ནང་དུ་ཡོ་བ་དང་། །གཤན་ཐག་ཆད་ན་ལྡབས་ཀྱིས་འགྲོ །སོག་པའི་གཤན་ཐག་དེ་བཞིན་ནོ། །རྗེ་ངར་སྙོམས་ཏེ་ཐག་པས་གདགས། འཐེན་ལ་མཐིལ་ལ་བརྡེག་
280. པར་བྱ། །ནང་ཤོར་དག་དང་ཕྱི་ཤོར་ལ། །འདོམས་སུ་འབོལ་བཅུག་ཁ་སྦུབ་ལ། །ནང་ཤོར་གན་རྐྱལ་དག་ཏུ་འོ། །ཡང་ན་འཁུམས་དང་འགྲུས་པ་ལ། །ཁང་པ་ཕུག་ལ་དཔྱང་ཐག་གོ། །ཚའམ་ཡང་ན་ཚོད་སྦྱར་གདགས། །གང་འགྲུས་ཆིངས་ཀྱིས་བཅིང་བར་བྱ། །བལྟ་བ་ཟླ་བ་ཕྱེད་ན་བལྟ། །དཔུང་པ་བྱུང་ན་དྲུ་བུས་བྱ། མཆན་ཁུང་དག་ཏུ་གཞུག་པ་སྟེ། །ནང་ཤོར་ཕྱིར་འཐེན་ཕྱིར་ཤོར་ནང་། །དྲུ་བུ་བཅུག་ལ་བལྟ་བར་བྱ། །ཡང་ན་རྐྱལ་བ་ཕུས་བཏབ་ལ། །ནང་ཤོར་ཕྱིར་འཐེན་ཕྱིར་ཤོར་ནང་དུ་འཐེན། །གྲུ་མོ་བྱུང་བ་ཤིང་སྤོང་བཞག །དེ་ཡི་སྟེང་དུ་ཡན་ལག་གནོན། །དར་འཇག་དག་གིས་དཀྲི་བར་བྱ། །པ་ཏྲམ་དག་ཀྱང་གཏང་བར་བྱ། སྦྲིད་པ་དག་ནི་འཐེན་ལ་གཞུག །དམ་དུ་བཅིང་བ་མན་ངག་གོ། །ལྷ་ང་འགྲུས་པ་དེ་བཞིན་ནོ། གང་འབུར་དག་ཏུ་གནན་པར་བྱ། །ཐེམས་ཀྱིས་གནན་པ་མན་ངག་གོ། །ཆག་པ་ཅི་ལྟར་ཆག་ཀྱང་རུང་། །གྲང་ན་ཁྲག་ནི་གསོན་ཁྲག་སྟེ། །དྲོད་མོ་དག་ཏུ་དྲོད་ཕེབས་ལ། །རྒས་པ་དག་ལ་དུག་ཏུ་ཁྲག །བུས་པ་སྐམ་པོའི་ཁྲག་དག་སྟེ། །དར་ན་དུ་དང་རབ་ཏུ་བསྔགས། །གསོན་ཁྲག་མེད་པ་བསྲོ་བར་བྱ། ཨ་འཇོ་དྲོན་མོར་གྲིལ་བར་བྱ། །སུག་སྨེལ་རྩབས་ཤིང་ཛཱ་ཏི་དང་། །སྟག་ཤ་གཡག་ཤ་བཅད་འབྱོར་དང་། །ལུམས་དང་བུ་རམ་ལྡེ་གུས་བྱུག གསོན་ཁྲག་མེད་ན་འོ་མས་བྱ། །བཞོས་མ་ཐག་ཏུ་གཞུག་པར་བྱ། །རྨ་རྩིར་སྟག་ཤ་གཡག་ཤ་དང་། ཨ་བྱག་སྦྱི་ཞུར་ཕྱི་མ་དག །ནུ་ཞོ་ལྡེ་གུ་དག་དང་སྦྱར། དེ་སྟེང་ཚིལ་བུ་དག་གིས་བྱ། །མང་ས་མ་སུངས་པ་དག་དང་། །བརྡུངས་ལ་ཅུང་ཙམ་དྲོད་ཕབ་གཏང་། ལྷ་བ་ཅན་གྱི་རུས་པ་དག །ཞིབ་ཏུ་བྱས་ལ་གཡོག་པར་བྱ། །ཁེབས་པ་དག་ཏུ་གཏང་བ་སྟེ། རྨ་རྩིར་ཨ་བ་ཨ་བྱག་དང་། རྩབས་ཤིང་ལྡུམ་བུ་གཡག་སུག་པ། །སྟག་ཤ་ཕྱེ་མ་གདབ་པར་བྱ། །དེ་
281. སྟེང་རེའུ་བལ་སྲིན་བལ་གཏང་། །ཕྱིང་བ་དག་ཀྱང་རྐང་དང་མཉམ། སྦ་དེེབ་ཤིང་དེབ་དག་གཏང་སྟེ། །གྲུམས་སྣ་སྐྱུང་བུས་བརྡར་བར་བྱ། །རྨ་མེད་ཆག་པ་སླ་བ་སྟེ། །ཕྱིང་པ་སྤོད་དུ་བཙོས་པ་འམ། །ཤིང་བལ་སྤོད་དུ་བཙོས་པས་དགབ། །ཡང་ན་ཁྲག་དྲོན་སྤུ་དང་བསྲེས། །དེ་ནས་དམ་དུ་བཅིང་བ་མཆོག །དེབ་ཀྱང་དཔྱད་ལ་བྱ་བ་འོ། །རྒས་པ་ཆང་དང་དར་མ་ཞོ། །བུས་པ་དག་ལ་མར་ཁུ་བསྔགས། །དང་པོར་དཀྲི་བ་གཟབ་ལ་བྱ། །ཆག་པ་བསྣོལ་དུ་མི་གཞུག་གོ །དཀྲི་བ་དམ་གློད་རན་པར་བྱ། །རྨ་ཆེན་ཉི་ཤུ་རྩ་དག་ན། །རྒས་པ་ཟླ་བ་དག་ན་འབྱོར། །རྒས་པ་གཉིས་ཏེ་གཞན་དག་སླ། །འཇག་གི་སྟོད་ནི་སྲབ་པར་གཏང་། །ན་ཚ་ཟུག་རྔུ་ཞ་བར་བྱེད། །ཆེར་སྐྲངས་པ་ལ་གཏར་ཁ་བྱ། །རྒས་དང་བུས་པ་སྤང་བ་སྟེ། དར་མ་དག་ལ་མྱུར་དུ་གཏར། །ཅུ་གང་གུར་གུམ་ཛཱ་ཏི་དང་། སྤྱི་ཞུར་ཙཎྜན་ཕྱེ་མ་ནི། ཁོང་དུ་གཏང་བར་བྱ་བ་འོ། །ན་ཚ་ཆེ་ཞིང་མཁྲང་ན་ནི། །རྨ་ལ་རྣག་གམ་ཆུ་སེར་འོང་། །དེ་ལྟར་གྱུར་ན་རུས་པ་འགོག །དར་མ་ཟླ་བ་གཅིག་ན་འོ། །རྒས་པ་བུས་པ་ཉི་ཤུ་ན། །ཆུ་བ་དག་ནི་རླན་གྱིས་བཅོས། །འཁུམས་པ་དག་ལ་ལུམས་དག་བསྔགས། ནང་གི་རྒྱུས་པ་ཆོད་ན་ཞ། །ཕལ་དུ་འཆི་སྟེ་ཞ་བ་འོ། །ཆུ་འགོ་བསྲེག་ཅིང་མེ་བཙའ་གདབ། །རྒྱུས་པ་དག་ཀྱང་དེ་བཞིན་ནོ། །ད་ནི་རྩ་དག་བཅོས་པ་ནི། ལག་མཐིལ་མཐིལ་ཕྲོམ་བ་དང་ནི། །གཞུ་མཆོག་རཏྣ་ཆོད་པ་ནི། རྩེའུ་ཅུང་རྩ་འདྲ་རྩ་བོ་ཆེ། །གཏར་བར་འོས་པ་གཏར་བ་དང་། །འཕར་རྩ་ཐམས་ཅད་བསྲེག་པར་བྱ། ག་པུར་གུར་གུམ་ཛཱ་ཏི་དང་། །ཅུ་གང་ཕྱེ་མ་གཏང་བར་བྱ། །གྲོགས་རྩ་རྣམས་ལ་སྨན་གདབ་བོ། །ལུམས་སུ་གཞུག་པར་མི་བྱ་བྱའོ། །འོལ་ཀ་བསྒྱུར་དང་མེ་བཙའ་གདབ། །ཀྱི་ལྕེ་ཅ་དང་ཁྲག་སྐེམ་དང་། །ནས་མ་སྦྲུ་མའི་རྩ་བ་སྟེ། །བ་རེ་ཀོན(ཏིའུ་ལམ་སྐྱེས)དང་ཏྲ་བུ་ཀོན། །སྤེལ་བས(གསེར་ཏིག)སན་
282. ཏི་ཀ་རར་སྦྱར། །འབྱར་དུ་སེལ་ཏེ་མཁས་པ་ཡིས། །ལྟོ་བཀུག་བ་དང་དཔྱད་པ་འོ། །དོམ་མཁྲིས་རྨ་ལ་གདབ་པར་བྱ། ཁོང་དུ་ཆུ་དག་རྒྱུན་དུ་གཏང་། །དགུག་དང་ལུམས་ཀྱིས་ཤ་གདུལ་ཏེ། །ལུམས་ནི་དྲག་ཏུ་མི་རུང་ངོ་། །ཤ་ལ་ལུམས་དང་རྩ་ལ་བསིལ། །རྐང་མཐིལ་ཀུན་འདུས་རྩ་དག་ཀྱང་། །དེ་བཞིན་རྩ་ལ་གཏར་བ་ནི། རྒན་གཞོན་བྱེ་བྲག་བསྟན་བར་བྱ། །གསུམ་དང་ལྔ་དང་བདུན་དང་དགུ། །བར་དུ་གཏར་བ་དག་ཏུ་བྱ། །དཔུང་ཤ་ལུག་གཞུག་དཔུང་པའི་དཀྱིལ། །ཡར་མར་སོར་དྲུག་བཅལ་བར་གནད། འདྲེན་ཤ་དག་དང་ཉ་ཟླུམ་གནད། །གྲུ་མོའི་ཕྱི་ཡི་ལྡད་ཁ་གནད། །དཔུང་པ་དག་གི་ཡས་ཀྱི་གནད། །རྐང་འགོའི་ཕྱི་ཟུར་ནང་ཟུར་རོ། གཞུ་མཆོག་དག་གི་ཚིགས་མིག་གཉིས། །ལག་ངར་དག་གི་ཆུ་བ་ཡི། །ཤ་སྣ་ནང་སུལ་ཕྱི་སུལ་གཉིས། །ཕྲ་ཚག་ཁ་རེ་དབུག་པ་འོ། །ནང་གི་དར་ཤ་སྙིང་རྩ་དང་། །ཉེ་བ་དག་དང་ཕྱི་ཡི་ནི། །བློ་རྩ་དག་ནི་ཉེ་བ་སྤང་། །ཐུར་གང་གཞན་ཡང་དབུག་པ་ཡོད། །པུས་མོ་དག་ཀྱང་ཕྲ་ཚག་གང་། །པགས་པ་དག་ལ་སོར་བཞི་དང་། །དཔྱི་དང་སོག་པ་དག་དང་ནི། །གཉན་སར་ཁ་རེ་དག་ལས་ནི། །བཀྱེད་པར་བྱ་བ་མ་ཡིན་ནོ། །སྤྱིར་ན་རྐང་བེམ་ཤ་བེམ་ལ། །ར་རྐྱལ་བུས་པ་འདྲར་སྐྲངས་ན། །ཟྭ་དང་ཉུང་ལོ་བྲ་ཁུར་དང་། །ཉ་དང་སྒོག་པ་ཡོད་ཚད་གཏང་། །རྣག་སུལ་ཕེབས་ན་དབུག་པར་བྱ། །བེམ་པ་ཕལ་ཆེར་འཆི་བ་འོ། །རྣག་སྐྲངས་དབུག་སྟེ་སྟོང་སྐྲངས་འདུལ། སྤྱི་ཡི་རྣག་ནི་བཅུ་དགུ་ན། །རྗེ་ངར་དགུ་དང་བཅུ་གཅིག་ན། །བད་ཀན་ཅན་ལ་མོད་ལ་འང་། །མཁྲིས་པ་ཆེ་ན་གསུམ་ན་འོང་། །རླུང་ཤས་ཆེ་ན་ལྔ་བདུན་ནོ། །རླུང་གིས་སྐྲངས་ཤིང་མཁྲིས་པ་ཚད། །བད་ཀན་དག་ལ་རྩུབ་པ་འོ། །རླུང་ཞུགས་དུགས་བྱ་བད་ཀན་དགུག །མཁྲིས་པ་དག་ལ་གཏར་བར་བྱ། གནད་སྐྲངས་ར་རྐྱལ་བུས་པ་འདྲ། །བེམ་ན་འཆི་བ་དག་ཏུ་འགྱུར། །རྡོ་ལྟར་སྐྲངས་པ་དག་ལ་ནི། །འཇིག་པའི་ཟས་དག་
283. བསྟེན་པར་བྱ། །ཤ་རུས་བར་དུ་རྣག་ཞུགས་དབུག །ལྷོག་ཐབས་སྐྲངས་ལ་ཞུན་དང་དུགས། །སྐམ་ཆས་གར་འཕྲོད་དཔྱད་ལ་བྱ། །སྐྱ་རྦབ་ཞུན་དང་མེ་བཙས་གདུལ། །མེ་ལྕེ་རིས་སུ་སྐྲངས་ན་གཏར། །ན་ཆུང་ནུ་མ་ལྟར་སྐྲངས་ན། །འབྱར་བྱ་གཏར་དང་དཔྱད་ལ་བྱ། །པུས་མོ་སོར་བཞི་གྱེན་བཅལ་བ། །ཐུར་གང་དག་ནི་གསང་དུ་འོ། ཕྲེད་ལ་ཐུར་ཕྱེད་གཡས་གཡོན་གསང་། །ཚིགས་པར་ཐུར་གང་གསང་དུ་འོ། །ཅུང་ཞིག་འཁུམས་ལ་དབུག་པར་བྱ། །ཚིགས་བར་ཐུར་ནི་ཕྱེད་དང་རྡོ། །རྗེ་ངར་གསང་སྟེ་ལོང་མོར་ཚད། །བྱ་རོག་མིག་ཀྱང་གསང་དུ་འོ། །སྐྲངས་པས་རྩ་ནི་གཏིང་དུ་རྒྱུག །ལུམས་ནི་ལུག་དང་འབྲི་ཡི་ལྕི། །ཆང་གིས་བྲན་པའི་དྲོད་ཀྱིས་ལྕིབས། །མཛོ་རྟོལ་སྦང་མ་ཆང་འགའ་བྲན། །སྙོམས་པའི་ལྕིབས་སུ་ཤེས་པར་བྱ། །རྟ་སྦངས་སྦང་མར་བསྲེས་པ་དྲོད། །དྲོད་ཚད་རླངས་པ་ཐོན་པར་བྱ། །ཆུ་ངན་བཏབ་ན་བསིལ་དུ་འདོད། །དྲག་ལ་ཚིལ་བུ་གཏང་བར་བྱ། །ཚིལ་དང་ལྕི་བ་བསྲེས་པས་བྱུག རྐང་མཐིལ་ལག་མཐིལ་དཀར་གོང་དག །ཡང་ན་སོ་ཕག་བསྲེགས་པ་ཡིས། །ཚིལ་བུས་བྱུག་ལ་བསྲོ་བར་བྱ། །སྤྱིར་ནི་ལྕི་བ་ཚིལ་བུས་བྱུག །སྦང་མའི་མཁར་པོ་སྤོད་དང་སྦྱར། །དེ་ནི་དྲོད་དུ་བསྟེན་པ་འོ། །ཞོ་དང་སྦྱར་བས་གྲང་ཞུན་ནོ། །ཞོ་དང་སྦ་མ་བསྲེས་པས་ནི། །སྙོམས་པ་དག་ཏུ་ཤེས་པར་བྱ། །རྣག་བཙལ་བ་དང་བེམ་རྡོ་དང་། །མཐེབ་མོའི་འོག་ཏུ་བཙལ་བའོ། །རྣག་འབྱམས་ཆོད་པར་མ་གྱུར་ན། །འབབ་ཁུང་སྨད་པས་ཆད་པ་དང་། །རྣག་ཁྲུས་བུལ་ཏོག་རྨ་རྩི་ནི། །ལྡུམ་བུ་བཅད་འབྱོར་དོམ་མཁྲིས་དང་། །ཀ་ར་དག་གིས་བྱུགས་པས་ཆད། །ཡང་ན་ཤིང་མངར་དོམ་མཁྲིས་དང་། །པདྨ་ལྡུམ་བུས་བཅད་པ་འོ། །སྐྲངས་པ་ཞི་བར་མ་གྱུར་ན། །ནད་མ་སྤྲུ་མ་བརྡུངས་པ་ཡི། །ཕྱེ་དང་ཞོ་དང་སྦྱར་ལ་བྱུག །ཡང་ན་གཏར་ཁྲག་སྦང་མར་བསྲེས། །ཡང་ན་སྤྲུ་དང་བ་སྤྲུ་བ། །ར་མཉེ་རྩ་བ་ཞོ་དང་སྦྱར། །བྱུགས་པས་སྐྲངས་པ་ཞི་བར་བྱ། །མཁན་པ་ཞོ་དང་ལུང་ཤོ་མ། །
284. ཆུ་ཆུང་རྩ་བ་ཞོ་སྦང་མ། །གང་འཕྲོད་དག་ནི་གཏང་བར་བྱ། །བགེགས་ལ་གུ་གུལ་ཤིས་པ་འོ། །ཚིགས་པ་དག་ལ་ལྕུམ་རྩ་དང་། །ཀྱི་ལྕེའི་རྩ་བ་བརྡུང་བ་ལ། །ཞོ་དང་སྦྱར་བས་བྱུག་པ་འོ། །ཡང་ན་ཞོ་བཙགས་ཕྱིང་དེབ་སྦྱར། །སེར་པོ་ཁྲག་སྐེམ་ཆུ་ཆུང་རྩ། །ཏིག་ཏ་དང་སྦྱར་བྱུག་པར་བྱ། །ཟགས་ལ་ཆུ་རྩའི་ཕྱེ་མ་དང་། །བྱ་རོག་ནོར་བུ་གདབ་པར་བྱ། ། ཕྱེ་མ་འབྱར་དུ་སྩལ་བར་བྱ། །བྱེ་བ་དག་ལ་ཕྱིང་འབྱར་གཏང་། །སོ་མ་རཱ་ཛ་ལས་ཡན་ལག་བཅོས་པའི་ལེའུ་སྟེ་བརྒྱ་དང་གསུམ་པའོ།། །། དེ་ནས་གདོང་པ་སྐེ་བཅོས་པ། །ལྤགས་མིན་ཤུ་མིན་རྣ་བ་དང་། །ཤ་མིན་རྩ་མིན་ལྕེ་དག་དང་། །རུས་མིན་ཤུ་མིན་སྣ་དག་དང་། །མིག་ནི་ཤ་མིན་ཚིལ་མིན་ཏེ། །ཕོ་མཚན་ཆུ་མིན་རུས་མིན་ཏེ། །ཞེ་སྡང་དག་ལས་ས་བོན་འབྱུང་། མོ་མངལ་རྩ་མིན་ཤ་མིན་ཏེ། །འདོད་ཆགས་ཁྲག་གི་གཞི་དག་གོ །དེ་གཉིས་བཅོས་ཀྱང་འཚོ་བ་དཀའ། །སྐེ་ལ་རུས་པའི་འཕང་ལོ་ནི། །ལྔ་འམ་བདུན་ཏེ་སྙིང་ཁུང་ངོ་། །རྒྱུས་པ་ནུ་མའི་ཤ་དང་འབྲེལ། །རྒྱབ་ཀྱི་ཤུ་ལེབ་དག་ཀྱང་ནི། །བཤུལ་གྱི་ཤ་དང་འབྲེལ་བ་འོ། །མགོ་ཤ་མོན་རུ་དག་དང་ནི། །རྒྱབ་སྲུབས་ཀླད་པའི་རྒྱ་དང་འབྲེལ། །སྐེ་ལ་རྩ་བརྒྱད་རྩེའུ་ཆུང་དང་། །རྩེའུ་འདྲ་དག་དང་རྩ་ལག་དང་། །ཆུ་རྩ་སྦུ་གུ་ཅན་དང་ངོ་། །མདུན་གྱི་བརྒྱངས་ཤ་ཆོད་ན་ནི། །ཡར་ལ་ཀླད་པ་དག་ཏུ་རྣག །མར་ལ་བྱང་ཁོག་ནང་དུ་ལྷུང་། །རྒྱུས་པ་དབང་པོ་རྣམས་དང་འབྲེལ། །དེ་ནི་སྨྱུག་མ་སྦོམ་པ་འདྲ། །ཉན་ཆེ་ཚིལ་དྲོན་དྲོད་ཀྱང་དབབ། །ཡང་ན་མི་ཚིལ་ཤ་རློན་དྲོད། །དྲོད་དག་ཕབ་པས་བཅོས་པ་འོ། །རྩ་གཏར་དཔྱད་པ་ལོ་དུས་བསྲུང་། །རྒྱབ་ཀྱི་བདུད་རྩ་ནག་པོ་ནི། །པིར་འགོ་འདྲ་བ་བཅོས་པ་ནི། །ཚིགས་མིག་དག་ཏུ་ཁ་གསུམ་བསྲེག །སྐྲ་མཚམས་སོར་གསུམ་སོར་བཞི་འམ། །ཚིགས་པ་དང་པོ་ནས་ཐུར་གང་། །ཆུ་བའི་བར་ན་རྨེན་
285. བུ་ཡོད། །རྣག་ཆུ་བྱང་ཁོག་ནང་དུ་ལྷུང་། །བཅོ་ལྔ་དག་ན་གློ་འོང་སྟེ། །རྩེའུ་ཆུང་རྩེའུ་འདྲ་ཐོང་རྩ་གསུམ། །རྦད་ཀྱིས་ཆོད་ན་བཅོས་སུ་མེད། །གཤགས་དང་བཙན་དང་བརྡུངས་པ་ལ། །ཕོག་མ་ཐག་ཏུ་གཏར་བ་དང་། །མེ་བཙའ་གདབ་པར་བྱ་བ་འོ། །ཕུར་ཆུང་ཨ་བི་ཤ་དང་ནི། །དོམ་མཁྲིས་བཙུན་མོ་ཀ་ར་དང་། །བྱེའུ་རུག་འབུ་སུ་ཧང་དང་ནི། །ཨ་ཤྭ་གནྡྷ་སྤྲུ་བའི་རྩ། །ཞོ་སྦྱར་བ་དག་ལྕིབས་སུ་གཏང་། །མཁན་པ་སེར་པོའི་ཁུ་བའི་ཐང་། །ག་པུར་རྨ་དང་ཁོང་གཉིས་ཀར། །བ་ལེ་ཀ་དང་བ་ཤ་ཀ །རྒྱལ་པོ་སྤང་རྩི་དོ་བོ་དང་། །ཀྱི་ལྕེ་བ་དང་མཁན་པའི་ཐང་། །ཐང་ནི་རྩ་བ་ལྔ་དང་ནི། བཙུན་མོ་དང་ནི་མོན་ལྕམ་དང་། །ཡུང་བ་ཨ་རུ་ར་དང་ནི། །ནི་གུ་ཆུང་གི་ཐང་དག་གཏང་། །ལྟག་རུས་མདེའུ་ཟུག་ན་འཆི། །རྩ་ལ་ལྕིབས་བྱ་ཤ་ལ་ལུམས། །གདོང་ལ་ཤ་རྩ་རུས་པ་དང་། །ཤུ་བ་དག་ནི་བཅོས་པར་བྱ། རུས་པ་ཐོད་པ་མན་མགལ་ལོ། །ཤ་ལ་བྱེའུ་རྗེས་སྣ་མཆན་ནོ། །རྣ་ཤ་སྐོར་བུ་ལུག་ཤ་དང་། །འགྲམ་ཤ་ལས་བྱེད་དག་དང་ནི། །ལྐོག་མའི་འཛུམ་ཤ་དག་དང་ངོ་། །མིག་ཚིལ་མཁུར་ཚོས་ཁྲག་མཚོ་འོ། །ལྐོག་མ་ཕོ་རྩ་ནག་པོར་འབྲེལ། །གློ་མཆིན་དག་དང་མཁལ་རྩ་ནི། །མཁུར་ཚོས་གློ་རྩ་མཆིན་རྩ་དང་། །བེ་གསང་མཁལ་རྩ་དག་དང་འགྲོགས། །མིག་གི་ཟུར་རྩ་མཁྲིས་རྩ་དང་། །འགྲོགས་པ་དེ་རྣམས་འཕར་བ་འོ། །ཟ་འགྲམ་རྩིའུ་འགོ་མཆེར་རྩ་དང་། །དུམ་བཞི་པ་ལས་སྨིན་མཚམས་ནས། །སོར་གསུམ་དག་ནས་འཕར་རྩ་འོ། །དཔྲལ་བའི་སྐྲ་མཚམས་དག་ནས་ནི། །རྩ་ནག་དག་སྟེ་གནད་རྩ་འོ། །དེ་རྣམས་གསེར་གྱི་ཐུར་མ་དང་། །སྤྲ་བས་མྱུར་དུ་བསྲེག་པར་བྱ། །ཤ་རྣམས་ལ་ནི་ལྕིབས་དང་ལུམས། །རྩ་ལ་བསིལ་བ་དག་བྱའོ། །མཁུར་ཚོས་བྱེའུ་རྗེས་དག་ལ་ནི། །ལུམས་དང་བསྲེག་པ་སྤང་བར་བྱ། །མིག་ཚིལ་གདོང་ཚིལ་མཁལ་ཚིལ་ལ། །མར་དང་ཚིལ་བུ་འོ་སྐོལ་དང་། །འབྲས་བུ་གསུམ་དང་གླ་སྒང་གི །ཕྱེ་མ་དག་གི་ལྡེ་གུ་གཏང་། །ཡང་ན་ཞོ་བཙགས་གཏང་
286. བར་བྱ། །རྩ་ལ་ཚྭ་རྣམས་མི་གཏང་ངོ་། །ཨ་རུ་ར་དང་མར་ཚིལ་གཏང་། །མཚོཊ་མ་དབྱེ་དང་རྩེའུ་ཆུང་གཏར། །བསྲེག་པ་དག་ཀྱང་དཔྱད་ལ་བྱའོ། །སོ་མ་རཱ་ཛ་ལས་སྐེ་དང་གདོང་པ་བཅོས་པའི་ལེའུ་སྟེ་བརྒྱ་དང་བཞི་པའོ།། །།དེ་ནས་ཐུན་མོང་ནན་ལྕིབས་ནི། །ཀྱི་ལྕེ་བ་དང་ཁྲག་རྐང་དང་། །ནད་མ་མཚལ་དང་རྒྱ་ཤོ་མ། །ལྕུམ་རྩ་ཞོ་དང་སྦྱར་བས་སོ། །ཉ་ལྕིབས་བག་ཕྱེ་སྤྲ་བ་དང་། །བྲ་འོ་སྲན་དཀར་པུ་ཙེ་ཤེལ། པར་པ་ཐང་དང་ཞོ་སྦྱར་བ། །རམས་ཀྱི་ཕྱེ་མ་འབུ་སུ་ཧང་། །གླང་མ་ན་བང་གྲེས་ཐལ་དང་། །ཞོ་དང་སྦྱར་བས་བསིལ་དུ་འོ། །རྒྱ་སྐྱེགས་བཙོད་དང་ཞུ་མཁན་དང་། །འབུ་སུ་ཧང་དང་སྤྲུ་མ་དག ཞོ་སྦྱར་ཟླ་བ་ལྟ་བུར་བསིལ། །དུད་པ་ཕུར་མོང་ཉ་བྲིད་མ། །གླང་མ་ན་བང་གྲེས་ཐལ་དག །ཞོ་དང་སྦྱར་བ་དག་ཏུ་འོ། །ར་མོ་ཤག་དང་སྤྱང་བྲུན་དང་། །མི་དང་ཤ་རུ་བསྲེག་པ་ཡི། ཐལ་བ་ཞོ་སྦྱར་ཁོང་ཚད་གཅོད། །དཔྱིད་ཟླ་གསུམ་ལ་ཟླ་འདྲ་གཏང་། །ཟླ་བ་འདྲ་བའི་འཁོར་ལོ་ཡིན། །དབྱི་མོང་ཕུར་མོའི་མྱུ་གུ་དང་། །གྲེས་མ་ལྕི་བ་སྤ་མའི་ཐལ། མཁར་པོ་དག་དང་སྦྱར་ལ་དྲོད། །ཀླད་པ་མཁར་པོ་བོང་བུ་ཡི། ཁྲག་དང་སྦྱར་བ་དྲོད་ཡིན་ཏེ། །ཉི་མ་འདྲ་བའི་དྲོད་ལྕིབས་ཡིན། །དགུན་ཟླ་གསུམ་ལ་གཏང་བར་བྱ། །ཆུ་རྩ་སྒོ་ང་ཞོ་དང་སྦྱར། །ར་མོ་ཤག་གི་ཁུ་བ་དང་། །གྲོ་ཚིག་ཞོ་དང་བག་ཕྱེ་དང་། །ར་མོ་ཤག་དང་ཉེ་ཤིང་བརྡུངས། །ཞོ་དར་བག་ཕྱེར་སྦྱར་བ་འོ། །འོམ་བུ་ཞོ་དང་བག་ཕྱེ་བསིལ། །ཡང་ན་འོམ་བུ་བྲག་ཞུན་དང་། བག་ཕྱེ་ཞོ་དང་སྦྱར་བ་ནི། །ཚིག་པའི་ཞུན་དང་སྐྲངས་པའི་འབྱར། །མཚེ་དང་བྲག་ཞུན་རི་བོང་སྤུ། །བག་ཕྱེ་ཞོ་སྦྱར་འབྱར་དུ་འོ། །ཡང་ན་བག་ཕྱེ་བྲག་ཞུན་དང་། རི་བོང་ཁྲག་དང་སྦྱར་བའི་འབྱར། །དེ་ནི་ཟླ་བ་འདྲ་བར་བསིལ། །མཚེ་དང་མཚེ་ཤིང་བར་གྱི་ཤུན། །ཆུ་རྩ་ལྕུམ་རྩ་མཁར་པོ་དྲོད། །སྤང་ཐལ་མཚེ་ཐལ་མཛོ་ལྕི་དང་། །
287. ཆང་སྦྱར་ཉི་མ་འདྲ་བ་འོ། །བ་ལུའི་ལོ་མ་སྤ་མ་ཡི། །ལོ་མ་དག་བརྡུངས་བག་ཕྱེ་དང་། །མཁར་པོ་དག་དང་སྦྱར་བ་དྲོད། །ལྕམ་བུའི་ཕྱེ་དང་བག་ཕྱེ་དང་། །ཞོ་དང་སྦྱར་བ་བསིལ་དུ་འོ། །སྲན་མ་བརྡུངས་པའི་ཕྱེ་མ་དང་། །ཞོ་དང་བག་ཕྱེ་སྦྱར་བ་འོ། །ནད་མ་བརྡུངས་པའི་ཕྱེ་མ་དང་། །ཞོ་དང་བག་ཕྱེ་སྦྱར་བ་བསིལ། །ཀྱི་ལྕེའི་ཐལ་བ་ནུ་ཞོ་དག འགྲམ་དང་ཟགས་པ་དག་ལ་འོ། །གྲེས་ཐལ་དང་ནི་ན་ཆུ་ཡི། འདག་པས་སྐྲངས་དང་ཐགས་པ་ལའོ། །སུག་ཐལ་པྲི་ཤིང་སྣང་མའི་ཐལ། །སྒོག་པ་ཞོ་དང་སྦྱར་བ་བསིལ། །བཅའ་ལྒ་གོ་སྙོད་བག་ཕྱེ་དང་། །མར་ནག་དང་སྦྱར་ཉི་མ་ལྟ་བུ་འོ། །ཤ་སྤོད་ལ་སོགས་དེ་བཞིན་ནོ། །མར་དཀར་ཞོ་དང་བག་ཕྱེ་བསིལ། །མར་ནག་རྗེན་ཕྱེ་བཏབ་པ་དྲོད། །དེ་ནི་ཉི་མ་དང་འདྲ་དྲོད། །ཞུན་མར་དང་ནི་སྦྲང་རྩི་དང་། །རྗེན་ཕྱེ་དག་ནི་དྲོད་དུ་འོ། །རུས་པའི་ལྷ་བ་དམར་ནག་ནི། །སྐྲངས་འདུལ་བ་ལ་མཆོག་ཏུ་སྟེ། །རུས་ཕྱེ་དག་དང་ཀླད་པ་དང་། །ཡང་ན་སྤོད་དང་ཀླད་པ་དང་། །ཡང་ན་སློ་དང་སྦང་མ་སྟེ། །སྐྲངས་པ་འདུལ་བའི་མཆོག་ཏུ་འོ། །མར་དཀར་དང་ནི་རྗེན་ཕྱེ་དང་། །སྦྲང་རྩི་དང་ན་ཟར་མའི་ཕྱེ། །ཤ་འུ་གསོ་བའི་མཆོག་ཏུ་འོ། །མར་ནག་དག་དང་ཟར་མའི་ཕྱེ། །མར་དཀར་མི་རུས་ཐལ་བ་ནི། །ཟགས་པ་དག་ལ་མཆོག་ཏུ་འོ། །རྗེན་ཕྱེ་དག་དང་ཟོ་ཤ་དང་། བྲ་ཕྱེ་སྲན་ཕྱེ་སྦྱར་བ་འོ། །ལུམས་ལ་འབྲུ་དང་མེ་ཏོག་དང་། །སློ་དང་ཆུ་ལུམས་དག་ཏུ་འོ། །དུགས་ནི་མཚེ་དང་ཤུག་པ་དང་། །མཁན་པ་སྤང་རྩི་དོ་བོའི་དུགས། །སློ་དང་སྦང་མ་ཉི་མ་ལྟ་བུ་འོ། ཞོ་དང་སྦང་མ་ཟླ་བ་དག་ཏུ་འོ། ལར་ན་ཤ་ནི་ལྕིབས་ཀྱི་འཐེན། །ལྕིབས་ལ་ནན་ཏན་དེ་བཞིན་ཏེ། །ལྕིབས་དག་གིས་ནི་འཚོ་བ་ན། །ལྕིབས་འགོ་སྐྲངས་ན་དགུན་དག་ནི། །ཞག་ལྔ་སྦྱར་ན་ཞག་གསུམ་ནའོ། །དེ་ལས་ལོག་སྟེ་མེ་ལྕེ་རིས། །སྐྲངས་པ་ཆེ་བ་དག་ལ་ནི། །རྣག་ཆུ་དམར་སྨུག་རྒྱ་སྐྱེགས་འདྲ། །མཚེ་དང་ཁྲག་སྐེམ་རམས་དང་ནི། །བག་ཕྱེ་དག་གི་འདག་པ་
288. གཏང་། །ཡང་ན་པི་པི་ལིང་དང་ནི། །ན་ལེ་ཤམ་དང་དོང་དྲའི་ཕྱེ། །ཞོ་དང་བག་ཕྱེ་གཏང་བར་བྱ། །ཡང་ན་སུག་སྨེལ་ཅུ་གང་དང་། ཤིང་ཚྭ་ཞོ་དང་བག་ཕྱེ་གཏང་། ཡང་ན་འབྲས་བུ་གསུམ་དང་ནི། །ཤིང་ཚྭ་བག་ཕྱེ་ཞོ་སྦྱར་གཏང་། །ལྷོག་ཐབས་སུ་ནི་སྐྲངས་པ་ལ། །ཁྱི་དང་མི་དང་ཕག་གི་བྲུན། །སྤྱང་དུག་ར་དུག་རེ་ལྕག་པ། །ལ་ཀུ(ཀྱི་ལྕེ)ལ་ཕྲོམ་ཐར་ནུ་དང་། །སྤུ་མ་དག་ནི་གཏང་བར་བྱ། །པཊ་པ་ཤ་དག་ཚོས་པ་ན། མར་དཀར་རེ་ལྕག་ཐལ་བས་བྱུག །ཡང་ན་ར་དང་ཁྱི་དག་གི །མཇུག་མ་དག་དང་ཨོག་སྤུ་དང་། སྐྱེར་པ་ཡི་ནི་བར་ཤུན་དང་། །སྒོག་པ་ཤིང་ཀུན་རྭ་ཡི་ཕྱེ། །དུ་བ་སྒོ་ང་གཏང་བར་བྱ། །བཅུད་མེད་དག་ནི་ལྟོར་གཏང་ངོ་། །ཚིགས་པ་འཁྲོལ་ན་ན་ཚ་ཆེ། །དར་འཇག་རས་འཇག་ཤ་སྟེང་དུ། །སྲབ་དང་དེབ་ཀྱིས་ཚིགས་མི་འཁྲུལ། །རུལ་དང་འབུ་ནི་ཞུགས་པ་ན། །སྒོག་པ་ཤིང་ཀུན་བྱེ་རུག་པ། ཁྱི་མཇུག་བག་ཕྱེ་ཕུར་མོང་གདབ། །བེམ་པ་ཚོས་པ་དག་ལ་ནི། བྲ་ཕྱེ་སྲན་ཕྱེ་དུ་བ་དང་། མཁྲིས་པའི་ཕྱེ་མ་གདབ་པར་བྱ། །ཤིན་དུ་བེམས་པར་གྱུར་པ་ལ། །སྦང་མ་ཚྭ་ཡང་ཡན་དུ་གཞུག །བད་ཀན་སྐྲངས་པ་འཇམ་ལ་མཁྲང་། །མཁྲིས་པ་སྐྲངས་པ་ནག་ལ་ཧྲེམ། །རླུང་གིས་སྐྲངས་པ་སྐྱ་ལ་སོབ། །ཁྲག་གིས་སྐྲངས་པ་དམར་ལ་ཚ། །གདོན་གྱིས་སྐྲངས་པ་ཐོར་བུ་ཅན། །གནད་ཀྱིས་སྐྲངས་པ་མཆེར་རྒྱས་འདྲ། །བད་ཀན་དག་ལ་སྒོ་ང་དང་། དོང་དྲ་ཚ་བའི་ནན་དུ་བྱ། །མཁྲིས་ལ་སྣུམ་མེད་ཀ་རའི་ནན། །རླུང་ལ་བསིལ་མེད་དྲོད་བཅུད་ནན། །ཁྲག་ལ་གཏར་དང་བསིལ་གྱིས་བྱ། །གདོན་ལ་གུ་གུལ་ར་ཁྲག་གཏང་། །གནད་ཀྱིས་སྐྲངས་ན་ཕལ་ཆེར་འཆི། །སུལ་དུ་རྣག་འབྱམས་ཤ་ཞུ་ན། །རེས་འགའ་ཆིངས་བཞག་འབབ་ཁུང་སྨད། །ཁྲུས་བྱ་ཨ་བི་ཤ་དག་དང་། །དོམ་མཁྲིས་ཀ་རའི་ཕྱེ་བཏབ་སྟེ། །རྣག་མདོག་དམར་ན་དེ་བཞིན་ནོ། །ནང་གི་རྩ་ཆད་གྲིམས་པར་བྱ། །ཆུ་བ་གཏིང་ཆུ་ལོང་ཆུ་བ། །སྤུར་དང་གང་སྦྲའི་ཆུ་བ་དང་། །སྒྱིད་ཁུང་གྲུ་མོ་མཁྲིག་མགུལ་ཆུ། །གཞི་
289. མཆོག་ལྡད་ཀྱི་ཆུ་བ་ལ། །སོང་ན་ཏོང་ཏོང་ཀྱུར་ཀྱུར་དང་། །ཡེད་ཡེད་པ་དང་ཚིག་ཚིག་པའོ། རེངས་པ་དག་དང་ལྟག་དགྱེར་འགྲོ། །རྣ་བའི་མཆན་དང་ལྟག་ཆུ་དང་། །སྐེ་དང་རྟ་ཤ་བཤུལ་ཤ་དང་། །བཤུལ་ཚིལ་དག་ལ་ཕྱིང་པ་གཏང་། །ཆུ་སྣ་བསྲེག་ཅིང་ཆུ་བ་མནན། །རྟིང་པའི་དྲག་དང་བྱིན་པའི་ཉྭ། །ཨོག་མའི་འཛུམ་དང་ཚིགས་པ་གསུམ། མཇིང་པའི་གཏིང་གི་ཆུ་བ་འོ། །རུས་པ་ཆུ་བ་འབྲེལ་ཀུན་བསྲེག །སོ་མ་རཱ་ཛ་ཐུན་མོང་ནན་ལྕིབས་ཀྱི་ལེའུ་སྟེ་བརྒྱ་དང་ལྔ་པའོ།། །།དེ་ནས(མི་ལུས་འདོམ་གང་གྲུ་བཞི་ལས། །བྱང་ཁོག་རྣམ་པ་ལྔ་ཡོད་དེ། ཁྲག་ངན་རོལ་དུ་གསོད་པ་དང་། །ཆུ་སེར་གནས་སུ་སྐམ་པ་དང་། །རྣག་ནི་གསང་དུ་བཏོན་པ་དང་། །རོལ་དུ་གསད་པ་ནག་པ་བཞི། །ས་ཞག་དཀར་ནག་ཕ་བོང་དྲགས་པ་དག ཁང་པའི་དུད་ནག་སྐྱེར་པའི་མེ་ཏོག་ནག་པོ་དེ་རྣམས་ཞིབ་ཏུ་བརྡུངས་ཏི་རུལ་ཁུ་བ་ནག་པོས་ཕུལ་ཏེ་གཏང་། །ཞག་གསུམ་དང་ནང་ལྟོ་སྟོང་ལ་རྩེའུ་ཆུང་རུ་ཐུང་ལོང་རྩ་གཏར)བྱང་ཁོག་བཅོས་པ་ལ། ནང་གི་བརྟོལ་དང་མ་བརྟོལ་དང་། །གནད་ལ་སོང་དང་མ་སོང་དང་། །མདེའུ་ཡོད་དང་མེད་པ་བརྟག །དབུགས་ཐུང་རྔམ་པ་ཆེ་བ་དང་། །ཤེད་ཆུང་གདོང་པ་རྔུལ་བ་དང་། །སྣ་བུག(སྒྲོག་རུས་མཆིན་དྲི་ཡན་ཆོད་དུ་དེ་ལ་དབུག་ཚོལ་མི་རུང་ངོ)ཧར་ཧར་འདུག་པ་ནི། །ནང་བརྟོལ་མདེའུ་ཡོད་ལ་སོང་། །ལྕེ་གཞུང་སྐྱ་བ་དག་དང་ནི། །མཆུ་སྐམ་ཁ་སྣ་སྐམ་པ་དང་། །སྟོད་ཀྱི་དབུགས་བསྡམ་རྔུལ་བ་དང་། །མིག་སྤྲིན་སེར་དང་སོ་དྲེག་ཆགས། །རྫི་མ་ཟེད་དང་སྨིན་མ་འཁྲུགས། །བ་སྤུ་ལོག་པ་བརྟོལ་བ་སྟེ། ཆགས་པ་ཆེ་ཆུང་རང་དབང་མེད། །གནད་ལ་སོང་སྟེ་འཆི་བ་འོ། །འདོམས་སུ་སྟོད་དག་བཅུག་པ་དང་། །སྐད་གདངས་ཆག་དང་འཛེར་སྐད་དང་། ། ཕྲ་ལ་སྣ་ནས་སྨྲ་སྐད་ཟེར། །གློ་ལ་སོང་ན་སྐད་རྐེད་འཆད། །ཡང་ན་སྙིང་གི་རྩ་དག་ཆོད། །བྱང་ཁོག(གཉན་ཤ་གསུམ་ཡོད་དེ། དབྱི་བཤུལ་ནང་གི་རྟ་ཤ་སྟ་ཟུར)སྟོད་ལ་གཉིས་ཡོད་དེ། །མཛོད་སྤུ་ཆུང་གི་ཁྱིམ་གོང་ན། །རྩ་ནི་སྟོད་རྩ་གཡས་གཡོན་
290. བསྣོལ། །དེ་ནས་སྒང་རྩ་བསྣོལ་བ་ནི། །སྒྲོག་རུས(ནས་སྙིང་ཁུང་མཐོ་གང་བསྒྲིམས་ཏེ་འཁོར)ཁུང་ནི་དག་ན་འོ། །གློ་ཡི་རྩ་མིག་རྩ་དག་གོ །ནུ་མའི(སྙིང་ཚིལ་ཕྲ་ལ་སོང་བ་ན། །ཚིལ་བུ་ཁྲག་ནི་ཆོད་པ་ལ། དེ་ལ་དབུག་ཚོལ་མི་རུང་ངོ། །ཕོ་རྩ་གཉན་པོ་བཞི་ཡོད་དེ། །ནང་དུ་ཡང་ནི་འགྲོ་ཉན་ཡོད། །མཆིན་པ་དག་ལ་སོང་བ་ན། །གསུམ་ལྔ་བདུན་དང་ཉིས་བསྣུབ་ལ། །ཚིགས་པ་ལྔ་ཡོད་དེ། །མཁལ་ཚིལ་བཅོས་ཚིགས་བྲང་རུས་ཚིགས། །དེ་ལ་བཅོས་ཐབས་འདི་ལྟར་རོ། །སྒྲོག་རུས་མཆིན་དྲི་ཡན་ཆོད་ལ། བཤུལ་ལ་ཕོག་ན་ནན་དུགས་བྱ། རླན་དང་ལྕིབས་ནི་ཉེར་མི་རུང་། །རྟ་ཤ་ཆོད་ན་ཟྭའུ་གཏང་། །སྒྲོག་རུས་འོག་གི་རྩ་དང་མཆན་ཁུང་རྩ། །བརྩན་ནམ་བརྡབས་ན་དང་ག་མི་བདེ་སྟེ། །བློ་གཡོབ་དབུགས་རྒོད་མིག་ན་སེར། །རོ་སྟོད་མི་རྒུར་ཉལ་མི་ཤེས། ལག་པས་རྨ་ལ་འགེབས། །ནང་བརྡོལ་བ་ཡི་ཕྱི་རྟགས་བསྟན་པ་ནི། །གསང་སྒོ་རྣམ་པ་བཞི་རུ་འདོད། །ཡན་ལག་བགྲངས་ན་བརྒྱད་དུ་འདོད། །དེ་ལས་མ་གཏོགས་རང་གསང་གཉིས། །ཡན་ལག་བགྲངས་ན་བཞི་རུ་འདོད། །ནུ་མའི་གསང་ནི་བཞི་རུ་འདོད། །ཡན་ལག་བགྲངས་ན་ཉི་ཤུ་གཉིས། །སྒལ་པ་རང་གསང་གཉིས་སུ་བཤད། །ཚིགས་པ་བརྒྱད་ལ་མཆིན་དྲིའི་འདོགས་གསང་ཡིན)འཐེན་ཐག་ས་ན་ནི། །སྙིང་རྩ་ཐང་ཤིང་དག་ཡོད་དེ། །དེ་གཉིས་ཆོད་ན་ཁོང་དུ་རྣག །ལྷུང་སྟེ་མ་བརྟོལ་ཉེས་པ་ཆེ། །མཆན་ཁུང་སྤུ་མཚམས་གཡས་གཡོན་ན། །ཚིགས་པ་ལྔ་པ་དག་ནས་ནི། །གཉའ་ཆུ་བ་ཡི་གསེབ་ཏུ་འགྲོ། །གྱེན་ལ་ཕན་ཚུན་རྩ་གཉིས་རྒྱུ། །མིང་ནི་ཆུ་རྩ་སྦུ་གུ་ཅན། །ཚིགས་པ་དགུ་པའི་བཤུལ་མཆན་ན། སྲོག་རྩའི་བྱ་ལག་ཕན་ཚུན་ན། །སྲོག་རྩའི་སྡོང་པོ་གྱེན་ལ་གནས། །གྱེན་ལ་ཕུར་བས་དུང་འབོད་དོ། །ཆོད་ན་རྐྱལ་བུ་བཞིན་དུ་སྦོ། །སྡངས་ནས་འགྲོ་སྟེ་བརྡབས་ནས་གནག །དེ་རྣམས་ནང་དུ་རྣག་ལྷང་ངོ། །སོག་པའི་དཔུང་སོག་ཕོ་བ་འདྲ། །ཆོད་ན་བྱང་ཁོག་རྣག་ལྷུང་བའོ། །ནང་ནད་བྱང་ཐག་ཏོང་ཏོང་དང་། མིད་པའི་རྩ་རྣམས་དེ་ནས་གྱེས། །ནང་གི་རྩ་དག་བསྟན་པ་ནི། །གློ་ལས་གྱེན་དུ་གྱེས་པ་ནི། རྩེའུ་ཆུང་གཡས་དང་གཡོན་པ་ཡིན། །ནང་ནས་སྒྲོག་རུས་ཏོང་ནས་ནི། །གྱེན་དུ་རྣ་ལྟག་དག་ཏུ་འོ། །ཕྱིར་གྱེས་ནང་དུ་ཀླད་པའི་སྟེང་། །ཕྱིར་གྱེས་པ་ནི་འཕར་རྩ་སྟེ། །ནང་རྩ་དག་ནི་རྒྱ་ཡི་རྩ། །རྒྱབ(བྱང་ཁོག་རྣམ་པ་མང་ན་ཡང་། །སྟོད་སྨད་དག་གི་རྣམ་པ་གཉིས། །དོན་ཟབ་དག་གིས་བསྟན་པ་ལ། །ཕོག་ས་བཟང་ན་གསང་ཚད་དང་། །
291. བཅོས་ཐབས་རྣམ་པ་གསུམ་དུའོ། །གསང་སྒོ་ཕོག་ས་བཟང་བའོ། །གསང་མེད་པ་ཡི་སྦུབས་རྣམས་སུ། ཟུག་རྔུ་ཟུག་པ་འབྲེལ་པོ་ཡིན། །རྩ་གཉན་རྣམས་ལ་ཟུག་ན་ཡང་། །ནུ་མ་གཉིས་ཀྱི་ནུ་ལྐོག་ནས། །ཕྱི་བས་གསང་ཚོན་རེ་བཅལ་བ་ན། །ལྷེན་སྣ་གཉིས་ཀྱི་རྒྱང་སྒོར་ཡོད། །བུ་གའི་གསང་དུ་ཤེས་པར་བྱ། །རྩིབ་ཐུང་གཉིས་ཀྱི་ལྟག་ཤེད་ན། །བཤུལ་ཤ་འགྱུར་ཤ་གཉིས་ཀྱི་བར། བཅུ་གཉིས་པ་ནས་མཁྱུད་གང་ན། རྒྱབ་ནས་རིང་པོ་ཞེས་བྱ་སྟེ། །མ་ཡི་གསང་དུ་ཤེས་པར་བྱ། །རྩིབ་ཐུང་དག་གི་ཞེ་ལྔ་ན། །མ་རྒྱུག་བུ་རྒྱུག་གསང་ཡོད་དེ། །གློད་གསང་གསུམ་དུ་བསྟན་པ་ཡིན། །ལ་ནུ་གཉིས་ནས་དཀྱིལ་དག་ན། གྱེན་དུ་ཚོན་རེ་བཅལ་བ་ན། །དེ་ནས་གཡས་གཡོན་ཚོན་རེ་བཅལ། །སྙིང་གི་བྱ་རོག་མིག་ཞེས་བྱ། །དེ་ནས་གྱེན་དུ་ཚོན་དོ་ན)ཏུ་ནམ་ཚོང་ཐད་ཀའི་ཚིགས། །འབུར་འབུར་ཐད་ན་མིག་དང་ནི། རྣ་བ་སྣ་ལྕེ་ཀླད་པའི་སྟེང་། །དེ་རྣམས་མདོ་དག་འདུས་པ་ནི། །དཔྲལ་བའི་སྐྲ་མཚམས་སོར་བཞི་ན། དེར་འདུས་དེར་ནས་སོར་གསུམ་སྲུབས། །མདོ་ནས་ཐུར་གང་མཐའ་ཡི་གསང་། །རྒྱབ་ཏུ་གྱེས་པ་བདུད་སྒོ་སྟེ། །ལྟག་ཁུང་བདུད་རྩ་ནག་པ་འོ། །ལག་པའི་དཔུང་པ་ནང་གི་རྩ། །གཉིས་པ་ཚིགས་པ་གསུམ་པ་ནས། །བྱ་རོག་མིག་གི་ཐད་ཀ་ན། །གློ་རྩ་མཆིན་ཏེ་ཤིན་ཏུ་གཉན། །ཕྲག་པ་གཡས་དང་གཡོན་པ་ནི། །བྲང་ལོག་ཐང་ཤིང་གཉིས་དག་ནི། །མཆན་ཁུང་ནང་གི་གཡས་གཡོན་ན། །ནང་རྩ་གནས་ཏེ་དེ་ཆོད་འཆི། །གློ་རྩ་གཏར་ཞིང་གློ་གསང་བསྲེག །གློ་བའི་རྩ་དག་དེ་ནས་ནི། །དཔྱི་ཟུར་བརླ་སྲུབས་མཐོ་གང་དུ། །ཡོད་པ་དེ་རྣམས་བྱང་ཁོག་ཏུ། །རྣག་དག་ལྷུང་བའི་རྩ་དག་གོ །གཉིས་པ་འཕར་རྩ་བསྟན་པ་ནི། །ལག་ངར་དང་ནི་ཟ་འགྲམ་དང་། ཁ་ཡི་འགྲམ་ཕུག་འཕར་རྩ་དང་། །ཐང་རྩ་རྐང་པའི་འཕར་རྩ་འོ། །ཆོད་ན་རྣག་དག་ལྷུང་བ་འོ། །གདོང་སྨུག་མིག་རྩ་རྒོད་པ་དང་། །སྙིང་རླུང་ཅན་དང་འདྲ་བར་ཚོར། །རྣག་ཡོད་ལུས་ལྕི་གདོང་པ་དཀར། །དང་ག་མི་བདེ་རྩ་ཡང་མྱུར། །ཆུ་མདོག་སྨུག་དང་དམར་བ་འོ། །སྟོད་ཀྱི་གློ་རྩ་ཆོད་ན་ནི། བརྒྱད་དང་དགུ་ན་མ་ཤོར་ན། །རྒྱ་སྐྱེགས་ཁུ་བ་སྨུག་པོ་ལ། །སྤེན་མའི་ཐལ་བ་གཏང་བར་བྱ། །རྨ་བྱའི་སྒྲོ་ཡི་ཐལ་བ་དང་། བུས་པའི་ཆུ་འམ་སྦྲང་རྩི་འམ། །ཡང་ན་ཕུར་མོང་ཐལ་བ་
292. ལ། །ཅུ་གང་སུག་སྨེལ་ལྕགས་ཕྱེ་གདབ། །ཁྲག་ངན་རྩ་རུ་དྲང་བ་དང་། །རྣག་ཁྲག་ཁོང་དུ་སྐམ་པ་དང་། །རྣག་ནི་གསང་དུ་དྲང་བ་ལས། ཁྲག་རྩར་གྲང་བ་གཏར་བ་འོ། ཁྲག་ངན་ནང་སོང་རྣག་འགྲོ་བས། །ག་པུར་འབྲི་རྟ་གཏང་བར་བྱ། །ལྔ་བདུན་ཚུན་ཅད་ཐང་ཡང་གཏང་། ཁྲག་སྐེམ་དམར་སེར་དག་དང་ནི། །བ་ལེ་བ་ཤ་ཀ་ཡང་གཏང་། རྣག་ཏུ་སོང་ནས་བསྐམ་པར་བྱ། །ས་ཡི་སྙིང་པོ་ཁྲོ་ཆུ་དང་། །ཟླ་བའི་ཟིལ་པ་དག་དང་ནི། །ཟླ་བ་འཇུ་བྱེད་ཉི་མ་དང་། །རཱ་ཧུ་ལ་ཡི་ས་བོན་དང་། །ལྷ་ཡི་བུ་མོ་རྣམ་གཉིས་ཀྱི། །ལུས་ཀྱི་ཡན་ལག་རྫོགས་པ་དང་། །དོམ་བུ་ནག་པོའི་མཁྲིས་པ་དང་། །ཀ་ར་དག་དང་སྦྱར་ལ་གཏང་། །ཤ་དང་ཆང་དག་གཏང་མི་བྱ། །ཐུན་སྐྱེད་གཏང་ན་སྐེམ་པར་རོ། །སྦྲུ་མའི་རྩ་བའི་ཐལ་བ་དང་། །རྒྱ་རུ་གྭ་དོར་བསེ་རུ་དང་། །ཚ་ལ་དག་ནི་མཆོག་ཏུ་འོ། ། སྐམ་པར་མ་གྱུར་གསང་དུ་གདོན། །རྣག་ནི་ཡོད་མེད་བརྟག་པ་ནི། །ནད་པ་སྐྱིལ་ཀྲུང་འཆར་བཅུག་ལ། །གཅིག་གིས་རྒྱབ་ནས་དཀྲོགས་པར་བྱ། །ཤྭ་ཤྭ་ཟེར་ན་སླ་བ་སྟེ། ཏུག་ཏུག་ཟེར་ན་གར་བ་འོ། །མཁས་པས་ལག་མཐིལ་བལྟས་པས་བརྟག པུག་པུག་བྲིག་བྲིག་གསང་དུ་འོང་། གསང་དུ་ཅུང་ཙམ་མཐོ་ལ་མེར། །གསང་སར་ཕེབས་པས་དབྱེ་བར་བྱ། །རང་གསང་རྨ་གསང་དབྱེ་གསང་ངོ་། །རང་གསང་ཁ་ཡིན་ཁ་རུ་དྲང་། །མདའ་གསང་ཤུལ་དུ་བྱུང་བ་འོ། །དབུག་པ་ལ་ཡང་གསུམ་ཡིན་ཏེ། །ལྷ་བ་དཀར་ནག(ཚིགས་པ་ལྔ་ཡི་གཡས་གཡོན་དུ། ཚོན་རེ་ཕུན་ཕུན་རེ་བཅལ་བ་ན། །འགྲུམ་སྐད་ཞེས་བྱའི་གློ་གསང་ཡོད། གསང་སྒོ་རབ་ཏུ་བཟང་བ་ཡིན)མཚམས་སུ་འཐེན། །ཚིགས་པ་གཡས་གཡོན་གཉིས་སུ་འཐེན། །གོང་གཉིས་བཞི་ནི་སྦྲུལ་གྱི་ནི། །ལྡོག་པས་མིག་ཏུ་དེ་བཞིན་ནོ། །ནུ་མ་དག་ནས་ཆག་གང་དང་། །མཆན་ཁུང་ཕུག་ནས་ཐུར་གང་ནི། །བར་མ་གསེར་གྱི་སྦུ་གུ་འོ། །ཚིགས་པ་(ནང་གི་རྩ་རྣམས་འདི་ལྟ་སྟེ། གློ་སྙིང་གཉིས་ནས་བྱུང་བ་ཡི། ཚང་ཚང་རྣམས་སུ་འབྲེལ་བ་ནི། ནང་གི་རྩ་རྣམས་ཡིན་པར་བསྟན)བརྒྱད་དང་དགུ་དང་བཅུ། །ཐད་ཀར་མཛུབ་
293. གང་དག་དང་ནི། །སོག་པ་ཡི་ནི་འདབ་ནས་སུ། །ཐུར་གང་དག་དང་ཐུར་ཕྱེད་དང་། །ནུ་མ་ནས་ནི་མཛུབ་གང་ན། །རྩིབ་མ་ཞེ་གསུམ་ཞེ་གཉིས་ན། །ཟུར་གསང་གསང་སྒོ་ཆེན་པོ་འོ། །དང་པོ་ཕགས་པ་དེ་ནས་ཤ། །ཚད་ནི་ཐུར་གང་དབུག་པར་བྱ། །ཐེམ་བུ་རྭ་ཐེམ་ཞ་ཉེ་དང་། །ཐོད་ཀར་དར་ལ་བྱས་པ་འོ། །ལར་ན་གདོང་དང་ནུ་མ་མཉམ། སྙིང་ནས་ལྷེན་སྣ་ཕྱེད་དང་དོ། །ཐུར་དུ་འཐེན་པས་ཟུར་ཐིག་གོ །མཆན་ཁུང་དཀྱིལ་ནས་ཟུར་དུ་དཔྱི། །ནུ་མ་དག་ནས་ཐད་ཀ་སྟེ། །ཡན་མན་ཆག་གང་གཅལ་བ་ནི། །ཟུག་པའི་རྩ་རྣམས་ཆོད་པ་ན། །ཕལ་ཆེར་སྦུབས་སུ་ལྷུང་བ་འོ། །མཆན་གསང་གསེར་གྱི་སྦུ་གུ་འོ། །ལྷེན་སྣ་ནས་ཚིགས་བཅུ་བར་འཁོར། །ཐིག་དེས་བྱང་ཁོག་སྟོད་སྨད་དོ། །ནུ་མ་ནས་འཁོར་མཛོད་སྤུ་ཆུང་། མདུན་དང་རྒྱབ་ཏུ་གྲུ་བཞི་སྟེ། ཐིག་སྐོར(སྒྲོག་རུས་གཉིས་ཀྱི་བར་དག་ཏུ། ཚོན་གང་འོག་ན་རྩ་གཉིས་ཡོད)རྒྱབ་ཏུ་བཏབ་པས་ཤེས། །སྨད་ཀྱི་མདུན་རྒྱབ་དེ་བཞིན་ནོ། །ཕུག་ནས་རྨ་རྩི་གང་བདེ་གཏང་། །ཚུར་བྱུང་རྣག་ནི་དེ་ནས་བརྟག །རྣག་ནི་དཀར་ལ་འཇམ་ན་བཟང་། ཤ་ཁོག་བཤལ་འདྲ་ཁུ་ཚིག་ཅན། །དེ་ཡང་བཟང་བས་ཆད་པར་སླ། །སྨུག་དང་སེར་དང་དམར་བ་དང་། །དུད་ཁུ་སྔོ་དང་ནག་པ་དང་། །གཤིན་དྲི་བྱུང་ན་འཆི་བ་འོ། །སྦྲང་རྩི་ཆང་དང་བུལ་ཏོག་བཅས། །ལྒང་ཕུགས་གཅེའུ་ལ་བརྟགས་གཏང་། །དེ་ནས་སེང་ལྡེང་ཁུ་བ་རུ། །ཨ་བི་ཤ་དང་ཨ་རུ་ར། དོམ་མཁྲིས་ཕྱེ་མ་བཏབ་ལ་གཏང་། །མུ་ཟི་དག་དང་བྲག་ཞུན་དང་། །ར་མཉེ་བ་དང་ཉེ་ཤིང་བ། །སྟར་བུ་ཏི་ཚ་དག་དང་ནི། །གྭ་དོར་དང་ནི་བསེ་རུ་དང་། །མཚལ་དང་ཛཱ་ཏི་དོམ་མཁྲིས་དང་། །ཀ་ར་དག་དང་སྦྱར་བ་ཡིས། རྣག་ཁྲག་ཁོང་དུ་འཇུ་བར་བྱེད། ཡང་ན་མུ་ཟི་སྲང་གཅིག་དང་། ཅོང་ཞི་ཞོ་གཉིས་དག་དང་ནི། །ཚ་ལ་ར་མཉེ་ཉེ་ཤིང་བ། །རྩ་བ་ལོ་འདབ་བཅས་པ་སྟེ། །བསེ་རུ་ཀ་རར་བཅས་པ་ཡིས། །རྣག་ཁྲག་སྐེམ་པའི་མཆོག་ཡིན་ནོ། །ཡང་ན་ཟངས་ཐལ་ནུ་ཞོ་དང་། ར་མཉེ་བ་དང་ཉེ་ཤིང་
294. བ། །རྩ་བ་ལོ་འདབ་བཅས་པ་དང་། །ཀ་ར་དག་དང་སྦྱར་བས་ནི། །རྣག་སྐེམ་པ་ཡི་མཆོག་ཡིན་ནོ། །རྩ་ཡི་ཁྲག་ལ་ཛཱ་ཏི་དང་། །དོམ་མཁྲིས་གུར་གུམ་རྩབས་ཤིང་དང་། གུ་གུལ་བསེ་རུ་མུ་ཟི་དང་། ར་མཉེ་བ་(སྐེ་ཡི་ཕྱི་རྩ་གཉན་པོ་ཡང་། ཆོད་ན་ནང་དུ་འགྲོ་ཉན་ཡོད)དང་ཉེ་ཤིང་བ། །བྱེ་མ་ཀ་ར་དག་དང་སྦྱར། །སྦྲང་རྩིས་རྩ་ནི་གསོ་བ་སྟེ། །རྩབས་ཤིང་དག་ཀྱང་དེ་བཞིན་ནོ། །ཨ་རུ་ར་དང་བ་རུ་ར། ཕུར་མོང་ཉ་དབྲིད་དག་དང་ནི། །མཚེ་དང་སྟག་པའི་ལོ་མ་དང་། །ཡོག་མོ་མཁོན་ཤིང་མ་རྣམས་ཀྱིས། །མེ་ལ་བསྲེགས་པའི་ཐལ་བ་དང་། སྤྲུ་མའི་རྩ་བའི་ཐལ་བ་དང་། །གཉིས་དག་ཐལ་བ་ཁྲོ་ཆུར་སྦྱར། ཀ་ར་དག་གི་ཕྱེ་མས་ནི། །ཁྲག་དག་སྐེམ་པར་བྱེད་པ་འོ། །ཚ་ལ་བསེ་རུ་གྭ་དོར་དང་། །ར་མཉེ་བ་དང་ཉེ་ཤིང་བ། ཁྲོ་ཆུ་དག་དང་སྦྱར་བ་སྟེ། །ཀ་ར་དག་དང་སྦྱར་ལ་གཏང་། །ཚ་ལ་གཅིག་ཚུགས་དག་དང་ནི། །ཞོ་གཅིག་སྲང་ཕྱེད་དག་ཏུ་འོ། །སྒོག་ཆུ་སྒོག་པ་གཏང་བར་བྱ། །བུ་རམ་ཆང་སྦྱར་ཁྱོར་གང་ཙམ། དཀར་ལ་བསྟན་ཏེ་སྔོ་མི་གཏང་། དམར་ན་བསིལ་ཡང་གཏང་བར་བྱ། །དཀར་ན་དྲོད་གཏང་ཚ་ན་ནི། །གྲང་བ་དག་ལ་སྦྱར་ལ་གཏང་། །ཡང་ན་ར་མཉེ་ཉེ་ཤིང་བའི། །ཁཎྜི་སྦྲང་རྩི་སྦྱར་ལ་གཏང་། །རྣག་གསོད་སྒོག་པའི་ཐལ་པ་དང་། ར་མཉེ་བ་དང་ཉེ་ཤིང་བ། །བསེ་རུ་ཁྲོ་ཆུར་སྦྱར་ལ་གཏང་། །གསོ་མ་ར་ཙ་ཡང་བཟང་ངོ་། །སྙིང་གསང་ནུ་མའི་ཐད་ཀ་ནས། །ཕན་ཚུན་ཐུར་རེ་བཅལ་བ་གསང་། དཀར་ནག་མཚམས་ཀྱི་གསར་ཡིན་ནོ། དེ་ནས་གྱེན་ལ་ཚོན་གང་བཅལ། །གཡས་གཡོན་གྱེན་དུ་བཅལ་བ་ནི། ཐུར་གང་དེ་ནས་གྱེན་ཚོན་གང་། །བཅལ་བ་ཕན་ཚུན་བྱ་རོག་མིག །སྙིང་གི་ཆུ་སེར་གསང་དུ་འོ། །ནུ་མའི་ཐད་ཀའི་ཕན་ཚུན་དུ། ཐུར་རེ་བཅལ་བ་སྙིང་གསང་ངོ་། སོ་མ་རཱ་ཛ་ལས་བྱང་ཁོག་སྟོད་བཅོས་པའི་ལེའུ་སྟེ་བརྒྱ་དང་དྲུག་པའོ།། །།
295. དེ་ནས(ཡོལ་གྱིས་བཅད་པ་མན་ཆད། ཚུལ་ནི་མུ་མ་གྱ་གྱུ་འདྲ)བྱང་ཁོག་སྨད་ཀྱི་ནི། གསང་དང་གནད་དག་བསྟན་པ་ནི། །ཟུག་གཟེར་ཆེ་ཞིང་ཤེད་ཆུང་དང་། །ཆགས་པ་རང་དབང་མེད་པ་དང་། །ལོང་ཆུ་གྱེན་དུ་བྱུང་བ་ལ། །དཔྱད་མི་བྱ་བར་གཟབས་པ་འོ། སྨད་ནི་མཆིན་དྲི་ཡོལ་བཅད་དེ། །མཆིན་པ་མཁྲིས་པ་མཆེར་པ་དང་། མཁལ་མ་རྒྱུ་མ་ལོང་ཀ་དང་། །བསམ་སེའུ་དང་ནི་ལྒང་ཕུགས་ལ། །གསང་མེད་ཐམས་ཅད་གནད་དུ་འོ། །རྒྱུ་མ་ལོང་ཀ་ཆད་ན་འཆི། །གཤགས་ན་ཕོ་བ་ལོང་དག་འཚོ། །ནང་བརྟོལ་ལྟེ་བའི་ཐད་ཀར་ཐིག བྱ་རོག་རྗེས་ཏེ་ལྟེ་བ་ནས། །ཐུར་གང་ཕུན་གང་བཅལ་བ་ནི། །རིན་པོ་ཆེ་ཡི་ལྟེ་གསང་ངོ་། ཕོ་བ་དག་ནི་གང་ན་ཡོད། །ལོང་གསང་དེ་འོག་གཉེར་རིང་ནས་། །གསང་རེ་ཡོད་དེ་ལྟེ་ཟུར་ན། །མཁལ་རྩ་ཡོད་པ་མ་ཆོད་པར། དཀྱིལ་ནས་ཐུར་རེ་དག་ན་ཡོད། །དཔྱི་མིག་གཉིས་དང་མཇུག་ཐུང་གི །བར་ན་གསེར་སྦུབས་གཞང་ཁ་ནས། སོར་བཞི་རྡེའུ་གསང་མཚན་མའི་དཀྱིལ། །དང་པོ་པགས་པ་དེ་ནས་ཤ། གཏན་ན་མཛུབ་མོ་དྲལ་བ་འོ། །སོར་གཉིས་སོར་གསུམ་ཚད་དུ་འོ། ཐེམ་བུ་དར་རམ་ཐོད་དཀར་རོ། །དང་པོ་ལོང་རྩ་བྱིན་གཞུག་གདབ། །བཤལ་ནི་ཨ་རུ་སྐྱུ་རུ་ར། བ་ལེ་ཀ་དང་སླེ་ཏྲེས་དང་། ཁ་རུ་ཚྭ་དང་རྒྱབ་ཚྭ་དང་། །བུ་རམ་དོང་ག་དུར་བྱིད་གཏང་། །ཆགས་ས་སྡོམ་ན་ནི་རུ་ཧ། །མཆེར་པ་ལ་ནི་གྱེས་པའི་རྩ། ཀུན་ལ་ཁྱབ་པས་སྐྲངས་གཡེངས་འདྲ། །ཕྱི་ཁྱབ་བལ་འདབ་བ་སྤུར་ཁྱབ། །ནང་དུ་དོན་སྣོད་ཀུན་ལ་ཁྱབ། །རྩ་གཉིས་མཆིན་དྲིའི་ཟུར་ནས་ནི། །བྲང་ཞོལ་སོང་ནས་ལྟེ་ཟུར་དུ། དེ་ནས་རྐང་པའི་པུས་མོར་འཁོར། །མཁྱུད་གང་པུས་མོའི་འབྲེལ་མཚམས་ན། །མཆེར་པ་རང་ལ་ཟུག་ན་ནི། །ཞག་གསུམ་ལྔ་ནས་འཆི་བར་འགྱུར། །དོན་སྣོད་ཀུན་འབྲེལ་ས་དང་འདྲ། །མཁལ་རྩ་གློ་དང་སྙིང་དུ་བསྡོངས། གཉིས་ནི་ནང་གི་ཆུ་སེར་འགྲོ། །གཉིས་ནི་དཔྱི་མིག་བྱིན་གཞུག་གོ །མཁལ་མ་ལ་སོང་མོད་དུ་འཆི། །བརྩན་ནམ་བརྡབས་ན་ཞག་
296. གཉིས་ན། །གཏར་བ་གློ་རྩ་མཁར་རྩ་གཏར། །མཆིན་པའི་རྩ་ལས་གྱེས་པ་ནི། །སོག་པ་དག་ནི་གཡས་གཡོན་ན། །དཔུང་པའི་མཆན་ཁུང་རྩ་ཆེན་དང་། །ཚིགས་པ་བདུན་པ་བརྒྱད་པ་དང་། །བཤུལ་པ་གཡས་གཡོན་ན། །དཔུང་པའི་མཆན་ཁུང་རྩ་ཆེན་དང་། །ཚིགས་པ་བདུན་པ་བརྒྱད་པ་དང་། །བཤུལ་པ་གཡས་གཡོན་གཉིས་སུ་འོ། །རྒྱབ་ཀྱི་ཚིགས་པ་བརྒྱད་པ་ནས། །རྩིབ་རིང་བགྲང་བ་ཞེ་གསུམ་དུ། །བྲང་གི་ལྷེན་མཚམས་དག་དང་ནི། །མཆིན་དྲི་དག་གི་འདོགས་མཚམས་སོ། །ཕོ་བའི་གསང་དང་ལྟེ་བའི་གསང་། ལོང་གསང་དང་ནི་ལྷེན་གསང་དང་། །དཔྱི་མིག་གསང་དང་རང་གསང་དང་། །འཕྲུལ་གྱི་གསང་སྒོ་དག་ཏུ་འོ། །ཕོ་གསང་ལྷེན་སྣ་ཚོན་གང་ནས། །བར་ཐིག་ལྟེ་བའི་འོག་ཏུ་སྟེ། །བྱ་ལག་ཐུར་གང་ཕུན་གང་ཟུར། །དེ་ནི་ལོང་གསང་དག་ཏུ་འོ། ལྟེ་བའི་མཚོན་གང་ལྟེ་གསང་ངོ་། །དཔྱི་ཡི་ཁ་གཟར་མཆན་ཁུང་བཅལ། །དཀྱིལ་ནས་ཐུར་གང་ལྟེ་གསང་ངོ་། ཚིགས་པ་བཅུ་བཞི་དག་ནས་ནི། །མཛུབ་ཚོན་ཟུར་གྱི་ཐིག་དག་སྟེ། །མཁལ་མ་ཡི་ནི་གསང་དག་གོ། གཞུག་གུ་ཐུང་ནས་ཆག་གང་སྟེ། །དེ་ནི་དཔྱི་མིག་གསང་དུ་འོ། །ཕོ་མཚན་མོ་མཚན་རྩ་ནས་ནི། ཚོན་གང་བཅལ་བ་དག་ན་ནི། །གསེར་གྱི་སྦུ་གུ་སོར་གཉིས་དང་། སོར་གསུམ་དག་ན་གསང་དག་གོ །དབུག་པ་དང་པོ་པགས་པ་དྲལ། །ནང་ཤ་བཤུས་ལ་འཐེན་ལ་བཅད། །དར་ཐེམ་ལེ་བརྒན་སུམ་སྒྲིལ་གཞུག །ལོང་རྩ་རྩ་བོ་ཆེ་དག་གདབ། །མེ་བཙའ་ཕོ་བ་དག་ལ་བསྲེགས། །གསང་ས་གཞོན་པ་ཁྲུས་ཀྱིས་བརྟག །སྨན་དུ་རྒྱམ་ཚྭ་འབྲས་བུ་གསུམ། །བཙུན་མོ་སྦོས་མོའི་ཕྱེ་མ་དང་། །བུ་རམ་ཀ་ར་སྦྲང་རྩི་ཡི། །ལྡེ་གུ་དག་ནི་གཏང་བར་བྱ། །ཞོ་བཙོས་འབྲས་ཕྱེ་གཏང་བ་དང་། །རྒྱུ་མ་ཕོ་བ་ལོང་ཕུགས་ན། །སྦྲང་མར་བུ་རམ་དག་གཏང་སྟེ། །རྩམ་པ་དག་ནི་མི་གཏང་བསྡམ། །སྐོམ་ལ་ཉུང་ཟད་བཏབ་ལ་གཏང་། །མཚེ་དང་ཡོག་མོ་མཁོན་ཤིང་གཏང་། །ཕོ་མིག་རྩ་ནི་ཨོལ་མིག་འགྲོགས། །ཕོ་རྩ་དག་གམ་སྙིང་རྩར་འབྲེལ། །མཁྲིས་པ་གསེར་ནི་ལོང་དང་འབྲེལ། །གྱེན་ལ་ལྟེ་བའི་ལྟག་ནས་ནི། །ཐུར་ལ་
297. གཉེར་པོ་ཆེ་དག་ན། །ཁྱུད་རེ་ཡོད་དེ་ལྔ་བདུན་ན། །རྩ་བ་ལོང་མོའི་རྩ་དག་ནི། །ལོང་ལ་ལོང་རྩ་ཁྱུད་མོ་སྟེ། །ཆུ་གཡས་ཕོ་ལོང་ཁྱུད་མོ་ལ། །གཡོན་ན་མོ་ལོང་ཁྱུད་མོ་འོ། །ལོང་ལ་སོང་ན་ཆུ་ནི། །སེར་པོ་གྱེན་ལ་སྐྱུགས་པ་སྟེ། །ཐུར་ལ་སོང་ན་ཅུང་ཙམ་དྲག །སྐད་ཆག་མིག་སྤྲིན་སེར་བ་ནི། །ལོང་གི་རྫེམས་ལ་སོང་བ་ཡིན། །རྒྱུ་རྩ་ཕན་ཚུན་འབྲེལ་བ་ནི། །མཁལ་རྩ་དག་དང་འབྲེལ་བ་སྟེ། །སྒྲོག་མདོ་དག་ན་རྒྱུ་བ་སྟེ། །ལོང་གི་ཕྱི་གྲ་དག་དང་འབྲེལ། །རྒྱུ་མ་ཕུག་པ་བཅོས་སུ་མེད། །ལུག་པ་དག་ནི་གཞུག་པར་བྱ། ཁྲག་དག་སྨད་དུ་ལྷུང་བས་ན། །གཞུག་གུ་ཐུང་དང་བཤང་བར་དབུག །སྨྱུ་གུའམ་སྦུ་གུས་ཕུག་ལ་གཏང་། །མདུན་དུ་རྣག་དག་བབས་པ་ན། །སྨད་གསང་གཉེར་མ་རིང་པོ་ནས། །བརླ་ཁུག་སོར་བཞི་བཅལ་བ་ན། །འཕྲུལ་གྱི་གསང་སྒོ་དབྱེ་བར་བྱ། །རྨ་ཁྲུས་ཚིལ་བུ་སྲང་གསུམ་གཞུག །བ་ཡར་འོ་མ་བསྐོལ་བ་དང་། །ར་མཉེ་བ་དང་ཉེ་ཤིང་བ། །རྒྱམ་ཚྭ་ཁྲོ་ཚྭ དོམ་མཁྲིས་གཏང་། །སྨན་ནི་ཀ་ར་སྦྲང་རྩི་གཏང་། །ག་པུར་སྦྲུ་མའི་ཐལ་བ་གཏང་། བ་ལེ་ཀ་དང་བ་ཤ་ཀ །ཨ་རུ་ར་དང་སྐྱུ་རུ་ར། །ཁ་རུ་ཚྭ་དང་ཤིང་ཚྭ་དང་། །དེ་རྣམས་ཐང་དུ་གཏང་བ་འོ། །དུར་བྱིད་བག་ཕྱེ་བཏབ་པ་གཏང་། །མཁལ་ཚིལ་ལུག་ན་ནད་པ་ཡི། །ཡན་ལག་བཞི་ནས་གཡེང་བར་བྱ། །ཚིལ་བུ་དྲོད་མོ་དག་གིས་གཏུམས། །ཚིལ་བུ་ནང་གཞུག་བཙེམས་ལ་བཞག །པགས་པ་དག་ནི་རློན་པས་དཀྲིས། །ཛཱ་ཏི་ལི་ཤི་སུག་སྨེལ་དང་། །རྒྱལ་པོ་བཙུན་མོའི་ཕྱེ་མ་གཏང་། །ཕོ་བའི་རྫེམས་ལ་སོང་ན་འཆི། །ཐེར་ལ་སོང་ན་འཚོ་བ་སྟེ། །མར་ཁུའམ་ཚོ་ཁུའི་རྣག་ཆོད་གཏང་། །རྩམ་པ་ལུག་ན་རྩམ་པ་བསྡམ། །སྦྲང་རྩི་མར་སྦྱར་གཏང་བར་བྱ། །རྨ་ཁར་སྐམ་རྩི་གདབ་པར་བྱ། །བྲག་ཞུན་རྒྱམ་ཚྭ་བཙུན་མོ་དང་། །སུག་སྨེལ་གུ་གུལ་སྦྲང་རྩི་སྦྱར། །དོམ་མཁྲིས་རྒྱལ་པོ་རེ་རལ་དང་། །ཐ་རམས་ན་རམས་བྲ་རམས་གཏང་། །སོ་མ་རཱ་ཛ་ལས་བྱང་ཁོག་སྨད་བཅོས་པའི་ལེའུ་སྟེ་བརྒྱ་དང་བདུན་པའོ།། །།
298. དེ་ནས་བྱང་ཁོག་དག་ལ་ཐིག་དག་ནི། །གདོང་གང་སྙིང་གང་དཔུང་པའི་ཟུར། །ནུ་མ་དག་དང་མཉམ་པ་འོ། །ནུ་མ་དག་ནས་ལྷེན་སྣར་འདོད། །ནུ་མ་ནས་ནི་གདོང་གང་ཟུར། །དེ་ནི་ཟུར་གསང་དག་ཏུ་འོ། །ནུ་མ་ནས་ནི་ལྷེན་སྣར་འཐེན། །གཡས་དང་གཡོན་དུ་དེ་བཞིན་ནོ། །ནུ་མ་དག་ནས་བརྒྱད་པ་ན། །རྒྱུ་བའི་འཁོར་བ་དག་ཏུ་འདོད། ལྷེན་སྣ་དག་ནས་བཅུ་གཅིག་པ། །སྐོར་བ་དག་ནི་མཚམས་སུ་ཏེ། །དཔུང་ཟུར་དག་ནས་སྒལ་པར་ནི། །གདོང་གང་དེ་ནས་དཔུང་པར་གང་། །དཔུང་ཟུར་ནས་ནི་སྒལ་བར་གང་། །གཡོན་བརྐྱང་སྒལ་པར་མ་འཁྲུལ་བར། །གང་བཅལ་དེ་བཞིན་སྟོད་ཀྱི་ནི། །ཚིགས་པ་དང་པོར་བཞག་ནས་ནི། །ཟུར་གསང་འཐེན་པས་ཐིག་གཅིག་སྟེ། །གཡོན་དུ་དེ་བཞིན་གདབ་པར་བྱ། །དྲུག་པའི་ཚིགས་ཀྱི་ཐད་ཀར་གདབ། །ནུ་མ་དག་ནས་ཐད་ཀར་ཏེ། །དེ་ནས་ཐུར་གང་མར་ལ་བཅལ། །བསྐོར་ཐིག་གཅིག་དང་མཛུབ་ཚོན་གང་། །གྱེན་ལ་བཅལ་བར་བསྐོར་བ་འོ། །བརྒྱད་དང་བདུན་ནས་མཛུབ་གང་ནི། །ཕན་ཚུན་གཡས་གཡོན་བཅལ་བ་ལ། །གསང་སྟེ་སོག་འདབ་དག་ནས་ནི། །ཐུར་ཚོན་གང་བཅལ་སྣར་སླེབས་པ། །རྩིབ་མ་གཡས་ཏེ་མ་ལྟོ་གསང་། །གཡས་གཡོན་གཉིས་དག་བཞི་ཡིན་ཏེ། །མཆན་ཁུང་ཕུག་ནས་དཀྱིལ་དུ་ནི། །ཟུར་ཐིག་བཅལ་བ་བྱ་རོག་མིག །ནུ་མ་དག་ནས་བྱ་རོག་རྗེས། །ཐུར་ཚོན་གང་ཡོད་སྙིང་གསང་ངོ་། །ཆུ་སྒོ་ལྟོང་ནས་ཟུར་འཐེན་པ། །ནུ་མ་དག་ནས་རང་མཛུབ་གང་། །བཅུ་པ་དག་ན་དེ་བཞིན་ཏེ། །རྩིབ་རིང་ཞེ་གཉིས་ཞེ་གཅིག་བར། །གསང་སྒོ་ཆེན་པོའི་གསང་ཚད་དོ། །ནུ་མ་དག་ནས་མཐེབ་ཚོན་གང་། །གྱེན་བཅལ་དེ་བཞིན་གསང་དུ་ཡང་། །མཐེབ་ཚོན་གང་ངོ་གོང་བཞིན་ནོ། །ཕན་ཚུན་ཕྱེད་དུ་ཐིག་བཏབ་པས། །བྱ་རོག་རྗེས་དྲུག་གསང་དུ་འོ། །སྐེ་ཡི་ལྟོང་ཅུང་འབུར་བ་ནས། །ཐུར་དུ་ཕྱིར་བྱུང་གསང་དུ་ནི། །སྙིང་ཁུང་དཀྱིལ་ནས་མཐེབ་ཚོན་གང་། ཕྱི་ནས་ཟུར་དུ་ཕྱིར་དོར་བ། །བྲང་རུས་གྲུ་བཞིའི་ངོས་སུ་དྲུག །ཕན་ཚུན་གསུམ་
299. གསུམ་བྱ་རོག་རྗེས། །སྟོད་གསང་ཉི་ཤུ་རྩ་གཉིས་སོ། །མཆིན་དྲི་ཡོལ་གྱིས་བཅད་པ་སྨད། །དཔྱི་ཡི་ཁ་གཟར་དག་ནས་ནི། །གཉེེར་མ་རིང་པོའི་སྟེང་དག་ན། །ཕྲེད་ལ་བཅལ་བ་ལྷེན་སྣ་ནས། །ཐུར་གང་དཔྱི་ཡི་ཁ་གཟར་གཉིས། །ནེ་གུའི་དཀྱིལ་ནས་སྣེ་ཟུར་གཉིས། །བྱ་རོག་རྗེས་གཉིས་ལྟེ་བའི་ཐད། །ནེ་གུའི་དཀྱིལ་ནས་ཟུར་དུ་འཐེན། །ལྟེ་བའི་ཐད་ཀ་བྱ་རོག་མིག །ལྟེ་བ་དག་ནས་ཕན་ཚུན་དུ། །ཆག་གང་དག་གི་ལྟེ་གསང་ངོ་། །དེ་ནས་ཐུར་གང་ནང་དུ་ནུར། །ལྷེན་སྣ་དག་ནས་བརླ་ཁུག་གཡས། །དེ་བཞིན་དུ་ནི་གཡོན་དུ་གདབ། །ནེ་གུ་དག་ནས་ཐུར་གང་དཀྱིལ། །དེ་ནས་རྩིབ་རིང་གཡས་དང་ནི། །གཡོན་དུ་བཏབ་པ་ལྟེ་གསང་ངོ་། །ནེ་གུ་ནས་གཉེར་ཐུར་ཚོན་གང་། །གཡས་དང་གཡོན་དུ་བཅལ་བ་ནི། །ཕྱིར་ནུར་རྩིབ་ཟུར་དེ་བཞིན་ནུར། །ཐིག་གཅིག་ནེ་གུ་སྦུ་མཚམས་ནས། །རྩིབ་ཟུར་གཡས་སུ་གདབ་པར་བྱ། །གཡོན་དུ་དེ་བཞིན་གདབ་པར་བྱ། །ལྷེན་སྣ་དག་ནས་དཔྱི་དག་ཏུ། །གཡས་དང་གཡོན་དུ་གདབ་པར་བྱ། །དེས་ནི་སྣེ་གསང་མཆིན་པའི་དཀྱིལ། །ཕོ་ལོང་མོ་ལོང་སྣ་དག་གོ །སྐྱིལ་ཀྲུང་བཅས་པའི་རྒྱབ་དག་ནས། །ཆག་གང་ལྟག་རུ་ཕྲེད་ཐིག་བསྐོར། །གཞུག་ཐུང་དག་ནི་མར་ལ་བོར། །དཔྱི་ཟུར་གཉིས་ནས་བཅུ་གཉིས་པ། །ཐིག་གཉིས་དག་ནི་གདབ་པར་བྱ། །གཞུག་ཐུང་ནས་ནི་ཆག་གང་ལྟག །དེ་ནས་རྩིབ་ཟུར་གསང་ཆེན་དུ། །ཐིག་གཉིས་བཏབ་པ་མཁལ་གསང་ནི། །བཞི་པ་དང་ནི་བཅུ་གསུམ་པ། །མཛུབ་གང་མཁལ་མའི་གསང་དུའོ། །དཀྱིལ་ནས་མཐེབ་ཚོན་ཕྱིར་བསྣུར་ཏེ། །བཅུ་གཅིག་པ་ནས་བསྣུར་བ་ལ། །ཐིག་བཞི་བཏབ་པས་ཕྱི་གསང་ངོ་། །མཁལ་གསང་དག་ཀྱང་དཔྱད་པར་བྱ། །བཅུ་གཅིག་པ་ལ་སོགས་པར་ནི། །གཡས་ཀྱི་ཟུར་དང་གཡོན་ཟུར་ནི། །ཐིག་དག་གདབ་པར་བྱ་བའོ། །ཚིགས་པ་དང་པོའི་ཐད་ཀ་ནས། །ཟུར་གྱི་གསང་དུ་འཐེན་པ་ནི། །ཐུར་གང་ཕྱིར་འབུར་བར་དག་ཏུ། །ཕན་ཚུན་གོང་བཞིན་བཏབ་པ་ནི། །ལྔ་པ་དང་ནི་བཅོ་ལྔ་
300. དང་། །བཅུ་བཞི་པ་ཡང་དེ་བཞིན་གདབ། །རྒྱབ་གསང་བྱ་རོག་རྗེས་ལ་འོ། །གཙག་བུ་གྲི་གུག་འདྲ་བ་དང་། །གྲི་ཁྱི་འདྲ་བས་དབུག་པར་བྱ། །དབུག་པ་རྣག་མང་སྟོད་གསང་དབྱེ། །དེ་ནས་མ་ཆོད་ཐེམ་པ་ཅན། །གསང་སྒོ་སྨད་ལྔ་དབྱེ་བ་བྱ། །གཞོན་པས་བཀྲུ་བཤལ་ཆང་ཕུལ་གང་། །ཕུར་མོང་མྱུ་གུའི་ཐལ་བར་སྦྱར། །ལྒང་ཕུགས་ལེགས་པར་སྦྱར་བས་བཀྲུ། །དེ་ནས་དེ་ནི་ཕྱིར་འཕོ་བས། །སྔ་བཞིན་བྱུང་བ་གཞོན་པ་འོ། །མ་བྱུང་ཐེམ་པ་ཅན་དུ་འོ། །ཚད་པ་ཆུ་གྲང་བུལ་ཏོག་ཆུ། །རྣག་མདོག་དཀར་པ་ཆང་གིས་བྱ། །ཐལ་བ་ཕུར་མོང་ཐལ་བས་བྱ། །བཤལ་ནི་མཆོག་ཏུ་བསྔགས་པ་སྟེ། །ཚད་པ་ཆེ་ན་དོམ་མཁྲིས་དང་། །ག་པུར་དག་ནི་མཆོག་ཏུ་འོ། །རྣག་ཤ་གློ་ལ་ཆགས་པ་ལ། །གློ་བའི་རྩ་བཤལ་གཏང་བར་བྱ། །སོ་མ་རཱ་ཛ་ལས་བྱང་ཁོག་གི་ཚད་བསྟན་པའི་ལེའུ་སྟེ་བརྒྱ་དང་བརྒྱད་པའོ།། །།དེ་ནས་ཁྱད་པར་རྩ་བཅོས་པ། །སྒྲོག་རུས་ཀོང་ཀོང་དག་ནས་ནི། །གློ་བའི་རྟེའུ་མིག་རྩ་ཆོད་ན། །རྩ་ཁྲག་ནང་དུ་འཆོར་བ་སྟེ། །ཅུར་ཅུར་པའམ་ཞམ་པ་སྟེ། །དེ་ལ་ལ་འུར་རྩ་ཁ་བསྲེགས། །ལོག་ན་གློ་སྐམ་ལུ་བར་བྱེད། །ནང་དུ་རྣག་གིས་གང་བ་འོ། །ལྟོ་རུ་བསིལ་དང་ཐང་གཏང་ངོ་། །རྣག་སྐེམ་བྱ་སྟེ་འཆི་ཉན་ཆེ། །དཔུང་པའི་ཁུང་ན་གློ་མཆིན་རྩ། །ནང་དུ་རྣག་ལྷུང་མེ་བཙའ་ནི། །རྨ་ཡི་ཐོག་ཏུ་གདབ་པར་བྱ། །གློ་མཆིན་རྩ་ལ་གཏར་བར་བྱ། །ཕོག་མ་ཐོག་ཏུ་གློ་ངོར་ཞིང་། །དབུགས་ཐུང་རྨ་རུ་དབུགས་ཀྱང་འོང་། །གློ་རྩ་གཏར་ཞིང་བསིལ་གྱིས་བཅོས། །ནུ་མའི་སྙིང་རྩ་ཆོད་ན་ནི། །འདར་ཞིང་ནུ་མའི་བར་དུ་གཟེར། སྙིང་ཁུང་ན་ཞིང་རྔུལ་བ་དང་། །དང་ག་མི་བདེ་སྐྱུགས་པ་འོ། །གཉིད་ལོག་རྩ་དང་སྙིང་རྩ་བསྲེག །ལག་པའི་འཕར་རྩ་བསྲེག་པར་བྱ། །བསིལ་གྱི་ནན་དང་ཁོང་དུ་བསིལ། །མཆན་ཁུང་དག་ན་དགྲ་ལྕེའི་རྩ། །ཆོད་ན་ཁོང་དུ་
301. རྣག་ལྷུང་ངོ་། །རྨ་ཡི་ཁ་རུ་མེ་བཙའ་བསྲེག །བཞི་སྒྲོམ་དག་ཏུ་གཞུག་པར་བྱ། །བ་ལེ་ཀ་དང་བ་ཤ་ཀ །འཇམ་ཐང་བསིལ་གྱིས་བཅོས་པར་བྱ། །ཁོང་དུ་རྣག་སྐམ་གཏང་བ་དང་། །རྩེའུ་ཆུང་སྒང་རྩ་གཏང་བར་བྱ། །ཚིགས་པ་དགུ་པའི་བཤུལ་མཆན་ན། །སྲོག་རྩའི་བྱ་ལག་དག་ལ་ནི། །ཆོད་ན་མོད་དུ་བསྲེག་པར་བྱ། །ཞག་གཅིག་ལོན་ནས་འཆི་བར་འགྱུར། །ཚིགས་པ་ལྔ་པ་དག་ནས་ནི། །གློ་རྩ་དུང་འབུད་རྩ་གནས་ཏེ། །ཆོད་ན་ཁོང་དུ་རྣག་ལྷུང་སྟེ། །ཚིགས་པ་ལྔ་པ་ལྟག་ཆུ་བའི། །ཕན་ཚུན་གཉིས་ཀ་བསྲེག་པར་བྱ། །འཆི་བ་དག་ཏུ་འགྱུར་བ་འོ། །སོག་པའི་སྣ་ནས་མཆན་ན་ཡར། །གློ་རྩ་སྦུན་བུ་དག་རྒྱུ་སྟེ། །གླལ་མང་སྐྱིགས་བུ་གྲང་ཤུམ་བྱེད། །རྐེད་པ་འཁོར་བ་དག་འབྱུང་ངོ་། །རྨ་ཁ་དག་ཏུ་མེ་བཙའ་གདབ། །ཞག་ལྔ་བདེ་ན་འཚོ་བར་འགྱུར། །བྱང་ཁོག་སྨད་ཀྱི་རྩ་དག་ནི། །ལྷེན་སྣ་དག་ན་མཆིན་པའི་རྩ། །བྱ་ལག་གྱེན་དུ་རྒྱུ་བ་ཆོད། །སྦྲུལ་འགོ་དག་གི་རྩ་གནས་ཏེ། །མིག་སེར་དང་ག་མི་བདེ་དང་། །ཁ་ནས་ཆུ་ཚན་སྐྱུག་པ་དང་། །རབ་ཏུ་མཚོགས་མ་ལྕི་བ་དང་། །འཇམ་ཐང་གཏང་ཞིང་གཏར་གས་བཅོས། །དཔྱི་དང་དཀུ་ལྟོང་མཁལ་རྩ་ཆོད། །རྩ་ཁར་མེ་བཙའ་བསྲེག་པ་དང་། །གཏར་ཁ་ལོང་བུའི་ཕྱི་གྲ་གདབ། །ལོང་གི་ལྟེ་བ་ཕན་ཚུན་ཟུར། །ལོང་གི་རྩ་དག་ཆོད་པ་ན། །མེ་གདབ་བསིལ་ཐང་གཏང་བར་བྱ། །རྒྱུ་སྨད་རྒྱུ་མའི་རྩ་ཆོད་ན། །ལུག་པ་དག་ནི་ཉེན་ཆེ་སྟེ། །ལྔ་བདུན་དག་ན་འཆི་བར་འགྱུར། །སྤུ་ལྟག་སྐྱེ་གནས་རྩ་ཆོད་ན། །ཁུ་བ་ལུག་དང་ཤེད་ཆུང་བ་འོ། །སྡིག་པ་དག་དང་རྒྱ་ཚྭ་དང་། །སུག་སྨེལ་དོམ་མཁྲིས་མཆོག་ཏུ་འོ། །རྒྱལ་པོ་བཙུན་མོ་དག་དང་ནི། །བུ་རམ་དག་དང་ལྡེ་གུ་གཏང་། །རྒྱུ་སྨད་དག་ལ་འོལ་སྐོལ་གཏང་། །སྟོད་སྨད་ལྕག་ཏུ་གཞུག་པར་བྱ། །བཞག་ཤ་ཤོར་ན་བཙག་དང་ནི། །སྤོད་ནག་དག་ནི་ཤེས་པ་འོ། །རྟ་ཤ་བཤུལ་ཤ་ཆུ་བ་དག །སློ་ལུམས་སྦང་ལུམས་བྱ་བ་འོ། །མཁལ་ཚིལ་དག་ལ་མར་ཚིལ་ཏེ། །སྨད་དུ་ཕལ་ཆེར་མར་ཚིལ་
302. གཏང་། །ཕྱི་ཡི་ཤ་ལ་ལུམས་དག་གཏང་། །ཕུག་ལ་དར་ཐེམ་བསྲིང་བར་བྱ། །སྟོད་ཀྱི་ཁྲག་རྣག་སྐེམ་པ་ལ། །བྲག་ཞུན་སྦྱར་བ་ཤིན་ཏུ་བསྔགས། །སྨད་དུ་སྔོ་ནི་དརྱ་ཀན། །གཅིག་ཐུབ་ཤིན་ཏུ་བསྔགས་པ་སྟེ། །ལོག་ན་གཉིས་ཀ་གཏང་བ་སྟེ། །ཟླ་བའི་ཟིལ་པ་དག་དང་ནི། །ཉི་མའི་འོད་ཟེེར་དག་གིས་བཞུ། །སྒྲ་གཅན་དག་གི་ནུས་པ་བཅོམ། །ཀ་ར་དག་དང་སྦྱར་ལ་གཏང་། །ཡང་ན་ནམ་མཁའ་དག་དང་ནི། །ས་དང་སྦྱར་ཏེ་མེ་ཉིའི་བཅོམ། །ཐལ་བ་གསང་དང་སྦྱར་བ་ཡི། །སྟོད་ཀྱི་ཆུ་སེར་རྣག་ཁྲག་སྐེམ། །ལྷ་ཡི་བུ་མོ་རྣམ་པ་གཉིས། །བཞུ་བ་དག་གི་ཁུ་བ་དང་། །སྲིན་པོ་ལྕགས་ཕྱེ་སྟར་བུ་དང་། །བསེ་རུ་དོམ་མཁྲིས་སྦྱར་བ་ཡིས། །བསེ་རུ་སྟོད་ཀྱི་ནད་རྣམས་སྐེམ། །ལྷ་ཡི་བུ་མོའི་ཁུ་བ་དང་། ཐ་ཀར་རྡོ་རྗེ་པ་ཏོ་ལ། །ནིམ་པ་ལྕེ་པོག་དཀར་པོ་དང་། །ཁྲོ་ཆུ་དག་དང་སྦྱར་བ་ཡིིས། །སྦྲང་རྩི་དག་དང་སྦྱར་ལ་གཏང་། །ཤ་དང་སྔོ་དག་གཅད་པར་བྱ། །ཞུན་མར་སྦྲང་ངམ་བུ་རམ་གཏང་། །ཞོ་བཙོས་སྐོམ་ནི་མཆོག་ཏུ་འོ། །རྣག་འབྱམས་བཤལ་ནི་གཏང་བར་བྱ། །མ་ནུའི་ཐང་དང་འབྲས་བུ་གསུམ། །རྩ་སྦྱོང་ཤེད་དང་སྦྱར་ཀ་གཏང་། །ཁྲོ་ཆུ་དཔའ་བོ་གཏང་བར་བྱ། །སོ་མ་རཱ་ཛ་ལས་བྱང་ཁོག་རྩའི་དཔྱད་དང་སྨན་གྱི་ལེའུ་སྟེ་བརྒྱ་དང་དགུ་པའོ།། །། དེ་ནས་དཔྱད་ཀྱི་རྫུ་འཕྲུལ་བསྟན། །བསྲེག་པ་དང་ནི་རྫུ་འཕྲུལ་ལོ། །གཏར་བ་དག་ལ་བཅད་པ་དང་། །དབུག་དང་གཏར་བ་གསུམ་དུ་འདོད། །འབྲས་དང་ཤ་སྙོམ་དག་ལ་ནི། །བཅད་པ་འཁོར་མིག་མནན་ནས་ནི། །གསོན་གཤིན་ཤ་རྣམས་གཅད་པར་བྱ། །དང་པོ་ར་དུག་རེ་ལྕག་པ། །ཐར་ནུ་ཨ་ས་རོན་དང་ནི། །ཆུ་ཆུང་རྩ་བ་ལང་ཏང་ཙེ། །རི་ཤོ་ཀྱི་ལྕེ་བས་དུགས་བྱ། །ཤ་དང་རྩ་རྣམས་བསྲུལ་བས་ནི། །དེ་ནས་གཅད་པར་བྱ་བ་འོ། །གཅད་པ་ཅི་ལྟར་རིག་པས་དཔྱད། །ཐ་མ་ལྕགས་ཀྱིས་ཁ་ཟིན་བསྲེག །བྲང་རུས་ལ་སོགས་བསྲེགས་ནས
303. ནི། །རུས་པ་བརྡར་བས་བྱ་བ་འོ། །དབུག་པ་སྐྲངས་པ་འདུལ་བའི་མཆོག །ལྷ་བ་སྙི་ལ་མར་ནག་དང་། །ཡང་ན་སྦང་མ་སྦྱར་བའི་ནན། །རུལ་བ་ཐུལ་ནས་དབུག་པར་བྱ། །གཏིང་སླེབས་པགས་པ་ཁ་བསྐྱེད་དོ། །གཏར་བ་དང་པོ་ཐང་གིས་གདུལ། །བསྟེན་ནི་དར་མ་དག་ལ་བསྟེན། །རྒས་དང་བུས་པ་གཏར་བ་ནི། །དུས་ཚོད་སྔ་དྲོ་དག་ལ་ཤིས། །ནད་ནི་ཚ་གྲང་ཕྱེད་པ་ཡིས། །གྲང་བ་དག་ལ་གཏར་མི་བྱ། །ཚད་པ་དག་ལ་གཏར་བ་སྟེ། །མ་ཞུ་གསར་ཞུགས་སྐྲངས་པ་ལ། །གཏར་བ་མཆོག་ཏུ་མ་བསྔགས་སོ། །ཚད་པ་མ་སྨིན་སར་བ་ལ། །གཏར་བ་དག་ནི་སྤང་བར་བྱ། །གདབ་ཐབས་བུད་མེད་སྟོད་ནས་གདབ། །སྐྱེས་པ་དག་ལ་མས་ཀྱིས་གདབ། །གནས་ནི་གོ་རིམས་མ་ནོར་བར། །སྟོད་གཟེར་རྩེའུ་ཆུང་རེངས་པ་དང་། །གཞུང་རེངས་ཚད་པ་རྒྱས་པ་ལ། །རྩེའུ་ཆུང་དག་ནི་གདབ་པར་བྱ། །གློ་འཁྲུགས་ཚད་པ་བྱུང་བ་དང་། །ནུ་མཆིན་གཟེར་དང་བྲང་དུ་གཟེར། །གློ་བའི་ཨ་སོ་གདབ་པར་བྱ། །སོག་འདབ་གཟེར་ན་ཟུར་རྩ་ནི། །གཏར་བ་བྱ་བ་ཁོ་ན་སྟེ། །ལྷེན་སྣ་ཕོ་བ་གཟེར་བ་ན། །ཕོ་བའི་སྣོད་བཞི་གཏར་བར་བྱ། །རྩིབ་ཐུང་གཟེར་བ་དག་ལ་ནི། །མཆིན་པའི་རུ་ཐུང་གཏར་བར་བྱ། །རྩ་ཡི་ཆུ་བོ་དག་ལས་ནི། །ཆུ་བྲན་དྲུག་ཏུ་གྱེས་པ་ནི། །སྲོག་རྩའི་ཆུ་བོ་སྒལ་པ་ནའོ། །དེ་ལ་རྩ་བྲན་དྲུག་པོ་ནི། །རྩེའུ་ཆུང་རཏྣ་ཨ་སོ་ལོང། །གཉིས་པོ་གསུམ་དང་དྲུག་ཏུ་འོ། །སྲོག་པ་རྩ་བའི་རྩ་དག་ལས། །ནམ་ཚོང་བུ་ག་གཉིས་སུ་གྱེས། །རྩེའུ་ཆུང་རྣ་བའི་ངོས་སུ་སྟེ། །དེ་ལས་ཕྱོགས་བཞིར་གྱེས་པ་ནི། །སྨིན་དབྲག་གཉིས་སུ་འདུས་པ་འོ། །སྤྱི་བོ་ཁོང་འདུས་བདུད་རྩ་འོ། །དེ་ནས་མགོ་ལ་ནད་ཀྱི་རླངས། །འོང་བས་དང་པོ་སྟོད་རྩ་ནི། །རྩེའུ་ཆུང་རྩེའུ་འདྲ་རྩེའུ་ནག་གསུམ། །བཏབ་ན་གློ་སྙིང་ཚད་པ་སེལ། །སྟེང་སྒོ་ཆེན་པོ་གདབ་པར་བྱ། །རྒྱབ་དང་རྩ་ནི་བཞི་པ་འོ། །རྐེད་པ་མན་ཆད་མར་ལ་དྲངས། །བརླ་ཡི་རྩ་བོ་ཆེ་གཏར་ཏེ། །པུས་མོའི་ནང་མཆན་ཆུ་བའི་རྩར། །རྟིང་ཆུ་བ་ནས་མཛུབ་གང་ན། །
304. མཁལ་མའི་བྱིན་གཞུག་གཏར་བ་ཡིས། །མཁལ་རྩ་འགྲམས་དང་ཆུ་སེར་བབས། །ལོང་གི་ཕྱི་གྲ་ཡོབ་ཆེན་གོང། །ལྒང་ཕུགས་མཁལ་མའི་རྩ་གཏར་ན། །སྣད་འགྲམས་གྲུམ་བུའི་ནད་ལ་འོ། །ཡོབ་ཆེན་གོང་གི་ཆུ་བ་ནི། །ཁ་དབྲག་རྟིང་ཆུའི་འཕར་རྩ་འོ། །དེ་གཏར་བ་ནི་གནོད་པར་འགྱུར། །སྒྲོག་རུས་སོག་པའི་བར་ནས་ནི། །དཔུང་པའི་འགོ་དང་མཆན་ཁུང་དང། །པུས་མོ་འོག་ཏུ་གྱེས་པ་སྟེ། །གང་དུ་བྱུང་བ་ཁ་དབྲག་ནི། །ནང་ན་ཨ་སོ་ལི་ཀ་དང་། ཟུར་ན་གློ་བའི་ཟུར་རྩ་འོ། །ཐེམ་གོང་གློ་བའི་སྐྱོར་གོང་ངོ་། །དཔུང་པ་ནས་བྱུང་གྲུ་མོ་རུ། །གྱེས་པ་རྒྱབ་ཏུ་གྱེས་པ་འོ། །རུ་ཐུང་རྩ་དཀྱིལ་དུ་འཁྱིལ་ནི། །སྣོད་ཀྱི་རྩ་དེ་མཁྲིས་པ་ནི། །དེ་འོག་མཆིན་པ་གཤའ་རེངས་སོ། །ཨ་སོ་སྣོད་བཞི་བར་སྒོ་སྟེ། །རྩ་བོ་ཆེ་ནི་ཁྲག་མཚོ་འོ། །བརླ་རྩ་སྙིང་རྩ་གཏར་མི་བྱ། །མགོ་ལ་དཔྲལ་བའི་སྐྲ་མཚམས་ནས། །སོར་གཉིས་ཀླད་ནད་གཟེར་ལ་ཕན། །མིག་སེར་དག་ལ་གསེར་མདུང་གཏར། དབུགས་ཐུང་ལྕེ་ཐུང་ལྕེ་ལྐུགས་ན། །ལྕེ་ཡི་ར་མ་ལུག་གཏར་རོ། །ཁ་སྣ་དག་ནས་ཁྲག་འོང་ན། །རྩེའུ་ཆུང་དག་ནི་གདབ་པར་བྱ། །མཆུ་དང་པུས་མོ་དག་ན་ནི། །མཆེར་རྩ་ཁྱུད་མོ་གདབ་པར་བྱ། །སྦོ་དང་འཁྲོག་དང་དྲི་མ་སྡོམ། །སྒྲོག་རུས་དག་ནས་སོག་འདབ་ན། །དཔུང་པའི་ཟུར་གྱི་རྩ་གདབ་བྱ། །ཐལ་གོང་ན་དང་རྣ་བ་འུར། སྐྱོར་གོང་དག་ནི་གདབ་པར་བྱ། །མིག་རྩ་མཆི་མ་འོང་བ་དང་། །མཆིན་པའི་རུ་ཐུང་གཏར་བར་བྱ། །སྲོག་པ་རྩ་ལས་གྱེས་པ་ནི། །དཔྱི་མིག་དག་ནས་མར་ལ་སོང་། །བརླ་ཡི་རྩ་བོ་ཆེ་དག་སྟེ། །སྐེད་པ་མན་ཆད་དྲང་བར་བྱ། །སྒྱིད་ཁུང་དག་ན་བྱ་རོག་སྡེར། །མཆིན་དྲི་དག་ལས་གདབ་པར་བྱ། །འཁྲུ་བ་མ་ཆོད་དག་ལ་གདབ། །ཟླ་མཚན་རྟག་ཏུ་འཛག་པ་ལ། །ཡོབ་ཆེན་གོང་གི་རྩ་གདབ་སྟེ། །མཚོན་ཆའི་མཚན་ཉིད་བསྟན་པ་ནི། །ལྕགས་ཀྱི་རྡོ་བ་མཉེན་འཇམ་པའི། །གཙགས་བུ་སོར་ནི་བཅུ་གཉིས་པ། །ལྕགས་ཀྱི་དཔལ་ནི་སོར་དྲུག་སྟེ། །ཡུ་བ་དག་ལ་སོར་དྲུག་གོ །ཏདྱ་ཐཱ།
305. ཨོཾ་བི་ཤ་དེ་བི་ཤད་དེ། མུ་ནེ་ཧཱུཾ། ཙག་ཤུ་ཙག་ཤུ་སྭཱ་ཧཱ། །ཞེས་པས་ལན་བདུན་གདབ་བོ། །སོ་མ་རཱ་ཛ་ལས་གཏར་ཀའི་ལེའུ་སྟེ་བརྒྱ་དང་བཅུ་པའོ།། །།དེ་ནས་མེ་བཙའི་དཔྱད་དག་ནི། །རྟེན་ནི་རྒས་དང་བུས་པ་ཡི། །གཞི་ནི་གྲང་བ་བབས་དང་ནི། །གདབ་པ་ཡི་ནི་གནས་དག་གོ །ཡན་ལག་དང་པོ་མགོ་ལ་དམིག །བསུ་ནི་ཉི་ཤུ་རྩ་གསུམ་སྟེ། །རྣམ་པ་གཉིས་སུ་གསུམ་གསུམ་དྲུག །སྤྱི་བོར་ལྔ་དང་ལྟག་པར་ལྔ། །མཚོགས་མར་ལྔ་དང་ལྟག་ཁུང་དུ། །ཁྱད་པར་དུ་ནི་གཙུག་ཏུ་འཇལ། །རླུང་དང་སྙིང་མི་དྲན་པ་དང་། །བད་ཀན་མིག་མི་གསལ་བ་དང། །སྣ་ཁྲག་མི་ཆོད་པ་ལ་ཕན། །མཚོགས་མ་ཡི་ནི་སྐྲ་མཚམས་ནི། །སོར་བཞི་ན་འོ་ཀླད་པ་ན། །ཀླད་པ་རྗེད་ངས་མགོ་བོ་འཁོར། །སོར་བདུན་ན་ནི་འདུས་སོ་དང་། །སྣ་འགགས་སྣབས་མང་དག་ལ་ཕན། །སྐྲ་དག་ཡོད་མེད་མཚམས་གདབ་ན། །མིག་ནི་རབ་རིབ་དག་དང་ཡང་། །རིམས་ཀྱིས་མྱོས་པ་དག་ལ་ཕན། །མིག་གི་འབྲས་བུ་ཐད་ཀ་ནས། །སྐྲ་མཚམས་དག་ནས་ཐུར་ཚོན་གང་། །གདབ་ན་མིག་འཚག་པ་ལ་ཕན། །སྨིན་མའི་བར་དུ་བཏབ་པ་ན། །མིག་སེར་དང་ནི་ཤ་སེར་དང་། །སྣ་ཁྲག་མི་ཆོད་པ་ལ་ཕན། །དེ་ལྟར་ཤོང་མོ་བཏབ་ན་ཡང་། །མིག་ཟུར་ཚོན་གང་ཕྱིར་བཅལ་བ། །མགུལ་བ་དག་ཏུ་གདབ་པ་ན། །མིག་འཚག་པ་དང་སྙིང་མི་དྲན། །རྣ་བའི་བུག་པའི་ཐད་ཀ་ནས། །སོ་ན་རྣ་བ་འུར་ལ་ཕན། །རྣ་བའི་རྩེ་མོའི་ཐད་ཀར་བཏབ། །གཉའ་རེངས་རྩེའུ་ཆུང་རེངས་ལ་ཕན། །རྣ་བ་དག་གི་བུག་པ་ནས། །ཚོན་ཕྱེད་དག་ཏུ་བཏབ་པ་ན། །ཁ་ཡོ་འབྱེད་མི་ཤེས་པ་དང་། །རྨེན་བུ་ཡོད་པ་དག་ལ་ཕན། །རྣ་བ་གཡས་གཡོན་སྐྲ་མཚམས་སུ། །བཏབ་ན་གཉའ་བ་ན་བ་དང་། །ཀླད་པ་ན་དང་རང་འགྱེལ་འགྲོ །རྣ་མདུན་ཟ་འགྲམ་རུས་པ་ལ། །བཏབ་ན་འོན་དང་ཁ་འབྱེད་མི་ཤེས་དང་། །ཁ་མིག་ཡོན་པོ་དག་ལ་ཕན། །རྣ་བའི་ཙོག་ཙོག་པོར་བཏབ་ན། །སྙིང་མི་དྲན་དང་སྨྲ་མི་ཤེས།
306. ཁ་འགྲམ་སོར་རེའི་སོར་བཏབ་ན། །ཁ་མིག་ཡོན་པོ་དག་ལ་ཕན། །དེ་ནས་ཅུང་ཙམ་མས་བཏབ་ན། །ཁ་ཁ་ལྕེ་རྩ་སྐྲངས་ལ་ཕན། །མཆུ་ཡི་འོག་ཏུ་བཏབ་པ་ན། །དྲན་པ་མི་གསལ་བླ་བ་དང་། །སྐྱུགས་པ་དག་ལ་ཕན་པ་འོ། །ཡ་མཆུའི་གཤོང་བུར་བཏབ་ཀྱང་བཏུབ། །ཨོས་ཀོའི་གཤོང་བུར་བཏབ་པ་ན། །ལྕེ་སྐྲངས་སྨྲ་མི་ཤེས་ལ་ཕན། །ལྟག་པའི་རུས་པ་འབུར་པ་ན། །གྱེན་ལ་ཚོན་གང་བཅལ་བར་གདབ། །སྣ་འགགས་མིག་མི་གསལ་བ་དང་། །དེ་ཡི་གཡས་གཡོན་ཚོན་དོར་བཏབ། །ཀླད་པའི་ནད་དང་མིག་ནད་སེལ། །ལྟག་པའི་བདུད་སྒོར་བཏབ་པ་ན། །རིམས་དང་ཚ་བས་ཟིན་ལ་ཕན། །སྙིང་མི་དྲན་དང་ལུས་སྦྲིད་དང་། །མིག་སེར་མགོ་གདོང་འཁོར་བ་དང་། །བླ་བ་དག་ལ་མཆོག་ཏུ་འོ། །མཆུ་ཡི་ཕན་ཚུན་གཉིས་དག་གིས། །ཕན་ཚུན་གཤོང་བུར་བཏབ་པ་ན། །གཉའ་བ་འགྱུར་མི་ཤེས་པ་དང་། །བཤུལ་པ་རེངས་པ་དག་ལ་འོ། །རྣ་བའི་ཕྱི་མཆན་རྩ་འགུལ་བར། །བཏབ་ན་མགོ་ཡི་ནད་དག་སེལ། །ཚིགས་པ་གསུམ་པའི་ཁ་གསུམ་དུ། །བཏབ་ན་རྐང་པ་དག་ལ་མཆོག་ཏུ་སྟེ། །ཚད་རྙིང་རུས་པ་ལ་ཞེན་དང་། །ཁྲག་རྒྱས་དག་ལ་ཤིན་ཏུ་ཕན། །ལྦ་བ་བྱུང་དང་སྟོད་ལྕི་དང་། །ནད་གསུམ་དག་ལ་ཕན་པ་འོ། །ཚིགས་པ་གཉིས་པ་ཁ་གསུམ་བསྲེག །ཁོང་དུ་ཚད་པ་ལྷུང་བ་དང་། །དབུགས་ཐུང་རྔུལ་ག་སྙི་བ་དང་། །རོ་རྒྱབ་ན་དང་སྟོད་མི་བདེ། །དང་ག་མི་བདེ་རིམས་དག་དང་། །རླུང་ནད་ཞི་བར་བྱེད་པ་འོ། །ཚིགས་པ་གསུམ་པ་ཁ་གསུམ་དུ། །བཏབ་ན་བད་ཀན་རྒྱས་པ་དང་། །སྣ་སུབས་ལྕེ་དག་སྐམ་པ་དང་། །བད་ཀན་རྒྱས་པ་ཞི་བར་བྱེད། །ཚིགས་པ་བཞི་པ་ཁ་གསུམ་དུ། །བཏབ་ན་ཟས་རོ་མི་ཚོར་དང་། །གློ་ནད་སྟོད་གཟེར་ཚད་རྙིངས་དང་། །ལྡང་དུབ་ཚ་བ་ཆེ་ལ་ཕན། །ཚིགས་པ་ལྔ་པ་གློ་བ་ལ། །གསང་དུ་མེ་བཙའ་ཁ་གསུམ་བསྲེག །གློ་ངར་ཁྲག་དག་འོང་བ་དང་། རིམས་ནད་འཐིབས་པོས་ཐེབས་པ་དང་། །སྨྱོ་དང་རྒྱབ་གཟེར་རྐང་ལག་འདར། །སྐྱུག་དང་སྐྱུག་བྲོ་སེལ་བར་བྱེད། །དྲུག་པ་སྙིང་
307. གསང་ཁ་གསུམ་བསྲེག །སྙིང་འདར་དྲན་པ་མི་གསལ་དང་། །སྙིང་འཛག་རུང་བའི་ནད་དག་སེལ། །སྟོད་རྒྱས་ཟས་མི་ཞིམ་པ་སེལ། །བདུན་པ་སྲོག་རྩའི་གསང་ལ་ནི། །ཁ་གསུམ་དག་ཏུ་བཏབ་ན་ནི། །འབོག་དང་བརྗེེད་ངས་པ་དང་ནི། །ཁོང་ལྕི་ལུས་ལ་འབྲུག་པ་འོ། །སྙིང་དུ་ཆུ་སེར་མགོ་ལྕི་དང་། །སྲོག་པའི་རྩ་ཡི་ནད་ལ་ཕན། །བརྒྱད་པ་མཆིན་དྲི་དག་གི་གསང་། །ཁ་གསུམ་དག་ཏུ་བསྲེག་པ་ན། །རྩིབ་ཐུང་ཟུར་དང་ཁོང་བསྡམས་དང་། །མཆིན་དྲིར་བད་ཀན་ཞུཊ་པ་དང་། །མཆིན་དྲི་འཁོར་བ་སེལ་བ་འོ། །དགུ་པ་མཆིན་གསང་དག་ལ་ནི། །ཁ་གསུམ་དག་ཏུ་བཏབ་པ་ན། །མཆིན་པ་སྟོངས་པ་ཞུགས་པ་དང་། །ཆུ་ཚན་སྐྱུགས་དང་རླུང་ཞུགས་དང་། །ཕྱེམ་རེད་སྦོ་དང་ཁོང་གྲང་དང་། །མར་ལ་ཁྲག་ཏུ་འཇིག་ལ་ཕན། །བཅུ་པ་མཁྲིས་པའི་གསང་ལ་ནི། །བཏབ་པར་བྱ་བ་མ་ཡིན་ཏེ། །མཁྲིས་པ་རྒྱས་ན་གདབ་པར་བྱ། །ལུས་ལྕི་ཁ་ཟས་མི་འཇུ་དང་། །འུར་འུར་ཕྱི་ས་འགགས་པ་དང་། །ཤ་གནག་པ་དང་སེར་བ་དང་། །ཁ་སྣར་ཆུ་སེར་འཛག་པ་དང་། །ཀླད་ནད་མིག་མི་མཐོང་ལ་ཕན། །བཅུ་གཅིག་མཁྲིས་རྩ་ཁ་གསུམ་དུ། །བཏབ་ན་འཁྲོག་ཅིང་སྒྲེགས་པ་དང་། །ངོ་གདོང་དཀར་ལ་ཟས་མི་འཇུ། །སྦོ་བ་དག་ལ་ཕན་པ་འོ། །བཅུ་གཉིས་ཕོ་བའི་གསང་དག་ལ། །ཁ་གསུམ་དག་ཏུ་བསྲེག་པ་ན། །སྐྱུགས་དང་ཕོ་བ་ལྕི་བ་དང་། །ཕོ་བའི་ནད་རྣམས་ཞི་བར་འགྱུར། །བཅུ་གསུམ་བསམ་སེའུ་རྩ་ལ་ནི། །ཁ་གསུམ་དག་ཏུ་བཏབ་ནས་ནི། །ནད་ཀུན་ཞི་བར་བྱེད་པ་སྟེ། །བུད་མེད་བཏབ་ན་ཤ་བཞུ་འོ། །བཅུ་བཞི་དག་ལ་ཁ་གསུམ་དུ། །བཏབ་ན་མཁལ་ཚིལ་འཁྱགས་པ་དང་། །རྐེད་པ་ན་ཞིང་ཆུ་སྲི་དང་། །ཕོ་མཚན་མོ་མཚན་སྐྲངས་པ་དང་། །ཁོང་ལྕི་འགྲོ་མི་ནུས་པ་དང་། །ཕོ་མོ་ཕྲད་པ་ལྡང་མི་ནུས། ཕྱི་ས་རླུགས་པ་དག་ལ་ཕན། །བཅོ་ལྔ་ཁ་གསུམ་བཏབ་ན་ནི། །མཁལ་མའི་འབྲས་བུ་དག་ཡོད་དེ། །སྐྱེས་པ་དག་ལ་གདབ་པར་བྱ། །བཅུ་དྲུག་པ་ནི་ལོང་གི་གསང་། །ཁ་གསུམ་དག་ཏུ་བཏབ་པ་ནི། །དྲི་མ་སྡོམ་པ་
308. སྦོ་བ་དང་། །གཞང་ཁ་ལུག་དང་འཁྲུ་བ་དང་། །ལངས་ན་རྐེད་པ་ན་བ་དང་། །རྐེད་པ་ན་དང་ཟས་མི་འཇུ། །སྦོ་དང་ལོང་འཁྲོག་དག་ལ་ཕན། །བཅུ་བདུན་པ་ནི་རྒྱུ་མའི་གསང་། །ཁ་གསུམ་དག་ཏུ་ཚད་རྙིངས་དང་། །བེ་སྣབས་འཁྲུ་དང་ཁོང་སྐྲན་དང་། །ཀར་ཀར་ན་དང་དབུགས་ཐུང་དང་། །རེས་འགའ་ཆུ་ནི་སྲི་བ་དང་། །འཁྲུ་ནད་ཅན་ལ་མཆོག་ཏུ་སྟེ། །བཅོ་བརྒྱད་ལྒང་པའི་གསང་དག་ལ། །ཁ་གསུམ་དག་ཏུ་བཏབ་པ་ནི། །ཆུ་ཁ་སྙི་དང་ཆུ་ཚན་འོང་། །ཕོ་མཚན་འགྲེང་ཞིང་སྐྲངས་པ་ལ། །འདོད་ཆགས་སྐྱེས་པ་རུས་ཤིང་སྐྱུར། །ཟླ་མཚན་འཛག་པས་ལྟེ་བའི་འོག །འཁྱིལ་ནས་སྐྲངས་ཤིང་ན་བ་དང་། །བུ་བཅས་རླུང་ཞུགས་པ་ལ་ཕན། །ཆུ་སོ་རྐེད་པ་ན་བ་དང་། །བཅུ་དགུ་པ་ལ་བཏབ་པ་ན། །ཕྱི་ས་སྐམ་དང་རྐང་ལག་རེངས། །འགྲོ་མི་ནུས་དང་དབུགས་ཐུང་དང་། །ཡ་མཆུ་མ་མཆུ་འབྱར་བ་དང་། །ཉམ་ཆུང་ཁྲག་ཏུ་འཁྲུ་ལ་ཕན། །ཉི་ཤུ་པ་ལ་བཏབ་པ་ན། །ཚད་པ་རྙིངས་དང་གཅིན་ཚ་དང་། །སྨད་མི་ཐེག་པ་ཁྲག་འོང་དང་། །ཚིལ་ནག་འབྱུང་བ་དག་ལ་ཕན། །ཉི་ཤུ་གཅིག་ལ་བཏབ་པ་ན། །རྐེད་པ་ན་དང་དཔྱི་མིག་ཟུག །འཁྲུ་དང་དབུགས་ཐུང་རླུང་ནད་ཀྱིས། །སྐད་མི་ཕྱིན་པ་དག་ལ་འོ། །ཉི་ཤུ་གཉིས་ལ་བཏབ་པ་ན། །ཚད་པ་རྙིངས་དང་མཆིན་ཚད་དང་། །རླུང་ནད་དྲག་པོ་དག་དང་ནི། །ཕྱེན་དང་བཤང་བ་འགགས་ལ་ཕན། །དྲི་མའི་བུ་ག་དག་ལ་ནི། །རྐེད་པ་འཕྱེས་དང་འཁྲུ་བ་དང་། །བླ་ཅོལ་སྨྲ་བ་དག་ལ་འོ། །ནང་དུ་བཏབ་པ་འདི་དག་གོ །སྒྲོག་རུས་དག་ནས་སོར་བཞི་བཅལ། །སྐེ་ལ་བཏབ་ན་གློ་ཁྲག་དང་། །ལུད་པ་མི་ཆོད་པ་ལ་ཕན། །སྙིང་ཁུང་དག་ལ་བཏབ་པ་ན། སྐྱིགས་བུ་མི་ཆོད་པ་ལ་ཕན། །སྒྲོག་མདོ་ཡི་ནི་རུས་པ་ལ། །ཙོག་ཙོག་པོ་རུ་བཏབ་པ་ན། །ལུས་ཀྱི་རྨ་དག་འབྲས་ཐབས་ཏེ། །རྨ་དག་སོས་སུ་མི་བཏུབ་དང་། །རླུང་གི་རུས་པ་ན་བ་ལ། །སྒྲོག་རུས་དག་གི་གོང་དག་གི །གཤོང་བུ་དག་ཏུ་བཏབ་པ་ན། །གློ་ལུ་བྲང་དུ་ཟུག་པ་དང་། །གློ་སྐམ་ལུ་བ་དག་ལ་ཕན། །
309. སྐེ་ཡི་ལྟོང་ལྟོང་འབུར་བཏབ་ན། །སྐེ་འགགས་རླུང་རྩ་བད་ཀན་སྐྱེ། །བད་ཀན་སྐྱ་ལྡར་དག་ལ་ཕན། །དེ་ནས་ཐུར་ཚོན་ཕྱེད་དང་དོ། །བཅལ་བ་བྱ་རོོག་མིག་དང་སྟེ། །དེ་ལ་ཁ་གསུམ་བཏབ་པ་ན། །ཁྲག་གི་ཚད་པ་སྐྱེས་པ་དང་། །དབུཊ་ཐུང་བ་ལ་མཆོག་ཏུ་འོ། །དེ་ནས་ཕྱེད་དང་དོ་བཅལ་ན། །གློ་གསང་བར་མ་ཁ་གསུམ་དུ། །བཏབ་ན་ཁྲག་རྣག་མནམ་པ་དང་། །ཚད་སྐྱེས་དང་ག་ཟིན་པ་དང་། །ནུས་པ་བྲང་ནད་གློ་འཕར་དང་། །འབུད་པ་ལུ་བ་དག་ལ་ཕན། །དེ་ནས་ཡང་ནི་དེ་བཞིན་དུ། །བཅལ་བ་ཁ་གསུམ་བཏབ་པ་ན། །གློག་གསང་ཆུང་ངུ་ཞེས་བྱ་སྟེ། །གློ་ནད་ཚ་གྲང་ཀུན་ལ་ཕན། །ནུ་མའི་བར་ནས་ཁ་གསུམ་དུ། །བཏབ་ན་སྙིང་གསང་ཆེན་པོ་སྟེ། །སྙིང་འདར་ཟས་དང་རུང་བ་དང་། །མི་དགའ་ལྟོ་རུ་ལྡང་བ་དང་། །སྙིང་གི་འདར་ནད་ཞི་བར་བྱེད། །དེ་ནས་ཐུར་ཚོན་གང་བཅལ་བ། །བཏབ་པས་གཡས་གཡོན་གཟེར་ཟུག་དང་། །འཇོམས་པ་ཉིད་ཀྱང་དེ་བཞིན་ནོ། །ལྷེན་སྣའི་ལྟག་ཏུ་བཏབ་པ་ན། །གཡས་དང་གཡོན་དུ་མཚོོན་ཕྱེད་ན། །དེ་རུ་བཏབ་ན་བད་ཀན་གྱི། །གསང་དུ་བཏབ་པ་བད་ཀན་ཞི། །བྲང་ཚ་བ་དང་ཁ་རུ་སྐྱུར། །སྐྱུག་པ་དང་ནི་སྒྲེགས་པ་དང་། །སྟོད་རྒྱས་དབུགས་ཀྱིས་གང་ལ་ཕན། །ལྷེན་སྣ་ཁ་གསུམ་བཏབ་པ་ན། །བད་ཀན་དག་གི་མཚོ་ཡིན་ཏེ། །སྟོད་རྒྱས་ཟས་མི་འཇུ་བ་དང་། །ལད་ལུད་མང་ཞིང་ཆམ་པ་དང་། །མཚོགས་མ་ལྕི་བ་དག་ལ་ཕན། །ལྷེན་སྣ་ཚོན་གང་ཁ་གསུམ་དུ། །བཏབ་པ་ཕོ་བ་དག་གི་གསང་། །འཁྲུ་དང་སྐྱུགས་དང་སྒྲེགས་པ་དང་། །ཟས་མི་འཇུ་བ་དག་ལ་ཕན། །དེ་ནས་ཚོན་གང་ཁ་གསུམ་དུ། །བཏབ་ན་མཆིན་པ་དག་གི་གསང་། །ཟས་ཟོས་མ་ཟོས་ཆུ་ཚན་སྐྱུག །ཕྱེམ་རེད་སྦོ་དང་ཁ་གདོང་སྐྲངས། །མཆིན་པ་འོར་དང་རྩིབ་ལོགས་ནི། །གསུད་སྒྲེགས་འོང་དང་རྨུགས་པ་སེལ། །དེ་ནས་གཡོན་དུ་ཐུར་གང་བཅལ། །མཆེར་པའི་གསང་དུ་བཏབ་པ་ན། །མཆེར་པའི་གསང་དང་དམུ་ལ་ཕན། །སྒྲེགས་དང་ཟས་མི་འཇུ་བ་དང་། །
310. མཆེར་སྦོས་འཁྲུ་བ་སེལ་བར་བྱེད། །རྩིབ་མ་རིང་པོ་གཡས་གཡོན་དུ། །བཏབ་ན་མཆེར་དང་མཆིན་པ་ཡི། །གསང་སྟེ་ཟས་མི་འཇུ་བ་དང་། །འཁྲུ་དང་ཟུག་གཟེར་ནང་རྣམས་སེལ། །ལྷེན་སྣ་དག་ནས་ཁ་གསུམ་དུ། །ཚོན་གསུམ་བཅལ་བར་བཏབ་པ་ན། །ཁོང་ལྕི་སྐྱུག་པ་དག་དང་ནི། །སྦོ་ཞིང་སྒྲེགས་པ་དག་ལ་ཕན། །ལྷེན་སྣ་ནས་ནི་ཚོན་བཞི་དག །བཅལ་བར་ཁ་གསུམ་བཏབ་པ་ན། །སྦོ་དང་གཟེར་བ་དག་དང་ནི། །ཟས་མི་འཇུ་བ་དག་ལ་ཕན། །ལྷེན་སྣ་ཚོན་ལྔ་དག་ཏུ་ནི། །ཁ་གསུམ་གདབ་པར་བྱ་བ་སྟེ། །མཁལ་རྐེད་ན་བ་དག་ལ་ནི། །བཤལ་བ་དག་ལ་ཕན་པར་འགྱུར། །ལྟེ་བའི་ཁུང་དུ་བཏབ་པ་ན། །བུད་མེད་ཟླ་མཚན་འཛག་པ་དང་། །མངལ་དུ་རླུང་ཞུགས་སྦོ་ལ་སྐྲངས། །དེ་ཡི་གཡས་གཡོན་ཚོན་རེ་གདབ། །སྦོ་དང་འཁྲོག་པའི་ནད་དག་ལ། །ལྟེ་བ་དག་ནས་ཚོན་དོར་གདབ། །སྦོ་དང་འཁྲུ་དང་འགྲོ་མི་ཤེས། །ལྟེ་བ་ནས་ནི་ཐུར་དོ་དང་། །ཚོན་གང་དག་ཏུ་བཏབ་པ་ན། །གློ་ནད་ལོང་ནད་སྐམ་ནད་དང་། །ཕོ་བ་ཆུ་ཚན་སྐྱུག་པ་དང་། །ལྟེ་ནས་ཚོན་དོ་ཁ་གསུམ་དུ། །བཏབ་པས་ཆུ་སོ་ན་ལ་ནི། །རླིག་པ་སྐྲངས་དང་ཟླ་མཚན་འཛག །འཁྲུ་བ་དག་ལ་ཕན་པ་འོ། །ལྟེ་བ་ནས་ནི་ཚོན་གསུམ་བཅལ། །ཁ་གསུམ་དག་ཏུ་བཏབ་པ་ན། །ཆུ་སྲི་བ་དང་རྟག་ཏུ་ནི། །ཟླ་མཚན་འཛག་པ་དག་ལ་ཕན། །བུ་མི་ཆགས་དང་འཆོར་བ་དང། ལྟེ་ནས་ཚོན་བཞི་དག་ཏུ་གདབ། །བུ་སྣོད་ན་དང་མཁལ་རྐེད་ནད། །ཆུ་ཡི་ནད་དུ་གྱུར་པ་དང་། །རྐང་ནད་དག་ལས་ཕན་པར་འགྱུར། །ཡང་ན་གཉེར་མ་རིང་པོ་ནས། །ཁ་གསུམ་དག་ཏུ་བཏབ་པ་ན། །ཁྲག་གི་ནད་དང་ཆུ་སེར་ནད། །མཁྲིས་པའི་ནད་དུ་གྱུར་པ་དང་། །འདུས་པའི་ཚད་པ་དག་ལ་ཕན། །རྨང་མཚམས་ཁ་གསུམ་བཏབ་པ་ན། །བེ་སྣབས་ལྦུ་བ་ཅན་དུ་འཁྲུ། དྲི་ཆུ་ཆུ་ཚན་དག་ལ་ཕན། །སྨད་གྱལ་འགྲོ་བ་དག་ལ་ཕན། །སྟུ་རྐུབ་བར་དུ་བཏབ་པ་ན། །འདར་དང་དྲན་པ་མྱོས་པ་དང་། །སྟོད་ལྕི་དབུགས་དག་ལྕི་བ་དང་། །ཕོ་མཚན་སྐྲངས་དང་ས་བོན་ལུག །ཟླ་
311. མཚན་འཛག་པ་ཞི་བར་བྱེད། །ཡན་ལག་རྣམས་དང་མིག་དང་ནི། །དཔུང་པའི་འགོ་ཡི་གཤོང་བུར་གདབ། །ཚིགས་པ་ན་བ་དག་ལ་ཕན། །ཕྱི་ལྟོ་ནང་ལྟོ་བཏབ་པ་ན། །ཚིགས་པ་འཁྲུལ་དང་འབོག་སྙམ་དང་། །དེ་ནས་ནང་གི་སྒྲོག་རུས་དང་། །ཕྱི་ཡི་མཆན་ཁུང་འོག་ཏུ་ནི། །གཉེར་མ་རིང་པོར་བཏབ་པ་ན། །སྟོད་ལྕི་ལག་པ་བཤལ་ལ་ཕན། །ཕྲག་པ་ཐལ་གོང་དག་ཏུ་གདབ། །གག་པ་ཅན་དང་ལྐོག་མའི་ནད། །ལྐོག་མ་སྐྲངས་དང་གློ་ཅན་དང་། །ལག་པ་མི་ཐེག་རོ་སྟོད་གཟེར། །སོག་པའི་དཀྱིལ་ནས་གཡས་གཡོན་དུ། །བཏབ་ན་གློ་འབྱར་སྔོ་བ་དང་། །བྲང་ན་གློ་ཡི་ནད་ལ་ཕན། །དཔུང་པའི་རྩ་ཡི་སྟེང་བཏབ་ན། །སྣ་ཁྲག་མི་ཆོད་པ་ལ་ཕན། །དཔུང་པ་ལག་ངར་རྩ་འགུལ་ལ། །བཏབ་ན་ལག་པ་ན་བ་དག་དང་ནི། བུད་མེད་རྩིབ་མ་ན་བ་དང་། །སྐྱེས་པའི་གློ་ནད་སེལ་བ་འོ། །གྲུ་མོ་ཁུག་ཏུ་བཏབ་པས་ན། །ཆུ་སེར་ཞུགས་པ་དག་ལ་ཕན། །གྲུ་མོ་གཞུ་མཆོག་ཁུག་བར་དུ། །བཏབ་པས་རུས་ནད་དག་ལ་ཕན། །མཁྲིག་མའི་བར་དང་ཆུ་བའི་བར། །དག་ཏུ་བཏབ་པར་གྱུར་པ་ན། །མཐོང་ན་ཉམ་ཆུང་རུས་པ་ཚ། །རིམས་ནི་སྐྱུག་པ་དག་ལ་ཕན། །དེ་ནི་གཉེར་མ་རིང་པོ་སྟེ། །ཁ་གསུམ་དག་ཏུ་བཏབ་པ་ན། །མ་མཆུ་སྐམ་དང་ཆུ་རྒྱུས་རེངས། །མཁྲིག་མའི་རུས་པ་ཙོག་ཙོག་ཏུ། །བཏབ་ན་འཛེར་པ་ཞི་བར་བྱེད། །མཐེ་བོང་མཛུབ་མོའི་བར་དག་ཏུ། །ཚོན་གང་བཅལ་བར་བཏབ་པ་ན། །རིམས་ཀྱི་ཚད་པ་ཞེན་པ་ན། །མིག་ནད་ཚད་པ་དག་ལ་འོ། །མཐེ་བོང་མཁྲིག་མའི་གཤོང་བུར་བཏབ། །ཀླད་པ་ན་དང་མིག་འཛག་སེལ། །མཐེའུ་ཆུང་སྲིན་ལག་བར་དུ་ནི། །ཚོན་ནི་ཕྱེད་དང་དོ་བཏབ་ན། །མིག་འབྲས་ན་དང་འཚག་པ་དང་། །མིག་ནད་དག་ལ་ཕན་པ་འོ། །རྐང་པ་ཡི་ནི་སྐྱིལ་ཀྲུང་བཅས། །ལུས་པོ་དྲང་དུ་བསྲངས་པ་ལས། །དཔྱི་མིག་མཇུག་ཐུང་ཆག་གང་བཅལ། །དེ་ནས་ཐད་ཀ་གཡས་གཡོན་དུ། །ཆག་གང་བཅལ་བར་བཏབ་པ་ན། །རྐང་བོལ་རྐེད་པ་ན་བ་སྟེ། །རུས་པ་འབུར་དང་བློ་ཡི་ལྡེབས། །གཤོང་གཤོང་
312. པོར་ནི་བཏབ་པ་ན། །ཁོང་དུ་ཆུ་སེར་ལྷུང་བ་དང་། །གྲང་བ་སྐྲན་དང་འོར་ལྷུང་དང་། །ལྷུང་བ་དག་ལ་ཕན་པར་འགྱུར། །རུས་པ་འབུར་འབུར་དག་ནས་ནི། །ཚོན་གསུམ་བཅལ་བར་བཏབ་པ་ན། །དེ་ལ་སོགས་པའི་རྐང་པའི་ནད། །ཐམས་ཅད་དེ་ཡིས་ཞི་བར་བྱེད། །སྒྱིད་ཁུང་གཉེར་མ་རིང་པོ་ནས། །མར་ལ་ཐུར་གང་བཅལ་བར་གདབ། །ཆུ་བ་འཁུམས་དང་བརྐྱང་མི་ཤེས། །གཞང་ན་ཤུ་བ་འོང་བ་དང་། །ཁྲག་འོང་པ་ལ་ཕན་པ་འོ། །ལོང་ནས་ཡར་ལ་ཐུར་གང་བཅལ། །དེ་རུ་བཏབ་ན་པུས་མོ་དག།།མན་ཆད་སྦྲིད་ཁོལ་སྐྲངས་པ་སེལ། །ཕྱིར་ལོག་གྱེན་ལ་ཐུར་གང་དུ། །བཏབ་ན་ཆུ་སེར་སྨད་ལྷུང་དང་། །རྐང་པ་ལྕི་དང་ལྐོག་ནད་སྐྲངས། །རྐང་པ་བསྐུམ་པའི་ཆུ་རྒྱུས་བར། །མེ་བཙའ་དག་ཀྱང་གདབ་པར་བྱ། །མིག་ཚིགས་ལོང་མོ་འབུར་ཙ་ན། །ཐུར་དུ་ཐུར་གང་བཅལ་བར་བྱ། །རུས་པ་རྗེ་ངར་རྐང་ལ་གདབ། །ཟླ་མཚན་དག་ནི་འཛག་པ་དང་། །ཇེ་རིད་ཇེ་རིད་འགྲོ་བ་འོ། །དེ་ནས་རྟིང་ཆུ་ཐུར་གང་ནས། །རྩ་འགུལ་བ་ལ་བཏབ་པ་ན། །ཟླ་མཚན་འཛག་དང་འཁྲུ་བ་དང་། །སྐྱུག་བྲོ་ལྐོག་མ་སྐྲངས་པ་སེལ། །ལངས་ཏེ་དྲང་པོར་བསྲངས་པ་ཡི། །ལག་པ་གུང་མོ་བརླ་ཡི་སྟེང་། །སོར་མོ་གར་སླེབས་རྨེན་དག་ལ། །མ་སོང་བར་བཏབ་རྐེད་པ་ཡི། །ནད་དང་སྨད་རྐང་ཁོལ་བ་དག །སྣག་པོ་ཆེ་ཡི་གཤོང་བུར་བཏབ། །རྐང་པ་རུས་པ་ཁོལ་བ་དང་། །རོ་སྟོད་དག་ནི་མི་ཐེག་དང། །སྨད་ཀྱི་ནད་ནི་ཞི་བར་བྱེད། །རྐང་བརྐྱང་ལྷ་ང་སོར་བཞི་ནས། །དེེ་རུ་བཏབ་པ་རྐང་པའི་ཤ།།སྐམ་དང་རྐེད་པ་ན་བ་དང་། །བུད་མེད་སྨད་དག་ན་བ་དང་། །བུ་ཆད་དག་ལ་ཕན་པ་འོ། །སྒྱིད་ཁུང་འཁུམས་ཏེ་གཉེར་མ་ནི། །རིང་ནས་ཚོན་ནི་ཕྱེད་དང་དོ། །བཏབ་ན་ཚིགས་ན་འགྲོ་མི་ཤེས། །ལྷ་ངའི་བྱ་རོག་མིག་གཉིས་སུ། །བཏབ་པས་ཕོ་གྲང་ཟས་མི་འཇུ། །མིག་རྡུལ་བྱིན་པ་ན་བ་སེལ། །ངར་གདོང་ཐུར་འགོ་རུས་པ་འབུར། །གཉིས་འོག་ཆུ་གསེབ་གཤོང་བུར་བཏབ། །རུས་པ་ཁོལ་དང་བྱིན་ཤ་འགྱུར། །པུས་མོ་
313. མན་ཆད་ན་ལ་ཕན། །ངར་གདོང་ཤུ་བ་ཁ་དབྲག་གི །སྙིང་རྩ་ཆེན་པོའི་སྟེང་གདབ་ན། །རྒྱུ་ནད་ཤ་སེར་མིག་སེར་དང་། །ཕོ་མཆིན་སྐྲངས་ཏེ་རླིག་པ་སྐྲངས། །འབྲས་བུ་ནང་དུ་འབྲོས་ལ་ཕན། །རྟིང་པའི་རུས་པ་འབུར་འབུར་ན། །ལྐོག་གི་གཤོང་བུར་བཏབ་པ་ན། །རྐང་དང་བྱིན་པ་དགབ་ཁུང་ནད། །མཐེ་བོང་མཛུབ་མོ་ནས་ནི་ཡར། །ཚོན་གང་བཅལ་བར་བཏབ་པ་ན། །ཆུ་སེར་འོང་དང་རྐང་པ་སྦྲིད། །གསུས་ཆེ་བ་དང་གཅིན་སྲི་བའོ། །དེ་ནས་ཚོན་ཕྱེད་བཅལ་བ་ན། །མཐིལ་གྲུམ་རྩུབ་དང་རླིག་སྐྲངས་ལ། །ཚོན་གསུམ་གྱེན་ལ་བཅལ་བར་ནི། །བཏབ་ན་ཁོང་ལྕི་རླིག་སྐྲངས་དང་། །སོར་མ་དགུག་པའི་མཐེབ་གཤོང་དུ། །བཏབ་ན་ཀླད་ནད་གཅིན་སྲི་རླིག་སྐྲངས་དང་། །མཐེ་བོང་ཚིགས་ལ་བཏབ་པ་ན། །དྲག་འབྱུང་བ་ལ་ཕན་པར་རོ། །རྐང་བོལ་རྒྱབ་ཚིགས་ལ་བཏབ་ལ། །འདུག་མི་ཚུགས་དང་སྐྲངས་ལ་ཕན། །རྐང་མཐིལ་གཙགས་བུས་ཁྲག་ཕྱུང་བ། །བསྲེགས་པས་ཐུབ་སྟེ་ཆུ་སེར་ལ། །རྟིང་པའི་དྲག་ནི་དཀར་ནག་གི །མཚམས་སུ་བསྲེགས་ན་ཁ་འཐམས་དང་། །མིག་ཚ་ལྦ་བ་བྱུང་བ་ན། །ལྕེ་ནི་གཞོགས་སུ་འབྱིན་ལ་ཕན། །མྱོས་པ་ཡེ་འདྲོག་འཆི་བ་དང་། །གདོན་གྱིས་ཟིན་པོ་དག་ལ་ཕན། །གྲང་བ་དག་ལ་མི་གདབ་བོ། །མ་ཞུ་གསར་ལ་མི་གདབ་བོ། །གཏར་དང་བསྲེག་པ་དེ་བཞིན་ནོ། །བསྙལ་མ་ཐོག་ཏུ་མི་གཏར་རོ། །གཏར་མ་ཐོག་ཏུ་མི་ཀློད་དོ། །སྔ་མ་བསྲེག་དང་ཕྱི་མ་གཏར། །སོ་མ་རཱ་ཛ་ལས་མེ་དཔྱད་བསྟན་པའི་ལེའུ་སྟེ་བརྒྱ་དང་བཅུ་གཅིག་པའོ།། །།དེ་ནས་སྨན་གྱི་ནུས་པ་ནི། །ཁ་ཅིག་བུ་ག་དག་ནས་ནད། །ཁ་ཅིག་ཁོང་དུ་སྐེམ་པར་བྱེད། །ཁ་ཅིག་ལུས་ཀྱི་སྟོབས་དག་སྐྱེད། །དེེ་ཡི་ཕན་ཡོན་བསམ་མི་ཁྱབ། །མཁའ་དང་ས་དང་ཆུ་དང་ནི། །མེ་དང་རླུང་དང་རབ་ཏུ་གྲགས། །སྲ་དང་ལྕི་དང་དྲི་བསུང་ཆེ། །མང་དང་མོད་ལ་རྩ་བ་ས། །ལས་ནི་ལྕི་དང་མང་
314. པོར་སྤེལ། །ལུས་བསྐྱེད་སྟོད་དང་སྨད་དུ་འགྲོ །ཆུ་ནི་གཤེར་དང་བསིལ་དུ་འགྲོ །རྣོ་དང་སྐམ་དང་ཤུན་ལྤགས་དང་། །ལས་ནི་སྡུད་དང་བསིལ་བ་དང་། །རླན་དང་འཇིག་དང་སྡུད་པ་འོ། །ནུས་པ་དག་ནི་ཤ་མཐངས་བར། །མེ་ནི་ཚ་དང་རྩུབ་པ་དང་། །སྐམ་དང་རྣོ་བ་དུལ་དུལ་དང་། །སྤྲ་བའི་མེ་ཏོག་དག་གི་མེ། །ལས་ནི་ཚ་དང་འཇུ་བ་དང་། །གསལ་དང་སྨིན་པར་བྱེད་པ་འོ། །ནུས་པ་བར་དུ་འགྲོ་བ་འོ། །རླུང་ནི་ཡང་དང་འཇམ་པ་དང་། །གཡོ་དང་སྒྲ་དང་སྟོང་པ་འོ། །ལས་ནི་མེ་དང་སྡུད་པ་འོ། །ནུས་པ་སྟོད་དུ་འགྲོ་བ་འོ། །ནམ་མཁའ་བྲག་དང་སྟོང་པ་ཁོང་། །གོ་མི་ཁེབས་དང་ཐམས་ཅད་འཕྲོད། །ལས་ནི་འཇུ་དང་ཁོང་ཡངས་དང་། ནུས་པ་ཁོང་ནི་ཁྱབ་པར་འགྲོ །དྲོ་བ་ས་སྟེ་དཀར་བ་དང་། །དམར་བ་མེ་དང་ལྗང་གུ་རླུང་། །སྔོན་པོ་ནམ་མཁའ་དག་ཏུ་འདོད། །རོ་དྲུག་ཁ་བ་མངར་བ་དང་། །ཚྭ་དང་སྐྱུར་བ་ལན་ཚྭ་དང་། །བསྐ་བ་དང་ནི་དྲུག་ཏུ་འོ། །མངར་བས་སྟོབས་བསྐྱེད་ཡི་ག་འབྱེད། །རྒས་དང་བྱིས་པ་དག་ལ་ཕན། །མཁྲིས་ནད་སེལ་ཏེ་བུ་རམ་གནོད། །རྨ་འབྱོར་ཤའུ་བསྐྱེད་པ་དང་། །ཁམས་དང་དབང་པོ་གསལ་བ་དང་། །མདངས་སུག་ཆུ་སེར་ཞི་བ་དང་། །ས་སྲ་ལུས་པ་འཇམ་པ་དང་། །བད་ཀན་སྐྱེ་ཞིང་མེ་སྟོབས་དབྲི། ཁ་བས་ཁྲག་མཁྲིས་ཚད་པོ་སེལ། །དང་ག་འབྱེད་ཅིང་མཛེ་དང་བད་ཀན་ལྷེན། །ཤ་སྐྱེ་རྨ་རྩིར་བཟང་བ་འོ། །སྐྱུར་བས་བད་ཀན་སེལ་བ་སྟེ། །ཆང་སྐྱུར་བད་ཀན་སྐྱེད་པར་བྱེད། །དྲོད་བསྐྱེད་ཡི་ག་འབྱེད་པ་དང་། །འཐུངས་ན་ཚིམ་དང་འཇུ་སླ་སྟེ། །མཁྲིས་པ་དག་ལས་གནོད་མི་བྱེད། །སྐྱུར་བ་དྲགས་ན་ཤ་སླ་མིག་ལ་གནོད། །སོ་ལ་གནོད་ཅིང་གདོང་པ་སྐྲངས། །ཚ་བ་དྲོད་བསྐྱེད་ཡི་ག་འབྱེད། །མ་ཞུ་བ་དང་ཁོང་སྲིན་དང་། །རླུང་གིས་ལུས་འདར་མདངས་མདོག་ལེན། །དྲགས་ན་སྟོབས་དབྲི་མཁྲིས་པ་སྐྱེ། །ལན་ཚྭས་རླུང་འཇིལ་སྦོས་པ་འཇིལ། །ཟས་དག་འཇུ་ཞིང་གྲིམས་པར་བྱེད། །ཚྭ་རྣམས་ཁྲག་དང་མཁྲིས་པ་སྐྱེ། །རྒྱམ་ཚྭ་ཁ་རུ་ཚྭ་ནི་
315. ཕན། བད་ཀན་སྐྱེ་སྟེ་ཆུ་སེར་སྐེམ། །མཛེ་ནད་འབྲུམ་བུ་འབྲས་ལ་གནོད། །སྐམ་འདོད་གཉེར་མང་རྒས་དག་སྙི། །སྟོབས་ཆུང་ཤ་ནི་སླ་བ་འོ། །བསྐ་བས་རླུང་དང་མཁྲིས་པ་སེལ། །བསིལ་ཞིང་ཁྲག་དང་མཁྲིས་པ་སེལ། །རྨ་སྐམ་འཁྲུ་བ་ཞི་བར་བྱེད། །ལྤགས་མདོག་བཟང་སྟེ་རུས་ནད་སེལ། །དྲགས་ན་གཅིན་སྲི་བུ་ག་འགགས། །ལྟོ་རྒྱུན་ལྟོ་སྲིན་རླུང་ནད་སེལ། །མངར་དང་སྐྱུར་བ་ཞུ་རྗེས་རྩུབ། །བསྐ་དང་ཁ་བ་ཞུ་རྗེས་མངར། །ལན་ཚྭ་ཚ་བས་ཞུ་རྗེས་མངར། །ཚ་དང་སྐྱུར་བས་བད་ཀན་ཞི། །ཁ་དང་མངར་བས་མཁྲིས་པ་འོ། །བསྐ་དང་ལན་ཚྭས་རླུང་ཞི་བྱེད། །སོ་མ་རཱ་ཛ་ལས་བདུད་རྩི་སྨན་གྱི་ནུས་པ་བསྟན་པའི་ལེའུ་སྟེ་བརྒྱ་དང་བཅུ་གཉིས་པའོ།། །།དེ་ནས་འཕགས་པ་འཇམ་དཔལ་གྱིས། །དྲང་སྲོང་བཞི་ལ་གཏད་པ་དང་། །དྲང་སྲོང་བཞི་ལ་སློབ་དཔོན་ནཱ་ག་རྫུ་ནས་བཤད་པའི་ལེའུ་བཤད་པར་བྱའོ། །ཨ་ཀྵ་ཏའི་རི་རྩེ་ལ། །དྲང་སྲོང་སྔོ་དང་། དྲང་སྲོང་ཙ་ར་ཀ་དང་། དྲང་སྲོང་འདོད་པ་སྐྱེས་དང་། དྲང་སྲོང་གཞོན་ནུ་དང་བཞི་ལ། །ནད་གཞི་ཅི་ལྟར་གནས་པ་གཏད། །གུ་ན་སའི་རྩེ་མོ་ལ། །དྲང་སྲོང་ལྷའི་བུ་དང་། དྲང་སྲོང་རྒྱུན་ཤེས་དང་། དྲང་སྲོང་ལྷའི་ཡོན་ཏན་དང་། དྲང་སྲོང་ཐང་ལ་གནས་དང་བཞི་ལ། །གནས་པ་ངོས་བཟུང་བ་གཏད། །ཨ་བ་རིའི་རྩེ་མོ་ལ། དྲང་སྲོང་མེའི་བདག་དང་། དྲང་སྲོང་ནག་པོ་དང་། དྲང་སྲོང་འདྲོབ་སྐྱོང་དང་། དྲང་སྲོང་ཀ་ཡ་ལ་དང་བཞི་ལ། །སྨན་དང་དཔྱད་ཀྱི་རྫུ་འཕྲུལ་གཏད། །སི་ཏ་ཨ་ཀྵ་ཏའི་རྩེ་མོ་ལ། དྲང་སྲོང་ཤིང་གི་ལྷ་དང་། དྲང་སྲོང་ལྗང་སྔོན་དང་། དྲང་སྲོང་ཟླ་བ་དང་། དྲང་སྲོང་ཉི་མ་དང་བཞི་ལ། །ས་དང་ཆུ་དང་ཤིང་དང་རྡོ་སྟེ་སྨན་གྱི་ནུས་པ་གཏད། བེ་ཏ་རི་ཡི་རྩེ་མོ་ལ། །དྲང་སྲོང་ཆེན་པོ་བཞི་རྣམས་ལ། །འདོད་ཆགས་ཞེ་སྡང་གཏི་མུག་ལས། །རླུང་དང་མཁྲིས་པ་བད་ཀན་
316. དང་། །ལྡན་པ་འདུས་པ་འབྱར་བས་ནད། །བསལ་ཐབས་འཁོར་ལ་བཀའ་སྩལ་གཏད། །བྷེ་ཏ་རི་ཡི་རྩེ་མོ་ལ། །འཕགས་པ་འཇམ་དཔལ་གཞོན་ནུ་ནི། །གསེར་མདོག་ལྟ་བུའི་སྐུར་གནས་པས། །ཤེས་རབ་སྙིང་རྗེས་སེམས་ཅན་ལ། །ཕན་ཕྱིར་ཁྱོད་ལ་ཡང་དག་བསྟོད། །འཇམ་དཔལ་མི་འཇིགས་སེང་གེའི་ཁྲི་ལ་བཞུགས། །ཉི་མའི་སྐུ་ལྟར་གཟི་བརྗིད་ཟུག་ངུ་སེལ། །ཟླ་བ་ལྟ་བུས་འོད་གསལ་ནད་རྣམས་སེལ། །སྨྲ་བའི་སྐྱེས་མཆོག་སྐུ་ལ་ཕྱག་འཚལ་བསྟོད། །སོ་མ་རཱ་ཛ་ལས་དྲང་སྲོང་བཞི་ལ་གཏད་པ་དང་། །སློབ་དཔོན་ཀླུ་སྒྲུབ་ཀྱིས་འཕགས་པ་འཇམ་དཔལ་ལ་བསྟོད་པའི་ལེའུ་སྟེ་བརྒྱ་དང་བཅུ་གསུམ་པའོ།། །།སྨན་དཔྱད་ཟླ་བའི་རྒྱལ་པོ་ཞེས་བྱ་བ་རྫོགས་སོ།། །།འཕྲུལ་གྱི་རྒྱལ་པོ་ཁྲི་སྲོང་ལྡེའུ་བཙན་གྱི་སྐུ་རིང་ལ། རྒྱ་ནག་གི་བེ་ཅི་ཧངྐ་མ་ཧཱ་ལ་དཔེ་ཞུས་ཏེ་ཧྭ་ཤང་མ་ཧཱ་ཡ་ན་དང་། བཻ་རོ་ཙ་ནས་བསྒྱུར་བའོ། །སྭ་སྟི། གསོ་རིག་བསྟན་བཅོས་ཀུན་ལས་ཁྱད་འཕགས་ཤིང་། །རྩོད་མེད་ཉི་ཟླ་ལྟ་བུར་ཡོངས་གྲགས་ཀྱང་། །སྔ་རབས་མཁས་བླུན་ཕལ་ཆེར་འདིར་འཇུག་པས། །གླེགས་བམ་འཕེལ་ཆེ་ཡིག་རྒྱུན་འཆོལ་པ་སོགས། །དཔྱད་པར་དཀའ་ཡང་དེང་སང་དཔེ་དཀོན་པས། །དོན་གཉེར་སྨན་པ་རྣམས་ལ་ཕན་སླད་དུ། །ནོར་འཛིན་སྐྱོང་བ་བློ་གྲོས་རྒྱལ་མཚན་གྱིས། །ཐུགས་བསམ་བཟང་པོས་པར་དུ་ལེགས་པར་བསྒྲུབས། །དགེ་འདིས་ས་དབང་སྦྱིན་བདག་སྙུན་མེད་ཅིང་། །ཆབ་འབངས་ཀུན་ཀྱང་ནད་མེད་བདེ་སྐྱིད་ལྡན། །ཐམས་ཅད་དགེ་བའི་བྱ་བ་མཐར་ཕྱིན་ནས། །མི་རིང་སྨན་རྒྱལ་གོ་འཕང་མངོན་བྱེད་ཤོག །མངྒ་ལཾ་བྷ་ཝནྟུ།། །།